Predici la Duminica întâi din Postul mare a Ortodoxiei (5.Triod) 

Duminica Ortodoxiei, prima din Postul Sfintelor Paşti, a fost instituită de către 
Sinodul de la Constantinopol (843) convocat de Sfânta împărăteasă Teodora, ca 
sărbătoare ce subliniază biruinţa dreptei credinţe asupra iconoclasmului şi în gene- 
ral, asupra tuturor ereziilor. 

Sfânta Teodora împărăteasa, apărătoarea Ortodoxiei, Constantinopol (11 februa- 
rie): 

https://www.academia.edu/42704536/Sf% C3% A?2nta Teodora _% C3% AEmp % C4% 83r% 

Icoane 


Evanghelia şi Apostolul zilei 


În vremea aceea 

43. A doua zi voia să plece în Galileea şi a găsit pe Filip. Şi i-a zis lisus: Urmea- 
ză-Mi. 

44. lar Filip era din Betsaida, din cetatea lui Andrei şi a lui Petru. 

45. Filip a găsit pe Natanael şi i-a zis: Am aflat pe Acela despre care au scris 
Moise în Lege şi proorocii, pe lisus, fiul lui Iosif din Nazaret. 

46. Şi i-a zis Natanael: Din Nazaret poate fi ceva bun? Filip i-a zis: Vino şi vezi. 


47. lisus a văzut pe Natanael venind către EI şi a zis despre el: Iată, cu adevărat, 
israelit în care nu este vicleşug. 

48. Natanael I-a zis: De unde mă cunoşti? A răspuns lisus şi i-a zis: Mai înainte 
de a te chema Filip, te-am văzut când erai sub smochin. 

49. Răspunsu-l-a Natanael: Rabi, Tu eşti Fiul lui Dumnezeu, Tu eşti regele lui 
Israel. 

50. Răspuns-a lisus şi i-a zis: Pentru că ţi-am spus că te-am văzut sub smochin, 
crezi? Mai mari decât acestea vei vedea. 

51. Şi i-a zis: Adevărat, adevărat zic vouă, de acum veţi vedea cerul deschizându- 
se şi pe îngerii lui Dumnezeu Ssuindu-se şi coborându-se peste Fiul Omului. 


Apostol 


Fraţilor: 

24, Prin credinţă, Moise, când s-a făcut mare, n-a vrut Să fie numit fiul fiicei lui 
Faraon, 

25. Ci a ales mai bine să pătimească cu poporul lui Dumnezeu, decât să aibă dul- 
ceața cea trecătoare a păcatului, 

26. Socotind că batjocorirea pentru Hristos este mai mare bogăţie decât comorile 
Egiptului, fiindcă se uita la răsplătire. 


32. Și ce voi mai zice? Căci timpul nu-mi va ajunge, ca să vorbesc de Ghedeon, 
de Barac, de Samson, de leftae, de David, de Samuel şi de prooroci, 

33. Care prin credinţă, au biruit împărăţii, au făcut dreptate, au dobândit făgă- 
duinţele, au astupat gurile leilor, 

34. Au stins puterea focului, au scăpat de ascuţişul sabiei, s-au împuternicit, din 
slabi ce erau s-au făcut tari în război, au întors taberele vrăjmaşilor pe fugă; 

35. Unele femei şi-au luat pe morţii lor înviaţi. lar alţii au fost chinuiţi, nepri- 
mind izbăvirea, ca să dobândească mai bună înviere; 

36. Alţii au suferit batjocură şi bici, ba chiar lanţuri şi închisoare; 

37. Au fost ucişi cu pietre, au fost puşi la cazne, au fost tăiaţi cu fierăstrăul, au 
murit ucişi cu sabia, au pribegit în piei de oaie şi în piei de capră, lipsiţi, Strâm- 
toraţi, rău primiţi. 

38. Ei, de care lumea nu era vrednică, au rătăcit în pustii, şi în munţi, şi în peş- 
teri, şi în crăpăturile pământului. 

39. Și toţi aceştia, mărturisiţi fiind prin credinţă, n-au primit făgăduinţa, 

40. Pentru că Dumnezeu rânduise pentru noi ceva mai bun, ca ei să nu ia fără 
noi desăvârşirea. 


Duminica cea dintâi a sfântului post în care se pomeneşte dreapta credinţă 
(Triod) 


Sâmbătă seara 
Facem obişnuita priveghere 
La Vecernia mică 


La Doamne, strigat-am..., Punem patru Stihiri şi cântăm podobnice, facere a lui 
Nicolae. glasul 1: 


Podobie: Ceea ce eşti bucuria Cetelor cereşti şi pe pământ oamenilor tare folosi- 
toare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Acum s-a întins lumina bunei credinţe spre toți, risipind ca un nor înşelăciunea 
păgânătăţii şi luminând inimile celor credincioşi. Veniţi toţi să cădem cu gând bine 
cinstitor închinându-ne, noi drepteredincioşii, cinstitelor icoane ale lui Hristos. 


Cu sfintele icoane se luminează acum, împodobindu-se ca o mireasă, Biserica lui 
Hristos, şi pe toţi îi cheamă să prăznuiască duhovniceşte. Să ne adunăm dar cu un 
gând şi cu o credinţă, cu bucurie slăvind pe Domnul. 


Lumea toată se veseleşte, că iată Domnul a surpat din înălțime stăpânia păgânătăţii, 
cu nespusă rânduială; şi cei smeriţi ne-am înălţat astăzi la dreapta credinţă, fiind 
îndreptaţi de drept cinstitoarea împărăteasă. 


Cinstea icoanei se înalță la chipul cel dintâi, zice Sfântul Vasilie. Pentru aceasta cu 
dragoste cinstim icoanele Mântuitorului Hristos şi ale tuturor sfinților; ca nu cumva 


adunându-ne acum, să cădem despre dânsele în păgânătate. 


Slavă Tatălui şi Fiului şi Sfântului Duh. Și acum şi pururea şi în vecii vecilor. (a 
Născătoarei de Dumnezeu) 


Cel ce este nevăzut, după firea cea fără început şi dumnezeiască, om s-a văzut, Fe- 
cioară, din prea curate sângiurile tale pentru milostivirea cea prea înaltă. A căruia 
asemănare trupească scriind, cu cinste ne închinăm Lui toţi credincioşii şi cu bună 
credinţă îl slăvim. 

La Stihoavnă 


Stihira, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


De pierzarea necredincioşilor, cea făcătoare de stricăciune scăpând, cu lumina 
dreptei credinţe inimile să ne luminăm credincioşilor, slăvind pe Dumnezeu. 


Stih: Aduceţi Domnului slavă şi cinste, aduceţi Domnului slavă numelui lui. 


Inşelăciunea cea întunecată a lui Arie a încetat, a lui Macedonie, a lui Petru, a lui 
Sevir şi a lui Pir; şi luminează lumina cea întreit luminătoare. 


Stih: Închinaţi-vă lui în curtea cea sfântă a lui. 


Nu se mai laudă mincinoasa învăţătură a necredincioşilor. Că Dumnezeu cu drept 
credincioasa aşezare a Teodorei toiag de tărie dă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei de Dumnezeu) 


Inălţat-ai cornul celor smeriţi, Născătoare de Dumnezeu, născând pe Dumnezeu 
cuvântul. Pentru aceasta toţi cu credinţă cinstindu-te, pe tine te slăvim. 


Troparul, glasul al 2-lea: Preacuratului Tău chip ne închinăm, Bunule, cerând 1er- 
tare greşealelor noastre, Hristoase Dumnezeule. Că de voie ai binevoit a Te sui cu 
Trupul pe Cruce, ca să izbăveşti din robia vrăjmaşului pe cei pe care i-ai zidit. 
Pentru aceea, cu mulţumire strigăm Ţie: Toate le-ai umplut de bucurie, Mântuitorul 
nostru, cel ce ai venit să mântuieşti lumea. 


Ectenia mică. Apolisul. 


La Vecernia mare 


După obişnuita Catismă, La Doamne strigat-am..., punem stihiri 10, cântând: 3 sti- 
hiri ale Invierii, 3 ale lui Anatolie şi, din Triod, patru podobnice, glasul al 6-lea: 


Podobia: Toată nădejdea punându-și... 


Pe Tine cel necuprins, carele ai strălucit mai înainte decât luceafărul, fără început, 
din pântecele cel nematerial şi fără de trup al Părintelui, proorocii cei insuflaţi cu 
Duhul Tău, Doamne, Te-au propovăduit a fi prunc întrupat, din ceea ce n-a ştiut de 
nuntă, unit cu oamenii şi aici pe pământ văzut. Pentru care ca un îndurat, învre- 
dniceşte luminii Tale, pe cei ce laudă învierea Ta cea nespusă şi cinstită. 


Cu cuvântul propovăduindu-Te, grăitorii de Dumnezeu prooroci, şi cu lucrurile 
cinstându-Te, viaţa cea fără sfârşit au câştigat; că nesuferind a sluji făpturii, Stă- 
pâne, fără numai Ţie Făcătorului, de lume toţi evangheliceşte s-au lepădat şi s-au 
făcut părtaşi patimii Tale, pe care mai înainte o au vestit. Pentru ale cărora 
rugăciuni învredniceşte-ne, să trecem fără prihană măsura postului, unule mult 
milostive. 


Din firea Ta cea dumnezeiască, nefiind cuprins, Stăpâne, mai pe urmă întrupându- 
Te, ai binevoit a Te cuprinde. Căci cu luarea trupului, ai luat şi toate osebirile lui. 
Pentru aceasta scriind chipul asemănării Tale, cu dor îl sărutăm, spre dragostea Ta 
înălțţându-ne; şi dintr-însul luăm darul tămăduirilor, urmând dumnezeieştilor aşe- 
zăminte ale apostolilor. 


Prea cinstită podoabă a luat Biserica lui Hristos, din înălțarea cea prea luminată a 
cinstitelor şi sfintelor icoane ale Mântuitorului Hristos, ale Maicii lui Dumnezeu şi 
ale tuturor sfinţilor. Prin care se luminează şi se împodobeşte cu darul şi se leapădă 


de adunarea ereticilor. Şi bucurându-se, slăveşte pe iubitorul de oameni Dumnezeu, 
carele pentru dânsa a răbdat patimi de bunăvoie. 


Slavă Tatălui şi Fiului şi Sfântului Duh, glasul al 2-lea 


Strălucit-a darul adevărului; cele ce s-au însemnat de demult întunecat, acum arătat 
s-au săvârşit. Că iată Biserica se împodobeşte cu chipul cel după trup al lui Hristos 
ca şi cu o podoabă mai presus de lume, chipul cortului mărturiei cel mai de înainte 
însemnându-l şi credinţa cea dreaptă cinstind. Ca ţinând icoana aceluia pe carele 
cinstim, să nu ne înşelăm. Să se îmbrace cu ruşine cei ce nu cred aşa! Că nouă ne 
este spre laudă chipul celui ce s-a întrupat; căruia cu bună credinţă ne închinăm, 
fără să-l facem Dumnezeu. Pe acesta credincioşii sărutându-l, să strigăm: Dumne- 
zeule, mântuieşte poporul Tău şi binecuvântează moştenirea Ta. 


Și acum şi pururea şi în vecii vecilor. (a Născătoarei de Dumnezeu), glasului, din 
Octoih 


La Litie 
După obicei, Stihira hramului: 
Slavă Tatălui şi Fiului şi Sfântului Duh, glasul al 2 lea 
Bucuraţi-vă, cinstiţi prooroci care legea Domnului bine aţi rânduit şi cu credinţă v- 


aţi arătat legii celei noi a lui Hristos. Şi mutându-vă la cer, pe Acela îl rugați să 
împace lumea şi să mântuiască sufletele noastre. 


Și acum şi pururea şi în vecii vecilor. (a Născătoarei de Dumnezeu), glas acelaşi 


Toată nădejdea mea spre tine o pun Maica lui Dumnezeu. Păzeşte-mă sub acope- 
rământul tău. 


Stihoavna din Octoih. 

Slavă Tatălui şi Fiului şi Sfântului Duh, glasul al 2-lea, însuşi glasul 

Cei ce am trecut din necredinţă la bună credinţă şi cu lumina cunoştinței ne-am 
luminat, să plesnim cu mâinile, precum zice psalmistul, aducând laudă de mul- 


ţumire lui Dumnezeu. Şi cu cinste să ne închinăm sfintelor icoane ale lui Hristos şi 
celor ale Preacuratei şi ale tuturor sfinților, care sunt însemnate pe pereţi, pe 


scânduri şi pe sfinţitele vase; lepădând păgâneasca credinţă a celor necredincioşi. 
Pentru că cinstea icoanei, precum zice Vasile, trece la chipul carele s-a închipuit. 
Cerând pentru rugăciunile prea curatei Maicii Tale, Hristoase Dumnezeul nostru, şi 
ale tuturor sfinților, să ne dăruieşti nouă marea milă. 


Și acum şi pururea şi în vecii vecilor. (a Născătoarei de Dumnezeu) 


O, minune mai nouă decât toate minunile cele de demult ! Că cine a cunoscut să fi 
născut Maică fără bărbat şi să poarte în braţe pe Cela ce cuprinde toată făptura ? A 
lui Dumnezeu este voia, cel ce s-a născut. Pe carele ca pe un prunc, prea curată, în 
braţele tale purtându-L, şi îndrăzneală ca o Maică către Dânsul câştigând, nu înceta 
a-L ruga pentru cei ce te cinstesc; ca să miluiască şi să mântuiască sufletele noa- 
stre. 


Troparul: Născătoare de Dumnezeu, Fecioară, bucură-te! Ceea ce ești plină de 
har, Marie, Domnul este cu tine. Binecuvântată eşti tu între femei şi binecuvântat 
este rodul pântecelui tău, că ai născut pe Mântuitorul sufletelor noastre. 


Și cealaltă urmare a Privegherii. 

Iar de nu este Priveghere, după Tatăl nostru..., zicem întâi Troparul învierii, apoi: 
Slavă Tatălui şi Fiului şi Sfântului Duh, glasul al 2-lea 

Preacuratului Tău chip ne închinăm bunule, cerând iertare greşalelor noastre, 
Hristoase Dumnezeule. Că de voie bine ai voit a Te sui cu trupul pe Cruce, ca să 
scapi din robia vrăjmaşului pe care i-ai zidit. Pentru aceasta cu mulţumire strigăm 


Ție: Toate le-ai umplut de bucurie, Mântuitorul nostru, cela ce ai venit să mân- 
tuieşti lumea. 


Și acum şi pururea şi în vecii vecilor. (a Născătoarei de Dumnezeu) 


Toate tainele tale sunt mai presus de cuget; toate sunt prea slăvite, Născătoare de 
Dumnezeu. Cu curăţia fiind pecetluită şi cu fecioria păzită, Maică te-ai cunoscut 
nemincinoasă, născând pe Dumnezeu cel adevărat. Pe carele roagă-L, să mântu- 
iască sufletele noastre. 


La Utrenie 


La Dumnezeu este Domnul... Troparul Învierii, (de două ori) Slavă..., Prea cura- 
tului Tău chip..., Şi acum..., a Născătoarei de Dumnezeu: Toate tainele tale sunt..., 
Apoi obişnuitele Catisme şi cealaltă rânduială după obicei. 


Canoanele ale învierii, ale Crucii învierii şi al Născătoarei de Dumnezeu, toate pe 
8; şi din Triod pe 6. 


Canonul Triodului 


compunere a lui Teofan 
Cântarea a l-a 


Irmos: Adâncul Mării Roşii... 
Săltând cu veselie astăzi noi, credincioşii, strigăm: Cât sunt de minunate lucrurile 


Tale, Hristoase, şi puterea cât este de mare; cela ce ai făcut înţelegerea şi unirea 
noastră. 


Veniţi gânditorilor de Dumnezeu să săvârşim ziua de bucurie; acum cerul şi pă- 
mântul se veselesc, cetele Ingereşti şi adunările omeneşti prea ales prăznuind. 


Prea mare facere de bine văzând, adică mădularele lui Hristos cele despărțite, adu- 
nate întru una, cu mâinile să plesnim şi să lăudăm pe Dumnezeu, cel ce a îndreptat 
pacea. 


Slavă Tatălui şi Fiului şi Sfântului Duh. 

Datu-s-au astăzi Bisericii biruinţele, cu voia şi cu sfatul cel din îndemnul lui 
Dumnezeu, al lui Mihail şi al Teodorei, împăraţilor, care au ţinut credinţa cu bună 
creştinătate. 

Şi acum şi pururea şi în vecii vecilor. Amin (a Născătoarei de Dumnezeu) 
Armele păgâneştilor eresuri adevărat au pierit, că văzând locaşul tău, Preacurată 
cinstită, împodobit cu icoane, după obiceiul creştinesc, acum cu prea sfinţenie ne 


bucurăm. 


Catavasie: Adâncul Mării Roşii, cu urme neudate, pedestru trecându-l Israil cel de 
demult cu mâinile lui Moise în chipul Crucii, puterea lui Amalic în pustie a biruit. 


Cântarea a 3-a 
Irmos: Veselească-se de tine... 


Nu se mai înalță acum sprânceana păgânilor eretici; căci puterea lui Dumnezeu a 
întărit Ortodoxia. 


Norii, după zisa profeţiei, să ne stropească nouă din cer astăzi roua făcătoare de 
viaţă, pentru înălţarea credinţei. 


Cu bun vers să vestească trâmbiţele cele de taină ale apostolilor lui Hristos, mai 
presus de fire, înălţarea cinstitelor icoane. 


Slavă Tatălui şi Fiului şi Sfântului Duh. 


Să lăudăm pe Hristos, cel ce ne-a arătat o împărăteasă bine credincioasă şi de Hri- 
stos iubitoare, împreună cu odrasla ei cea de Dumnezeu încununată. 


Şi acum şi pururea şi în vecii vecilor. Amin (a Născătoarei de Dumnezeu) 


Locaşul tău cel sfințit luându-l noi credincioşii, Preacurată, ne rugăm să ne lumi- 
năm acum cu darul cel luminos. 


Catavasie: Veselească-se de Tine Biserica 'Ta, Hristoase, strigând: Tu eşti puterea 
mea, Doamne şi scăparea şi întărirea. 


Sedealna, glasul 1: 

Podobie: Ceata îngerească... 

Dumnezeiescul Tău chip în icoană însemnându-l, naşterea Ta, Hristoase, luminat o 
vestim, minunile cele negrăite şi răstignirea cea de bunăvoie; prin care dracii se 
gonesc cu frică şi necredincioşii cu cutremur se tânguiesc, ca nişte părtaşi ai ace- 


lora. 


Slavă Tatălui şi Fiului şi Sfântului Duh. 


Cu chipurile profeților, cu feţele apostolilor, cu icoanele şi cu închipuirile sfinților 
mucenici şi ale tuturor sfinților, cu sfinţenie se împodobește; cu ale Mirelui celui 


netrupesc şi cu strălucirile cele înţelegătoare ale miresei se luminează maica, Sio- 
nul cel de sus. 


Și acum şi pururea şi în vecii vecilor. (a Născătoarei de Dumnezeu) 

Celor ce cu dragoste cinstesc sfântă icoana ta, prea curată şi adevărat Maică a lui 
Dumnezeu, te vestesc cu un glas şi cu credinţă se închină ţie, arată-te păzitoare şi 
tare sprijineală, gonind toată răutatea departe de la dânşii, ca ceea ce toate le poţi. 
Cântarea a 4-a 


Irmos: Ridicat pe Cruce... 


Cu dumnezeiască cercetarea Mângâietorului sfinţeşte Biserica Ta şi cu venirea lui 
goneşte înşelăciunea eresului, cuvinte al lui Dumnezeu, multmilostive. 


De păgânătatea cea prea silnică mântuind pe poporul Tău, fă-l să se aprindă cu 
râvna creştinătăţii şi cu credinţă să strige: Slavă puterii Tale; Doamne. 


Văzând că se luminează dumnezeieştile locaşuri cu sfinţitele chipuri ale icoanelor 
lui Hristos şi ale Născătoarei de Dumnezeu, cu sfinţită cuviinţă ne bucurăm. 


Slavă Tatălui şi Fiului şi Sfântului Duh. 


Impărăteasa cea împodobită cu cunună, dorind de adevărată împărăţia lui Hristos, a 
zugrăvit prea curată icoana lui şi chipurile sfinţilor. 


Şi acum şi pururea şi în vecii vecilor. Amin (a Născătoarei de Dumnezeu) 


Intrupat născând pe dumnezeiescul cuvânt, ceea ce eşti plină de daruri, sfinţenie 
cuvioasă lui Dumnezeu te-ai arătat; pentru aceasta Biserica ta cea luminată o 
înnoim. 


Catavasie: Ridicat pe Cruce văzându-Te Biserica, pe Tine soarele dreptăţii, a stă- 
tut întru a sa rânduială, precum se cuvine, strigând: Slavă puterii Tale, Doamne. 


Cântarea a 5-a 


Irmos: Tu, Doamne lumina mea... 


Pune Doamne Bisericii Tale întărire, ca să petreacă în veacul veacului, ne- 
clintită de valul eresurilor. 


Peste tot pământul a strălucit lumina veseliei, şi a dumnezeiescului ajutor, celui dat 
de sus credincioşilor. 


Cela ce eşti unul bun şi izvor bunătăţii, Tu înalță cornul drept cinstitorilor împărați, 
al celor ce cinstesc icoana Ta. 


Slavă Tatălui şi Fiului şi Sfântului Duh. 


Lumina cea neapusă a bunei credinţe ne-a răsărit nouă, cu porunca cea de Dumne- 
zeu insuflată a credincioşilor împărați, şi cu voia cea gânditoare de Dumnezeu. 


Şi acum şi pururea şi în vecii vecilor. Amin (a Născătoarei de Dumnezeu) 


Innoieşte-ne nouă frumuseţea cea dintâi, prea curată, Maica lui Dumnezeu; şi casa 
ta aceasta sfințeşte-o cu darul tău. 


Catavasie: Tu, Doamne, lumina mea în lume ai venit, lumina cea sfântă, care în- 


torci dintru întunericul necunoştinţei, pe cei ce Te laudă pe Tine cu credinţă. 


Cântarea a 6-a 
Irmos: Jertfi-voi Ție cu glas de laudă... 


Scrie-se şi se cinsteşte cu închinăciune credincioasă chipul Stăpânului; şi iarăşi ia 
îndrăzneală Biserica prea slăvind cu multă credinţă pe Mântuitorul. 


Goleşte-se de întristare şi de întunericul eresului Biserica lui Hristos, şi se îmbracă 
cu haină de veselie, şi cu dumnezeiesc şi purtător de lumină dar se acoperă. 


Slavă Tatălui şi Fiului şi Sfântului Duh. 


Bună slăvire strălucirii de demult, a dobândit adunarea dreptslăvitorilor, cu voia 
împărătesei Teodora şi a fiului ei, bine credinciosului autocrator, Mihail. 


Şi acum şi pururea şi în vecii vecilor. Amin (a Născătoarei de Dumnezeu) 


Cela ce a poruncit de demult să se facă cortul mărturiei, ca într-un cort cuvântător 
întru tine a locuit, cel singur prea slăvit, carele prea slăveşte Fecioară locaşul tău cu 
minuni. 


Catavasie: Jertfi-voi Ţie cu glas de laudă, Doamne, Biserica strigă către Tine, de 
sângele dracilor curăţindu-se, cu sângele cel curs prin milostivire din coasta Ta. 


Condac, glasul al 8-lea: Cuvântul Tatălui cel necuprins, din tine, Născătoare de 
Dumnezeu, s-a cuprins întrupându-se şi chipul cel întinat, la chipul cel dintâi întor- 
cându-l, cu dumnezeiasca podoabă l-a amestecat. Deci mărturisind mântuirea, îl 
închipuim cu fapta şi cu cuvântul. 


Icos: Această taină a rânduielii, de la Dumnezeu fiind insuflaţi, de demult proo- 
rocii, şi dobândind strălucirea ei, mai înainte o au vestit, pentru noi cei ce am ajuns 
la sfârşitul veacurilor. Deci luând din ea dumnezeiasca cunoştinţă, un Domn pe 
Dumnezeu cunoaştem în trei feţe slăvit; şi acestuia slujind, o credinţă şi un botez, 
întru Hristos ne-am îmbrăcat. Deci mărturisind mântuirea, cu fapta şi cu cuvântul 
pe acesta închipuim. 


Sinaxar la Duminica întâia a Postului mare 


Sinaxarul din Minei, apoi acesta. 


În aceeaşi zi, în Duminica întâia a Postului mare, facem pomenire de înălțarea 
sfintelor şi cinstitelor icoane, petrecută pe timpul de veşnică pomenire a împă- 
raţilor Constantinopolului, Mihail şi a maicii lui, Teodora, în vremea patriar- 
hului Constantinopolului, Sfântul Metodie Mărturisitorul. 


Stih: Icoanele gonite fiind mai-nainte cu necuviinţă, 
Mă bucur, văzându-le acum cinstite cu credinţă. 


Leon Isaurul, potrivit îngăduinţei lui Dumnezeu, din păzitor de asini şi lucrător cu 
palmele, a pus stăpânire pe sceptrul împărăției Constantinopolului, pe vremea când 
cel întru sfinți Gherman a luat în mână cârma Bisericii, îndată Leon a poruncit de I- 
a chemat la el şi i-a zis: Mi se pare, înalt prea sfinţite Stăpâne, că icoanele nu se 
deosebesc întru nimic de idoli. Porunceşte, deci, să le scoată repede din biserici. lar 
dacă sunt adevărate icoanele sfinților, atunci să fie ridicate mai sus, pentru ca să nu 
le spurcăm necontenit sărutându-le şi să cădem astfel în păcat. 


Patriarhul a respins aceste cuvinte groaznice ale împăratului şi i-a spus: Să nu fu tu 
acela, împărate! Am auzit că s-a pornit odată cineva cu furie împotriva sfintelor 
icoane; iar numele aceluia este Conon. Eu mă numeam așa, a răspuns împăratul, pe 
când eram copil. 


Pentru că Gherman n-a vrut să asculte de porunca sa, împăratul l-a surghiunit de pe 
scaunul patriarhal şi l-a înlocuit cu Anastasie, care-i împărtăşea gândul. Şi aşa s-a 
ivit atunci lupta împotriva sfintelor icoane. 


Se spune că evreii i-au băgat în cap lui Leon aceste gânduri groaznice. Pe când 
Leon era sărac şi-şi câştiga hrana împreună cu ei păzind asinii, 1-au prezis, printr-o 
vrăjitorie, că are să ajungă împărat. După ce Leon şi-a sfârşit rău viața, a urmat 
tronului împărătesc, dar mai mult încă, furiei împotriva sfintelor icoane, puiul de 
leu cel mai cumplit, născut din el, Constantin Copronim. Pentru ce să mai spunem 
câte fapte şi ce fel de fapte groaznice a săvârşit şi acest nelegiuit ? Dar şi el şi-a 
sfârşit viaţa şi mai ruşinos şi-i urmează pe tronul împărătesc fiul său născut cu 
Hazara. 


Dar pentru că şi el şi-a trăit rău viaţa, i-au urmat la conducerea împărăției Irina şi 
Constantin. Aceştia, sfătuiți fiind de preasfinţitul patriarh Tarasie, au adunat al şap- 
telea sobor ecumenic şi Biserica lui Hristos a căpătat iarăşi sfintele icoane. După ce 
au părăsit şi aceştia tronul împărătesc, s-a urcat Nichifor patricianul, apoi Sta- 
vrachie, fiul lui, după care a urmat Mihail Rangabe. Toţi au cinstit sfintele icoane. 


Lui Mihail îi urmează sălbaticul Leon Armeanul. Acesta porneşte o a doua luptă 
împotriva icoanelor, înşelat fiind de un monah eretic ce locuia închis într-o peşteră. 
Și iarăşi este lăsată fără podoabă Biserica lui Dumnezeu. 


După Leon Armeanul vine pe tronul împărătesc Mihail Amoreul. După el a venit 
Teofil, fiul său, care 1-a lăsat în urmă pe înaintaşii săi în nebunia sa împotriva icoa- 
nelor. Acest Teofil a dat la osânde şi munci groaznice pe mulți dintre sfinţii părinţi. 
După ce şi-a săturat cruzimea timp de doisprezece ani, s-a îmbolnăvit de dizen- 
terie; când era aproape de moarte îşi deschidea atât de mult gura încât se puteau 
vedea măruntaiele. 


Împărăteasa Teodora era foarte întristată din pricina asta. Copleşită de durere a 
adormit şi vede în vis pe prea curata Născătoare de Dumnezeu cu pruncul cel mai- 
nainte de veci în braţe, înconjurată de Îngeri strălucitori, care loveau şi-şi băteau 
joc de Teofil, bărbatul ei. Când s-a sculat din somn, Teofil şi-a venit puţin în sim- 
țire şi a strigat: Vai de mine ticălosul! Din pricina sfintelor icoane sunt bătut! 


Îndată împărăteasa a pus la căpătâiul lui icoana Născătoarei de Dumnezeu şi s-a 
rugat ei cu lacrimi. lar Teofil, deşi-i era grozav de rău, văzând pe unul din cei ce 
stăteau în jurul lui că poartă engolpion l-a smuls şi l-a sărutat. Şi îndată gura lui, 
care scrâşnea împotriva icoanelor, şi neruşinatul lui gâtlej, care stătea deschis, au 
venit la starea lor firească de mai-nainte, s-au potolit necontenitele dureri şi chinuri 
şi a adormit mărturisind că bun lucru este a cinsti şi a ne închina sfintelor icoane. 
Scoţând deci împărăteasa din lăzile ei cinstitele şi sfintele icoane, l-a făcut pe 
Teofil să le sărute şi să le cinstească din tot sufletul. După puţină vreme Teofil a 
murit. 


Teodora a chemat pe toţi cei din surghiun, a dat drumul celor din închisori şi le-a 
poruncit să trăiască în libertate. A izgonit de pe scaunul patriarhal pe loan, numit şi 
Ianis, care era mai mult căpetenia vrăjitorilor şi căpetenia dracilor, decât căpetenia 
creştinilor. Pe tronul patriarhal s-a suit mărturisitorul lui Hristos, Metodie, care a 
pătimit multe mai-nainte şi în groapă de viu fusese îngropat. 


Aşa stând lucrurile, loanichie cel mare, care a sihăstrit în munţii Olimpului, a avut 
o cercetare dumnezeiască. A venit la el marele sihastru Arsaachie şi i-a spus: 
Dumnezeu m-a trimis la tine ca să mergem la prea cuviosul bărbat Isaia, care sihăs- 
treşte închis într-o peşteră din Nicomidia spre a învăţa de la el cele ce-s plăcute lui 
Dumnezeu şi potrivite Bisericii lui. Şi într-adevăr, când au ajuns la el, au auzit din 
gura lui: Acestea zice Domnul: lată s-a apropiat sfârşitul duşmanilor icoanei mele. 
Duceţi-vă la împărăteasa Teodora, dar şi la patriarhul Metodie şi le grăiți aşa: Să 
opriţi pe toţi cei nesfinţiți şi aşa împreună cu îngerii să-mi aduceți jertfă, cinstind 
icoana chipului meu şi Crucea. Când au auzit acestea s-au dus îndată la Constan- 
tinopol şi au vestit cele ce li s-au spus patriarhului Metodie şi tuturor aleşilor lui 
Dumnezeu. lar ei adunându-se s-au dus la împărăteasă, pe care au aflat-o cu totul 
încredinţată, căci din părinţi era evlavioasă şi iubitoare de Dumnezeu. 


Împărăteasa îndată şi-a scos icoana Născătoarei de Dumnezeu ce-i atârna la gât şi 
în văzul tuturor a sărutat-o spunând: Să fie anatema toţi cei care nu se închină şi nu 
sărută icoanele, nu ca pe Dumnezeu, ci ca pe nişte icoane ale acelora care au iubit 
pe Dumnezeu! Toţi cei care erau acolo s-au bucurat cu bucurie mare. Împărăteasa, 
la rândul el, i-a rugat şi ea să facă rugăciuni pentru Teofil, bărbatul ei. 


Au fost înduplecaţi cin pricina credinţei ei, eu toate că la început nu voiau. Și în 
adevăr cel întru Sfinți Metodie a adunat poporul, tot clerul şi pe arhierei în marea 
Biserică a lui Dumnezeu, printre care erau şi aceşti bărbaţi aleşi: cei din Olimp, 
marele Ioanichie, Arsaachie şi Naveratie, ucenicii lui Teodor Studitul, Teofan şi 
Teodor scriitorii şi mărturisitorii, Mihail aghiopolitul şi sinchelul. Cu toţii au făcut 


toată noaptea rugăciuni către Dumnezeu pentru Teofil, rugându-se cu toţii cu 
lacrimi şi cu încordată rugă. Aşa au făcut timpul celei dintâi săptămâni a postului 
mare. Acelaşi lucru l-a făcut şi împărăteasa Teodora împreună cu femeile şi cu 
celălalt popor. În limp ce făceau aceste rugăciuni, Vineri, pe la revărsatul zorilor, 
împărăteasa a adormit şi se părea că se găseşte la picioarele Crucii şi că treceau pe 
cale, cu mult zgomot, nişte oameni care duceau felurite unelte de chin. În mijlocul 
lor era dus legat cu mâinile la spate şi împăratul Teofil. Când l-a văzut, a mers şi ea 
după cei care-l duceau pe Teofil. 


Ajungând la poarta cea de aramă, a văzut un bărbat strălucitor la faţă, care sta 
înaintea icoanei lui Hristos. Teofil s-a oprit înaintea lui. Împărăteasa s-a atins de 
picioarele acelui bărbat şi se ruga pentru împărat. Dar numai ce a deschis Teodora 
gura, că acel bărbat i-a şi zis: Mare este, femeie, credinţa ta! Află că pentru 
lacrimile şi pentru credinţa ta, încă şi pentru rugile şi rugăminţile robilor mei şi ale 
preoţilor mei, iert pe Teofil, bărbatul tău! După aceea a spus şi celor care-l duceau 
pe Teofil: Dezlegaţi-l şi daţi-l femeii lui! Împărăteasa l-a luat şi a plecat bucu- 
rându-se şi veselindu-se. Și îndată s-a trezit din somn. Acestea a văzut împă- 
răteasa Teodora. 


Iar patriarhul Metodie, în timp ce se făceau rugăciuni şi cereri pentru Teofil, a luat 
o hârtie curată şi a scris pe ea numele tuturor împăraţilor eretici, între care a pus şi 
numele lui Teofil. Această hârtie a pus-o sub Sfânta Masă fără să ştie nimeni. 
Vineri vede şi el un înger înfricoşător că intră în Biserica cea mare. Se apropie de 
el şi pare că-i spune: Ţi-a fost ascultată rugăciunea, episcope; împăratul Teofil a 
căpătat iertare ! Nu mai supăra pe viitor Dumnezeirea cu el ! 


Patriarhul vrând să ştie de-i adevărată vedenia, s-a sculat din locul unde era, a luat 
hârtia şi-a desfăcut-o. O, judecăţile lui Dumnezeu! A găsit şters cu totul de Dumne- 
zeu numele lui Teofil. 


Mult s-a bucurat împărăteasa când a auzit acestea şi a cerut patriarhului să adune 
întreg poporul eu sfintele cruci şi cu sfintele icoane în Biserica cea mare, ca s-o 
împodobească din nou cu sfintele icoane şi să facă tuturora cunoscută această nouă 
minune. Şi într-adevăr îndată s-au adunat toţi în Biserică cu lumânări în mâini. A 
venit şi împărăteasa cu fiul ei. Şi făcând litanie au pornit de acolo până la aşa 
numitul Miliu, cu sfintele icoane, cu dumnezeieştile şi cinstitele lemne ale Crucii, 
cu sfânta şi dumnezeiasca Evanghelie, strigând: Doamne, miluieşte-ne! Şi tot aşa s- 
au întors din nou în Biserică şi au săvârşit dumnezeiasca Liturghie, aşezând la 
locul lor sfintele şi cinstitele icoane cu ajutorul unor bărbaţi cu o viaţă deosebit de 
sfântă. 


Apoi au fost proclamaţi cei evlavioşi care au crezut drept şi au fost îndepărtați şi 
anatematizaţi cei neevlavioşi şi care n-au primit cinstirea sfintelor icoane. 


Și aceşti Sfinţi mărturisitori au hotărât atunci ca în fiecare an să se facă aşa această 
sfântă prăznuire, ca nu cumva să cădem din nou în aceeaşi rătăcire. 


Pentru rugăciunile sfinților tăi mărturisitori, Icoană întru totul asemenea Tatălui, 
miluieşte-ne pe noi, Amin. 


Cântarea a 7-a 


Irmos: In cuptorul persienesc... 


Să dănţuiască împreună cu veselia Bisericii, întru dumnezeiasca dragoste, oastea 
cea îngerească, cu dumnezeiesc gând, cântând: Bine eşti cuvântat în Biserica slavei 
Tale, Doamne. 


Biserica celor întâi născuţi şi adunarea se bucură, văzând acum pe dumnezeiescul 
popor cu un gând cântând: Bine eşti cuvântat în Biserica slavei Tale, Doamne. 


Slavă Tatălui şi Fiului şi Sfântului Duh. 


Scăpând de negura eresului, cu voia Teodorei, împărăteasa cea vrednică de cinste, 
cântăm: Bine eşti cuvântat în Biserica slavei Tale, Doamne. 


Şi acum şi pururea şi în vecii vecilor. Amin (a Născătoarei de Dumnezeu) 

Mai presus decât cetele cele de sus te-ai înălțat, prea curată, tu una făcându-te 
Maica Făcătorului tuturor. Deci bucurându-ne, strigăm: Bine eşti cuvântată tu între 
femei, prea curată Stăpână. 

Catavasie: In cuptorul persienesc tinerii lui Avraam, cu pofta bunei credinţe, mai 
vârtos decât cu văpaia focului fiind aprinşi, au strigat: Bine eşti cuvântat în Bise- 
rica slavei Tale, Doamne. 


Cântarea a 8-a 


Irmos: Mâinile întinzându-şi Daniil... 


Legile pământeşti ale Bisericii păzindu-le, scriem icoanele lui Hristos şi ale sfin- 
ților lui şi le sărutăm cu gurile, cu inima şi cu vrerea, strigând: Binecuvântaţi toate 
lucrurile Domnului pe Domnul. 


Cinstea şi închinăciunea icoanei, cu adevărat aducându-o la acela al cui este chipul, 
o cinstim, urmând învățăturilor grăitorilor de Dumnezeu şi lui Hristos cu credință 
strigăm: Binecuvântaţi toate lucrurile Domnului pe Domnul. 

Binecuvântăm pe Tatăl, şi pe Fiul şi pe Sfântul Duh, Domnul. 

Mintea luminându-şi cu lumina dumnezeiescului Duh cinstita împărăteasă şi roduri 
dumnezeieşti având, a iubit bună podoaba Bisericii lui Hristos şi frumuseţea: Bine- 
cuvântând împreună cu credincioşii pe lisus Dumnezeu şi om. 

Şi acum şi pururea şi în vecii vecilor. Amin (a Născătoarei de Dumnezeu) 

Cu razele luminii celei înţelegătoare strălucindu-se casa Ta cea dumnezeiască, 
umbrează acum pe toţi cu norul Duhului şi sfinţeşte pe cei credincioşi, care cu glas 
cântă: Binecuvântaţi toate lucrurile Domnului pe Domnul. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Mâinile întinzându-şi Daniil, gurile leilor cele deschise în groapă le-a încuiat; şi 
puterea focului au stins, cu buna faptă încingându-se tinerii cei iubitori de buna- 


credinţă, strigând: Binecuvântaţi toate lucrurile Domnului pe Domnul. 


Cântarea a 9-a 


Irmos: Hristos, piatra cea nestricată... 


Cu sfinţitele zugrăveli ale icoanelor împodobită văzând iarăşi cinstita Biserică, cu 
cucernicie toţi să alergăm şi lui Hristos să strigăm: Pe Tine Te slăvim întreit-sfinte. 


Podoabă şi cinste câştigând Biserica: Crucea Ta şi cinstitele icoane şi închipuirile 
sfinților, cu veselie, Stăpâne, şi cu bucurie Te slăveşte. 


Slavă Tatălui şi Fiului şi Sfântului Duh. 


Luminează cu dumnezeiasca Ta slăvire pe împărații noştri, îndurate, şi cu tabere 
îngereşti şi cu tot felul de într-armare îngrădeşte-i, supunându-le lor Stăpâne se- 
meţia păgânilor. 


Şi acum şi pururea şi în vecii vecilor. Amin (a Născătoarei de Dumnezeu) 


Ridicatu-s-a osândirea strămoaşei Evei, de Dumnezeu Născătoare, că tu curată ai 
născut pe Stăpânul tuturor cu chip negrăit; a căruia asemănare acum pe icoane o 
sărutăm. 


Catavasie: Hristos, piatra cea netăiată de mână, cea din marginea unghiului, din 
tine muntele cel netăiat, Fecioară, s-a tăiat, adunând firile cele osebite; pentru 
aceasta veselindu-ne, pe tine Născătoare de Dumnezeu te slăvim. 


Luminânda învierii 
Slavă Tatălui şi Fiului şi Sfântului Duh, aceasta 
Podobia: Cu ucenicii să ne suim în muntele Galileei, prin credinţă să vedem pe 
Hristos zicând: Că a luat putere a celor de sus şi a celor de Jos; să ne învăţăm cum 
învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul veacului. 
Săltaţi, bucuraţi-vă, cu veselie cântaţi strigând: Cât sunt de minunate şi de slăvite 
lucrurile Tale, Hristoase! Şi cine va putea să spună puterile Tale, Mântuitorule? 
Cela ce ai împreunat unirea voinţei şi întocmirea noastră într-o Biserică. 
Și acum şi pururea şi în vecii vecilor. (a Născătoarei de Dumnezeu) 
Armele vrăjmaşului eres acum au lipsit şi pomenirea lui a pierit cu sunet; că vă- 
zând Biserica ta, Preacurată, foarte frumos împodobită cu odorul cinstitelor icoane, 
de bucurie toţi ne umplem. 

La Laude 


Stihiri: 4 ale învierii, | a lui Anatolie, şi din Triod 3 podobnice, glasul al 4-lea: 


Podobia: Dat-ai semn celor ce se tem... 


Intru 'Tine se bucură acum Biserica, lubitorule de oameni, întru mirele şi Ziditorul 
său; carele cu dumnezeiasca voie ai scăpat de înşelăciunea idolească, şi Ţie însuţi o 


S As 


ai logodit prin cinstitul Tău sânge. Cu veselie primind sfințită înălţarea icoanelor şi 
bucurându-se. Pe Tine Te laudă şi Te slăveşte cu credinţă. 


Stih: Mărturisi-mă-voi Ție, Doamne, cu toată inima mea, spune-voi toate minunile 
Tale. 


Închipuirea trupului Tău înnălțându-o, Doamne, cu dragoste o sărutăm, arătând tai- 
na cea mare a rânduieliui Tale. Că nu Te-ai arătat nouă, lubitorule de oameni prin 
părere, precum zic luptătorii de Dumnezeu ucenicii lui Manent; ci după adevăr şi 
cu fire trupească, printr-însa suindu-ne spre a Ta dorire şi dragoste. 


Stih: Veseli-mă-voi şi mă voi bucura întru Tine, cânta-voi numele Tău, Preaînalte. 


Zi plină de bucurie şi de veselie astăzi s-a arătat, că luminează lumina dogmelor 
celor prea adevărate şi străluceşte Biserica lui Hristos, împodobindu-se acum cu 
înălțarea sfintelor icoane, şi cu strălucirile chipurilor, şi se face credincioşilor unire 
de Dumnezeu dăruită. 


Stih: Scoală-Te, Doamne, Dumnezeul meu, înalță-se mâna Ta, nu uita pe săracii 
Tăi până la sfârşit. 


Și cântăm Stihira zilei, glasul al 6-lea: Moise în vremea postului a luat legea şi pe 
popor l-a tras la sine; Ilie postindu-se, cerurile a încuiat; şi cei trei tineri ai lui 
Avraam pe tiranul cel fărădelege prin post l-a biruit. Printr-însul şi pe noi, Mân- 
tuitorule, învredniceşte-ne să ajungem la învierea Ta, care strigăm aşa: Sfinte 
Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh, tot aceasta. Şi acum şi pururea şi în ve- 
cii vecilor. (a Născătoarei de Dumnezeu) 


Prea binecuvântată eşti... 
Doxologia mare, Ecteniile şi Apolisul. 


Și Litie în Pridvor, după obicei. Cântând; Slavă..., Şi acum..., Stihira Evangheliei. 
Ceasul 1 şi Invăţătura Sfântului Teodor Studitul, Apolisul. 


La Liturghie 


Fericirile glasului, pe 6, şi din Canonul zilei Cântarea a 6-a, pe 4. Prochimen, gla- 
sul al 4-lea: cântarea părinților: Bine eşti cuvântat Doamne Dumnezeul părinților 
noştri... Stih: Că drept eşti întru toate... Apostolul, din Epistola către Evrei. 
Evanghelia de la loan. Şi se săvârşeşte Liturghia marelui Vasilie. Asemenea şi în 
celelalte Duminici ale Sfântului post, afară de Duminica Stâlpărilor. Chinonicul: 
Lăudaţi pe Domnul din ceruri... Sau; Bucuraţi-vă drepţilor... La masă mâncăm 
fierturi cu untdelemn, iar nu peşte. 


Canonul din Duminica 1 din Postul mare - a Ortodoxiei (Triod) 


compunere a lui Teofan 
Cântarea a l-a 


Irmos: Adâncul Mării Roşii... 
Săltând cu veselie astăzi noi, credincioşii, strigăm: Cât sunt de minunate lucrurile 


Tale, Hristoase, şi puterea cât este de mare; cela ce ai făcut înţelegerea şi unirea 
noastră. 


Veniţi gânditorilor de Dumnezeu să săvârşim ziua de bucurie; acum cerul şi pă- 
mântul se veselesc, cetele Ingereşti şi adunările omeneşti prea ales prăznuind. 


Prea mare facere de bine văzând, adică mădularele lui Hristos cele despărțite, adu- 
nate întru una, cu mâinile să plesnim şi să lăudăm pe Dumnezeu, cel ce a îndreptat 
pacea. 


Slavă Tatălui şi Fiului şi Sfântului Duh. 


Datu-s-au astăzi Bisericii biruinţele, cu voia şi cu sfatul cel din îndemnul lui 
Dumnezeu, al lui Mihail şi al Teodorei, împăraţilor, care au ţinut credinţa cu bună 
creştinătate. 

Şi acum şi pururea şi în vecii vecilor. Amin (a Născătoarei de Dumnezeu) 
Armele păgâneştilor eresuri adevărat au pierit, că văzând locaşul tău, Preacurată 
cinstită, împodobit cu icoane, după obiceiul creştinesc, acum cu prea sfinţenie ne 


bucurăm. 


Catavasie: Adâncul Mării Roşii, cu urme neudate, pedestru trecându-l Israil cel de 
demult cu mâinile lui Moise în chipul Crucii, puterea lui Amalic în pustie a biruit. 


Cântarea a 3-a 
Irmos: Veselească-se de tine... 


Nu se mai înalță acum sprânceana păgânilor eretici; căci puterea lui Dumnezeu a 
întărit Ortodoxia. 


Norii, după zisa profeţiei, să ne stropească nouă din cer astăzi roua făcătoare de 
viaţă, pentru înălţarea credinţei. 


Cu bun vers să vestească trâmbiţele cele de taină ale apostolilor lui Hristos, mai 
presus de fire, înălţarea cinstitelor icoane. 


Slavă Tatălui şi Fiului şi Sfântului Duh. 


Să lăudăm pe Hristos, cel ce ne-a arătat o împărăteasă bine credincioasă şi de Hri- 
stos iubitoare, împreună cu odrasla ei cea de Dumnezeu încununată. 


Şi acum şi pururea şi în vecii vecilor. Amin (a Născătoarei de Dumnezeu) 


Locaşul tău cel sfințit luându-l noi credincioşii, Preacurată, ne rugăm să ne lumi- 
năm acum cu darul cel luminos. 


Catavasie: Veselească-se de Tine Biserica Ta, Hristoase, strigând: Tu eşti puterea 
mea, Doamne şi scăparea şi întărirea. 


Sedealna, glasul 1: 


Podobie: Ceata îngerească... 

Dumnezeiescul Tău chip în icoană însemnându-l, naşterea Ta, Hristoase, luminat o 
vestim, minunile cele negrăite şi răstignirea cea de bunăvoie; prin care dracii se 
gonesc cu frică şi necredincioşii cu cutremur se tânguiesc, ca nişte părtaşi ai ace- 
lora. 

Slavă Tatălui şi Fiului şi Sfântului Duh. 

Cu chipurile profeților, cu feţele apostolilor, cu icoanele şi cu închipuirile sfinților 
mucenici şi ale tuturor sfinților, cu sfinţenie se împodobește; cu ale Mirelui celui 
netrupesc şi cu strălucirile cele înţelegătoare ale miresei se luminează maica, Sio- 
nul cel de sus. 

Și acum şi pururea şi în vecii vecilor. (a Născătoarei de Dumnezeu) 

Celor ce cu dragoste cinstesc sfântă icoana ta, prea curată şi adevărat Maică a lui 
Dumnezeu, te vestesc cu un glas şi cu credinţă se închină ţie, arată-te păzitoare şi 
tare sprijineală, gonind toată răutatea departe de la dânşii, ca ceea ce toate le poţi. 
Cântarea a 4-a 


Irmos: Ridicat pe Cruce... 


Cu dumnezeiască cercetarea Mângâietorului sfinţeşte Biserica Ta şi cu venirea lui 
goneşte înşelăciunea eresului, cuvinte al lui Dumnezeu, multmilostive. 


De păgânătatea cea prea silnică mântuind pe poporul Tău, fă-l să se aprindă cu 
râvna creştinătăţii şi cu credinţă să strige: Slavă puterii Tale; Doamne. 


Văzând că se luminează dumnezeieştile locaşuri cu sfinţitele chipuri ale icoanelor 
lui Hristos şi ale Născătoarei de Dumnezeu, cu sfinţită cuviinţă ne bucurăm. 


Slavă Tatălui şi Fiului şi Sfântului Duh. 


Impărăteasa cea împodobită cu cunună, dorind de adevărată împărăţia lui Hristos, a 
zugrăvit prea curată icoana lui şi chipurile sfinţilor. 


Şi acum şi pururea şi în vecii vecilor. Amin (a Născătoarei de Dumnezeu) 


Intrupat născând pe dumnezeiescul cuvânt, ceea ce eşti plină de daruri, sfinţenie 
cuvioasă lui Dumnezeu te-ai arătat; pentru aceasta Biserica ta cea luminată o 
înnoim. 


Catavasie: Ridicat pe Cruce văzându-Te Biserica, pe Tine soarele dreptăţii, a stă- 
tut întru a sa rânduială, precum se cuvine, strigând: Slavă puterii Tale, Doamne. 


Cântarea a 5-a 
Irmos: Tu, Doamne lumina mea... 


Pune Doamne Bisericii Tale întărire, ca să petreacă în veacul veacului, ne- 
clintită de valul eresurilor. 


Peste tot pământul a strălucit lumina veseliei, şi a dumnezeiescului ajutor, celui dat 
de sus credincioşilor. 


Cela ce eşti unul bun şi izvor bunătăţii, Tu înalță cornul drept cinstitorilor împărați, 
al celor ce cinstesc icoana Ta. 


Slavă Tatălui şi Fiului şi Sfântului Duh. 


Lumina cea neapusă a bunei credinţe ne-a răsărit nouă, cu porunca cea de Dumne- 
zeu insuflată a credincioşilor împărați, şi cu voia cea gânditoare de Dumnezeu. 


Şi acum şi pururea şi în vecii vecilor. Amin (a Născătoarei de Dumnezeu) 


Innoieşte-ne nouă frumuseţea cea dintâi, prea curată, Maica lui Dumnezeu; şi casa 
ta aceasta sfințeşte-o cu darul tău. 


Catavasie: Tu, Doamne, lumina mea în lume ai venit, lumina cea sfântă, care în- 
torci dintru întunericul necunoştinţei, pe cei ce Te laudă pe Tine cu credinţă. 


Cântarea a 6-a 
Irmos: Jertfi-voi 'Ție cu glas de laudă... 


Scrie-se şi se cinsteşte cu închinăciune credincioasă chipul Stăpânului; şi iarăşi ia 
îndrăzneală Biserica prea slăvind cu multă credinţă pe Mântuitorul. 


Goleşte-se de întristare şi de întunericul eresului Biserica lui Hristos, şi se îmbracă 
cu haină de veselie, şi cu dumnezeiesc şi purtător de lumină dar se acoperă. 


Slavă Tatălui şi Fiului şi Sfântului Duh. 


Bună slăvire strălucirii de demult, a dobândit adunarea dreptslăvitorilor, cu voia 
împărătesei Teodora şi a fiului ei, bine credinciosului autocrator, Mihail. 


Şi acum şi pururea şi în vecii vecilor. Amin (a Născătoarei de Dumnezeu) 


Cela ce a poruncit de demult să se facă cortul mărturiei, ca într-un cort cuvântător 
întru tine a locuit, cel singur prea slăvit, carele prea slăveşte Fecioară locaşul tău cu 
minuni. 


Catavasie: Jertfi-voi Ţie cu glas de laudă, Doamne, Biserica strigă către Tine, de 
sângele dracilor curăţindu-se, cu sângele cel curs prin milostivire din coasta Ta. 


Condac, glasul al 8-lea: Cuvântul Tatălui cel necuprins, din tine, Născătoare de 
Dumnezeu, s-a cuprins întrupându-se şi chipul cel întinat, la chipul cel dintâi întor- 
cându-l, cu dumnezeiasca podoabă l-a amestecat. Deci mărturisind mântuirea, îl 
închipuim cu fapta şi cu cuvântul. 


Icos: Această taină a rânduielii, de la Dumnezeu fiind insuflaţi, de demult proo- 
Tocii, şi dobândind strălucirea ei, mai înainte o au vestit, pentru noi cei ce am ajuns 
la sfârşitul veacurilor. Deci luând din ea dumnezeiasca cunoştinţă, un Domn pe 
Dumnezeu cunoaştem în trei feţe slăvit; şi acestuia slujind, o credinţă şi un botez, 
întru Hristos ne-am îmbrăcat. Deci mărturisind mântuirea, cu fapta şi cu cuvântul 
pe acesta închipuim. 


Cântarea a 7-a 


Irmos: În cuptorul persienesc... 


Să dănţuiască împreună cu veselia Bisericii, întru dumnezeiasca dragoste, oastea 
cea îngerească, cu dumnezeiesc gând, cântând: Bine eşti cuvântat în Biserica slavei 
Tale, Doamne. 


Biserica celor întâi născuţi şi adunarea se bucură, văzând acum pe dumnezeiescul 
popor cu un gând cântând: Bine eşti cuvântat în Biserica slavei Tale, Doamne. 


Slavă Tatălui şi Fiului şi Sfântului Duh. 


Scăpând de negura eresului, cu voia Teodorei, împărăteasa cea vrednică de cinste, 
cântăm: Bine eşti cuvântat în Biserica slavei Tale, Doamne. 


Şi acum şi pururea şi în vecii vecilor. Amin (a Născătoarei de Dumnezeu) 

Mai presus decât cetele cele de sus te-ai înălțat, prea curată, tu una făcându-te 
Maica Făcătorului tuturor. Deci bucurându-ne, strigăm: Bine eşti cuvântată tu între 
femei, prea curată Stăpână. 

Catavasie: In cuptorul persienesc tinerii lui Avraam, cu pofta bunei credinţe, mai 
vârtos decât cu văpaia focului fund aprinşi, au strigat: Bine eşti cuvântat în Bise- 
rica slavei Tale, Doamne. 

Cântarea a 8-a 

Irmos: Mâinile întinzându-şi Daniil... 

Legile pământeşti ale Bisericii păzindu-le, scriem icoanele lui Hristos şi ale sfin- 
ților lui şi le sărutăm cu gurile, cu inima şi cu vrerea, strigând: Binecuvântaţi toate 
lucrurile Domnului pe Domnul. 

Cinstea şi închinăciunea icoanei, cu adevărat aducându-o la acela al cui este chipul, 
o cinstim, urmând învățăturilor grăitorilor de Dumnezeu şi lui Hristos cu credință 


strigăm: Binecuvântaţi toate lucrurile Domnului pe Domnul. 


Binecuvântăm pe Tatăl, şi pe Fiul şi pe Sfântul Duh, Domnul. 


Mintea luminându-şi cu lumina dumnezeiescului Duh cinstita împărăteasă şi roduri 
dumnezeieşti având, a iubit bună podoaba Bisericii lui Hristos şi frumuseţea: Bine- 
cuvântând împreună cu credincioşii pe lisus Dumnezeu şi om. 


Şi acum şi pururea şi în vecii vecilor. Amin (a Născătoarei de Dumnezeu) 
Cu razele luminii celei înţelegătoare strălucindu-se casa Ta cea dumnezeiască, 
umbrează acum pe toţi cu norul Duhului şi sfinţeşte pe cei credincioşi, care cu glas 


cântă: Binecuvântaţi toate lucrurile Domnului pe Domnul. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Mâinile întinzându-şi Daniil, gurile leilor cele deschise în groapă le-a încuiat; şi 
puterea focului au stins, cu buna faptă încingându-se tinerii cei iubitori de buna- 
credinţă, strigând: Binecuvântaţi toate lucrurile Domnului pe Domnul. 

Cântarea a 9-a 


Irmos: Hristos, piatra cea nestricată... 


Cu sfinţitele zugrăveli ale icoanelor împodobită văzând iarăşi cinstita Biserică, cu 
cucernicie toţi să alergăm şi lui Hristos să strigăm: Pe Tine Te slăvim întreit-sfinte. 


Podoabă şi cinste câştigând Biserica: Crucea Ta şi cinstitele icoane şi închipuirile 
sfinților, cu veselie, Stăpâne, şi cu bucurie Te slăveşte. 


Slavă Tatălui şi Fiului şi Sfântului Duh. 


Luminează cu dumnezeiasca Ta slăvire pe împărații noştri, îndurate, şi cu tabere 


îngereşti şi cu tot felul de într-armare îngrădeşte-i, supunându-le lor Stăpâne se- 
meţia păgânilor. 


Şi acum şi pururea şi în vecii vecilor. Amin (a Născătoarei de Dumnezeu) 


Ridicatu-s-a osândirea strămoaşei Evei, de Dumnezeu Născătoare, că tu curată ai 
născut pe Stăpânul tuturor cu chip negrăit; a căruia asemănare acum pe icoane o 
sărutăm. 


Catavasie: Hristos, piatra cea netăiată de mână, cea din marginea unghiului, din 
tine muntele cel netăiat, Fecioară, s-a tăiat, adunând firile cele osebite; pentru 
aceasta veselindu-ne, pe tine Născătoare de Dumnezeu te slăvim. 


Comentarii patristice - Evanghelia Duminicii întâi din Post 


Duminica întâi din Post (a Ortodoxiei — Ev. loan 1, 43-51) 


(In. 1, 43) A doua zi voia să plece în Galileea şi a găsit pe Filip. Şi i-a zis lisus: 
Urmează- Mi. 


După ce i-a luat pe Petru şi pe celălalt apostol, lisus merge mai departe să atragă pe 
alții şi îi trage la sine pe Filip şi pe Natanael. Cazul lui Natanael nu este atât de 
uimitor pentru că faima lui lisus ajunsese prin toată Siria (vezi şi Mt. 4, 24). Dar 
este cu totul remarcabil în ceea ce priveşte pe Petru, pe Iacov şi pe Filip, pentru că 
ei au crezut nu numai înainte de minuni, ci au crezut fiind din Galileea, din care 
nici un prooroc nu s-a ridicat, şi nu poate să fie ceva bun. 


Galileenii erau într-o dispoziţie mai plictisită şi mai leneşă decât alţii. Dar chiar în 
aceasta şi-a arătat Hristos puterea Sa. EI a ales cei mai aleşi ucenici dintr-un ţinut 
care nu aducea nici un rod. 


(Sfântul loan Gură de Aur, Omilii la Evanghelia după loan 20.1, traducere 
pentru Doxologia.ro de Iosif Agaton). 


(In. 1, 44) Iar Filip era din Betsaida, din cetatea lui Andrei şi a lui Petru. 


Fiecărui om grijuliu îi vine câte un dar (Prov. 14, 23) şi Hristos înţelege mai mult 
decât aceasta când a spus: Cel ce caută, află (Mt. 7, 8). De aceea nu mă mai 
minunez cum Filip l-a urmat pe Hristos. Andrei a fost convins când a auzit de la 
Ioan, iar Petru a fost convins când a auzit de la Andrei. Dar Filip, neînvăţând nimic 
de la nimeni, ci doar auzind pe Hristos care a spus către el numai acestea: 
Urmează-Mă, imediat el a ascultat şi nu a dat înapoi. 


De fapt, a devenit el însuşi un propovăduitor pentru alții. Căci a alergat la Natanael 
şi a spus către el: L-am găsit pe cel despre care a scris Moise în Lege şi Proorocii. 
Vedeţi ce minte grijulie a avut el, cu câtă stăruinţă a meditat la scrierile lui Moise, 
așteptând venirea lui Mesia? Căci expresia am găsit aparţine întotdeauna celor 
care, în vreun fel, caută. 


(Sfântul loan Gură de Aur, Omilii la Evanghelia după loan 20.1, traducere 
pentru Doxologia.ro de Iosif Agaton). 


(In. 1, 46) Și i-a zis Natanael: Din Nazaret poate fi ceva bun? Filip i-a zis: Vino 
şi vezi. 


Această propoziţie nu trebuie înţeleasă chiar aşa cum pare la prima vedere, ci ar 
trebui înțeleasă într-un sens diferit şi mai plin de îndoială, precum: Cum este 
posibil ca ceva bun să vină din Nazaret? De fapt, printre iudei, numele satului era 
disprețuit, din cauza faptului că un mare număr de locuitori erau păgâni şi părea 
imposibil ca ceva bun să vină de aici. De aceea şi fariseii i-au spus lui Nicodim: 
Cercetează şi vezi că nici un profet nu s-a ridicat din Galileea (In. 7, 52). Aşa că 
este drept ce-i spune Filip lui Natanael: Vino şi vezi. De vreme ce acum este un 
contrast între ceea ce spun şi vechile opinii (pare să spună el), promit să îți arăt 
adevăratele fapte. 


(Teodor de  Mopsuestia, Comentariu la loan  1.1.46, traducere pentru 
Doxologia.ro de Iosif Agaton). 


(In. 1, 46) Și i-a zis Natanael: Din Nazaret poate fi ceva bun? Filip i-a zis: Vino 
şi vezi. 


Ei se referă la EI ca fiind lisus, fiul lui Iosif. El era numit fiul unui om pe care 
mama lui îl luase de soţ. Căci toţi creştinii ştiu bine din Evanghelii că EI a fost 
conceput şi născut în timp ce ea, Maica Domnului era Fecioară. Dar aceasta spune 


Filip lui Natanael şi adaugă locul: din Nazaret. Şi Natanael spune către el: Din 
Nazaret poate să fie ceva bun? 


Care este sensul acestora, fraților? Nu cum înţeleg unii, căci ar putea fi citit poate 
ceva bun să iasă din Nazaret?. Căci cuvintele lui Filip urmează, şi el spune vino şi 
vezi. Dar cuvintele lui Natanael pot însemna ambele lucruri: fie o confirmare, când 
este citit ca din Nazaret poate fi ceva bun, la care Filip confirmă: vino şi vezi. Ori 
citeşti ca o îndoială, transformând întreaga replică într-o întrebare: din Nazaret 
poate fi ceva bun? Vino şi vezi. 


(Fericitul Augustin, Tratat la Evanghelia după loan 7.15, traducere pentru 
Doxologia.ro de Iosif Agaton) 


(In. 1, 46) Și i-a zis Natanael: Din Nazaret poate fi ceva bun? Filip i-a zis: Vino 
şi vezi. 


Natanael este de acord că se aşteaptă ca mari lucruri să apară din Nazaret. Este, 
cred, clar că nu a luat Nazaretul ca pe o garanţie a ceea ce căuta, aducând îm- 
preună cunoaşterea de la Moise şi de la Profeţi, ca unul care era îndrăgostit de 
învăţătură, ci câştigă o rapidă înţelegere: vino şi vezi. 


Filip spune: Vederea va fi suficientă pentru credinţă. Tot ceea ce ai nevoie este să 
vorbeşti cu EL, şi vei fi total gata să mărturiseşti fără ezitare că EI este într-adevăr 
Unul Cel aşteptat. Dar trebuie să credem că era un har dumnezeiesc şi negrăit 
revărsându-se din cuvintele Mântuitorului nostru care atrăgea sufletele as- 
cultătorilor. Căci, dacă cuvântul lui e mare întru putere, este şi eficace în 
convingere. 


(Sfântul Chiril al Alexandriei, Comentariu la Evanghelia după loan 2.1, 
traducere pentru Doxologia.ro de losif Agaton). 


(In. 1, 47) lisus a văzut pe Natanael venind către EI şi a zis despre el: Iată, cu 
adevărat, israelit în care nu este vicleşug. 


lisus îl laudă şi îl aprobă pe omul care spune: Poate ceva bun să iasă din Nazaret? 
Şi totuşi n-ar fi trebuit mai degrabă să găsească greşeală în el? Sigur că nu. 


Căci cuvintele nu sunt ale unui necredincios sau ale unuia care merită ruşine, ci 
laudă. Cum poţi spune aceasta? Pentru că Natanael a luat în considerare scrierile 
profeților mai mult decât Filip. Căci el a auzit din Scripturi că Hristos trebuie să 


vină din Betleem, din satul din care a fost David. Credinţa era răspândită printre 
iudei, şi profetul a proclamat-o din vechime (Mt. 2, 6; Mih. 5, 2)... Şi atunci, când 
a auzit că lisus este din Nazaret, el era neliniștit şi îndoielnic, văzând că mărturia 
lui Filip era în discordanţă cu predicția proorocului. 


(Sfântul loan Gură de Aur, Omilii la Evanghelia după loan 20.1, traducere 
pentru Doxologia.ro de Iosif Agaton). 


(In. 1, 47) lisus a văzut pe Natanael venind către El şi a zis despre el: Iată, cu 
adevărat, israelit în care nu este vicleşug. 


Chiar dacă profetul a spus că un Conducător şi un Prinţ se va ridica din Betleem 
(Mih. 5, 2), Natanael a auzit că lisus era din Nazaret, şi acest lucru nu era scris 
nicăieri în Scripturi. Deci, când l-a văzut Domnul, EI (lisus) a dat mărturie pentru 
dânsul, pentru că el nu era ca scribii care lucrau cu înşelăciune în relație cu 
Scripturile, încercând să facă interpretările să urmeze dorinţei lor. El spune: Acesta 
este un scrib (învăţător) în care nu am văzut nici un vicleşug. Căci înainte de a-l 
cunoaşte pe Domnul, el a întrebat dacă Nazaretul ar fi putut da un Prinţ, aşa cum 
scria despre Betleem. 


(Sfântul Efrem Sirul, Comentariu la Diatesaronul lui Taţian 4.19, traducere 
pentru Doxologia.ro de Iosif Agaton). 


(In. 1, 47) lisus a văzut pe Natanael venind către El şi a zis despre el: lată, cu 
adevărat, israelit în care nu este vicleşug. 


lată un israelit în care nu este vicleşug este ceva ca nu a fost spus nici lui Andrei, 
nici lui Petru, nici lui Filip. A fost spus lui Natanael... Deci, ce înţelegem din asta, 
fraților? Trebuie să fie pus primul între apostoli? Nu numai că nu este găsit primul 
printre apostoli, ci Natanael nu este nici măcar în mijloc printre cei doisprezece, 
nici ultimul, Natanael, către care Fiul lui Dumnezeu a adus atâta măreaţă mărturie, 
spunând: lată israelit în care nu este vicleşug. 


E cerută raţiunea? Cât ne dă să cunoaştem Domnul, vom găsi un răspuns probabil. 
Căci trebuie să înţelegem că Natanael era educat şi priceput în Lege. Deci, Domnul 
nu a dorit să-l plaseze pe el printre apostoli, pentru că a ales bărbaţi neînvăţaţi cu 
care să cucerească lumea (Fericitul Augustin nu-l numără pe Natanael între cei 
doisprezece apostoli, deoarece numele lui nu se găsește în listele date de 
evanghelişti. Cu toate acestea, mulți comentatori au ajuns la concluzia că el este 
acelaşi cu Bartolomeu, deoarece Bartolomeu fiind un nume tipic evreiesc ce arăta 


al cui fiu este - însemna „fiul lui Tolomeu” - cu siguranță că avea şi alt nume - 
n.ed.). 


(Fericitul Augustin, Tratat la Evanghelia după loan 7.16.2—17.2, traducere 
pentru Doxologia.ro de Iosif Agaton) 


(In. 1, 48) Natanael I-a zis: De unde mă cunoşti? A răspuns Iisus şi i-a zis: Mai 
înainte de a te chema Filip, te-am văzut când erai sub smochin. 


Deci lacov a fost numit în Scriptură om fără vicleşug. Iacov însuşi, după cum ştiţi a 
fost supranumit Israel. De aceea în Evanghelie, când l-a văzut Domnul pe 
Natanael, a spus: lată israelit în care nu este vicleșug. Şi acest israelit, neștiind cine 
vorbea cu el, a răspuns: De unde mă cunoşti? Şi Domnul 1-a spus lui: Când erai sub 
smochin, te-am văzut, ca şi cum ar fi spus: În timp ce erai sub umbra păcatului, te- 
am rânduit mai înainte. 


Și Natanael, amintindu-și că a fost sub un smochin acolo unde Domnul nu a fost, 1- 
a recunoscut dumnezeirea şi a răspuns: Tu eşti Fiul lui Dumnezeu, Tu ești 
Împăratul lui Israel. Deşi a fost sub smochin, nu a devenit un smochin uscat, el L-a 
recunoscut pe Hristos. Şi Domnul a spus către el: Pentru că ţi-am zis că te-am vă- 
zut când erai sub smochin crezi, mai mari decât acestea vei vedea. 


Care sunt aceste mari lucruri? Amin, vă spun vouă. Pentru că acest om care este un 
israelit în care nu este vicleşug, aminteşte-ţi de Iacov, în care nu era vicleşug, şi 
adu-ţi aminte când lisus îţi spune, de piatra de sub cap, de vedenia din somn, de 
scara de la pământ la cer şi de fiinţele care urcau şi coborau. Şi apoi vezi ce spune 
Domnul către israelitul în care nu este vicleşug: Vei vedea cerurile deschise, 
ascultă, nevinovatule Natanael, ce-a văzut lacov - şi îngerii suindu-se şi co- 
borându-se - peste cine? - peste Fiul Omului. 


(Fericitul Augustin, Predica 89.5, traducere pentru Doxologia.ro de Iosif 
Agaton) 


(In. 1, 48) Natanael I-a zis: De unde mă cunoşti? A răspuns Iisus şi i-a zis: Mai 
înainte de a te chema Filip, te-am văzut când erai sub smochin. 


Oare lisus şi-a aruncat privirea asupra mea şezând sub un smochin uscat, şi 
smochinul meu după trei ani a adus fructe? (Lc. 13, 6). Dar cum păcătoşii pot avea 
un asemenea fel de speranţă? 


Dacă doar acel vier al Evangheliei, poate deja fiindu-i poruncit să îmi taie 
smochinul meu, m-ar lăsa măcar acest an, până ar săpa în jurul smochinului şi ar 
pune gunoi şi poate prin şansă ar putea să ridice pe cel neajutorat din ţărână şi să 
ridice pe sărac din gunoi (vezi și Ps. 113, 6).... 


Smochinul aşadar este atracţia ispititoare a plăcerilor lumii, care încă mă umbreşte, 
mic în înălțime, fragil în lucrare, uşor de folosit şi lipsit de fructe. 


(Sfântul Ambrozie al Milanului, Despre fecioare 1.1.3-4, traducere pentru 
Doxologia.ro de Iosif Agaton) 


(In. 1, 48) Natanael I-a zis: De unde mă cunoşti? A răspuns Iisus şi i-a zis: Mai 
înainte de a te chema Filip, te-am văzut când erai sub smochin. 


Voi ştiţi din ce şi-au făcut şorţuri primii căzuţi în păcat, Adam şi Eva. Când ei au 
păcătuit, ei şi-au făcut acoperăminte din frunze de smochin şi şi-au acoperit părțile 
ruşinoase, pentru că prin păcat, ei au început să simtă ruşine faţă de ei înşişi. 


Deci, dacă şi-au făcut acoperăminte primii păcătoşi, cuplul din care noi ne tragem 
originile, în care am fost pierduţi şi pentru care EI a venit să caute şi să mântuiască 
pe cel pierdut - dacă ei şi-au făcut din frunze de smochin acoperăminte pentru a-şi 
acoperi părţile ruşinoase, ce altceva ar putea însemna: te-am văzut când erai sub 
smochin, ci doar tu nu ai fi venit la cel care curățeşte păcatele, decât dacă EI nu te- 
ar fi văzut pe tine în umbra păcatului? Pentru ca noi să vedem, El ne-a văzut, 
pentru ca noi să iubim, EI ne-a iubit. 


(Fericitul Augustin, Predica 174.4,traducere pentru Doxologia.ro de Iosif 
Agaton). 


(In. 1, 49) Răspunsu-l-a Natanael: Rabi, Tu eşti Fiul lui Dumnezeu, Tu eşti 
regele lui Israel. 


Deci, Natanael, convins de aceste fapte, a spus Lui: Rabbi, Tu eşti Fiul lui 
Dumnezeu, Tu eşti Împăratul lui Israel, adică, Tu eşti Mesia care a fost deja 
anunţat. Desigur, Mesia era aşteptat de ei ca Dumnezeu care va apărea în faţa 
tuturor, ca Împăratul lui Israel, chiar dacă ei Îl concepeau într-un fel mai obscur şi 
mai material. 


Nu era posibil ca iudeii să ştie cum va fi Fiul lui Dumnezeu şi Împăratul lui Israel. 
Evident că Natanael nu a spus că EI era Fiul lui Dumnezeu prin naştere dumne- 


zeiască, ci prin familiaritate, ca acei oameni care au venit la Dumnezeu prin 
virtutea lor şi erau numiţi fii ai lui Dumnezeu. 


Nu era posibil ca Natanael să fi ştiut imediat ceea ce vedem noi şi ceea ce apostolii 
înşişi au înţeles după multă vreme. Aceste lucruri care au fost spuse Lui de către 
Domnul nu sunt suficiente pentru a demonstra cealaltă fire a Lui. 


(Teodor de  Mopsuestia, Comentariu la loan  1.1.49, traducere pentru 
Doxologia.ro de Iosif Agaton) 


(In. 1, 49) Răspunsu-l-a Natanael: Rabi, Tu eşti Fiul lui Dumnezeu, Tu eşti 
regele lui Israel. 


Mulţi, citind acest pasaj, sunt uimiţi aflând că Petru a fost binecuvântat pentru că, 
după ce a văzut minunile şi învăţătura Domnului, L-a mărturisit că este Fiul lui 
Dumnezeu. Natanael care face aceeaşi mărturisire înainte de Petru, nu primeşte o 
asemenea binecuvântare. Motivul este următorul: Petru şi Natanael, amândoi au 
folosit aceleaşi cuvinte, dar nu în acelaşi fel. 


Petru l-a mărturisit pe Domnul nostru că este Fiul lui Dumnezeu, în sensul că EI 


era Însuşi Dumnezeu. Natanael l-a mărturisit pe EI că este Fiul lui Dumnezeu 
numai ca om. Căci după ce a spus: tu eşti Fiul lui Dumnezeu el a adăugat Tu eşti 
Împăratul lui Israel. Dar Fiul lui Dumnezeu nu este doar Împăratul lui Israel, ci 
Împăratul întregului univers. 


E clar deci ce urmează. Căci, în cazul lui Petru, Hristos nu a adăugat nimic, ci, ca 
şi cum credinţa lui era desăvârşită, 1-a spus că EI va zidi Biserica pe mărturisirea 
Lui. În cazul lui Natanael, el consideră mărturisirea ca fiind nedesăvârşită şi care 
are nevoie de următoare clarificări. 


(Sfântul loan Gură de Aur, Omilii la Evanghelia după loan 21.1, traducere 
pentru Doxologia.ro de Iosif Agaton). 


(In. 1, 50-51) Răspuns-a lisus şi i-a zis: Pentru că ţi-am Spus că te-am văzut Sub 
smochin, crezi? Mai mari decât acestea vei vedea. Și i-a zis: Adevărat, adevărat 
zic vouă, de acum veţi vedea cerul deschizându-se şi pe îngerii lui Dumnezeu 
suindu-se şi coborându-se peste Fiul Omului. 


Uneori, Mântuitorul nostru spune amin (adevărat) o dată, iar alte ori de două ori, 
când doreşte să confirme ceea ce a spus. Aceasta este o manieră evreiască de a 


vorbi, descoperind ceea ce are loc, adică ai fost găsit vrednic de încredere pentru a 
vedea cerurile deschise şi aşa mai departe. 


EI spune că este posibil să vezi cerurile deschise nu într-un fel deschise simţurilor, 
ci doar prin minte, văzând pe îngeri cum vin şi slujesc lui lisus. Cuvântul Amin 
este folosit în locul lui adevărat şi vrednic de încredere şi este mai potrivit aici. 


(Autor necunoscut, Fragmente la loan 53, traducere pentru Doxologia.ro de 
Iosif Agaton). 


(In. 1, 50-51) Răspuns-a lisus şi i-a zis: Pentru că ţi-am Spus că te-am văzut Sub 
smochin, crezi? Mai mari decât acestea vei vedea. Și i-a zis: Adevărat, adevărat 
zic vouă, de acum veţi vedea cerul deschizându-se şi pe îngerii lui Dumnezeu 
suindu-se şi coborându-se peste Fiul Omului. 


Vedeţi cum el îl conduce încetul cu încetul de la pământ la cer şi îl face să nu mai 
gândească despre El doar ca om? Căci unul căruia îngerii slujesc şi peste care 
îngerii suie şi coboară, cum ar putea fi doar om? De aceea, EI a spus: Mai mari 
lucruri decât acestea vei vedea. Şi pentru a dovedi aceasta, el introduce slujirea 
îngerilor. Ceea ce vrea să spună este ceva de genul: Ţi se pare ţie, Natanael, că este 


un lucru mare că tu m-ai mărturisit a fi Impăratul lui Israel? Ce vei mai spune 
atunci când vei vedea îngerii suindu-se şi coborându-se peste Mine? EI îl convinge 
pe el prin aceste cuvinte să Il primească pe EI ca Împăratul îngerilor. 


Căci peste EI, ca fiind Unicul Fiul al Împăratului, slujitorii imperiali suie şi 
coboară, o dată la vremea răstignirii, şi apoi din nou la vremea Învierii şi Înălţării, 
şi înainte de aceasta când îngerii au venit şi Îi slujeau (Mt. 4, 11). Ei au suit şi 
coborât când au proclamat bunele vestiri ale Naşterii Lui şi au strigat: Slavă întru 
cei de sus lui Dumnezeu şi pe pământ pace (Lc. 2, 14), când au venit la Maria şi de 
asemenea, când au venit la Iosif. 


Domnul nostru a făcut prezentul o dovadă a viitorului. După puterile pe care i le 
arătase deja, Natanael avea să fie gata să creadă lucrurile cele mai mari care vor 
urma. 


(Sfântul loan Gură de Aur, Omilii la Evanghelia după loan 21.1, traducere 
pentru Doxologia.ro de Iosif Agaton) 


(In. 1, 50-51) Răspuns-a lisus şi i-a zis: Pentru că ţi-am Spus că te-am văzut Sub 
smochin, crezi? Mai mari decât acestea vei vedea. Și i-a zis: Adevărat, adevărat 
zic vouă, de acum veţi vedea cerul deschizându-se şi pe îngerii lui Dumnezeu 
suindu-se şi coborându-se peste Fiul Omului. 


Domnul arată că nimic din ceea ce a spus nu este atât de măreț sau suficient pentru 
a demonstra tot ceea ce era El. Deci declară că mai mari lucruri va vedea 
Natanael... El vorbeşte despre îngeri suindu-se şi coborându-se peste EI, pentru că 
ei Îl asistă în lucrarea întregii creaţii. 


(Teodor de Mospuestia, Comentariu la loan 1.1.50-51, traducere pentru 
Doxologia.ro de Iosif Agaton) 


(In. 1, 50-51) Răspuns-a lisus şi i-a zis: Pentru că ţi-am Spus că te-am văzut Sub 
smochin, crezi? Mai mari decât acestea vei vedea. Și i-a zis: Adevărat, adevărat 
zic vouă, de acum veţi vedea cerul deschizându-se şi pe îngerii lui Dumnezeu 
suindu-se şi coborându-se peste Fiul Omului. 


Iacob a stat şi a dormit - dovadă a liniştirii sufletului său - şi a văzut îngerii lui 
Dumnezeu suindu-se şi coborându-se (Fac. 28, 10-12). Aceasta înseamnă că a 
înainte-văzut pe Hristos pe pământ. Ceata de îngeri cobora la Hristos şi se suia la 
EI, pentru a-i sluji ca unui Stăpân adevărat în slujire iubitoare. 


(Sfântul Ambrozie al Milanului, Iacov şi viața cea fericită 2.4.16, traducere 
pentru Doxologia.ro de Iosif Agaton) 


(In. 1, 50-51) Răspuns-a lisus şi i-a zis: Pentru că ţi-am Spus că te-am văzut Sub 
smochin, crezi? Mai mari decât acestea vei vedea. Și i-a zis: Adevărat, adevărat 
zic vouă, de acum veţi vedea cerul deschizându-se şi pe îngerii lui Dumnezeu 
suindu-se şi coborându-se peste Fiul Omului. 


Este ceva mai mare decât cuvintele te-am văzut sub smochin (lisus a spus mai mari 
decât acestea vei vedea), pentru că este mai mare lucru că Domnul nostru ne-a 
îndreptat, că EI ne-a chemat la EI, că el ne-a văzut pe noi zăcând sub umbra morţii. 
Căci ce profit am fi avut dacă noi am fi rămas acolo unde EI ne-a văzut? N-am fi 
zăcut noi tot acolo? Deci, care e acel lucru mai mare? Când am văzut noi îngeri 
suindu-se şi coborându-se peste Fiul Omului?... 


Propovăduitorii buni, care îl predică pe Hristos, sunt ca îngerii lui Dumnezeu; ei 
suie şi coboară peste Fiul Omului. Luaţi spre exemplu Pavel, care a urcat până la al 


treilea cer (2 Cor. 12, 2-4) şi a coborât atât de mult încât a dat lapte pruncilor (1 
Cor 3, 1-2)... 


Luaţi spre exemplu tatăl care este bine instruit în vorbire, care este un mare orator, 
care face forumul să vibreze cu elocvenţa sa şi scaunele judecătorilor să tremure - 
dacă are un copil mic, la întoarcerea lui acasă îşi lasă la uşă elocvenţa juridică la 
care s-a suit şi în limbajul copilului coboară la micuțul lui... Dacă Domnul Însuşi a 
suit şi coborât, este evident pentru preoţii săi să suie prin imitație şi să coboare prin 
predică. 


(Fericitul Augustin, Tratat la Evanghelia după loan 7.22-—23, traducere pentru 
Doxologia.ro de Iosif Agaton). 


Arhimandritul Ilie Cleopa - Predică la Duminica întâi a Sfântului şi marelui 
Post (a Ortodoxiei ) - Despre cinstirea Sfintelor icoane 


Şi vei face doi heruvimi de aur turnat şi îi vei pune pe ei de amândouă laturile 
acoperământului împăcării. Mă voi face cunoscut ţie de acolo şi îţi voi grăi între 
cei doi heruvimi (leşire 25, 18-22) 


Iubiţi credincioşi, Biserica lui Hristos dreptmăritoare prăznuieşte astăzi un mare 
aşezământ apostolesc şi sobornicesc, anume cultul sfintelor icoane. Acesta s-a 
aşezat prin hotărârea Sfântului şi marelui Sinod Ecumenic al şaptelea de la Niceea 
din anul 787, la care au luat parte trei sute şaizeci şi şapte de Sfinţi Părinţi şi o sută 
treizeci şi şase de arhimandriţi şi stareţi de mănăstiri. Sinodul a fost condus din 
partea Bisericii Ortodoxe de Răsărit de Sfântul Tarasie patriarhul 
Constantinopolului. Din partea Bisericii de Apus a fost Petru, arhiepiscopul Romei, 
însoţit de Petru, prezbiter şi egumen al mănăstirii Sfântul Sava din Roma, din 
partea papei Adrian. 


Toţi aceşti Sfinți Părinţi au hotărât cinstirea Sfintelor Icoane şi au dat anatema pe 
toţi ereticii luptători de icoane, de la care mulţi sfinți au suferit mari prigoane şi 
moarte timp de aproape două secole, de la Leon Isaurul, primul luptător împotriva 
sfintelor icoane şi până la Teofil cel de pe urmă. După moartea lui Teofil, prin 
râvna împărătesei Teodora şi a Sfinţilor Părinţi s-a stabilit din nou dreapta credință 
şi cinstirea Sfintelor Icoane, cum a fost şi pe vremea Mântuitorului şi a Sfinților 
Apostoli, căci Iisus Hristos prin minune nefăcută de mâini, a zugrăvit chipul 
feţei Sale pe maramă şi l-a trimis lui Avgar, regele Edesei (Combaterea sectelor, 
Chişinău, 1929, p. 510-532). După tradiția apostolică, Sfântul Apostol şi 


Evanghelist Luca, fiind mare pictor, a zugrăvit chipul Maicii Domnului cu 
Pruncul lisus în braţe pe când era ea în viaţă. 


Acest mare adevăr îl adevereşte și DIS IIIEIIIIII, zicând: "Noi 


păstrăm predaniile Bisericii, întăririle înscris sau în nescris. Una din ele 
porunceşte a face noi închipuiri de icoane pictate, fiindcă aceasta în unirea cu 
istoria Evangheliei slujeşte spre adeverirea că Dumnezeu Cuvântul adevărat, şi 
nu după nălucire, s-a făcut om, şi este spre folosul nostru. Pe temeiul acesta, noi, 
mergând pe calea împărătească şi urmând învăţătura dumnezeieştilor Sfinţilor 
Părinților noştri şi predaniile Bisericii Ecumenice, căci Ştim că în ea locuieşte 
Duhul Sfânt, cu toată stăruința şi luarea aminte hotărâm că Sfintele Icoane să 
se pună înainte la fel cu închipuirea cinstitei şi de viaţă făcătoarei Cruci, fie ele 
făcute din vopsele sau cu mozaic sau din oricare material. Numai Să fie făcute în 
chip cuviincios" (Ibidem, p. 532-533). 


Sfântul loan Damaschini care a suferit mult pentru Sfintele Icoane, scrie despre 


ele: "În orice lucru este bine de cunoscut ce este în el adevărat sau mincinos şi 
care este scopul lui, bun sau rău”. Tot aşa, când este vorba despre Sfintele 
Icoane trebuie de cercetat dacă ele sunt adevărate şi pentru care scop sunt 
făcute. Dacă ele sunt adevărate şi slujesc spre slava lui Dumnezeu şi a Sfinţilor 


Lui, spre a îndemna la fapte bune, spre îndreptarea fără de prihană şi spre 
mântuirea sufletelor, apoi noi trebuie să le primim şi să le cinstim, însă nu în alt 
fel, decât ca pe închipuiri, ca pilde, ca exemple, ca pe nişte cărţi pentru oameni, 
ca pe monumente (Ibidem, p. 537). 


Fiindcă nu toţi ştiu a citi şi nu pot să se îndeletnicească cu citirea, Părinţii au 
judecat ca toate faptele lui Hristos vrednice de mărire să le închipuiască pe icoane 
care ar sluji la scurte amintiri. De multe ori se întâmplă că noi nu gândim la 
patimile Mântuitorului, dar îndată ce vedem icoana răstignirii lui Hristos ne 
aducem aminte de mântuitoarele Lui patimi, cădem şi ne închinăm, nu 
materialului, ci Celui ce este închipuit, asemenea cum ne închinăm, nu materialului 
din care este făcută Evanghelia sau Crucea, ci la aceea ce se închipuieşte prin ele, 
adică la puterea Duhului Sfânt ce izvorăşte din ele. 


Noi nu ne închinăm materialului din care Sunt făcute icoanele. 


Dacă înaintea noastră se află icoana Domnului, noi ne rugăm, zicând: 


"Doamne lisuse Hristoase, Fiul lui Dumnezeu, ajută-ne şi ne mântuieşte!” 


Iar dacă Suntem înaintea icoanei Maicii Domnului: "Fii apărătoarea noastră 


înaintea Fiului Tău, adevăratul nostru Dumnezeu spre mântuirea sufletelor 
noastre!" 


Iar dacă este icoana mucenicului, de pildă Ștefan, noi zicem: "Sfinte Mare 
Mucenic Ştefane, care ţi-ai vărsat sângele pentru Hristos şi ai îndrăznit către 
Dumnezeu, ca întâiul mucenic, fii apărătorul nostru!" Aşa ne adresăm şi către 
oricare alt sfânt. lată încotro trimitem noi rugăciunile noastre prin ajutorul Sfintelor 
Icoane. 


Când împăratul iconomah, aidoma sectanților noştri, afirma pe nedrept că la cele 
şase Sinoade Ecumenice n-ar fi fost icoane şi că despre dânsele nu s-a vorbit, 
atunci papa Grigorie îi scria; "Împărate, vezi că nimic nu S-a spus nici de pâine, 
nici de apă, nici nu s-a spus că se cuvine a mânca sau bea. Însă tu ştii, după 
tradiţie, că acest lucru este necesar pentru întemeierea vieţii. Aşa şi despre 
icoane era cunoscut din Tradiţie. Înşişi arhiereii aduceau icoane la Sinod şi nici 
un om iubitor de Hristos nu porneşte la drum şi nu-şi face călătoria fără de 
icoane. Aşa fac oamenii lucrători de fapte bune şi plăcuţii lui Dumnezeu". 


DI combătând pe iudeii care învinuiau pe creştini pentru cinstirea 


icoanelor le răspunde: "Ne închinăm fețelor de pe icoane şi închipuirilor 
sfinţilor, nu ca lui Dumnezeu. Pentru că dacă ne-am închina lemnului icoanei 
ca lui Dumnezeu atunci ne-am închina la orice lemn. Şi de s-ar fi şters faţa de pe 
vreo icoană noi am da-o pe foc, cum facem aceasta de multe ori. 


Sfântul Grigorie de Nyssa vorbeşte despre închipuirea aducerii lui Isaac ca 


jertfă de către Avraam, icoana spre care când căuta, vărsa din ochii lui lacrimi 
de umilinţă. El mai vorbeşte şi despre icoana Sfântului şi Marelui Mucenic 
Teodor Tiron şi despre icoana lui Hristos. 


Iar III, vorbind despre vedeniile care le-a avut înaintea 


descoperirii moaştelor Sfinţilor Mucenici Ghervasie şi Protasie, mărturisea că i 
s-a arătat lui Apostolul Pavel, aşa cum este închipuit pe icoană (Scrisoarea 35). 


Sfântul Atanasie cel Mare scrie, despre cinstirea Sfintelor Icoane: "Noi 


credincioşii ne închinăm la icoane, nu ca la Dumnezeu cum fac elinii. Nu! Ci 
noi arătăm bună închinare şi iubire către acea faţă care este închipuită pe 


icoane. Pentru aceasta noi, de multe ori când chipul de pe dânsa se şterge, o 
ardem ca pe un lucru fără de folos”. 


După cum lacob, înainte de sfârşitul său, s-a închinat deasupra toiagului lui Iosif şi 
prin aceasta a cinstit, nu toiagul, ci pe cel ce îl ţinea, aşa şi noi credincioşii ne 
închinăm şi sărutăm icoanele, nu pentru altceva, decât că le sărutăm ca pe copiii şi 
pe părinţii noştri, ca să le arătăm prin aceasta dragostea noastră sufletească; după 
cum şi iudeii se închinau Tablelor Legii şi celor doi heruvimi turnaţi din aur, 
cinstind prin închinare nu piatra şi aurul, ci pe Însuşi Dumnezeu care a poruncit să 
li se facă acestea. 


Mărturii despre Sfintele Icoane se află încă mai din vechime. Aşa 

, care a trăit prin veacul al III-lea, scrie: “Închipuirea îngerilor lui 
Dumnezeu, care se face din aur, ale începătoriilor şi ale stăpâniilor, noi le facem 
întru cinstirea şi Slava lui Dumnezeu”. Despre icoane scriu şi Clement al 
Alexandriei şi Tertulian, care au trăit în secolele II-III. 


Sfânta Tradiţie vorbeşte şi despre chipul cel nefăcut de mână dăruit de 
Mântuitorul lui Avgar, regele Edesei. Despre acest chip nefăcut de mână 
omenească scrie istoricul bisericesc Eusebiu, care a trăit prin secolul III-IV. 


În sfârşit, însuşi pământul vorbeşte împotriva sectarilor luptători contra icoanelor, 
căci şi acum se descoperă icoane, cruci şi simboluri creştine la săpăturile ce se fac 
în catacombele din Roma, adică în peşterile unde primii creştini se ascundeau din 
cauza persecuțiilor păgâne şi săvârşeau acolo slujbe dumnezeieşti şi înmormântări 
ale sfinţilor mucenici. Am vizitat catacombele Romei în toamna anului 1977 şi am 
văzut acolo cele mai vechi icoane ale Mântuitorului şi imagini ale Sfintei Cruci. 


Din icoanele cele mai vechi aflate de învățații arheologi în catacombele Romei 
subterane, mai importante sunt: 

X Icoana Mântuitorului din catacomba Sfântului Calist şi 

x Cina cea de taină de la sfârşitul secolului al II-lea, 

X Închinarea Magilor, 

* Minunea prefacerii apei în vin, 

% Vindecarea orbului din naştere şi altele, 


aflate tot în GGbGORbaSJătaalaii Calisă 


X% Icoanele Sfintei Familii, a Bunei-Vestiri, 

X a Sfinţilor Apostoli Petru şi Pavel, 

% a Patriarhilor şi Proorocilor din Vechiul Testament şi 

X a unor Mucenici din Noul Testament, ce se atribuie tot sfârşitului veacului 
al II-lea şi începutul celui de al III-lea. 


Toate aceste reprezentări, care s-au aflat în catacombele şi în săpăturile bisericilor 
vechi de sub pământ, cu o evidenţă indiscutabilă, ne impun să primim şi să credem 
că au fost cinstite Sfintele Icoane din cele mai vechi timpuri ale creştinismului. 
Astfel, în apărarea Sfintelor Icoane ne vorbeşte Sfânta Scriptură, Sfânta Tradiţie şi 
însuşi pământul care ne-a păstrat din primele veacuri ale creştinismului multe din 
ele. În apărarea lor ne vorbesc şi mintea şi inima noastră. 


Iubiţi credincioşi, până aici am adus atâtea mărturii din Sfânta Scriptură, din Sfânta 
Tradiţie, de la Sfinți Părinţi şi din Istoria Bisericii Creştine despre cinstirea 
Sfintelor Icoane. Acum vom arăta ce este icoana şi ce este idolul. Vă rog să ţineţi 
minte că "icoana este închipuirea adevăratului Dumnezeu, care într-adevăr 
există. Iar idolul, sau chipul cioplit este închipuirea dumnezeilor mincinoşi şi 
născociți de mintea oamenilor care într-adevăr nu există". De aceea se şi spune că 
idolul nimic nu este în lume (I Corinteni 8, 4). Deosebirea între idoli şi icoană 
este că deosebirea între zi şi noapte, între lumină şi întuneric. Ce însoţire, zice 
marele Apostol Pavel, este între Biserica lui Dumnezeu şi idoli? (II Corinteni 6, 
15-16). 


Prin ce se arată cinstirea Sfintelor Icoane? Cinstirea Sfintelor Icoane, după cum 
învaţă Sfântul şi Marele Sinod al 7-lea Ecumenic, se arată prin aceea că noi nu 
considerăm icoana ca Dumnezeu, ci numai ca reprezentare (fotografie, portret) şi, 
cinstind icoana, nu ne închinăm lemnelor sau vopselelor, ci Celui care este 
închipuit pe icoană, adică lui Dumnezeu, Sfinţilor îngeri, Preasfintei Născătoare 
de Dumnezeu şi sfinţilor care sunt prieteni ai lui Dumnezeu. Oare noi nu cinstim 
cu deosebită atenţie chipul patriarhului nostru? Şi văzând portretul lui nu ne aflăm 
ca şi cum l-am vedea pe el? Dar dacă vedem în icoană chipul lui Dumnezeu, nu 
trebuie să-L cinstim? 


Dar prin ce se manifestă închinarea la idoli? Inchinarea la idoli se manifestă prin 
aceea că oamenii considerau chipurile cioplite drept dumnezei. Auzi ce zice 


dumnezeiasca Scriptură: S-au abătut curînd din calea care am poruncit lor şi au 
făcut vițel şi s-au închinat lui şi au jertfit lui şi au zis: Iată, Israele, Dumnezeul 
tău, care te-a scos din ţara Egiptului (Ieşire 32, 8; III Regi 12, 28-30). Astfel, 
trebuie să înţelegem că deosebirea între cinstirea Sfintelor Icoane şi închinarea la 
idoli este ca între lumină şi întuneric şi după cum omul orb nu deosebeşte lumina 
de întuneric şi pentru dânsul totul este întuneric, aşa şi omul neînţelept şi rătăcit, nu 
deosebeşte icoanele de idoli, pentru dânsul orice închipuire este idol, măcar de ar fi 
acel portret chipul tatălui său. 


Însuşi cuvântul lui Dumnezeu ne poruncește să deosebim cele sfinte şi cele 
curate de cele nesfinte şi necurate (Levitic 10, 9-10). 


Dar care este folosul duhovnicesc al cinstirii Sfintelor Icoane şi pentru ce ne 
trebuie Sfintele Icoane? 


Y Sfintele Icoane ne trebuie mai întâi în întărirea credinţei, a evlaviei şi 
trezirea conştiinţei noastre. 

Y Al doilea, pentru amintirea faptelor mărețe ale lui Dumnezeu 
(Deuteronom 6, 7-9) şi ale sfinţilor Lui, ca noi, căutând la chipurile lor, să 
ne îndemnăm a urma viaţa lor (Evrei 13, 7). 


Dacă noi din dragoste purtăm la noi portretele rudelor şi ale oamenilor care ne 
sunt aproape, cu cât mai mult Suntem datori să purtăm cu evlavie la noi icoanele 
Mântuitorului, ale Maicii Domnului, ale sfinţilor lui Dumnezeu. 


Apoi, Sfintele Icoane pentru oamenii fără ştiinţă de carte şi pentru copii, sunt ca şi 
Biblia. Ceea ce în Biblie este tipărit cu litere, aceea pe icoane este zugrăvit cu 
vopsele. De pildă, despre patimile Mântuitorului nostru lisus Hristos nu va putea 
citi în Biblie cel ce nu ştie carte, însă, privind la icoanele suferințelor lui Hristos, el 
va înţelege cu mintea ce este pictat pe icoane şi va simţi mai multă evlavie în inima 
sa. Biserica lui Hristos cânta aşa: "Pe Dumnezeu a-L vedea nu este cu putinţă 
oamenilor, spre Care nu cutează a căuta oştile îngereşti...” Şi în alt loc zice 
despre Maica Domnului: "Iar prin tine Preacurată, S-a arătat oamenilor 
Cuvântul întrupat, pe Care mărindu-L cu oştirile cereşti, pe tine te fericim”. 


Iubiţi credincioşi, pe Dumnezeu nu-L pot vedea oamenii după fiinţă, ca pe un 
duh. Dar îl pot vedea în chipuri, în imagini, în vederi cunoscute. Pe Dumnezeu 
L-au văzut oamenii, însă numai indirect sau prin Simboluri. 


Aşa, de pildă, Dumnezeu S-a arătat lui A vraaml în chipul celor trei tineri 
călători (Facere 18, 1-6). 

L-a văzut pe Dumnezeu şi batriarhul Iacob şi a chemat numele locului 
aceluia "Vederea lui Dumnezeu " (Facere 32, 30). 

L-a văzut pe Dumnezeu şi Moise "Şi a grăit Dumnezeu către Moise faţă 
către faţă, ca şi cum ar fi grăit cineva cu prietenul său ” (Ieşire 30, 11). Şi 


L-a văzut pe Dumnezeu şi ÎI saia| 6, 1-5). 

proorocul a văzut pe Dumnezeu Tatăl şi Fiul. 
A văzut pe Dumnezeu şi Miheial (III Regi 22, 19). 
Apoi pe Domnul şi Mântuitorul nostru lisus Hristos L-au văzut ucenicii, 
atât în umilinţă, cât şi în slavă, cât a trăit cu dânşii pe pământ (loan 1, 14; 
6, 36). 


vorbind despre lisus Hristos, aşa începe epistola I-a: Ce 
era din început, ce am văzut cu ochii noştri, ce am privit şi mâinile noastre 
au pipăit despre Cuvântul Vieţii, aceea vă vestim şi Viaţa s-a arătat şi o am 


văzut şi mărturisim şi vă vestim viaţa cea veşnică, care era la Tatăl şi s-a 
arătat nouă (] loan 1, 1-3). 

lar Sfânta Evanghelie zice: Și Cuvântul trup S-a făcut şi S-a sălăşluit între 
noi şi am văzut slava Lui, slavă ca a unuia Născut din Tatăl (loan 1, 14). 
Pe lisus Hristos L-a văzut EI şi după înălţarea la ceruri. L-a 
văzut pe Hristos când Îl prigonea (I Corinteni 15, 8; Fapte 9, 3-4). 

L-a văzut şi când era ucis cu pietre şi a zis: Iată 
văd cerurile deschise şi pe Fiul Omului stând de-a dreapta lui Dumnezeu 


(Fapte 7, 56). 
L-au văzut WE e votezi: Domnutui în 


chip de porumbel şezând peste Dânsul Şi glas din cer s-a auzit: Tu eşti 
Fiul Meu cel iubit întru care bine am voit (Luca 3, 22). 

a fost văzut şi în chipul limbilor de foc, la pogorârea Lui din 
cer (Fapte 2, 1-4). 
Încă în multe chipuri S-a arătat Dumnezeu şi Sfinţii Lui, precum. în 
descoperirea Sfântului Evanghelist loan (Apocalipsa 4, 2-3; 5, 6-8). 


Astfel, oamenii L-au văzut pe Dumnezeu şi pot să-L închipuiască pentru 
întărirea şi învăţătura lor în credinţă. Deci nici un motiv nu pot avea sectanţii, 
care zic că nimenea nu are voie să închipuiască pe Dumnezeu pe Sfintele Icoane. 


Iubiţi credincioşi, astăzi este prima Duminică din Postul Mare, numită "Duminica 
Ortodoxiei" sau "a Sfintelor Icoane". Tocmai de aceea am vorbit pe larg despre 
cinstirea sau venerarea Sfintelor Icoane, întrucât în vremea nostră s-au ridicat în 
lume multe secte creştine care hulesc icoanele, crucea, biserica, preoţii şi învăţătura 
apostolică ortodoxă, înşelând pe mulţi fii ai Bisericii noastre, spre veşnica lor 
osândă. 


Noi vă sfătuim şi vă reamintim învăţătura dogmatică a Bisericii. 


A trecut prima săptămână din Sfântul Post, numită şi "Săptămâna Mare”. Ne 
bucurăm că bisericile iarăşi s-au umplut de credincioşi, că aţi postit cu toţii şi că 
alergaţi cu credinţă şi evlavie la Dumnezeu Mântuitorul şi nădejdea noastră. 


Vă îndemn, fraţii mei, să continuaţi a posti Sfântul Post şi să vă rugaţi, să citiți cât 
mai mult şi să faceţi după putere milostenie şi veţi vedea câtă bucurie şi pace veţi 
primi în suflet. Dar, mai ales, vă îndemn să vă spovediţi de două ori la duhovnici şi 
în aceste zile, şi la sfârşitul Postului Mare, iar care aveţi dezlegare, să primiţi şi 
Sfânta Împărtăşanie. 


Creştinii evlavioşi, mamele, copiii, bătrânii şi bolnavii sunt datori să se 
spovedească şi să se împărtăşească de două ori în acest mare post. Siliţi-vă la 
Hristos. El vă cheamă, vă aşteaptă şi vi se dăruieşte în dar tuturor celor ce 
păzesc poruncile Lui. Nu treceţi cu vederea dragostea şi harul lui Hristos. 


Să-L rugăm pe Fiul lui Dumnezeu Să întărească dreapta credinţă şi evlavia 
ortodoxă, ca să biruim cu puterea Lui şi pe diavoli şi pe sectanţii hulitori, şi pe 
necredincioşi, şi să trăim veşnic în bucuria şi iubirea lui Dumnezeu. Amin. 


Arhimandritul Ilie Cleopa - Ce este Ortodoxia? - Calea, adevărul şi viaţa în 
Hristos 


Rădăcina şi viaţa poporului nostru, înaintea lui Dumnezeu, este credința cea 
dreaptă în Hristos, adică Ortodoxia. Noi ne-am încreştinat de două mii de ani, din 
timpul Sfântului Apostol Andrei. De atunci, de când am primit sfânta şi dreapta 
credinţă în Dumnezeu, poporul nostru a avut viaţă. Până atunci a fost mort; numai 
cu trupul era viu, iar cu sufletul era mort. Viaţa poporului român este dreapta 
credinţă în lisus Hristos. Să ţinem cu tărie la credinţa ortodoxă. 


De la primii voievozi creştini ai românilor, de când sunt cele trei Ţări Române, 
Moldova, Muntenia şi Transilvania, toţi au fost creştini ortodocşi. Mama lui Mihai 
Viteazul a fost călugăriţă şi este înmormântată la Mănăstirea Cozia, sub o lespede 
de piatră pe care scrie : „Aici odihneşte monahia Teofana, mama lui Mihai 
Viteazul". Apoi şi Ştefan cel Mare. La Mănăstirea Probota, unde este îngropat 
ctitorul ei, Petru Rareş, este îngropată monahia Maria Oltea, mama lui Ştefan cel 
Mare. Ei domni şi mamele lor călugăriţe! Vedeţi voi câtă unire era între credinţă şi 
conducere atunci? Cel ce conducea ţara avea mama călugăriță şi frate călugăr. 


Toţi îşi făceau câte o mănăstire şi mormânt în mănăstire. Fericiţi şi de trei ori 
fericiți au fost domnii noştri ortodocşi: 

+ Ştefan cel Mare şi Sfânt, la Putna; 

+ Ieremia Movilă şi Gheorghe Movilă, la Suceviţa; 

+ Petru Rareş, la Probota; 

4 Lăpuşneanu, la Slatina; 

+ Alexandru cel Bun, la Bistriţa; 

+ Mircea cel Bătrân, la Cozia. 


Ştefan cel Mare n-a fost baptist! Mircea cel Bătrân n-a fost evanghelist sau 
adventist! Alexandru cel Bun n-a fost martorul lui Iehova, nebunii ăştia care au 
ieşit acum. Nici o sectă nu exista în ţara noastră pe atunci. Aceştia vin din 
străinătate, plătiţi de masoni, să ne strice dreapta credinţă şi originea noastră, 
rădăcina noastră de popor ortodox. 


5555 spune: „Cu omul eretic să nu vorbeşti, în casă să nu-l 


primeşti, la masă să nu Stai cu dânsul, buna ziua să nu-i dai". Aceştia sunt 
înaintemergătorii lui Antihrist. Mântuitorul a spus la Efeseni, prin Apostolul 
Pavel: „Biserica este Trupul lui Hristos, iar cap al Bisericii este Hristos". 
Fiecare sectar care s-a despărțit de Biserică, s-a despărțit de Hristos. Este om al 
satanei. 


Evanghelia spune: „In vremea de apoi vor ieşi hristoşi mincinoşi şi pe mulţi vor 
înşela”. Păziţi-vă de sectari, care dau broşuri prin trenuri, prin gări şi prin cutiile 
de poştă; dau gratuit otrava lor. Când vei vedea că o carte nu are aprobarea 
Sfântului Sinod şi nu are cruce pe ea, dă-o pe foc, chiar Biblie dacă este! Dacă-i 
sectară şi scrie să nu vă mai închinaţi la icoane, dă-o pe foc! Nici un păcat nu ai! 
Aceasta este otrava semănată de înaintemergătorii lui Antihrist. Toate sunt otravă. 


Să ţineţi credinţa pe care aţi supt-o de la piepturile maicilor voastre! Să ţineţi 
credinţa pe care o avem de două mii de ani! Nu vă luaţi după slugile satanei, care 
vin din Apus cu milioane de dolari. Ei cumpără pe cei proşti şi nelămuriți în 
credinţă, să rupă unitatea şi sufletul poporului român, şi vor să facă cele mai mari 
erezii şi nebunii în ţara asta. 


Păziţi-vă de nebunii aceştia! Au case de rugăciuni, dar acolo-i casa satanei. Unde 
nu sunt preoţi şi arhierei, nu este Hristos. Că 
Luaţi Duh Sfânt! Cărora le veţi ierta păcatele, iertate vor fi. lar cărora le veţi 
ține, ținute vor fi". Nu sectarilor le-a spus acestea, ci Apostolilor, episcopilor şi 
preoţilor. 


Căci Apostolii, prin punerea mâinilor şi prin succesiunea apostolică, au dat 
darul Duhului Sfânt tuturor preoţilor din lume, prin hirotonii. 


Țara noastră românească a fost ortodoxă dintotdeauna şi trebuie să ţină linia 
Ortodoxiei, ortodocşi trebuie să stăm până la moarte. Noi, dintru începutul 
plămădirii acestui neam, aşa ne ştim, români şi creştini ortodocşi. Aşa ne-am 
născut şi avem datoria să păstrăm curat şi deplin ce am moştenit de la străbuni, 
ca de la Dumnezeu. Asta este adevărata credinţă ortodoxă a României. Nu 
primiţi nimic din afară, că toţi vor să ne strice unitatea neamului, a credinţei şi a 
Bisericii. Toţi aceştia sunt vrăjmaşii Crucii lui Hristos. 


Dar noi, 


( Text preluat din „Ne vorbeşte Părintele Cleopa”, vol. 3) 


Sfântul Ioan Gură de Aur - Cuvânt la Duminica întâi a Sfântului şi marelui 
Post - Nu arunca vinovăția păcatelor tale asupra satanei 


„Atunci dus a fost lisus în pustie de duhul, ca să se ispitească de diavolul” (Mt. 
4, 1) 


Astăzi vom vedea că, deşi satana ne ispiteşte, el totuşi nu este vinovat în 


nenorocirea noastră numai dacă noi înşine vom lua seama bine asupra noastră. 
Cine însă este uşuratic la minte şi nu are un îndemn tare spre bine, acela cade în 
păcat şi se aruncă pe sine în pierzare, chiar de nu ar fi diavolul. Satana negreşit 
volieşte să ne piardă; eu ştiu aceasta, şi nimeni nu o tăgăduieşte. Dar să luaţi aminte 
la cele pe care am să le zic acum. 


1. Spre a arăta că nu satana, ci propria noastră neîngrijire este pricina păcatelor 
noastre, voi vorbi mai întâi despre plăsmuirea lumii. Oricât de bună şi aleasă este 
ea, totuşi celor neîngrijitori le slujeşte spre pietre. Ce să zicem noi despre 
plăsmuirea cea mărită şi vrednică de mirare ? Este ea oare rea şi îndreptată spre 
pierderea noastră ? Cine ar putea să fie aşa de nebun şi nepriceput încât să hulească 
plăsmuirea şi să o învinovăţească ? Aşadar, ce să zicem despre dânsa ? Nu este rea, 
ci mărită, fuind o dovadă despre înţelepciunea, puterea şi bunătatea lui Dumnezeu. 
Ascultă cum psalmistul se minunează de plăsmuire zicând: „Câr de mari sunt 
lucrurile tale, Doamne, toate întru înţelepciune le-ai făcut” (Ps. 103, 24). 
Psalmistul însă nu înşiră aceste lucruri cu de-amănuntul, ci numai se închină 
adâncului celui necuprins al înţelepciunii dumnezeieşti. 


Iară cum că Dumnezeu a făcut spre folosul nostru plăsmuirea cea atât de mărită şi 


de faimoasă, de asemenea ne-o spune Sfânta Scriptură, în cartea înţelepciunii, unde 
se zice: „Din mărimea şi frumuseţea făpturilor se cunoaşte însuşi făcătorul lor” 
(Sir. 13, 5). Ascultă încă şi pe Apostolul Pavel, când scrie: „Fiinţa cea nevăzută a 
lui Dumnezeu de la zidirea lumii, din făpturi socotindu-se, se vede” (Rom. 1, 20). 
Fiecare din aceste graiuri biblice ne dau a înţelege prin cuprinderea lor că făptura 
ne duce la cunoştinţa Făcătorului ei, care este Dumnezeu. Deci, când vedem că 
această făptură, mărită şi vrednică de mirare pentru mulţi, s-a făcut pricină de 
necucernicie — putem noi oare să învinovăţim făptura ? Nu, desigur nu, ci pe aceia 
care aşa de rău s-au slujit de dânsa. 


Dar poate veţi întreba: cum poate făptura, care duce la cunoştinţa lui Dumnezeu, 
Să fie pricina necucerniciei? Apostolul răspunde la aceasta aşa: „Ei s-au întu- 
necat în cugetele lor şi s-au închinat făpturii în locul Făcătorului” (Rom. 1, 21 — 
25). EI aici cu nici un cuvânt nu pomeneşte de satana, sau de vreun duh rău, ci 
vorbeşte numai despre făptură, care altminteri duce la cunoştinţa lui Dumnezeu. 


Dar cum oare s-a făcut ea pricina necucerniciei ? Nu prin ea însăşi, nici prin 
propria €i însuşire, ci prin lenevirea şi uşurătatea oamenilor care nu au socotit 
deosebirea între făptură şi Făcătorul. Vom dori oare nimicirea făpturii, când ea 
pentru mintea cea uşuratică a multora s-a făcut pricina răului? Dar ce vorbesc eu 
despre făptură ? Să vorbim despre membrele noastre proprii, încă şi acestea se 
fac pricină a pierderii noastre, când noi Suntem nebăgători de seamă şi 
uşuratică. Nu din sine şi prin propria lor însuşire membrele trupului nostru se 
fac pricină a pieirii noastre, ci prin vinovăția noastră. 


+ Iată, ochiul ţi s-a dat pentru ca să priveşti făptura ui Dumnezeu şi să lauzi 
pe Făcătorul şi Domnul. Insă dacă tu întrebuinţezi rău ochiul, atunci el se 
face pentru tine îndemn spre necurăţie şi desfrânare. 

4 Limba ţi s-a dat ca să lauzi şi să preamăreşti pe Domnul Dumnezeu. lar 
dacă o vei întrebuința rău, atunci ea se face ajutătoare la hulirea lui 
Dumnezeu. 

+ Mâinile ţi s-au dat ca să le întinzi către Dumnezeu întru rugăciune. lar dacă 
tu nu vei fi cu priveghere asupra ta, le vei întinde şi la lăcomia averii si la 
răpire. 

4 Picioarele ţi s-au dat ca să alergi cu dânsele la lucrurile cele bune. Însă 
dacă tu eşti leneş şi uşuratic la minte, vei alerga cu dânsele şi la răutăţi. 


Aşadar, vezi că celui leneş şi uşuratic la minte toate îi sunt vătămătoare. Ceea ce 
pentru alții este doctoria cea mai vindecătoare, lui îi aduce moarte. Aceasta însă 
nu vine de la doctorie, ci de la om şi de la slăbiciunea lui. 


Dumnezeu a făcut cerul cel înstelat pentru ca tu să admiri pe Făcătorul şi să te 
închini Lui. Însă unii au lăsat pe Făcătorul şi s-au închinat stelelor. Aceasta iarăşi 
provine de la uşurătatea minţii şi de la nebunia lor. Dar ce vorbesc eu despre 
făptură ? Poate oare să fie ceva mai mântuitor decât Sfânta Cruce ? Şi însăşi crucea 
s-a făcut sminteală celor slabi. „Cuvântul crucii este celor pieritori nebunie, iară 
celor ce se mântuiesc, puterea lui Dumnezeu este”, precum zice Apostolul (1 Cor. 
1, 18). Şi iarăşi: „Noi predicăm pe Hristos cel răstignit, iudeilor sminteală, iară 
păgânilor nebunie” (| Cor. 1, 23). 


Și cine a fost mai iscusit în predicarea Evangheliei decât Pavel şi apostolii ? Şi 
totuşi apostolii au fost multora „miros de moarte” (adică pricină de pierzare 
veşnică). Pavel zice aşa: „Unora suntem mireasmă a morţii, spre moarte, iar 
altora mireasmă a vieţii, spre viaţă” (Ul Cor. 2, 16). Aşadar, vezi că unui slab chiar 
Pavel poate să-i aducă vătămare, pe când pe cel tare nici satana nu poate să-l 


vatăme vreodată. 


Trebuie oare să vorbim şi de Hristos? Ce se poate asemăna cu mântuirea ce vine de 
la Dânsul ? Ce este mai binecuvântat decât venirea Lui pe pământ ? Însă tocmai 
această arătare mântuitoare şi binefăcătoare a Domnului, pentru mulți s-a făcut 
pricină de o mai mare pedeapsă. Însuşi Domnul adevereşte aceasta: „Spre judecată 


am venit Eu în lumea aceasta — zice El — ca cei ce nu văd să vadă, şi cei ce văd să 
fie orbi” Un. 9, 39). Ce va să zică aceasta ? S-a făcut oare lumina pricină a 
întunericului ? Negreşit nu, nu lumina, ci slăbiciunea ochilor, adică a ochilor celor 
duhovniceşti, care nu puteau primi lumina, aceea a fost pricina orbirii. Deci vezi că 
celui slab toate i se fac spre pagubă, celui tare toate spre folos, iar în păcatele 
noastre şi în pierderea noastră nu satana, ci propria noastră voinţă este vinovată. 
Toate vin de la voie. 


Noi admitem că la foarte multe păcate satana ne ademeneşte; însă la cele mai multe 
noi înşine ne dedăm, prin trândăvia şi lenevirea noastră. Nicăieri nu zice Sfânta 
Scriptură că, la fratricidul lui Cain satana ar fi fost în joc. Dar să presupunem că 
satana a şoptit lui Cain gândul cel rău, totuşi vinovăția păcatului rămâne asupra 
aceluia care a primit şoptirea, a urmat ei şi i-a dat cel dintâi prilej de a se apropia 
de sufletul său. 


De asemenea, nici amăgirea Evei nu se poate în totul prescrie satanei, ci femeia a 
fost înşelată şi de propria ei poftă. Aceasta o arată însăşi Sfânta Scriptură prin 
cuvintele: „Și a văzut femeia că bun este pomul la mâncare, şi plăcut ochilor la 
vedere, şi luând din rodul lui, a mâncat” (Fac. 3, 6). 


Însă zicând eu acestea, nu voiesc să eliberez pe satana de ocară, că el pândeşte pe 
fiii omeneşti, ci voiesc să zic numai că, dacă noi n-am păcătui cu propria noastră 
voinţă, nimeni n-ar putea să ne arunce în pierzare. lară cel ce se lasă amăgit aşa 
lesne ca Eva, sau precum Cain, acela de dinainte trebuie să fi fost uşuratic la minte 
şi nu cu destulă pază asupra sa, căci satana n-ar fi avut atâta putere dacă sufletul ar 
fi fost priveghetor şi cu îngrijire de mântuirea sa. 


2. Însă dacă vrei să ştii, diavolul poate să ne fie nouă chiar folositor. Dacă noi vom 
şti să ne servim bine de dânsul, el ne foloseşte şi noi câştigăm printr-însul nu puţin. 
Dar cum putem noi trage folos de la diavol ? 


a) EI ne ţine în priveghere şi ne înspăimântă de păcat. Diavolul ne foloseşte când 
noi ne temem de turbarea lui, de pândirile lui cele de-a pururea şi de răutăţile lui, 
care totdeauna se repetă, când nu lăsăm sufletul nostru să dormiteze, ci suntem 
deştepţi şi totdeauna gândim la Dumnezeu. Dar ca să vedeţi că această învăţătură 
nu este numai a mea, ci şi a apostolului Pavel, ascultaţi-l pe dânsul cum, aproape 
cu aceleaşi cuvinte deşteaptă pe credincioşii care dormitează. Aşa, în Epistola sa 
către Efeseni, el zice: „Lupta noastră nu este împotriva trupului şi a sângelui, ci 
împotriva începătoriilor şi a domniilor şi a stăpânitorilor întunericului veacului 
acestuia, împotriva duhurilor răutăţii” (Efes. 6, 12). Zicând el acestea, n-a avut 
scopul de a descuraja duhurile ascultătorilor săi, ci a voit a le deştepta, încă şi 
Sfântul Petru zice: „Fiţi treji, privegheaţi, pentru că potrivnicul vostru diavolul, 
ca un leu răcnind umblă, căutând pe cine să înghită; căruia Staţi-i împotrivă, 
întăriți fiind în credinţă” (Ptr. 5, 8). Aceasta a zis el, spre a ne aduce mai aproape 
de Dumnezeu. Căci cel ce vede pe vrăjmaş venind, aleargă mai tare la acela care 
poate să-l ajute si se lipeşte de dânsul. Aşa fac şi copiii. De văd ceva, de care se 
tem, aleargă în braţele mamei, se apucă de hainele ei, şi cu aceasta se apără. Şi 
adeseori se ţin aşa de tare, încât cineva nu poate să-i desprindă. Dimpotrivă, dacă ei 
nu se sperie de nimica, adeseori nu se duc la mama lor, chiar când îi strigă şi 
volieşte ca ei să vină la dânsa. Tocmai aşa se întâmplă şi cu noi. Când satana ne 
înfricoşează şi ne înspăimântă, ne facem cuminţi, năzuim la Dumnezeu cu mai 
multă râvnă. 


Dumnezeu n-a nimicit pe satana pentru ca să te facă pe tine mai tare, pentru ca mai 
mult să prea mărească pe luptător si să-i dea mai multe prilejuri de a arăta vitejia 
sa. Aşadar, când cineva întreabă pentru ce n-a stârpit Dumnezeu pe diavolul, 
răspunde-i că celor priveghetori şi păzitori de sine, satana nu numai că nu le face 
vătămare, dar le foloseşte; nu pentru că aceasta ar fi propria lui voinţă, căci el este 
rău, ci folosul acesta decurge din vitejia celor priveghetori, care răutatea lui o 
întorc în folosul lor. Aşa s-a luptat el cu cucernicul lov, deşi nu pentru a-l face mai 


mărit, ci pentru a-l răsturna. Acest scop si acest plan l-a avut el, pentru că este rău 
şi voieşte a pierde pe oameni. Cu toate acestea el n-a putut să vatăme pe cel drept; 
mai vârtos acesta a tras folos din luptă. Diavolul a arătat numai răutatea sa, iară cel 
cucernic vitejia sa. Dar totuşi satana biruieşte pe mulţi, vei zice tu. Negreşit, însă 
nu tăria lui, ci slăbiciunea acelora este vinovată de aceasta. 


c) În sfârşit, satana trebuie să ne chinuiască pentru ca să ne facem mai buni. Cum 
că satana poate să folosească oamenilor, putem încă să învăţăm de la apostolul 
Pavel, când el scrie aşa despre amestecătorul de sânge de la Corint: „Daţi-l pre 
unul ca acela satanei, spre chinuirea trupului, pentru ca duhul să se mân- 
tuiască” (| Cor. 5, 5). lată, aici satana este pricină de mântuire, negreşit nu după 
voia lui, ci prin înţelepciunea apostolului. Precum adeseori doctorii fac leacuri clin 
lucrurile cele vătămătoare, plante otrăvitoare, aşa a făcut şi apostolul. EI a de la 
satana ceea ce este la el folositor, adică îndemânarea lui de a pedepsi pe cineva. El 
adeseori s-a slujit cu satana ca un călău sau slugă la schingiuire. Însă călăii 
schingiuiesc pe făcătorii de rele cum voiesc ei, sau după propria lor părere, ci şi 
după cum poruncesc judecătorii. Căci călăul la îndeplinirea pedepsei trebuie să se 
conducă după voia celui ce a rostit hotărârea. Vezi cât de mare este vrednicia şi 
însemnătatea apostolului ? EI, o fiinţă trupească, se slujea de alta fără de trup ca de 
un rob. Şi precum Domnul Dumnezeu a poruncit diavolului pentru lov: „Afinge-te 


de trupul lui, iară de sufletul lui să te fereşti” (lov 2, 6), ca să-i pună margine şi 
hotar, pe care satana, această fiară sălbatică, să nu le poată trece, aşa urmează şi 
Apostolul. Când a dat satanei pe amestecătorul de sânge, a zis: „Spre pieirea 
trupului” (| Cor. 5, 5), adică sufletul lui nu trebuie să-l piardă satana. Vezi câtă 
putere are robul lui Dumnezeu ? Aşadar, nu te teme de satana, căci el este căzut si 
slab. Dimpotrivă, nimeni nu este mai tare decât omul care are o îmbucurătoare 
încredere în Dumnezeu. 


Toate acestea le zic eu nu pentru a scăpa pe Satana de toată ocara, ci pentru a ne 
scăpa pe noi de neîngrijire şi de uşurătatea minţii. Satana doreşte foarte ca noi să 
aruncăm asupra lui vinovăția păcatelor noastre, şi prin aceasta să ne amăgim şi să 
ne adormim pe noi înşine, să săvârşim tot felul de păcate şi necurmat să înmulțim 
şi să mărim pedeapsa noastră, pierzând toată iertarea. 


Noi, însă, să nu facem una ca aceasta, ci să ne venim întâi cunoştinţa de noi 
înşine. Să învăţăm a cunoaşte rănile noastre, şi atunci vom nimeri şi leacul cel 
cuvenit; dimpotrivă, când cineva nu-şi cunoaşte boala sa, nu se îngrijeşte nici de 
vindecarea ei. Noi am săvârşit multe păcate, ştiu aceasta; noi toţi ne numărăm 
între cei vinovaţi, însă noi totdeauna trebuie să nădăjduim iertarea si totdeauna 
putem să ne pocăim. Tu eşti bătrân şi stai la capătul vieţii. Să nu crezi că pentru 


tine n-ar mai fi timp de pocăință, nici să te deznădăjduieşti de mântuirea ta, ci 
gândeşte la tâlharul care chiar pe cruce s-a mântuit. Ce este mai scurt decât un 
minut, şi totuşi el a fost de ajuns spre a-i face mântuirea ? De eşti tânăr, nu te bizui 
pe tinereţea ta si nu-ţi închipui că ai să trăieşti îndelung. „Ziua Domnului vine ca 
furul noaptea” (Tes. 5, 2) şi Dumnezeu a ascuns ceasul morţii noastre pentru ca 
noi să arătăm râvna şi îngrijirea noastră pentru mântuire. Nu vezi tu, oare, cum în 
toate zilele mulţi sunt răpiți de moarte înainte de vreme. De aceea Sirah ne 
sfătuieşte: ” Nu întârzia a te întoarce la Domnul şi nu lăsa din zi în zi ( Sur. 5, 
8), ca nu cumva, în întârzierea ta, să fi smuls. Sfătuirea cea de mai sus trebuie să o 
bage de seamă bătrânul, pe aceasta din urmă tânărul. 


Dar poate că tu trăieşti în siguranţă, eşti bogat, ai toate cu prisosinţă şi nu te apasă 
nici o nenorocire. Dar ascultă pe apostolul Pavel, care scrie: „Când vor zice: pace 
şi linişte, atunci fără de veste va veni peste dânşii pieirea” (| Tes. 5, 3). 
Soarta omenească totdeauna este supusă schimbării, iar ceasul morții noastre nu stă 
în voia noastră. Dimpotrivă, în voia noastră este orice faptă bună , şi unde ea se 
află, diavolul nu poate avea nici o putere, nici moartea nu ne va găsi nepregătiți. 
Fie ca Hristos să ne dăruiască aceasta, căci EI, Domnul nostru, este bun şi plin de 
iubirea de oameni. Amin. 


(Extras din cartea: Sfântul loan Gură de Aur - Omilii la Postul mare) 


Sfântul Nicolae Velimirovici - Predică la Duminica 1 din Postul mare - 
Evanghelia despre Domnul atotştiutor şi omul fără vicleşug 


Cât de mare şi însufleţitoare de temere este arătarea lui Dumnezeu - O, cât de 
mare şi însufleţitoare de temere este Dumnezeul Cel viu! Puterile îngereşti Stau 
înaintea Lui cu cutremur; Serafimii îşi ascund feţele sub aripioarele lor înaintea 
luminii Strălucitoare şi a frumuseţii de negrăit prin cuvânt, a Lui. 


Cât de strălucitor este soarele! Cât de frumos este cerul înstelat! Cât de întins este 
oceanul învolburat! Cât de măreţi sunt munţii uriaşi! Cât de înfricoşători sunt norii 
purtători de tunete şi vulcanii aruncători de lavă! Cât de minunate sunt pajiştile 
acoperite cu flori, cu miile lor de izvoare şi cu turmele lor albe! Dar toate acestea 
sunt lucrarea mâinilor lui Dumnezeu; acestea sunt lucrurile cele trecătoare, făcute 
de către Ziditorul Cel fără de moarte. Zidirea sa fiind atât de minunată, atunci cum 
trebuie să fie Ziditorul? 


Dacă în inima omului se află frică, sau bucurie, sau lacrimi înaintea zidirii lui 
Dumnezeu, atunci 


Ce lucru trecător poate sta alături de Cel Fără de moarte, fără să se topească în 
întregime, până să nu mai rămână nimic din el? Care om muritor poate privi faţa 
lui Dumnezeu şi să rămână viu? Iată, este lucrul cel mai înfricoşător să priveşti 
faţa unui înger al lui Dumnezeu; atunci cum Să te uiţi la faţa lui Dumnezeu? 
Descriind_vedenia_pe_care_a_avut-o_dspre_îngerul lui Dumnezeu, proorocul 

spune; ”. şi n-a mai rămas în mine putere, faţa mea şi-a schimbat înfă- 
țişarea, stricându-se"' (Daniel 10:8). Chiar şi omul cel mai puternic îşi 


împuţinează puterea, şi omul cel mai frumos îşi pare sieşi urât înaintea îngerului 
lui Dumnezeu şi este "trupul lui ca şi crisolitul şi faţa lui ca fulgerul, iar ochii 
lui ca flăcările de foc” (Daniel 10:6). 


În dimineaţa aceea minunată, când Domnul lisus S-a sculat din morți, iată, s-a 
făcut cutremur mare, că îngerul Domnului, coborând din cer... Şi înfăţişarea lui 
era ca fulgerul şi îmbrăcămintea sa albă ca zăpada. Şi de frica lui s-au 
cutremurat cei ce păzeau şi S-au făcut ca morţi (Matei 28:2-4). Aceasta este 
înfăţişarea slujitorului Împăratului; ce se poate spune atunci, despre Împăratul? 


O, oamenii trebuie să ştie, să ştie fără încetare: niciodată, nici măcar pentru o clipă 
să nu piardă această cunoaştere, că asemenea îngeri minunaţi sunt foarte aproape 
de ei! Această cunoaştere, care li s-a dat poroorocilor şi văzătorilor cu duhul, ca 
viziune, i-a făcut întotdeauna blânzi şi smeriţi înaintea sălășluitorilor lumii cereşti, 
dar i-a făcut hotărâți şi înfricoşători faţă de păcătoşii cei orbi şi nepocăiţi. 


Proorocul Elisei S-a rugat odinioară _lui Dumnezeu _ca_El Să-i deschidă ochii 


slujitorului omului lui Dumnezeu, ca şi acesta să vadă cele ce numai proorocul 
era în Stare Să vadă. Dumnezeu a ascultat rugăciunea acestui mare prooroc şi a 


deschis ochii slujitorului şi acesta a văzut că tot muntele era plin de cai şi care de 
foc împrejurul lui Elisei (IV Regi 6:17). 


Şi atunci, cum va fi vedenia Împăratului cetelor cereşti - vedenia minunată şi înfri- 
coşătoare a Împăratului Cetelor Cereşti? Când POI s-a 
învrednicit de această vedenie, el a strigat cu frică şi cu uimire: "Vai mie, că 
sunt pierdut! Sunt om cu buze spurcate şi locuiesc în mijlocul unui popor cu 
buze necurate. Şi pe Domnul Savaot L-am văzut cu ochii mei!" (Isaia 6:5) 


O, oamenii ar trebui să ştie că Împăratul, Domnul, îi are mereu în privelişte — ace- 
laşi Domn Dumnezeu de care Isaia se simţea îndestulat de frică şi de uimire! 
Mintea omului nu ar mai fi atunci deschisă nici unui fel de păcat sau necurăţie. Fie 
că omul Îl vede sau nu pe Dumnezeu, Dumnezeu îl vede pe om. Asta nu-l face pe 
hulitor să se cutremure? Asta nu este mângâierea creștinului în suferinţa sa? 


Milioane de ochi ne văd ca şi cum ar fi unul singur. 


Ocârmuită de Duhul Sfânt, Biserica lui Dumnezeu de pe pământ S-a străduit să 
arate credincioşilor acest adevăr măreț, înfricoşător şi mult iubit, cu ajutorul 
multor icoane şi iconostase, care înfăţişează lumea nevăzută a puterilor cereşti şi 
care le amintesc credincioşilor de existenţa acestor puteri în lume. 


noi nu ne închinăm lemnului, ori vopselii de pe lemn, 
ci Inchinându-ne cu 


frică dumnezeiască înaintea icoanelor, noi de fapt simţim aceasta faţă de aceste 


Numai nebunii şi cei care sunt plini de 
duhuri necurate văd închinăciunea la icoane ca pe idolatrie. Cine a purtat război 
împotriva idolatriei de-a lungul vremurilor, dacă nu Biserica Ortodoxă? Milioane 
de credincioşi s-au jertfit în această luptă biruitoare! Cine altcineva a nimicit 
idolatria? Aşadar, cum ar putea fi idolatră Biserica, tocmai cea care a nimicit 
idolatria? Aceasta este batjocura aruncată asupra Bisericii Ortodoxe de către 
necuraţii eretici, ale căror gânduri erau legate de cele materialnice şi nu de cele 
duhovniceşti. Pe parcursul speculațiilor pe care le-au făcut, aceştia nu au fost în 
stare să vadă deosebirea dintre închinarea la icoane şi idolatrie. 


Nefiind în stare să reuşească cu argumentele lor slabe, ereticii au pornit lupta 
împotriva icoanelor şi închinătorilor la icoane. Au dat foc la icoane şi au tăiat cu 
sabia pe adevărații credincioşi. Dar puterea lui Dumnezeu fiind mai mare decât 
focul şi sabia, în cele din urmă, aceşti eretici au căzut şi au ajuns la pieire, în timp 
ce icoanele au rămas pentru a aminti credincioşilor de tăria măreaţă şi 
înfricoşătoare a lui Dumnezeu şi a puterilor cereşti în viețile oamenilor de pe 
pământ. Ca o pomenire a biruinţei asupra iconoclaştilor şi aşezarea rânduielii 
închinării la icoane, pe vremea patriarhului Metodiu, evlavioasa împărăteasă 
Teodora dimpreună cu fiul ei Mihail, Părinţii noştri Sfinţi şi purtători de 
Dumnezeu, au rânduit ca această primă duminică a Postului mare să fie 
închinată prăznuirii acestei jertfe istorice. Această duminică este cunoscută ca 
Duminica Ortodoxiei, spre pomenirea biruinţei credinţei Ortodoxe asupra 
ereticilor, care au căutat să le pună oprelişti, şi a bărbaţilor înţelepţi ai acestei 
lumi. 


La vremea aceea, lisus voia să plece în Galileea şi a găsit pe Filip. Şi i-a zis 
Iisus: Urmează-Mi. lar Filip era din Betsaida, din cetatea lui Andrei şi a lui 
Petru. 


După botezul Lui în apa Iordanului, Domnul lisus a mers în Galileea, unde 
urma Să-Şi înceapă lucrarea. Minţile stricăcioase ale iudeilor nu erau vrednice ca 
Domnul să-Şi înceapă lucrarea cu ei. ludeea, în care se afla Ierusalimul, dimpreună 
cu firea lui frumoasă şi lumească, căzuse mai jos decât provinciile păgâne. Galileea 
era păgână, păgânismul fiind introdus mai ales de către greci, romani şi sirieni şi 
răspândit numai parțial de către evrei. ludeii din ludeea socoteau Galileea ca pe un 
pământ păgân, pământ al întunecimii şi al necunoaşterii. Tocmai pe acest pământ 
s-a arătat lumină mare, potrivit cuvintelor proorocului: "În Galileea neamurilor 


Deschizând 
mai întâi gura Sa sfântă în această Galilee, locuită de oameni de neamuri diferite, 
Domnul a lămurit deja că Evanghelia Sa se adresa omenirii întregi. Dezvăluindu- 
Se mai întâi în acest colţ întunecat şi necunoscut al Palestinei, El Şi-a arătat atât 
smerenia, cât şi osândirea Sa, de către trufia fără de minte a Ierusalimului întunecat 
ŞI stricăcios. 


în vreme ce Domnul i-a spus lui 


Filip: "Urmează-Mi!". 


Faptul că Filip a răspuns la această chemare de îndată şi fără şovăire, se lămureşte 
din faptul că acesta, fiind aprins cu dragoste pentru Hristos, a început degrabă să 
adune şi pe alţii şi să-i aducă la Domnul său. Hotărârea grabnică de a-L urma pe 
Domnul fără amânare, se poate desluşi din faptul că, probabil, auzise despre 
Hristos mai dinainte, de la apropiații săi, Andrei şi Petru, că veneau cu toții din 
Betsaida - şi poate că şi de la alţii; dar cel mai probabil este faptul că însuşirile 
fără de asemănare ale Domnului, l-au îndemnat să lase de îndată totul, să uite 
totul şi să-L urmeze pe EL. 


Însuşirile puternice ale lui Hristos l-au atras pe Filip, pentru că, aşa cum am mai 
spus, nu numai el a fost acela care l-a urmat pe Hristos, ci îndată şi-a început 
misiunea apostolică, aducând şi pe alții la Hristos, după cum urmează: Filip a 
găsit pe Natanael şi i-a zis: Am aflat pe Acela despre Care au scris Moise în Lege 
şi proorocii, pe lisus, fiul lui Iosif din Nazaret. Cât de simplu vorbeşte Filip! 
Aceste două suflete - Filip şi Natanael - vorbesc împreună. Filip nu zice: "l-am 
găsit pe Mesia cel făgăduit" ori "Fiul lui David" ori "Regele lui Israel" ori 


"Domnul Hristos"; el doar îi arată lui Natanael că L-a găsit pe Cel Unul despre 
Care au scris Moise şi proorocii. Aici vorbeşte un suflet plin de uimire şi de 
bucurie. Simţămintele cele mai adânci nu bâjbâie după cuvinte, ci grăiesc cu 
simplitate, uneori peste măsură de simplu, ca şi cum ei ar fi cu totul lămuriți că 
puterea lor se va simţi tocmai prin cele mai simple cuvinte. Simţămintele lipsite de 
tărie şi mincinoase, se fac trâmbiţe poleite ale cuvintelor foarte sunătoare, 
zgomotoase, pentru a părea mai putermice şi mai adevărate decât sunt. 


Filip şi Natanael trebuie să fi vorbit deja împreună despre Cel Unul Făgăduit, 
despre EI, despre care s-a proorocit şi care a fost îndelung aşteptat. Acesta era un 
subiect de discuţie obişnuit printre iudeii cei adevăraţi, printre toate sufletele curate 
însetate. 


"Am aflat pe Acela", spune Filip. Altfel spus: El nu S-a dezvăluit ca fulger care 
sfâşie norii şi aduce cutremur de pământ, nici n-a căzut pe neaşteptate ca un 
meteorit şi nici nu a urcat pe tronul împărătesc în lerusalim, spre care erau 
îndreptaţi ochii nevăzători ai fariseilor şi ai cărturarilor, hpsiţi de înţelegere, şi ai 
altora care L-au aşteptat pe Mesia. EI a crescut şi a trăit aici în Galileea, printre noi, 
vreme de treizeci de ani, şi noi nu L-am cunoscut; El a crescut ca o viţă cultivată în 
mijlocul butucilor sălbatici şi El era greu de recunoscut până ce crescuse şi 


începuse să aducă roade. EI era precum comoara îngropată în pământ: pământul a 
fost săpat adânc şi comoara a strălucit departe. El nu S-a pus în valoare, nici nu S-a 
impus; noi L-am văzut şi L-am cunoscut: blând ca un miel, limpede ca soarele, 
frumos ca primăvara şi puternic ca Dumnezeu. El este din Nazaret, fiul lui Iosif. 


Cine poate şti în ce chip L-a descris Filip pe Hristos lui Natanael? Cine poate 
repeta toată vorbirea dintre ei? Evanghelistul povesteşte pe scurt doar elementele 
cele mai însemnate. Şi tot ceea ce a auzit Natanael de la Filip, nu i-a putut aduce 
altceva, decât bucurie. Dar un lucru l-a tulburat pe el şi i-a slăbit credinţa: cum 
putea veni Mesia din Nazaret? Filip L-a numit pe lisus fiul lui Iosif, poate că nici el 
nu cunoştea încă marea taină a Zămislirii Lui de către Maica Domnului şi Sfântul 
Duh, şi poate că a fost aşa, ca înfăţişarea Sa să fie cât se poate de scurtă şi pe 
înțeles pentru omul care era călăuzit pas cu pas în taina întrupării lui Dumnezeu. 


Poate că Filip era deja misionar lucrător pe calea apostolică descrisă mai târziu 
de Sfântul apostol Pavel: 


Natanael era încă slab, neînvăţat, neluminat şi apostolul îl trata 
ca pe unul dintre cei slabi. 


Şi i-a zis Natanael: Din Nazaret poate fi ceva bun? Filip i-a zis: "Vino şi vezi”. 
Întrebarea lui Natanael nu trebuie înţeleasă ca o remarcă răutăcioasă, a unei 
inimi învârtoşate şi neîncrezătoare, ci ca un chip al unei inimi Sincere, ca Să nu 
fie amăgit de prietenul său. 


Sara a râs în sine, 
Aceasta este o bucurie care caută adeverirea prin 


întrebări. 


Și Natanael, niciodată în viaţa sa, nu auzise asemenea veşti fericite ca acelea pe 
care i le adusese Filip. Dar, cum fiecare bucurie poate întâmpina împiedicări şi 
întristări, aşa S-a întâmplat şi cu bucuria aceasta a lui Natanael. Bucuria lui 
Natanael a fost îndată potolită de cuvântul "Nazaret". Cum ar putea Să vină 
Mesia din Nazaret? Nu spuseseseră proorocii că locul naşterii Sale va fi 
Betleem? Nu urmărise neam după neam, din cetatea lui David, cu nădejde, să-l 
vadă pe moştenitorul şi împăratul cel aşteptat? Trebuie să fi greşit Filip. Dar Filip 
nu-şi va retrage lămuririle şi dovezile, şi nici nu doreşte să aducă lămuriri lui 
Natanael, ca răspuns la cele spuse de acela. EI doar îi spune: "Vino şi vezi!”. Cât 
de biruitor sună aceste cuvinte: "Vino şi vezi"! Numai vino şi vezi, Natanael; nu 
pot să-ţi aduc dovezi, dar vederea Lui îți va aduce toate dovezile. Nu-ţi pot da un 


răspuns nici la această întrebare, nici la alte întrebări pe care le poţi pune, dar 
tocmai vederea Lui este răspunsul căruia nu i te poţi împotrivi. Vino cu mine chiar 
acum înaintea Lui - "Vino şi vezi!". Natanael este de acord şi porneşte îm- 
preună cu Filip. 


Și lisus a văzut pe Natanael venind către EI şi a zis despre el: Iată, cu adevărat, 
israelit în care nu este vicleşug. Ce laudă mare! Şi, mai mult decât atât, din gura 
cui! Dar ce înseamnă aceasta: "israelit în care nu este vicleşug”? Aceasta 
înseamnă: omul care este îndestulat cu cele ce se împotrivesc vicleşugului - cu 
Dumnezeu: gânduri despre Dumnezeu, arderea de nerăbdare după Dumnezeu, 
căutarea lui Dumnezeu, aşteptarea lui Dumnezeu, nădăjduirea în Dumnezeu. 
Este omul care se dăruise Domnului şi Stăpânului - lui Dumnezeu, şi nici nu va 
cunoaşte un altul; omul în care miezul răului nu a găsit nici o cale pentru a 
prinde rădăcini. Dar când Hristos a arătat că Natanael este un adevărat israelit, a 
mai arătat în acelaşi timp şi un fapt trist - acela că mai rămăseseră puţini israeliți 
adevăraţi. De aceea, chiar Domnul a strigat cu bucurie: "lată, cu adevărat, 
israelit!” Iată un om adevărat printre oameni mincinoşi! lată omul care nu 
numai că este israelit cu numele, ci este unul desăvârşit! Deşi Domnul era în 
stare să cunoască de departe şovăielile despre EI, spuse de Natanael către Filip, 
totuşi EI l-a lăudat pe Natanael, ca fiind israelit adevărat şi fără vicleşug. 


L-a lăudat Domnul pentru a-l aduce pe Natanael la El? Nu; pentru că EI, care 
vede inima, nu socoteşte cuvintele, ci inima. Noi nu putem vedea în nici un chip, 
nici nu putem răsfoi Evanghelia ca să citim că Natanael era un om fără 
vicleşug, dar i oii Acte şi a citit aceasta acolo. Ceilalţi apostoli 
care s-au adunat în jurul lui Hristos, poate ar fi rămas uimiţi la auzul acestor 


cuvinte de laudă, pe care le-a rostit Hristos, dar Hristos a lăsat ca timpul să le 
descopere apostolilor, adevărul despre lauda adusă de EI. 


Chiar Natanael a fost uimit de această laudă neaşteptată, pentru că: "'Natanael 
I-a zis: De unde mă cunoşti? A răspuns lisus şi i-a zis: mai înainte de a te chema 
Filip te-am văzut când erai sub smochin. Vedeţi cum Natanael se arată deodată a 
fi om fără vicleşug. Omul bogat în vicleşug se preocupă de sine şi nu-i pasă de 
alții. Pentru omul cu vicleşug, lauda şi linguşirea sunt dulci. Dacă Natanael ar fi 
fost om cu vicleşug, el s-ar fi îmbătat cu această laudă venită de la Hristos şi ar fi 
început să-L laude, ori, într-o aparenţă de smerenie, nu ar fi primit lauda. Dar pe 
Natanael îl preocupa mai mult Hristos decât propria lui persoană. Şi astfel, 
Natanael nici nu a primit, nici nu a respins lauda, ci a pus o întrebare în chip 
deschis, dorind să dea la iveală adevărul despre Hristos: "De unde mă cunoşti?” 
Ne vedem pentru prima oară în viaţă. Dacă m-ai fi chemat pe nume, aş fi fost 
mai puţin uimit, pentru că un nume se poate cunoaşte şi folosi mai uşor; dar mă 


uimeşte faptul că Tu ai ajuns degrabă să cunoşti ce se află în inima şi în 
conştiinţa mea - ceva ce este foarte bine ascuns de oameni şi pe care omul îl 
dezvăluie cu foarte multă grijă prietenilor săi apropiaţi. 


"De unde mă cunoşti?” Domnul i-a dat răspuns, descoperindu-i pentru o clipă 
taina materialnică, văzută: "Mai înainte de a te chema Filip te-am văzut când 
erai sub smochin." Cel care cunoaşte tainele inimii, poate să cunoască cu 
uşurinţă pe cele ale trupului. Și cel care vede frământarea gândurilor şi aude 
şoapta lor ascunsă în om, va vedea cu mai mare uşurătate mişcarea trupului şi 
va auzi cuvintele care ies din gura omului. Înainte de a ajunge Filip la Natanael, 
Domnul l-a văzut stând sub smochin; şi înainte ca Filip să se gândească şi să-l 
alăture şi pe Natanael, Domnul văzuse şi cunoscuse inima lui Natanael. Prin 
Voia Lui, Filip a mers la Natanael şi l-a chemat să vină şi să vadă. 


Cum se poate ascunde omul de ochii lui Dumnezeu? Există vreo cale prin care 
omul să se poată ascunde de Dumnezeul Cel puternic şi înfricoşător? Cugetând 
asupra Dumnezeului Celui puternic şi înfricoşător, psalmistul se îndreaptă către 
Atotcunoscătorul Dumnezeu şi spune: "Tu ai cunoscut şederea mea şi scularea 
mea; Tu ai priceput gândurile mele de departe. Că încă nu este cuvântul pe 
limba mea. Și, iată, Doamne, Tu le-ai cunoscut pe toate, şi pe cele din urmă, şi 


pe cele de demult; Tu m-ai zidit şi ai pus peste mine mâna Ta.. Unde mă voi duce 
de la Duhul Tău, şi de la faţa ta unde voi fugi?” (Psalm 138:2-7). 


4 Uitându-Se la oameni, El vedea în acelaşi timp pe satan, cum a căzut din 
cer. 

4 Întâlnind oamenii, El le vedea trecutul şi viitorul. 

4 EI citea gândurile oamenilor ca într-o carte deschisă. 

+ Pe când Se afla în mijlocul oamenilor care-L slăveau şi-L lăudau, El le 
vorbea ucenicilor Săi despre patima Sa; 

4 în miezul Patimii Sale, El vorbea despre biruinţa şi despre slava Sa, ce 
aveau să vină. 

4 Văzând templul de marmură din Ierusalim, EL a văzut ruinarea lui. 

+ EI vorbeşte cu Moise şi cu Ilie, la fel ca şi cei din vremea Lui, care erau în 
viață. 

+ Pe când Îşi ducea viața în trup, EI a văzut tot ceea ce urma să se întâmple în 
cer şi a auzit vorbirea între bogatul cel păcătos care se afla în iad, cu 
Avraam, care se afla în Rai. 

4 EI a văzut de departe unde era priponit asinul dimpreună cu puiul său, şi Şi- 
a trimis ucenicii ca să-i aducă la EI. 

4 EI a văzut de departe omul din cetate cărând ulciorul cu apă şi Și-a trimis 
ucenicii la acel om, cu porunca de a pregăti Paştile pentru EI. 


Timpul şi locul nu puteau ascunde nimic vederii Lui duhovniceşti. El vedea tot 
ce se întâmplase şi tot ceea ce urma să se întâmple, ca şi cum totul s-ar fi 
petrecut înaintea ochilor Săi. Spaţiul nu avea pentru EI nici un fel de măsură. EI 
vedea tot ceea ce se întâmpla oriunde în lume, ca şi cum ar fi avut loc înaintea 
ochilor Săi trupeşti. Tot ceea ce se întâmpla într-un locaş închis, era ca şi cum ar 
fi fost într-un câmp deschis. Și încă, tot ceea ce se întâmpla în locurile cele mai 
ascunse - în inimile oamenilor - era dezvăluit şi deschis priveliştii Sale. 


Această aflare a Domnului lisus în toate locurile şi atotcunoaşterea Sa, l-au uluit pe 
Natanael, aşa cum s-a întâmplat cu Petru, când a fost pescuirea minunată pe mare 
şi cum s-a întâmplat şi cu alți ucenici ai Săi, când L-au văzut mergând pe apă şi 
potolind vântul şi furtuna. Cunoscând inimile oamenilor, Domnul ştia care dintre 
puterile Sale Dumnezeieşti vor fi mai puternic lucrătoare asupra fiecărui ucenic 


în parte. 


Cunoscând toate lucrurile, Domnul a folosit aceasta pentru 
a face lucrătoare iconomia Sa Dumnezeiască pentru mântuirea oamenilor. 


Este posibil ca Filip să fi înţeles aceasta în perioada de început a apostolatului său, 
atunci când i-a spus lui Natanael: "Vino şi vezi!" Filip era încredinţat că Domnul 
atotînţelept şi atotputernic Se va descoperi lui Natanel în vreun chip care să fie cel 
mai potrivit duhului şi caracterului lui Natanel. Poate că el a avut numai o 
cunoaştere mai dinainte nedesluşită, despre ceea ce a cunoscut mai târziu în chip 
lămurit - tainele nenumărate şi minunate care erau ascunse în pieptul slab, ome- 
nesc, al Învăţătorului său. Cu adevărat, taine mai mari decît cerurile şi mai 
întinse decât veacurile, erau ascunse în pieptul Celui care era Om şi Dumnezeu! 


Şi-a descoperit şi Şi-a arătat Domnul Hristos a mia parte din tainele şi puterile 
Sale care erau ascunse în El? Desigur că nu. Cea mai mare parte a tainelor Sale 
a rămas nedescoperită şi nevăzută, pentru a fi descoperită şi arătată sfinţilor în 
Împărăţia Sa cea cerească. În EI se afla asemenea putere, că nu-l trebuia nici o 
osteneală ca să facă minuni; El mai degrabă Se ascundea, ca să nu facă minuni. // 
a vorbit, S-a descoperit şi a făcut numai atât cât era nevoie pentru mântuirea 
noastră, fără silire sau apăsare asupra voinţei noastre, ci prin libera noastră 
alegere şi hotărârea noastră liberă. 


Dar să mai zăbovim asupra lui Natanael, cum se minunează, răspunzând Dom- 
nului: Răspunsu-l-a Natanael: Rabi, Tu eşti Fiul lui Dumnezeu. Tu eşti regele 
lui Israel. Acestea au fost rostite de către cel care îi spusese lui Filip doar cu puţin 
timp mai înainte: "'Din Nazaret poate fi ceva bun?" 


Ce schimbare minunată! Ce val neaşteptat de bucurie! O, fraţii mei, cât de măreț 


Nu există cuvinte care să poată spune aceasta, sau 
mâini care să poată scrie despre aceasta, dar există inimi care pot Simţi aceasta 
şi, simțind aceasta, se bucură ca roua dimineţii când este mângâiată de razele de 
soare. 


Nu este această întâmplare o pricină destul de lămuritoare pentru ca Domnul să Se 
îmbrace în trup de carne şi să se arate ca om slab pentru mântuirea oamenilor? 
Cine L-ar fi putut îndura ca pe un înger înfricoşător? Şi mai mult decât atât, dacă 
S-ar fi arătat ca Dumnezeu, în puterea şi slava Sa cea veşnică, fără să fie îmbrăcat 
sau ascuns sub haina de carne, cine ar fi fost în stare să-L privească şi să rămână 
viu? Cine I-ar fi putut auzi glasul şi să nu se schimbe în ţărână? Nu s-ar fi schimbat 


întregul pământ în negură, în preajma suflări Lui? Vezi ce putere tăcută are 
arătarea Lui; cum se schimbă într-o clipă inima şi gândurile omului! Cine şi-ar fi 
putut închipui, numai cu cîteva clipe mai înainte de vorbirea pe care Hristos a avut- 
o cu Natanael, că acesta va mărturisi că acest "fiu al lui Iosif" era Rabi, Fiul lui 
Dumnezeu şi împărat al lui Israel? Şi dacă, în acea clipă, Natanael se poate să fi 
gândit că Împăratul lui Israel era un împărat pământesc, s-ar fi putut asemăna cu 
credinţa tuturor asupra timpului venirii lui Mesia, ceea ce era mai mult decât 
destul, pentru un începător în mărturisirea lui Hristos şi următor al Lui. Pe lângă 
aceasta, Natanael L-a mai numit Fiu al lui Dumnezeu, prin care a aşezat Persoana 
lui Hristos cu mult deasupra treptei obişnuite de a-L înţelege ca împărat obişnuit, 
pământesc, pe tronul lui David. 


Răspunsu-i-a lisus şi i-a zis: Pentru că ţi-am Spus că te-am văzut sub smochin, 
crezi? Mai mari decit acestea vei vedea. Și i-a zis: 


Domnul îi descoperise atunci lui Natanael numai o mică taină despre Sine, spunând 
că El îl văzuse sub smochin. Judecata Sa limpede la această mică depărtare pe 
pământ, este ca o rază a atotcuprinderii Sale, judecată limpede ca lumina soarelui. 


În curăţia sufletului său, Natanael a socotit că acest "puţin" era destul pentru cre- 
dinţă. Fariseii şi cărturarii necuraţi şi plini de vicleşug ai Ierusalimului, au văzut 
cum Domnul a vindecat leproşii, cum a dat vedere orbilor, cum a înviat morţii şi nu 
puteau crede. Dar Natanael care era israelit adevărat - vezi cum crede şi mărtu- 
riseşte când i se arată doar o mică minune! "Mai mari decât acestea vei vedea.", 
făgăduieşte Domnul. Ce va vedea el? "Cerul deschizându-se şi pe îngerii lui 
Dumnezeu suindu-se şi coborându-se peste Fiul Omului." 


Domnul adresează aceste cuvinte lui Natanael, dar face această făgăduinţă tuturor, 
căci spune: "Adevărat, adevărat zic vouă" ("vouă", nu "ție”). Şi pentru că nu există 
nici o îndoială că această făgăduinţă se va împlini, se vede din repetiţia pe care o 
foloseşte: "Adevărat, adevărat.”. 


Y Un înger s-a arătat lui Zaharia, ca să-i spună despre naşterea marelui 
Înaintemersător al lui Hristos. 

Y Un înger s-a arătat Preacuratei Fecioare, ca să-i spună despre marea taină 
a naşterii Domnului. 


Y Cerurile erau deschise păstorilor din Betleem şi îngerii au coborât, cântând 
lauda de bucurie a păcii lui Dumnezeu către oameni. 

V. Îngerii au coborât pentru a vesti şi a-l călăuzi pe Iosif şi pe craii de la 
răsărit. 

Y Când Domnul biruise toate ispitele lui satan din pustiu, îngerii au venit şi I- 
au Slujit Lui. 

V În Patima Sa, înainte de a muri, în Grădina Ghetsimani, I S-a arătat un 
înger, întărindu-L. 

V La vremea Învierii Sale, îngerii au coborât la mormântul Său. 

Y La înălțarea Sa de la pământ la cer, doi îngeri înveşmântaţi în alb au 
coborât şi s-au arătat ucenicilor. 

V După Înălțarea Sa, îngerii s-au arătat adesea apostolilor Săi şi, mai târziu, 
foarte multor oameni drepți, mucenici şi Sfinţi. 

V. Întâiul mucenic Ştefan, nu a văzut cerurile deschizându-se (Fapte 7:56)? 

V Apostolul Pavel nu s-a ridicat până la al treilea cer? 

Y Nu s-au descoperit apostolului şi evanghelistului loan, nenumărate minuni 
cereşti, într-un răgaz de timp ori în veşnicie? 

Y Până în zilele noastre, îngerii s-au arătat multor oameni cu inima curată şi 
cu sufletele purtătoare de Dumnezeu, şi mulţi păcătoşi, cărora li s-au iertat 
păcatele, au văzut cerurile deschise. 


O, de câte şi de câte ori până în prezent, s-au dovedit adevărate cuvintele Dom- 
nului lisus despre cerurile deschise şi despre coborârea şi înălțarea îngerilor! 


Înainte de Hristos, numai un număr mic de prooroci şi de oameni plăcuţi lui Dum- 
nezeu s-au învrednicit să vadă cerurile deschise, dar după venirea Lui, o întreagă 
ceată de prooroci, prin simţirea lor duhovnicească, s-au ridicat în înălțimile cerului 
şi au coborât dimpreună cu mulţimea cea cerească a îngerilor. Cerul este mereu 
deschis oamenilor, dar oamenii sunt închişi cerului: "că văzând, nu văd şi 
auzind, nu aud" (Matei 13:13). Hristos a redat vederea nu numai câtorva care erau 
orbi trupeşte, ci milioane de orbi duhovniceşti şi-au recăpătat vederea. Şi orbii şi- 
au primit vederea şi au văzut cerurile deschise. 


Și ce înseamnă cerurile deschise, decât arătarea Dumnezeului Celui viu şi a cetei 
Sale fără de număr? Atunci, ce înseamnă Simţirea lui Hristos, decât frică şi 
groază pentru cei necuraţi şi păcătoşi, şi viaţă şi bucurie pentru cei curaţi şi 
drepți? Această simţire măreaţă şi înfricoşătoare ne este ascunsă prin veşmântul 
nostru trupesc. Dar curând, foarte curând, acest veşmânt va fi sfâşiat şi lepădat şi 
ne vom afla cu totul în cerurile deschise. Aceia dintre noi, care sunt pocăiți şi 


curaţi, se vor afla înaintea Dumnezeului Celui viu, Care este veşnic şi de viaţă 
dătător, dar cei nepocăiţi, hulitorii şi necuraţii, se vor afla veşnic fără de Dum- 
nezeu, în chinuirea şi întunericul fără de sfârşit. 


De aceea, să ne apropiem de Domnul lisus, Care iubeşte oamenii, şi, cât încă 
mai avem zile, să mărturisim numele Lui ca singurul nume mântuitor, şi Să Stri- 
găm după ajutor - singurul ajutor care este neschimbat şi care aduce mântuirea. 


o EI a 
spete io d i 
Amin. 


Sfântul Teofan Zăvorâtul — Predică la Duminica Ortodoxiei (1) 


Domnul nostru lisus Hristos a zis: Cel ce mănâncă Trupul Meu şi bea Sângele 
Meu, întru Mine rămâne, şi Eu întru el (|n 6, 56). 


Bucuraţi-vă, cei ce v-aţi împărtăşit cu evlavie! Pe cât e de nemincinos cuvântul 
Domnului, pe atât e de neîndoielnic că Domnul e în voi după împărtăşirea cu 


sfintele, preacuratele şi de viaţă făcătoarele Lui Taine. însă, fraţilor, Domnul, după 
ce a venit şi S-a sălăşluit în noi, nu poate să rămână nemărturisit întru această 
lucrare lăuntrică a Lui în noi, aşa cum nu Se lasă nemărturisit în purtarea de grijă 
cea dinafară pentru noi, dând nouă ploi şi vremuri roditoare (Fapte 14, 17). EI 
însuşi spune că va intra la cel ce îşi va deschide uşa inimii şi va cina cu EI, şi acela 
cu EI (v. Apoc. 3, 20). 


Aşadar, oare voi cinaţi cu Domnul, şi Domnul cu voi? Vă pun această întrebare 
fiindcă dintre voi, cei ce sunteţi aici de faţă, poate că nu e nimeni care să nu se fi 
împărtăşit deja cu Tainele lui Hristos. Ei bine, a început şi în voi ceea ce ar trebui 
să fie rodul limpede al acestei Taine preaslăvite? 


Domnul, venind, aduce cu Sine cina: aduce toate bunătăţile duhovniceşti spre 
mântuire, al căror bunătăţi EI este singurul Izvor, şi le dă sufletului să le guste. 
Deci intraţi înăuntrul vostru şi . 


Când într-o cameră întunecoasă este adusă o făclie ce luminează puternic, camera 
şi toate lucrurile din ea, de la mic la mare, se fac văzute împreună cu însăşi făclia şi 


cu cel care a adus-o. Aşa e şi cu lumina duhovnicească ce luminează sufletul care 
L-a primit pe Domnul. Ea e lumina cunoştinţei şi înţelegerii întregii iconomii a 
mântuirii noastre. în această lumină ne dăm seama limpede de nimicnicia şi 
neajutorarea noastră, precum şi de marele şi mântuitorul pogorământ al lui 
Dumnezeu faţă de noi, împreună cu toate adevărurile legate de aceasta: despre 
Treimea Cea de o fiinţă, despre căderea noastră, despre întruparea lui 
Dumnezeu Cuvântul, despre moartea Lui pe cruce şi despre înviere, despre 
rânduirea Sfintei Biserici, despre împărtăşirea dintre cei cereşti şi cei pământeşti 
şi despre moştenirea pregătită în cer credincioşilor care se ostenesc în viaţa 
pământească după îndreptarul credinţei - într-un cuvânt, împreună cu toată 
suma adevărurilor mântuitoare. 


Aceste adevăruri ne sunt cunoscute întotdeauna, ca unor creştini ce suntem; dar 
până ce nu intrăm în viaţa după Hristos, această cunoaştere rămâne exterioară. 
Domnul, venind, le uneşte nu doar cu mintea, ci cu toată ființa sufletului nostru, 
până într-acolo că după asta nu mai rămâne nici o umbră de îndoială, nici o clipă 
de uitare. Ne dăm seama fără putinţă de îndoială de faptul că lumina ne înconjoară 
acum Şi luminează tot ce este în jurul nostru: la fel şi cel ce L-a primit pe Domnul 
stă în mod conştient cu mintea în adevărurile acestea şi rămâne în ele neabătut, 
lucrând în sfera sa proprie. Aşa trebuie să fie şi în oricine s-a împărtăşit cu Tainele 
lui Hristos, cu oricine L-a primit în sine pe Domnul. Dar în noi oare aşa stau 
lucrurile, fraților? 


Domnul este Putere atotfăcătoare de viaţă. El aduce cu Sine putere 
duhovnicească şi în sufletul care L-a primit. Gândiţi-vă la un bolnav istovit, care 
zace în pat de-abia putând să-şi ridice mâinile, de-abia vorbind, de-abia mişcându- 
şi ochii în cap: dar îndată ce se vindecă, simțind în sine putere şi sănătate, începe să 
meargă şi să lucreze nu doar fără durere, ci şi cu plăcere, asemenea slăbănogului 
vindecat de Domnul, care, luându-și patul, a mers sărind fi lăudând pe Domnul. 
Aşa e şi cu Sufletul păcătos, slăbănogit duhovniceşte: când primeşte în sine pe 
Domnul simte tărie şi putere duhovnicească, adică simte râvnă însufleţită pentru 
tot binele şi pentru împlinirea fiecărei porunci a lui Dumnezeu, râvnă nebiruită 
de nici un fel de piedici - nici dinafară, nici lăuntrice - ridicate de patimi şi de 
năravurile rele şi necurmată nici de nelucrare, nici de amânări. Totdeauna facem 
nițeluş bine - însă îl facem atunci când ne vine la îndemână şi când împlinirea 
binelui nu cere jertfe şi strădanii deosebite. In starea de care vă vorbesc eu însă, ia 
naştere o energie deosebită, însoţită de îndreptarea tuturor gândurilor, dorințelor şi 
hotărârilor numai spre ceea ce e plăcut lui Dumnezeu, şi care se vădeşte nu doar 
prin vioiciune, ci chiar printr-o oarecare neînfrânare în ostenelile facerii de bine şi 
cucerniciei, care nu simte oboseală şi saturare. Aşa trebuie să stea lucrurile în 


oricine se împărtăşeşte cu Tainele lui Hristos, în oricine a primit în ele pe Domnul. 
Dar in noi oare aşa stau lucrurile, fraților? 


Domnul e Pace. El aduce cu Sine pace şi în sufletul care L-a primit. Pe marea 
Tiberiadei, când se pornise furtună mare, când marea era învolburată şi Apostolii 
căzuseră în tulburare, Domnul, îmblânzind stihiile prin cuvântul Său cel 
atotputernic, a înstăpânit linişte mare, care i-a odihnit şi veselit pe toţi. Aşa e şi cu 
sufletul ce îndeobşte este tulburat de multe gânduri, dorinţe, planuri şi mişcări 
ale inimii: după ce vine în el Domnul, se sălăşluieşte în el adâncă linişte 
duhovnicească, netulburată de nimic nici dinafară, nici dinăuntru - linişte care 
dă putinţa de a auzi limpede chiar şi un glas slab, fie că acesta este din cer, fie că 
este de pe pământ. Aceasta nu e nemişcare, ci rânduială şi măsură a tuturor 
lucrărilor duhului nostru, în toate aspectele lui, rânduială şi măsură care, fiind în 
vigoare înăuntru, se vădesc şi în afară prin cumpănirea tuturor mişcărilor şi printr-o 
întocmire a faptelor care nu tulbură nici una dintre rânduielile întâlnite. Aşa trebuie 
să stea lucrurile în oricine se împărtăşeşte cu Tainele lui Hristos, în oricine L-a 
primit în sine pe Domnul. Dar cu noi oare aşa stau lucrurile, fraţilor? 


Domnul e Foc încălzitor. El aduce cu Sine căldură duhovnicească şi în sufletul 
care L-a primit. Cel ce intră din frigul de afară într-o cameră încălzită simte o 
căldură care-l pătrunde plăcut în întreg trupul. Aşa e şi cu căldura duhovnicească: 
ea îmbracă sufletul la fel ca o haină după primirea Domnului în Sfintele Taine. 
De sus - bunăvoința lui Dumnezeu împăcat, în urmă - ştergerea păcatelor, în 
viitor - încredințarea de negrăita moştenire creştinească, în jur - împărtăşirea 
plină de pace cu nevăzutul şi văzutul: iată razele acestei călduri duhovniceşti, 
raze care, adunându-se în inimă, pricinuiesc în ea arderea duhului, care atrage 
acolo toate puterile firii noastre: lucru prin care se întocmeşte acolo o locuinţă 
tare pentru a încăpea Neîncăputul. Această căldură naşte desfătare, un rai de 
desfătare, o comoară duhovnicească pentru care omul este gata să dea totul ca 
să n-o piardă, ci să o stăpânească totdeauna. Aşa trebuie să stea lucrurile în 
oricine s-a împărtăşit cu Tainele lui Hristos, în oricine L-a primit în sine pe 
Domnul. Dar în noi oare aşa stau lucrurile, fraţilor? 


Auzind acestea, poate că mai mulţi dintre voi se vor tulbura cu duhul 
şi vor întreba: „Dar dacă cineva nu vede în sine astfel de mărturii, în el nu este 
Domnul?" Nu vă voi linişti cu minciuni: da, în acela nu este Domnul. Și mai mult 
de atât voi spune: nefiind în acela Domnul, pentru el nu este mântuire. 


Totuşi, luaţi seama să nu vă tulburaţi cu temeri mincinoase. Poate că aceste 
bunătăţi duhovniceşti nu sunt în toată puterea lor, dar sunt ca începături: şi atunci 
trebuie spus că sunt. Nici ziua nu răsare dintr-o dată - dar îndată ce crapă de ziuă 
toţi ştiu că noaptea a trecut şi vine ziua. Nici floarea sau pomul nu cresc dintr-o 
dată - dar îndată ce din sămânță dă colţ ştim că viaţa noii plante a început. Nici 
bolnavul nu se scoală dintr-o dată în picioare după o boală grea - dar îndată ce s-a 
aflat leac şi acesta îşi face efectul, ştim că bolnavul merge spre însănătoşire. Aşa să 
judecaţi şi cu privire la roadele primirii Preacuratelor Taine, roade care mărturisesc 
despre sălăşluirea în noi a Domnului. 


Ele nu sunt în putere, dar poate că sunt ca începături. Răbdaţi şi rămâneţi în 
rânduiala care vă îndreptăţeşte să aşteptaţi arătarea lor în starea desăvârşită, şi veţi 
primi ceea ce aşteptaţi. întrebaţi: „Dar de unde să ştim dacă sunt în noi măcar 
aceste începături?" O să vă răspund că dacă aveţi grijă de mântuire, ostenindu-vă 
Să împliniţi toate condiţiile mântuirii, să ştiţi că Domnul a început deja lucrarea 
Sa în voi. Continuaţi cu răbdare osteneala începută, şi veţi vedea că Cel ce a 
început va desăvârși. Dar dacă nici aceasta nu se află în voi, să ştiţi că nici 
începăturile acelor roade nu sunt. Nepăsarea şi negrija de mântuire sunt semnul 
limpede că în voi nu a început încă viaţa duhului, şi trebuie refăcute toate. Totuşi, 
nici atunci nu vă deznădăjduiţi. Viaţa ne este dată tocmai ca să ne venim în 
Simţiri şi să ne pocăim. Asta şi trebuie să facem. Vremea bineprimită a postului 
încă mai este. Să ne folosim de ea şi să ne îngrijim a ne face aşa cum trebuie tot 
„tratamentul" pregătirii pentru spovedanie şi primirea Sfintei împărtăşanii! 


Atunci, după ce ne vom fi împăcat cu Domnul prin Taina Pocăinţei şi îl vom fi 
primit în Preacuratele Taine, vom începe osteneala vieţuirii care duce, în cele 
din urmă, întru lumină şi întru desăvârşirea bunătăţilor care mărturisesc că 
Domnul este în noi şi noi în EL. Amin! 


19 martie 1861 


Sfântul Teofan Zăvorâtul — Predică la Duminica Ortodoxiei (11) 


Aşadar am ajuns, în cele din urmă, la sfârşitul alergării (v. II Tim. 4, 7) alcătuite 
din pregătirea pentru spovedanie şi primirea Sfintei împărtăşanii. Ne-a 
binecuvântat Domnul să ne ostenim în nevoinţele pregătitoare pentru Sfintele 
Taine, şi pentru această mică osteneală ne-a iertat toate păcatele pe care le-am 
mărturisit şi a binevoit să intre şi să Se sălăşluiască El însuşi în cămara curată şi 


astfel dereticată a inimii noastre, prin Preacuratul Lui Trup şi Preacuratul Lui 
Sânge, pe care le-am primit astăzi. Ce vom răsplăti Domnului pentru toate câte 
ne-a dat nouă? (Ps. 115, 3) 


Să-l răsplătim cu ceea ce aşteaptă acum de la noi: iar EI nu aşteaptă nimic mai mult 
decât ceea ce l-am făgăduit chiar noi atunci când l-am cerut iertare pentru păcate. 
Am făgăduit să nu mai avem îngăduinţă faţă de iubirea noastră de păcat şi să ne 
dăm toată silinţa pentru a rămâne fără abatere întru împlinirea sfintelor Lui 
porunci, şi aşa Să facem. Și dacă vom împlini întocmai această făgăduinţă, şi 
Domnul va împlini în privinţa noastră ceea ce a făgăduit tuturor celor ce se 
împărtăşesc întru adevăr cu Preacuratele Taine: Cel ce mănâncă Trupul Meu şi 
bea Sângele Meu rămâne întru Mine, şi Eu întru el (n 6, 56). 


Domnul este nemincinos întru cuvântul Său. Precum a zis, aşa va fi: însă cuvântul 
nostru nu este ţinut întotdeauna. Oricât de sinceri am fi atunci când îl dăm, 
întotdeauna rămâne loc de îndoială: îl vom împlini oare? La început, hotărârea 
noastră e neclintită, însă după aceea gândurile se clatină şi cade tăria noastră. De 
câte ori nu am făgăduit, şi tot am căzut iarăşi! lată de ce avem nevoie să ne 
convingem pe noi înşine că trebuie să folosim grijă şi osteneală pentru a rezista cel 


puţin acum. Cu ajutorul lui Dumnezeu, poate că de data asta vom rezista: doar sunt 
şi oameni care rezistă şi nu se dau bătuţi de imboldurile dinainte. De ce să nu 
ajungem şi noi, până la urmă, la acest bine? Domnul este aproape. Ajutorul Lui 
este gata. Rămâne doar Să facem tot ce este nevoie din partea noastră. 


Mi se pare că putem reuşi foarte uşor lucrul acesta, dacă vom păzi nestins focul 
râvnei de a plăcea lui Dumnezeu, râvnă care umple acum inima noastră de 
recunoştinţă faţă de Domnul. Dacă această râvnă ar fi în noi întotdeauna, nici 
un gând rău nu ne-ar tulbura, nici o ispită nu ne-ar clătina, nici o piedică nu ar 
stăvili planurile şi ostenelile noastre bune: şi vrăjmaşii ar fugi departe de noi, şi 
patimile nu s-ar grăbi să se arate cu pretenţiile lor. 


Că întocmai aşa este puterea râvnei, despre asta scrie pe lare WES 
în cuvântul 60 (Despre feluritele mijloace de luptă duhovnicească): „Cei care au 


bărbăţie, putere”, spune el, „nesocotesc moartea, se apucă de lucru cu mare 
râvnă, se dau pe sine la toată încercarea şi chiar la moarte, dispreţuiesc viaţa 
lumească şi trupească şi toate ispitele; în întâmpinarea acestora diavolul nu iese 
dintr-odată, şi multă vreme nu se arată lor, se înfrânează, le face loc şi nu se 
întâlneşte cu ei la năzuinţa lor dintâi, nici nu intră în luptă cu ei: fiindcă ştie că 
tot începutul luptei este înfierbântat, şi ştie că nevoitorul are atunci mare râvnă, 
iar nevoitorii plini de râvnă sunt anevoie de biruit. Diavolul face roate acestea 
nu temându-se de ei înşişi, ci de puterea lui Dumnezeu care îi înconjoară şi care 
este înfricoşătoare pentru el. Drept aceea, câtă vreme îi vede râvnitori, nu 
cutează nici să se atingă de ei până când nu vede că au răcit în râvna lor”. 


Vedeţi ce puternică este râvna pentru viaţa sfântă şi bineplăcută lui Dumnezeu? 
Puterea dumnezeiască o înconjoară şi alungă departe orice lucrare a vrăjmaşului. 
Domnul este cu cel a cărui inimă este plină de râvnă ca aceasta; iar cu cine este 
Domnul, cu acela este putere pentru tot binele şi bărbăţie împotriva a tot răul. 
Aşadar păzeşte cu credinţă râvna, şi vei reuşi să-ţi împlineşti făgăduinţa de a nu 
mai avea îngăduinţă faţă de păcat şi de a umbla întru buna plăcere a lui Dumnezeu. 


Dimpotrivă, îndată ce vei îngădui să-ţi slăbească râvna, nu vei scăpa de cădere: 
căci iată ce spune în continuare Sfântul Isaac: 

„Ci în vremea lenevirii lor (adică atunci când râvnitorii, răcindu-se, cad in lenevie) 
îşi întoarce vrăjmaşul asupră-le luarea-aminte, când îi vede că s-au abătut 
întrucâtva de la cugetul lor aprins dintâi - şi singuri încep să născocească, în 
cugetările linguşitoare ce chiar dintr-înşii izvorăsc, cele ce slujesc spre biruirea 
lor, şi singuri sapă pentru Sufletele lor groapa pierzării, din lenevire, prin 
răspândirea gândurilor, în urma cărora se sălăşluieşte lenevia în ei”. 


lată întreaga taină! Dacă ne vom păzi râvna întru putere, vom scăpa de noi 
căderi, iar în bine vom spori şi ne vom întări. Dimpotrivă, îndată ce va slăbi şi se 
va răci râvna noastră, va slăbi şi luarea-aminte la noi înşine, vor începe să 
împărăţească gândurile, vor apărea mişcări ale patimilor, se vor ivi consimţiri 
lăuntrice la ele, iar după aceea căderea nu-i departe: şi iată că am căzut iarăşi, şi 
iarăşi întuneric şi tulburare, şi cădere de la Domnul, şi iarăşi pierzare întru robia 
păcatului şi satanei. Ca atare, iată ce ne sfătuieşte după aceea pe fiecare dintre noi 

: „Iar tu, omul care ieşi în urma lui Dumnezeu, intraţi cu mintea 
voastră în inimă înaintea feţei Domnului şi nu îngăduiţi gândurilor voastre să 
rătăcească zadarnic în  închipuiri mincinoase.“ Gândurile rătăcitoare îl 
îndepărtează pe om de sine însuşi, şi prin însuşi acest fapt îl răcesc; iar mai presus 
de toate pot să se oprească asupra obiectelor unei patimi - şi atunci, mai înainte de 
a vă veni voi în fire, vor trezi patima adormită, ba poate vor reuşi să vă momească 
şi la conglăsuirea cu ea. Şi după aceea, oare departe veţi fi de cădere? 


Pentru a ajuta la Statornicirea acestei rânduieli lăuntrice, îngrijiți-vă Să vă 
organizaţi toată viaţa după cerinţele vieţii celei noi; tuturor faptelor şi 
îndeletnicirilor voastre hotărâţi-le loc, vreme şi măsură. Totul să fie în voi bine 
stabilit: cum Să fiţi în singurătate, cum Să fiţi cu cei ai casei, cum Să fiţi cu 
Străinii, cum Să vă rânduiţi treburile meseriei, rangului şi îndatoririi voastre 
obşteşti - şi totul să fie îndreptat spre a plăcea prin toate Domnului şi spre a 
împlini întru toate doar voia Lui cea sfântă. lar tot ce vă poate stârni patimile şi 
năravurile păcătoase de mai înainte să înlăturați cu desăvârşire. Prin instituirea unei 
astfel de rânduieli vă veţi ocroti viaţa de toate prilejurile de cădere şi veţi face ca ea 
să vă curgă toată în chip armonios, neîncălcându-vă, ci întărindu-vă din ce în ce 
mai mult buna rânduială lăuntrică. 


Punând astfel de rânduială atât lăuntric, cât şi în afară, veţi avea necontenită 
râvnă de a plăcea lui Dumnezeu, altfel spus veţi trece de la o faptă bine plăcută 
lui Dumnezeu la alta. Mai rămâne doar lupta cu gândurile, dorinţele, mişcările 
păcătoase şi piedicile exterioare care apar pe neaşteptate, împotrivindu-se bunelor 
voastre planuri. Dacă veți avea luare-aminte şi neslăbită osârdie, nici această 
luptă nu vă va pune în încurcătură, şi nu numai că nu va Slăbi râvna voastră, ci, 
dimpotrivă, o va stârni mereu, şi prin aceasta o va înălța şi o va întări: la fel ca 
atunci când pe ostaş nu îl răceşte, ci-l înfierbântă lupta cu vrăjmaşii ce năvălesc 
asupra lui. 


Nici nu mai amintesc de faptul că trebuie să nu vă dedaţi deloc distracțiilor deşarte 
şi să fugiţi în tot chipul de sminteli, altfel spus de pretextele şi prilejurile apropiate 
şi îndepărtate de a păcătui. Asta va dispărea de la sine atunci când vă veţi preface 


toate rânduielile de viaţă după duhul vieţii celei noi; iar in ce priveşte împrejurările 
şi lucrurile particulare ce pot să pună în primejdie caracterul bun al vieţii voastre, 
căutaţi povaţă în privinţa lor în cărțile sfinte şi în sfatul părinților sau fraților întru 
Hristos. Puneţi-vă drept lege să vă adresaţi mai des părintelui duhovnicesc pe care 
îl alege sufletul vostru, şi împreună cu el să cercetaţi tot ce se întâmplă în sufletul 
vostru şi se întâlneşte în noua voastră viaţă. „Mântuirea”, spune înțeleptul, „este 
întru sfat mult". Cine ştie să citească are la îndemână cărți mântuitoare de suflet şi 
poate găsi în ele înţelepțire şi luminare a gândurilor în vreme de tulburare şi 
nevoie. Aceste cărți în multe cazuri pot înlocui lipsa de povăţuitor duhovnicesc 
încercat. 


lată, în linii mari, cum trebuie să vă purtaţi pentru a vă păzi râvna şi a scăpa de noi 
căderi în păcat. Lucrând astfel, fără îndoială că veţi împlini ceea ce aţi făgăduit 
Domnului atunci când aţi rostit: „Am păcătuit, n-o să mai fac!" 


Văzând osteneala voastră, şi Domnul va împlini făgăduinţa Sa de a fi cu voi şi de 
a lucra în voi spre mântuirea voastră, după toată lărgimea, lungimea şi 
adâncimea devotamentului vostru faţă de EI şi a râvnei voastre de a întoarce 
totul spre slava Lui. Amin! 


12 februarie 1866 


Sfântul Teofan Zăvorâtul — Predică la Duminica Ortodoxiei (II) 


Iată, te-ai făcut sănătos: de acum nu mai păcătui, ca Să nu-ţi fie ţie ceva mai rău 
(In 5,14), i-a zis Domnul slăbănogului după vindecare. Acelaşi glas mângâietor şi 
înţelepţitor l-am auzit şi noi toţi acum, când la spovedanie am primit dezlegare de 
păcatele noastre. Acum, tuturor celor ce s-au pocăit şi au primit dezlegare li s-a 
înapoiat sănătatea sufletească şi toţi s-au întors întru rânduiala lor. 


Ce se mai cere? Se cere pază, ca să nu cazi iar în acelaşi necaz. 


» Ai părăsit păcatul: nu te mai întoarce la el. 
» Ai primit milă: sa nu cazi iar sub mânie şi osândă. 
» Ai intrat pe calea cea dreaptă: nu te abate de la ea. 


Vrăjmaşul te va momi iarăşi în tărâmul său de întuneric: nu te lăsa atras. El va face 
meşteşugiri ca să te bage în ceaţă cu făgăduințe mincinoase: nu te lăsa amăgit. Ştii 
cât de rău este păcatul; ştii cât de greu este să-l învingi; nu intra iarăşi în tovărăşie 
cu el. Ți-a ajutat Domnul şi te-ai sculat: deci Stai în picioare şi îmbărbătează-te, 
şi să se întărească inima ta. 


Vrăjmaşul îți va şopti: „Şi dacă o să cazi, te vei scula iarăşi”. Tu, însă, pune-i 
împotrivă cuvântul tău: „M-am sculat acum, mulţumesc Domnului! Dar dacă voi 
cădea din nou, nu ştiu dacă mă voi mai ridica - şi nu vreau să rămân pentru 
totdeauna în mâinile căderii, nu vreau să fiu rob păcatului şi jertfă a focului 
iadului". Aşa să respingi înşelăciunea vrăjmaşului şi prin frica de o nouă cădere în 


păcat să-ţi trezveşti sufletul şi să-l însufleţeşti la umblarea pe calea îndreptării de 
sine, pe care ai început-o. 


întăreşte în tine gândul foarte logic: „Dacă voi cădea iarăşi, cine ştie dacă mă voi 
scula? lar dacă voi rămâne în cădere, o să pier". Vrăjmaşul va încerca si te abată 
din calea dreaptă prin încredințarea că Domnul este Milostiv - a miluit şi iar va 
milui. întocmai, Milostiv este Domnul; dar şi această milostivire a Lui faţă de noi 
are o măsură. îndelunga răbdare a lui Dumnezeu are o măsură. artă, iartă, dar în 
cele din urmă, văzând că păcătosul se tot dedă iarăşi păcatului, îl lasă cu totul în 
mâinile căderii sale. 


Deschideţi cartea Prorocului Amos şi începeţi să citiţi. în capitolele 1 şi 2 sunt 
descrise judecăţile lui Dumnezeu asupra Damascului, Gazei, Idumeii, asupra 
iudeilor, israilitenilor şi altor popoare. Către aceştia toţi deopotrivă este cuvântul 
Domnului: „O dată, de două şi de trei ori a păcătuit Damascul; l-am iertat. Dar 
acum, că şi-a arătat a patra oară păgânătatea, oare să nu îmi întorc faţa de la 
el? Mi-am întors-o şi i-am trimis pedeapsă. O dată, de două şi de trei ori am 
iertat Gaza: oare a patra oară să nu îmi întorc faţa de la ea? Mi-am întors-o şi i- 
am trimis pedeapsă. O dată, de două şi de trei ori i-am cruțat pe iudei şi pe 
israiliteni: oare a patra oară să nu îmi întorc faţa de la ei? Mi-am întors-o şi i- 
am pedepsit". 


Aşa se întâmplă şi cu noi. Păcătuieşte cineva şi se pocăieşte: Domnul îl iartă. 
Iarăşi păcătuieşte şi iar se pocăieşte: iarăşi îl iartă Domnul. Şi iar îl iartă. Şi iar 
îl iartă. în cele din urmă, văzând că facem mereu acelaşi lucru, ia următoarea 
hotărâre: „Am iertat de atâtea ori; dacă mai începe o dată să facă acelaşi lucru, 
îmi voi întoarce faţa de la el”. Această judecată să şi-o întipărească în inimă 
oricine este ademenit iarăşi la păcat. Domnul te-a iertat până acum: dar dacă vei 
cădea iarăşi, teme-te ca nu cumva Să îşi întoarcă faţa de la tine pentru 
totdeauna. 


De câte ori nu i-a iertat Dumnezeu lui Faraon încăpăţânarea? Şi în cele din urmă 1- 
a lepădat şi a rânduit ieşirea israilitenilor din Egipt fără să mai aştepte încuviințarea 
lui. Şi chiar dacă mai apoi Faraon şi-a venit în fire şi a poruncit în pripă: „Mergeţi 
şi spuneţi să iasă mai repede", asta nu l-a ajutat şi Dumnezeu nu a abătut de la el 
împlinirea judecății Sale. La fel poate să ajungă la fundul sacului milostivirea lui 
Dumnezeu şi în privinţa oricui altcuiva. Şi cel mai cumplit lucru este că nu putem 
spune când anume va bate ceasul acela. Lepădarea de către Dumnezeu la a patra 
fărădelege, pe care o înfăţişează Prorocul Amos, precum şi pedeapsa trimisă lui 
Faraon după ce s-a împotrivit de zece ori lui Dumnezeu, nu înseamnă că ne putem 


lăsa înlănţuiţi de păcat în tihnă, călcându-ne legământul de două şi de trei ori - ci 
arată doar că şi milostivirea lui Dumnezeu are o margine; iar când va atinge ea 
această margine, nu se ştie. Mai bine este să statorniceşti în gândul tău că pentru 
tine această margine vine îndată după căderea căreia eşti gata să i te predai, şi 
prin aceasta trezveşte-ţi cugetul şi dă bărbăţie inimii pentru a se împotrivi 
năvălirilor. 


Adu-ţi aminte de nenorocirea lui Samson. O dată şi de două ori a intrat în el 
puterea de a rupe legăturile cu care îl înlănțuiseră filistenii ajutaţi de trădarea 
Dalilei; dar şi ultima oară, când 1-au fost tunse pletele, nu se aştepta să nu vină la el 
aceeaşi putere - însă a ieşit altfel. Domnul S-a depărtat de la el şi I-a dat în mâinile 
vrăjmaşilor săi; iar Samson nu credea că I-a ajuns părăsirea de către Dumnezeu: 
dimpotrivă, când s-a trezit a spus: „Voi face ca şi mai înainte şi mă voi scutura”, 
şi nu a cunoscut că Domnul Se depărtase de la dânsul (v. Jud. 16, 21). 


lată că şi pe poporul iudeu 1-a miluit Domnul ce l-a miluit, dar în cele din urmă ce 
a zis? lată, se lasă casa voastră pustie (Mt. 23, 38). însă nici arhierei, nici bătrânii, 
nici cărturarii şi nimeni altcineva nu credea că i-a ajuns deja această cumplită 
hotărâre. 


De această osândă cumplită teme-te atunci când păcatul va începe iarăşi să te 
momească. Teme-te ca nu cumva şi despre tine să spună în cele din urmă Domnul: 
„lată, se lasă casa ta pustie”. Milostiv este Domnul către toţi păcătoşii, şi cu 
jurământ dă încredințare că „nu voiesc moartea păcătosului, ci să se întoarcă fi 
să fie viu”. Insă tu singur, prin desele căderi, te aduci în starea de a nu mai fi nimic 
de făcut cu tine. Scularea din căderi este acelaşi lucru cu repararea unei haine, sau 
unei case, sau oricărui alt lucru. Un lucru e reparat, e reparat, şi până la urmă se 
aruncă - din pricină că nu mai poate fi reparat, nu mai este nimic de făcut cu el. 
Acelaşi lucru se poate întâmpla şi cu sufletul. Domnul îl îndreaptă, îl îndreaptă, dar 
până la urmă îl părăseşte cu totul - din pricină că prin desele sale căderi el a sfârşit 
prin a se aduce într-o asemenea neorânduială, că nu mai poate fi îndreptat. Căci pe 
ce se întemeiază putinţa sculării noastre? Pe binele care a mai rămas în noi, în 
ciuda faptului că slujim păcatului. Asupra acestui bine se pogoară harul, îi dă viaţă 
şi îl face să precumpănească asupra răului - şi omul se scoală. Insă fiecare nouă 
cădere mănâncă din binele nostru, după fiecare cădere rămâne în noi tot mai puţin 
din el, şi prin urmare rămâne din ce în ce mai puţin loc unde se poate pogori harul 
pentru a ne scula. Şi ce e de mirare dacă slujind păcatului sfârşim prin a cheltui tot 
binele nostru şi a pierde în acest fel putinţa de a ne scula? Nu mai rămâne în noi 
nici un mijloc de sculare. 


Amintiţi-vă cum v-aţi venit în fire şi v-aţi sculat ultima oară când s-a întâmplat 
asta. Au venit gânduri mântuitoare şi v-au trezvit; sau frica de moarte şi judecată, 
sau faptul că păcatul duce la pierzare, sau ruşinea de Domnul Mântuitorul, sau 
vreun alt lucru au înrâurit cu putere sufletul, l-au izbit. Sufletul şi-a venit în fire şi, 
cu ajutorul lui Dumnezeu, a lepădat păcatul, s-a pocăit şi Stă acum neclintit în 
hotărârea de a nu-L mai jigni pe Dumnezeu cu căderile în păcat. lar dacă veţi 
cădea iarăşi în păcat, cu ce gânduri vă veţi mai zgudui atunci când toate mijloacele 
de zguduire au fost deja încercate şi şi-au cheltuit puterea pentru scularea voastră 
de acum? Pentru următoarea sculare nu a mai rămas putere în ele. Cu gândurile 
mântuitoare se întâmplă la fel ca şi cu doctoriile. Deasa întrebuințare a doctorilor 
face să scadă sensibilitatea trupului la ele. La fel este şi în privinţa adevărurilor 
zguduitoare şi îmbolditoare la pocăință: sufletul îşi pierde, în cele din urmă, orice 
sensibilitate. Nici amenințările, nici făgăduințele, nici moartea, nici iadul, nici 
Raiul, nici otrava şi amărăciunea păcatului - nimic nu îl mai zguduie şi nu-l mai 
pune în mişcare. Sufletul se face ca piatra. Şi atunci ce se va întâmpla cu el? Lucrul 
la care osândeşte apostolul pământul care a băut ploaia ce s-a pogorât pe el de 
multe ori şi a rodit numai spini şi ciulini: Netrebnic este, şi aproape este de 
blestem, al cărui sfârşit este spre ardere (Evr. 6, 8). 


Adăugaţi la asta faptul că deasa cădere în păcat dă naştere deprinderii de a 
păcătui, care înlănţuieşte bietul suflet şi îl ţine tiranic în robia sa. Dacă fie şi un 
singur păcat se preface în obişnuinţă, el robeşte tot sufletul şi îl stăpâneşte ca un 
călău. Uitaţi-vă ce face păianjenul cu prada sa! EI o încurcă, mădular după 
mădular, cu un păienjeniş subţire, până ce o prinde în întregime - după care, chiar 
dacă ea mai face unele mişcări, acestea nu sunt în stare să o elibereze. în acelaşi fel 
şi păcatul cu care omul se obişnuieşte prin deasa cădere în el pătrunde una după 
alta puterile lui, până ce va umple cu sine şi sufletul şi trupul lui, şi pe toate părțile 
lor va pune lanţurile robiei sale. Chiar dacă apoi omului îi mai vine câteodată în 
minte să se lepede de păcat, sufletul, văzând cât de mult s-a încurcat în el, nu se 
hotărăşte să ridice mâinile ca să se descurce şi se predă cu totul nenădăjduirii de a 
mai birui vreodată păcatul, aşa cum scrie apostolul despre păgâni, că ei, întru 
nesimţire petrecând, s-au dat pe sine faptelor de ruşine, spre lucrarea a toată 
necurăţia, întru lăcomie (Efes. 4, 19); şi aşa cum evreii, deprinşi cu robia din Egipt, 
chiar şi atunci când Moisi le-a adus din partea lui Dumnezeu făgăduinţa libertăţi, 
nu au crezut că acest lucru poate să se întâmple. 


Aşadar, voi, cei ce v-aţi pocăit şi aţi păşit pe calea cea bună, temeţi-vă să cădeți 
iarăşi în păcat. întrevedeţi desăvârşita voastră pierzare prin înşelăciunea păcatului 
care încearcă iar să vă atragă. Nu-l priviţi cu uşurătate, ci ca pe o prăpastie căscată, 
ca pe un iad deschis, care e gata să vă înghită fără putinţă de întoarcere; şi prin 


teama de această soartă amară trezviţi-vă gândul şi abateţi de la păcat simţirile 
inimii voastre. 


Lupta, fireşte, este de neînlăturat: însă celui ce stă în picioare îi este mai uşor Să 
se lupte decât celui căzut. V-aţi sculat? Staţi în picioare şi luptaţi-vă. Domnul vă 
va fi ajutător. Din zi în zi lupta se va face tot mai uşoară. în cele din urmă, ea se 
va stinge cu totul. Binele va precumpăni definitiv, şi viaţa voastră se va scurge în 
pace, pe calea facerii de bine plăcute lui Dumnezeu, şi vă va duce la ieşirea 
fericită de aici întru sălaşurile cele veşnice ale Raiului. lar dacă veţi cădea din 
nou, iarăşi va veni tulburarea gândurilor şi simţămintelor, iarăşi întuneric şi 
tânjeală, iarăşi temeri şi chinuri ale conştiinţei, iarăşi tristeţe şi toată neorânduială. 
Veţi începe iarăşi să tânjiţi în robia păcatului, şi poate că la nesfârşit; şi, după ce vă 
veţi fi chinuit aici până la sfârşitul vieţii, veţi fi aruncaţi după moarte în chinurile 
fără de sfârşit, în păcatele neplânse şi neîndreptate. 


Domnul, care v-a dăruit scularea din cursele diavoleşti, Acela să vă facă 
desăvârşiţi, să vă facă puternici, să vă întărească, să vă întemeieze! (| Petr. 5, 10) 
Şi aşa va fi, dacă şi voi vă veţi trezvi şi veţi priveghea, ştiind că potrivnicul nostru, 
diavolul, umblă ca un leu răcnind căutând pe cine să înghită (| Petr. 5, 8). 


Amin! 


10 februarie 1866 


Sfântul Teofan Zăvorâtul - Sinodiconul Ortodoxiei 


Arareori se întâmplă ca rânduiala Sinodiconului Ortodoxiei care se săvârşeşte în 
Duminica primei săptămâni a Postului mare să treacă fără cârtiri şi fără reproşuri 
ba dintr-o parte, ba din alta. Unora, anatemele bisericeşti li se par inumane, altora 
jenante. Toate pretenţiile de acest gen ar fi poate, de luat în seamă în alte cazuri -- 
dar Sinodiconului Ortodoxiei nu i se potrivesc nicicum. 


Ce e Sfânta Biserică? E societatea credincioşilor, care sunt uniţi între ei prin 
aceeaşi mărturisire a adevărurilor de Dumnezeu revelate, prin sfinţirea cu tainele 
de Dumnezeu instituite, prin cârmuirea şi călăuzirea păstorilor de Dumnezeu 
dăruiți. Unirea credinţei, sfințirii şi cârmuirii alcătuieşte regulamentul acestei 
societăţi, regulament ce trebuie îndeplinit fără abatere de toţi cei ce intră în ea. 
Intrarea în ea este condiționată de acceptarea acestui regulament, de consimţirea la 
el iar rămânerea în ea de împlinirea lui. 


Uitaţi-vă cum s-a răspândit şi se răspândeşte Sfânta Biserică. Propovăduitorii 
propovăduiesc: dintre ascultători, unii nu primesc propovăduirea şi pleacă, alţii o 
primesc şi ca urmare, sunt sfințiți prin Sfintele Taine, intră sub îndrumarea 


păstorilor şi sunt îmbisericiţi. Intrând în Biserică, ei se unesc cu toţi cei din 
Biserică şi atâta timp cât sunt una cu toţi cei din Biserică rămân în Biserică. 


Din această simplă descriere a felului în care se formează Biserica se vede că, sub 
aspectul ei de societate, Sfânta Biserică a fost alcătuită şi dăinuie ca orice altă 
societate, Aşa s-o şi priviţi, ca pe orice societate, şi n-o lipsiţi de drepturile care 
sunt date oricărei societăţi. 


Să luăm de pildă, societatea de luptă împotriva alcoolismului. Aceasta are reguli 
proprii, pe care orice membru se obligă să le îndeplinească, şi orice membru este 
membru tocmai fiindcă acceptă şi îndeplineşte aceste reguli. Dacă vreun membru 
nu numai că refuză îndeplinirea regulilor, ci are multe puncte de vedere diferite de 
ale societăţii, dacă se revoltă chiar împotriva scopului societăţii şi nu numai că bea 
ci îi îndeamnă şi pe alții să facă asta defăimând abstinenţa şi răspândind concepţii 
mincinoase împotriva ei. Ce face de obicei societatea cu unul ca acesta? La început 
îl avertizează, apoi îl exclude. Poftim anatema! 


Și totuşi. nimeni nu se revoltă, nimeni nu mustră societatea pentru neomenie: 
dimpotrivă, toţi recunosc că a acţionat absolut legal şi că, dacă ar fi procedat altfel, 
n-ar fi putut să-şi continue existenţa. Şi atunci, de ce să fie mustrată Sfânta 
Biserică pentru că acționează în mod asemănător? Doar anatema nu este altceva 
decât excludere din Biserică, altfel spus excludere din mediul ei a celor ce nu 
îndeplinesc condiţiile unirii cu ea care incep să gândească altfel decât ea, altfel 
decât au făgăduit singuri când au intrat în ea. 


Uitaţi-vă ce învățături mincinoase şi ce învăţători mincinoşi suferă această 
excludere: cei ce resping existenţa lui Dumnezeu, nemurirea sufletului, purtarea de 
grijă a lui Dumnezeu, cei ce nu mărturisesc Sfânta Treime: pe Tatăl şi pe Fiul şi pe 
Sfântul Duh un singur Dumnezeu, cei ce nu recunosc dumnezeirea Domnului 
nostru lisus Hristos şi răscumpărarea noastră prin crucea Lui, cei ce resping harul 
Sfântului Duh şi dumnezeieştile Taine, care dau acest har, şi aşa mai departe. 


Vedeţi de ce lucruri se ating aceştia? De lucrurile care fac Sfânta Biserică să fie 
Biserică, pe care ea se sprijină şi fără de care nu poate fi ceea ce este. Prin urmare, 
cei ce se înarmează împotriva acestor adevăruri sunt în Biserică, ceea ce sunt în 
viața lumească, oameni care atentează la viaţa şi avutul nostru. Or, hoţilor şi 
tâlharilor nu li se îngăduie nicăieri să facă ce vor nepedepsiţi: când sunt legaţi, 
judecaţi şi pedepsiţi nimeni nu consideră acest lucru inuman sau o îngrădire a 
libertăţii, ci dimpotrivă în asta văd o asigurare a libertăţii tuturor celorlalți membri 
al societăţii. 


Dacă judecaţi aşa în această privinţă, să judecaţi astfel şi în privinţa societăţii care 
este Biserica. Învăţătorii mincinoşi sunt tot hoţi şi tâlhari; ei răpesc proprietatea 
Bisericii, pervertesc şi duc la pierzare pe membrii ei. Şi atunci, rău face ea când îi 
leagă, îi judecă şi îi aruncă afară? Şi oare ar fi o clemenţă din partea ei să privească 
acțiunile unor asemenea persoane cu nepăsare şi să le dea deplină libertate de a 
duce la pierzare pe toată lumea? Ce mamă lasă un şarpe să se târască şi să muşte în 
voie copilul ei care-i încă mic şi care nu pricepe primejdia ce-l ameninţă? Dacă în 
familia voastră s-ar furişa vreun tâlhar ori s-ar strecura vreo desfrânată şi cel dintâi 
ar începe să vă sugrume şi să vă înjunghie copiii, iar cealaltă să vă strice fiul ori 
fiica, aţi privi faptele lor cu nepăsare, din teamă de a părea inumani şi retrograzi? 
Nu i-aţi da afară în brânci şi nu le-aţi închide în nas uşa casei voastre? 


Aşadar, priviţi la fel şi acțiunile Sfintei Biserici. Ea vede că apar oameni stricaţi la 
minte şi vâră putregaiul lor între ceilalți, se ridică împotriva lor, îi dă afară şi îi 
previne totodată şi pe ceilalţi: “Luaţi seama, cutare şi cutare vor să vă dea pierzării, 
nu-i ascultați şi fugiţi de ei!" În atare caz, Biserica împlineşte datoria dragostei de 
mamă şi prin urmare se poartă cu milostivire sau, cum se spune astăzi, în mod 
uman. 


La noi s-au prăşit acum o mulţime de nihilişti şi de nihiliste, de darwinişti, de 
spiritişti: dacă în învăţătura lor ar fi vreo rătăcire nouă, credeţi că Biserica ar tăcea, 
n-ar glăsui, nu 1-ar osândi şi nu i-ar da anatemei? Dimpotrivă, s-ar face sinod fără 
întârziere şi toţi, dimpreună cu învăţăturile lor ar fi daţi anatemei: la Sinodiconul 
de acum al Ortodoxiei s-ar mai adăuga un punct: „Lui Buchner, Feuerbach, 
Darwin, Renan, Cardec şi tuturor următorilor lor - anatema!” Dar nu e nicidecum 
nevoie de un sinod special pentru aşa ceva, nici de vreun adaos. Toate învăţăturile 
lor mincinoase au fost deja date anatemei în punctele pomenite ceva mai sus. 


Vedeţi acum cu câtă înţelepciune şi prevedere acţionează Biserica atunci când pune 
să fie săvârşită şi ascultată proclamația solemnă de acum! 


„Nu-i actuală”, zic unii. Poate că acum o sută cincizeci de ani nici n-o fi fost 
actuală, însă în vremea de acum nu doar în reşedinţele de gubernie, ci în toate 
bisericile din tot locul ar trebui introdusă şi săvârşită rânduiala Sinodiconului 
Ortodoxiei, ar trebui adunate toate învăţăturile potrivnice cuvântului lui Dumnezeu 
şi vestite tuturor, ca să ştie toţi de ce să se teamă şi de ce să fugă. Mulţi se strică la 
minte numai din neştiință, şi ca atare osândirea solemnă, în auzul tuturor, a 
învățăturilor pierzătoare i-ar mântui de pierzare. 


Cui i-e teamă de lucrarea anatemei, n-are decât să fugă de învăţăturile care îl supun 
ei: cine se teme de ea din pricina altora, n-are decât să-i aducă la învăţătura cea 
sănătoasă. Dacă tu, care nutreşti rea voinţă faţă de această lucrare, eşti ortodox, baţi 
cuie în propria talpă; dacă ai pierdut deja învăţătura sănătoasă, ce treabă ai tu cu 
ceea ce fac în Biserică oamenii care o ţin? Doar te-ai despărțit de Biserică, ai 
propriile convingeri, propriul fel de a vedea lucrurile: n-ai decât să trăieşti cu ele. 
Fie că înainte de anatemă sunt rostite numele tău şi învăţătura ta, fie că nu, pentru 
tine este totuna: eşti deja sub anatemă dacă gândeşti în chip potrivnic Bisericii şi te 
îndărătniceşti în acest fel de a cugeta. Însă va trebui să-ţi aminteşti de ea când vei 
zăcea în sicriu, rece şi fără suflare şi-ţi va face trebuinţă rugăciunea de dezlegare. 


(Extras din cartea: Sfântul Teofan Zăvorâtul - Răspunsuri la întrebări ale 
intelectualilor 1) 


Sfântul Ignatie Briancianinov - Predică la Duminica I-a din Postul mare — a 
Ortodoxiei 


Tropar Duminica Ortodoxiei: Preacuratului Tău chip ne închinăm, Bunule, 
cerând iertare de greşalele noastre, Hristoase Dumnezeule; că de voie ai binevoit 
a Te sui cu trupul pe cruce, ca să izbăveşti din robia vrăjmaşului pe cei pe care i- 
ai zidit. Pentru aceasta cu mulțumire strizăm Ție: toate le-ai umplut de bucurie, 
Mântuitorul nostru, Cel ce ai venit să mântuieşti lumea. 


Iubiţi frați! Cuvântul nostru din Duminica Ortodoxiei trebuie să înceapă, în chip 
firesc, cu întrebarea: Ce este Ortodoxia? 


X Ortodoxia_este adevărata. cunoaştere alui Dumnezeu. şi cinstire alui 
Dumnezeu; 

* Ortodoxia este închinarea la Dumnezeu în Duh şi Adevăr; 

> Ortodoxia este proslăvirea lui Dumnezeu prin adevărata Lui cunoaştere şi 
închinare la Fl: 


X Ortodoxia_este_proslăvirea_de_către_ Dumnezeu, prin_dăruirea_harului 
Atorsfântului Duh, a omului care slujeste Lui cu adevărat. 


Duhul este slava creştinilor (loan 7, 39). Unde nu este Duhul, acolo nu este 


Nu este Ortodoxie în învăţăturile şi filosofările omeneşti: în ele domneşte ştiinţa cu 
nume mincinos, care e roadă a căderii. 


dată de Dumnezeu oamenilor spre mântuire. Unde nu este Ortodoxie, acolo nu 


este mântuire. “Cine voieşte să se mântuiască, mai înainte de toate se cade lui să 
țină credinţa sobornicească, pe care dacă nu o va păzi omul întreagă şi fără de 
prihană, fără nici o îndoială, va pieri pe veci”. 


Comoară de mult preţ este învăţătura Sfântului Duh! Ea e predanisită în Sfânta 


Scriptură şi în sfânta Predanie a Bisericii Ortodoxe. Comoară de mult preţ este 
învățătura Sfântului Duh! În ca e chezășia mântuirii noastre. De mult preţ, cu 
neputinţă de înlocuit, neasemuită pentru fiecare dintre noi 


erei ni tot atât de prețioasă, mai presus de orice preţ, este şi fiare 


Spre a păstra în noi această chezăşie, Sfânta Biserică înşiră astăzi, în auzul tuturor, 
învăţăturile născute şi răspândite de satana, prin care se vădeşte vrăjmăşia faţă de 
Dumnezeu, care se împotrivesc mântuirii noastre şi caută să ne-o răpească. Ca pe 
nişte lupi răpitori, ca pe nişte şerpi aducători de moarte, ca pe nişte hoţi şi ucigași, 
Biserica înfierează aceste învățături; păzindu-ne de ele şi chemându-i să iasă din 
tărâmul pierzaniei pe cei amăgiţi de ele, ea dă anatemei aceste învățături şi pe cei 
ce se ţin de ele cu îndărătnicie. 


Cuvântul anatema înseamnă îndepărtare, lepădare. Când Biserica dă anatemei o 
învăţătură, asta înseamnă că învăţătura cu pricina cuprinde hulă asupra Sfântului 
Duh, şi pentru mântuire este de trebuinţă ca ea să fie lepădată şi îndepărtată cum 
este îndepărtată otrava de mâncare. 


Când este dat anatemei un om asta înseamnă că omul cu pricina şi-a însuşit cu 
hotărâre învăţătura hulitoare, lipsindu-se prin ea de mântuire pe sine şi pe semenii 
săi, cărora le împărtăşeşte felul său de a gândi. 


Când cineva se hotărăşte să părăsească învăţătura hulitoare şi să primească 
învăţătura pe care o ţine Biserica Ortodoxă, el e îndatorat, după rânduielile 
Bisericii Ortodoxe, să dea anatemei învăţătura mincinoasă pe care o ţinea până 
atunci şi care îl ţinea în pierzare, înstrăinându-l de Dumnezeu, făcându-l să rămână 
vrăjmaş lui Dumnezeu, hulitor al Sfântului Duh, părtaş al satanei. 


Insemnătatea anatemei este de doctorie duhovnicească a Bisericii împotriva unei 
boli a duhului omenesc, boală care pricinuieşte moarte veşnică. 


Pricinuiesc moarte veşnică toate învăţăturile omeneşti care vâră în credință 
filosofarea proprie, scoasă din ştiinţa cu nume mincinos, din cugetarea trupească — 


această moştenire de obşte a duhurilor căzute şi a oamenilor, în învăţătura de 
Dumnezeu descoperită despre Dumnezeu. Filosofarea omenească amestecată în 
învăţătura credinţei creştineşti se numeşte erezie, iar urmarea acestei învățături — 
rea credinţă. 


Apostolul înşira între faptele trupeşti şi ereziile (Galateni 5, 20). Ele ţin de faptele 
trupeşti prin obârşia lor, cugetarea trupească, care este moarte, care este vrăjmăşie 
faţă de Dumnezeu, care legii lui Dumnezeu nu se Supune, că nici nu poate 
(Romani 8, 6-7). Ele ţin de faptele trupeşti prin urmările lor. Înstrăinând duhul 
omenesc de Dumnezeu, unindu-l cu duhul satanei în păcatul de căpetenie al 
acestuia — hula împotriva lui Dumnezeu, ele îl supun robiei patimilor, ca pe un 
părăsit de Dumnezeu, ca pe un lăsat în voia propriei lui firi căzute, întunecatu-s-a 
inima lor cea neînţelegătoare, spune Apostolul despre înţelepţii care s-au abătut de 
la adevărata cunoaştere de Dumnezeu: zicându-se pe sine a fi înţelepţi, au 
înnebunit... au mutat adevărul lui Dumnezeu întru minciună... pentru aceea i-a şi 
dat pe ei Dumnezeu întru patimi de ocară (Romani |, 21-22, 25-26). 

“Patimi de ocară” sunt numite feluritele patimi curveşti. Purtarea ereziarhilor era 
dezmăţată: Apolinarie era preacurvar, Eutihie era cu osebire robit patimii iubirii de 
bani, Arie era cumplit de desfrânat. 


Când cartea lui de cântece, “Thalia”, a fost citită la primul Sinod Ecumenic de la 
Niceea, Părinţii Sinodului şi-au astupat urechile, nevoind să audă cuvintele 
murdare din ea, ce nu puteau nicicând să îi treacă prin minte unui om evlavios. 
“Thalia” a fost arsă. Spre fericirea omenirii, toate exemplarele ei au fost nimicite: 
ne-a rămas numai mărturia istorică despre faptul că această lucrare era plină de un 
dezmăţ crunt. Asemenea “Thalici” sunt multe lucrări ale ereziarhilor din vremurile 
noi: în ele cumplita hulă împotriva lui Dumnezeu este unită şi amestecată cu un 
dezmăţ crunt, neomenesc. Fericiţi cei care niciodată n-au auzit şi n-au citit aceste 
roade ale iadului! La citirea lor, unirea duhului ereziarhilor cu duhul satanei devine 
limpede. 


Ereziile, fund fapte trupeşti, roade ale cugetării trupeşti, sunt născocite de către 
duhurile căzute. “Fugiţi de ereziile cele fără de Dumnezeu”, spune 

“căci sunt născocire a diavolului, a şarpelui, începătorului 
răutății”. Nu trebuie să ne mirăm de asta: duhurile căzute s-au coborât din 
înălțimea vredniciei duhovniceşti şi au căzut în cugetarea trupească mai mult decât 
oamenii. Oamenii au putință să treacă de la cugetarea trupească la cea 


duhovnicească; duhurile căzute sunt lipsite de această putință. Oamenii nu sunt 


supuşi unei atât de puternice înrâuriri a cugetării trupeşti, fiindcă în ei binele cel 
firesc nu a fost nimicit, precum în duhuri, de cădere. 


In oameni, binele este amestecat cu răul, şi ca atare este netrebnic; în duhurile 
căzute domneşte şi lucrează numai răul. Cugetarea trupească a dobândit în privinţa 
duhurilor dezvoltarea cea mai cuprinzătoare şi deplină pe care o putea atinge. 


Păcatul lor de căpetenie este ura înverşunată faţă de Dumnezeu, ce se vădeşte 
printr-o înfricoşătoare şi necontenită hulă împotriva Lui. Ele s-au trufit înaintea lui 
Dumnezeu Însuşi; au prefăcut supunerea faţă de Dumnezeu, care este firească 
pentru zidire, într-o neîncetată lucrare împotriva Lui, într-o neîncetată vrăjmăşie. 
Din această pricină, căderea lor este adâncă şi rana morţii veşnice cu care sunt ele 
rănite este cu neputinţă de tămăduit. 


Patima lor de căpetenie este trufia; ele au o monstruoasă şi prostească slavă 
deşartă; află plăcere în toate felurile păcatului, petrec necontenit în acestea, trecând 
de la un păcat la altul. Ele se târăsc şi în iubirea de argint, şi în îmbuibarea 
pântecelui, şi în preacurvie. Neavând putinţă de a săvârşi păcatele trupeşti cu 
trupul, duhurile căzute le săvârşesc cu închipuirea şi cu simţirea; ele au împropriat 
firii netrupeşti păcatele proprii trupului; ele au dezvoltat în sine păcatele ce nu sunt 
proprii firii lor neasemuit mai mult decât pot fi acestea dezvoltate între oameni. 

A căzut din cer, spune Proorocul despre heruvimul căzut, luceafărul cel ce răsărea 
dimineaţa, zdrobitu-s-a pe pământ. Tu ai zis întru cugetul tău: în cer mă voi sui, 
deasupra stelelor cerului voi pune scaunul meu... fi-voi asemenea Celui 
preaînalt. lar acum în iad te vei pogori şi în temeliile pământului... fi-vei lepădat 
în munţi ca un mort (Îs. 14, 12-15, 19). 


Duhurile căzute, purtând în sine temeiul tuturor păcatelor, se străduiesc să-i atragă 
în toate păcatele pe oameni, cu scopul şi cu setea de a-i da pierzării. Ele ne atrag în 
felurita desfătare a trupului, în iubirea de câştig, în iubirea de slavă, zugrăvindu-ne 
în culorile cele mai vii şi mai atrăgătoare obiectele acestor patimi. Ele se străduiesc 
să ne atragă mai ales în trufie, din care odrăslesc precum verdeţurile din seminţe 
vrăjmăşia faţă de Dumnezeu şi hulă împotriva Lui. 


Păcatul hulei împotriva lui Dumnezeu, care alcătuieşte miezul tuturor ereziilor, 
este păcatul cel mai greu, care este propriu duhurilor căzute şi alcătuieşte însuşirea 
lor cea mai aparte. 


Duhurile căzute se străduiesc să acopere toate păcatele cu o mască plăcută, numită 
în scrierile ascetice ale Părinților îndreptăţiri. Ele fac asta cu scopul ca oamenii să 
fie amăgiţi mai lesne, să se învoiască mai uşor la primirea păcatului. 


La fel fac ele şi cu hula împotriva lui Dumnezeu: se străduiesc să o acopere cu 
nume măreţe, cu o retorică pompoasă, cu o filozofie elevată. Cumplita armă sunt în 
mâinile duhurilor ereziile! Ele au pierdut popoare întregi răpindu-le fără ca acelea 
să bage de seamă creştinismul, înlocuind creştinismul cu o învăţătură hulitoare, 
împodobind această învăţătură ucigaşă cu numele de creştinism purificat, adevărat, 
restaurat. 


Erezia este un păcat săvârşit, în primul rând, cu mintea. Acest păcat, fiind primit de 
minte, se împărtăşeşte duhului, se revarsă asupra trupului, spurcă chiar trupul 
nostru, ce are putinţă de a primi sfințire din împărtăşirea cu harul dumnezeiesc şi 
de a se spurca şi molipsi prin împărtăşirea cu duhurile căzute. Acest păcat este cu 
greu băgat de seamă şi anevoie priceput pentru cei care nu cunosc bine 
creştinismul, şi ca atare prinde lesne în cursele sale simplitatea, neştiinţa, 
mărturisirea nepăsătoare şi superficială a creştinismului. 


Au fost prinşi de erezie pentru o vreme Preacuvioşii Ioanichie cel mare, Gherasim 
de la Iordan şi alți câţiva bineplăcuţi lui Dumnezeu. Dacă sfinţii bărbaţi care şi-au 
dus viaţa numai şi numai cu grija mântuirii nu au putut pricepe dintr-o dată hula 
ascunsă sub o mască frumoasă, ce să mai spunem de cei care-şi duc viaţa în griji 
lumeşti, având despre credinţă o concepție neîndestulătoare, cu totul 
neîndestulătoare? 


Cum să recunoască aceştia erezia aducătoare de moarte, dacă ea li se înfăţişează 
sub masca înţelepciunii, dreptății şi sfinţeniei? lată pricina pentru care obşti 
creştine întregi şi popoare întregi s-au plecat lesne sub jugul ereziei! 


Din aceeaşi pricină este foarte anevoioasă întoarcerea din erezie la Ortodoxie, cu 
mult mai grea decât întoarcerea din necredinţă şi idolatrie. Ereziile care sunt mai 
aproape de ateism sunt mai lesne recunoscute şi oprite decât cele mai puţin 
îndepărtate de credinţa ortodoxă şi ca atare, mai ascunse. 


Împăratul roman cel întocmai cu Apostolii, marele Constantin, i-a scris o epistolă 
Sfântului Alexandru, patriarhul Alexandriei, cel care I-a dat în vileag pe ereziarhul 
Arie, îndemnându-l să înceteze cearta ce strica pacea din pricina unor cuvinte 
deşarte. Prin aceste cuvinte pe care Constantin le-a numit deşarte era tăgăduită 
Dumnezeirea Domnului nostru lisus Hristos, era nimicit creştinismul. Astfel, şi 


într-un bărbat sfânt, râvnitor al dreptei credinţe, neştiinţa a fost amăgită printr-o 
cursă a ereziei pe care el nu a putut să o priceapă. 


Erezia, fiind păcat greu, păcat de moarte, se vindecă uşor şi hotărâtor — ca păcat al 
minţii - prin darea ei nefăţarnică, din toată inima, anatemei. 

a zis: “Sfânta Biserică sobornicească îi primeşte pe eretici când ei dau anatemei 
fără fățărnicie erezia lor şi îndată îi învredniceşte de Sfintele Taine; iar pe cei 
căzuţi în curvie, chiar dacă îşi mărturisesc şi părăsesc păcatul, porunceşte, 
urmând apostoleştilor rânduieli, să fie despărțiți de Sfintele Taine pentru mulţi 


ani”. 


Urma lăsată de păcatul trupesc rămâne în om şi după mărturisirea păcatului, şi 
după părăsirea lui; urma lăsată de erezie e nimicită îndată după lepădarea ei. Fără 
această doctorie, otrava hulei împotriva lui Dumnezeu rămâne în duhul omenesc şi 
nu încetează a-l clătina cu nedumeriri şi îndoieli pricinuite de împreună-simţirea 
netăiată din rădăcină faţă de erezie; rămân gânduri ce se ridică împotriva 
înţelegerii lui Hristos (II Cor. 9, 5), ce fac anevoioasă mântuirea pentru cel ţinut în 
legăturile lor, ţinut în legăturile nesupunerii şi împotrivirii faţă de Hristos, pentru 
cel ce rămâne în împărtăşire cu satana. 


Doctoria anatemei a fost întotdeauna socotită ca neapărat trebuincioasă de către 
Sfânta Biserică în privinţa cumplitei boli a ereziei. Când fericitul Teodorit, 
episcopul Cirului, dorind să se îndreptăţească în privinţa învinuirilor aruncate 
asupra lui, Părinţii i-au cerut ca mai întâi de toate să-l dea anatemei pe ereziarhul 
Nestorie. Teodorit, care se lepădase de Nestorie, dar nu aşa de hotărât cum se 
lepădase de el Biserica, a vrut să dea lămuriri. Părinţii i-au cerut iarăşi să dea 
anatemei cu hotărâre, fără alte explicaţii, pe Nestorie şi învăţătura acestuia. 
Teodorit a vrut din nou să dea lămuriri, însă Părinţii au cerut iarăşi ca el să dea 
anatemei pe Nestorie, amenințând că altminteri îl vor socoti eretic pe însuşi 
Teodorit. Teodorit a rostit anatema asupra lui Nestorie şi a tuturor învățăturilor 
eretice ale acelei vremi. Părinţii au dat slavă lui Dumnezeu, l-au proclamat pe 
Teodorit păstor ortodox, iar Teodorit nu a mai cerut să dea lămuriri, căci lepădase 
din sufletul său pricinile care îl făceau să simtă nevoia de a da lămuriri. Aşa stau 
lucrurile între duhul omenesc şi înfricoşătoarea boală a ereziei. 


Auzind astăzi ameninţătoarea vestire a doctoriei duhovniceşti, să o primim cu 
înţelegere adevărată şi dând-o sufletelor noastre, să lepădăm fără făţărnicie şi în 
chip hotărâtor acele pierzătoare învățături pe care Biserica le va lovi cu anatema 
spre mântuirea noastră. Chiar dacă le-am lepădat întotdeauna, să întărim glasul prin 
care le leapădă Biserica. 


Libertatea, uşurimea, puterea duhovnicească pe care le vom simţi negreşit în noi ne 
mărturisesc dreptatea acestei lucrări bisericeşti şi adevărul învăţăturii vestite în ea. 


Biserica vesteşte: “Pe cei care robesc înţelegerea lor spre ascultarea de 
dumnezeiasca Descoperire şi se nevoiesc pentru ea îi fericim şi îi lăudăm; pe cei 
care se împotrivesc adevărului, dacă nu S-au pocăit înaintea Domnului, noi, 
aşteptând întoarcerea şi pocăinţa lor, dacă nu au voit să urmeze Sfintei Scripturi 
şi Predanii a Bisericii, îi îndepărtăm şi îi dăm anatemei”. 


“Celor care tăgăduiesc fiinţarea lui Dumnezeu şi spun că această lume este de 
sine fiitoare, că totul se săvârşeşte în ea fără purtarea de grijă a lui Dumnezeu: 
anatema”. 


“Celor care spun că Dumnezeu nu este duh, ci materie, care nu-L recunosc ca 
Drept, Milostiv, Preaînţelept, Atoateştiutor şi rostesc hule de acest fel: anatema”. 


“Celor care cutează a spune că Fiul lui Dumnezeu nu este de o fiinţă şi de o 
cinste cu Tatăl, şi nici Duhul Sfânt; care nu mărturisesc că Tatăl, Fiul şi Sfântul 
Duh sunt un Singur Dumnezeu: anatema”. 


“Celor care îşi îngăduie a spune că pentru mântuirea şi curățirea noastră de 
păcate nu Sunt de trebuinţă venirea în lume după trup a Fiului lui Dumnezeu, 
patimile Lui cele de voie, moartea şi învierea: anatema”, 


“Celor care nu recunosc răscumpărarea prin har, cea propovăduită de 
Evanghelie, ca singurul mijloc de îndreptăţire a noastră înaintea lui Dumnezeu: 
anatema”, 


“Celor care cutează a spune că Prea Curata Fecioara Maria nu a fost mai 
înainte de naştere, întru naştere şi după naştere Fecioară: anatema”, 


“Celor care nu cred că Sfântul Duh i-a înţelepțit pe Prooroci şi pe Apostoli, că 
prin ei ne-a vestit nouă adevărata cale spre mântuire, dând mărturie despre ea 
prin minuni, că El şi acum sălăşluieşte în inimile creştinilor credincioşi şi 
adevăraţi, povăţuindu-i la tot adevărul: anatema”. 


“Celor care tăgăduiesc nemurirea sufletului, sfârşitul veacului, judecata ce va să 
fie şi răsplătirea veşnică în ceruri pentru faptele bune, precum şi osândirea 
pentru păcate: anatema”. 


“Celor care tăgăduiesc Tainele Sfintei Biserici a lui Hristos: anatema”. 


“Celor care tăgăduiesc soboarele Sfinţilor Părinţi şi cele predanisite de către 
dânşii, ce împreună-glăsuiesc cu dumnezeiasca Descoperire, fiind păzite cu 
evlavie de Biserica drept slăvitoare şi sobornicească: anatema”. 


Adevărul. dumnezeiesc. S-a. înomenil. spre .a.ne mântui. .prin..Sine..pe..nQi,..Cei 
pierduţi în urma primirii .Şi. însuşirii. minciunii aducătoare. de moarte. De veţi 


rămâne în cuvântul Meu, vesteşte EI, de veţi primi învăţătura Mea şi veţi rămâne 
credincioşi ei, cu adevărat ucenici ai Mei sunteţi; şi veţi cunoaşte Adevărul şi 
Adevărul vă va slobozi pe voi (loan 5, 31-32). 


A rămâne credincios învăţăturii lui Hristos poate numai acela care leapădă şi va 
lepăda cu hotărâre toate învăţăturile care au fost, sunt şi vor fi născocite de 
duhurile lepădate şi de oamenii lepădaţi, învățături vrăjmaşe învăţăturii lui Hristos, 
învăţăturii lui Dumnezeu, care pun în primejdie întregimea şi curăția ei. “În 
neştirbită întregime este păstrată învăţătura de Dumnezeu descoperită numai şi 
numai în sânul Bisericii Ortodoxe de Răsărit. Amin. 


Ce înseamnă să fii creştin? 

Sfântul Grigorie de Nyssa, Scrieri, Partea a doua, Despre înţelesul numelui de 
creştin, către Armoniu, în Părinţi şi Scriitori Bisericeşti (1998), vol. 30, pp. 438- 
439; 


„Să examinăm, aşadar, ce înţeles are cuvântul creștinism. Poate că oameni mai 
înţelepţi decât mine vor găsi imagini mai înalte şi mai nobile, care să se potrivească 
deplin vredniciei acestui cuvânt. După câte pricep cu, despre acest termen ar trebui 
spuse următoarele: 


În înţelesul cel mai limpede și mai grăitor, cuvântul Hristos - din care provine 
termenul: creştinism - înseamnă împărat, căci, printr-o accepțiune deosebită, Sfânta 
Scriptură tocmai prin această expresie defineşte vrednicia -împărătească. Deoarece, 
potrivit aceleiaşi Scripturi, Dumnezeirea nu poate fi înţeleasă şi exprimată în 
cuvinte (| Timotei 6, 6), pentru că depăşeşte orice putere de înţelegere, a fost 
necesar ca prorocii şi apostolii să ne îndrume, parcă ducându-ne de mână, în Duhul 
Sfânt, la înțelegerea fiinţei nematerialnice a Dumnezeirii tocmai prin mijlocirea 
acestor nume şi noţiuni împărăteşti, conducându-ne din una în alta spre noțiuni 


adecvate şi potrivite divinității, evidențiind astfel că prin cuvântul împărătesc ne 
gândim la cea mai înaltă demnitate posibilă. 


În același timp, ceea ce-i liber de orice patimi și nu-i atins de nici o răutate se defi- 
neşte prin cuvântul virtuți, fiecare din ele părându-ne una mai înaltă decât cealaltă. 
În fond, ori că o numim dreptate, ori înţelepciune (Evrei 7, 2), putere ori adevăr, 
bunătate ori viaţă, mântuire ori nemurire, neschimbare ori nemutare, prin toate 
aceste cuvinte ne gândim la aceeaşi ființă sublimă, care este şi se numeşte Hristos. 


Dacă, deci, noțiunea a tot ceea ce poate fi mai sublim se cuprinde în cuvântul Hri- 
stos (căci într-o noţiune mai înaltă se cuprind toate celelalte, după cum şi în 
noțiunea de împărat se subînţelege şi aceea a supușilor lui), atunci urmează în chip 
firesc ca tot aşa să ajungem să înțelegem şi ce înseamnă cuvintele creștin și 
creştinism. Căci dacă cei legaţi de EI (I Corinteni 1, 24) prin credinţa în EI purtăm 
acelaşi nume ca Cel ce depăşeşte orice stricăciune a firii, atunci trebuie ca şi tot 
atâtea însușiri câte le denotă firea cea nestricăcioasă a lui Hristos să ni le apropiem 
ŞI noi cei ce ne numim cu numele Lui. 


Dacă avem părtăşie cu numele lui Hristos numindu-ne creştini, urmează în chip 
firesc să ne facem părtaşi de asemenea la toate acele însuşiri ale Lui. Căci ca şi la 


un lanţ, unde veriga din cap leagă după ea toate celelalte formând la un loc o 
unitate, tot aşa trebuie să fim şi noi strâns uniţi prin numele lui Hristos, ca unii care 
ne împărtăşim și de multe feluri și suntem chemaţi să conlucrăm spre acelaşi scop 
şi ne lăsăm toți traşi, laolaltă. 


Dacă, aşadar, va purta cineva numele de creştin, dar nu va traduce în viaţă toate 
cele legate de acest nume, unul ca acela își va renega numele după exemplul 
amintit, schimbând caracterul uman cu o mască neînsuflețită.” 


Sfântul Luca al Crimeei - Cuvânt la Duminica Ortodoxiei - Despre fericiri 

Apunenucuoa Ayna (Boâno-Aceneuuui) 


Am vorbit cu voi despre faptul că diavolul făureşte un îngrozitor lanţ de fier din 
patimile noastre, lanţ care coboară în adânc, trăgându-i acolo pe cei care, 
neexersând înfrânarea, dau frâu liber patimilor. Acum vreau să vorbesc despre un 
alt lanţ, lanţ de aur, lanţ sfânt, care a fost făurit pentru noi de către însuşi 
Domnul lisus Hristos. L-am numit lanţ de aur, dar numele acesta este prea mărunt 


pentru el, fiindcă e nesfârşit mai preţios decât aurul. Lanţul acesta ne poate ridica 
uşor la înălțime, la însuşi Tronul Dumnezeirii. Din ce verigi e făurit lanţul acesta? 
Din poruncile fericirilor, pe care le auziţi la fiecare Liturghie şi pe care trebuie 
să le păstraţi adânc în inima voastră. 


Cine sunt săracii cu duhul? Cei ce duhovniceşte se aseamănă oamenilor 
sărmani, flămânzi, săraci trupeşte, care nu au nici un avut; 


Dacă fac vreun lucru bun, aceştia cred, plini de smerenie, că nu l-au 
făcut ei, ci harul lui Dumnezeu, care este cu ei (vezi l Cor. 15, 10). 


Smeriţi sunt cei care nu se îngâmfă, nu se înalţă pe sine mai presus de nimeni, ci 
se socot mai prejos decât toţi şi mai răi decât toți. 


Smeriţi sunt cei despre care vorbeşte însuşi Dumnezeu prin gura prorocului 
Isaia: Spre cine voi căuta, fără numai spre cel smerit şi blând, şi care tremură de 
cuvintele Mele? (Is. 66, 2). 


berarie De ea este legată şi cea de-a doua verigă: 


Cei smeriţi plâng cu uşurinţă; trufaşii nu plâng niciodată pentru păcate. 


Dar pentru ce plâng cei smeriţi? Ce lacrimi sunt plăcute înaintea lui Dumnezeu? 
Oare toate lacrimile sunt deopotrivă? Dar oamenii plâng deseori cu lacrimi de 
invidie, de răutate, de ură. Nu despre acest plâns nenorocit vorbeşte Hristos; // 
vorbeşte de cei ce plâng gândindu-se la mulțimea păcatelor pe care le-au 
săvârşit, la greutatea lor care îi apasă, la vinovăția lor înaintea lui Dumnezeu, la 
nevrednicia lor. Aceasta este întristarea cea după Dumnezeu, de care vorbeşte 
Sfântul Apostol Pavel în a doua Epistolă către corinteni (v. 2 Cor. 7, 10). 


De preţ sunt înaintea lui Dumnezeu şi lacrimile celor ce nu pot îndura 
nedreptăţile lumii, care se chinuie şi suferă trăind între oameni înverşunaţi în 
stricăciunea şi desfrâul lor, cum s-a chinuit dreptul Lot când trăia în Sodoma. 


Dacă din ochii voştri vor curge asemenea lacrimi curate, dacă sufletul nostru va 
fi sfâşiat de propria noastră nevrednicie, de răutatea şi nedreptatea lumii, atunci 
se va împlini asupra noastră cuvântul lui Hristos: Fericiţi cei ce plâng, că aceia 
se vor mângâia. Vor fi mângâiaţi cu mare, veşnică mângâiere la Dumnezeu. 


In continuare care verigă vine? 


Cine sunt aceşti blânzi, şi ce pământ vor moşteni ei? Bineînţeles că nu acest 
pământ, fiindcă el va arde cu toate lucrurile de pe el (v. 2 Pt. 3, 10), ci un alt 
pământ, unul nou: vor moşteni viaţa veşnică pentru faptul că în viaţa lor, în 
toate ale lor s-au asemănat însuşi Domnului nostru lisus Hristos, Care ocărât 
fiind, nu răspundea cu ocară; suferind, nu ameninţa, ci Se lăsa în ştirea Celui 
Care judecă cu dreptate (| Pt. 2, 23). 


» Fericiţi cei care nu răspund la jignire cu jignire. 

» Fericiţi cei a căror inimă este moale ca ceara, nu tare precum piatra, aşa 
cum este inima celor trufaşi. 

» Fericiţi cei blânzi, fiindcă blândeţea este potrivnică trufiei. 


În acest duh fericit se trezeşte o nesăţioasă foamete şi sete de dreptatea veşnică, de 
dreptatea cea mai înaltă. 


— vor afla în viaţa veşnică, în împărăţia lui Dumnezeu dreptatea, care este aşa de 


puţină pe pământ. 


— şi în inima lor ia naştere o nouă 
verigă a lanţului de aur: 


In continuare? În continuare ni s-a făgăduit: 


Pe însuşi Dumnezeu îl vor vedea cei în a căror inimă nu este murdărie, nu este 
urâtă şi scârboasă minciună, curvie, clevetire, ură, ale căror inimi Sunt 
totdeauna liniştite, blânde, curate. 


Și când în inima 
omului lanţul de aur se va lungi în aşa fel că omul va deveni în Stare să 
primească liniştit, fără cârtire, chiar bucuros prigoanele pentru dreptate, pentru 
Hristos, el va auzi: 


Şi, în fine, încununarea tuturor virtuţilor: 


ÎN 


Poruncile Vechiului Testament, date de Dumnezeu prin Moise pe muntele Sinai, 
priveau păcatele grosolane — iar aceste porunci cer de la noi cea mai înaltă 
desăvârşire. Dar cui vorbesc eu despre cea mai înaltă desăvârşire? Oare nu sunt şi 
printre ascultătorii de acum oameni ce nu cunosc nici alfabetul creştinismului, 
care nu au făcut nici primul pas pe calea virtuţii? 


Ascultaţi ce spunea, III) turmei sale, cu care 


semănaţi în multe privinţe: „Văd că după Botez mulți trăiesc în mai mare 
nepăsare decât cei încă nebotezaţi şi nu vădesc nici măcar un semn de viaţă 
creştinească. lată de ce nici în piaţă, nici în biserică nu se poate face deosebire 
orabnică între credincioşi şi necredincioşi... Credinciosul trebuie să se vadă nu 
numai după dar, ci şi după viaţa înnoită. Credinciosul trebuie să fie luminător şi 
sare a lumii. lar dacă nu luminezi nici ţie, dacă nu sărezi propria putreziciune, 
după ce să te mai cunoaştem că eşti credincios? După faptul că te-ai scăldat în 
apele sfinţite? Dar asta ţi se va face temei de pedepsire, căci mărimea cinstirii se 
face întru adaos de certare pentru cei ce nu vor Să trăiască în chip vrednic de 
aceasta. Nu prin cele primite de la Dumnezeu trebuie credinciosul să 
strălucească, ci prin cele pe care le aduce de la sine, şi prin toate să se vădească: 
prin umblet, prin privire, prin înfăţişare, prin glas. Nu vreau să spun că trebuie 
Să luăm ochii lumii, ci că trebuie să ne aducem la rânduială pe noi înşine spre 
folosul celor care ne văd. 


Or, acum, dacă încerc să recunosc în tine creştinul, din toate părţile te arăţi 


Spune-mi, deci, după ce voi putea să te recunosc drept credincios, când toate cele 
spuse mai înainte arată cu totul altceva? Dar ce zic eu „credincios ”?! Nu-mi pot 
da seama limpede nici măcar că eşti om: fiindcă atunci când dai din copite ca un 


măgar, împungi ca un taur, nechezi la femei ca un armăsar, te îmbuibi ca un 
urs, îţi îngraşi trupul ca un catâr, eşti ranchiunos ca O cămilă şi răpitor ca un 
lup, te mânii ca un şarpe, înțepi ca un Scorpion, eşti prefăcut ca o vulpe, păstrezi 
veninul răutăţii ca o _năpârcă, te războieşti împotriva fraţilor ca dracul cel rău, 


cum voi putea să te număr împreună cu oamenii fără să văd în tine semnele firii 
omeneşti? Căci iată, căutând să aflu deosebire între catehumen şi botezat, sunt 
în primejdie să nu mai aflu deosebire nici între om şi fiară. Dar ce zic „fiară ”?7 
Fiara are una dintre aceste scăderi, în timp ce tu suferi de toate, întrecându-o cu 
dobitocia. Și nici nu ştiu de ce te-am numit drac — căci dracul nici nu e rob 
tiraniei pântecelui, nici nu iubeşte avuţia. Aşadar, dacă ai mai multe scăderi şi 
decât fiarele, şi decât dracii, cum să te numim om, ia spune-mi? Şi dacă nu-ţi 
putem spune om, cum să te numim credincios? Și — lucru mai rău — având o 
asemenea aşezare rea, nu ne gândim la sluţenia sufletului nostru, nici nu 
pricepem cât de urât este...” 


lată înfricoşătoarele cuvinte ale marelui sfânt, cuvinte rostite cu o mie cinci sute de 
ani în urmă, dar atât de proaspete şi acum! Oare nu sunt şi între noi oameni pe care 
ele îi privesc? Sunt, spre ruşinea noastră, şi încă nu puţini! Cum se poartă unii în 
biserică? Se împing, se ocărăsc, se înjură, se osândesc, clevetesc. De ce mai merg 
aceştia la biserică? De ce spurcă locaşul sfânt cu prezenţa lor? De ce smintesc 
inimile curate ale celor pentru care o asemenea profanare e de neîndurat? Şi 
după ce se întorc de la biserică, ce fac? Îşi chinuie casnicii. Soacra rea îi 
otrăveşte zilele nefericitei nore, prigonind-o, blestemând-o şi înjurând-o pentru 
orice fleac, o bate, o alungă din casă, reuşeşte să o despartă de fiul ei, o aduce la 
sinucidere! Dar numai soacrele sunt aşa? Sunt şi nurori, fii şi fiice care îşi alungă 
părinţii şi socrii bătrâni din casă. Legea veche, a lui Moise, poruncea ca asemenea 
oameni să fie omorâţi cu pietre. Ei sunt cu duhul pe de-a-ntregul depărtaţi de 
Biserică. 


Sunt şi creştini mincinoşi care fură, mint, îşi strică proprii copii! 


Un băiat de unsprezece ani a furat un caiet la şcoală. Tras la răspundere, a zis: 
Eu văd cum mama ia mereu cărbuni de la vecina, şi am crezut că aşa trebuie”. 


Alt băiat, de doisprezece ani, minte întotdeauna — iar când i se spune că e urât să 
minţi, el răspunde: „Dar totdeauna mi se zice că trebuie să iau exemplu de la cei 


mari, iar eu aud în fiecare zi cum mama îi minte pe tata şi pe mătuşa şi îi înşală. 
Înseamnă că aşa trebuie”. 


O fată de cincisprezece ani îşi vopseşte buzele şi sprâncenele. Ea a învăţat asta 
uitându-se la mama sa, al cărei păr este deja cărunt. 


O, mamă nefericită! Ce-ţi înveţi fiica? Mereu mergi la biserică şi nu ai auzit ce 
spune ÎN5II5IIIIIIIII. podoaba voastră să nu fie cea din afară — 
împletirea părului, podoabele de aur şi îmbrăcarea hainelor scumpe, ci Să fie 
omul cel tainic al inimii, întru nestricăcioasa podoabă a duhului blând şi liniştit, 
care este de mare preţ înaintea lui Dumnezeu (| Pt. 3, 3-4). Cuvintele acestea 
parcă nici n-ar atinge-o: ea nu-şi învaţă fiica cum să fie frumoasă cu inima, ci o 
învaţă la fals şi la minciună. 


Iată că iese din biserică o femeie bine îmbrăcată cu o fetiță de şase ani. Copilul, 
bun la suflet, vede un bătrân sărman şi îi dă o rublă. Mama ce face? Îşi 
pedepseşte copilul! Oare n-a auzit nicicând că la înfricoşata Judecată a lui 
Hristos nemilostivii vor fi trimişi în chinurile veşnice? Darmite să-l înveţi şi pe 
copil să fie nemilostiv, să-i interzici să facă fapte bune! 


Ce îi aşteaptă pe toţi aceşti nefericiţi? Domnul nostru lisus Hristos ne învaţă: 
Nu oricine îmi zice: „Doamne! Doamne!” va intra în împărăţia Cerurilor, ci cel 
ce face voia Tatălui Meu Celui din ceruri (Mt. 7,21). Acestor oameni, care merg 
mereu la biserică şi se socot creştini, EI le va spune: Niciodată nu v-am cunoscut 
pe voi; depărtaţi-vă de la Mine, cei ce lucraţi fărădelegea (Mt. 7, 23) — plecaţi, 
ticăloşi, care cutezaţi să vă deschideţi gurile de năpârci ca să primiţi Trupul Meu 
şi Sângele Meu! 


Temeţi-vă de mânia Dumnezeirii! Amintiţi-vă de cuvintele Sfântului loan Gură 
de Aur cu privire la faptul că celor care nu vor să trăiască potrivit făgăduinţelor 
date lui Dumnezeu, Sfântul Botez nu face decât să le sporească osânda. Uitaţi-vă 
cum trăiesc necredincioşii, evreii, musulmanii. Oricât de greu ne-ar veni să le 
spunem asta, ei nu vor moşteni împărăția lui Dumnezeu — nu o vor moşteni fiindcă 
împărăția lui Dumnezeu este închisă pentru cei ce nu îl mărturisesc pe Hristos 
drept Dumnezeu Adevărat, pentru cei ce în viaţa lor nu s-au împărtăşit cu Trupul 
lui Hristos şi cu Sângele Lui, nu s-au hrănit cu seva Viţei Dumnezeieşti. 


Nu ştim ce îi aşteaptă, dar cred că soarta lor va fi mai puţin amară decât cea a 
nefericiţilor creştini mincinoşi: fiindcă din pricina acestora, precum este scris, se 
huleşte numele lui Dumnezeu întru neamuri (Rom. 2, 24; Is. 52, 5). Inţelegeţi, vă 


rog, că nu putem trăi, numindu-ne creştini, mai rău decât necredincioşii, ci 

În cea dintâi Duminică a marelui Post, care se numeşte Duminica Triumfului 
Ortodoxiei, Sfânta Biserică prăznuieşte întărirea şi întemeinicirea credinţei 
ortodoxe, biruința asupra numeroşilor eretici osândiţi de cele şapte Sinoade 
Ecumenice. 


Ştiţi că încă din vremurile apostolice au apărut o mulţime de dascăli mincinoşi, al 
căror număr a tot crescut o dată cu scurgerea veacurilor. S-au ridicat eretici care au 
strâmbat sfânta credință ortodoxă, învățând mincinos despre Dumnezeirea 
Domnului nostru lisus Hristos — şi mulţi au urmat păgânătăţii lor, mulţi au pierit cu 
moarte veşnică. 


Toate acestea au fost prezise de către sfinţii apostoli. Iată ce spune | 

în cea de-a doua Epistolă sobornicească a sa: Dar au fost în popor 
şi proroci mincinoşi, după cum şi între voi vor fi învăţători mincinoşi, care vor 
strecura eresuri pierzătoare şi, tăgăduind chiar pe Stăpânul Ce i-a răscumpărat, 
îşi vor aduce sieşi grabnică pieire; şi mulţi se vor lua după învăţăturile lor 
rătăcite, şi din pricina lor calea adevărului va fi hulită Q Pt. 2, 1-2). Şi PI 

îi prevenea pe creştinii din Efes: Știu că după plecarea mea vor 
intra între voi lupi îngrozitori, care nu vor cruța turma, şi dintre voi înşivă se vor 
ridica bărbaţi grăind învățături răstălmăcite, ca să tragă pe ucenici după ei 
(Fapte 20, 29-30). 


Încă de atunci, din vremurile apostolice, au început despărţirile de Biserica lui 
Hristos — iar Domnul nostru lisus Hristos a spus cu gura Sa că Biserica trebuie 


să fie una: Și va fi o turmă şi un păstor (v. In. 10, 14-16). Și în rugăciunea Sa 
arhierească El a strigat către Tatăl Său: Ca toţi să fie una, după cum Tu, 
Părinte, întru Mine, şi Eu întru Tine, aşa şi aceştia în Noi să fie una (In. 17, 10- 
Dl) 


Domnul a învăţat că Biserica trebuie să fie una, EI fiindu-i Cap şi Păstor — iar toți 
dascălii mincinoşi şi ereticii cu putinţă au năzuit întotdeauna, ca nişte lupi răpitori, 
să se deosebească de Hristos şi să răpească o parte a turmei lui, însetând de 
stăpânire şi de cinstirea din partea lumii. Ei sfâşie Biserica lui Hristos. În anul 
1054, din pricina pretențiilor papilor romani la stăpânire absolută în Biserică, pe 
care voiau s-o cârmuiască singuri, Biserica Apuseană, catolică adică, s-a 
despărţit de Biserica Răsăritului, ai cărei fii suntem noi. Sfinţii apostoli nu au 
practicat niciodată stăpânirea absolută a unui singur om în Biserică: Biserica era 
cârmuită soborniceşte şi nimeni nu-şi dădea numele de locţiitor al lui Hristos pe 
pământ. Ortodocşii au făcut totul pentru a preîntâmpina ruptura, dar Domnul a 
îngăduit-o. 


În cel de-al XIV-lea veac a apărut un nou făcător de schismă, Luther, care a 
Supus unei obraznice şi Ssamavolnice critici întreaga învăţătură a Bisericii şi a 
refăcut-o cu desăvârşire după cum i S-a părut lui că este nevoie — şi a apărut o 
nouă erezie, care a rupt cu desăvârşire succesiunea apostolică: erezia luterană sau 
protestantă. După aceea a început o necurmată împărțire a protestantismului într-o 
mulțime de secte şi de curente, căci Luther a dat tuturor adepților săi dreptul 
deplin de a explica Evanghelia după bunul plac. 


O asemenea explicare fără călăuzirea păstorilor de Dumnezeu rânduiţi ai Bisericii 
n-avea cum să nu fie strâmbă. Fiecare înţelegea Biblia precum voia, precum îi 
dictau lipsa de educaţie şi neputinţa minţii. Și acum protestantismul cuprinde un 
număr uriaş de secte. 


Din păcate, şi în Biserica noastră a pătruns înrâurirea acestor erezii şi secte 
protestante. S-au găsit în poporul nostru nu puţini oameni care au părăsit credinţa 
strămoşească şi au urmat sectarilor protestanți. Aşa au apărut la noi ştundismul, 
baptismul şi multe alte secte. 


În secte intră oameni neştiutori, neîntăriţi în adevăr, şi îşi clădesc învăţătura 
fiind pătrunşi de patima cea mai grea, de cel mai greu păcat: de păcatul satanic 
al trufiei. Ei îndrăznesc cu obrăznicie să critice rânduielile Sinoadelor 
Ecumenice, poruncile Sfinţilor apostoli, învăţătura Bisericii Ortodoxe. Ei supun 
unei nimicitoare critici, cu prostie şi ignoranță, întreaga Biblie, tot Noul 


Testament, alegând din Sfânta Scriptură doar locurile care le gâdilă iubirea de 
sine şi trufia şi respingând tot ce le contrazice părerile preconcepute. 


Trufia şi adânca neştiinţă stau la temelia sectelor. Toţi trebuie să-şi amintească bine 
lucrul acesta. Fenomenul sectar a îmbrăcat la noi forme absurde, revoltătoare prin 
prostia lor şi prin obraznica lor tăgăduire a întregii învățături creştine; despre unele 
dintre ele ţi-e şi ruşine să vorbeşti. 


Nu puţini Sunt Sectanţii care tăgăduiesc Dumnezeirea lui lisus Hristos. Spre 
ruşinea poporului nostru, s-au găsit în el oameni care, uitând tot trecutul lui, toți 
stâlpii seculari ai vieţii lui, uitându-şi credința ortodoxă, au început să 
mărturisească credinţa evreiască — fiindcă sunt un şir întreg de secte iudaizante 
care păzesc întreaga lege a lui Moise, cinstesc toate praznicele iudaice, se supun 
pe sine şi îşi supun copiii tăierii împrejur şi devin din ruşi evrei. lată până la câtă 
nerozie ajung unii sectanți. 


DI spunea în cea de-a doua Epistolă sobornicească a sa că cei 


neştiutori şi neîntăriţi răstălmăcesc scrierile lui Pavel, ca şi pe celelalte Scripturi, 
spre pierzarea lor (vw. 2 Pt. 3, 16). 


Iată şi cuvintele D555. Cum vor propovădui, de nu vor fi 
trimişi? (Rom. 10, 15). Slujitorii Bisericii, arhierei şi preoţi, au fost trimişi la 
propovăduire: pe preoţi îi trimit arhierei, arhiereii au primit această autoritate de la 
apostoli, iar apostolilor le-a poruncit să pască turma Sa însuşi Domnul: Cel ce vă 
ascultă pe voi, pe Mine Mă ascultă, şi cel ce se leapădă de voi, de Mine se 
leapădă; iar cel ce se leapădă de Mine se leapădă de Cel Ce M-a trimis pe Mine 
(ic 1016). 


Cuvintele acestea îi privesc nemijlocit şi pe sectanţi, care nu ascultă de slujitorii 
Bisericii şi astfel se leapădă de însuşi Domnul lisus Hristos şi de Tatăl Ceresc, 
Care L-a trimis. Lepădându-se de Adevărul Dumnezeiesc, sectanţii au călcat 
poruncile lui Dumnezeu şi au lepădat Tainele Bisericii, însuşindu-şi dreptul de a 
propovădui. Cum vor propovădui însă, dacă n-au fost trimişi? 


Nu e păcat mai greu decât schismele şi sfâşierile din Biserica lui Hristos. Aşa 
spuneau toţi marii ierarhi. lată cuvintele IERTE RTT „Păcatul 
celor care nu păstrează unirea şi Strânsa legătură cu Biserica nu se spală nici 
măcar cu sângele lor, chiar dacă aceştia s-ar da pe sine la moarte pentru 


mărturisirea numelui lui Hristos: vina cea de neşters şi grea a despărțirii de 
Biserică nu se curăţă nici măcar prin sânge”. lar alt 


II — a zis aşa: „Nu vă amăgiţi, fraţilor: cine urmează făcătorilor de 
schisme, acela nu va moşteni împărăţia lui Dumnezeu”. 


Vedeţi cât de cumplit este păcatul schismei şi al alcătuirii de secte, cât de cumplit 
este a te abate de la Biserica lui Hristos şi a merge după sectanţi. Sfinţii apostoli 
ne-au prevenit de numeroase ori în această privinţă. În Epistola către romani, 

spune: Vă îndemn, fraţilor, să vă păziţi de cei ce fac 
dezbinări şi sminteli împotriva învăţăturii pe care aţi primit-o. Depărtaţi-vă de ei 
(Rom. 16, 17). 


Domnul lisus Hristos a zis: Feriţi-vă de prorocii mincinoşi, care vin la voi în 
haine de oi, iar pe dinăuntru sunt lupi răpitori (Mt. 7, 15). Să ştiţi, popor al lui 
Dumnezeu, că sectanţii sunt făţarnici, că vin punându-și masca iubirii şi 
smereniei. Ei sunt din cale-afară de şireţi: linguşesc subţire auzul, fac pe sfinţii, 
robesc oamenii printr-o amăgitoare dragoste şi atenţie, îi atrag în cursele lor — şi 
dacă ajungeţi în aceste curse veţi pieri. 


DI cmeamă în Epistolele către tesaloniceni şi galateni: Staţi 


neclintiţi şi ţineţi predaniile pe care le-aţi învăţat fie prin cuvânt, fie prin epistola 
noastră (2 Tes 2, 15); chiar dacă noi sau un înger din cer v-ar vesti altă 
Evanghelie decât aceea pe care v-am vestit-o, să fie anatema! (Gal. |, 8). 


Pe toţi cei aflaţi în secte, care smintesc oamenii cu învăţăturile lor mincinoase, 
apostolul Pavel îi dă anatemei — şi urmând cuvintelor lui, Sfânta Biserică 
anatematizează în Duminica Triumfului Ortodoxiei pe toţi ereticii, pe toţi cei ce 
nu recunosc Sinoadele Ecumenice şi Sfânta Tradiţie. 


Să vă aduceţi aminte şi să ştiţi că dacă cineva vă sminteşte şi vă atrage într-o sectă, 
veţi fi supuşi anatemei, veşnicului blestem. Ce poate fi mai groaznic decât aceasta? 
Nu ştiu. Pot numai să vă rog, cum îi ruga pe credincioşi şi Sfântul Apostol Pavel, 
Să vă păziți de aceşti răpitori, să vă păziţi de cei ce fac schisme, să nu vă duceţi 
niciodată la adunările lor, căci altfel va pătrunde în voi otrava lor. Ca de foc 
temeţi-vă de legăturile cu ereticii, cu sectanţii. Tineţi-vă de credința pe care ne-o 
învaţă Sfânta Biserică — de credinţa evanghelică, de credinţa lui Hristos, de 
credinţa apostolească, şi vă va mântui Domnul lisus Hristos. Amin. 


25 martie 1945 


Sfântul Luca al Crimeei - Cuvânt la Duminica Ortodoxiei - Despre iconoclasm 


Sfânta Ortodoxie, biruind toate ereziile, s-a întărit pe veci. 


Mulţi învăţători mincinoşi, făcători de schisme şi eretici, a cunoscut creştinismul, 
începând din vechime. Unele erezii — cum ar fi cele ale lui Arie, Macedonie, 
Dioscor, Nestorie şi cea iconoclastă — au zguduit Biserica veacuri întregi. Ele au 
adus Bisericii suferinţe nenumărate şi foarte grele; mulţi au fost mărturisitorii și 
mucenicii care şi-au vărsat sângele pentru adevărul Ortodoxiei în lupta cu aceşti 
învăţători mincinoşi şi eretici. Mulţi ierarhi mari au fost surghiuniţi, unii au fost 
chiar alungaţi de câteva ori de la catedrele lor — iar Flavian, Patriarhul de 
Constantinopol, a fost bătut atât de crunt la sinodul numit „tâlhăresc”, condus de 
către ereticul Dioscor, încât a murit după trei zile. 


Erezia iconoclastă a fost una dintre cele mai cumplite. Ea a început în timpul 
împăratului Leon Isaurianul, care a fost înscăunat în anul 717. În alegerea lui 
cuvântul hotărâtor l-a avut armata şi depindea de aceasta pe de-a-ntregul, iar în 
armată erau nu puţini potrivnici ai cinstirii sfintelor icoane. Dorind să facă pe 
placul soldaţilor, Leon a început o prigoană înverşunată împotriva ortodocşilor. 


Această prigoană a fost continuată de urmaşul lui, Constantin Copronimul. Ce 
înseamnă numele Copronim? În greceşte „copros” înseamnă „excremente”. Şi 
necredinciosul împărat şi-a primit numele datorită faptului că în timp ce era botezat 
a spurcat astfel apa. Cei doi împărați sus-pomeniţi au domnit mult timp şi au 
pricinuit Bisericii pătimiri foarte grele. Au urmat la tron alți împărați iconoclaşti, 


care au continuat reaua lor lucrare, sfâşiind Biserica mai bine de un veac. 


De nedescris sunt chinurile pe care le-a îndurat atunci Biserica - mai ales monahii, 
care au apărat cu cea mai mare dârzenie cinstirea sfintelor icoane, împărații 
iconoclaşti au închis aproape toate mănăstirile şi bisericile în care se aflau sfinte 
icoane, transformându-le în depozite şi baze militare. Monabhii erau schingiuiţi — li 
se scoteau ochii, li se tăiau nasurile, li se spărgeau capetele cu icoane. Celor ce 
zugrăveau icoane li se ardeau degetele până la carbonizare pe table din aramă 
înroşite în foc. 


Numai atunci când pe tronul Bizanțului s-a suit 0, aceasta a reuşit 
- cei drept, numai pentru o vreme - să curme această prigoană, să repună în drepturi 


cinstirea sfintelor icoane şi să adune, în anul 787, cel de-al şaptelea Sinod 
Ecumenic, care a declarat solemn că cinstirea icoanelor este legiuită şi dreaptă. 


După ea s-a înscăunat un nou iconoclast - împăratul Teofil, însă erezia iconoclastă 
tot a fost zdrobită până la urmă, de către 

Aceasta a convocat în anul 842 un sfânt Sinod care a întărit o dată pentru 
totdeauna dogma cinstirii icoanelor. Acest Sinod a rostit anatema asupra tuturor 
celor ce îndrăznesc să spună că cinstirea icoanelor este închinare la idoli şi să ne 
numească închinători la idoli pe noi, creştinii ortodocşi. 


Sectanţii însă continuă lucrarea iconoclaştilor şi în ziua de astăzi. Nu demult, 
într-un oraş din Siberia doi baptişti au intrat în biserică în timpul slujbei şi au 
început să țipe în gura mare, numindu-i pe creştini închinători la idoli, iar icoanele 
- idoli. Oare aceasta nu e nebunie? Cum de cutează ei să verse otravă de năpârci 
prin gurile lor păgâne? Spusele lor arată o adâncă neînțelegere a celei de-a doua 
porunci din Legea lui Moise: Să nu-ţi faci chip cioplit şi nici un fel de asemănare 
a nici unui lucru din câte Sunt în cer, Sus, şi din câte sunt pe pământ, jos, şi din 
câte sunt în apele de sub pământ; să nu te închini lor, nici să le slujeşti, că Eu, 
Domnul Dumnezeul tău, sunt un Dumnezeu gelos (leş. 20, 4-5). Ce înseamnă 
această poruncă? Noima ei este foarte limpede. Ea interzice oamenilor să-şi facă 
idoli, interzice cinstirea lucrurilor neînsufleţite în locul Dumnezeului Celui 
Adevărat, după obiceiul vechilor asiro-babilonieni, egipteni, greci, romani şi 
celorlalte neamuri păgâne. 


Egiptenii se închinau taurului Apis, se închinau prosteşte maimuţelor, crocodililor, 
jivinelor de tot felul. Se închinau soarelui şi lunii, făcându-le „asemănări”, adică 
imagini pictate şi cioplite. Acestor „asemănări”, acestor imagini ale dumnezeilor 
pe care şi-i născociseră - Baal, Astarte, Zeus, Apollo, Hermes şi ceilalți - ei se 
închinau ca unor dumnezei adevăraţi, încredinţaţi fiind că în idoli trăiesc cei 
înfățişaţi prin ei. Aceasta, într-adevăr, era închinare la idoli. Esenţa închinării la 


idoli stă în faptul că prin ea oamenii se întorc de la Dumnezeu şi slujesc dracilor. 
Din multele istorisiri despre vieţile bineplăcutilor lui Dumnezeu ştim că în mulți 
idoli chiar trăiau draci, pe care sfinţii apostoli şi cuvioşii îi izgoneau prin rugăciune 
către Domnul. 


Oare cinstirea icoanelor are ceva în comun cu închinarea la idoli, o aminteşte cu 
ceva măcar pe departe? Bineînţeles că nu. Noi nu ne facem dumnezei din sfintele 
icoane, Ci dând cinstire sfântului chip, icoanei, dăm cinstire Dumnezeului Celui 
Adevărat, sau prea curatei Lui Maici, sau sfântului zugrăvit în ea. Privind 
sfântul chip cu ochii trupeşti, ne întoarcem ochii duhovniceşti către chipul 
dintâi, către prototipul ei. 


Sfintele icoane, asemenea Sfintei Scripturi, ne amintesc de 
întâmplări reale. 


binecuvântat icoana cu pricina şi a zis: 


Știu asta sectanţii cei lipsiţi de minte? Oare n-au auzit câte minuni se fac prin 
icoanele Preasfintei Născătoare de Dumnezeu? Dar icoanele sfinţilor lui 
Dumnezeu, pe care EI însuşi 1-a proslăvit? Oare imaginile lor nu propovăduiesc cu 
cea mai mare putere măreţia nevoinţei lor, care a proslăvit puterea lui 
Dumnezeu? Oare nu ne-au învăţat şi nu ne învaţă ei să ne închinăm numai lui 
Dumnezeu şi să trăim după voia Lui? Oare pot fi numite idoli lucruri cum sunt 
icoanele acestea? Şi atunci, iată cât de păgâne sunt gurile care cutează să le 
numească pe ele idoli, iar pe noi - închinători la idoli! Să tacă necredincioșii, 
fiindcă sfântul Sinod a toată lumea a rostit asupra lor anatemă. Amintiţi-vă 
acest lucru şi temeţi-vă - temeţi-vă ca nu cumva să fiţi cu cei asupra cărora a fost 
rostită anatema la cel de-al şaptelea Sinod a toată lumea, care a întărit definitiv 
credinţa ortodoxă, călcând şi ruşinând toate ereziile şi schismele. 


Mult timp s-a scurs de la ultimul Sinod Ecumenic — mai mult de un mileniu. De 
atunci n-au mai fost în Biserică Sinoade Ecumenice. De ce? Din motive politice, 
deoarece convocarea lor n-a mai fost cu putinţă. Este însă cazul să ne mâhnim prea 
mult pentru că nu mai sunt Sinoade Ecumenice? Nu, fiindcă primele şapte Sinoade 
Ecumenice au făcut tot ce trebuia făcut pentru călcarea tuturor ereziilor şi 
pentru întărirea deplină a credinţei ortodoxe. 


Veţi spune poate: „Dar până în ziua de astăzi apar o grămadă de erezii şi schisme 
noi, apar o mulţime fără număr de secte”. Da, aşa este, însă roate aceste erezii şi 
schisme nu aduc nimic nou faţă de vechile erezii şi schisme. Ele repetă şi 
dezvoltă ideile ereticilor din vechime, care au fost cu desăvârşire răsturnate şi pe 
deplin doborâte de către cele şapte Sinoade Ecumenice. Ca atare, ne este de ajuns 
marea înţelepciune pe care o avem în învăţătura lor. 


lată de ce spunem că Ortodoxia a fost întărită definitiv la cel de-al şaptelea Sinod 
Ecumenic, şi astăzi este o zi de mare solemnitate şi bucurie, căci este ziua în 
care Biserica a rânduit să se înalțe mulțumită lui Dumnezeu pentru 
întemeinicirea Ortodoxiei. Haideţi să ne unim şi noi la această laudă, la această 
rugăciune. Amin. 


26 martie 1950 


Sfântul loan Maximovici - Predică la Duminica Ortodoxiei 


În numele Tatălui şi al Fiului şi al Sfântului Duh. 


„Între doi tâlhari, măsură a dreptăţii s-a aflat Crucea Ta: căci unul, prin povara 
hulei, în iad a coborât, iar celălalt, uşurându-se de păcate, spre cunoaşterea 
teologiei [a urcat]...” (Tropar din Marele Post, glasul al 9-lea, la slavă). 


Aşa se spune despre Crucea Domnului. Măsura dreptăţii s-a aflat între doi tâlhari: 
trei cruci a înfipt Pilat pe Golgota — [două pentru] doi tâlhari şi [una pentru] 
Dătătorul vieţii. Dar numai Crucea Mântuitorului a fost izbăvire întregii omeniri, 
Crucea care stătea la mijloc, ea este arma păcii, biruinţa cea nebiruită — biruinţă 
asupra diavolului şi asupra morţii. Dintre celelalte două cruci, una a fost 
mântuitoare pentru cel spânzurat pe ea, cealaltă a fost scară spre iad. 


Doi tâlhari erau spânzurați pe cruci lângă Domnul lisus Hristos, unul îl hulise tot 
timpul şi continua să-L hulească, iar celălalt era cât pe ce să hulească, dar şi-a venit 
în fire şi, cunoscându-şi păcatele, a strigat către Domnul: „Pomeneşte-mă, 
Doamne, când vei veni întru împărăţia Ta!” Şi i-a răspuns Domnul: „AStăzi vei 
fi cu Mine în Rai!”. 


Astfel, prin Cruce, prin suferinţă, a ajuns tâlharul cel înţelept să creadă în Hristos 
Cel răstignit — cum se spune, a crezut spre cunoaşterea teologiei. lar când Domnul 
i-a iertat păcatele, acesta L-a cunoscut în EI pe însuşi Fiul lui Dumnezeu, a înţeles 
că Omul Acela care zace spânzurat fără slavă şi în necinste este slăvitul împărat al 
slavei, a înțeles că Acela Care pare acum slab şi neputincios este însuşi 
Atotputernicul Ziditor şi Stăpânilor al întregii lumi. Aşadar, fâlharului spânzurat 


în partea dreaptă i s-au deschis ochii minţii, ochii sufletului, şi a ajuns la aceasta 
prin pocăință, prin smerenie. 


La fel şi Hristos S-a smerit pe Sine mai mult decât toți oamenii, S-a umilit pentru 
ca astfel să şteargă şi să nimicească păcatul mândriei lui Adam. La fel şi tâlharul, 
cunoscându-şi cu smerenie păcatele, I-a cerut Domnului iertare şi, în acest fel, 
Domnul 1 S-a arătat în toată slava Sa. 


lar celălalt tâlhar, spânzurat în partea stângă [...], L-a hulit tot timpul, L-a hulit 
pentru că recunoştea că e păcătos, criminal, că a încălcat şi legile omeneşti, şi pe 
cele dumnezeieşti, dar nu voia să se pocăiască, nu voia să se smerească; şi hulea 
tocmai legile pe care le încălcase, îl hulea pe însuşi Legiuitorul, Cel Care a dat 
legile firii, Care a pus în oameni conştiinţa, după care ei îşi scriu legile lor 
omeneşti, chiar dacă acestea nu sunt întotdeauna în acord cu ea; L-a hulit şi a 
continuat să-L hulească, până când povara hulei i-a coborât sufletul în iad. 


Iată cele două căi care stau înaintea oamenilor. In faţa noastră stă Crucea 
Domnului, cea de viaţă dătătoare. Domnul a spus: „Cine vrea să vină după 
Mine să-şi ia crucea şi să-mi urmeze Mie”, 


Incotro să meargă? La început, prin suferinţe, aşa cum a suferit şi Hristos, iar 
apoi va merge cu Hristos şi în împărăţia Cerească, unde Domnul lisus Hristos 
stă pe Tronul Său. Nu este altă cale, decât să mergem pe urmele Domnului. 


Și tâlharul spânzurat în partea dreaptă L-a cunoscut pe Dumnezeu şi L-a urmat cu 
sufletul. Desigur, nu putea atunci să se transforme printr-un miracol, nu este nevoie 
de aceasta, ci a mers cu sufletul după Domnul, L-a recunoscut în El pe Dumnezeu, 
Care S-a smerit pentru mântuirea oamenilor, şi [tâlharul] s-a smerit, şi-a cunoscut 
păcatele şi, împreună cu Hristos, a mers în Rai. 


În fața noastră se află căile celor doi tâlhari. Pe care cale vom merge? 
Întotdeauna omenirea a urmat o cale sau alta. Crucea Domnului a fost ispită 
pentru iudei, iar pentru elini, adică pentru păgâni, nebunie. Cum te poţi închina 
unei unelte de umilire, unui instrument de tortură? Ei nu înțelegeau că prin acest 
instrument Domnul a izbăvit întreaga omenire de împărăţia diavolului, de 
împărăţia păcatului, de moartea cea veşnică. 


ŞI pentru iudei a fost sminteală Crucea Domnului, căci ei doreau să-l vadă pe 
Mesia al lor ca pe un împărat al slavei, ca pe un împărat pământesc, care să înalțe 
neamul iudeu. Şi astfel, Crucea pe care era răstignit Hristos era o ispită pentru ei. 


Sminteală şi nebunie părea răstignirea lui Hristos; cum ne spune Sfântul Apostol 
Pavel, iudeilor sminteală, elinilor nebunie, iar pentru noi este Hristos, puterea şi 
înțelepciunea lui Dumnezeu. lată cum ceea ce unora le-a fost spre pieire altora le- 
a fost spre mântuire. 


Crucea Domnului îi împarte pe oameni în două categorii. Astfel, unii au crezut în 
Hristos, iar alții s-au împiedicat de piatra de poticnire şi au prigonit Biserica lui 
Hristos, Trupul lui Hristos, al cărei Cap este însuşi Domnul lisus Hristos. Biserica 
lui Hristos este Trupul lui Hristos, El însuşi o cârmuieşte şi cu Trupul şi cu 
Sângele Său dumnezeiesc îi hrăneşte pe credincioşi, pe fiii Bisericii Sale, aşa că 
trebuie să fim şi noi una cu Hristos, şi cu trupul nostru, şi cu duhul. Ne unim cu 
trupul cu Hristos prin dumnezeieasca împărtăşanie şi trebuie să ne alipim 
sufleteşte de EI şi să-i urmăm numaidecât poruncile. 


Cu toţii păcătuim, dar unii păcătuiesc şi se căiesc, iar alţii hulesc toate poruncile pe 
care le încalcă. Aşa a fost şi în vechime, când Arie şi alţi eretici au respins dogmele 
Sfintei Biserici; adesea sufereau atunci credincioşii. Sufereau credincioşii pe 
vremea conducătorilor nelegiuiţi care îi trimiteau în exil; astfel, Sfântul Atanasie 
cel Mare, din cei patruzeci şi şapte de ani de episcopat, douăzeci de ani a petrecut 
în surghiun. Şi alți episcopi tot aşa au suferit pentru adevăr, au suferit şi mulţi 
credincioşi; cu toate acestea, în curăția Ortodoxiei, ei s-au mântuit şi au deschis 
porțile vieţii veşnice, porțile împărăției Cereşti. Adesea biruiau necredincioşii, 
adesea împilau Biserica lui Hristos, dar apoi le venea vremea pieirii şi a căderii, şi 
sufletele lor erau trimise nu spre împărăţia Cerească, ci spre chinurile veşnice, în 
gheenă, la fel cum odinioară Hristos a trimis în iad sufletul lui Irod şi pe al altora, 
care voiau să-i ia viaţa. 


În faţa noastră se află calea mântuirii sau calea pierzării. De Cruce s-au 
împiedicat şi creştinii în vremea luptelor iconoclaste, când începuse prigoana 
sfintelor icoane, când au început să fie distruse şi alte odoare, printre care şi Crucea 
Domnului. Şi era vorba de cei care se numeau pe sine drepteredincioşi, ba se 
socoteau şi ortodocşi. Astfel, o sută cincizeci de ani a domnit erezia iconoclastă, 
până când, în sfârşit, a fost sfărâmată definitiv. 


În ziua Biruinţei Ortodoxiei sărbătorim biruinţa lui Hristos asupra 
iconoclasmului şi asupra tuturor diavolilor. Crucea Domnului i-a despărțit pe 
credincioşi de necredincioşi, pe cei care mergeau pe calea mântuirii de cei ce 
mergeau pe drumul pierzării. 


La fel resping Crucea Domnului şi iconoclaştii de astăzi — protestanții şi alții, care 
resping sfintele icoane; ei sunt gata să accepte în casele lor orice reprezentări 
frumoase ale evenimentelor evanghelice, însă neagă cinstirea sfintelor icoane, care 
ne aduc aminte că mântuirea se dobândeşte pe o cale anevoioasă, pe o cale 
îngustă pe care a mers însuşi Domnul lisus Hristos, pe calea luptei cu păcatele şi 
cu viciile noastre, pe calea postului şi a rugăciunii. Aceasta nu recunosc cei ce 
doresc să vadă în creştinism doar ceva roz şi splendid, prin care se poate ajunge la 
fericirea cea veşnică fără nici o silinţă, fără nici o încordare, fără nici un fel de 
luptă cu propriile păcate. Ei merg pe drumul pe care a mers tâlharul spânzurat de-a 
stânga: ei tăgăduiesc toate legile pe care le-a dat Domnul cu gura Sa, care i-a trimis 
pe apostoli să le propovăduiască în întreaga lume; ei tăgăduiesc scrierile şi 
rânduielile pe care Sfânta Biserică Ortodoxă le păstrează cu sfinţenie. 


Și iată că prin Cruce unii se mântuiesc spre cunoaşterea teologiei, spre cunoaşterea 
Adevărului veşnic, iar alţii, prin povara hulei, se coboară la chinurile iadului. 
Această cale largă se află în faţa noastră, a ortodocşilor, şi există şi aici ispite care-i 
despart pe credincioşi, dacă ei vor şi doresc să meargă pe calea pe care le-a arătat-o 
Hristos. 


Cu toţii păcătuim, cu toţii încălcăm poruncile lui Hristos şi legile Sfintei Biserici, 
dar unii se recunosc păcătoşi din pricina căderii lor şi se căiesc de greşelile lor, 
iar alții, în loc de aceasta, resping înseşi legile şi nu voiesc să li se supună, spun 
că aceste legi s-au învechit, că nu mai este nevoie de legi, că noi am fi mai 
deştepţi decât cei care au dat legile Bisericii, pe care însuşi Domnul Hristos le-a 
dat prin apostolii şi arhiereii Săi. lată cele două căi care se află în faţa voastră: 
calea tâlharului înţelept şi calea tâlharului care, prin povara hulei, s-a coborât 
în iad. 


Tot în faţa noastră se află acum şi acele opere nemuritoare. Ei [iconoclaştii de 
astăzi] sunt gata să accepte imaginile dacă sunt bine pictate, dacă sunt frumoase şi 
desfată privirea, alții cinstesc acele icoane în care sfinţii sunt reprezentaţi în 
suferinţă, unde sunt înfăţişate nevoinţele lor muceniceşti, posturile şi rugăciunile 
lor şi diverse lucruri neplăcute la suprafaţă, dar frumuseţea lăuntrică se vede în 
aceste imagini sfinţite. Aceasta este, fraților, calea celor doi tâlhari. Unii doresc 
mântuirea, alții doresc doar desfătarea în lumea aceasta şi, când nu o primesc, 
hulesc legile care sunt date pentru mântuirea noastră. 


ŞI acum pot apărea între noi diverse separări. Dar întrucât legile Bisericii lui 
Hristos sunt neschimbătoare, creştinul trebuie să se supună legilor şi rânduielilor 
Bisericii, indiferent de felul în care alții se raportează la ele, indiferent dacă 


societatea este binevoitoare sau ostilă faţă de ele. Cei ce-i sunt credincioşi lui 
Hristos îl urmează pe calea acelor legi, pe calea rânduielilor păzite cu sfinţenie 
de Sfânta Biserică. lar cei ce-şi doresc înlesniri fără măsură şi bucurii în lumea 
aceasta pământeană, care va pieri mai devreme sau mai târziu, aceia preferă alte 
legi, nu pe cele ale Bisericii, ci pe cele care le permit să trăiască aşa cum vor şi să 
gândească după bunul lor plac, să-şi aşeze voia lor proprie deasupra duhului 
Bisericii — duh dat de însuşi Domnul Dumnezeu — şi îi cheamă şi pe alții să le 
urmeze calea. 


Este posibil, frauilor, ca în curând iarăşi să aveţi parte aici de tulburări, şi unii 
dintre voi să vă cheme să mergeţi pe calea tăgăduirii legilor sfinte şi să vă supuneţi 
numai legilor stăpânirii omeneşti. Temeţi-vă de această cale! Temeţi-vă de calea pe 
care a mers tâlharul din stânga, căci prin povara hulei, prin povara hulirii lui 
Hristos, s-a dus la moartea cea veşnică. Cei ce hulesc legile Bisericii îl hulesc pe 
Hristos însuşi, care este Capul Bisericii, căci legile Bisericii sunt date de Duhul 
Sfânt, prin apostoli. Iar legile locale sunt întemeiate pe aceleaşi legi, pe legile şi pe 
canoanele Bisericii. Să nu ne credem mai înţelepţi ca arhiereii care au rânduit 
pravilele Bisericii, să nu ne socotim mari învăţaţi. Ci Să Strigăm smeriţi, 
împreună cu tâlharul cel înţelept: „Pomeneşte-mă, Doamne, întru împărăţia 
Ta!” 


Rugaţi-vă pentru iertarea păcatelor. Dacă ne îndepărtăm de legile Bisericii, dacă le 
încălcăm necontenit, rugaţi-vă ca Domnul să ne miluiască şi, împreună cu tâlharul, 
să ne ducă în împărăţia Cerească. Atunci nu vom merge pe calea pe care a mers 
tâlharul nelegiuit, care a rămas nelegiuit până la sfârşit şi s-a coborât în gheenă - de 
care să ne izbăvească Domnul pe toți. Amin. 


Sfântul loan Maximovici 
Predici şi Indrumări Duhovniceşti 
Ed. Sophia, Bucureşti, 2006 


Cuviosul lustin Popovici - Predică la Duminica Ortodoxiei (1965): “Acesta eşti 
tu. la aminte, omule, cum trăieşti! Nu sluţi chipul lui Dumnezeu din sufletul 
tău şi nu-L răni pe Hristos” 


Icoana lui Dumnezeu 


Astăzi este Sfânta Duminică a Ortodoxiei, Sfânta Duminică a slavei omului... 
Astăzi Biserica Ortodoxă ne descoperă întreaga taină a omului. Ce este omul, cine 
este omul? Ce sunt eu, ce eşti tu, ce este fiecare dintre noi? Şi răspunde Sfânta 
Biserică: Omul este măreție dumnezeiască pe pământ. De obicei, oamenii con- 
sideră că măreţia împărătească este mai presus decât toate de pe pământ. Nu! 
Măreţia dumnezeiască este mai presus decât orice măreție omenească pe acest 
pământ. 


AStăzi, biserica, proslăvind această măreție dumnezeiască a omului - de fapt ce 
proslăveşte? Proslăveşte icoana vie a lui Dumnezeu în această lume - îl 
proslăveşte pe om. Căci sufletul omului este de la Dumnezeu, sufletul este chipul 
lui Dumnezeu în om, icoana lui Dumnezeu în om, iar trupul - rama dimprejurul 
acestei Sfinte icoane. Acesta este omul. Pe acest om îl cinsteşte şi îl proslăveşte 
Biserica. Acesta eşti tu. 


Ştiţi oare de ce Sfânta Duminică de astăzi a fost aleasă ca sărbătoare a Orto- 
doxiei? Pentru aceea că în primăvara anului 843, binecredincioasa şi Sfânta 
împărăteasă Teodora a convocat un sinod la Constantinopol, care a restabilit 
cultul Sfintelor icoane, proslăvind biruinţa asupra ereticilor iconoclaşti. lar în 
ziua de 11] martie 843, când Biserica prăznuia prima Duminică a Postului mare, 
s-a desfăşurat o impunătoare procesiune cu sfintele icoane, purtate de cler şi de 
Suita imperială, pe care le-au aşezat în biserica din Sofia. Prima Duminică a 
Postului mare este numită de atunci Duminica Ortodoxiei. 


O sută douăzeci de ani de stăpânire iconoclastă şi păgână, au interzis icoanele, le- 
au distrus, le-au ars, le-au călcat în picioare. Biserica s-a luptat prin ierarhii ei 
drept-credincioşi, prin preoţi şi popor. Dintre ei au pierit, au fost închişi în temniță, 
dar Biserica nu s-a lepădat de sfintele icoane. 


Atunci când Dumnezeu S-a pogorât în această lume, Domnul Hristos, El a devenit 
vizibil pentru noi, oamenii. Dumnezeu S-a făcut văzut. Şi privindu-L, noi, de fapt, 
Îl privim pe Dumnezeul cel Viu. EI este Chipul viu al lui Dumnezeu în lume, 
Icoana lui Dumnezeu în lume (Coloseni 1,15). Şi apărând această Icoană vie a lui 
Dumnezeu în această lume, Biserica Ortodoxă a reuşit să-l apere pe om, a reuşit să- 
I apere pe Hristos ca om. EI, Dumnezeu fiind, a devenit om, ca să ne transmită 
nouă, oamenilor, Icoana lui Dumnezeu, Icoana vie a lui Dumnezeu pe care noi am 
acoperit-o cu tina păcatelor şi a patimilor, am sluţit-o, am zgâriat-o prin toată viaţa 
noastră întinată. Domnul a coborât în această lume, a devenit om, aşa cum se spune 
în minunatele cântări şi rugăciuni, ca să înnoiască Chipul Său în om, să înnoiască 
Icoana Sa în om, care a fost pângărită de patimi, pângărită de viciile noastre, 
stricată de păcatele noastre, încât omul a devenit sluţire a Icoanei lui Dumnezeu. Şi 
EI, pogorându-Se în această lume ca o curată, preacurată Icoană a lui Dumnezeu, 
că Dumnezeu a arătat ce este omul, ce este omul desăvârşit cum trebuie să fie omul 
în această lume. 


Căci ce înseamnă Să fii Icoana lui Dumnezeu, Să fii Chipul lui Dumnezeu? 
Aceasta înseamnă, frate: noi avem minte, iar mintea este chipul voii lui Dumnezeu 
în noi; avem simţire, avem inimă - aceasta este chipul lui Dumnezeu în noi; 
vieţuim în această lume - aceasta este chipul vieţuirii dumnezeieşti; suntem ca 
icoane nemuritoare ale lui Dumnezeu - acesta este chipul nemuririi dumnezeieşti. 
Și Dumnezeu ne-a creat asemenea chipului Său, ca să vieţuim în această lume întru 
EI, ca mintea noastră totdeauna să cugete: Ja aminte de unde eşti, tu eşti de la 
Dumnezeu, Să ai gânduri curate, gânduri dumnezeieşti. Atunci voia noastră este 
sănătoasă şi desăvârşită, când se întoarce către voia lui Dumnezeu, către 


originea Sa. Simţirea noastră este curată, sănătoasă, este dumnezeiască, dacă se 
călăuzeşte după Ssimţirea dumnezeiască. 


În această lume, noi purtăm, de fapt, o luptă neîncetată, o luptă pentru Icoana lui 
Dumnezeu care se află în sufletul nostru. Cine o fură de la noi? Toţi iconoclaştii, 
toţi potrivnicii icoanelor, iar primul iconoclast este păcatul. Păcatul nu ÎL suportă pe 
Dumnezeu, nu ÎI vrea pe Dumnezeu nici în om, nici în lumea dimprejurul său. Iar 
în păcat iconoclastul principal este satana, împreună cu îngerii săi, diavolii cei 
întunecaţi. Ei sunt aceia care ne fură sufletele noastre, care aruncă păcate în 
sufletele noastre şi acoperă Chipul lui Dumnezeu care este în noi. Cu catranul cel 
negru al păcatelor spoiesc Chipul lui Dumnezeu din sufletele noastre. Şi omul, 
dacă trăieşte în păcate fără să se pocăiască, dacă nu se luptă împotriva păcatelor 
sale, dacă rămâne în ele, dacă nu le spovedeşte, ce rămâne din sufletul său? Chipul 
lui Dumnezeu rămâne cu totul mânjit de vicii care răspândesc duhoare, de patimi şi 
de moarte, înfricoşătoare imagine, cumplită ruşine! 


În această lume, noi suntem, frate, la luptă, mereu în luptă. Niciodată nu încetează 
această luptă. Nu există împăcare între om şi diavol, nu există împăcare între om şi 
păcat. Diavolul aleargă în jurul fiecăruia dintre noi căutând ca să o schimo- 
nosească, să întineze, să distrugă, să nimicească Icoana lui Dumnezeu, Care este 
întru noi, ca să-l poată purta pe om după voia lui cea demonică şi nebună şi să-l 
înfunde în iad. De aceea în Evanghelie auzim de atâtea ori din gura Mântuitorului: 
Privegheaţi, privegheaţi asupra sufletelor voastre! (Matei 24, 42; 26,41). Sufletul 
este măreţia dumnezeiască întru tine, mărirea dumnezeiască. Aceasta este cea 
mai de seamă valoare pe care o aveţi; cea mai de seamă valoare după 
Dumnezeu, în toate lumile, este sufletul omului. la aminte ce faci cu sufletul 
tău! EI este nemuritor şi veşnic. Unde va merge sufletul tău depinde de tine: va 
merge, oare, în veşnică Împărăţie a Cerurilor sau în întunericul veşnic, în iad - 
depinde de libera ta voie. 


la aminte cum trăieşti! Ştii cine eşti: măreţia dumnezeiască în această lume. Îţi 
cunoşti vrednicia, trăieşte potrivit cu ea. lar pe aceasta întotdeauna o păzeşte numai 
Domnul Hristos, Sfânta Sa Biserică şi toate sfintele puteri pe care EI i le-a dăruit. 
lată, Domnul i-a dăruit Bisericii toate mijloacele şi puterile, pentru ca să păstrăm 
întru noi această măreție dumnezeiască şi să o sporim până la cea mai înaltă 
măsură. Ne-a dăruit Sfintele Taine şi sfintele virtuţi. 


Iată, ce este sfântul post! Sfântul post este curățirea sufletului, curățirea icoanei 
din suflet de noroiul păcatelor, de smogul patimilor, de mâlul viciilor, dacă omul 
voieşte cu sinceritate să-şi curăţească sufletul înaintea lui Dumnezeu, Să cură- 


fească icoana sufletului său care este cu totul mânjită şi cel mai adesea stricată 
de păcate. Domnul i-a rânduit Sfintei Sale Biserici sfântul post, pentru ca în cursul 
postului să ne curăţim de orice întinăciune, să curăţim acest chip dumnezeiesc, 
această icoană a lui Dumnezeu din noi, pe care am pătat-o. 


Apoi, rugăciunea este recunoaşterea ajutorului lui Dumnezeu, a luminii cereşti 
ce se pogoară în sufletul nostru întunecat, pentru a scoate bezna întunecată a 
păcatelor din icoana sufletelor noastre. Ce este iubirea evanghelică? Ce este 
milostenia, ce este blândeţea, ce este smerenia? Toate acestea sunt puteri 
dumnezeieşti, sfinte virtuţi evanghelice pe care ni le-a dăruit Domnul Hristos, iar 
Biserica ni le dăruieşte şi ni le recomandă ca să ne curăţim sufletele de păcate şi 
Să zugrăvim icoana, icoana lui Hristos în sufletele noastre. 


Culmea a toate este atinsă prin Sfânta Împărtăşanie. Sfânta Împărtăşanie prin care 
fiecare dintre noi ne împărtăşim - cu Cine? Cu Însuşi Domnul Hristos! Căci în 
Sfânta Împărtăşanie fiecare creştin ÎI primeşte pe Dumnezeu întreg, Îl primeşte 
pe minunatul Domn Hristos, primeşte întregul Său Adevăr veşnic, întreaga Sa 
Dreptate veşnică, primeşte întreaga Sa Viaţa veşnică. 


De aceea, fratele meu, Sfânta Împărtăşanie este cel mai însemnat eveniment în 
viața fiecărui creştin, cel mai important. Prin ea tu primeşti neştirbit nemurirea 
lui Hristos în sufletul tău, Îl primeşti pe EI întreg, primeşti Evanghelia Sa 
întreagă. la aminte cum trăieşti, până în ziua de astăzi. Nu sluţi chipul lui 
Dumnezeu din sufletul tău şi nu-L răni pe Domnul Hristos, Care prin Sfânta 
Împărtăşanie a intrat în sufletul tău. Nu-l împleti prin păcatele tale cunună de spini 
în jurul capului. Nu-l intina minunatul şi Sfântul Său Chip cu tina păcatelor tale, cu 
smogul patimilor tale. la aminte cum trăieşti! Dacă până astăzi ţi-ai îngăduit orice 
păcat, fie că ai furat, fie că ai săvârşit adulter sau ai fost iubitor de argint sau ai 
avut gânduri necurate în sufletul tău, osteneşte-te ca pe toate acestea să le respingi. 


Tu Îl săruţi pe Domnul - ce răspundere, ce lucru înfricoşat! Ştii, fiecare nou păcat 
al tău este o palmă peste Sfântul Său Chip, fiecare păcat al tău este o lovitură de 
moarte în icoana vie din sufletul tău. Sinucidere este aceasta. Te-ai împărtăşit, ai 
devenit purtător de Hristos, te-ai îndreptat, ţi-ai îndreptat viaţa. Nu îngădui în nici 
un fel ca aceste dorinţe să te ucidă. Gândurile cele rele aduc tulburare: luptă-te 
împotriva lor, nu te lăsa stăpânit de rău. Biruie răul cu binele! Biruie-l pe diavol cu 
ajutorul lui Dumnezeu! Cu Dumnezeu suntem puternici, numai împreună cu 
Dumnezeu (Psalmul 60,12). Altfel, fără EI, oamenii sunt molii şi ploşniţe, pe care 
diavolul le împrăştie cu unghia de la degetul mic. 


DP zz7O7—7—— 


Fie ca El să ne curăţească de tot păcatul, de orice patimă, să ne izbăvească de 
orice diavol, de orice moarte, ca şi noi să fim pe pământ, cu adevărat, icoane vii 
ale lui Dumnezeu, ca omul să fie măreție dumnezeiască pe pământ. 


Omule, frate! Nu uita niciodată că eşti un mic dumnezeu în facere! În facerea 
fiinţei tale ai icoana vie a lui Dumnezeu. la aminte cum trăieşti, ia aminte ce faci 
cu icoana lui Dumnezeu care este în tine. la aminte, omule! Omule! Omule! Căci, 
viaţa noastră îşi are începutul pe pământ şi ne duce înaintea prea luminatului Chip 
al lui Dumnezeu, ca acolo să dăm răspuns ce am făcut cu chipul lui Dumnezeu în 
această lume. 


Fie ca Bunul Dumnezeu să dăruiască inimii fiecăruia dintre noi toate darurile 
cereşti, toate virtuțile evanghelice: şi credinţa şi dragostea şi nădejdea şi rugă- 
ciunea şi postul şi răbdarea şi blândeţea şi smerenia, pentru ca Să putem ţine 
piept în această crâncenă luptă pământească şi să păstrăm chipul lui Dumnezeu 
în sufletele noastre şi să plecăm din această lume în cea de dincolo spre Hristos 
Cel înviat. 


lar până atunci, fie ca sfântul post să ne conducă spre Sfintele Paşti, spre Sfânta 
Înviere a lui Hristos - ca atâta timp cât vieţuim în trup să I ne închinăm Lui, 
Domnului Celui Înviat, Biruitorului păcatului, al morţii şi al diavolului, Lui, Celui 
ce a dăruit Viaţa veşnică şi trupului şi sufletului nostru. Aceluia, numai Lui, fie-l 
slava şi cinstea veşnică, acum şi în vecii vecilor. Amin. 


(din: Cuviosul Iustin de la Celie, Cuvinte despre veşnicie - predici alese, Editura 
Egumeniţa, 2013) 


Predică a Sfântului Justin Popovici la praznicul Duminicii Ortodoxiei 


În numele Tatălui și al Fiului şi al Sfântului Duh. 


Frați şi surori, astăzi este Sfânta Duminică a Ortodoxiei, una dintre cele 52 de 
duminici ale anului, care se numeşte Duminica Ortodoxiei. Este o Duminică mare 
şi sfântă, în care se sărbătoreşte biruinţa Ortodoxiei asupra oricărei minciuni, a ori- 
cărui neadevăr, a oricărei erezii, a oricărui dumnezeu fals; este biruința Ortodoxiei 
asupra oricărei învățături mincinoase, asupra oricărei filosofii mincinoase, a ori- 
cărei ştiinţe, civilizații sau imagini mincinoase. Este sfânta biruință a Ortodoxiei. 
Şi aceasta înseamnă sfânta biruinţă a Atotadevărului. 


Însă cine este Atotadevărul în această lume? Cine este Adevărul? Este Cel Care a 
spus despre sine: „Eu sunt Adevărul!” Adică lisus Hristos, Dumnezeu în trup. Da, 
Acesta este Adevărul în lumea noastră pământească, Acesta este Adevărul pentru 
om. „Dumnezeu S-a arătat în trup.” Domnul nostru lisus Hristos a luat trup astfel 
încât prin trupul nostru să ne spună nouă oamenilor ce este adevărul, cum poate fi 
trăit adevărul, cum se moare pentru el şi cum prin adevăr se trăieşte veşnic. Hristos 
a concentrat în Sine toate adevărurile şi ne-a dat nouă Atotadevărul Ortodoxiei. 


Când Dumnezeu, adică Domnul nostru lisus Hristos, a coborât în această lume, El 
a devenit văzut pentru oameni. Dumnezeu S-a făcut văzut. lar noi, văzându-L pe 


Hristos, în realitate Îl vedem pe Dumnezeu Cel Viu. Acesta este Icoana Vie a lui 
Dumnezeu în lume. 


Păstrând Icoana cea Vie a lui Dumnezeu în lume, Biserica Ortodoxă l-a păstrat pe 
om, L-a păstrat pe Hristos ca om. Dumnezeu Însuși S-a făcut om, ca să găsească în 
noi, să readucă la lumină icoana dumnezeiască cea vie, pe care noi am întinat-o cu 
păcatele și cu patimile noastre, am deformat-o, am ruinat-o prin viaţa noastră 
păcătoasă. 


Așa cum se spune în minunatele cântări bisericești, Domnul a coborât în lume, S-a 
făcut om „pentru ca să recreeze icoana Sa”, adică să restaureze chipul Său în om, 
„cel stricat prin patimi”, adică cel care s-a distrus prin greșelile şi prin păcatele 
noastre, iar omul a devenit un chip deformat, urât al lui Dumnezeu. Și Dumnezeu, 
coborând în această lume ca Icoana cea curată (sfântă) şi neprihănită a lui Dum- 
nezeu, l-a învăţat pe om ce este cu adevărat omul, ce este omul desăvârşit, cum 
trebuie să fie omul în această lume. 


Și cum trebuie aşadar să fie omul în această lume? In această lume cu adevărat 
ne luptăm pentru această dumnezeiască icoană, care este în sufletul nostru. 


Cine ne-o fură? Toţi iconomahii (luptătorii împotriva icoanelor). Primul iconomah 
este păcatul. Acesta nu îl doreşte pe Dumnezeu, nici în om, nici în lume, nici în 
jurul omului. lar iconomahul prin excelenţă care lucrează prin păcat este satana, 
îngerii lui, demonii cei înfiorători. Ei sunt cei care ne fură sufletul, care îl târăsc în 
păcate şi ascund cu totul icoana dumnezeiască ce se află înlăuntrul nostru. 


Cu smoala neagră a păcatului, demonii întinează icoana dumnezeiască ce este în 
sufletul nostru. lar omul, atunci când trăieşte fără pocăință, în păcat, când nu se 
luptă cu păcatele lui, când rămâne în ele, când nu le spovedeşte, ce mai rămâne din 
sufletul lui? Mai rămâne icoana cea dumnezeiască murdărită cu puroiul cel negru 
al păcatului, al patimilor, al morţii. Privelişte înfricoșătoare, ruşine cumplită! 


Aşadar, ce înseamnă să fim icoane ale lui Dumnezeu? 

Fraţilor, înseamnă următoarele: 

a) noi avem minte, dar mintea noastră este chipul minții dumnezeieşti înlăuntrul 
nostru; 

b) noi avem voinţă, dar voinţa noastră este chipul voinţei dumnezeiești înlăuntrul 
nostru; 

c) noi avem sentiment, avem inimă, însă acestea sunt icoane ale însușirilor 
dumnezeieşti înlăuntrul nostru; 


d) noi trăim în această lume, însă această viaţă este chipul vieţii lui Dumnezeu; 
e) noi, ca icoane ale lui Dumnezeu, suntem nemuritori, dar aceasta este chipul 
nemuririi dumnezeiești. 


Dumnezeu ne-a făcut să fim văzători al Lui, ca să trăim în această lume prin EI, ca 
mintea noastră să se gândească întotdeauna: ai grijă de la Cine ești, eşti de la 
Dumnezeu, să ai gânduri curate, dumnezeieşti. 


Atunci este desăvârșită şi sănătoasă voinţa noastră când ea este în acord cu voia lui 
Dumnezeu, Care este Modelul ei. 


Sentimentul nostru atunci este curat, sănătos, dumnezeiesc, când este în acord cu 
viața dumnezeiască. 


Să ne curețe EI de tot păcatul, de orice patimă, de moarte. Să ne elibereze de 
satana, ca să putem să fim cu adevărat icoane vii ale lui dumnezeu, ca omul să 
poată să fie pe pământ o măreție dumnezeiască. 


Omule! Frate! Niciodată să nu uiţi că ești un mic dumnezeu pe pământ! În 
pământul trupului tău tu ai icoana cea vie a lui Dumnezeu. Ai grijă cum trăieşti. Ai 
grijă ce faci cu Icoana lui Dumnezeu care este înlăuntrul tău. Ai grijă, omule! 

Căci viața noastră începe de pe pământ şi ajunge la înfățișarea înaintea întreitei 
Persoane atotluminoase a lui Dumnezeu, ca să dăm acolo răspuns ce am făcut cu 
Icoana lui Dumnezeu atât timp cât am fost în această lume. 


Mă rog ca Bunul Dumnezeu să dăruiască inimii fiecăruia dintre noi toate darurile 
cereşti, toate virtuțile evanghelice: credința şi iubirea şi nădejdea şi rugăciunea şi 
postul şi răbdarea şi blândeţea şi smerenia, astfel încât să putem să rezistăm la toată 
această luptă cumplită pământească, să păstrăm în sufletul nostru chipul dumne- 
zeiesc şi să ne mutăm din această lume la Domnul Cel Înviat, în lumea cealaltă. 


Însă până atunci, Sfântul Post să ne conducă spre Sfintele Paşti, spre Sfânta Înviere 
a lui Hristos, ca să ne închinăm Lui, când mai suntem încă în acest trup, căci el este 
Domnul Cel Înviat, Biruitorul păcatului, al morţii şi al diavolului, Cel care ne-a 
câștigat Viaţa cea Veşnică pentru trupul nostru şi pentru sufletul nostru. Lui, numai 
Lui, exclusiv Lui 1 se cuvine slava şi cinstea veşnică, acum şi pururea şi în vecii 
vecilor. Amin. 


Sursă - http://www.Katanixis.gr/2018/02/blog-post_664.html 


traducere din limba greacă de 
pr. dr. Ciprian-loan Staicu 


Duminica Ortodoxiei - Predici ale Sfântului loan de Kronstadt în prima 
duminică din Postul mare. Noi suntem ortodocşi în care nu este vicleşug? 

Cuvinte la Postul Mare 


Cuvânt în Duminica Ortodoxiei 


lată, cu adevărat, israilitean întru care nu este vicleşug. (În 1, 47) Domnul nostru 
lisus Hristos a vorbit aşa despre Natanail, israilitean care locuia în Cana Galileii, 
atunci când acesta, la sfatul cunoscutului său Filip, s-a dus la lisus Hristos ca să 
vadă dacă EI este Mesia făgăduit lui Israil. 


Filip i-a zis lui Natanail: „Am aflat pe Acela despre Care au scris Moise în Lege şi 
proorocii, pe lisus, fiul lui losif din Nazaret.” 


Și i-a zis Natanael: „Din Nazaret poate fi ceva bun?” 
Filip i-a zis: „Vino şi vezi”. 


lisus a văzut pe Natanael venind către EI şi a zis despre el: „lată, cu adevărat, 
israelit în care nu este vicleşug”. 


Natanael I-a zis: „De unde mă cunoşti?” 


A răspuns lisus şi i-a zis: „Mai înainte de a te chema Filip, te-am văzut când erai 
sub smochin”, adică: „ştiam toate gândurile tale, credinţa ta, aşteptarea lui Mesia, 
slujirea ta viitoare”. 


După cum se vede, Domnul, Cunoscătorul inimilor, a atins cea mai vie coardă din 
inima lui Natanail, cel mai sincer gând, cea mai sinceră dorinţă şi aşteptare a lui, 
aratând-i limpede dumnezeiasca Sa atotştiinţă şi iată, că Natanail a fost vânat la 
credinţa în Hristos. 


EI strigă: Rabbi! Tu eşti Fiul lui Dumnezeu, Tu eşti împăratul lui Israil şi se face 
ucenic al Lui sub numele de Bartolomeu - unul dintre cei doisprezece (v. In 1, 45- 
51). 


Dar de ce în această duminică, care se numeşte Duminica Ortodoxiei, este 
rânduit de către Biserică să se citească tocmai această Evanghelie, în care se 
istoriseşte ceea ce a vorbit Domnul cu Natanail? Deoarece în cuvintele 
Domnului către Natanail este arătat caracterul adevăratului creştin ortodox şi 
îndeobşte, caracterul adevăratei Biserici ortodoxe a lui Hristos. 


lată, cu adevărat, israilitean întru care nu este vicleşug, a spus Domnul despre 


Natanail, adică „iată un om care gândeşte, cugetă, crede, nădăjduieşte, vorbeşte şi 
făptuieşte drept, fără ocolişuri şi cu tărie”, deoarece Natanail a crezut drept, 
deodată, că lisus Hristos este Fiul lui Dumnezeu şi după aceea nu s-a mai clintit 
niciodată în credinţă şi în nădejde, nu şi-a mai schimbat gândurile cu privire la 
Dumnezeiasca Lui Persoană. Nu aşa trebuie să fie şi creştinul adevărat? Nu aşa 
trebuie să fie toată obştea de Dumnezeu rânduită a creştinilor ortodocşi? 


Nu trebuie să fie aşa cum şi este Biserica ortodoxă? Ce laudă înaltă pentru Natanail 
din partea Celui care cercetează inimile şi rărunchii este cuprinsă în cuvintele: lată, 
cu adevărat, israilitean întru care nu este vicleşug! Ce laudă înaltă pentru creştinul 
despre care Domnul a zis: „lată creştin adevărat, întru care nu este vicleşug” şi 
pentru Biserica despre care Domnul zice: „lată Biserică întru care nu este vicleşug, 
întru care nu sunt deşarte născociri omeneşti, care este adevărată în toată învăţătura 
sa, în toate Tainele sale, în toate slujbele sale, în toată cârmuirea sa, în toată 
alcătuirea şi rânduiala sa”. 


Or, tocmai aşa sunt toţi sfinții noştri, aşa este toată Biserica ortodoxă, de la 
începutul ei şi până acum, precum dă mărturie istoria nepărtinitoare a Bisericii şi 
Dumnezeu însuşi, prin feluritele semne şi minuni care se fac în Biserică. Ea este, 


potrivit Apostolului, stâlpul şi întărirea adevărului (1 Tim. 8, 15), este Biserică 
slăvită, fără pată sau zbârcitură sau altceva de acest fel (Efes. 5, 27). 


ŞI prin ce nevoinţe sângeroase, prin ce lupte cu vrăjmaşii adevărului, prin câte şi 
cât de crâncene morţi ale râvnitorilor curăţiei, sfințeniei şi ortodoxiei credinţei şi 
Bisericii am dobândit noi, fraţilor, ortodoxia credinţei noastre, care ne călăuzeşte la 
viaţa veşnică! Pentru păstrarea şi apărarea patriei noastre şi a credinţei ortodoxe au 
fost vărsate râuri de sânge de către ostaşii şi căpeteniile noastre, care au luptat şi cu 
păgâni şi cu mahomedani şi cu creştini străini de Biserica ortodoxă şi pentru 
păstrarea şi apărarea credinţei ortodoxe au fost vărsate râuri de sânge apostolesc, 
prorocesc şi mucenicesc, multe suferinţe au fost răbdate de cuvioşii Părinţi şi de 
alți luptători pentru credinţă. 


Ce facem însă noi, fiii Bisericii ortodoxe? Păzim această moştenire nepreţuită care 
este credința ortodoxă, urmăm învăţăturii, poruncilor, regulilor, rânduielilor, 
îndrumărilor e1? Ne place să aducem lui Dumnezeu slujbă - rodul buzelor, care 
prea slăvesc numele Lui (Evr. 13, 15)? Ne înnoim prin aceasta, ne sfinţim zi de zi, 
ne îndreptăm, căutăm să ajungem la desăvârşirea spre care năzuiau sfinţii? Ne 
desăvârşim în iubirea de Dumnezeu şi de aproapele? Ne preţuim credinţa? Credem 
că este o uriaşă milă dumnezeiască, cel mai mare şi mai dintâi bun din viaţa 
noastră faptul că avem fericirea de a face parte din Biserica ortodoxă, care este una, 
sfântă, sobornicească şi apostolească? 


Ce vom răspunde la întrebările acestea, dacă e s-o facem după conştiinţă? Spre 
ruşinea noastră, va trebui să mărturisim că mulți, mulți din creştinii ortodocşi nu 
numai că nu au credinţa ortodoxă în inimă şi în viaţă, ci nu o au nici măcar pe 
limbă: La ei s-a evaporat de tot ori s-a prefăcut într-o nepăsare desăvârşită față de 
orice credinţă, fie aceasta catolică, luterană, iudaică, mahomedană sau chiar 
păgână. 


De la mulţi auzim că în orice credinţă putem plăcea lui Dumnezeu, de parcă 
orice credinţă ar fi plăcută Lui şi de parcă minciuna şi adevărul, dreptatea şi 
nedreptatea sunt pentru El totuna. lată în ce hal a ajuns la mulţi necunoaşterea 
credinței noastre, necunoaşterea duhului şi istoriei Bisericii noastre, 
înstrăinarea de viaţă şi de slujirea ei, iată în ce hal a ajuns de întunecată 
concepţia despre Ortodoxie, despre neortodoxie şi eterodoxie! 


In ziare scrie că undeva în Rusia, la un examen, o persoană oficială a numit 
„aberantă” istorisirea despre ducerea lui Isaac ca jertfă. Acesta este întuneric, haos, 
ignoranţa distrugătoare! 


Ca mădular al Bisericii, creştinul trebuie să cunoască credința sa şi să se 
străduiască a trăi potrivit credinţei, a se mântui prin credinţa sa, fiindcă vrăjmaşii 
mântuirii noastre nu dorm, ci caută în fiecare clipă pierzania noastră şi să nu-şi lase 
credinţa ca pe ceva ce constituie doar specialitatea unui cerc restrâns de oameni sau 
ca pe o jucărie inutilă, bună doar pentru vârsta copilărească sau ca pe ceva potrivit 
doar plebei inculte. Celor ce îşi închipuie aşa ceva nu le-ar strica să îşi amintească 
venerabila vechime a credinţei noastre, care este de o vârstă cu neamul omenesc şi 
obârşia ei, care este nemijlocit de la Dumnezeu, şi faptul că în această credinţă au 
trăit şi s-au mântuit oameni de orice neam, tagmă şi stare: împărați slăviţi şi filosofi 
înţelepţi, legiuitori şi mari retori, oameni de seamă şi oameni simpli, bogaţi şi 
săraci, bărbaţi şi femei, toţi câţi alcătuiesc adevărata frumuseţe şi slavă a omenirii. 


Trebuie spus, spre slava credinţei ortodoxe şi că nici o religie în afară de ea nu îl 
poate aduce pe om la desăvârşirea morală, altfel spus la sfinţenie şi la 
desăvârşita săvârşire a ceea ce este pe placul lui Dumnezeu, precum arată şi 
istoria Bisericii, şi rămăşiţele nestricăcioase, făcătoare de minuni, ale plăcuţilor 
lui Dumnezeu şi minunatele nevoinţe ale sfinţilor Bisericii ortodoxe, prin care 
aceştia au plăcut lui Dumnezeu cu desăvârşire, fiind încă din timpul vieţii 
străvăzători şi făcători de minuni. 


După bunul simţ aşa şi trebuie să fie: la desăvârşire poate duce doar credinţa 
desăvârşită dimpreună cu toate puterile dumnezeieşti, cu toate armele duhovniceşti 
împotriva trupului pătimaş, a lumii şi a diavolului. lar dacă acum mulți din creştinii 
ortodocşi trăiesc mai rău decât mahomedanii şi decât păgânii, aşa încât nu demult, 
în Petersburg, capul mahomedanilor din Rusia şi-a lăudat public coreligionarii 
pentru faptul că între ei nu se află asemenea păcătoşi ca între creştini, care 
atentează la viaţa ţărilor, bineînţeles că această viață cu adevărată păcătoasă a 
creştinilor nu trebuie câtuşi de puţin imputata credinţei ortodoxe, care e neclintită 
în temeiurile adevărului şi sfinţeniei sale, după cum a făgăduit însuşi Mântuitorul şi 
dă mărturie istoria. Oamenii aceştia, deşi au ieşit dintre noi, nu au fost de-ai noştri 
cu adevărat, ci numai cu numele. 


Da, fraților, numai credinţa ortodoxă curăţeşte şi sfințește firea omenească stricată 
de păcat, îi înnoieşte pe cei stricaţi, mai ales prin Tainele Botezului, Pocăinţei şi 
Împărtăşaniei; îi luminează pe cei întunecaţi, îi vindecă pe cei răniţi cu păcatele, îi 
încălzeşte pe cei îngheţaţi, cu harul Duhului Celui Sfânt îi bine înmiresmează pe 
cei împuţiți de patimi; celor omorâţi le redă viaţa, uneşte iarăşi cu Dumnezeu pe 
cei despărțiți de EI, îi face din nou ai Lui pe cei Înstrăinaţi de EI, îi întăreşte pe cei 
slăbiți, îi reface şi îi împodobeşte pe cei slutiţi, îi ridică pe cei căzuţi, îi slobozeşte 
pe cei robiţi, îi umple de dragoste pe cei vrăjmaşi, cum a făcut cu Apostolul Pavel 


şi cu mulți alții, pe cei hulitori îi umple de slavoslovire necontenită a lui 
Dumnezeu, îi umple de nădejde pe cei deznădăjduiţi, îi mângâie pe cei descurajaţi, 
îi izbăveşte pe cei vinovaţi de osândă şi de pedepsirea din gheenă, îi împacă pe cei 
tulburaţi, îi întăreşte pe cei istoviţi, le dă lărgime celor strâmtoraţi, îi îmbogăţeşte 
cu dreptatea pe cei nedrepţi, îi face simpli pe cei vicleni, îi face buni pe cei răi, îi 
îndreaptă pe cei stricaţi, îi face înfrânaţi pe cei lacomi, îi face curaţi pe cei curvari, 
îi face darnici pe cei zgârciţi, îi face înţelepţi pe cei fără minte, îi face cereşti pe cei 
lipiţi de pământ, îi face subțiri pe cei grosolani, îi face duhovniceşti pe cei trupeşti, 
îi face iubitori de Dumnezeu pe cei iubitori de materie, face lepădaţi de sine şi 
atotiubitori pe cei iubitori de sine, îi face asemănători cu Dumnezeu şi - o, minune! 
- dumnezeieşti pe cei asemănători dracilor! 


lată ce minuni face credinţa ortodoxă în om! Vreţi să vă convingeţi de asta? Citiţi 
viețile sfinților, istoria Bisericii şi veţi vedea limpede toate minunile acestea: veţi 
vedea lupi care s-au prefăcut în miei, curvari şi curve care s-au prefăcut în oameni 
drepţi şi deopotrivă cu îngerii, iubitori de arginţi care s-au prefăcut în milostivi, 
iubitori de plăceri care s-au prefăcut în înfrânaţi; veţi vedea oameni îmbrăcaţi cu 
puterea şi cu mărirea pământească în smeritul veşmânt al monahului. 


lată creştini adevăraţi, iată îngeri în trup, iată pe pământ cetăţeni ai Cerului şi 


totodată slugi credincioase ale patriei pământeşti, la fel ca cei patruzeci de 
mucenici din Sevastia, care sunt pomeniţi în această zi! lată ce poate face credința 
ortodoxă cu oamenii care o ţin cu adevărat şi urmează îndrumării ei! 


Dar în noi de ce nu pricinuieşte o asemenea schimbare mântuitoare? Din pricina 
puţinătăţii de credinţă sau necredinţei noastre, a uşurătăţii noastre, a stricăciuni şi 
lipsei de pocăință a inimii noastre; din pricina patimilor care s-au întărit în noi şi au 
pus stăpânire pe noi, din pricina faptului că mulţi nu s-au pătruns câtuşi de puţin de 
duhul şi de viaţa Bisericii, ci se ţin de ea slab şi mai mult de formă. Din aceleaşi 
pricini au luat naştere la noi şi toate viciile societății contemporane: omorurile, 
sinuciderile, incendierile, furtul avutului obştesc, luxul peste măsură, desfrâul, 
viaţa de risipă, goana după plăcerile de tot felul ale simţurilor. Ca să fim creştini 
ortodocşi adevăraţi, trebutie, mai întâi de toate, să avem împărtăşire vie, 
necontenită, cu Biserica ortodoxă, să luăm parte la rugăciunile, la învăţătura, la 
Tainele ei, să ne studiem cu râvnă credinţa, să ne pătrundem de duhul ei şi să trăim 
în el, să ne călăuzim după poruncile, rânduielile ei şi - cel mai însemnat lucru - să 
refacem în noi, prin pocăința adevărată şi adâncă, chipul adevăratului creştin 
ortodox, având ca pildă chipul sfinților vechi şi noi sau, şi mai bine, chipul însuşi 
Domnului nostru lisus Hristos, Care zice: v-am dat vouă Că precum am făcut Eu 


vouă să faceţi şi voi (În 13, 15), ca să zică şi despre noi Domnul cum a zis cândva 
despre Natanail: lată, cu adevărat, israilitean întru care nu este vicleşug! Amin. 


Cuvânt în prima Duminică din Postul mare, Duminica Ortodoxiei 


De acum veţi vedea cerurile deschise (În 1, 51) 


lubiţi fraţi, iubite surori mă fericesc pe mine însumi şi vă fericesc pe mulţi dintre 
voi pentru negrăita milostivire dumnezeiască, pentru înnoirea duhovnicească 
primită prin nevoinţa rugăciunii, postirii şi pocăinţei, iar mai ales prin împărtăşirea 
cu Preacuratele şi de viaţă Făcătoarele Taine ale Trupului şi Sângelui Domnului. Şi 
în această scurtă vreme aţi putut cunoaşte din proprie experienţă folosul postului şi 
al rugăciunii, ca să nu mai zic de folosul postirii, spovedaniei şi împărtăşaniei — 
dacă, bineînţeles, ne-am folosit fără făţărnicie de acest răstimp spre mântuirea 
noastră şi am îndeplinit cu sinceritate condiţia postirii: dacă ne-am înfrânat de la 
mâncarea şi băutura prisositoare, dacă ne-am rugat şi ne-am smerit fără 
prefăcătorie înaintea lui Dumnezeu şi a aproapelui, dacă am fost milostivi, dacă ne- 
am dat seama de mulțimea nedreptăţilor şi nelegiuirilor şi ne-a părut cu adevărat 
rău pentru ele, dacă am luat hotărârea neclintită de a nu le mai săvârşi şi în fine 
dacă ni le-am recunoscut fără prefăcătorie şi am primit dezlegare şi iertare de ele, 
învrednicindu-ne să gustăm din hrana cea de viaţă făcătoare. 


Dar toţi am primit cu adevărat folos de la săptămâna care a trecut? Inimile 
noastre s-au apropiat, oare, de Dumnezeu, de Preacurata maică a Vieţii, de 
Biserică, de sfântul înger păzitor şi de sfinţii lui Dumnezeu? Cu adevărat am 
îndrăgit dreptatea şi virtutea şi am urât toată nedreptatea şi fărădelegea? Cu 
adevărat Îl iubim pe Dumnezeu, cu adevărat ne iubim aproapele? Simţim o mai 
mare înrudire duhovnicească între noi, cum se cuvine unor mădulare ale 
trupului celui unul al lui Hristos, unor mădulare ale lui Hristos? Fundcă una e 
pâinea Tainei, un singur trup suntem cei mulţi, căci toţi ne împărtăşim din una şi 
aceeaşi pâine (v. 1 Cor. 10, 17). 


Simţim, oare, cu inima că şuvoaiele fărădelegii nu se mai revarsă cu aceeaşi 
obrăznicie şi silnicie asupra sufletului nostru ca înainte de postire şi împărtăşire, au 
secat, oare, într-o bună măsură, am devenit, oare mai curaţi, mai liberi, mai liniştiţi, 
mai nepătimaşi, mai buni, mai blânzi, mai înclinați spre tot ce este bun şi folositor? 
S-a micşorat, oare, în noi lăcomia de plăcerile şi de câştigurile trupeşti? Am 
devenit mai blânzi, mai răbdători, mai îngăduitori faţă de aproapele? Am început, 
oare, să privim mai des spre Cer, spre patria noastră cea adevărată şi veşnică, şi să 
ne uităm cu mai puţină împătimire la toate cele pământeşti, înțelegând că acestea 


sunt vremelnice şi degrab trecătoare? Căci iată câţi dintre noi sunt răpiți de moarte, 
care îşi ia neîncetat jertfele... Dacă aşa stau lucrurile, dacă am devenit mai buni şi 
mai înţelepţi, iarăşi mă fericesc pe mine însumi şi vă fericesc şi pe voi pentru 
marea milostivire dumnezeiască, şi totodată mă rog ca Domnul să întărească 
această bună aşezare şi dispoziţie a inimii în mine şi în voi - dar nimeni dintre noi 
să nu se lase amăgit de gândul viclean că acum, slava lui Dumnezeu, ne-am 
descărcat de povara păcatelor şi putem iarăşi să trăim aşa cum am trăit înainte şi să 
păcătuim aşa cum am păcătuit înainte (căci, zicem noi, „cine e fără de păcat?...”). 


Este adevărat, fraţilor şi surorilor, că nimeni nu-i fără de păcat, dar să trăim aşa 
cum am trăit şi Să păcătuim la fel ca înainte, după ce ne-am înnoit prin pocăință 
şi împărtăşire, este necuviincios pentru creştin. Prin duhovnic, Sfânta Biserică îl 
povăţuieşte aşa pe orice om care se pocăieşte: „De toate acestea dator eşti să te 
păzeşti de acum înainte, de vreme ce te-ai botezat cu al doilea botez, după 
rânduiala Tainei creştineşti. Pune, dar început bun, cu ajutorul lui Dumnezeu şi 
mai vârtos te păzeşte ca să nu te mai întorci la greşalele pe care le-ai făcut, ca să 
nu fii de râs şi de batjocură diavolilor şi lumii, ci să trăieşti cinstit, şi drept şi 
evlavios, “ca să-ţi ajute Dumnezeu cu harul Său.” 


lată, deci, ce-l îndeamnă Biserica pe cel ce s-a pocăit. De altfel, şi bunul simţ ne 
învaţă acelaşi lucru, căci cine vrea să se murdărească dinadins după ce s-a spălat? 
Numai porcul, după ce a fost spălat, se duce să se tăvălească iar în noroi; doar 
câinelui îi stă în fire să se întoarcă la vărsătura sa (v. II Ptr. 2, 22). 


lată, te-ai făcut sănătos: de acum - să nu mai păcătuieşti, ca să nu-ţi fie ceva şi mai 
rău (În 5, 14), îi spune Domnul paraliticului vindecat. Şi cu noi se poate întâmpla 
ceva foarte rău dacă nu ne vom îngriji de virtute după pocăință; atunci, harul lui 
Dumnezeu ne va părăsi, din pricina nepăsării noastre şi a neluării-aminte la sine. 
Pocăinţa şi împărtăşania ne deschid Cerul şi Împărăţia Cerurilor, pentru că, spune 
Domnul, cel ce mănâncă Trupul Meu şi bea Sângele Meu are viaţă veşnică - 
rămâne în Mine şi Eu în el (În 6, 54, 56). 


ŞI atunci, cum să nu punem preţ pe darul primit - viaţa veşnică, rămânerea lui 
Hristos noi şi a noastră în EI! Ni s-a deschis Cerul prin pocăință şi împărtăşanie, 
după cuvântul Scripturii: de acum veţi vedea cerurile deschise: ce minunată 
milostivire! Prin păcatele noastre a fost închis ca şi cu nişte zăvoare şi lacăte cât se 
poate de tari: să ne folosim, deci, de această milostivire dumnezeiască, atâta timp 
cât nu s-a închis încă în faţa noastră, căci numai Dumnezeu ştie dacă se va 
deschide pentru noi iarăşi după ce vom închide din nou prin păcatele săvârşite de 
bunăvoie. În faţa multora ea s-a închis pentru totdeauna. Fecioarele cele nebune 


băteau în porţile încuiate, zicând: Doamne! Doamne! Deschide-ne nouă, dar s-a 
zis: Adevărat zic vouă, nu vă cunosc pe voi - iar nouă tuturor ni s-a zis: 
Privegheaţi, dar, că nu ştiţi ziua, nici ceasul în care Fiul Omului va veni (Mt. 25, 
11-13). Amin. 


(în: Sfântul loan De Kronstadt, Cuvinte la Postul mare, Editura Sophia, 
Bucureşti, 2013) 


Cuvintele cuviosului loan Krestiankin la sărbătoarea Ortodoxiei 


Arhimanditul loan Krestiankin: Cuvânt la sărbătoarea Ortodoxiei 


În numele Tatălui şi al Fiului şi al Sfântului Duh! 


Dragii mei, prietenii mei, copilaşii lui Dumnezeu, fiii Sfintei Biserici Ortodoxe! 
Astăzi este o zi specială - ziua sărbătorii Ortodoxiei, ziua sărbătorii Sfintei Biserici 
ortodoxe, sobornică şi apostolică - a Bisericii triumfătoare - cereşti şi a Bisericii 
luptătoare - pământeşti. 


Și aceasta este ziua bucuriei pentru întruparea Fiului lui Dumnezeu, pentru pli- 
nătatea Dumnezeirii, care a fost pe pământ în EI şi pentru plinătatea Dumnezeirii, 
care este şi în trupul Lui - în Biserica lui Hristos. lar trupul Lui sunt toţi cei ce 
merg, nevoindu-se în viaţă, în credință şi în adevăr în Biserică, sunt toţi, toţi, 
începând cu Sfinţii apostoli, cu învățătorii Bisericii, cu patriarhii ei, cu ierarhii, cu 
părinţii ei, cu poporul lui Dumnezeu - mirenii, care au păzit adevărurile credinţei şi 
în ele au trăit şi în ele trăiesc şi acum. Aceştia suntem şi noi, toţi cei ce ne-am 
adunat după prima săptămână a nevoinţelor postului aici în biserică şi suntem 
acum îmbrăcaţi în haina cea albă a dezvinovăţirii, gustând viaţa cea dumnezeiască, 
unindu-ne cu Domnul în taina Sfintei Împărtăşanii. 


Și noi astăzi am auzit în Evanghelia, care s-a citit la Sfânta Liturghie, înalta apre- 
ciere şi laudă din inima pătrunzătoare a Domnului în cuvintele adresate viitorului 


apostol al Bisericii, Natanael: Jată, cu adevărat, israelit în care nu este vicleşug 
(loan 1,47). Aceasta este lauda unui creştin, aceasta este lauda şi a acelei Biserici, 
despre care Domnul a grăit: „lată Biserică, în care nu este viclenie, nu sunt deşarte 
născociri omeneşti, care este numai adevăr în toată învăţătura ei, tainele ei, 
dumnezeieştile ei slujbe, ocârmuirea ei, în toată alcătuirea ei”. Şi anume această 
Biserică, după cuvântul apostolului - stâlp şi temelie a adevărului (1 Timotei 3, 
15), este Biserica cea slăvită, care nu cunoaşte întinăciunea sau viciul. 


Prin câte nevoinţe sângeroase, prin ce luptă cu duşmanii adevărului, prin câte feluri 
de moarte a râvnitorilor curătiei, ai sfinţeniei credinţei şi a Bisericii s-a obţinut, s-a 
păstrat şi ni s-a transmis Ortodoxia! Şi, dacă astăzi vedem Biserica pământească 
mâhnită, îngreuiată de felurite nenorociri şi necazuri (iar aceasta este starea 
aproape permanentă a Bisericii Ortodoxe încă din zilele întemeierii €1) şi ni se pare 
că nu avem pentru ce să ne bucurăm, să ştiţi, dragii mei, că sărbătoarea Ortodoxiei 
în Biserică se va sărbători întotdeauna, căci aceasta este o sărbătoare nu pentru 
slava cea văzută a Ortodoxiei, ci pentru acel singur lucru, care dă viaţă lumii şi pe 
care nu îl mai pot înlătura acum nici o nenorocire dinafară şi nici un duşman - este 
sărbătoarea dragostei lui Dumnezeu faţă de lume şi viaţa veşnică a lumii este în 
această dragoste şi prin această dragoste. 


Iar pentru fiecare dintre noi rămâne numai întrebarea personală - vom fi, oare, 
noi părtaşi la această dragoste dumnezeiască? Ne vom păzi, oare, pe noi înşine şi 
vom păzi pentru urmaşii noştri ceea ce ne-a dăruit însuşi Hristos şi ne-au 
transmis cu promptitudine următorii Lui credincioşi în Biserică? Aşa să ţinem 
minte, dragii mei, pentru ca noi să fim cu adevărat creştini ortodocşi, trebuie să 
avem o legătură vie şi permanentă cu Biserica Ortodoxă prin rugăciunile, învă- 
țătura, Tainele ei, trebuie să ne cunoaştem credinţa noastră/să o studiem, să fim 
pătrunşi de duhul ei şi să trăim în acest duh, să ne conducem după pravilele, po- 
runcile şi regulile ei. 


Dar mai ales - trebuie să restaurăm mereu în noi, prin pocăință adâncă, chipul ade- 
văratului creştin ortodox după exemplul sfinților lui Dumnezeu, care au trăit în 
toate timpurile. 


Și, dacă prima sărbătoare a Ortodoxiei a fost orânduită atunci 


şi prin aceasta a apărat şi adevărul 
întrupării lui Dumnezeu - şi acum Biserica continuă Să prăznuiască şi va 
prăznui până la Sfârşitul zilelor lumii arătarea în ea a chipurilor Dumnezeului 
Cel viu. Căci şi acum Dumnezeu Se descoperă pe Sine în oamenii care au 


dobândit şi au arătat în ei înşişi această comoară nepreţuită, acest singur 
mărgăritar, pe care toată lumea nu îl poate egala - asemănarea omului cu 
Dumnezeu prin Sfinţenia vieţii. 


Aşadar, să ne rugăm acum, dragii mei, către cei ce prin sfinţenia lor au sfinţit şi ne 
sfinţesc şi nouă calea către Adevăr. 


Să ne rugăm şi pentru cei ce prin ostenelile lor şi prin boli păstrează credincioşia 
faţă de Adevărul lui Dumnezeu în zilele noastre. Să Il rugăm pe Domnul ca nici 


noi să nu fim străini de această credincioşie şi de aceste osteneli. Amin. 


2 (15) martie 1992 


ie se ste 


Invăţătură în săptămâna întâia a Postului mare 


Această credinţă apostolică, această credinţă părintească, această credinţă ortodoxă 
lumea să o întărească. 


Pentru ce iubim noi Ortodoxia şi Biserica Ortodoxă? În zilele vieţii Sale 
pământeşti, binecredincioşi ascultători, Domnul nostru lisus Hristos i-a unit în 
jurul Său pe toţi cei ce credeau în EI, iar dintre aceşti credincioşi îndeosebi i-a 
apropiat de Sine pe apostoli. 


Din poporul care credea în Hristos a şi început să se formeze, din ziua Sfintei 
Cincizecimi, Biserica lui Hristos, iar din apostoli - primii conducători ai acestei 
Biserici, păstorii şi învățătorii ei. 


Nu uşoară era sarcina lor. Trebuia nu numai să îi înveţe adevărurile de credinţă şi 
să îi întărească duhovniceşte pe cei ce primeau creştinismul, dar în acelaşi timp să 
şi îi apere de învăţăturile false şi erezii. După cuvântul apostolului, aceste crezii 
trebuie să fie (| Corinteni 11,19) ca să se învedereze cei încercaţi, adică cei mai 
drepteredincioşi şi statornici dintre cei ce cred în Hristos. 


Biruinţa dreptei credinţe a fost întărită prin hotărârile Sinoadelor Ecumenice şi 
locale. 


De atunci, Biserica lui Hristos are acel Simbol universal al credinţei, pe care noi îl 
auzim în bisericile noastre la fiecare Dumnezeiască Liturghie. 


Acest simbol din anul 842 Sfânta Biserică îl anunţă cu deosebită solemnitate în 
ziua sărbătorii Ortodoxiei, adică în ziua de astăzi într-o rânduială specială de rugă- 
ciune prin cuvintele: „Această credință apostolică, această credință părin-tească, 
această credinţă ortodoxă lumea să o întărească”. 


Binecredincioşi ascultători! Credinţa noastră de aceea se numeşte apostolică, 
pentru că păstrează nealterat şi neclintit în ea tot ceea ce au învăţat Insuşi Hristos şi 
apostolii Săi şi este conţinut în Sfânta Scriptură şi Sfânta Tradiţie. 


Această credinţă cu sfinţenie au cinstit-o şi au apărat-o în Sinoadele Bisericeşti şi 
în operele lor Sfinţii Părinţi şi învăţători ai Bisericii. Prin ea Sfinții Părinţi s-au 
mântuit şi s-au proslăvit. De aceea se şi numeşte credinţă părintească. 


Fiind adevărată şi mântuitoare, dându-ne puteri binecuvântate, „cele ce sunt spre 
viaţă şi spre bună cucernicie“, ea se mai numește şi dreapta credinţă sau Ortodoxie. 


Precum vedem, fraţi şi surori, Ortodoxia noastră se clădeşte pe o temelie solidă, 
neclintită: pe devotamentul față de învățătura Mântuitorului, a apostolilor, a 
sfinților părinți ai Sinoadelor Ecumenice, pe experienţa de veacuri a vieţii duhov- 
niceşti, pline de har, trăite în Hristos. Cetele sfinților plăcuţi lui Dumnezeu - ale 
mucenicilor, ale mărturisitorilor, ale făcătorilor de minuni, ale cuvioşilor şi ale 
celorlalți sfinți prin viaţa lor plăcută lui Dumnezeu şi prin sfârşitul lor cel drept 
mărturisesc că această credință ortodoxă este adevărată şi mântuitoare. 


Prin această credinţă s-au mântuit şi toţi bine credincioşii noştri înaintaşi, porun- 
cindu-ne ca pe lumina ochilor să păzim această credinţă şi prin ea să ne mântuim. 
Credinţa noastră se mai numeşte ortodoxă şi prin deosebire de credinţa catolicilor 
şi a protestanților, care s-au abătut de la unicul trunchi al credinţei apostolice, 
părinteşti, ortodoxe. 


Trăsătura fundamentală a Ortodoxiei noastre constă în faptul că pentru ea 
creştinismul nu este o teorie, ci însăşi viaţă în Hristos, după poruncile 
evanghelice şi rânduielile bisericeşti. 


Y Temelia acestei credinţe este credința sinceră, adâncă, vie în Dumnezeul cel 
Viu, cel în Trei Ipostasuri - Creatorul cerului şi al pământului, Care este 
Atotprezent, Atoatevăzător, Atotmilostiv, întotdeauna gata să ne mustre 


(prin mustrările conştiinţei noastre) şi să ne vină în ajutor (prin rugăciunea 
noastră) şi să trimită harul iubirii şi al iertării (prin Sfintele Taine). 

Y A doua temelie a Ortodoxiei noastre este credinţa în lisus Hristos ca Fiu al 
lui Dumnezeu si Răscumpărător al lumii. Credinţa în faptul că El împreună 
cu Sfântul Duh (şi nu fără participarea Tatălui ceresc) ne şi cheamă, ne şi 
sfințeşte, ne şi luminează, ne şi înţelepţeşte spre mântuire, unindu-se cu noi 
în Taina Sfintei Împărtăşanii. 

V A treia temelie a credinţei noastre ortodoxe este credința în viaţa viitoare, 
de după moarte, în unitatea Bisericii pământeşti şi cereşti, în mijlocirea 
pentru noi a Maicii Domnului şi a tuturor plăcuţilor lui Dumnezeu. 

Y A patra temelie o constituie iubirea noastră creştină, frăţia şi mila unuia 
față de celălalt ca membri ai aceleiaşi familii, ca mădulare ale aceluiaşi 
trup - ale Bisericii lui Hristos. 

VA cincea temelie este ea însăşi - această Biserică a lui Hristos, Sfânta ei 
Tradiţie, rânduielile ei, dumnezeieştile slujbe. Tainele, obiceiurile, operele 
Sfinților Părinţi, hotărârile şi regulile Sinoadelor Ecumenice şi locale şi 
toată experienţa binecuvântată de veacuri a vieţii în Hristos şi a îndrumării 
ei către mântuire a fiilor ei credincioşi. Puterea creatoare a Bisericii este 
Duhul Sfânt, care din ziua Cincizecimii locuieşte în ea. 


Tuturor, fraţi şi surori, ne este de folos să ne verificăm din când în când, să vedem 
dacă suntem ortodocşi, dacă satisfacem cerinţele înfăţişate nouă de Maica noastră 
Biserica. 


Să ne oprim ceva mai în amănunt la însemnătatea, pe care o are pentru noi, pentru 
mântuirea noastră Sfânta Biserică Ortodoxă. Uitaţi-vă cum ca (Biserica Ortodoxă) 
ne ajută nouă la mântuirea noastră. Ea sfinţeşte venirea noastră pe lume prin Taina 
Botezului, însoţeşte viaţa noastră prin darurile binecuvântate ale celorlalte Taine şi 
rugăciuni. Ne însoţeşte în lumea cealaltă prin minunatele ei cântări, prin 
rugăciunile de dezlegare şi binecuvântări. Toată viaţa noastră - de la leagăn până la 
mormânt - se scurge sub sfânta ei îndrumare şi binecuvântare. Deosebit de palpa- 
bilă este însemnătatea ei în rugăciunea obştească (în biserică) şi în călăuzirea vieţii 
noastre duhovniceşti. 


Ea, împodobind frumos minunatele noastre biserici cu sfintele icoane, ne îndeamnă 
la înălţarea în rugăciune a sufletelor şi inimilor noastre către Domnul Dumnezeu. 
Ea desfătează, hrăneşte duhovniceşte şi absoarbe sufletele noastre prin sensul 
adânc şi armonia dumnezeieştilor ei slujbe. Ea sfințeşte şi întăreşte cu harul 
rugăciunilor şi al Tainelor sale sufletele noastre neputincioase, triste. Tot ea ne 
acordă în fiecare săptămână anumite zile (miercurea şi vinerea) pentru post şi 


pocăință. în cursul anului alocă anumite perioade - cele patru posturi în acelaşi 
Scop. 


lată, a trecut deja o săptămână, de când am intrat în zilele Sfântului şi marelui Post. 
Biserica Ortodoxă face totul pentru ca sufletul nostru să tremure şi să palpite în 
aceste mari şi sfinte zile, să simtă ticăloşia păcatelor sale şi să se aprindă de dorinţa 
de curăţire, de înnoire, de sfințire. 


Prin slujbele de pocăință ale Postului mare, prin cântările lor înduioşătoare, 
rugăciuni, plecările genunchilor ea (Sfânta Biserică) ne cheamă la pocăință şi la 
împăcarea cu Dumnezeu. În nici o altă perioadă Domnul nu este atât de aproape de 
sufletul nostru întristat şi de conştiinţa noastră suferindă, nu bate atât de tare la uşa 
inimii noastre (cf. Apocalipsa 3, 20) ca anume în aceste sfinte zile. 


Și toţi ştim că, doar ţinând cu asprime Postul mare, doar curăţindu-ne, sfințindu-ne 
sufletul nostru prin pocăință, vom întâmpina cu bucurie şi solemnitate şi noaptea 
de Paşti, când sufletul nostru, înnoit şi înviat, de pe tot pământul triumfal va cânta 
imnul Mântuitorului Celui înviat şi nu va şti unde se află - în cer sau pe pământ. 


Cine creează şi va crea pentru noi această fericire inexprimabilă, această bucurie 


cerească? Numai şi numai ea - Biserica noastră Ortodoxă, purtătoarea şi păs- 
trătoarea Ortodoxiei noastre. 


Să păstrăm, aşadar, iubiţi fraţi şi surori, ca şi binecredincioşii noştri înaintaşi, Orto- 
doxia noastră, să trăim şi să ne mântuim prin ea şi cu cinste să purtăm marele nume 
de creştin ortodox. Amin. 


(din: Arhimandrit loan Krestiankin, Predici la Postul mare, Editura Egumeniţa, 
2016) 


Gustarea lui Dumnezeu. Tâlcuirea duhovnicească a părintelui Zaharia de la 
Essex la Evanghelia primei Duminici a Postului mare: “Mai mari decât 
acestea vom vedea”. Taina vieţii în Hristos ca neîncetată înnoire 


“O astfel de viaţă nu poate fi nici statică, nici plictisitoare, căci trăim în prezenţa 
lui Dumnezeu Însuşi. Cei ce au gustat şi au văzut că Domnul este bun ştiu că 
energia Lui dumnezeiască insuflă neîncetat o nouă cunoaştere şi descoperă noi 
chipuri prin care inima se lărgeşte în Urcuşul ei către Dumnezeu. Ei ştiu că 
milostivirile Domnului se înnoiesc în fiecare dimineaţă” 


Arhimandrit 
Zaharia Zaharou 


XAdu-ţi ăi 
de dhagostea dea 


“Cole tnei peniaade ale E... 
în tealagia Pă vintelui Safanie 


Mai mari decât acestea vom vedea (ID) 


O, Duhule Sfinte, drag eşti Tu sufletului. A Te înfăţişa este cu neputinţă, dar 
sufletul cunoaşte a Ta venire, şi Tu aduci pace minţii şi îndulcire inimii! 


Pentru noi, oamenii, nu există o tragedie mai mare decât a ne vedea înstrăinaţi de 
Duhul lui Hristos, căci fără legătura dragostei cu Dumnezeul şi Mântuitorul nostru 
totul este zadarnic şi lipsit de noimă. 


În Sfânta Evanghelie după loan găsim o istorisire minunată care ne ajută să 
pătrundem în taina cunoaşterii adevărului lui Hristos: chemarea la apostolat a 
ucenicilor Filip şi Natanael. Ea ne arată în ce chip ajungem să-L cunoaştem pe 


Ziditorul nostru, Atotputernicul Dumnezeu, Care pentru noi S-a deşertat pe Sine şi 
S-a îmbrăcat cu slăbiciunea omenească, ca prin această „slăbiciune” să ne 
mântuiască şi să ne dea puterea de a purta slava măreției Sale. Iar noi ştim că 
„slăbiciunea lui Dumnezeu este mai puternică decât tăria oamenilor”. 


Hristos îl găseşte pe Filip şi îi spune: „Urmează-Mi“. Porunca Domnului este de 
ajuns pentru ca Filip, om simplu şi lipsit de fățărnicie, să primească îndată 
chemarea Lui. Răspunsul grabnic, neşovăielnic al lui Filip este insuflat si de 
vederea Feţei Domnului, precum şi de energia dătătoare de viaţă a cuvântului Său, 
care oglindesc în chip desăvârşit dumnezeirea Lui. De asemenea, nu trebuie să 
uităm că în vremea aceea iudeii aşteptau cu osârdie şi cu mare nădejde venirea 
Izbăvitorului, urmând astfel evlaviei de veacuri a strămoşilor lor. "Toate acestea au 
făcut cu putinţă desăvârşita ucenicie a lui Filip care, fără zăbavă, L-a urmat pe 
Hristos. 


De îndată ce focul dumnezeiesc al lui Hristos i-a aprins candela sufletului, nimic 
nu-l mai putea opri acum pe Filip să aprindă la rândul lui şi alte candele. Flacăra 
iubirii lui Dumnezeu se răspândeşte cu mare repeziciune de la o inimă la alta şi 
următoarea candelă ce avea să fie aprinsă a fost cea a lui Natanael. Totuşi, acesta 
n-a putut să-şi ascundă neîncrederea: cum este cu putință ca Mântuitorul să vină 
dintr-un orăşel atât de neînsemnat precum Nazaretul? Plin de înţelepciunea pe care 
o dobândise din întâlnirea cu Domnul, Filip îi răspunde simplu: „Vino şi vezi“. 
Într-adevăr, nu există răspuns mai bun decât acesta: „Vino şi verifică tu însuţi acest 
adevăr, iar dacă EI este Adevărul, atunci îţi va fi cu neputinţă să te mai îndoieşti”. 


x XX 


Dacă omul caută cu sinceritate şi în mod obiectiv adevărul, îl poate descoperi ca în 
orice ştiinţă, făcând un experiment. Din acest punct de vedere teologia se aseamănă 
stiințelor empirice, unde mai întâi se formulează o ipoteză şi se concepe o teorie, 
iar apoi se fac experimente pentru a o verifica. Dacă ipoteza se confirmă, ea este 
recunoscută ca lege ce guvernează un anumit fenomen fizic. La fel se întâmplă şi 
în viaţa duhovnicească: învăţăm despre Dumnezeu şi despre căile Lui din 
experienţă, „punând la încercare” adevărul Său în relaţia noastră cu El. Atunci când 
adevărul cuvintelor Sale se confirmă, el devine singura lege care ne ocârmuieşte 
viaţa. Poruncile lui Hristos ne sunt date sub formă de ipoteză. De pildă, Domnul 
spune: „Fericiţi cei ce plâng, că aceia se vor mângâia”, arătându-ne prin aceasta că 
numai cei ce îmbrăţişează plânsul cel duhovnicesc se vor învrednici de mângâierea 
nestricăcioasă a Mângâietorului. 


Hristos Se descoperă pe Sine făpturilor Sale care, fiind chipul lui Dumnezeu, sunt 
înzestrate cu rațiune şi libertate. În marea Lui bunătate şi milostivire, El ne 
îngăduie să-L punem la încercare prin voia noastră liberă, precum şi El ne cearcă 
inimile în fiecare dimineaţă şi în orice clipă. Într-adevăr, Domnul voieşte ca noi să 
venim la EI cu o inimă hpsită de vicleşug, de bunăvoie şi fără prejudecăţi, şi să-L 
„încercăm” cu nevinovăție, aşa cum a făcut Natanael. Dacă „venim şi vedem“, 
Dumnezeu nu va întârzia să ne dea mărturie despre Sine însuşi. Însă ne lasă pe noi 
să facem primul pas, să ne manifestăm dorinţa de a-L cunoaşte şi de a-L urma de 
bunăvoie şi cu toată inima. Negrăită este smerenia şi milostivirea lui Dumnezeu, 
iar cuvintele ce purced din gura Lui îl încurajează pe om să-L „pună la încercare” 
pe Ziditorul său şi astfel să-L cunoască precum este. Însă, pe cei ce nu L-au 
încercat pe Dumnezeu, care nu au făcut experimentul lor cu Dumnezeu, Domnul 
„i-a lăsat la mintea lor fără judecată, să facă cele ce nu se cuvine“, după cum spune 
Sfântul Pavel în Epistola sa către Romani. 


Pentru om, cea mai mare nefericire este să rămână necercat la cuget şi la inimă, 
adică să nu fi „gustat” vreodată apropierea lui Dumnezeu, nici să se fi învrednicit 
de cunoaşterea Lui. Cea mai mare nenorocire în această viaţă este să ne lăsăm 
înşelați cu privire la Dumnezeu şi să nu ajungem să „gustăm” sau să simţim 
Adevărul Lui. Cuvântul grecesc Soxioc, derivat de la verbul Sokwoto, folosit de 
Sfântul Pavel în Epistola către Romani (1, 28), înseamnă: „cel ce a gustat şi a do- 
bândit cunoştinţă”. Tocmai această cunoaştere empirică nemijlocită a adevăratului 
Dumnezeu este teologia mistică a Bisericii noastre. Este cunoaştere mistică nu 
pentru că ar fi în vreun fel „ascunsă”, ci pentru că nu este exterioară omului, ci este 
trăită de către „omul Cel tainic” al inimii ca dar al Duhului Sfânt. O astfel de 
cunoaştere a lui Dumnezeu nu se poate dobândi prin simţuri, căci Dumnezeu nu 
poate fi văzut cu ochii trupeşti, nici Cunoscut de către mintea omenească. Omul nu 
trebuie decât să vrea să facă acest experiment: dacă primeşte cuvântul lui Hristos 
şi-l împlineşte în viaţa sa, va putea verifica apoi lăuntric adevărul acestui cuvânt şi- 
| va îmbrăţişa cu toată inima, statornicindu-l drept legea fiinţei sale. Atunci i se vor 
deschide ochii duhovniceşti, iar inima 1 se va trezi la credinţa care devine astfel 
„încredințarea celor nădăjduite, dovedirea lucrurilor celor nevăzute”. 


Precum trupul este înzestrat cu simţul pipăitului, al auzului şi al văzului, tot aşa şi 
sufletul omului, inima lui işi are simţurile sale. Când omul îmbrățişează pocăinţa şi 
trăieşte potrivit cuvântului lui Hristos, simţurile lui duhovniceşti prind viaţă şi el 
începe să-L vadă pe Dumnezeu, să-L cunoască, să-l audă glasul şi să-l simtă 
prezenţa în chip negrăit. Pe Dumnezeu nu-L putem cuprinde cu mintea, nici 
percepe prin simţuri, dar Îl putem simţi şi trăi în inima noastră. Inima omului este 
sălaşul mult dorit al Domnului, iar când Acesta vine să locuiască într-însa, omul 


simte că se află în întregime în Duhul lui Dumnezeu; începe să preţuiască limba lui 
Dumnezeu, învaţă să vorbească cu El şi să-l asculte cuvântul. Cu adevărat, 
neasemuite sunt căile prin care ne împărtăşim de Dumnezeu! 


Filip îl cheamă pe Natanael „să vină şi să vadă”, sau cum citim în Vechiul Tes- 
tament, „să guste şi să vadă“. Am putea spune, de asemenea, „să guste şi să 
cunoască”. Dar oare ce să cunoască? Să cunoască că Hristos este Domnul, că 
Domnul este dulce şi bun şi că nu există altul asemenea Lui. 


Domnul Se apropie de fiecare om în chip diferit, ca să trezească în el dorinţa de a 
se dărui cu toată inima milostivului Dumnezeu. Vedem aceasta din cuvântul cu 
care Mântuitorul l-a întâmpinat pe Natanael. În majoritatea cazurilor, pentru a-i 
putea împărtăşi omului viaţa cea veşnică, Domnul începe prin a Se smeri pe Sine 
înaintea lui. Cu Natanael însă El procedează altfel: în loc să Se smerească pe Sine, 
Hristos îi dezvăluie acestuia ascunzişurile inimii sale, vădind aroganţa cu care s-a 
apropiat de EI („Din Nazaret poate fi ceva bun?) şi strivind-o, însă nu prin cuvinte 
mustrătoare, ci printr-o neprefăcută blândeţe: „lată, cu adevărat, israelit în care nu 
este vicleşug!” Când Dumnezeu ne striveşte părerea de sine, ne dăruieşte totodată 
şi puterea să ne tămăduim de ea, în timp ce dacă am merge la un psiholog şi i-am 
descoperi rănile noastre sufleteşti, acesta ar face probabil o analiză impresionantă a 
stării noastre, dar am rămâne nevindecaţi. Căci numai Dumnezeu ne poate arăta 
sărăcia duhovnicească şi, vrând să ne mântuiască, ne insuflă şi ne dă puterea să ne 
lucrăm mântuirea fără a cădea în deznădejde. 


Atât de mare este dorinţa lui Hristos de a-i împărtăşi lui Natanael viaţa şi adevărul 
Său, încât, după ce i-a descoperit mândria ascunsă, îl goleşte cu desăvârşire de ea. 
Numindu-l israelit în care nu este vicleşug, Domnul nu numai că îi striveşte 
aroganţa, dar recunoaşte totodată şi dreptatea inimii lui, căci în ciuda îndoielilor 
sale, Natanael se hotărâse să vină la Hristos, să-L vadă faţă către Faţă. De bună 
seamă, nu doar conţinutul cuvintelor lui Hristos, ci şi energia care le însoţeşte 
descoperă adevărul şi împărtăşeşte inimii omului harul ce purcede din Inima 
dumnezeiască a Domnului lisus. Viaţa în Hristos este asemenea unui iceberg: 
numai vârful i se poate vedea, însă în puterea lui Dumnezeu stă ascunsă o negrăită 
măsură a harului pe care EI o împărtăşeşte inimii omului potrivit Credinței lui. 


Cuvântul Domnului a trezit şi a înviat sufletul lui Natanael. Totuşi, îndrăzneala nu- 
| părăseşte, căci il întreabă pe Hristos: „De unde mă cunoşti?” Atunci Domnul 
continuă să i Se descopere: „Mai înainte de a te chema Filip, te-am văzut când erai 
sub smochin“. 


Aceste cuvinte fac referire la prorocia lui Zaharia din Vechiul Testament, unde „a 
fi sub smochin” înseamnă a cerceta neîncetat Legea şi cuvântul lui Dumnezeu. 
Căci Domnul ştia că Natanael cerceta neobosit Scripturile, căutând cu râvnă fiecare 
urmă a prezenţei lui Dumnezeu în cuvântul Său scris. Cuvântul rostit al Cuvântului 
lui Dumnezeu întrupat trebuie să fi răsunat adânc în inima lui, de vreme ce îi 
fusese adresat personal şi i se potrivea în chip desăvârşit. În clipa aceea Natanael 
nu putea decât să se recunoască învins, căci inima îi fusese înştiinţată de adevărul 
Fiului şi Cuvântului lui Dumnezeu. El îşi pecetluieşte înfrângerea prin propriul său 
„Amin”, mărturisind: „Rabi, Tu eşti Fiul lui Dumnezeu, Tu eşti regele lui Israel“, 
ceea ce înseamnă: „Cu adevărat, Tu eşti Cel pe Care îl căutam în Scripturi sub 
smochin. Tu eşti Fiul lui Dumnezeu, împăratul lui Israel, Răscumpărătorul lumii”. 


De îndată ce Natanael şi-a mărturisit credinţa în dumnezeirea Nazarineanului, 
Domnul întăreşte adevărul născut în inima lui prin cuvintele: „Pentru că ţi-am spus 
că te-am văzut sub smochin, crezi? Mai mari decât acestea vei vedea“. 


Mare este puterea acestui cuvânt, căci este rostit de Atotputernicul Dumnezeu şi 
dezvăluie esenţa vieţii omului în Hristos - o viaţă dinamică ce nu cunoaşte nici 
împuţinare, nici stagnare, o viaţă în care neîncetat vom vedea „lucruri mai mari”. 
Potrivit Sfinților Părinţi, în veacul ce va să fie îngerii înşişi vor creşte neîncetat 
întru plinătatea iubirii, iar această creştere nu va avea sfârşit. La fel poate spori şi 
omul în fiecare zi în cunoaştere şi har încă din viaţa aceasta. 


În Rai, Dumnezeu astfel S-a descoperit pe Sine omului, încât simpla vedere a 
Ziditorului său îl insufla pe Adam să urmeze virtuţilor şi vieţii Acestuia. După 
căderea în păcat, Dumnezeu, vrând să-l ridice pe om, a făcut din inima lui ţinta 
cercetării Sale: „lată, stau la uşă şi bat; de va auzi cineva glasul Meu şi va deschide 
uşa, voi intra la el şi voi cina cu el şi el cu Mine”. 


Domnul doreşte însă ca şi noi să facem din EL ţinta vieţii noastre, de aceea se 
cuvine să stăm la uşa milostivirii Sale şi să batem cu râvnă şi din toată inima. Acest 
lucru este însă cu putință numai dacă rămânem în prezența lui Dumnezeu, 
încercând să cultivăm în inima noastră o simţire duhovnicească şi dumnezeiască. 
Astfel va veni clipa când uşa inimii se va deschide şi atunci va începe praznicul lui 
Dumnezeu cu omul. Cel ce petrece neîncetat în prezenţa Domnului va cunoaşte în 
fiecare zi noi suişuri duhovniceşti în inima lui prin lucrarea dreptei Celui Preaînalt, 
adică prin harul Duhului Sfânt. În felul acesta împlinim porunca lui Dumnezeu de 
a-l aduce neîncetat o cântare nouă. O astfel de viaţă nu poate fi nici statică, nici 
plictisitoare, căci trăim în prezenţa lui Dumnezeu Însuşi. Cei ce au gustat şi au 
văzut că Domnul este bun ştiu că energia Lui dumnezeiască insuflă neîncetat o 


nouă cunoaştere şi descoperă noi chipuri prin care inima se lărgeşte în Urcuşul ei 
către Dumnezeu. Ei ştiu că milostivirile Domnului se înnoiesc în fiecare dimineaţă. 


[va urma] 


(din: Arhimandrit Zaharia Zaharou, “Adu-ţi aminte de dragostea cea dintâi 
(Apoc. 2, 4-5)”. Cele trei perioade ale vârstei duhovniceşti în teologia Părintelui 
Sofronie, Editura Doxologia, 2015) 


“Cântaţi Domnului cântare nouă ...” - Arhim. Zaharia Zaharou ne 
descoperă “cum tânjeşte Dumnezeu ca noi să ne smerim pentru a ne putea 
dărui încă şi mai mult har”. Recunoştinţa faţă de Dumnezeu - Izvor nesecat 
de insuflare. “Ispita noutăţii” vs. dinamica nesfârşită a vieţii harului 


“Astfel, cu ajutorul lui Dumnezeu, devenim mai puternici şi in stare a ne împotrivi 
„întinăciunilor lumii”, întărindu-ne în legea lui Hristos care biruieşte legea 
păcatului ce lucrează în mădularele noastre. Marele foc curăţitor şi dătător de viaţă 
al lui Dumnezeu stinge în noi focul cel întunecat al lumii acesteia, îndepărtând 
întinăciunile şi stricăciunile ei şi păstrându-ne în prezenţa sfințitoare a Domnului. 
Prin Sfântul Apostol Pavel Biserica ne îndeamnă să facem tot ce ne stă în putinţă 
pentru a păstra viu Duhul lui Dumnezeu în noi...” 


Mai mari decât acestea vom vedea (II) 
Continuare de la: Gustarea lui Dumnezeu 


“[...] Din fire omul este înzestrat cu nevoia de a învăţa şi de a descoperi noi 
mijloace de cunoaştere, însă în starea lui căzută el caută să-şi satisfacă această 
nevoie gustând din fructul amar al patimilor. De aceea, atunci când îl părăseşte pe 
Dumnezeu şi se întoarce către lumea materială se face robul acesteia şi nu mai este 
în stare să intre în prezenţa Domnului şi să-l urmeze Lui. În pilda despre cina cea 
mare, vedem că cel ce cumpărase cinci perechi de boi a refuzat chemarea 


stăpânului casei pentru nici un alt motiv decât aparent urgenta lui nevoie de „a 
încerca” dobitoacele proaspăt dobândite. Această atitudine este tipică indeosebi 
pentru generaţia noastră, cu nestăvilita ei dorinţă de a intra în posesia celor mai noi 
informaţii sau tehnologii. 


Stapânitorul lumii acesteia astfel împovărează inima omului şi îi întunecă mintea, 
încât în cele din urmă acesta nu mai are puterea să stea înaintea lui Dumnezeu faţă 
către Faţă. Este firesc ca omul să vrea să sporească în cunoaştere şi să se dezvolte, 
dar se cuvine a face aceasta îndeosebi în tărâmul Duhului, pentru că acolo ne 
dăruieşte Dumnezeu înnoirea vieţii, singura „noutate” care are valoare veşnică. Ca 
să biruim ispita noutăţii în plan material trebuie să punem mereu un început nou în 
legătura noastră cu Dumnezeu. Domnul Se bucură când Îi cerem să ne arate noi căi 
de a ne apropia de EI şi vine degrabă în ajutorul nostru, căci El însuşi doreşte să ne 
dăruiască un nou început, un nou har, o nouă prefacere a inimii prin care să ne 
înălțăm către Dumnezeu, sporind în cunoaşterea Lui. În fiecare zi la sfârşitul 
Utreniei, la Laude, spunem: „Cântaţi Domnului cântare nouă“. 


Atunci când ne dăruim cu tot sufletul puternicului Duh al lui Dumnezeu, trăim în 
fiecare zi schimbările aduse de dreapta Celui Preaînalt, iar inima şi duhul nostru se 
înalță neîncetat către EI prin harul Său. De fiecare dată când izbutim să intrăm în 


prezenţa Lui, Dumnezeu ne reînnoieşte vederea duhovnicească, ne tămăduieşte 
inima şi ne împlineşte nădejdea, reîntregindu-ne fiinţa şi dăruindu-ne o tot mai 
adâncă cunoaştere a Sa prin rugăciune. 


Cântarea noastră cea nouă este, aşadar, o cântare de mulţumită şi de dragoste faţă 
de Dumnezeul nostru cel iubit. Nu mai suntem stăpâniţi de nimicitoarea dorință 
după plăcerile înşelătoare pe care ni le oferă şuvoiul nesfârşit al noutăţilor lumești 
ce condamnă sufletul la înfometare. Fireşte, ne putem folosi cu înţelepciune de 
aceste „unelte”, dar principalul nostru scop trebuie să fie a-L „încerca” pe 
Dumnezeu în fiecare zi, ca să sporim în cunoaşterea Lui. Potrivit cuvântului 
Sfântului Apostol Pavel, cel ce nu L-a întâlnit şi deci nu L-a „gustat” vreodată pe 
Dumnezeu este cel mai văduvit dintre toţi oamenii, fiindcă este robul întunericului 
propriei sale voi. Dar dacă îl caută pe Dumnezeu şi gustă harul Lui, va trăi lucruri 
cu adevărat măreţe în viaţa sa şi va descoperi că înnoirea vieţii în Dumnezeu îi este 
mai de trebuinţă decât orice altă „noutate” pământească. În felul acesta legătura 
noastră cu Dumnezeu se adânceşte tot mai mult. (Sfântul Zosima a fost ispitit de 
gândul că pentru el nu mai există ceva nou în viaţa duhovnicească. Dar Dumnezeu 
l-a adus în pustiul de dincolo de Iordan, unde i-a dat cea mai mare lecţie prin 
Sfânta Maria Egipteanca.) Această creştere a sufletului va continua şi după moarte, 
când vom cunoaşte Adevăruri încă şi mai minunate despre Domnul nostru. Duhul 


Omului îşi află adevărata împlinire în cele ce sunt neclintite, absolute, nes- 
chimbate, într-un cuvânt, veşnice. 


Dumnezeu doreşte cu osârdie ca omul să se înalțe din putere în putere, din slavă în 
slavă. EI îi dăruieşte toate ale Sale, căci nu suferă ca făptura pe care a zidit-o după 
chipul şi după asemănarea Sa să fie cu ceva mai prejos decât EI Însuşi: „Toate ale 
Mele ale tale sunt“. Aceasta este voia Lui pentru noi, iar dacă ne supunem ei, nu 
numai că nu ne va mai stăpâni vreodată mulţumirea de sine, ci vom tânji a ne 
apropia tot mai mult de Dumnezeu, flămânzind şi însetând după dreptatea Lui. Tot 
cel ce-şi pregăteşte inima pentru această creştere dinamică în Hristos va vedea 
mereu „lucruri mai mari”, potrivit făgăduinţei Domnului. 


După ce am primit cuvântul lui Dumnezeu, după ce L-am cunoscut pe Domnul şi 
am gustat adevărul Lui, care a devenit acum singurul temei al fiinţei noastre, 
devenim sălaşul lui Hristos, al Cărui chip Duhul Sfânt îl întipăreşte în inima 
noastră. De fiecare dată când ne pogorâm mintea în inimă, aflăm acolo o comoară, 
mărgăritarul cel de mare preţ şi simţim dreapta lui Dumnezeu lucrând în noi prin 
puterea Duhului Sfânt. Atunci răspundem înălțând Domnului o nouă cântare de 
laudă şi ne ţinem cu tărie de poala hainei Lui, pentru ca Duhul Sfânt să poată lucra 
în inima noastră, care este acum deschisă harului Său. Cât de mult doreşte Domnul 


să-l aducem cântări noi! Cum tânjeşte El ca noi să ne smerim pentru a ne putea 
dărui încă şi mai mult har! Şi cu fiecare creştere a harului îi vom cânta o nouă 
cântare de laudă şi de mulţumită. 


Sfinţii Părinţi arată că recunoştinţa față de Dumnezeu este un izvor nesecat de 
însuflare, întrucât mintea şi inima încep să vadă tot mai limpede binecuvântările pe 
care Dumnezeu le revarsă asupra noastră, asupra semenilor noştri şi asupra întregii 
lumi. Niciodată nu-l vom putea mulţumi îndeajuns Domnului, şi cu cât îl lăudăm 
şi-L slăvim mal mult, cu atât mai larg se deschid cerurile înaintea noastră. Prorocul 
Moise, şi împreună cu el toţi drepţii din toate vremurile, a cunoscut din cercare 
această lucrare minunată a Duhului lui Dumnezeu. Sfântul Apostol Pavel spune: 
„lar noi n-am primit duhul lumii, ci Duhul cel de la Dumnezeu, ca să cunoaştem 
cele dăruite nouă de Dumnezeu“. 


Duhul lumii acesteia este duhul mândriei, care este potrivnic lui Dumnezeu, în 
timp ce Duhul Domnului deschide mintea şi inima omului spre cunoaşterea lu- 
crurilor minunate pe care EI ni le-a dăruit. Atunci aducem neîncetat mulţumită lui 
Dumnezeu pentru toate darurile Sale, chiar şi pentru aerul pe care-l respirăm, cum 
citim într-una din rugăciunile slujbei Botezului: „Tu spre răsuflare ai revărsat 
aerul.” Acest aer susţine viaţa noastră trupească. Există însă şi un altfel de „aer”, o 


adiere înmiresmată - suflarea Duhului Sfânt, pe care Dumnezeu a suflat-o în faţa 
lui Adam în Rai şi prin care a inspirat neîncetat Biserica Sa, adunarea celor ce 
iubesc Numele Său şi smerita Lui arătare. 


„Mai mari decât acestea veţi vedea” nu se referă numai la creşterea veşnică a 
sufletului în Dumnezeu, ci şi la acele lucruri minunate pe care le descoperim în 
Persoana lui Hristos, a Cărui împărăție este fără de sfârşit. După ce l-a recunoscut 
pe Natanael ca israelit, şi anume ca om duhovnicesc al cărui ochi lăuntric veghează 
neîncetat (,„Israel” înseamnă „mintea care-L vede pe Dumnezeu”), Domnul îi 
lămureşte apoi firea acestor „lucruri mai mari”; „Adevărat, adevărat zic vouă, de 
acum veţi vedea cerul deschizându-se şi pe îngerii lui Dumnezeu suindu-se şi 


coborându-se peste Fiul Omului”. 


Cu alte cuvinte, lucrurile mai mari aparţin lumii ce va să fie. De acum înainte 
Natanael îl va vedea pe Dumnezeu în Persoana lui lisus Hristos în Care cerul şi 
pământul sunt unite ca printr-o scară pe care urcă şi coboară îngerii ce slujesc 
oamenilor. Natanael ştie acum că legea şi pildele Vechiului Testament şi-au aflat 
împlinirea în Persoana Domnului Hristos şi că acestea nu au fost decât o pregătire 
pentru a primi plinătatea descoperirii dumnezeieşti. Unirea lui Dumnezeu cu omul 
în lisus Hristos este cu adevărat cea mai mare dintre toate minunile. 


După ce ne-am îmbrăcat cu Hristos în Sfântul Botez şi simţurile noastre 
duhovniceşti au prins viaţă, trebuie să le păstrăm vii şi lucrătoare prin ascultarea 
față de poruncile Domnului şi prin împărtăşirea cu Sfintele Lui Taine. Căci prin 
aceste simţuri duhovniceşti ajungem să înţelegem cu adevărat fiecare pas pe care îl 
facem în viaţa noastră şi învăţăm să recunoaştem în fiecare împrejurare lucrarea 
dreptei lui Dumnezeu, adică energia şi pronia Lui. De aceea se Cuvine să purtăm 
neîncetat în cugetul nostru această minune a învierii simțurilor noastre 
duhovniceşti, fiindcă ea reînnoieşte şi păstrează viu înlăuntrul nostru duhul 
recunoştinţei insuflat de Sfântul Duh al lui Dumnezeu. Ea ne ajută totodată să ne 
aducem mereu aminte de nesfârşita măreție a dragostei Sale, cu care EI cel dintâi 
ne-a iubit pe noi „pe când încă îi eram vrăjmaşi“. 


Astfel, cu ajutorul lui Dumnezeu, devenim mai puternici şi în stare a ne împotrivi 
„întinăciunilor lumii”, întărindu-ne în legea lui Hristos care biruieşte legea 
păcatului ce lucrează în mădularele noastre. Marele foc curăţitor şi dătător de viaţă 
al lui Dumnezeu stinge în noi focul cel întunecat al lumii acesteia, îndepărtând 
întinăciunile şi stricăciunile ei şi păstrându-ne în prezenţa sfințitoare a Domnului. 
Prin Sfântul Apostol Pavel Biserica ne îndeamnă să facem tot ce ne stă în putinţă 
pentru a păstra viu Duhul lui Dumnezeu în noi, „ca să ne umplem de cunoaşterea 


voii Lui, întru toată înţelepciunea şi priceperea duhovnicească; ca să umblăm cu 
vrednicie întru Domnul, plăcuţi Lui în toate, aducând roadă în orice lucru bun şi 
sporind în cunoaşterea lui Dumnezeu”. 


Acestea sunt „lucrurile mai mari” făgăduite nouă de Domnul. 


Părintele Sofronie scrie: Viaţa duhovnicească a unui creştin poartă un caracter 
deosebit de dinamic. Ea niciodată nu este statică: este nesfârşit de felurită în 
manifestările ei. Pe de o parte, aceasta îi vădeşte bogăţia, pe de alta, faptul că noi 
nu am atins încă desăvârşirea; în viaţa Dumnezeirii însăşi, Sfânta Treime, 
momentul dinamic şi cel static se contopesc într-o unime de neînțeles nouă. Şi în 
această „unime” se cuprinde adevărata neclătinare făgăduită tuturor celor ce vor fi 
adus adevărata pocăință. 


Aşadar, în Dumnezeu există două „momente”: un moment dinamic şi unul static. 
Momentul dinamic este acea viaţă de continuă creştere în Dumnezeu pe care am 
descris-o mai sus. Momentul static este desăvârşita pace şi odihnă în Dumnezeu, 
când omul se odihneşte în EI prin har. În chip de neînțeles pentru noi, cele două 
aspecte se contopesc în Dumnezeu, iar omul se împărtăşeşte de amândouă prin har. 
Aceasta este starea sfinţilor în viaţa viitoare. 


Din făgăduinţele pe care ni le-a făcut Domnul înţelegem că omul se bucură de o 
deosebită cinste înaintea lui Dumnezeu. Totuşi, nu trebuie să uităm următorul 
lucru: dacă după ce am gustat din luminarea harului şi din taina veacului ce va să 
fie, ne întoarcem la căile lumii şi îngăduim vieţii noastre să decadă, atunci ne va fi 
cu neputinţă s-o mai reînnoim. Într-adevăr, „înfricoşător lucru este a cădea în 
mâinile Dumnezeului celui viu”, fiindcă neîndurătoare va fi judecata pentru cei ce 
nu se sârguiesc a rămâne credincioşi acelei vieți minunate după care au însetat la 
început. 


Cele spuse mai sus sunt menite a ne spori insuflarea şi a ne ajuta să stăm neclintiţi 
înaintea lui Dumnezeu, cu frică şi cu smerenie. Frica lui Dumnezeu nu are hotar pe 
pământ, dar când ne temem de El cum se cuvine, cu credinţă şi cu dragoste, ne 
facem moştenitorii vieţii Sale, precum cântăm in Prochimenul mare: „Dat-ai 
moştenire celor ce se tem de Numele Tău“. 


Avem nevoie de frica lui Dumnezeu, aşa cum avem nevoie şi de mustrarea Lui, 
pentru ca duhul nostru să ardă neîncetat de dragostea Sa, iar viaţa Lui să devină a 
noastră nu numai aici pe pământ, ci şi în veacul viitor. 


Dreptul din credinţă va fi viu, iar noi vom fi numărați impreună cu drepții numai 
dacă vom reuşi să păstrăm până la sfârşit minunea unirii noastre cu Hristos. De 
asemenea, ne putem numi drepţi atunci când credinţa noastră, care de acum „este 
lucrătoare prin iubire desăvârşită”, adânceşte zi de zi cunoaşterea şi dragostea 
noastră față de Dumnezeu. Atunci inima Domnului se uneşte cu inima omului 
pentru veşnicie şi omul cântă o cântare pururi nouă Stăpânului şi Izbăvitorului său. 
Astfel „săvârşim Sfinţenie în frica lui Dumnezeu” şi împlinim scopul pentru care 
EI ne-a adus din întunericul nefiinţei la viaţă şi la cunoaşterea Lui. 


(din: Arhimandrit Zaharia Zaharou, “Adu-ţi aminte de dragostea cea dintâi 
(Apoc. 2, 4-5)”. Cele trei perioade ale vârstei duhovniceşti în teologia Părintelui 
Sofronie, Editura Doxologia, 2015) 


Mitropolit Augustin de Florina - Predică la Duminica Ortodoxiei — Sub pomul 
Ortodoxiei 


>» Te-am văzut sub smochin” (loan 1, 51) 


Astăzi este o mare sărbătoare. Astăzi este Duminica 1 din Post, Duminica Orto- 
doxiei. Dar ce este, iubiții mei, Ortodoxia? 


Ortodoxia este întocmai precum aurul curat. Precum aurul e scos din cuptor şi 
ori de câte ori îl arzi este tot mai curat, aşa şi Ortodoxia noastră: este aur care a 
ieşit din cuptoarele cele duhovniceşti. lar cuptoarele cele duhovniceşti sunt 
Sinoadele Ecumenice şi Locale. Aşadar, Ortodoxia nu este rugina eresurilor, ci este 
aur curat, diamantul adevărului. Ortodoxia este soarele care străluceşte în Răsărit şi 
în Apus. 


Dacă am fi putut, iubiții mei, să înţelegem ce este Ortodoxia, am fi iubit-o ca pe 
mama noastră. Ochii noştri s-ar fi umplut de lacrimi astăzi. Am fi ţinut sfintele 
icoane, am fi zis din inima noastră „Doamne, miluieşte”, şi am fi mulţumit lui 
Dumnezeu, deoarece nu ne-am născut în vreo altă ţară, ci ne-am născut în această 
patrie, în Elada, care miresmuieşte a Ortodoxie; deoarece ne-am născut din părinți 
ortodocşi. De aceea cântăm: „Cine este Dumnezeu mare ca Dumnezeul 
nostru ?...” (Psalmul 76, 14). 


Ortodoxia! Câte teme deschide astăzi! Câte cărți sfinte deschide astăzi! Câte 
minuni are să istorisească ziua de astăzi! Ce să spunem? Să istorisim ce este 
această credinţă a noastră? Să prezentăm biruinţele şi triumfurile de peste veacuri? 
Să înălțăm cinstitele steaguri ale Ortodoxiei, care sunt vopsite cu sângiuri? Să 


povestim istoria acestei zile sfinte şi să arătăm cum vreme de o sută de ani satana şi 
slujitorii lui au încercat să dărâme această sfântă Biserică a noastră, dar nu au 
putut, şi că în cele din urmă au fost nevoiţi să-şi mărturisească înfrângerea? Sau să 
spunem despre acei eroi ai credinţei noastre, patriarhii, împărații, împărătesele, 
monahii, egumenii, poporul anonim, care până la moarte s-au luptat pentru credinţa 
noastră ortodoxă? Ar trebui, frații mei, să avem mult timp. Ar trebui ca şi eu să am 
putere duhovnicească. Ar trebui să fiu un Hrisostom (un Gură de Aur) sau un 
Vasilie sau un înger zburător. Ar trebui ca şi voi să aveţi o mare voinţă, pentru a 
putea să istorisim măreţiile zilei de astăzi. Dar pentru că toate acestea nu există, vă 
voi ruga să acordaţi puţină atenţie la câteva detalii ale Evangheliei pe care am 
auzit-o astăzi. Ajunge şi un singur detaliu al Evangheliei ca să ne folosim 
duhovniceşte în această sfântă zi a creştinătăţii. Care detaliu? 


Hristos ne constituie în micul lui stat, pentru a predica cea mai mare revoluţie din 
lume. Şi cheamă pe unul din ucenicii Lui. Acest unul nu a fost Platon, nu a fost 
Aristotel, nu a fost unul din bărbaţii mari ai lumii antice, nu a fost om de ştiinţă, nu 
a fost înţelept, nu a fost bogat. Dar ce a fost? Un sărăcuţ. Era un pescar 
necunoscut, care-şi arunca mrejele în lac, ca să se întreţină pe el şi familia lui. 
Numele lui era Filip. Îl cheamă Domnul. Pentru că Hristos este magnetul, care 
atrage orice suflet nobil. Şi Filip a fost sedus imediat de dumnezeiasca faţă a 
Hristosului nostru. A rămas alături de el. Asculta dumnezeieştile Lui cuvinte. 
Vedea faţa Lui care strălucea mai mult decât soarele. Și-a spus în sine: Am aflat 
izvorul, L-am aflat pe Dumnezeu! 


De atunci, Filip nu s-a liniştit. Aripi la picioarele lui, să alerge în stânga, în 
dreapta şi să răspândească această mare descoperire, că a aflat izvorul 
adevărului. Şi mai întâi de toate îl cheamă pe prietenul său duhovnicesc, pe 
Natanael, zicându-i: „Vino şi vezi” (loan 1, 47). Şi vine Natanael, gânditor şi cu 
multe îndoieli. lisus, doar ce l-a văzut, îi zice: „lată un om cu inima fără ură şi 
răutate” (loan 1, 48). Natanael răspunde: „De unde mă cunoşti?” (loan 1, 49). 
De unde mă ştii? Și Hristos îi zice: „Te-am văzut sub smochin”. Natanael se 
nedumereşte şi se minunează. Înţelege că Cel care cunoaşte detaliile vieţii lui nu 
este nimeni altul decât Dumnezeu. Și mărturiseşte: „Rabbi, tu eşti Fiul lui 
Dumnezeu...” (loan 1, 50), Fiul lui Dumnezeu celui viu. Acest detaliu, fraţii mei, 
că Hristos l-a văzut sub smochin, aş vrea să-l avem în vedere ca pe o învăţătură a 
zilei de astăzi. 


După cum ştim cu toţii, Țara Sfântă, Palestina, până astăzi este plină de smochini. 
Solul este ca şi al nostru, iar clima temperată. De aceea smochinului îi prieşte acolo 
şi pentru că are frunza lată pe ramuri, ramurile smochinului se târăsc pe jos. 


Smochinul este smerit. Nu-şi înalță ramurile cu mândrie în sus,ci ramurile lui cu 
frunzele late cad, iar jos — sub smochin, se formează un adăpost, un ascunziş. 
Acolo s-a dus Natanael. Era un obicei ca cei evlavioşi să meargă sub frunzarul 
smochinului şi acolo să-şi facă rugăciunea şi să citească în linişte Legea lui 
Dumnezeu. 


Te-am văzut sub smochin” (loan 1, 49). Adică în clipa în care ceilalți aleargă în 
dreapta şi stânga şi pierd preţiosul lor timp în distracţii şi în lucruri deşarte, în clipa 
în care unul fură, în clipa în care altul adună comori, în clipa în care unul se afundă 
ca porcul în mocirlă, tu, Natanaele, timpul tău nu l-ai irosit în cele deşarte ale 
lumii, ci te-am văzut sub smochin îngenunchind şi rugându-te lui Dumnezeu şi 
citind legea Lui. 


;» Te-am văzut sub smochin”. La acest cuvânt, fraţii mei, trebuie să luăm aminte. 
Câte ne învaţă! Acest cuvânt se potriveşte şi pentru noi. Pentru că 

Dar unde ne-a văzut pe noi? Suntem noi Sub 
smochin? Și ce este smochinul? 


Vă întreb, fraţii mei. 

1. Ne vede Hristos, împlinind sfânta Lui voie? Ne vede Domnul, sculându-ne dis- 
de-dimineaţă şi primul nostru cuvânt să fie: Dumnezeule, îți mulțumim? Precum 
păsărelele, care atunci când se trezesc nu aleargă să caute de mâncare, ci cântă 
matinal, luminânda, zic „mulţumesc”. Facem şi noi la fel? Ne vede Dumnezeu 
făcând rugăciunea dimineaţa, la prânz, la masă că facem rugăciunea, seara că 
îngenunchem în faţa icoanelor şi ne facem iarăşi rugăciunea? 

2. Ne vede că citim legea Lui, că luăm în mâini Evanghelia? 

3. Ne vede Hristos că venim la biserică şi că adorăm sfânt numele Lui? Ne vede 
că mergem la spovedanie, că ne spunem păcatele? 

4. Ne vede Hristos că ne împărtăşim cu Preacuratele Lui Taine? 

5. Ne vede Hristos că deschidem portofelul şi pe ascuns ne milostivim de fratele 
nostru neputincios? Ca şi Sfântul Nicolae, care umbla noaptea pe străzi şi arunca 
în casele cele sărace micile economii ca să miluiască fetiţele sărace. Ne vede 
Hristos făcându-ne datoria? 


Fraţii mei! 


acest pom Să trăim cu toţii, mici şi mari. lar pomul acesta este Ortodoxia, în care 
credinţă toţi să trăim, fraţii mei, zicând ceea ce vom auzi peste puţin timp: 
„Aceasta este Credinţa Apostolilor! Aceasta este Credinţa Părinților! Aceasta 


este Credinţa Ortodocşilor! Aceasta este credinţa care a întărit lumea” şi a 
mântuit-o. Amin. 


+ Episcopul Augustin 
(Omilie a mitropolitului de Florina, părintele Augustin Kandiotis, 
rostită în biserica Sfântului Constantin în Kolono, Atena, 18.03.1962) 


Ieromonahul Makarios Simonopetritul - Duminica Ortodoxiei 


Praznicul Ortodoxiei nu este o sărbătoare fixă transferată în ciclul mobil, ci ea a 
fost nemijlocit instituită, pentru a fi serbată în prima duminică din Postul mare, 
de către patriarhul Metodie al Constantinopolului cu prilejul celei de-a doua 
restaurări definitive a sfintelor icoane, pe 1l martie 843. Această sărbătoare 
solemnă, cea mai importantă dintre comemorările dogmatice repartizate în cursul 


anului liturgic, nu s-a generalizat însă imediat, impunerea ei definitivă fiind 
atestată abia în secolul XI. La Constantinopol, după o Panihida ţinută la biserică 
din Vlaherne şi după privegherea de seară se făcea o lungă procesiune până la 
Sfânta Sofia, unde se celebra Liturghia, la sfârşitul căreia patriarhul oferea la 
patriarhie un mare banchet oficialităților Bisericii şi Imperiului. Aceste festivități 
erau un prilej de adunare a unui mare număr de "monahi şi de laici veniţi din 
provincii, marcând astfel puternic sfârşitul primei săptămâni a postului. 


Praznicul Ortodoxei s-a suprapus peste vechea comemorare a profeților Moise, 
Aaron şi Samuel, pe care Typikon-ul Marii Biserici o indică drept singura 
prăznuire a primei duminici din Postul Mare 55, atestată cel puţin în epoca 
patriarhului Gherman al Constantinopolului (+ 740), fiindcă sub numele său găsim 
în unele manuscrise un canon imnografic în cinstea profeților. Potrivit 
Kontakarion-ului de la Patmos 213 (secolul XI), Postul Mare era plin odinioară de 
comemorări biblice: în Săptămâna a II-a era comemorat Noe, în Săptămâna a IV-a 
jertfa lui Isaac şi Isaac însuşi în vinerea Săptămânii a V-a, astfel că aceste prăznuiri 
corespundeau lecturilor din cartea Facerii. Typikon-ul Marii Biserici nu face însă 
decât această singură aluzie la Vechiul Testament în timpul Postului Mare, a cărei 
origine, după Karabinov, ar fi mai puţin lectura cărții Facerii, ca o amplificare a 


pericopei evanghelice citite la Liturghia acestei duminici (În 1, 44-52), unde se 
face limpede aluzie la profeţi. Aceasta ar aparține unui vechi sistem de lecturi 
biblice, potrivit căruia Evanghelia după loan se citea în timpul Postului Mare, iar 
nu în timpul perioadei Penticostalului. Oricare ar fi motivele instituirii e1, această 
sărbătoare a prorocilor se potrivea perfect cu prima săptămână din Postul Mare şi 
cu atmosfera vechi-testamentară a sistemului lecturilor. În chip fericit ea n-a fost 
cu totul suprimată de sărbătoarea Ortodoxiei, rămânând în imnologie legată de 
aceasta într-un mod armonios şi pertinent din punct de vedere teologic, întrucât 
profeţii figurau anticipat întruparea pe care o manifestă icoanele: 


"Strălucit-a harul adevărului şi cele ce de demult s-au preinchipuit umbros, 
acum S-au săvârşit arătat. Căci iată Biserica, pe care o însemna mai înainte 
chipul cortului mărturiei şi care ţine credinţa dreaptă [ortodoxă], se îmbracă ca 
şi cu o podoabă mai presus de lume cu icoana după trup al lui Hristos; ca ținând 
icoana Celui pe care-L cinstim, să nu rătăcim ...”. 


Sfântul loan Damaschinul semnala deja, în discursurile sale despre icoane, 
analogia ce există între acestea şi vedeniile prorocilor; aceştia n-au privit vedeniile 
care le-au fost date cu ochii sensibili, ci cu "ochi duhovniceşti”, ca şi apostolii pe 
Tabor, şi au văzut "icoane" ale lui Dumnezeu, nu fiinţa Sa. Ca întreaga Lege şi 
prescripţiile sale, aceste vedenii care anunțau tipologic bunurile viitoare erau 
"imagini" a ceea ce avea să fie dezvăluit pe deplin prin întrupare. După sfâşierea 
perdelei templului, prefigurările s-au destrămat şi vedeniile profeților au fost 
înlocuite de icoane: reprezentări analogice şi actualizare efectivă a prezenţei 
ipostatice a Cuvântului întrupat şi a sfinților. Vedeniile profeților, ca şi cele ale lui 
Moise, Isaia sau lezechiel, erau prefigurări ale întrupării "Icoanei naturale a 
Tatălui", pe care o reproduce imaginea sacră creştină; astfel, ele pot fi privite drept 
icoane ale acestor icoane, iar prorocii pot fi celebraţi împreună cu sfintele icoane în 
Duminica 1 a Postului Mare. Praznicul restabilirii icoanelor a fost intitulat Triumful 
Ortodoxiei, căci marca sfârşitul a 120 de ani de lupte şi dispute de mai multe ori 
reluate şi cu importante consecinţe pentru definirea identităţii Bisericii Ortodoxe şi 
a statului bizantin; dar şi, pe un plan mai general dogmatic, pentru că iconoclasmul 
reprezenta punctul final şi consecinţa tuturor ereziilor hristologice. De aceea, ce/ 
de-al doilea Sinod de la Niceea (787) a fost privit drept pecetea celor şapte mari 
Sinoade Ecumenice. Desigur, ulterior vor apărea multe alte erezii, dar ele toate vor 
putea fi respinse de definițiile dogmatice ale celor şapte Sinoade Ecumenice şi de 
teologia ortodoxă a venerării icoanelor. Aşa cum se exprimă foarte vechiul tropar 
al praznicului Ortodoxiei, venerarea icoanei lui Hristos e o mărturisire a întregii 
Iconomii dumnezeieşti şi semnul supunerii credinciosului față de integralitatea 
învăţăturii Bisericii: 


Icoanele restaurate sunt privite de imnografii noştri drept "podoaba Bisericii" şi 
pecetea Ortodoxiei. De aceea, de la celebrarea particulară a icoanelor s-a trecut 
rapid la o sărbătoare a Ortodoxiei în general, instituită definitiv o dată cu a doua 
jumătate a secolului XI. 


Synodikon-vl Ortodoxiei, al cărui strat iniţial privitor la icoane trebuie atribuit 
patriarhului Metodie însuşi, s-a îmbogăţit începând din secolul XI cu numeroase 
anatematisme formulate împotriva noilor erezii de sinoade cohstantinopolitane 
reunite sub împărații Comneni. Au inserate şi decizii ale unor sinoade locale, iar în 
secolul XIV anateme împotriva , lui Varlaam, Achindin şi adversarii isihasmului, 
astfel încât acum Synodikon-ul apare mărturia fidelă a tradiției dogmatice 
bizantine şi a continuității ei în timp şi în spaţiu. Lectura sa solemnă devenise un 
adevărat oficiu liturgic în sine. Iniţial (în secolele IX-X), aceasta avea loc la 
Liturghie între "Sfinte Dumnezeule" şi lectura din Apostol. Apoi, dezvoltându-se 
în lungime şi în importanţă, se făcea după concedierea de la Utrenie şi procesiunea 
în timpul căreia se cântă un canon al Sfântului Metodie despre restaurarea sfintelor 
icoane (redactat probabil în 843 şi atribuit pe nedrept Sfântului Teodor Studitul 
80). Odinioară, Synodikon-ul era declamat din amvon cu aceleaşi formule de 
introducere ca şi Evanghelia. Triodul grec nu mai are această rubrică, prezentându- 
] drept lectura unei omilii. EI indică totuşi răspunsurile poporului care trebuie să 
puncteze lectura sa cu exclamaţii "Anatema să fie!" sau "Veşnică pomenire!" după 
cum sunt menţionaţi ereticii sau apărătorii adevăratei credinţe Această participare a 
comunităţii la proclamarea Ortodoxiei poate fi legată de învăţătura ortodoxă, 
potrivit căreia, în ultimă instanţă, poporul însuşi e garantul unităţii tradiției şi 
validității Sinoadelor Ecumenice. 


Proclamarea Synodikon-ului în mănăstiri şi în catedrale are în conştiinţa ortodoxă 
o valoare cu adevărat "sacramentală"; aşa cum scria un episcop rus, el este "Taina 
înnoirii duhovniceşti, Sfânta Taină a întăririi în adevăr”. Triumful Ortodoxiei 
asupra ereziei e o eliberare, o înnoire, o primăvară duhovnicească. Biserica 
străluceşte atunci cu "strălucirea dogmelor" în bucuria şi lumina harului. Această 
proclamare poate fi supusă şi unei transpuneri duhovniceşti, putând fi privită ca un 
adevărat exorcism al ereziilor ce încolţesc în fiecare din cei ce încă nu şi-au curăţit 


cu totul patimile, căci în definitiv erezia nu e decât varianta intelectuală a acestor 


patimi. Prin definiţie, erezia divizează şi separă, în timp ce credinţa ortodoxă 
strânge în unitate şi sobornicitate membrii Trupului lui Hristos 86. Ea este semnul 
împăcării cosmice a tuturor făpturilor trupeşti şi netrupeşti în participarea lor 
armonioasă la unitatea divino-umană şi la plinătatea cunoaşterii Adevărului pe 
care-l are Biserica. 


"Pustie şi pământule, bucuraţi-vă, munţi picuraţi şi dealuri săltaţi, căci Hristos, 
Cuvântul, a dat pace celor de pe pământ şi Sfintelor biserici unitatea credinţei”. 


Semnificaţia acestei sărbători, ca şi cea a Sfântul Grigorie Palama, în iconomia 
duhovnicească a Triodului Stă tocmai în această concepţie despre unitatea în 
credinţă. Armonia creştinilor uniţi în credinţa lor în acelaşi Hristos e condiția 
necesară pentru celebrarea duhovnicească a praznicului Ortodoxiei şi pentru a 
duce un post folositor. 


Ortodoxia apare din plin în cateheza Triodului, căci, potrivit WES 

ea face parte din virtuțile monahului şi ale adevăratului creştin. 
Mărturisirea dreptei credinţe e, potrivit Sfântului Grigorie din Nazianz, 7) 
"sfințire a limbii” şi, prin urmare, curățirea minţii raţionale. In timp ce erezia 
decurge în fond din mândria minţii nerăstignite şi netransfigurate, Părinţii leagă 
Ortodoxia de smerenie şi de înfrânare, adică de orice virtute care adună fiinţa 
pentru a o face să urce spre Dumnezeu. "O credinţă tare este maica lepădării”, 
spunea UE Nu ne-am putea astfel angaja în viaţă 
duhovnicească rezumată în Postul Mare, fără să fi fost întăriţi încă de la începutul 
acestuia în credinţa ortodoxă. 


"Pe acestea [arhetipurile lucrurilor stricăcioase] le vom vedea, dacă vom duce o 
viaţă dreaptă şi ne vom îngriji de credinţă dreaptă, fără de care nimeni nu va vedea 
pe Domnul". 


Fiindcă este cu neputinţă Să găsim pe Hristos, plinătatea virtuţilor, fără 
mărturisirea exactă a "ceea ce este El” şi alipirea totală de Trupul Său tainic, 
pentru că numai credinţă ortodoxă afirmă realitatea indumnezeirii şi a 
participării trupului şi sufletului omului la viaţa dumnezeiască, fără să existe 
contopire a [irilor. Faptele ascezei practicate în timpul Postului Mare reprezintă, 
aşadar, manifestarea şi strălucirea adevăratei credințe confirmate de lectura 
Synodikon-ului. 


1... credinţa fără fapte e moartă şi lipsită de consistenţă, iar faptele fără credinţă 
sunt deşarte şi nefolositoare. Harul Duhului a reunit astăzi, în acest timp de post 


şi nevoinţa pentru virtute, vestirea celor ce au împărtăşit cu credinţă cuvântul 
dreptei credinţei şi lepădarea celor care n-au vrut să-l împărtăşească cu 
credinţă, ca noi înşine să ne grăbim, cum se cuvine, atât spre una, cât şi spre 
cealaltă: arătând adică credinţă prin fapte şi dobândind folosul ostenelilor 
noastre prin credinţă”. 


Duminica Ortodoxiei şi lectura Synodikon-ului pot fi, aşadar, privite ca o 
transpunere în Triod a recitării Simbolului de credinţă niceo-constantinopolitan la 
Liturghie, înaintea anaforalei". Desigur, Synodikon-ul e mai dezvoltat decât 
Crezul, vizând cazuri de erezie şi persoane precise, în marea lor majoritate dintr-o 
epocă posterioară iconoclasmului. Pe de altă parte, el se înscrie într-o scară 
temporală mai vastă, fiindcă pentru a ne cumineca trebuie să aşteptăm 40 de zile, 
în timp ce Crezul precede doar cu puţin Euharistia; în ambele cazuri însă scopul 
rămâne acelaşi: exprimarea unităţii adunării creştine în credinţă în Acelaşi Hristos, 
pe care o pecetluieşte Cuminecarea euharistică. În dimensiunea pregătirii în 
vederea Paştelui şi a catehezei baptismale a Triodului, praznicul Ortodoxiei 
reprezintă, aşadar, un element fundamental şi prima etapă a incorporării în Hristos 
şi Patimăa Sa. 


"Creştin este - spune - cel ce imită pe Hristos pe cât e cu 
Ş p p p 


putință oamenilor prin cuvinte şi fapte şi crede cu o cugetare dreaptă şi 
neprihănită în Sfânta Treime". 


Sfântul Teodor Studitul despre săptămâna întâia a Postului mare 


Cuvântul 47: In Miercurea din săptămâna întâia a Postului mare: despre 


post, despre curăţenie şi despre ferirea de patimi 


Fraților şi părinţilor. Aceste zile ale postului, între celelalte zile ale anului, sunt 
întocmai ca un liman lin, la care aleargă toți şi află linişte duhovnicească; nu nu- 
mai monahii, ci şi mirenii, mici şi mari, boieri şi săraci, împărați şi preoţi. Căci 
pentru orice neam şi pentru orice vârstă, această vreme este foarte folositoare şi 
mântuitoare. La oraşe şi sate se potolesc toate tulburările şi prisosesc laudele către 
Dumnezeu, cântările sfinte, milosteniile şi rugăciunile. Astfel, Dumnezeu se face 
blând, lesne iertător, dăruieşte pace sufletelor noastre şi iertare păcatelor, bine- 
înţeles numai de ne vom întoarce către EI din toată inima, căzând la EI cu frică şi 
cu cutremur. 


Creştinii din lume au dascălii lor, adică arhierei şi păstori care îi povăţuiesc şi-i 
învaţă. Căci după cum cei ce se luptă au nevoie de îndemnători, aşa şi cei ce 
postesc au nevoie de mângâierea lacrimilor. Aşa şi eu de vreme ce prin dragostea 
voastră sunt proiestos şi egumen, am datoria să vă spun cuvinte folositoare pentru 
postul care este hrana sufletului. 


Zice apostolul: „Cu cât trupul slăbeşte şi se vestejeşte de osteneala postirii, cu atât 
sufletul întinereşte din zi în zi, se luminează şi se face foarte frumos, după podoaba 


ce ne-a dat Dumnezeu dintru început". lar când se face curat şi frumos prin post şi 
pocăință, şi Dumnezeu îl iubeşte şi locuieşte într-însul, precum zice Domnul: „Că 
cu şi Tatăl vom veni şi locaş vom face în el”. 


Deci, de vreme ce atât de mare este darul postului şi are puterea şi harul de a ne 
face locaş al lui Dumnezeu, trebuie să-l primim cu multă bucurie şi să nu ne 
îmbuibăm cu bucate, ştiind că Domnul nostru lisus Hristos a săturat în pustie cinci 
mii de oameni numai cu pâine şi cu apă, prin binecuvântarea celor cinci pâini. Căci 
dacă ar fi vrut, putea să poruncească şi să aibă acolo tot felul de bucate, dar într- 
adins a făcut aceasta, ca să ne dea nouă pildă de înfrânare şi să căutăm numai cele 
trebuincioase. 


Cu toate că lucrul este greu la început, dar de vom pune silinţă şi osteneală zi de zi, 
cu ajutorul lui Dumnezeu ne va veni mai uşor. 


De voim însă ca postul nostru să fie adevărat şi primit de Dumnezeu, cum postim 
de bucate tot aşa se cade să ne păzim de orice păcat sufletesc şi trupesc, precum 
ne învaţă şi troparul ce zice: „Postul nu înseamnă numai părăsirea de bucate, ci 
şi înstrăinarea de toată patima păcatului“. 


Să ne păzim dar de lene la canonul şi slujba noastră şi mai ales decât toate să ne 
ferim de mândrie, de pizmuire, de vrăjmăşie, patimi ascunse care omoară sufletul, 
de viaţa de sine, adică să nu avem pungă osebită şi să urmăm voile noastre. Căci 
diavolul nu iubeşte altceva, decât numai să afle pe om că nu întreabă pe altul, nici 
se sfătuieşte cu cel ce poate să-l povăţuiască spre bunătate. Atunci cu uşurinţă îl 
înşeală şi-l împiedecă de la bunătăţile pe care le are şi le face. 


Să luăm aminte bine, mai ales la pofta trupească. Chiar acum, când postim, ne 
luptă cu gânduri rele şarpele cel cu multe chipuri, diavolul. 


Frumos era la vedere şi bun la mâncare rodul păcatului, dar nu este cu adevărat 
bun, ci numai la vedere, ca rodia umflată: pe dinafară e frumoasă şi după ce o tai 
găseşti înlâuntru numai fum. Aşa este şi pofta păcatului. Pare că are dulceaţă, dar 
după ce se săvârşeşte, păcatul e mai amar decât fierea şi decât sabia cu două 
ascuţişuri. 


După cum a pătimit strămoşul nostru Adam şi, înşelat de diavolul, a mâncat din 
rodul neascultării, iar în loc de viaţă el a aflat moarte, tot aşa de atunci până astăzi 
pătimesc toți şi sunt înşelaţi de şarpele cel vechi cu poftele rele ale patimilor 
trupeşti. 


Fiindcă diavolul este întunerec, se schimbă şi se arată înger luminos. La fel, 
răutatea o face bună la arătare, amărăciunii îi dă gust dulce, întunerecului îi dă chip 
de lumină, urâciunea o spoieşte cu frumuseţe, moartea o arată drept viaţă şi cu 
acestea înşeală lumea şi o duce în chinurile viitoare, iscoditorul de rele diavolul. 


Noi, fraților, să luăm aminte să nu ne înşele cu meşteşugirile lui multe şi viclene, 
nici să pătimim ca păsările prinse cu laţul şi cu cursa, pentru mâncare. Să cercetăm 
bine, cu mintea noastră, înfricoşările răutăţii şi, fără de nici o osteneală, vom 
pricepe ascunsa răutate şi ne vom păzi de ea. 


Pe lângă acestea, să ascultăm necontenit cântările bisericeşti şi slujbele, fără de 
lene şi cu sârguinţă. Să ascultăm cu mare luare aminte citirile, că precum trupul se 
hrăneşte şi creşte cu hrana pâinii, aşa şi sufletul se hrăneşte cu cuvintele 
dumnezeieşti. Să facem metanii după putinţa fiecăruia în tot ceasul, după măsura 
dată. Să lucrăm cu mâinile noastre, căci cei ce nu lucrează nimic nu este vrednic să 
mănânce, precum zice apostolul. Unul pe altul să ne chivernisim, căci unul este 
neputincios şi altul puternic. Să nu ne certăm, ci numai binele să săvârşim. Să fim 
dulci la vorbă, împăciuitori în cuvânt, milostivi, blânzi, ascultători, plini de îndu- 
rare şi de roduri bune. Pacea lui Dumnezeu să umbrească gândurile şi inimile 
noastre şi să ne învrednicească Împărăției Cerurilor în Hristos lisus Domnul 
nostru, a Căruia este slava şi puterea dimpreună cu Tatăl şi cu Duhul Sfânt, acum şi 
pururea şi în vecii vecilor. Amin. 


Cuvântul 48: În Vinerea aceleiaşi săptămâni: despre împodobirea locaşului 
nostru sufletesc cu fapte bune 


Fraților şi părinților, când un mire vrea să-şi zidească casă mare şi luminoasă, n-are 
odihnă nici ziua nici noaptea, trudind, îngrijindu-se şi nevoindu-se până termină 
casa. Şi atât îl munceşte grija şi silinţa la lucru, încât mintea şi cugetul lui nu 
încetează mereu socotind cât de frumos şi de bun să fie acoperământul, cât de 
plăcute şi frumoase să fie tencuiala şi celelalte, încât oricine va vedea zidirea s-o 
râvnească şi s-o laude. De-l împiedică cineva de la lucru, îi pare foarte rău şi se 
tulbură, ca şi cum i s-ar face o mare nedreptate. 


Scopul cuvântului, prea cinstiţii mei fraţi, este acesta: de vreme ce şi noi, fiecare, 
zidim locaş pentru sufletul nostru - nu casă văzută şi stricăcioasă făcută din pietre 
şi lemne, ci locaş ceresc nestricat şi veşnic făcut din fapte bune şi din darurile 
Duhului Sfânt - spuneţi-mi, nu se cade să ne silim în tot chipul? Să ne arătăm noi 
mai leneşi decât cei ce-şi zidesc case stricăcioase? N-ar fi o nedreptate? 


O casă stricăcioasă e locuită de oameni ce-şi iubesc numai trupurile lor şi după ce 
schimbă mulţime de stăpâni, învechindu-se, se năruie şi cade, pentru ca iarăşi să se 
refacă cu trudă. Locaşul nostru nematerialnic se zideşte cu fapte bune şi primeşte 
într-însul locuitor pe însuşi Duhul Sfânt, precum zice apostolul: „ Voi sunteţi 
Biserica lui Dumnezeu celui viu; Duhul lui Dumnezeu locuieşte în voi“. Apoi, 
când ieşim din această lume, merge cu noi în ceruri unde îl avem veşnic. 


Oare e drept să se zidească cu lene şi cu trândăvie? Cu adevărat, mare nedreptate şi 
înfruntare va fi. 


Zidirea faptelor bune începe cu frica de Dumnezeu, precum, zice dumnezeiasca 
Scriptură: „începătura înţelepciunii este frica Domnului“. Apoi vin cele patru mari 
fapte bune, adică: înţelepciunea, vitejia, curăția şi dreptatea. Unite cu altele şi 
legate cu legătura dragostei, ele alcătuiesc Biserică sfântă şi locaş bine primit 
Domnului. 

Acest locaş să-l zidim, fraţilor, şi să-l împodobim cu fapte bune, ca să ne 
învrednicim să avem locuitor în noi pe Duhul Sfânt, şi astfel şi pe îngeri să-i 
veselim şi pe oameni să-i folosim cu faptele bune. 


lar pentru că între celelalte fapte bune înfrânarea, întru care acum ne aflăm, este 
foarte mare, să dăm slavă lui Dumnezeu că ne-a învrednicit şi am isprăvit zilele 
acestei sfinte săptămâni după plăcerea lui Dumnezeu. 


Feţele noastre s-au schimbat, s-au ofilit, dar strălucesc prin darul postului. Ura 
noastră a devenit amară prin scormonirea veninului ce se naşte din postire, dar 
sufletele noastre s-au îndulcit cu nădejdea şi cu bucuria mântuirii. Aceste două 
alcătuiri, sufletul şi trupul, din fire se împotrivesc şi când se întăreşte o parte, 
cealaltă slăbeşte. Deci şi noi, fraţilor, să ne bucurăm că am făcut partea sufletului 
nostru mai tare. 


De spune cineva că a mânca în toate zilele câte odată, vom micşora înfrânarea, să 
nu se teamă. Că de ar fi fost aşa, nu ne-ar fi poruncit Dumnezeu, să cerem la Tatăl 
nostru hrana trebuincioasă de toate zilele sau corbul n-ar fi mers la proorocul Ilie 
cu hrană în toate zilele, nici la dumnezeiescul Pavel cel de la Tibe, nici marele 
Antonie nu ar fi găsit cu cale să mănânce în toate zilele câte puţin. 


Mi se pare că, de vreme ce trupul nostru slăbeşte de osteneala zilei, Dumnezeu, 
care ne-a zidit, a vrut ca să fie întărit cu hrana cea din toate zilele, ca să poată lucra 
poruncile lui Dumnezeu. Aşadar să nu fie omul ca un slăbănog, aşa cum sunt cei ce 


postesc două zile sau chiar trei, încât de multe ori nu pot să facă nici metanii, să 
cânte sau să citească la vreme, cum se cade, nici celelalte slujbe nu pot să le 
săvârşească. A mânca în toate zilele, nu este un lucru pentru cei ce n-au ajuns la o 
stare desăvârşită, ci mai degrabă, desăvârşiţii şi marii bărbaţi au urmat canonul şi 
rânduiala ce am arătat şi pentru ei toate rânduielile noastre sunt bune, după 
plăcerea lui Dumnezeu alcătuite şi de sfinţii Părinți îndreptate. 


De ne-ar dărui Dumnezeu şi nouă mai multă sănătate şi putere trupească şi 
sufletească, ca să putem sluji lui Dumnezeu cel viu şi adevărat şi să aşteptăm ziua 
răsplătirii de apoi, în care să dea Dumnezeu să străluciți ca soarele între sfinţii cei 
din veci, moştenind Împărăţia Cerurilor în Hristos lisus Domnul nostru, a Căruia 
este slava şi puterea dimpreună cu Tatăl şi cu Duhul Sfânt, acum şi pururea şi în 
vecii vecilor. Amin. 


Cuvântul 49: La Duminica Ortodoxiei: să nu ne silim la săvârşirea faptelor 
bune peste putinţa noastră şi să hrănim sufletul cu cugetări duhovniceşti 


Părinților şi fraţilor, după cum orice lucru bun este greu la început, aşa şi începutul 
sfântului post ne-a pricinuit oarecare greutate din cauza schimbării bucatelor şi a 
slujbei. Dar cu cât trece vremea, prin obişnuinţă, lucrul va fi mai uşor cu ajutorul 


lui Dumnezeu, precum zice dumnezeiasca Scriptură: „Toată truda vremelnică, la 
început, aduce întristare, iar pe urmă aduce rodul dreptăţii şi al păcii“. Aşa şi nouă: 
osteneala ni se pare grea, însă osteneala trece şi se duce. Pe urmă, când vom simţi 
folosul sufletesc adus de înfrânare, ne vom veseli foarte. 


De vreme ce ne-am învrednicit, cu ajutorul şi darul lui Dumnezeu, ca să trecem o 
săptămână din post, să înmulțim sârguinţa în celelalte zile ale postului, ştiind că 
osârdia dă putere sufletului şi trupului, pe cele grele le face uşoare şi pe cele 
anevoioase le face lesnicioase, după cum lenea pe cele uşoare le face grele şi pe 
cele lesnicioase le face anevoioase. Însă în osteneala şi strădania noastră, să avem 
măsură şi cu bună socoteală să ne chivernisim, ca să păzim şi sănătatea trupului. 


Ce folos să se sârguiască cineva, la început, peste puterea sa, apoi să se ostenească 
şi să înceteze? De aceea au zis Părinţii, că mai bine este câte puţin şi pururea să se 
ostenească omul, decât mult şi puţină vreme. Aşa să fie şi silinţa noastră cea după 
Dumnezeu. 


lar pentru că ziua este mare şi aduce omului greutate, noi să petrecem vremea zilei 
în gânduri duhovniceşti neîncetate şi să ne îndeletnicim cu acelea, prin care se 
hrăneşte şi se mângâie sufletul. Să nu lăsăm mintea învăluită de lucruri lumegşti, cu 


pilde de tulburare şi amărăciune, ci să cugetăm la cele dumnezeieşti, pline de 
dulceaţă şi de bucurie. Mintea noastră, fraților, să fie pururea la Dumnezeu şi la 
cele cereşti, la frumuseţile Raiului, la locaşurile veşnice, la cetele îngerilor. 


Să cugetăm şi să gândim: oare unde se află sufletele drepţilor şi unde ale 
păcătoşilor? Ce frică şi cutremur va cuprinde pe toţi, când se va arăta Hristos? 
Când, precum zice dumnezeiasca Scriptură, „cerurile cu mare sunet se vor strânge 
şi ca o hârtie se vor înfăşura, cele patru stihii şi mai ales pământul şi cele ce sunt 
într-însul se vor arde, marea aceasta se va usca de acel mare foc, sufletul se va 
împreuna cu trupul său, cu care a trăit în această lume " şi câtă mulțime de oameni 
va fi atunci de la Adam până la sfârşitul lumii. 


Oare cât va fi de înfricoşată faţa Domnului cea slăvită, care va străluci şi va trimite 
raze mai multe decât ale soarelui? Ce glas vom auzi oare dela EI? Glasul cel blând 
care zice: „ Veniţi, binecuvântaţii Părintelui Meu?“ Sau glasul cel înfricoşat care 
zice: „Duceţi-vă de la Mine blestemaţilor?“ în scurt, cum va fi sfârşitul, când 
drepţii vor fi chemaţi, cu slavă multă şi cinste, la Împărăţia Cerurilor şi cum vor fi 
osândiți păcătoşii, trimişi cu multă ocară în chinurile veşnice? Să ne gândim, 
fraților, şi să ne îngrijim pururea de acestea, fiindcă suntem străini în lumea 
aceasta, iar vieţuirea noastră este în cer. Numai prin aceste bune socotinţe vin 


lacrimile şi luminarea sufletului şi petrece omul viaţa în pace, fără tulburare, având 
bucurie duhovnicească şi nădejde ca să câştige bunătăţile cele viitoare, în Hristos 
lisus Domnul nostru, a Căruia este slava şi puterea dimpreună cu Tatăl şi cu Duhul 
Sfânt, acum şi pururea şi în vecii vecilor. Amin. 


(Extras din cartea: Sfântul Teodor Studitul - Cuvântări duhovniceşti) 


Arhimandritul loil Konstantaros - Cuvânt la Duminica Ortodoxiei 


Una dintre cele mai mari sărbători care vibrează în inimile credincioşilor şi 
evlavioşilor creştini-ortodocşi, este şi sărbătoarea Ortodoxiei noastre. A fost 
stabilită de Biserica noastră pentru a sărbători Înălţarea Sfintelor Icoane după 
groaznica furtună a iconomahiei care o anticipase. 


Fără îndoială că fiecare credincios ar trebui să studieze şi să cunoască acest capitol 
important al Istoriei noastre Bisericeşti pentru a vedea prin ce ispite şi pericole a 
trecut corabia Bisericii noastre, dar şi pentru ca în acelaşi timp să conştientizeze că 
această corabie nu a cunoscut şi nici nu va cunoaşte vreodată naufragiul. Însă, înrr- 
o percepție mai generală, s-a impus ca în prima Duminică din Postul Mare să se 
prăznuiască biruinţa Credinței noastre Ortodoxe împotriva eresurilor. 


Dar ce va spune cineva despre Ortodoxie şi cum va lăuda nevoinţele şi luptele 
“norului” Sfinţilor noştri, care şi-au dat viaţa tocmai pentru această credinţă, 
într-o epocă atât de superficială ca şi a noastră? Cum va lăuda cineva după 
vrednicie toate aceste suflete, care pentru dragostea lui Hristos şi pentru slava 
Sfintei noastre Biserici, au disprețuit lumea şi cele ale lumii şi s-au ciocnit cu 
sinistrul diavol şi cu nenorociţii lui slujitori? Totuşi, laudele acestor chipuri 
nemuritoare, există! Există învistierite şi scrise în imnologia noastră, în istoria şi în 
diamantele textelor patristice pe care le deţinem şi pe care astăzi unii vor atât de 
mult să le facă dispărute de pe faţa pământului sau să le răstălmăcească. 


Dar în punctul acesta, iubiții mei, ni se înfăţişează întrebarea inevitabilă. Ne 
străduim astăzi să păstrăm în esenţă această credinţă vie pe care am primit-o Sau 
ne limităm doar la anumite cuvântări de laudă? 


Experiem Ortodoxia ca Ortopraxie sau ne mulțumim doar cu procesiunea 
sfintelor icoane, care, în lipsa unei lupte conştiente, sfârşesc într-un folclor care- 
L mânie pe Dumnezeu? 


Am conştientizat ce este Ortodoxia sau gândim că Biserica noastră este şi Ea 
una dintre multele “biserici” care există în lume? 


Există în inima noastră capitolul cel mai de bază al învăţăturii doematice, că „în 
afara Bisericii (Ortodoxiei) nu există mântuire” sau taifunul blestematului 
ecumenism a distrus centrele sensibile ale credinţei, cu consecința de a se auzi 
voci rău-slăvitoare (kakodoxe) că “un plâmân al Bisericii este Biserica 
Ortodoxă, iar altul este Occidentul, cu Papa în frunte”? 


Din nefericire, fraţii mei — şi să acceptăm asta, desigur nu ca să deznădăjduim, ci 
ca să ne trezim — din nefericire, a venit timpul în care, nu doar nevoinţele şi 
luptele Sfinţilor noştri Părinţi sunt necunoscute, ci — vai! — aceste chipuri sunt 
calomniate şi bârfite, cum că chipurile “au divizat Biserica şi acum se află la 
judecata lui Dumnezeu!” (aşa s-a exprimat cu ani în urmă actualul Patriarh 
ecumenic — n.tr.). Doamne, miluieşte!... 


Trăim în epoca în care unii se ruşinează să mărturisească unicitatea Credinței 
noastre, ca să nu displacă ereziarhului papă şi întregii gloate a kakodoxiei şi a 
perversităţii protestantismului. Și am ajuns ca în cadrul sărbătorilor oficiale (la 
marile hramuri) să-l vedem pe Papa înveşmântat, dându-şi “bine-cuvântarea” 
(«eviovia»), mai bine zis, ne-cuvântarea (aioyia), într-o biserică ortodoxă 
creştinilor ortodocşi (?) şi pe sărmanii psalţi cântându-i imnul şi polihroniul... 
(aşa s-a întâmplat la vizita papei în Fanar —n.tr.) Slavă îndelung răbdării Tale, 
Doamne! Slavă Ţie! 


Cu siguranţă, faptul că acestea nu constituie Dogma şi Morala Ortodoxă, faptul că 
toate acestea sunt un teatru al absurdului, mai degrabă al diavolului, şi nu au nici 
măcar o legătură cu curata noastră Ortodoxie, nu e nevoie ca cineva să dispună de 
deosebite harisme pentru a înţelege. Când însă, ajungem în punctul de a vedea 
monahismul “mutant (preschimbat)”, care târăşte în tribunale pe mirenii evlavioşi 
şi bine-credincioşi şi condamnându-i, deoarece aceştia se opun teatrului ecumenist, 
atunci, fraţii mei, înţelegem clar că am ajuns din nou în timpurile când Credinţa 


noastră scumpă ne va costa. Ne va costa de acum înainte poziţii, reputaţie, 
libertate... şi chiar însăşi viaţa noastră! 


Deci, aşa! O ştim. Să o afle clar „copiliţele Papei”, după expresia Sfântului Marcu 
Evghenicul. O ştim şi suntem pregătiţi. 


“Să orăcăle broaştele” ecumenismului şi „să se agite ca nebunii cocoşeii” 
sincretismului religios. Să pregătească „în ascuns şi în taină” înţelegeri secrete care 
nesocotesc Sfânta Predanie a Credinței noastre. 


Noi, ca nişte copii adevăraţi ai Ortodoxiei noastre, în ciuda lipsurilor noastre, prin 
harul lui Dumnezeu ne vom lupta să rămânem întăriți şi neclintiți pe crenelurile 
Credinței noastre. 


Faruri veghetoare, cler, monahism şi poporul credincios al Domnului, chiar 
dacă în aparenţă puţini, vom înălța steagurile Ortodoxiei noastre şi când în 
cadrul întâlnirilor obscure se “va întinge condeiul hotărârii”, noi, cu glas 
puternic, “într-un Singur trup şi cu o singură gură”, vom cânta şi vom mărturisi 
victoriosul imn al Credinței noastre: „Nu ne vom lepăda de tine, iubită 
Ortodoxie! Nu vom minţi ţie, Cinstire, de Părinţi predanisită. Întru tine ne-am 


născut, întru tine trăim şi întru tine vom şi adormi! Și dacă vremea o va cere, şi 
de mii de ori vom muri pentru tine!” 


Fie, fraţilor! Amin. 


(tradus din greacă: ierom. Fotie) 


Pr. James Thornton - Predică la Epistola către Evrei a Sfântului Pavel, în 
Duminica întâi a marelui Post, Duminica Ortodoxie: “Să alergăm la luptă” 


Astăzi este Duminica Ortodoxiei, Duminica întâi a Postului Mare. Este numită 
Duminica Ortodoxiei pentru că prăznuieşte biruinţa credinţei drept slăvitoare 
sau ortodoxe asupra tuturor potrivnicilor ei, dar îndeosebi asupra celor care 
păreau să facă parte din obştea creştină, a ereticilor care pretindeau că sunt 
ortodocşi, dar aveau un crez diferit de cel înmânat nouă de Hristos, de Sfinţii 
Apostoli, de Sfinţii Evanghelişti şi de Sfinţii Părinți. 


Duminica Ortodoxiei a fost prăznuită pentru întâia dată pe 11 Martie 843, chiar 
după înfrângerea iconoclaştilor, a luptătorilor împotriva Sfintelor Icoane. Aceşti 
eretici nu puteau să conceapă că lucruri materiale, precum lemnul şi vopseaua 
icoanelor, se sfințeau de către Dumnezeu pentru a fi folosite de creştini la 
rugăciune şi spre întărirea credinţei lor. Ei îşi închipuiau, în chip greşit, că toate 
lucrurile materiale sunt rele sau sunt măcar cumva întinate, pângărite şi, de aceea, 
folosirea lucrurilor materiale pentru a-L înfăţişa pe Dumnezeul întrupat, Hristos 
lisus, sau pe Preasfânta Sa Maică, Pururea-Fecioară şi de Dumnezeu Născătoarea 
Maria, sau pe Sfinţi ar fi fost ceva nepotrivit. 


> Ei uitaseră însă că Însuşi Dumnezeu a spus despre toate lucrurile materiale 
pe care le-a făcut că sunt în esenţă bune foarte. 

> Ei uitaseră că Dumnezeu S-a îmbrăcat în materie, cu trupul şi sângele 
omenesc, şi S-a făcut om pentru mântuirea noastră. 

> Ei uitaseră că pâinea şi vinul obişnuit se sfinţesc prin puterea Sfântului 
Duh, prefăcându-se în însuşi Trupul şi Sângele lui Hristos Dumnezeu. 


> Ei uitaseră că acelaşi Sfânt Duh îi sfințește pe Sfinţii Săi, care au fost şi sunt 
oameni precum noi, cu un aspect material. 


Le-au uitat sau au ales să le treacă cu vederea pe toate acestea, şi mai multe chiar. 


Când cercetăm această perioadă a istoriei Bisericii, devine repede evident că, de 
fapt, iconoclasmul nu a fost doar o erezie privind Sfintele Icoane, adică ceva care 
cuprinde întreaga învăţătură ortodoxă mai puţin credinţa în icoane, Dacă aşa ar fi 
stat lucrurile, ar fi rămas doar o erezie primejdioasă, deşi poate nu la fel de 
otrăvitoare precum a fost în realitate. Iconoclasmul a pretins că este o mişcare 
îndreptată împotriva icoanelor, dar, la o examinare mai atentă, este limpede că, în 
adâncul său, iconoclasmul a fost de fapt un atac la însăşi esenţa credinţei ortodoxe. 
A fost, asemenea rudei sale — mişcarea ecumenică contemporană -, o sinteză a 
tuturor ereziilor, o adevărată orchestră drăcească de țipătoare dezacorduri şi 
neplăcute Cacofonii. 


De aceea, Duminica Ortodoxiei nu prăznuieşte doar biruinţa Bisericii asupra 
iconoclasmului din veacul al LĂ-lea, ci şi biruinţa ei asupra tuturor ereziilor, 
dSupra a tot ceea ce este în dezacord şi potrivnic credinţei ortodoxe, în 
deplinătatea ei. 


Îi prăznuieşte îndeosebi pe vitejii apărători ai credinţei care au pătimit tot felul de 
prigoane pentru minunata lor bărbăţie în susţinerea adevărului. în Epistola ce s-a 
rânduit a se citi în Duminica aceasta, Sfântul Pavel vorbeşte tocmai de acei 
apărători ai adevărului împotriva minciunii. Serie despre Sfântul Proroc Moise 
(cca. 1571 î.Hr. — cca. 1451 î.Hr.), care ar fi putut trăi ca prinţ al împărăției 
Egiptului, cu toată opulenţa, podoabele şi plăcerile la care ar fi fost îndreptățit. El a 
ales mai vârtos a pătimi împreună cu norodul lui Dumnezeu , după cum spune 
Sfântul Pavel. A socotit credinţa în Dumnezeu a fi nespus mai importantă decât o 
viață vremelnică de belşug şi privilegii. 


Sfântul Pavel continuă apoi pomenirea multor alți eroi ai Vechiului Legământ, 
care, precum Sfântul Moise, au ajuns la o răscruce în viață, răscruce la care au fost 
siliți să aleagă între bine şi rău, între adevăr şi greşeală, între păcat şi virtute. Aceşti 
bărbaţi şi femei sunt eroi pentru că, atunci când au dat piept cu răscrucea, au 
ales fără şovăială calea dreptăţii, a adevărului şi a virtuţii. In lumea aceasta 
căzută, acea alegere este totuşi aproape întotdeauna o alegere dureroasă. Acea cale 
le-a adus, spune Sfântul Pavel, batjocuri şi bătăi, (...) legături şi temnițe; cu 
pietre au fost ucişi, cu fierăstrăul au fost tăiaţi, au fost ispitiți, cu ucidere de 


sabie au murit şi tot aşa. Altora le-a adus sărăcie: au pribegit în piei de oaie şi în 


piei de capră; [au fost] strâmtoraţi, necăjiţi, chinuiţi . 


Cei „bogaţi şi vestiți”, cei „plini de succes”, „numele mari, „stelele”, 
„celebrităţile”: aceştia sunt eroii măsluiţi pe care îi preţuieşte cu adevărat lumea. In 
pofida feluritelor pretenţii că n-ar fi aşa, lumea nu-i înţelege şi nu-i acceptă pe eroii 
credinţei şi ai adevărului. De aici, prigoana şi defăimarea; de aici, batjocura şi 
râsul. O prăpastie fără fund desparte standardele lumii de cele ale lui Dumnezeu. 


Legat de Biruinţa Ortodoxiei, cred că trebuie să înţelegem şi acest termen în 
contextul său veşnic, nu doar în cel vremelnic. Ortodoxia, este adevărat, a biruit 
mereu în faţa potrivnicilor ei, de-a lungul istoriei. Gnosticii, maniheii, arienii, 
nestorienii, monofiziții, iconoclaştii şi mulţi alții au fost cu toţii înfrânți. Alţi 
vrăjmaşi ai lui Dumnezeu, păgânii, musulmanii şi bolşevicii au fost, la rândul lor, 
înfrânți. Acestea au fost mari biruinţe, vrednice de prăznuire; la fel sunt şi Sfinţii 
fără de teamă ce au rămas neclintiți pentru Hristos, în pofida tuturor. 


Totuşi, să fim atenţi la faptul că Cel Viclean nu se odihneşte niciodată. Când, cu 
harul lui Dumnezeu, este înfrânt un vrăjmaş al său, putem fi siguri că deja satana 
are un nou vrăjmaş care-şi aşteaptă rândul, cum s-ar zice. Aşadar, biruinţele într-un 
înţeles pământesc, vremelnic, nu înseamnă o pace statornică în Biserică. Se vor ivi 
curând noi potrivnici. Totuşi, Biserica Ortodoxă îşi va găsi întotdeauna apărători 
şi Hristos îşi va călăuzi întotdeauna turma către biruinţă, prin robii Sau 
necazuri, până la sfârşitul veacului, când Biserica — adică toate credincioasele ei 
mădulare din toate veacurile — va via pururea în strălucirea Luminii celei 
necreate a harului lui Dumnezeu. Aceea va fi Biruinţa cea de pe urmă şi veşnică a 
Ortodoxiei. 


Atunci când vorbim în legătură cu Biruinţa Ortodoxiei despre potrivnici, vorbim 
desigur de marii potrivnici din istorie. Dacă ne vom învrednici să fim chemaţi de 
Dumnezeu pentru a rezista unor astfel de potrivnici, atunci Dumnezeu ne va cere 
aceeaşi bărbăţie pe care a cerut-o sfinților Vechiului şi Noului Testament, ca şi 
sfinților din cele douăzeci de veacuri ce au urmat. Chiar dacă aceasta nu se va 
petrece în timpul vieţii noastre, deşi pare posibil, se cer oricum multe de la noi. 


Sfântul Pavel zice: Drept aceea şi noi, având împrejurul nostru atâta nor de 
mărturii, lepădând toată povara şi păcatul cel ce lesne ne împresoară, cu răbdare să 
alergăm la lupta care este pusă înaintea noastră. In viaţa obişnuită pe care o trăim, 
ne confruntăm cu vrăjmaşi ceva mai obişnuiţi, nu cu vrăjmaşi de o mărime uriaşă, 
care afectează istoria, precum iconoclaştii sau arienii din trecut, vrăjmaşii noştri 


sunt cei ce fac necazuri tuturor bărbaţilor şi femeilor, în toate zilele vieţii: povara 
prea multor griji lumeşti şi povara păcatelor. 


Sfântul Pavel stăruieşte să ne îmbărbătăm cu pilda vitejilor sfinți ai Vechiului 
Legământ. Dacă ei au putut să renunţe la toată bogăția, puterea şi privilegiile lor 
pentru credinţă, sau să rişte chinuri şi moarte din credincioşie pentru Dumnezeu, cu 
atât mai mult noi ar trebui să putem lepăda toată povara şi păcatul cel ce lesne ne 
împresoară . 


Sfântul Pavel aseamănă această misiune cu un atlet ce aleargă într-o competiţie, o 
luptă, în care trebuie evitată toată greutatea în exces. EI ne spune să lepădăm toată 
povara şi păcatul ca să putem cu răbdare să alergăm la lupta care este pusă înaintea 
noastră. Este limpede, de vreme ce Apostolul zice cu răbdare să alergăm , că lucrul 
la care se gândeşte atunci când foloseşte această metaforă nu este o alergare de 100 
de metri, în care victoria este dată de viteză. Nu, el vorbeşte aici de o cursă distanţă 
lungă, de un maraton, în care, pentru a câştiga, contează rezistenţa, tăria şi răbdarea 
— în care simpla încheiere a cursei înseamnă biruinţa. 


“Din Apostol Citire....” 
Pr. James Thornton 


Ed. Egumeniţa 


(Trad.: Radu Hagiu) 


Sfinţii Părinţi de la Optina - Despre Ortodoxie 


Acum, creştinismul este urât peste tot. El este pentru oameni un jug care îi 
împiedică să trăiască după voia lor, să săvârşească liberi păcatul. (Cuviosul 
Varsanufie, 5, p. 38, din 06.03.1908) 


Noi, ortodocşii, nu trebuie să susţinem erezia şi să avem legătură cu ereticii. 


Nicăieri nu se spune că trebuie să ne rugăm numai înaintea icoanei din Kaluga a 
Maicii Domnului (care se află în mâinile bisericii „reînnoite"). Orice altă icoană a 
Maicii Domnului este tot sfântă. Şi, chiar de ar trebui să suferim, să nu trădăm 
Ortodoxia. (Cuviosul Nicon, 8, p. 324) 


Fratele dumneavoastră vă scrie: „Dogmele sunt nişte teze clar formulate. Dogmele 
au fost elaborate de Sinoadele Ecumenice". Dogma nu este o teză omenească, clar 
formulată, ci este adevărul dumnezeiesc despre Dumnezeu, este un adevăr pe care 
oamenii singuri nu l-ar putea pricepe nicidecum dacă el nu ar fi descoperit de 
însuşi Dumnezeu. Adevărul poate fi cercetat, adevărul poate fi cunoscut, adevărul 
poate fi confirmat. Dar a hotărî adevărul nu se poate. Şi oamenii de bună credință 
nici nu spun aşa. (Cuviosul Ambrozie, 23, Partea |, p. 77) 


Fratele dumneavoastră afirmă: „De la dogme la duhul creştinismului este o 
distanță ca de la pământ la cer". Nu este adevărat. Când Fiul lui Dumnezeu, Care 
S-a întrupat, le-a descoperit ucenicilor Săi, apostolilor, dogma despre Sfânta 
Treime, spunând: Mergând, învăţaţi toate neamurile, botezându-le în numele 
Tatălui şi al Fiului şi al Sfântului Duh (Matei 28,19), în acelaşi timp a unit în 


chip nedespărțit cu această dogmă şi învăţătura despre duhul creştinismului, 
zicând: Invăţându-le să păzească toate câte v-am poruncit vouă (Matei 28, 20). 


Toţi cei ce au judecată sănătoasă ştiu că duhul creştinismului şi totodată Duhul lui 
Hristos se află în păzirea poruncilor lui Hristos. Dar fratele dumneavoastră a 
născocit un alt duh al creştinismului. Cum poate exista duhul creştinismului fără 
Hristos, fără păzirea învăţăturii lui Hristos? Duhul lui este un duh născocit şi nu 
merită nicidecum să se numească creştin, deoarece îşi propune să-i iubească pe toţi 
oamenii fără deosebire, atât pe creştini cât şi pe musulmani, şi pe păgâni. lar 
Domnul Hristos în învăţătura Sa a făcut o deosebire aici, zicând în Evanghelie: De 
nu va asculta nici de Biserică, să-ţi fie ţie ca un păgân şi vameş (Matei 18,17). Şi 
însuşi Domnul cel Atotbun pe cei drepţi îi iubeşte, iar pe cei păcătoşi doar îi 
miluieşte. Și adevărații creştini, urmând Domnului, fac la fel: tuturor oamenilor 
fără deosebire le arată milă şi îngăduinţă, iar dragoste deplină le arată numai 
celor drept credincioşi! (Cuviosul Ambrozie, 23, Partea 1, pp. 77-78) 


Fratele dumneavoastră spune: „Erezia este abaterea de la părerea majorităţii”. 
Nu este adevărat. Erezia este abaterea de la adevărul dumnezeiesc, nu de la părerea 
majorităţii. Nu majorităţii 1-a încredinţat Domnul adevărul când a spus: Nu te 
teme, turmă mică, pentru că Tatăl vostru a binevoit să vă dea vouă împărăţia 
(Luca 12, 32). Biserica romană întrece numeric Biserica Ortodoxă, dar, abătându- 
se de la adevăr, a căzut în erezie Adevărata Biserică acceptă întreaga Scriptură, atât 
Vechiul cât şi Noul Testament, în toată cuprinderea şi plinătatea ei. De exemplu, 
într-un loc in Sfânta Evanghelie Domnul spune: Iar când va veni Mângâietorul, 
pe Care Eu îl voi trimite vouă de la Tatăl, Duhul Adevărului, Care de la Tatăl 
purcede, Acela va mărturisi despre Mine (loan 15, 26). lar în alt loc al 
Evangheliei se spune că Domnul, când le-a dat apostolilor puterea de a ierta 
păcatele, a suflat asupra lor şi le-a zis: Luaţi Duh Sfânt; Cărora veţi ierta 
păcatele, le vor fi iertate şi cărora le veţi ţine, vor fi ţinute (loan 20, 22-23). 
Biserica Ortodoxă, aprobând aceste două locuri, mărturiseşte că Duhul Sfânt 
purcede de la Tatăl şi se dă credincioşilor prin Fiul. Biserica romană, însă, lăsând 
la o parte primul loc din Evanghelie şi cuvintele Domnului şi întemeindu-se numai 
pe al doilea loc, afirmă că Duhul Sfânt purcede şi de la Fiul şi astfel în dogma 
despre Sfânta Treime se află două izvoare. Această nepotrivire se poate vădi şi prin 
asemănarea cu soarele. Din soare se naşte lumina şi ies razele. Nimeni nu afirmă că 
razele ies şi din lumina soarelui,ci doar că fără lumina soarelui razele nu strălucesc. 
Aşa şi Arie şi-a promovat erezia sa cea rea din cele două locuri evanghelice, lăsând 
la o parte principalul. 


La evanghelistul loan, Domnul, vorbind despre egalitatea Sa cu Tatăl după 
Dumnezeire, a spus: Eu şi Tatăl Meu una suntem (loan 10, 30). Iar în alt loc, 
zicând că El după omenitate este mai mic decât Tatăl, a spus: Tatăl este mai mare 
decât Mine (loan 14, 28). Arie, alegând pentru întărirea părerii sale locul al doilea 
şi respingându-l pe cel dintâi, a promovat erezia sa cea rea şi vătămătoare de 
suflet. Şi aşa au făcut toţi ereticii, întărind învăţătura lor mincinoasă cu locuri din 
Sfânta Scriptură pe alese: iar adevărata învăţătură de credinţă este întărită de Sfânta 
Scriptură în plinătatea ei (Cuviosul Ambrozie, 23, Partea |, p. 78). 


Fratele dumneavoastră atribuie ura şi duşmănia adevăraţilor păstori ai Bisericii, 
care s-au întrunit la Sinoadele Ecumenice. Acest lucru nu este drept. Dacă în acel 
timp au existat ură şi dușmănie, au existat numai din partea opusă a ereticilor. lar 
adevărații păstori s-au adunat la Sinoade din dragoste pentru aproapele şi pentru 
împăcarea adevăraţilor creştini, tulburaţi de răzmeriţa şi de învățătura mincinoasă a 
ereticilor, iar în al doilea rând, pentru cercetarea şi întărirea adevărului, după 
porunca Domnului însuşi: Cercetaţi Scripturile, că socotiți că în ele aveţi viaţă 
veşnică. Și acelea sunt care mărturisesc despre Mine (loan 5, 39). Iar în al treilea 
rând, păstorii Bisericii se întruneau uneori în Sinoade pentru apărarea adevărului şi 
din datorie, pentru că Domnul îi numeşte năimiţi pe acei păstori, care, văzându-i pe 
eretici, ca nişte lupi, prădând turma lui Hristos, nu îi gonesc şi refuză să-şi apere 


turma cu tărie. (Cuviosul Ambrozie, 23, Partea I, pp. 78-79) 


Fratele dumneavoastră spune: „Eu socotesc că este foarte posibil ca omul să 
cunoască toate dogmele credinţei şi în acelaşi timp să fie foarte departe de duhul 
creştinismului”. Este adevărat că uneori, din păcate, aşa este. Numai că aceşti 
oameni, dacă vor să-şi îndrepte viaţa lor, găsesc foarte uşor calea mântuirii. lar 
cine are idei greşite, confuze şi false despre credinţa şi adevărul creştin, acela cu 
greu va dobândi mântuirea, chiar dacă şi-ar dori-o. Şi cu atât mai mult îi va fi cu 
neputinţă să aibă duhul creştin şi duhul lui Hristos. 


Din toate cuvintele fratelui dumneavoastră se vede că el a nimerit în secta 
indiferentiştilor, care învaţă aşa: să crezi cum voieşti/numai să ai dragoste de 
aproapele. Indiferentiştii încearcă să-şi întemeieze părerea lor pe învăţătura 
[apostolului] loan Teologul. însă în Epistolele lui se spune că în afară de Duhul lui 
Hristos există un duh amăgitor şi duhul antihriştilor. De aceea Sfântul loan ne şi 
previne să nu dăm crezare oricărui duh, ci să cercăm duhurile dacă sunt de la 
Dumnezeu (1 loan 4,1). (Cuviosul Ambrozie, 23, Partea 1, p. 79) 


îmi scrieți că fratele dumneavoastră a terminat studiile la universitatea din 
Petersburg. Dacă cineva ar încerca să-l convingă pe fratele dumneavoastră că nu 


trebuia să înveţe nici la gimnaziu, nici la universitate, ci trebuie doar să aibă 
dragoste de aproapele şi aşa va dobândi o funcţie bună la tribunalul regional sau 
chiar la Curtea Supremă, ar crede el aşa ceva? La fel trebuie să gândim şi despre 
faptul că este cu neputinţă să aibă Duhul lui Hristos cel care nu are ştiinţa dreaptă 
şi adevărată a dogmelor credinţei creştine. 


Dacă fratele dumneavoastră este un om sincer şi de bună credinţă, aşa cum îmi 
scrieți, atunci să se roage cu credință Domnului nostru lisus Hristos ca EI să-l 
înveţe adevărul şi după aceea să citească tot cu credinţă „Mărturisirea ortodoxă" a 
lui Petru Movilă. (Cuviosul Ambrozie, 23, Partea I, pp. 79-80) 


Domnul în Sfânta Evanghelie grăieşte: De nu va asculta nici de Biserică, să-ţi fie 
ție ca un păgân şi vameş (Matei 18,17). Va fi bine, oare, la înfricoşata Judecată 
pentru cel ce va apărea acolo în rândul păgânilor? Pentru rusul ortodox este mai 
bine şi mai sigur să gândească şi să lucreze nu nemţeşte şi nu după obiceiurile 
străine, ci potrivit cu regulile Bisericii Ortodoxe. Apostolul scrie: Este un Domn, o 
credinţă (Efes. 4, 5), adică, aşa cum există un singur Dumnezeu adevărat, tot aşa 
există şi o singură mărturisire de credinţă adevărată, care se trage de la 
Ierusalim, nu de la Roma. Biserica Ortodoxă pe tot pământul este una singură - 
în Ierusalim, în Antiohia, în Alexandria, în Grecia şi în Rusia. (Cuviosul 
Ambrozie, 23, Partea I, p. 86) 


în însemnările despre unirea vie a Rusiei cu Grecia, după părerea mea, ar trebui 
mai întâi de toate să avem în vedere modul în care Domnul a întemeiat la început 
Biserica Ortodoxă Universală, care era alcătuită din cinci Patriarhii; când Biserica 
Romei s-a desprins de Biserica Universală, Domnul a întregit oarecum această 
lipsă prin întemeierea în nord a Bisericii Ruse, aducând Rusia la creştinism prin 
Biserica Greciei ca reprezentantă de frunte a Bisericii Universale. Dintre 
ortodocşi, cei care sunt atenţi şi chibzuiţi văd aici două lucrări ale proniei lui 
Dumnezeu: în primul rând, Domnul prin întoarcerea târzie a Rusiei la 
creştinism a păzit-o de vătămarea papiştilor, iar în al doilea rând a arătat că 
Rusia, adusă la lumina creştinismului prin Biserica Greciei, trebuie să fie unită 
cu acest popor ca reprezentant de frunte al Bisericii Ortodoxe Universale şi nu 
cu alte popoare, vătămate de erezii. înaintaşii noştri aşa au şi procedat, văzând, 
poate, exemplul jalnic, în afară de cel al romanilor, pe cel din Biserica Armeană, 
care prin desprinderea sa de Biserica Universală a căzut în multe rătăciri. Armenii 
s-au rătăcit din două motive: în primul rând, au acceptat clevetirile aduse la adresa 
Bisericii Universale, iar în al doilea rând, şi-au dorit să se conducă singuri şi în 
schimb s-au supus influenţei subtile a apusenilor, care le-au îngrădit chiar şi 
ținutul. Vrăjmaşul cel rău şi viclean, care stăpâneşte iadul, a încercat şi încearcă să 


urzească şi împotriva ruşilor, numai că printr-un alt mod. Armenii s-au încurcat de 
la început prin acceptarea clevetirilor aduse împotriva Bisericii Universale, iar apoi 
prin dorinţa de a se conduce singuri. lar ruşii pot fi mai aproape de aceleaşi fapte, 
acceptând clevetirile aduse împotriva întâistătătorilor Bisericii Universale. Şi 
astfel, din pricina vicleniei vrăjmaşului şi a greşelilor noastre, reiese că noi, 
abătându-ne samavolnic de la unirea cea folositoare şi mântuitoare cu Biserica 
Sobornicească, fără să vrem şi fără să ne dăm seama cădem sub influenţa cea 
dăunătoare a concepţiilor apusene, de care ne-a păzit şi ne-a îngrădit însăşi pronia 
Cerească, cum am spus mai sus. Deoarece acum toţi suntem îndatoraţi faţă de greci 
şi, mai ales, faţă de preoțimea greacă, în însemnări ar trebui cumva să-i pomenim 
într-un loc sub numele de Patriarhii Răsăritului, iar în alt loc sub numele de 
Biserica Sobornicească, ai cărei reprezentanţi de frunte sunt. De asemenea, ar 
trebui să avem în vedere că una este supunerea necondiționată şi alta este unirea cu 
Biserica Greacă. In ultimul caz nu există nici o obligaţie față de supunerea 
necondiționată. (Cuviosul Ambrozie, 23, Partea I, pp. 208-209) 


(din Filocalia de la Optina vol.2) 


Pr. Efrem Athonithul - Despre Ortodoxie 


Iubiţii mei fii, ce este Ortodoxia? Suntem ortodocşi şi în general nu cunoaştem 
înălţimea, profunzimea, lărgimea Ortodoxiei. Va trebui să o vedem în toată 
sfinţenia ei. 


Ortodoxia este adevărul despre Dumnezeu, despre om şi despre lume, aşa cum ni 
l-a dat Însuşi Dumnezeu Cel Întrupat prin învăţătura Sa desăvârşită. Aşa cum |- 
a exprimat mai târziu cugetul şi inima dumnezeiescului Pavel. Aşa cum l-a descris 
ucenicul iubirii şi alți apostoli şi evangheliști cu lumina cerească a Sfântului Duh. 
Ortodoxia este acea sinteză minunată dintre dogmă şi obiceiuri, dintre teorie şi 
practică, aşa cum ne-a fost predanisită de către părinții duhovniceşti ai Alexandriei, 
Constantinopolului, Capadociei, Siriei şi, mai târziu, ai Sfântului Munte. 


Toţi aceştia, de la Sfântul Ierarh Policarp care a fost după cum ştiţi, ucenicul 
apostolilor şi până la Sfântul Nicodim Aghioritul, care a adormit la începutul sec al 
XIX-lea, cu înţelepciunea şi sfinţenia lor, cu jertfele şi nevoinţele pe care le-au 
îndurat, ne-au înmânat preţioasa moştenire a credinţei şi vieţii drepte, comoara 
tradiţiei ortodoxe. Ortodoxia este ceea ce au exprimat oficial Sfintele Sinoade, 
acele adunări binecuvântate formate din membrii ai Bisericii lui Hristos veniţi 
din toată lumea. Acei purtători de Dumnezeu părinţi "înzestrați cu toţii cu ştiinţa 
sufletului şi Duhul Dumnezeiesc” au discutat despre marile probleme care îl 
preocupă pe omul duhovnicesc şi au aşezat postamentul, temelia civilizaţiei 
duhovniceşti. 


Ortodoxia a fost pecetluită cu sânge de mucenicii tuturor vremurilor. De toată 
oastea sfântă formată din milioane de eroi şi mărturisitori, bărbaţi, femei şi 
copii. De la arenele Romei până în lagărele de concentrare din Rusia, toți au 
dovedit că învăţătura creştină nu este o simplă teorie, ci adevăr şi viaţă. Cel mai 
frumos eroism, izbândă împotriva violenţei crude şi a puterii materiale, domnia 
şi Împărăţia Duhului. 


A venit apoi să laude Ortodoxia cultul bisericesc, cu minunata sa poezie şi 
imnografia sa insuflată de Dumnezeu, care îmbibă firescul cu suprafirescul, 
lumescul cu cerescul, individualul cu obştescul, familiarismul cu respectul 
profund, ceea ce este vădit cu ceea ce este tainic. Într-o armosferă de înălțare şi 
sfinţenie este înfăţişată în cult jertfa Dumnezeului-om, drama dumnezeiască a 
Liturghiei, la fiecare Liturghie la care participă credincioşii. De asemenea, acolo 
sunt lăudate şi Slăvite izbânzile mai-marilor credinţei şi ale Stăpânei 
aşezământului bisericesc, Preasfânta Născătoare de Dumnezeu, Fecioara Maria. 
Acolo este preamărită dogma, nu numai ca adevăr, ci şi ca răspuns la chemarea 
oamenilor. 


Dar nici idealul pentru care s-a luptat monahismul nu este diferit de rostul 
Ortodoxiei. După cercetătorii de specialitate, monahismul ortodox a constituit 
oastea duhovnicească ce s-a luptat pentru dobândirea libertăţii duhovniceşti, pentru 
desăvârşirea omului. Scopul lui a fost să dea chip sufletului pentru înnoirea minţii. 


Exact în acest punct este inima duhului monahal, este scopul şi izbânda 
monahismului. Nevoinţele duhovniceşti ale asceţilor sunt noile lupte duhovniceşti 
ale duhului. Îl conduc pe om întru totul spre viaţa iubitoare de înţelepciune, spre 
îndumnezeire. Drumul monahismului este drumul curăţirii şi întoarcerii la 
Dumnezeu. Ortodoxia a dat semnificaţia sfinţeniei nu numai ascețţilor, ci întregii 
lumi creştine. 


Prin această semnificaţie a înălțat obiceiurile societăţii. Vedem acest lucru 
îndeosebi în percepţia socială. Elementul de bază al Ortodoxiei este iubirea de 
oameni luată în cel mai profund sens al ei. Nu numai ca milostenie ci în general, 
ca afecțiune. Ocrotirea socială este descoperită în ultimele decenii. Dar a luat 
naştere la Ierusalim, după Învierea Mântuitorului. Acolo s-au făcut primele cantine, 
în care au slujit primii 7 diaconi, după cum apare în Faptele Apostolilor. Apostolul 
neamurilor, Pavel a fost totodată şi primul lucrător social. Odată cu 
propovăduirea Evangheliei, a înfăptuit şi cheta dragostei, numită în multe feluri. 
Lucrători sociali au fost şi urmaşii Apostolilor, Episcopii. Nu există o sugrumare 
mai cruntă a adevărului decât să susțină cineva că Părinţi Bisericii s-au ocupat 


doar cu dogmă şi nimic altceva. În timpul sinoadelor, în Cezareea a apărut, după 
cum se ştie, Vasiliada, sub călăuzirea Sfântului Vasile cel Mare. În Constantinopol 
funcționau cantine pentru 7 mii de săraci, iar în Alexandria s-au întemeiat primele 
maternități. Nu numai episcopii ci şi împărații şi chiar monahii participau la astfel 
de lucrări ale dragostei. Pentru toţi aceştia, Ortodoxia a fost în acelaşi timp şi 
dreaptă lucrare. 


Un alt element important al Ortodoxiei a fost întotdeauna eroismul pe care îl 
vedem în mucenicie. 


Dar nu s-a oprit numai la jertfa sângelui. Fiiii Ortodoxiei au arătat mereu curaj şi 
vitejie în faţa oricărui fel de samavolnicie, fie că provenea de la Iulian, Împăratul 
cel nelegiuit, fie de la arieni şi monofiziţi ori de la iconoclaşti şi de la monahi atraşi 
de rătăcirile latinilor. Această mulţime de eroi ai Bisericii Ortodoxe nu-i cuprinde 
doar pe Sfântul Atanasie, Sfântul Vasile şi Sfântul loan Gură de Aur, ci şi pe 
Sfântul Teodor Studitul, egumenul mănăstirii Studion, împreună cu toţi monahii ei, 
pe Maxim Mărturisitorul şi pe marele erou — Sfântul Marcu Eugenicu, mitropolitul 
Efesului. 


O caracteristică a Ortodoxiei a fost dintotdeauna şi ierapostolia către barbari, 
combinată cu civilizarea. Biserica noastră, fără să facă vreodată prozelitism, a 
răspândit lumina Evangheliei şi a scrierilor, a iubirii şi a blândeţii. Această cale 
spre învăţătură şi civilizare ne este arătată îndeosebi de Sfinţii trei ierarhi prăznuiți 
astăzi, care au iluminat toată făptura cu razele vii ale dreptei învățături despre 
Dumnezeu şi om. 


Ortodoxia a fost întotdeauna calea împărătească a Evangheliei. A păstrat curat şi 
autentic duhul creştinismului în faţa misticismului întunecat al ereziilor din Răsărit, 
a centralizării papalo-cezareene a latinilor şi a subiectivismului raționalist al 
protestantismului. A păstrat mereu măsura şi armonia, n-a făcut nimic greşit. 
Pentru că Părinţii au fost mişcaţi de duh, au fost călăuziţi de Dumnezeu în chip 
sfânt şi duhovnicesc. 


Ortodoxia nu a nesocotit omul, nici înţelepciunea, nici natura, nici arta, nu a fost 
neomenoasă. Le-a explicat pe toate şi a creat cultură. După cum spune troparul 
Sfinților Trei Ierarhi, a întărit firea celor ce sunt şi obiceiurile oamenilor le-a 
îndreptat. 


Ortodoxia este marșul omului către Făcătorul lui, către îndumnezeire. ÎI 
conduce pe om la dezvoltarea lui deplină întru Hristos şi pentru Hristos. 


Ortodoxia nu este numai teologic, este totodată şi adevărată psihologie şi umanism 
autentic şi sociologie. Este un diamant care reflectă prin toate laturile adevărul. 


Să cunoaştem deci Ortodoxia noastră. 


Nu teoretic ci să o simțim şi Să o trăim în toată profunzimea şi lărgimea ei. Doar 
aşa vom putea să o provocăm şi să-i arătăm valoarea. 


Ortodoxie prea frumoasă, mireasă împodobită a lui Hristos, să nu te tăgăduim noi, 
nevrednicii, ci dacă vremurile şi împrejurările o vor cere, invredniceşte-ne să 
vărsăm pentru tine şi ultima picătură de sânge din noi! 


Părintele Arsenie Boca — Chemări la apostolie 


"De acum veţi vedea cerul deschizându-se "(loan 1,51). 


Găsiţi descrise de alţii, şi mult mai bine, mocnirea strânsă în chingi şi agitația 
ascunsă a poporului evreu sub ghearele pajurei romane. O pomenesc în treacăt, ca 
să ne dăm seama de acea atmosferă încărcată de la răscrucea numărării timpului, 
atmosfera aşteptării de istov a lui Mesia. Pentru unii era aşteptare politică; pentru 
alții, mult mai puţini, o aşteptare religioasă. Irod a sărit cu sabia în calea istoriei. 
Masacrul copiilor - 14.000 de prunci, încă nu se uitase. Până şi pe copiii săi îi 
aştepta cu sabia în mână. lar cele petrecute mai pe urmă la Iordan, unde un ascet 
nemaivăzut de fioros, tăia cu gura ca o secure, trupul putregaiului, plin de şerpi şi 
de năpârci, şi vestea pe Unul mai mare ca el, care va turna şi foc peste ei; - toate 
acestea dădeau aşteptării o tensiune de fior metafizic, unic în istorie. Nu-i vorbă era 
ŞI o aşteptare de mii de ani de-a rândul. 


lată cum au decurs primele „găsiri"” ale marelui aşteptat. Prima, care ştia mai mult 
decât ceilalți oameni, era Fecioara Maria din Nazaret, apoi dreptul Iosif. Al 
treilea a fost loan Botezătorul, care-şi câştigase autoritate de prooroc; - de altfel 
şi era: capătul proorocilor - autoritate cu care a prezentat iudeilor pe lisus: 
„dşteptarea neamurilor", sau  Mesia-Hristos. Deci loan ştia desfăşurarea 
lucrurilor. Cu botezul lui lisus menirea lui lua sfârşit: „De acum EI să crească, iar 
eu să scad !" 


Apoi loan, vorbind odată cu doi ucenici ai săi, vede pe lisus venind, şi-L arată 
ucenicilor săi zicând: „artă Mielul lui Dumnezeu". Unul din ucenici era Andrei, 


cel întâi chemat, care, după cuvântul ascetului şi mărturia sufletului său, recunoaşte 
în lisus pe Dumnezeu. Atunci, într-o bucurie negrăită, într-o suflare, aleargă acasă 
şi-i spune şi lui Simon - ce avea să fie Petru - : „„4Am găsit pe Mesia !" - Şi l-a adus 
la lisus. 


A doua zi, în drum spre Galileia, lisus găseşte pe Filip, pe care I-a chemat: „Vino 
după Mine !" A recunoscut şi acesta prezenţa lui Dumnezeu în lisus. De bucurie - 
şi aşa-i bucuria: alergi cu ea să o împărtăşeşti primului găsit - găseşte pe Natanail, 
căruia-i vesteşte: „Am găsit pe Acela de care au scris Profeţii !" Natanail, luat prin 
surprindere, nu prea ieşea din rezervă, dar, ocărând Nazaretul, aude argumentul 
decisiv: „Vino şi vezi!" 


A venit. S-a prezentat ca un Toma. lisus îl preţuieşte în sinceritatea rezervei sale, 
spunându-i: „ară israilitean fără vicleşug". 


Natanail II întreabă: „De unde mă cunoşti ?" (In viaţa lui Natanail era o taină, pe 
care n-o ştia nimeni, decât el şi mama sa. El scăpase de urgia lui Irod ascuns de 
mama Sa la trei zile după naştere, sub frunzele smochinului - precum întăresc 
acestea sfinţii Vasile cel Mare şi Grigorie Teologul, în „întrebări''). Deci, când s- 
a văzut descoperit şi-a dat seama că are în față pe Dumnezeu. N-a mai putut. A 
strigat în extaz: „Tu eşti Fiul lui Dumnezeu !" Deşi trăieşte un moment culminant, 
totuşi lisus desăvârşeşte explozia convingerii sale, zicând: „Mai mari decât 
acestea vei vedea: amin, amin zic vouă, de-acum veţi vedea Cerul deschizându-se 
şi pe îngerii lui Dumnezeu Ssuindu-se şi pogorându-se peste Fiul Omului". Cu 
toate acestea Natanail nu figurează printre cei 12 apostoli, ci printre cei 70. 


Cuvântul s-ar putea sfârşi aci cu întrebarea: Tu pe cine-ai chemat la lisus ? Vecinu- 
tău bate crâşmele, verişoara-ta a fugit necununată, feciorul tău fuge de biserică, 
copiii tăi umblă noaptea la jocuri şi scuipă după preot; - la lisus n-ai pe nimeni de 
adus ?... 


- Poate ai de gând să te-aduci pe tine; - că până nu te-aduci pe tine nu poţi aduce pe 
nimeni. 


Dar, cum mai am ascultători, mult mai frământaţi cu mintea, căutându-L pe lisus, 
scriu şi pentru voi cele ce urmează: Primii patru ucenici sigur că au avut chiar 
atunci o experienţă asemănătoare deschiderii Cerului, în prezenţa preasfintei 
Persoane a lui lisus. Nu le-a fost uşor nici lor să-şi taie dintr-odată tot balastul 
îndoielii, de vreme ce mulți se mai dăduseră pe sine a fi Mesia şi se-nfundaseră în 
greşeli grave, cum a fost rebeliunea lui Bar-Cochba, cea a lui Teuda şi a lui Iuda 


Galileanul. Dar timpul avea să-i încredinfeze până în adâncul făpturii, că 
Dumnezeu se făcuse om şi petrecea cu ei. Nouă însă ne-ar fi mult mai uşor să 
trecem pustiul îndoielii, deoarece avem, sub perspectiva istoriei, toate probele 
dumnezeirii lui lisus şi a divinității creştinismului. Totuşi, deşi le-avem, numai o 
întâlnire cu lisus rămâne decisivă. lar dacă aceasta se întâmplă rar, măcar să vezi 
pe cineva, a cărui iubire-lumină a aprins-o EI. 


Dar iubiții mei tineri, cu fruntea pe gânduri, o întâlnire cu lisus însemnează o 
misiune, însemnează o chemare la apostolie şi la toate riscurile trăirii de 
Dumnezeu, între lrozii vremilor, pe care de asemenea trebuie să-i iubeşti. 


Nu cumva sunteţi şi voi căutând pe lisus ? Voi ştiţi despre lisus mulțime de 
lucruri, dar încă nu-L cunoaşteţi pe El. Și 

E la mijloc o 
revelaţie tripartită, care trebuie să aibă loc. 


Omul e veşnic în căutare după ceva ce însemnează mai mult decât haina şi 
mâncarea. EI e în căutarea lui însuşi. Aspiraţia sufletului după realizarea 
desăvârşirii sale, asta e toată istoria omului. Mărginirea ta te doare; ştiu; dar când 
aceasta a ajuns un dat al conştiinţei, e semn că Dumnezeu nemărginitul vrea să 
creşti spiritual pe dimensiuni divine. Această ţâşnire în conştiinţă a dorului 
nemărginirii divine, e, pentru tine, argumentul decisiv al existenţei Sale, al iubirii 
Sale şi al rudeniei tale cu El. Dacă re găseşti pe tine în funcţie de Dumnezeu, e o 
găsire a ta în adevăr. E naşterea ta în Dumnezeu, - naşterea ta în adevăr. „Toţi 
marii mistici, fără deosebire de confesiune, au învăţat că în eternitate, în 
adâncul lumii spirituale se săvârşeşte un proces divin, în care apar relaţiile lui 
Dumnezeu cu omul: naşterea lui Dumnezeu în om şi naşterea omului în 
Dumnezeu, adânc în care se întâlnesc iubitorul cu iubitul. Acolo sunt 
adevărurile experienţei spirituale, adevăruri vii, nu categorii metafizice sau 
substanţe ontologice. 


» Chipul omului se strică dacă se şterge chipul lui Dumnezeu din sufletul omului. 
Sufletul 


omului Suferă durerile naşterii, când se naşte Dumnezeu într-însul. Această 
naştere a lui Dumnezeu în Sufletul omenesc, constituie naşterea autentică a 
omului. Ea reprezintă mişcarea iubirii lui Dumnezeu spre el, răspunsul la 
nostalgia ce-o are el după Dumnezeu. Experienţa spirituală descoperă că 
Dumnezeu de asemenea tânjeşte după om, că El doreşte ca omul să-L nască şi 
să-I răsfrângă Chipul. Marii mistici, descriind viaţa spirituală, au evocat această 
nostalgie divină. Neamul omenesc nu aparţine, decât sub unul din aspectele sale, 


generaţiei lui Adam cel vechi, generaţiei păcătoase şi decăzute a lumii noastre 
naturale. Sub un alt aspect el e ceresc, aparținând lui Adam cel spiritual, 
generaţiei lui Hristos. 


Creaţiunea lumii nu S-a putut produce în timpul nostru, căci el e un timp 
decăzut, el e copilul păcatului. Creaţiunea a avut loc în veşnicie, ca act interior 
al misterului divin al vieţii. Concepţia biblică a creaţiunii nu-i decât reflexul 
acestui act interior al creaţiei în conştiinţa omului antic. Omul, precipitat în 
natura inferioară, e aruncat în afara realităţii divine. Revelația creştină 
restabileşte omul în sânul acestei realităţi. Prin Fiul noi revenim în sânul 
Tatălui. Cu EI începe un nou gen omenesc, spiritual, acela al lui Hristos, născut 
şi refăcut în Duh. Hristos este în om şi omul în Hristos. EI e butucul şi eu 
mlădița. Tot neamul omenesc, renăscut, rămâne în Hristos, Dumnezeu-Omul. în 
omul spiritual e cuprins cosmosul, toată creaţiunea. Odinioară cosmosul se 
desfăcu violent de omul decăzut şi deveni, pentru el, natura exterioară care-l 
robi. Dar cosmosul revine spre omul renăscut. în lumea spirituală cosmosul 
rămâne în om precum omul rămâne în Dumnezeu. 


Omul e, prin natura Sa, un microcosmos; în el sunt cuprinse toate sferele 
realităţii cosmice, toate formele cosmicului. Prin păcat şi cădere, omul pierdu 
noţiunea Stării sale microcosmice, conştiinţa sa deveni individualistă. Cosmosul 
nu se revelează omului natural decât ca natură exterioară, a cărui viaţă 
interioară îi rămâne inaccesibilă. Numai omului interior, viaţa interioară a 
cosmosului, i se descoperă ca realitate spirituală. Astfel, calea care duce omul la 
cunoştinţa de sine însuşi este şi calea care-l duce la cunoştinţa cosmosului. Prin 
Hristos, prin Logos, nu numai neamul omenesc, ci tot universul se orientează 
spre Dumnezeu, răspunzând chemării divine, trebuinţei dumnezeieşti de iubire. 


Misterul divin nu se încheie în dualitate; el presupune existenţa a Trei Persoane. 


Numai 
în această «Trinalitate» ne e dată viaţa divină perfectă, în care subiectul iubitor 
şi obiectul iubit creează împărăţia lor, găsesc conţinutul definitiv şi deplinătatea 
vieţii lor. Trinitatea e un număr Sacru, divin, un număr care Semnifică 
plenitudinea, victoria asupra luptei şi diviziunii, ecumenismul şi societatea 
perfectă, în care nu e opoziţie între personalităţi, între ipostase şi fiinţa unică. 
Misterul creştinismului este misterul unităţii în dualitate, găsindu-şi soluţia în 
Unitatea- Trinitate. lată de ce creştinismul are ca bază dogma hristologică a 


naturii teandrice a Fiului şi dogma trinitară. Afirmarea fiinţei e viaţa Sfântului 


Duh şi viața în Duhul Sfânt. în Duh omul şi lumea sunt transfisurate şi 
îndumnezeite. Duhul constituie Viaţa însăşi, viaţa originară.” ( 


„Esprit et liberte" pp. 211-216) 


> 


Acesta să fie cadrul mai larg, al evidenţelor Duhului, care a făcut din oameni 
Apostoli ai lui Dumnezeu. Deci să o luăm concret: Noi nu avem, ca primii ucenici, 
posibilitatea găsirii istorice a lui lisus. Noi avem, între noi şi lisus, un munte, care 
trebuie trecut. lar ce e mai greu, e că muntele e în noi. Şi n-ar trebui, după cuvântul 
lui lisus, decât un grăunte de muştar credinţă, şi-ar dispare muntele şi L-am găsi pe 
lisus. Ne trebuie un itinerar lăuntric. Calea credinţei e obositoare, dar cu ea începe 
cărarea. Credinţa e o asceză a minţii. Urmează celelalte virtuţi, celelalte asceze, 
toate, ca nişte vămi ale văzduhului, la care lăsăm pe rând, ca vamă, tot balastul 
muntelui nostru. Toate renunţările noastre sunt negustorie pentru un bun mai 
înalt: pentru Starea capabilă de-a primi braţele divine ale Harului Duhului 
Sfânt. Duhul Sfânt, de data aceasta este puternic, ca o suflare de vifor, e în stare 
Să desăvârşească cele începute timid de sărmana noastră fire. 


Toată asceza e pentru mistică. 


Deci în locul găsirii istorice a lui lisus, noi avem deschisă întâlnirea spirituală, 
mistică, întâlnire profund reală, cât, din lăuntrică, se răsfrânge uneori până-n afară 
în simţirile şi înfăţişarea noastră. 


Foarte mulţi contemporani ai lui lisus n-au avut cu El decât o întâlnire 
exterioară, istorică. Doar Luca şi Cleopa îl simțeau, arzându-le inima pe cale, 
dar fără să-L cunoască. O întâlnire profundă cu lisus, care însă mai mult i-a 
speriat - cum arată aceasta icoanele - poate că au avut martorii Schimbări la Faţă. 
Deci nu suntem cu nimic dezavantajaţi față de aceia. lisus e şi contemporanul 
nostru, ca veşnicia faţă de oricare cifră a timpului. 


Deci a care au văzut pe lisus în lumina dumnezeiască au fost Petru, 


Ei au văzut, primii, Cerul deschizându-se. Această revelaţie 
le-a fost dată şi ca revelaţie propriu-zisă, dar şi ca o iconomie, ce avea rostul 
să le susțină moralul ridicat, în faţa celor ce aveau să se întâmple pe urmă cu 
răstignirea. Că vederea luminii dumnezeieşti a avut şi rostul acesta, ne stau 
mărturie înseşi cuvintele Mântuitorului, prin care-i lega să nu spună vederea, 
decât după înviere (Matei 17,9). 

4 Al doilea care a văzut cerurile deschizându-se (Faptele Apostolilor 7,56), a 
fost. ERIE OGC ROȘ tis aia anii conul Şiefăii. Sutlet curat, 


tânăr, plin de duh şi adevăr - curajul întruchipat - primul mucenic, văzând 
Cerul deschizându-se, dă curaj şi întărire coloanei de urmaşi a mucenicilor. 
N-o fi străbătând el toată calea ascezei, dar a luat-o de îndată pe calea cea 
mai scurtă, de care va scrie mai pe urmă şi Pavel, a iubirii de oameni fără de 
margini. Căci întru aşa măsură şi-a însuşit el pe lisus, încât, murind legii 
firii, împroşcat cu pietre, acelaşi cuvânt al legii Duhului grăieşte: „Doamne 
iartă-le lor păcatul acesta !" lar aceasta n-o putea face decât un om sfinţit 
de iubire. 

+ Al treilea, pe care: „0 lumină din Cer I-a-nvăluit dintr-o dată, ca într-un 
fulger" (Faptele Apostolilor 9,3) a fost Saul, care păzea hainele celor ce se 
nevoiau cu uciderea lui Ştefan. El era râvna Legii vechi - o sinceritate de 
altfel - apreciată şi convertită pe drumul Damascului, la râvna pentru Legea 
nouă, a lui lisus. Deschiderea aceasta a unui cer nou, cu o lumină 
năpraznică, a pricinuit moartea omului vechi, Saul, şi renaşterea Apostolului 
Pavel. 


în veacul al XI-lea dăm de UE care trăieste toacă 


transcendenţa luminii divine, după ce Harul din Ceruri, cum zice, înnoise 
sărmana Sa fire. Rugămu-l1 cu smerenie să ne înveţe: 


Cuv. 18: „Luând pe umeri crucea, Strânge-o cu putere 

Și du până la sfârşit chinul încercărilor, 

Sfâşierea durerilor, şi primeşte cu bucurie 
Piroanele-ntristărilor, ca pe-o coroană a slavei, 
Şi-aruncat în fiecare zi în lăncile ocărilor 

Și lovit cu pietrele tuturor necinstirilor, 

Vărsând lacrimi de sânge 

(- Că totul izbuteşte plânsul de fiecare zi -) vei fi mucenic. 


DS rar răbdând batjocuri şi palme, cu bucurie 
Părtaş al dumnezeirii şi al slavei Mele vei fi. 

Iar de te vei arăta pe tine urma tuturora 

Și slugă şi rob, te voi arăta pe urmă 

Primul între-aceia toţi, pe cum am făgăduit. 

De vei iubi pe duşmani şi pe cei ce te urăsc, 

De te-i ruga din suflet pentru cei ce te necăjesc, 

Şi le vei face bine după puterea ta, 

Te-ai făcut, adevărat, asemenea Tatălui tău Preaînalt. 
Deci dobândind din acestea inimă curată, 

In ea vei vedea pe Dumnezeu, pe care nimeni nu L-a văzut vreodată. 


Cuv. 20: Pe Acela, a Cărui frumuseţe 
Uimeşte toată gândirea, uimeşte toată inima, 
Răneşte tot sufletul, înaripându-l spre iubire, 
Unindu-l neîntrerupt cu Dumnezeu. 


Subliniem la acest loc concepția integralistă despre om a sfântului, realizată în 
trăirea mistică: inima curată, voinţa hotărâtă, viaţa curată de patimi şi curat ochiul 
cugetări. 


Sfântul e un om perfect centrat cu firea. 


„Jar măsurile strălucirii-s măsurile iubirii”. (Cuv. 27) 


Şi mai departe: 


Cuv. 34: „Ziditorul, ia aminte ce-ţi spun, 

Îţi va trimite Duhul cel din Dumnezeu 

Şi te va insufla, va locui şi se va sălăşlui fiinţial 

Și luminându-te şi umplându-te de strălucire, te va turna din nou întreg. 
Stricăciosul îl va face nestricăcios şi va clădi iarăşi 

Casa învechită, casa sufletului tău; 

Şi va face cu totul nestricăcios şi trupul întreg, 

Și te va face pe tine dumnezeu după dar, asemeni lui lisus. 


DS Ştiu că nu vom muri fiind înlăuntrul Vieţii 
Şi având înlăuntrul meu ţâşnind întreaga Viaţă, în inima mea este, dar în Ceruri 
se află Aci şi acolo, la fel se vede lucind. 


Cuv. 31: Strălucit-ai din Ceruri până-n inima mea. 
Cuv. 32: Ce cuvânt va tălmăci, ce limbă va spune ? 


Ce buze vor grăi, cele ce se văd în mine 
Petrecându-se, săvârşindu-se în toată ziua ? 


Căci chiar şi noaptea, chiar şi-n întunerec 

Văd pe Hristos deschizându-mi înfricoşetor Cerurile 
Și pe El pogorându-Se şi arătându-mi-le 

împreună cu Tatăl şi cu Duhul, lumina întreit sfântă.” 


Dar iată şi misiunea: 


DI „Astfel făcându-mă, Domnul mă-nchise în cortul trupesc 
Și pogorându-mă-n lumea Simţită m-a pus Să trăiesc, 

Eu, - izbăvitul de beznă - cu cei ce mai sunt întunecați, 

Care petrec în mocirlă şi-n noapte, adânc cufundaţi, 

Ca să-i învăţ şi să-i fac să cunoască nemernica Stare, 

Lanţul cu care-s legaţi şi rănile cele amare. 

Dându-mi porunca, Stăpânul s-a dus..." 


Dacă am înţeles întrucâtva raţiunile Providenţei când a deschis Cerurile: ca să 
întărească pe Apostoli în credinţă; pe mucenici în mărturisire; pe înzestraţii cu 
daruri în convertirea lor; aci, în faţa Sfântului Simeon Noul 'Teolog pelerin al 
transcendenţei, trebuie să ne gândim la o explicaţie în funcție de cele petrecute în 
veacul său, veacul al XI-lea „Saeculum plumbarum”. Apariţia sfântului tocmai 
atunci şi tocmai aşa, nu poate fi decât un răspuns magistral al Cerului, la marea 
rană a istoriei: ruptura Bisericilor, de la mijlocul mileniilor. 


Oamenii Bisericii, petrecând în mocirlă de patimi şi-n noapte adânc cufundaţi, au 
rupt, în veacul al Xl-lea, cămaşa lui Hristos: unitatea exterioară a Bisericii. 
Oamenii se dezbinau de oameni, afurisindu-se şi urându-se crunt, iar Cerul se unea 
cu omul, cât uimea pe sfânt: 


DI „rar ce-i mai înfricoşat decât toate, m-a arătat cer nou 
Și S-a sălăşluit în mine Ziditorul tuturor, 
De care nu s-a învrednicit nimeni din Sfinţii de odinioară. " 


Deci când trufaşul Humbert îşi vărsa în scris ura, pe Prestolul sfintei Sofii, în 
timpul Liturghiei (16 iulie 1054) şi ieşind, ca odinioară luda de la Cină, îşi scutură 
praful de pe picioare, spunând cuvintele: „Dumnezeu să vadă şi să judece !" noi, 
gândindu-ne la Oceanul luminii divine, revărsat peste sfinţi, veacuri de-a rândul pe 
urmă, putem să-i răspundem: „Dumnezeu a văzut şi a judecat!" 


La o altă răscruce a destinelor, Cerul se deschise Sfântului Serafim al Sarovului, în 
veacul al XIX-lea. Şi aşa de stăruitoare e revărsarea luminii Duhului Sfânt, încât, 


deodată cu rugăciunea în gând, rostită de sfânt, o vede şi Motovilov, un bogătaş 
oarecare, prieten cu sfântul. Acesta o descrie: „Ca o scăpărare de fulger; ca o 
lumină orbitoare, care se întinde pe-ntinsul a câtorva verste de jur împrejur”. 
(Denissov, „Viaţa lui Serafim", ed. rusă, pp. 319-335). 


Aceste deschideri de Cer, să ne fie deocamdată deschiderea ochilor ! 
Prislop, 13.111.49 


(din Cuvinte Vii - Pr.Arsenie Boca) 


Părintele Arsenie Boca - In Dumineca Ortodoxiei 


Sunt doi Toma în viaţa lui lisus. Unul e Natanail la începutul activităţii 
Mântuitorului; iar al doilea e Toma la sfârşitul ei. Primul îl recunoaşte împăratul 
lui Israel şi Fiul lui Dumnezeu. Al doilea îl recunoaşte Domnul său şi Dumnezeul 
său. 


Natanail recunoaşte în lisus persoana ideală a lui Mesia. lisus se numeşte pe sine 
Fiul Omului, adică omul aşa cum îl gândise Dumnezeu la început, - omul pe care 
trebuie să-l ajungem. Natanail recunoscu în lisus icoana omului ! 


Precum la început lisus era ţinta lui Israel, pe care-l aşteptau ca pe ultima nădejde 
a unui popor oropsit, aşa acum lisus este aşteptarea istoriei. Relele pe pământ aşa 
de mult vor strânge oamenii, încât nu mai rămâne istoriei altă soluție decât sfârşitul 
el. 


Cei ce-L aşteaptă pe lisus, aceştia se poartă în istorie ca El. Pentru scurtarea 
suferințelor lor - fiindcă nu poţi fi în lume şi să crezi în Dumnezeu fără să fii 
prigonit ca El - pentru aceia zice Sfântul Pavel, aşa să vă purtați, răbdând cu 
credinţă şi grăbind venirea Domnului. O trăire a vieţii lui lisus, a primejdiilor la 
câte te expune aceasta, grăbeşte sfârşitul. 

În veacul al VII-lea al erei creştine a fost, printre altele, o mare luptă pentru icoane. 
A trebuit un sobor ecumenic, ultimul sobor, al VII-lea, să apere cinstirea Sfintelor 
icoane. Atunci erau iudeii care pârau icoanele la împărați, precum că sunt chipuri 
cioplite şi închinare la lemne. Deşi atunci s-a pus capăt răutății şi multe veacuri 


icoanele au fost în cinste, astăzi iarăşi li se găseşte vină. Atunci li se zicea că-s o 
închinare greşită lui Dumnezeu. Azi vina lor e că amintesc de Dumnezeu. 


Dar mai e o icoană în primejdie: icoana lui lisus, pe care o avem în noi în fiecare; - 
căci de la Botez fiecare suntem destinaţi să fim o icoană a lui Iisus. Împotriva 
acestei icoane a lui lisus în om, se dă azi o luptă mai vrăjmaşă ca odinioară 
împotriva sfintelor icoane. 


Se dă o luptă împotriva icoanei omului! 
- Unde-i sunt apărătorii !? 


Prislop, Dumineca I-a din post - loan 1,43-51 - 26.11.50 


Părintele Teofil Părăian - Duminica Ortodoxiei - prima Duminică din Postul 
mare 


— De ce s-a rânduit de către Biserica ca prima Duminică din Postul mare să fie 
numită Duminica Ortodoxiei. De ce a Ortodoxiei şi de ce acum la începutul 
Postului mare? 


— E o întrebare la care nu m-am gândit niciodată şi nu ştiu cine ar putea să 
răspundă găsind motivarea acestui fapt: de ce în prima duminică din post este 
Duminică Ortodoxiei. Noi am găsit rânduiala acesta în Biserică, în cartea de slujbă 
conducătoare pentru Postul Paştelui, în Triod şi ne conformăm în sensul că 
prăznuim Duminica Ortodoxiei cu ceea ce reprezintă Duminica Ortodoxiei, pentru 
că, chiar dacă se numeşte Duminica Ortodoxiei are în vedere o anumită biruinţă a 
ortodoxiei, nu ortodoxia în ansamblu. Duminica Ortodoxiei ne pune în faţă biruinţa 
pe care a avut-o Biserica Ortodoxă față de cei care se împotriveau cultului 
icoanelor. Or, ortodoxia are un sens mult mai larg, nu este vorba numai de o 
anumită biruinţă ci de toate biruinţele. În orice caz este important de observat 
faptul că fără ortodoxie nu există înaintare într-o viaţă duhovnicească autentică 
şi atunci, dacă e vorba să ne angajăm la postul pregătitor pentru Sfintele Paşti, e 
cazul să avem în vedere şi ortodoxia în ansamblul ei şi acest lucru se realizează 
prin faptul că ni se pune în atenţie, în Duminica Ortodoxiei, ortodoxia. 


— Aţi spus că, într-adevăr, această primă duminică reprezintă, de fapt, un triumf 
al ortodoxiei în ceea ce priveşte cinstirea icoanelor. Ce înseamnă de fapt pentru 
un creştin-ortodox a cinsti icoană? Ce este icoana în primul rând? 


— Icoana este o reprezentare în pictură a persoanei pe care o cuprinde icoana 
Mântuitorului nostru lisus Hristos, a Maicii Domnului, a diferiților sfinţi pe care îi 
cinsteşte Biserica, deci este o aducere în conştiinţa credincioşilor, prin mijloacele 
picturii, a persoanei către care ne este cinstirea. Trebuie de precizat de la început şi 
pentru totdeauna, că noi nu cinstim icoana ca obiect, ci cinstim icoana ca 
reprezentare, sau nu cinstim propriu-zis icoana, ci cinstim pe cel pe care îl prezintă 
icoana. Fără îndoială că nu se poate face abstracţie şi de icoana ca obiect, dar noi 
când zicem că suntem cinstitori de icoane, ne gândim întotdeauna la cei pe care îi 
reprezintă icoanele, nu ne gândim la icoana în sine. Cinstim o icoană, cinstim 
icoana Mântuitorului, cinstim icoana Maicii Domnului şi aşa mai departe. Icoana 
este şi un mijloc de legătură între persoana pe care o prezintă icoana şi între 
credinciosul care Stă în faţa icoanei cu cinstire, deci icoana nu este realitate în 
sine, ci ultima realitate este persoana reprezentată pe icoană, iar icoana este 
prima realitate care ne duce la persoana reprezentată pe icoană. De pildă, când 
ne adresăm Mântuitorului nostru Iisus Hristos ca cinstitori ai chipului său spunem, 
vorbind cu Mântuitorul: „Preacuratului Tău chip ne închinăm Bunule, cerând 
iertare pentru greşelile noastre, Hristoase Dumnezeule", deci avem în vedere 
chipul Mântuitorului, dar vorbim nu cu chipul Mântuitorului ci cu Mântuitorul 
Însuşi despre chipul Lui. Aşa trebuie gândite lucrurile în legătură cu icoanele, 
indiferent pe cine reprezintă icoana respectivă. 


— Părinte Teofil, mâine, după cum spuneam, prăznuim Duminica Ortodoxiei. Să 
încercăm Să prezentăm ce înseamnă de fapt să fii ortodox, mai ales astăzi, când 
multe grupări îşi arogă titulatura sau orientarea de ortodox. Ce înseamnă să fii 
un creştin-ortodox? 


— Să fii un creştin-ortodox înseamnă să faci parte din Biserică Ortodoxă, să faci 
parte din obştea acelor credincioşi despre care la Sfânta Liturghie se spune: „Pe 
voi, pe toţi, drept măritorilor creştini, să vă pomenească Domnul Dumnezeu 
întru împărăţia sa totdeauna, acum şi pururea şi în vecii vecilor. Amin.” Asta 
înseamnă să gândeşti ortodox pe baza dogmelor credinţei ortodoxe şi să trăieşti 
ortodox pe baza slujbelor prin care se manifestă ortodoxia. Cuvântul ortodox 
înseamnă drept-măritor. Sunt şi alte credinţe creştine care se numesc pe sine a fi 
ortodoxe, dar nu au nici o manifestare creştină. Nici o grupare creştină nu are 
denumirea de ortodoxă, ci eventual pretenția că deţine ortodoxia. Or, Biserica 
noastră drept-măritoare, Biserica noastră Ortodoxă se numeşte şi este ortodoxă, se 
numeşte ortodoxă pentru că este ortodoxă, este ortodoxă şi se numeşte ortodoxă, 
adică drept-măritoare, însumând în gândirea şi evlavia ei toate adevărurile de 
credinţă prin care se manifestă ortodoxia şi care sunt altele decât cele pe care le 
manifestă şi le prezintă alte grupări creştine, alte credinţe creştine. 


— Părinte Teofil, există anumite exigenţe ale credinţei. Este simplu, este uşor sau 
este greu Să fii un adevărat ucenic al lui lisus Hristos în Biserica Sa? 


— Există exigenţe ale ortodoxiei. Biserica Ortodoxă este o Biserică ascetică, o 
Biserică care impune, care cere postul, o Biserică în care se ţin anumite 
rânduieli, o Biserică conturată din punct de vedere al evenimentelor de mântuire 
pe care le sărbătorim. Biserica Ortodoxă îi impune omului o anumită disciplină, 
lucrurile nu sunt lăsate la latitudinea fiecărui credincios, ci Biserica îi prezintă 
credinciosului o anumită orientare în care credinciosul ortodox trebuie să se 
încadreze şi dacă nu se încadrează şi în rânduielile ortodoxiei, nu este ortodox. 
Ortodoxia nu este o teorie, ortodoxia este o practică. Pentru unii poate să fie greu 
să fie ortodox, pentru alții poate să fie uşor, adică e uşor să fie ortodox pentru 
cineva care s-a obişnuit cu ortodoxia, cu disciplina ortodoxă şi e greu să fie 
ortodox pentru cineva care are împotriviri în conştiinţa lui, în viaţa lui faţă de ceea 
ce Biserica Ortodoxă cere credincioşilor ei. 


— Aţi pomenit de o anumită disciplină, dar în acelaşi timp, noi ştim că ortodoxia 
este prin excelenţă credinţa libertăţii. Cum se împacă acestea două şi care ar fi 
anumite principii sau reguli? 


— Sfântul Vasile cel mare zice despre calea cea strâmtă pe care o pomeneşte 


Domnul Hristos în Sfânta Evanghelie în legătură cu cei care merg pe calea cea 
Strâmtă şi cei care merg pe calea cea largă (Mt. 7, 13), că această cale strâmtă 
este şi strâmtă şi largă, este strâmtă pentru că îţi impune anumite atitudini şi este 
largă pentru că încadrat fiind în atitudinile respective eşti cumva eliberat de ceea 
ce se împotriveşte, aşa încât aceeaşi cale este într-un fel strâmtă şi într-un fel 
largă. Tot aşa se poate spune şi despre credinţa ortodoxă, este o credinţă care 
limitează libertatea şi este o credință care dă libertatea. Limitează libertatea în 
sensul că nu poţi face ce vrei, dar dă libertatea tocmai prin faptul că nu faci ce vrei, 
dar faci ce trebuie şi atunci eşti mai liber decât acela care face ce vrea şi care prin 
aceasta poate să se înrobească pe sine propriilor sale intenţii, propriilor sale 
tendinţe. 


— Aţi spus de asemenea că ortodoxia este o credinţă practică; la ce v-aţi referit? 


— M-am referit, de pildă, la faptul că un credicios trebuie să meargă la biserică, 
trebuie să ia parte la sfintele slujbe, trebuie să ţină postul, trebuie să fie cu luare 
aminte la adevărurile de credinţă, să-şi însuşească adevărurile de credinţă 
ortodoxă. Deci, un credincios ortodox este îndrumat de Biserică şi este solicitat de 


Biserică să intre în viața Bisericii, deci nu trăieşte în afară, ci în miezul credinţei 
ortodoxe. 


— Părinte Teofil, cum putem avea încredințarea şi certitudinea în acelaşi timp, că 
în Biserica Ortodoxă se află plinătatea adevărului şi a harului dumnezeiesc? 


— În ceea ce priveşte adevărul deplin, Biserica Ortodoxă ne garantează lucrul acesta 
prin dogmele ei, prin faptul că ne ridică mai presus de obişnuitul vieţii, ne ţine într- 
o sferă superioară, ne dă conştiinţa că suntem în cerul cel de pe pământ, iar harul 
lui Dumnezeu se dă celor care cred drept şi atunci noi avem conştiinţă, 
convingerea că acolo unde este adevărul, 


(ln 8 32), 


— Părinte Teofil, ştim cu toţii că la începutul lunii mai 2000 va veni pentru întâia 
oară în ţara noastră primul papă, în persoana Papei loan Paul al II-lea de la 
Roma. Ce atitudine trebuie să aibă un credincios ortodox în faţa unui asemenea 
eveniment? Vă întreb acest lucru deoarece există păreri diferite şi uneori 
contradictorii, în rândul credincioşilor şi chiar al preoților. 


— Mai întâi am să răspund la această întrebare cu un răspuns pe care l-am dat unui 
profesor de teologie care a trecut pe la noi pe la mănăstire, un profesor romano- 
catolic şi care mi-a pus această întrebare în vara anului trecut, se ştia de atunci de 
intenția de a veni Episcopul Romei în ţara noastră, de opiniile diferite în legătură 
cu asta şi părintele respectiv m-a întrebat ce zic eu despre venirea Papei. l-am 
răspuns foarte simplu: „cu mă bucur că vine... — şi am stat puţin şi după aceea am 
zis — şi pleacă”. Un părinte care era cu mine şi cu profesorul respectiv mi-a spus că 
cel care m-a întrebat ce zic eu despre venirea Papei a avut o faţă lumioasă când am 
zis cu „mă bucur că vine" şi nu a rămas aceeaşi lumină când am zis „şi pleacă”. 
Adevărul este acesta: ca Papă vine şi pleacă. Pentru cei care îl consideră Sfântul 
Părinte de la Roma, o să vină ca Sfântul Părinte de la Roma. Pentru noi, care îl 
ştim un Episcop al Bisericii, o să vină un Episcop al Bisericii, noi nu îi retragem 
Episcopului de la Roma, respectiv Papei, calitatea de Episcop şi atunci îl primim 
cu concepțiile noastre, îl întâmpinăm cu sentimentele pe care ni le deşteaptă în 
suflet concepţia pe care o avem. În orice caz, Papa este o persoană deosebită, este 
un unic în lume, indiferent de ce crede cineva despre el. Adevărul este că există un 
singur Papă, un singur conducător al Bisericii Catolice. Pentru noi vine 
conducătorul Bisericii Catolice, noi respectăm Biserica Catolică şi atunci de ce nu 
ne-am bucura că vine conducătorul Bisericii Catolice în ţara noastră. Vine şi ne 


bucurăm că vine. După aceea pleacă şi ne bucurăm şi că pleacă pentru că nu aici 
este rostul lui. EI nu vine pentru toți câţi îl vor vedea. Totdeauna când Papa merge 
undeva, într-o ţară se adună foarte, foarte multă lume în jurul lui pentru că este un 
eveniment, realitatea asta este, nu e un lucru întâmplător că Papa ajunge într-o ţară, 
catolică sau necatolică, pentru catolici sau pentru alţii, lumea se adună ca să vadă 
pe cel care este unic în lumea asta. Un singur om reprezintă Biserica Catolică şi 
toată Biserica Catolică cumva este însumată în persoana Papei de la Roma. Unii 
dintre cei care îl aşteaptă pe Sfântul Părinte, deci catolicii, respectiv supuşii lui, cei 
conduşi de el îl vor privi pe Sfântul Părinte poate ca pe „Vicarius fili Dei", deci ca 
pe locţiitorul Fiului lui Dumnezeu, poate îl vor primi pe „servus servorum Dei”, 
adică slujitorul slujitorilor lui Dumnezeu, iar noi ceilalți îl vom primi ca pe o 
persoană deosebită, un om care reprezintă ceva, chiar dacă reprezintă mai mult 
pentru alţii decât pentru noi. În orice caz este un eveniment în care Biserica 
Ortodoxă îşi are importanţa ei, înțelegerea ei prin faptul că l-a invitat pe Episcopul 
Romei să vină aici şi noi îl primim şi îl cinstim aşa cum cinstim pe orice ierarh al 
Bisericii. Când mi se întâmplă să ascult postul de radio Vatican, care transmite şi 
în limba românească, de câte ori mi se întâmplă să îl ascult pe Papa spunând 
binecuvântarea pe care o dă el peste lume, totdeuna, indiferent cum am stat ca 
ascultător, totdeauna mă ridic în picioare din consideraţie faţă de cel care vine şi 
după aceea pleacă, vine să-i bucure pe cei care-l aşteaptă şi pleacă pentru că rostul 
lui nu este aici. 


— In finalul interviului nostru, Părinte Teofil Părăian, în calitate de duhovnic, v- 
aş întreba cum vedeţi Sfinţia Voastră viitorul ortodoxiei aici la noi, în România. 


— Cred că viitorul ortodoxiei înseamnă o întemeiere în ortodoxie. Cu cât vom fi 
mai ortodocşi, în prezent, cu atât vom fi mai ortodocşi şi în viitor. Dacă suntem 
neluători aminte la credinţa noastră, la viaţa noastră ortodoxă în prezent, nu putem 
aştepta de la viitor mai binele pentru că mai binele se întemeiază pe binele din 
prezent. Vrem să avem un viitor ortodox luminat, un viitor ortodox odihnitor, 
trebuie să avem o trăire în prezent ortodoxă care asigură viitorul ortodox. Sigur că 
sunt diferite puncte de vedere, diferite concepţii în legătură cu viaţa ortodoxă, eu 
cred că noi trebuie să insistăm cât putem mai mult pentru gândirea ortodoxă şi 
pentru trăirea ortodoxă şi atunci viitorul e cel pe care îl dorim, adică un viitor care 
va aduce bucurie ortodocșilor, iar dacă suntem nepăsători în prezent, nici viitorul 
nu va putea fi mai altfel decât prezentul pe care se întemeiază. 


(Interviu cu Părintele Teofil Părăian, înregistrat la Braşov pe 21 februarie 1999) 


Părintele Teofil Părăian - Fără icoană nu există Ortodoxie 


Icoana are valoare numai pentru cine o vede. Cei ce nu văd icoana știu doar că ea 
este un obiect sfințit, că este pusă acolo spre sfințire, şi o cinstesc fără a avea însă 
impresia pe care o are cel ce vede icoana. 


Vorbiţi-ne, vă rugăm, despre icoane şi despre rolul lor în Biserica Ortodoxă. 


Eu sunt într-o biserică plină cu icoane. Nu există Ortodoxie fără icoane şi nu există 
Ortodoxie fără cultul icoanelor. Cineva ar putea zice că icoanele sunt doar nişte 
imagini care creează o atmosferă. Este adevărat acest lucru, însă icoanele nu 
reprezintă numai atât. Icoana este o prezenţă harică, o prezenţă a acelor înfățișări 
pe icoană: ea ne pune în legătură cu persoana care este în icoană. De aceea, în 
Ortodoxie există o cinstire a icoanelor în legătură cu cinstirea persoanelor de pe 
icoane. 


La slujbă noi zicem, în faţa icoanei Domnului Hristos: „Prea Curatului Tău chip 
(vorbim cu Domnul lisus, nu cu chipul) ne închinăm, Bunule (Bunul fund Domnul 
Hristos), cerând iertarea greşelilor noastre, Hristoase Dumnezeule. Că de voie bine 
ai voit a Te sui cu trupul pe cruce, ca să mântuiești din robia vrăjmașului pe cei ce 
i-ai zidit. Pentru aceasta, cu mulțumire strigăm ie: Toate le-ai umplut de bucurie, 
Mântuitorul nostru, Cel ce ai venit să mântuieşti lumea”. 


Aceasta este o alcătuire care pune în evidenţă chipul Domnului Hristos, în legătură 
cu Domnul Hristos. Aceasta este concepția ortodoxă. Deci, eu mă apropii de icoana 


Mântuitorului, sărut icoana Mântuitorului ca şi când aş săruta pe Domnul Hristos 
Insuşi, şi aceasta o primește Domnul Hristos ca o cinstire din partea mea, a 
credinciosului ortodox. 


La fel se întâmplă și cu icoana Maicii Domnului, la fel şi cu icoanele sfinților lui 
Dumnezeu. Numai că icoana are valoare numai pentru cine o vede. Cei ce nu văd 
icoana ştiu doar că ea este un obiect sfințit, că este pusă acolo spre sfințire, şi o 
cinstesc fără a avea însă impresia pe care o are cel ce vede icoana. 


(Arhimandritul “Teofil Părăian, Puncte cardinale ale Ortodoxiei, Editura Lumea 
credinţei, p. 36) 


Părintele Ioanichie Bălan - Bogăția Ortodoxiei 


Am fost la Vatican. Mi-au arătat muzeul, cărțile pe care le lucrează ei acolo, o 
bibliotecă extraordinară, cu milioane de cărţi, kilometri. Le-am pus o întrebare 
simplă: “cinstiţi părinţi, sunteţi mulţumiţi cu atâta cultură câtă aveţi?“. Ştiţi ce mi- 
au zis: “Părinte, vorbiţi-ne ceva de rugăciunea inimii. Dumneavoastră aveţi 
mistică, noi avem cultura aceasta, politică şi ea ne usucă şi se osifică. 
Dumneavoastră aveţi duhul, pe care noi nu-l avem“. 


Păstraţi tradiţia noastră sfântă, că este lăsată din moşi-strămoşi. Am fost şi prin alte 
părți şi să ştiţi că s-a pierdut tradiţia. Noi avem aici mai puţin, dar cât ne trebuie. 
Țara-i bogată, mănăstirile sunt în jurul nostru, preoţi avem. Am fost în Occident şi 
ce am văzut m-am îngrozit. Acolo e gol. E plină masa de bucate şi toată tehnicia pe 
masă, dar n-am văzut mulţi occidentali fericiți. Să nu le râvniţi. Nu au Sfânta 
Liturghie. Am fost chiar la Paris odată şi i-am întrebat pe nişte oameni capabili, 
catolici de-ai lor: “În oraşul acesta aşa de mare şi prea lăudat al Europei, la ce 
biserică îmi recomandaţi să merg mâine, duminică?“. 


S-au gândit cinci minute şi se sfătuiau între ei: “Unde să-i spunem la preotul acesta 
să se ducă?. 


Le-am spus: “La o biserică unde se slujeşte frumos“. Ştiţi unde m-au trimis? 
“Părinte, au zis ei în limba lor, la noi la catolici te duc degeaba. Du-te la biserica 


rusă, la episcopia rusă. Acolo e cea mai frumoasă slujbă, cea mai frumoasă predică, 
cel mai cald cuvânt, acolo îl găsiţi, la ortodocşi“. 


Aveau ruşii acolo o episcopie şi slujeau frumos. Era plină de francezi şi de oameni 
de nu ştiu unde şi stăteau ca mieii. lar la francezi în biserici era pustiu. 


Se vorbeşte în ultimul timp despre o unire a bisericilor. Este imposibilă o unire aşa 
sentimentală. Mă pup cu un preot catolic şi gata, ne-am unit. Asta nu e unire, este 
un sentimentalism de moment, mai mult cu caracter politic, dar nicidecum religios. 


“Fiecare cu Dumnezeul lui şi cu legea lui, dar, dacă ne sărutăm, suntem fraţi“. Nu! 
Suntem fraţi, că nu ne dăm în cap nici unul la altul, dar una este frăţia şi înţelegerea 
socială, omenească, între oameni şi alta este credinţa cea curată în Hristos. Nu 
putem să scoatem la târg dogmele ortodoxe. Rămânem în bucuria Învierii. 


Biserica Ortodoxă nu ar putea să fie ortodoxă dacă n-ar fi luptată din toate părțile. 
Ortodoxia a fost mereu luptată şi tocmai asta i-a dat viaţă şi a silit-o oarecum să fie 
tot timpul verticală. 


(din: Mi-e dor de cer, Viaţa Părintelui Ioanichie Bălan, Ediţie îngrijită de 
Arhim. Petru Bălan, Ed. Măn. Sihăstria) 


Părintele Ioanichie Bălan - Predică către monahii mănăstirii Sihăstria la 
Duminica Ortodoxiei (1998) 


Iubiţi fraţi, mai întâi reamintim că duminica întâi a Postului Mare se numeşte 
Duminica Ortodoxiei. Dar ne întrebăm: celelalte nu sunt tot ale ortodoxiei? De 
ce tocmai aceasta din prima săptămână a primit acest nume? Pentru că în anul 
842, în săptămâna întâi a Postului Mare, în capitala imperiului Bizantin, 
Constantinopol, care a fost peste 1000 de ani capitala Ortodoxiei şi poate sperăm 
să revină odată, când Dumnezeu ştie cum, deci în anul 842, în duminica de astăzi, 
fiind împărăteasă — împăratul Teofil murise, care era iconoclast, adică el combătea 
grozav sfintele icoane — soţia sa, Teodora, care era foarte credincioasă şi în taină 
avea în cămara ei multe icoane sfinte ascunse, ca nu cumva bărbatul ei rău şi 
necredincios să le ardă, să le distrugă. Şi istoria ne spune că el a murit ceva mai 
devreme şi s-a chinuit foarte mult acest împărat Teofil, iar în chinurile morții i s-a 
deschis gura mare de tot şi cu limba scoasă afară se chinuia şi nu putea muri. Şi 
atunci fericita împărăteasă, soția lui, care era ortodoxă pe ascuns, a luat icoana 
Maicii Domnului cu Mântuitorul în braţe şi a atins-o de gura ticălosului Teofil, 
care toată viaţa a distrus icoane şi sfinte moaşte. Şi, zice, aşa şi-a dat duhul. 


Și a rămas ea împărăteasă o vreme şi a hotărât împreuna cu patriarhul 
Constantinopolului şi cu tot clerul de atunci ca în săptămâna întâi, deci cum e 
astăzi, în prima duminică, să facă o mare procesiune cu sfintele icoane, a dat 
poruncă în toată împărăţia Bizanțului să se scoată sfintele icoane care au mai fost 


salvate şi scăpate, să se scoată şi să se facă o mare procesiune prin centru, prin tot 
Constantinopolul şi apoi, la orele de dimineaţă, să intre cu toate aceste icoane în 
biserica cea mare a Sfintei Sofia. Şi s-a început apoi Sfânta Liturghie arhierească, 
fiind de faţă toată elita sfinţilor care au pătimit pentru icoane din cei care mai 
trăiau, împreună cu patriarhul Constantinopolului, cu împărăteasa, cu toată suita 
vremii de atunci. Şi aceasta a constituit duminica întâi a Postului Mare sau 
Duminica Ortodoxiei. 


Pentru că, aşa cum cei care ați mai citit şi aţi mai învăţat ştiţi, prigoana împotriva 
sfintelor icoane nu a fost creată de constantinopolitani sau de bizantini, ci de 
păgâni, care urau de moarte credinţa în Hristos şi tot inventau ba că Hristos nu face 
parte din Sfânta Treime (eresul lui Arie) — toate vin din afară! — ba că Duhul Sfânt 
e cutare, ba că Maica Domnului e femeie de rând, ba că icoanele sunt chipuri 
cioplite şi aşa mai departe. Şi acest eres a început în anul 714, prin împăratul Leon 
Isaurul, acel blestemat împărat care a fost cel dintâi care a făcut acel complot secret 
împotriva Ortodoxiei. Deci din anul 714 a început această persecuție şi s-a terminat 
definitiv în anul 842. 


Lupta împotriva icoanelor a fost reluată apoi prin Luther, care a umplut Europa de 
secte, pentru că din învăţătura lutherană s-au făcut nu zeci, ci sute de ramuri şi 


secte în Europa şi în toată lumea. Asta s-a întâmplat la anul 1517. Deci de atunci şi 
până acum iarăşi trăim epoca aceea de teroare din secolul 7-9 al Bizanțului. Aşa 
încât am spus aceasta ca să ştim pe scurt ce importanţă are duminica de astăzi: este 
Duminica icoanelor, este Duminica Ortodoxiei, este duminica de biruință a 
Bisericii lui Hristos împotriva necredincioşilor, rău-credincioşilor, ereticilor şi 
tuturor păgânilor. 


Sigur că lupta împotriva sfintelor icoane se continuă şi se va agrava, pentru că aşa 
se vede în toată lumea: toate sectele care sunt astăzi în lume, toate sunt împotriva 
icoanelor! Toate sunt împotriva învăţăturii ortodoxe. Nu-i nici o sectă care să fie, 
să zicem aşa, mai apropiată de Ortodoxie. Toate sunt împotriva Sfintei Cruci, 
neapărat împotriva Preasfintei Născătoare de Dumnezeu, împotriva sfintelor icoane 
şi chiar împotriva a tot ce are Ortodoxia! Aşa ca să medităm în acest moment şi în 
această sfântă duminică şi la acest lucru. Şi să ne dăm seama că, sigur nu s-a 
terminat lupta împotriva icoanelor. Dar cea mai sfântă icoană, duhovniceşte 
înțelegând, pe care trebuie să o păstrăm cu toată sfinţenia, este sufletul din noi. 
Viaţa noastră, sufletul nostru, gândirea noastră, comportarea noastră formează 
o icoană a vieţii noastre. 


Pentru mine personal, dacă eu nu trăiesc duhovniceşte, icoana sufletului meu este 
pătată şi nu este de cinste în faţa lui Hristos. Să ne ferească Dumnezeu ca să 
neglijăm viaţa noastră şi trăirea noastră duhovnicească şi să devenim nişte icoane 
ponosite, pătate, învechite, crăpate în faţa lui Hristos. Sufletul este icoană şi 
poartă în ea chipul lui Hristos. Sufletul fiecăruia dintre noi, gândirea noastră, 
vorbirea noastră, comportarea noastră şi chiar îmbrăcămintea exterioară — 
trupul nostru întră şi el în această taină a icoanei duhovniceşti a creştinului. 
Fiecare din noi, mireni şi călugări, bărbaţi şi femei, să ne luptăm, să ne ostenim, să 
nu ne păteze demonul icoana sufletului prin păcat, prin gânduri spurcate, prin toate 
răutatea, aşa cum ştiţi şi ştim cu toţii. 


În a doua parte a cuvântului aşa adăuga ceva despre Sfântul şi Marele Post. 
Întotdeauna, de când citim şi noi în cărţile sfinte, că de acolo aflăm şi de la bătrânii 
care ne-au crescut şi pe noi, că Postul Mare închipuieşte postul pe care l-a ţinut 
Mântuitorul după botez în muntele Carantania, 40 de zile şi 40 de nopți. Deci 
Postul Mare este exact postul pe care l-a ţinut Mântuitorul, numai ca să nu 
uităm, excludem din Postul Mare Săptămâna Patimilor Mântuitorului, care este 
Postul Sfintelor Patimi, şi numai aşa ies 40 de zile, de la lăsatul secului până la 
Duminica Floriilor, când duhovniceşte trebuie să intrăm în Ierusalimul cel de 
Sus cu Hristos şi să mergem pe urmele Patimilor Lui până în noaptea cea sfântă 
a Învierii, a mântuirii neamului omenesc. 


Aşa încât cum practicau părinţii pe vremuri, în primele secole, să zicem, cum se 
nevoiau ei în Sfântul şi Marele Post? Erau în general mai multe practici, dar două 
sunt mai importante. Vorbim de călugări. O parte dintre călugări urmau această 
practică: ieşeau din mănăstire la începutul Postului şi se duceau care pe unde 
puteau, prin peşteri, prin crăpăturile pământului, în special în Țara Sfântă, în 
Palestina, era această tradiţie şi acolo se nevoiau până în Joia Mare sau în Sâmbăta 
Sfintelor Paşti. Cum se nevoia fiecare, Dumnezeu ştie. Ei imitau, de altfel şi pe 
Sfânta Maria Egipteanca. Aceştia erau marii sihaştri, marii pustnici, care trăiau ca 
îngerii şi care luau câteva boabe sau bob muiat sau ştiu eu ce sau două pâini care se 
uscau ca piatra şi mâncau cam cât ar fi o fărâmă de anafură pe zi. Şi cine ştie la 
câte zile, la una, la două, la trei şi mai beau apă din Iordan, cum se spune şi aşa se 
nevoiau zi şi noapte. Dormeau pe şezut, poate până la un ceas şi iar se rugau... 


Și ce se rugau ei? Avem scrise în câteva cărți. Ei nu luau cu ei Ceaslovul. Ei ştiau 
Psaltirea pe de rost. Psaltirea era cartea cea mai sfântă, după Sfânta Evanghelie, a 
pustnicilor. Sau luau şi Sfânta Evanghelie sau scriau din ea şi citeau din 
Evangheliile Mântuitorului, în special cele ale Patimilor Domnului. Şi aşa se 
nevoiau cei care mergeau în pustie. Este cea mai grea nevoinţă în Postul Mare, pe 


care am găsit-o în toate Vieţile Sfinților: nevoinţa pustnicilor când plecau, 
rămâneau numai unul-doi în mănăstire, care mențineau slujba, candelele, aşa cum 
citim şi în viaţa Sfintei Maria Egipteanca. Şi restul..., fiecare. Şi când se vedeau la 
o oarecare distanță, zăreau că mai e un alt călugăr la o anumită distanţă, se 
întorceau unul într-o parte şi unul în cealaltă parte, ca nu cumva să se întâlnească 
unul cu altul şi să vorbească între ei sau să povestească, cum mai facem noi de 
obicei şi ca nu cumva să piardă dulceaţa rugăciunii. 


Asta am găsit-o ca cea mai aspră nevoinţă a cuvioşilor de odinioară; cel mai aspru 
post posibil. Sfinţii egipteni şi ei aveau mare nevoinţă, citim la viaţa Sfântul 
Antonie cel Mare, a Sfântului Pahomie, cel care a întemeiat viaţa de obşte şi la alți 
sfinți mari tot aşa. Au ajuns unii dintre sfinţii egipteni să nu mănânce nimic până la 
40 de zile ca Hristos. Aşa ceva nu mai poate fi nici să gândeşti! Moare omul! 
Sigur, ţii până la o săptămână, după aceea îl duci cu ţolul — dacă are cine să-l ducă 
— după aceea, sigur, închide ochii. 


Spunea părintele Dimitrie Bejan, acest martir al României, că a trăit vreo 8 ani prin 
lagăr In Rusia, zice: „Părinte, e foarte uşor să mori de foame. Nu te doare nimic şi 
după 8, 10, 12 zile e gata.” 


„Păi cum?” 


„Păi, părinte, cel care e gata din cauza foametei are o dulceaţă, o salivă multă în 
gură, zâmbeşte şi aproape râzând îşi dă duhul. E foarte uşor de murit. Şi nu are nici 
un Chin, nici o durere.” 


Eu m-am cutremurat. 


Și zice: „Eu am trăit, părinte, eu am văzut acestea! Era să mor şi cu, dar m-a ţinut 
Dumnezeu. Alţii rezistă la 8 zile, alţii la 10, sunt şi unii care rezistă şi 15 zile fără 
mâncare. 


” Vedeţi, drama aceasta, sau mai bine zis tragedia asta a războaielor, care a ajuns 
până la noi. Dar sfinţii de odinioară au ajuns până la 40 de zile de post. Asta 
înseamnă o sfințenie de înaltă clasă, cum nu se mai întâlneşte astăzi în lumea 
creştină nicăieri. 


Alţi călugări, în altă mănăstire, aveau altă practică: posteau de duminică noaptea 
până la sfârşitul săptămânii, când se întâlneau făceau Sfânta Liturghie, se 
împărtăşeau şi gustau ceva din hrană. Şi iar plecau unul încoace şi unul încolo, dar 


în jurul mănăstirii şi se adunau iar sâmbătă noaptea, duminică, făceau Sfânta 
Liturghie, iar se împărtăşeau şi iar se duceau. Şi mai sunt şi alte practici mai mici, 
pe care le lăsăm. Astea ar fi cele mai importante de pe vremea Sfinţilor Părinţi. 


Dar începând cu Sfântul Vasile cel mare, care a făcut o reformă duhovnicească a 
monahismului, unică în istoria lumii creştine, deosebită, după ale cărui reguli 
trăim, el n-a pus aspru post, până la 3 zile cel mult. N-a pus mai mult. El a făcut 
din monah şi misionar. A spus: „De acum lumea se înmulţeşte, sectele se înmulţesc 
şi ele, avem nevoie de călugări şi misionari, nu numai de călugări postitori”, că 
dacă posteşti, pentru tine posteşti; dacă te rogi, pentru tine te rogi; dar Sfântul 
Vasile a spus: „Lumea asta cine s-o mântuiască? Cine să ajute?” Şi atunci a creat 
nişte spitale, azile, pentru bolnavi, pentru bătrâni, pentru de toate şi a pus cei dintâi 
călugări pe la spitale şi mai ales călugăriţe, pe la spitale, aşa-zisele surori de 
caritate, maici. Deci de la Sfântul Vasile cel Mare încoace, în special pentru 
monahismul din Capadocia şi din Siria, monahismul a început să devină un 
monahism misionar. A spus: Care doresc viaţa foarte aspră, sunt în zona Egiptului, 
muntele Sinai şi în Țara Sfântă, Palestina. lar încoace, fiind lumea însetată după 
Hristos, călugării — o parte, măcar, dintre ei — călugării să fie şi misionari. 


Intâi cu viaţa: să te vadă omul cum trăieşti — cum te închini, cum faci metania, să 


vadă că eşti blând şi smerit şi-i dai un sfat şi-i dai un cuvânt, şi-l binecuvântezi 
dacă eşti preot şi aşa mai departe. Aşa încât noi, cei de acum, suntem sub influenţa 
directă şi după rânduiala, pe cât posibil, a Sfântului Vasile celui Mare. Îmbinăm 
rugăciunea cu cuvântul duhovnicesc, îmbinăm osteneala personală, intimă, a 
noastră, a fiecăruia şi cu sfatul către omul de pe stradă, către omul necăjit, către 
mătuşa care vine la mănăstire sau la schit pentru un sfat, pentru o mângâiere, 
pentru omul bolnav, pentru omul cerşetor. Şi poate e cea mai uşoară regulă aceasta 
pentru noi, că nu e greu să te mântuieşti dacă faci milostenie, fie cu un cuvânt, fie 
cu un colț de pâine, dacă ai, fie cu o carte sfântă sau cu altceva, ca să ajuţi şi pe 
omul necăjit. 


Noi, cei de astăzi, iată-ne, suntem în rânduiala în care ne vedeţi şi trăim o epocă 
destul de grea, să fim sinceri. Nu vreau să fac o catastrofă din cele ce vorbesc, dar 
trebuie să ştiţi că lumea de astăzi este, material chiar, sărăcită. Foarte sărăcită. Ei 
bine, noi, cei de astăzi, practicăm un post mai mult duhovnicesc decât trupesc, 
adică nu atât să mâncăm după o săptămână o dată, ci mai bine şi e mai important 
postul în care să stăpânim limba, să stăpânim gândurile — foarte greu, cel mai greu 
post! Cel mai simplu e să pun un brâu tare la burtă, mă iertaţi şi mă duc undeva 
încoace-încolo şi mă iau cu altele şi uit de mâncare. Trei zile trec repede. Dar nu-i 
cel mai bun asta chiar. Cel mai bun post e şi asta, dar unit cu postul duhovnicesc. 


Degeaba nu mănânc eu de trei zile dacă cârtesc de trei zile. Sau vorbesc sau spun 
aceluia ce a făcut cutare şi aceluia cutare.. 


Deci postul complet la noi, la călugării de astăzi, este aşa: mâncare cu măsură, cât 
îi dă la mănăstire şi cât îți îngăduie duhovnicul. Vorba cu măsură sau mai bine zis 
postirea de vorbire, postirea de auzit, postirea de a citi toate prostiile cum sunt 
acestea din ziare şi alte posturi ca acestea şi gândurile să le stăpânim şi atunci 
postul nostru e mai complet. Spun Sfinţii Părinţi că e mai complet postul de 
gânduri decât postul de mâncare. Dar unite şi postul trupesc şi postul duhovnicesc, 
se fac adevărate minuni. 


Mi-amintesc, un părinte mare a trăit acum peste 50 de ani la mănăstirea Neamţ, 
părintele Iosif Crăciun. A fost pustnic la Icoana Veche. Ei bine, acesta era de pe 
lângă Piatra Neamţ de loc, a fost şi căsătorit în tinereţe şi apoi s-a dus la pustie, 
acolo, s-a făcut schimonah, ieroschimonah, patriarhul Nicodim l-a făcut preot şi 
avea darul vindecării bolnavilor de duhurile necurate. Şi s-a făcut o tradiţie prin 
anul 1940 până aproape de 1950, când el a murit, era multă lume bolnavă, nu era 
ca acum bolnavă, dar venea de peste tot, încât la părintele Iosif Crăciun auzeai de 
departe cum ţipă demonii. 


Și ce făcea părintele Iosif? Fiind tare în post, dar şi în rugăciune, citea tot timpul 
Psaltirea. Avea vreo trei ucenici şi tot timpul citeau la Psaltire, zi şi noapte, cu 
rândul. Şi bătrânul dormea un ceas-două şi iarăşi la post şi iar la rugăciune. Şi se 
scula noaptea, în miez de noapte, avea acolo, undeva, în pădure, două-trei camere 
pentru cei bolnavi şi bătrânul, când ei erau prea periculoşi, le citea de la fereastră 
moliftele Sfântul Vasile. Şi a treia zi făcea Sfântul Maslu, mai veneau doi preoţi 
din mănăstirea mare, din lavră şi jumătate din ei se întorceau pe picioarele lor 
acasă. Aşa ceva eu n-am mai pomenit decât că am citit eu prin cărți, decât am 
auzit... Deci acest părinte Iosif îmbina Psaltirea cu postul trupesc şi cu postul 
limbii şi cu somn puţin şi cu măsura în toate cele şi acela e post complet. 


Ei, să ne chinuim şi noi, cei de astăzi, să facem şi noi un post îmbinat, aşa. Nu 
numai să încingem bine cureaua că ne e foame. Şi postul de mâncare şi postul de 
vorbărie multă şi postul de a povesti şi de a râde, să ne iertaţi, că dacă vezi la noi, 
cel puţin la moldoveni, doi alăturea, e gata, să povestească, ori ce-a fost, ori ce-o să 
fie. Şi asta, să ştiţi, e o mare deficiență a noastră. Vorba multă, sărăcia omului, zice 
țăranul. Pentru noi, călugării, vorba multă este pierderea sufletului nostru. Şi 
ziceam de părintele acela: a rămas în istoria noastră locală ca cel mai mare exorcist 
sau izgonitor de demoni din oameni din cât aflăm noi, din cât am citit şi-am tot 
umblat şi-am scris. 


Aşa încât să învăţăm de la pustnicii noştri, de la părinţii noştri şi această nevoinţă: 
să îmbinăm postul trupesc cu postul limbii, cu postul de gânduri, cu postul de 
vorbă, cu postul de toate. Şi toate la un loc formează un post duhovnicesc pe care 
putem să-l împlinim cu toţii. Avem şi aici, în jurul mănăstirii şi câţiva pustnici. 
Deci vedeţi, celor mai râvnitori li se îngăduie să se retragă mai departe, să trăiască 
viaţă semi-pustnicească. Dintre toți, noi numim cel mai repede pe părintele 
Onufrie, este şi cel mai vârstnic din toată mănăstirea, din câte ştiu eu şi este un 
mare părinte duhovnicesc. EI nu dă sfaturi multe, dar numai cât te duci să-l vezi şi- 
ți dai seama: un pustnic bătrân, de-abia merge, dar stă acolo, în pustie. Are 
bucuriile lui, are lacrimile lui, are rugăciunile lui, pe care numai el le ştie şi are 
bucuriile lui. Mai este acolo un alt părinte, Ghervasie, mai avem în schitişorul 
acela de la Râpa lui Coroi câţiva părinţei care trăiesc acolo în nevoinţe, deci iată 
avem şi părinţi pustnici care se roagă. 


lar noi, dincoace, fiecare să-şi menţină rânduiala lui şi să îmbinăm postul trupesc 
de mâncare cu postul duhovnicesc, cu sfaturile duhovnicului, cu sfaturile părintelui 
Cleopa, cu darurile Duhului Sfânt pe care ni le dă Dumnezeu şi să preţuim cu mare 
sfinţenie ideea aceasta: dacă nu îmbinăm rugăciunea cu nevoinţa, cu smerenia, cu 
ascultarea şi cu dragostea, nu putem fi icoane vii ale Preasfintei Treimi. 


Să dea Bunul Dumnezeu ca să putem spori cu toţii duhovniceşte şi să devenim 
icoane vii şi adevărate ale Preasfintei Treimi. Amin. 


Sfântul Varlaam al Moldovei - Predică la Duminica întâia din Sfântul şi 
marele post 


Învățătura la Duminica întâia a Sfântului şi marelui post 


Aşa cum iarna sunt viscole şi vânturi rece şi perioade geroase, care îi îngreunează 
şi îi supără pe oameni, iar dacă vine primăvara ei se uşurează de toate acelea şi se 
veselesc, căci a trecut iarna cu gerul ei şi a venit primăvara cu vremea caldă şi 
senină, aşa şi în vremea de demult au fost viscole şi vânturi de durere şi mâhniri [În 
original: dosădzi. Se referă la prigoanele împotriva Bisericii.] ale oamenilor ca 
într-o vreme de iarnă. 


Căci într-o anume vreme, unii împărați necredincioşi [ai Imperiului Roman de 
Răsărit] au stricat Sfintele Icoane şi le-au lepădat din Biserică. 


Și în multe feluri îi mâhneau şi îi munceau/ îi chinuiau pe creştini pentru ca ei să 
nu se mai închine la Sfintele Icoane. 


Insă a strălucit din nou primăvara dulce şi marea linişte în ziua pe care o prăznuim 
astăzi | Duminica Ortodoxiei. ]. 


Au pierdut [lupta] şi s-au înmulțit Sfintele Soboare/ Sinoade care au 
întărit/[re]confirmat închinarea la Sfintele Icoane. 


Pentru aceea şi noi, o, iubiții mei creştini!, să umblăm după zisa/ după cuvintele 
Sfintelor Soboare/ Sinoade [Ecumenice şi locale]. 


Și învăţăturile/ dogmele celor 7 Soboare/ Sinoade [Ecumenice] să le primim şi în 
inimile noastre, ca într-o vistierie/ comoară [dumnezeiască], să le ferim/ să le 
păzim în veci. 


Căci în afara tocmelilor/ a rânduielilor [dogmatice şi canonice], care s-au tocmit/ 
dogmatizat de către Sfintele Soboare/ Sinoade, nimeni nu se va mântui [/dem: 
„nime nu să vă spăşi ”.] şi nici nu va intra în Impărăția Cerului. 


Căci porunca/ învăţătura celor 7 Soboare despre Domnul Hristos este aceasta: 
Măria Sa, Hristos, este Dumnezeu adevărat. [EI este] unul cu Părintele Său/ de o 
fiinţă cu Părintele Său şi e Împărat şi Domn/ Stăpân [ldem: despuietoriu.] al 
Îngerilor şi ştie inimile şi sândurile oamenilor. 


Aşa cum a ştiut gândurile lui Nathanail, atunci când şedea sub smochin, după cum 
auzim chiar din Sfânta Evanghelie de astăzi. 


Evanghelia după loan, cap. 1, 43-51: „În acea vreme a văzut lisus pe Nathanail 
venind către Sine şi a grăit/ a spus despre el: „Acesta, cu adevărat, este 
izraelitean şi nu este vicleşug în el”. lar Nathanail Îi răspunse Lui: „Cum [de] 
mă ştii?”. [Și] îi răspunse lisus şi îi zise lui: „Te-am văzut când erai sub 


smochin, mai înainte de a te fi chemat Filip”. [Şi-1] răspunse Nathanail şi zise: 
Tu eşti Fiul lui Dumnezeu! Tu eşti Împăratul izraelitenilor!”. [Şi îi] răspunse 
Iisus şi [îi] zise lui: „[Tu] crezi [acum], [numai] pentru [faptul] că ţi-am zis că te- 
am văzut sub smochin. Mai mari decât acestea vei vedea”. Și îi spuse lui: 
„Adevărat, adevărat vă grăiesc/ vă spun vouă: de-acum veţi vedea cerul deschis 
şi [pe] Îngerii lui Dumnezeu suind[u-se] şi posorându[-se] spre Fiul lui 

Dumnezeu 
Întâia parte. Despre venirea lui Nathanail către Hristos şi mărturia lui 


In această Sfântă Evanghelie două lucruri ni se arată/ ni se revelează/ ni se 
descoperă. 


e Primul lucru e mărturia lui Nathanail, care L-a mărturisit pe Domnul 
Hristos ca fiind Fiul lui Dumnezeu şi Împăratul izraelitenilor. 

e Al doilea lucru [e acela], cum că Domnul Hristos este ştiutorul/ 
cunoscătorul gândurilor şi al inimilor oamenilor. 


Căci acest Nathanail avea nădejde şi credinţă foarte mare [în Dumnezeu]. [Şi el 
aştepta momentul] când avea să vină Mesia, Hristos. Şi aştepta cu bucurie venirea 
Lui. 


Iar odinioară [În original: dănăoară.]! cândva, şezând [lângă] casa sa, sub un 
smochin şi auzind despre ciudesele/ minunile lui Hristos, [el] gândea în mintea 
sa...şi cugeta/ se întreba: Oare nu e Acela Mesia, pe Care Îl aştept să vină? 


Și în acel ceas veni Filip la el... 
[Şi Filip] îi era prieten şi cunoscut... 


[Şi Filip] spuse către el: „Pe Cel despre Care a scris Moise în Lege şi [au scris şi] 
Prorocii...L-am aflat! E lisus, fiul lui Iosif, care este din Nazaret”. 


[Și îi] răspunse Nathanail şi [îi] zise: „Oare din Nazaret poate să fie ceva bine/ 
bun?” 


Şi-i zise Filip lui: „Vino şi vei vedea! Că deşi este om, [vei vedea că] le face [pe] 
toate şi răspunde [la întrebări] mai presus de puterea omenească. Pentru aceea nu te 
îndoi! Ci vino şi vei vedea tu însuţi ce Bărbat minunat este Acela, pe Care [chiar 
şi] numai din cuvintele [Sale] Îl vei cunoaşte”. 


[Şi] acestea dacă auzi Nathanail, s-a sculat îndată şi s-a dus cu Filip la Iisus. 


Iar când îl văzu lisus venind către Dânsul, [îi] zise: „Acesta, cu adevărat, este 
izraelitean şi nu este vicleşug în el”. [lar] Nathanail [li] zise: „Cum [de] mă ştii că 
sunt aşa?”. 


lar Domnul Hristos îi răspunse lui: „Încă mai înainte de a te fi chemat Filip, când 
şedeai sub smochin şi cugetai la Mine şi la ciudesele/ la minunile Mele şi gândeai 
dacă nu cumva sunt Eu Acela, Mesia, pe care ÎL aştepţi să vină. Şi cu bucurie ai 
venit să vezi faţa Mea. 


Pentru aceea eşti fericit că te-ai învrednicit să Îl vezi pe Acela, pe Care toţi Prorocii 
şi Patriarhii au dorit să-L vadă şi nu L-au văzut”. 


lar Nathanail, dacă auzi aceste cuvinte, se miră/ se minună de înţelepciunea Lui. Şi 
se înspăimântă dacă văzu că [Acela] ştie gândurile şi cugetele cele ascunse dintru 
inima lui. 


Şi îndată crezu că Acela este Mesia, pe Care el Îl aşteaptă! 


[De aceea] şi strigă [şi] spuse: „Învăţătorule, Tu eşti Fiul lui Dumnezeu! Tu eşti 
Împăratul izraelitenilor! Căci taina şi gândurile inimii mele le ştii ca un Dumnezeu. 
Și pentru aceasta eşti Fiul Aceluia şi eşti destoinic/ vrednic ca să împărăteşti peste 
izraeliteni. C-am auzit de la Proroci că vei împărăţi în izraeliteni”. 


[Şi îi] răspunse lui Domnul Hristos şi-i zise: „Pentru că ţi-am zis ţie că te-am 
văzut sub smochin, crezuşi/ ai crezut [Mie]. Mai mari decât acestea vei vedea. 
Adevărat vă grăiesc [vouă], că de acum veţi vedea cerul deschis şi pe Îngerii lui 
Dumnezeu suind şi pogorându|[-se] spre Fiul omului. 


Căci Eu, cu firea Mea cea dumnezeiască, am venit din cer pe pământ, în zgăul/ în 
pântecele Preacuratei Fecioare şi sunt după trup/ după naşterea Mea în trup din 
Vithleem şi din Nazaret. 


Pentru aceea [trebuie] să Mă cunoşti, o, Nathanaele, că sunt om îndoit/ dublu [după 
numărul firilor]: om şi Dumnezeu. [Căci] cu dumnezeirea |Mea] deschid cerul şi 
[îi] chem la slujbă/ la slujire pe Îngeri şi [ei] cu sârg/ cu râvnă Mă ascultă şi fac 
voia Mea”. 


ŞI unii se pogoară din cer de slujesc Domnului lor, aşa cum a fost/ cum s-au 
petrecut lucrurile la Vithleem, la naşterea Lui...şi în pustie, când a postit 40 de zile 
şi 40 de nopţi. [lar] alţi Ingeri se suie la cer...aşa cum a fost la Înălţarea [Sa la cer]. 


[Şi] toate acestea 1 le spune mai înainte lui Nathanail. Şi nu numai lui, ci şi nouă, 
credincioşilor Lui. Ca să credem tare/ cu tărie că Domnul Hristos este Domnul 
[Cel] adevărat. 


[Şi] nu-i Fiul lui Dumnezeu după dar/ har, aşa cum spun arienii, ci după firea Sa. 
Căci e unul/ de o fiinţă cu Părintele [Său]. [Pentru că EI este] Cuvântul şi Fiul lui 
Dumnezeu, al Părintelui [Său], [fiind] pururea/ veşnic şi din veci nedespărțit de 
Părintele [Său]. 


[Căci aşa] cum este cuvântul în minte şi înţelepciunea la [omul] înţelept şi virtutea 
în [omul] virtuos, aşa este şi Fiul la Părintele [Său]. 


Fapt pentru care [şi] astăzi, Maica noastră, Biserica, la arătare/ în mod sărbătoresc 
dă mărturie fiilor ei despre toată credinţa şi [despre] poruncile Apostolilor şi ale 


Soboarelor, care sunt netrecătoare în veci...şi le pomeneşte |cu dragoste] 
credincioşilor ei. 


A doua parte. Despre Sfânta Cuminecătură/ Sfânta Euharistie. 


Se cuvine ca tot creştinul pravoslavnic/ drept-credincios să ştie, că în posturile cele 
peste an, care au fost stabilite de Apostoli şi de Sfintele Soboare/ Sinoade, trebuie 
să postească fiecare creştin, să se spovedească şi să se cuminece de patru ori într- 
un an. 


lar acest post este [cel] mai ales din tot anul şi a fost tocmit/ stabilit cel dintâi [în 
Biserică]. lar dacă vor trece celelalte posturi şi creştinul nu s-a putut împărtăşi cu 
Sfânta Cuminecătură/ Euharistie, atunci acest post nicidecum să nu mai treacă până 
ce creştinul nu se va spovedi şi nu va primi Sfânta Euharistie. 


Căci pâinea pe care |ne-]o agonisim dintru osteneală se cheamă şi este pâine de 
durere. 


Insă pentru mângâierea fiecărui credincios [în parte] Domnul Hristos ne-a lăsat 
nouă pâine de bucurie. Şi ea nu întăreşte numai trupul ci izbăveşte şi sufletul din 
moartea veşnică. 


Și pe aceasta a făcut-o Domnul mai întâi pentru Sine şi după aceea şi pentru noi. 


[Căci] Domnul a vrut să pună tocmeala Sa/ să stabilească rânduiala Sa în lucrurile 
care sunt mai de treabă/ mai importante pentru toți oamenii. [Fiindcă] fără de 
acestea omul nu poate să fie viu. 


[Şi, în acelaşi timp,] ca nimeni să nu poată tăgădui/ nega [aceste lucruri], şi să 
spună că nu le are sau nu le ştie. 


Pentru Sine [mai întâi] a făcut Domnul Hristos aceasta. Pentru ca să nu se 
oprească/ să nu se sfârşească niciodată dintre noi dragostea Lui. [Ci aceasta, 
dragostea pentru E1,] mereu [şi] pentru totdeauna să se aprindă şi să se înnoiască 
[în Biserică].| Deci 


Pentru aceea ne-a lăsat nouă în pâine Trupul Său şi în vin Sângele Său: pentru ca 
să fie pomenite [întotdeauna] muncile/ patimile/ pătimirile Lui şi moartea Lui cea 
nevinovată. 


[Aşa] cum grăieşte şi Apostolul Pavel şi spune: „De câte ori veţi mânca din 
această Pâine şi veţi bea din acest Pahar, moartea Domnului să mărturisiţi” [Il 
Cor. 11, 26]. 


[Căci] Apostolul Pavel ne învaţă să mărturisim moartea Domnului, adică să 
spunem la arătare/ pe faţă/ în mod tranşant că pentru păcatele noastre, ale tuturor, a 
murit Cel nevinovat pentru cei vinovaţi. 


De aceea tocmeala/ motivul pentru care ne-a lăsat Domnul Trupul şi Sângele 
Său în pâine şi vin acesta este: [ca] atunci când mâncăm trupul cel sufletesc/ 
duhovnicesc al Domnului Hristos să ne ultuim/ altoim şi să ne lipim întru/ de 
Domnul Hristos. 


Căci aşa cum pierdem prin păcat darul/ harul ce-l dobândim la Botez, [tot] aşa/ 
astfel şi pentru luarea/ prin primirea Trupului şi a Sângelui Domnului Hristos iarăşi 
ne împreunăm întru/ cu Biserica Lui, adică întru/ cu mădularele Lui, cărora le este 
Cap, Măria Sa [Efes. 5, 23]|Redevenim, prin împărtăşire, mădularele vii ale lui 
Hristos, pline de viaţa Lui divino-umană.]. 


Căci apropiindu-ne către/ de acel nevinovat Trup şi [de acel nevinovat] Sânge 
suntem curățiți şi lămuriţi datorită pocăinţei [pentru] păcate şi a spovedanie. 


[Fiindcă] aceasta este ce spune Apostolul Pavel, [atunci când afirmă]: „să se 
socotească/ să se cerceteze omul, [de unul] singur, pe sine şi aşa să mănânce 
Pâine şi să bea din acest Pahar. Căci cel ce va mânca şi va bea fiind nedestoinic/ 
nevrednic va fi vinovat Trupului şi Sângelui lui Hristos” [Il Cor. 11, 28-29]. 


Pentru aceste motive a lăsat/ a stabilit Domnul Hristos acestea din voia Sa. 


Însă în ceea ce ne priveşte pe noi, [care trăim] în mijlocul altora, întâi de toate 
[acesta este motivul]: pentru că toate chipurile/ prefigurările Legii Vechi în Legea 
Nouă trebuiau să se umple/ să se desăvârşească/ să capete consistență deplină. 


Pentru aceea chipul/ animalul izbăvirii jidoveşti/ evreieşti din robia Egiptului, care 
era mieluşelul de Paşti, închipuia [de fapt] izbăvirea din robia Satanei, care întru 
noi s-a izbândit/ s-a petrecut [în istorie]. 


Și aşa cum mânca jidovul/ evreul mieluşelul [acela] [les. 12, 2-11] pentru/ întru 
pomenirea izbăvirii [poporului său] din Egipt, aşa şi noi, [creştinii ortodocşi], 
mâncăm Sfânta Cuminecătură/ Euharistie [pentru] a pomeni izbăvirea [întregului 
neam omenesc] din robia diavolului, pentru/ prin moartea Domnului Hristos. 


[Şi aceastaleste mare semn/ mare dovadă de bine şi de milă. Şi încă şi mai mare 
tocmeală/ rânduială este luarea/ primirea Trupului şi a Sângelui Domnului Hristos, 
pe care le luăm în pâine şi vin. [Şi prin aceasta] Il mâncăm şi II bem [pe EI]. 


[Căci prin aceasta ] ni s-au lăsat/ni s-au dăruit mila şi dragostea şi bunăvoința 
creştină. 


Căci nu în zadar/ nu degeaba arată Apostolul Pavel şi spune acestea: „O Pâine 
este, un trup Suntem. Căci deşi suntem mulţi, din acest motiv Suntem una, căci 
toți mâncăm dintr-aceeaşi pâine şi bem dintr-acelaşi Pahar ” [Il Cor. 10, 17]. 


[Şi este] o dovadă frumoasă/ un exemplu frumos [spusă] Sfântului Pavel, [cum] că 
multele mădulare sunt un [singur] trup. [Căci] şi o pâine este [formată] din multe 
grăunte, [după ce a fost] frământată şi coaptă...şi la fel, vinul e [format] din multe 
bobiţe [de struguri] stoarse. 


Și cum iese pâinea din multe grăunte şi [la fel] şi vinul...aşa şi mulţii oameni [ai 
Bisericii] sunt una prin credinţă, prin bunăvoință, prin dragoste, prin împreunarea/ 
unirea [lor] sufletească. 


[Şi oamenii din Biserică sunt aşa] cum ar fi mădularele multe [ale unui singur] 
trup, întru Domnul Hristos. 


Căci atunci când ne-am botezat în Hristos, întru Hristos ne-am şi îmbrăcat [Gal. 
a oi) 


[Şi] acestea toate sunt chip/ dovadă şi învăţătură pentru bunăvoința şi dragostea 
creştinească, pentru ca [noi] să ne iubim unul pe altul [In. 15, 12]. 


Căci Fiul lui Dumnezeu, Domnul nostru lisus Hristos, mai presus de toate ne-a 
lăsat [nouă] porunca dragostei [Ibidem], a iubirii, aceea de a ne iubi unul pe altul. 


Pentru aceasta foarte tare/ în mod răspicat ne spune că pentru aceasta/ din acest 
motiv a pus/ a instituit Trupul Său în pâine, [pentru] ca să-L mâncăm şi sângele 
Său în vin, [pentru] ca să-L bem. 


Iar dacă te miri/ te întrebi [despre] cum se împarte în câte o fărâmă 
pâinea, care se schimbă/ se transfigurează pe Presto pe Sfânta Masă în 
Trupul lui Hristos şi [despre cum] Se află [acolo] Hristos întreg/ cu totul, 
aşa cum e în cer fiind şi pe Altar/ pe Sfânta Masă...atunci miră-te/ 
întreabă-te şi despre acest lucru: cum de soarele care ne luminează şi ne 
încălzeşte aici, într-un ceas este, deodată şi în cer şi pe pământ şi la răsărit 
şi la apus şi în toate laturile lumii? |Căci] aşa şi Hristos, deodată, şi în cer 
şi pe pământ, întru/ prin Sfânta Liturghie, ca un Puternic, deistvuiaşte/ le 
umple dumnezeieşte [pe toate] cu puterea Sa cea dumnezeiască. 

Şi iarăşi, dacă te miri/ te întrebi [despre faptul] că Hristos Se împarte în 
multe părti şi tot întreg/ cu totul Se dă fiecăruia în parte, nu mai puţin 
într-o [fărâmă] şi mai mult în altă [fărâmă]... [atunci] miră-te/ pune-ţi şi 
problema aceasta: cum glasul meu/ cuvintele mele articulate sunt şi în 
gura mea şi în urechile voastre în acelaşi timp? Căci dacă în fapte/ în 
lucrurile [acestei lumi] se află/ se petrec [unele ca] acestea, cu atât mai uşor 
Îi este Soarelui dreptăţii [Mal. 3, 20], Hristos, [să facă aceasta cu mult mai 
mult] decât soarele cel creat [de E1]. [Şi, tot la fel], Cuvântul lui Dumnezeu 
[să ajungă mai repede la toți oamenii] decât cuvântul omenesc. 

Iar dacă te miri/ te întrebi [cum] de Trupul [Său] se frânge în bucăţi 
[atunci] când se împarte Sfântul Agneţ şi cum este Hristos întreg în toate 
bucăţile [în parte], |atunci] miră-te/ întreabă-te şi despre aceasta: când 
zdrobeşti oglinda în mici bucăţi, iar chipul omului [care priveşte în ea] nu 
se zdrobeşte, cum în toate bucăţile [el] se vede întreg, ca într-o [singură] 
oglindă? 

Şi de te miri/ de te întrebi cum [de] este mâncat [în]totdeauna trupul lui 
Hristos şi nu se împuţinează, ci întreg este în veci, atunci miră-te/ întreabă- 
te cum dintr-o lumânare aprinzi mii de lumânări şi nu se împuţinează 
nicidecum lumina din cea dintâi? 

Şi de [te] întrebi cum intră Hristos înăuntrul nostru şi nu Se spurcă/ nu Se 
murdăreşte [de păcatele noastre] şi nici nu Se opreşte/ nu Se dă înapoi [de 
a intra în noi], [atunci] şi eu te întreb: se spurcă/ se murdăreşte/ se 
contaminează soarele sau nu, atunci când trece/ când razele lui 
[luminează] locuri împuţite şi scârnave/ murdare? [Şi] ştiu că cel care va 
fi înţelept şi credincios nu va îndrăzni să zică [unele] ca acestea. 


Căci dacă nu se spurcă/ nu se contaminează soarele cel trecător, cu mult mai 
vârtos/ cu atât mai mult [nu Se contaminează Soarele] cel veşnic şi netrecător. 
[Căci] lumina [Lui] cea cu totul curată nici nu se spurcă, nici nu se încuie...căci pe 
EI, ladul şi peceţile gropii, nu L-au putut ţine [captiv]. 


Astfel să înţelegi înfricoşătoarea Taină a Sfintei Cuminecături/ Euharistii! Căci 
dacă [ea] se mănâncă nu este ca alte bucate putrede/ stricăcioase, aşa cum spune şi 

ci acea Pâine sfinţită devine o pară [de foc] 
subţire, care se răschiră/ se împrăştie în tot trupul nostru. 


Insă există şi întâmplări [nefericite]. Dacă se întâmplă ca Sfânta Cuminecătură să 
se mucezească sau să îngheţe...sau dacă se varsă la gunoi...sau altele de acest 
fel... Trupul şi Sângele lui Hristos nu pate/ nu pătimeşte acestea, ci pâinea şi vinul 
din afară. 


Căci Jertfa aceea dumnezeiască/ Jertfa euharistică nu are [nimic] de-a face cu 
chinul şi cu putreziciunea. Să nu fie aceasta! 


Căci dumnezeirea lui Hristos, pe Cruce, nu a păţit/ nu a pătimit/ nu a suferit nimic 
şi nici nu a fost chinuită. 


Aşa şi în această cinstită Taină: Trupul şi Sângele Domnului nostru lisus Hristos 
nimic nu păţeşte/ nu pătimeşte, numai chipurile din afară: pâinea şi vinul. 

e Și de te miri/ de te întrebi [cum] într-o fărâmă atât de mică este Hristos cu 
totul deplin şi întreg...miră-te/ întreabă-te şi despre aceasta: cum într-un 
grăuntu/ grăunte de lumină al ochilor tăi |, care este atât] de mic, 
încap...şi poţi să vezi şi să cuprinzi cetăţi şi munţi atât de mari? 


Acestea să ştii/ să cunoşti şi să nu ispiteşti/ să nu pui la îndoială Taina cea 
neispitită/ neînţeleasă şi neajunsă/ necuprinsă de mintea omului! 


Ci să crezi Domnului, Celui care a spus: „Cine va mânca din Trupul Meu şi va 
bea din Sângele Meu, [acela] va locui în Mine şi Eu într-însul” []n. 6, 56]. 


Către care Taină cu frică să ne apropiem şi păcatele noastre să le spovedim şi 
pentru ele să ne pocăim. 


Și astfel gătaţi/ pregătiți [interior], să ne cuminecăm/ să ne împărtăşim cu Trupul 
lui Hristos, [pentru] ca să [li] fim Lui cetaşi/ soldaţi/ slujitori/ casnici întru slava 
Impărăţiei Cerului. 


[Acolo] unde împărăteşte [Hristos] cu Părintele şi cu Duhul Sfânt, acum şi pururea 
şi întru veci de veci. Amin! 


(Am diortosit textul predicii conform ediţiei: [Sfântul] Varlaam al Moldovei, 
Carte românească de învăţătură: [la] Dumenecile preste an şi la Praznice 
împărăteşti şi la Sventi mari, ed. îngrijită şi glosar de Stela Toma, prefața şi 
studiu de Dan Zamfirescu, vol. Il, Ed. Roza Vânturilor, Bucureşti, 2011, p. 26- 
33.) 


Mărturie a Sfântului ierarh Petru Movilă, mitropolitul Kievului - „Împăcarea 
Bisericii Ortodoxe" - O minune petrecută la Alba Iulia în anul 1600 


Când Mihail-Vodă l-a învins pe Andrei Bathory, el a voit să zidească în Alba lulia 
o biserică ortodoxă. Insă preoţii catolici şi nobilii de acolo nu-i îngăduiau, zicând 
că a lor este credinţa dreaptă. Atunci domnitorul le-a spus: 


- Voi nu Sunteţi mărturisitori ai dreptei credinţe, căci nu aveţi harul Sfântului 
Duh în biserica voastră. Noi însă, fiind drepteredincioşi, avem puterea cea 
adevărată a harului Sfântului Duh, pe care şi cu fapta suntem gata întotdeauna 
$-0 arătăm, cu ajutorul lui Dumnezeu. Haideţi în mijlocul oraşului şi acolo să ni 
se aducă apă curată, iar arhiereul meu, ortodox, şi preoții o vor sfinţi în văzul 
tuturor. Tot aşa vor face şi ai voştri, aparte, şi, sfinţind-o, o vom pune în biserica 
voastră cea mare, în vase diferite, pe care le vom astupa şi le vom pecetlui cu 
peceţile noastre, pecetluind şi uşa bisericii pentru 40 de zile. Și a cui apă va 
rămâne nestricată, ca şi cum abia ar fi fost scoasă din izvor, credinţa aceluia este 
dreaptă, iar dacă apa cuiva se va strica, credinţa lui este rea. Ei au strigat cu toţii 
într-un glas: - Bine, bine, sa fie aşa! 


A doua zi dimineaţa, a ieşit domnitorul cu toți boierii şi curtea sa în piaţă, cu 
episcopul şi cu preoții, şi au săvârşit Agheasmă mare, rugându-se cu toţii lui 
Dumnezeu, cu lacrimi şi suspine, să proslăvească dreapta credinţă, iar pe cea rea s- 
o facă de ruşine. Tot în piaţă, catolicii au sfinţit apa şi au sărat-o. După aceasta, 
fiecare a turnat apa lui sfințită într-un vas, şi-a pus pecetea, iar vasele au fost duse 
în biserică, uşile fiind încuiate şi pecetluite. 


Și după ce au trecut 25 de zile. Dumnezeu 1-a dat episcopului un semn. EI a venit la 
domnitor şi i-a zis: 


- Doamne, cheamă-i pe latini şi pe preoţii lor şi nu aştepta ziua a patruzecea. Vei 
vedea harul lui Dumnezeu, iar robii Lui, care-şi pun cu adevărat nădejdea în El, 
nu se vor face de ruşine. 


Aşa s-a făcut şi, atunci când a rupt pecetea vasului cu apă sfințită, a găsit-o mai 
curată şi mai limpede decât înainte, cu mirosul neschimbat, ca şi cum ar fi fost 
luată dintr-un izvor curgător, după care a strigat: 


- Slavă Ţie, Dumnezeul nostru, Care Ţi-ai plecat urechea la rugăciunile noastre; 
Slavă Ție, Care proslăveşti biserica Ta; Slavă Ţie, care întăreşti cu slavă 
credinţa cea dreaptă şi nu ne-ai făcut de ruşine în aşteptările noastre. 


Iar când latinii au rupt pecetea vasului în care se afla apa lor şi l-au destupat, toată 
biserica s-a umplut de duhoare, încât s-au înspăimântat toţi latinii şi au strigat cu 
uimire: | 


- Adevărată este credinţa ortodoxă pe care o ţine domnitorul. Să-şi zidească, deci, 
biserică în oraşul nostru, căci, fiindcă nu i-am îngăduit, Dumnezeu S-a mâniat pe 
noi şi ne-a împuţit apa. 


Și astfel, făcuţi de ocară, latinii şi cu preoţii lor s-au împrăştiat cu mare ruşine, iar 
unii dintre ei s-au convertit la credinţa ortodoxă. lar domnitorul, cu episcopul său, 
cu preoții, cu toţi boierii şi ostaşii săi, plini de bucurie şi fericire, s-au întors la 
curte, slăvindu-L şi mulţumindu-l lui Dumnezeu pentru minunea ce a fost spre 
întărirea adevăratei credinţe ortodoxe. 


(Text preluat din Petru Movilă, „Împăcarea Bisericii Ortodoxe”) 


Părintele Nicolae Steinhardt de la Rohia — Cuvânt la Duminica Ortodoxiei 


N. STEINHARDT 


Din gura pruncilor şi a celor ce sug ai săvârşit laudă, pentru vrăjmaşii Tăi, ca 
Să amuţeşti pe vrăjmaş şi pe răzbunător”. Psalm 8, 2 


Cred că bun lucru fac, în aceasta Duminică a Ortodoxiei, încercând să rezum şi să 
comentez pentru dumneavoastră o nuvelă aşa-zisă fantastică a ilustrului nostru 


compatriot Mircea Eliade, nuvelă intitulată O fotografie veche de 14 ani şi care de 
fapt reprezintă un document de deosebită valoare şi importanţă pentru teologia 
ortodoxă şi pentru gândirea românească. 


Eroul povestirii e un tânăr român, Dumitru cu numele, stabilit în Statele Unite. 
Pe frumoasa lui soţie, Thecla, o letonă, grav bolnavă de astm, o tămăduieşte în 
mod miraculos de la distanță şi numai, prin cuvânt — având în faţă doar 
fotografia ei — un pastor canadian în a cărui biserică (Biserica Mântuirii) 
Dumitru a intrat din întâmplare şi încurcând nişte date calendaristice. Pastorul 
acela, doctorul Martin, opera în mod obişnuit vindecări prin rugăciuni şi 
concentrare a minţii. Minunea are loc la zece ani după căsătoria lui Dumitru cu 
Thecla, iar fotografia înmânată doctorului Martin o înfăţişează pe letonă la 
vârsta de 18-19 ani. In momentul săvârşirii miracolului ea are treizeci de ani. 

Patru ani mai târziu, Dumitru se află din nou în oraşul unde obținuse 
însănătoşirea nevestei sale. Şi simte nevoia să se ducă să-i mulțumească fierbinte 
păstorului făcător de minuni. Dar nu-l găseşte la Biserica Mântuirii, unde i se 
spune că pe Martin îl cheamă în realitate Dugay, că nu e doctor în teologie, că e 
un fals tămăduitor şi un escroc, un înşelător lipsit de orice puteri taumaturgice, 


care a Stat doi ani în puşcărie iar acum îşi câştigă viaţa lucrând într-un bar ţinut 
de un cumnat al său. 


Şi, într-adevăr, Dumitru dă de fostul păstor la barul cu pricina. Vrea să-i 
exprime caldele sale mulţumiri şi să-i aducă aminte de ce s-a petrecut cu patru 
ani în urmă, dar Dugay — Martin nu-i îngăduie să lungească vorba. Sunt un 
farsor, îi spune, nu am făcut nicicând minuni, vindecarea soţiei dumitale e o 
simplă sugestie, de altfel „am plătit” pentru minciunile şi înşelătoriile mele cu 
doi ani de închisoare, cât despre Dumnezeu află că Dumnezeu nu există, 
Dumnezeu a murit, lasă-mă, nu-mi aminti trecutul, pleacă de la mine. Şi 
deoarece Dumitru tot Stăruie şi-i arată fotografia şi-l copleşeşte cu mulțumirile 
şi-L slăveşte pe Dumnezeu, Dugay — Martin, exasperat, îi face o profesiune de 
credinţă în felul următor: 


;» Cum de se poate mântui cineva într-o Biserică? Dumnezeu S-a retras din lume, 
a dispărut. Pentru noi, oamenii, e ca şi mort. Putem spune, fără urmă de 
nelegiuire, că Dumnezeu a murit, pur şi Simplu pentru că nu mai e cu noi, nu ne 
mai este accesibil. S-a retras, S-a ascuns undeva. Acel „undeva” nu face parte 
din lumea noastră, e ceva pe care filozofii îl numesc transcendent. Dar pentru 
noi, oamenii, transcendenţa e o formă a morţii. Deci, dacă Dumnezeu a murit 
pentru noi, cum de mai poate omul să se mântuiască într-o Biserică”? 


Acestei răspicate formulări a doctrinei morţii lui Dumnezeu şi a nietzscheismului, 
cum îi răspunde Dumitru? Prin contra-argumente apologetice, polemizând, tunând 
şi fulgerând, debitând o altă declarație de principii? Câtuşi de puţin. Ci în modul 
cel mai neaşteptat şi surprinzător cu putinţă: printr-o urare în stil sfătos-isteţ, în 
limbaj popular — țărănesc viu şi săltăreţ, parcă închipuit de un Creangă de zile 


Vrednice de multă luare-aminte sunt sintagmele: nu mă speriaţi D-voastră, nu mă 
las aşa uşor păcălit şi mai cu seamă acel fermecător, acel irezistibil condițional: ar 
trage să moară. Moartea lui Dumnezeu nu poate fi pentru un om sănătos la minte 
(să fie cât de mare numărul învăţaţilor pedanţi teologi care au născocit sloganul 
morţii Sale) decât o glumă şi o păcăleală. lar sărmanului doctor Martin, bunului 
tămăduitor fără voie, încăput în mreaja unor nocive fantasmagorii, ce altceva i se 
poate ura decât sănătate şi noroc? 


Mai târziu când Dugay — Martin, antrenat în discuţie, revine şi afirmă că nu 
crede nici în Dumnezeu, nici în diavol, Dumitru din nou, în aceeaşi tonalitate 
voioasă, calmă, voitoare de bine şi nezdruncinată de bazaconii intelectualiste 
repetă: „Degeaba vă trudiţi D-voastră, doctore Martin, să mă duceţi în ispită”. 


A se remarca: băiatul cuviincios, în ciuda mărturisirii auzite, nu încetează de a-l 
numi pe Dugay — Martin „doctor”, ceea ce în limbaj anglican este echivalent cu 
„părinte”. Apelativul se mai tâlcuieşte şi aşa: orice ar fi, harul nu vi l-aţi pierdut. 


Doamne fereşte! mai exclamă Dumitru făcându-şi cruce atunci când Dugay — 
Martin enunţă cu glas parcă mai categoric: „Asta înseamnă că pur şi Simplu 
Dumnezeu S-a retras definitiv, adică, într-un cuvânt a murit... 


Pe băiatul curat de la Dunăre, pe fiul lui Mutter Natur, pe evlaviosul şi 
recunoscătorul tânăr român care drept ripostă la atâtea blasfemii se mărginește a-şi 
face smerit Cruce, nu-l zdruncină nici una din marile isprăvi recente ale culturii 
occidentale: nici semantica, nici sociologia, nici zenul (entuziast adoptat de la 
asiatici), nici Spiritul Absolut şi nici limbajul universal. E/ ştie ce ştie şi nu se 
sfieşte a-şi rosti Sus şi tare crezul: Dumnezeu este, harul e lucrător, suntem 
înconjurați de taine (şi nu se cade a le iscodi cu prea aprigă râvnă), Dumnezeu 


poate, milostivindu-Se, prin aleşii Săi, face minuni, omul se poate mântui. 


Vindecarea Theclei, de la distanţă şi numai prin cuvânt, i se pare cu totul posibilă, 
iar toate îndoielile şi frământările lui Dugay -Martin le dă hotărât la o parte. Cât 
despre faimoasa teorie nietzscheană a morții lui Dumnezeu — temelie a doctrinei 
proprie unor teologi anglo-saxoni şi germani ai deceniilor şase şi şapte - el o 
socoteşte o năsărâmbă, năzdrăvănie, a minţii, curată hulă şi divagaţie ce nu poate fi 
întâmpinată mai eficace decât prin urări calmante, vorbe de exorcizare (Doamne 
fereşte) şi facerea semnului Sfintei Cruci. 


Credinţa simplă, neabătută, necoruptibilă, stă potrivnic faţă către faţă în nuvela lui 
Mircea Eliade nu desigur cu adevărata cultură, ci cu deviaţiile, absolutizările şi 
pervertirile ei. 


Ori de câte ori cultura, prin feluritele ei manifestări, se străduieşte să picure în 
sufletul omului necredinţa, şubrezirea temeiurilor dreptei judecăţi şi haosul mintal, 
ea se cuvine înfruntată de omul cu mintea întreagă. Dumitru nu e un teoretician, un 
partener într-o discuţie abstractă şi erudită. E un uimit, un indignat, dar totodată un 
blajin: orbecăielile psiho-patologice ale bunului doctor Dugay — Martin, vas ales 
care nu se învoieşte a realiza ce este, şi a crede că, prin vrerea şi cu ajutorul lui 


Dumnezeu, poate făptui minuni, el le întâmpină cu un surâs înţelegător, cu o 
politeţe impecabilă şi un soi de milă pentru cel încăput în lanţurile diavolului, 
diavol împodobit cu straiele mincinoase ale unui intelectualism scăpat de sub 
controlul rațiunii sănătoase, bunului simţ şi dreptei socotințe. 


Dumitru, Scurt spus, e un ortodox. Și mai ales, un ortodox român, Crede în 
Dumnezeu, har, minuni, în harul preoţesc, în puterea rugăciunii şi în putinţa de 
mântuire a omului în Biserică. Credinţa această simplă a lui e fermă şi cuprinde 
înseşi bazele sistemului teologic specific făpturii pe care lui Mircea Eliade îi place 
a o numi: omul de la Dunăre, un ins nesofisticat dar nu prost, nu uşor de dus cu 
vorba, de îmbrobodit cu fraze spăimântătoare, de convertit la soluția deznădejdii 
prin cuvinte ademenitoare şi goale. 


Neîncetata bonomie a lui Dumitru, nedepărtarea lui de la o răbdătoare compătimire 
pentru bietul păstor vrăjit de teologii şi filosofii abstruse şi izvorâte din minţi 
rătăcite constituie puterea de atracție fascinantă a nuvelei. Dugay — Martin se 
chinuie, stăpânit de remuşcări şi înrobit de concepţii catastrofale, Dumitru însă e 
senin, stăpân pe sine şi puternic sprijinit de credinţa lui. Lui Dugay-Martin nu-i 
vine a crede că nu numai că a lecuit-o pe Thecla de astm — de la distanţă şi prin 
cuvânt şi cu participarea la rugăciune a tuturor celor prezenţi în biserică — ci a şi 


întinerit-o: dovadă fotografia aceea, acum veche de paisprezece ani, pe care 
Dumitru o arăta biruitor păstorului şi clienților din bar — în vreme ce o solistă cântă 
un şlagăr stupid — o fotografie în care timpul nu a trecut, căci Dugay — Martin a 
facut-o pe Thecla de acum aidoma cu aceea din fotografie, aşa cum se înfăţişa când 
abia împlinise optsprezece ori nouăsprezece ani. 


Dumitru nu se lasă amăgit, ispitit, descumpănit. 


Dumnezeu este, harul lucrează, minunile sunt reale, mântuirea omului este întru 
totul posibilă. Nu suntem sortiţi absurdului, lumea are un sens. 


Crezul lui Dumitru e strict ortodox, el dă glas în barul acela american, atât de altul 
decât lumea păstorească de unde a plecat, elementelor fundamentale ale cugetului 
ortodox răsăritean. În cele din urmă însă, Dugay — Martin, răscolit, cucerit de 
atâta bună credinţă, căldură, statornicie şi puritate, recunoaşte: „Aşa cum e 
Dumitru, cu credinţa lui naivă, idolatră şi vană, e mai aproape de Dumnezeul 
adevărat decât noi toţi. Și tot el are să-L vadă cel dintâi, când Dumnezeul 
adevărat Îşi va arăta din nou faţa”. 


Biruinţa lui Dumitru (relativă, ce-i drept, căci pastorul tot îl socoteşte idolatru şi 
naiv) e în fapt biruinţa Ortodoxiei, aşa cum a fost mărturisită la Chicago, în 1959, 
nu mai puţin limpede şi tare decât de Petru Movilă şi Sinodul de la Iaşi din 1642. 
lată de ce, când am avut fericitul prilej în vara anului 1970, la Mănăstirea Văratec, 
să-1 solicit lui Constantin Noica îngăduinţa de a-i citi pasajele principale din nuvela 
lui Eliade, am cutezat şi a formula părerea că adevăratul titlu al fermecătoarei 
lucrări este: Mărturisirea Ortodoxă, Chicago 1959. Mărturisire desigur nu 
dogmatică, sistematică şi completă, însă autentic ontologică, reflectând în chip 
desăvârşit fondul psihic, sensibilitatea mistică, câmpul ideativ şi cuantele 
programatice ale unui popor legat în covârşitoarea-i majoritate de creştinism şi 
ortodoxie, devenite pentru el adevărate reflexe ale minţii şi simţirii. 


Pulsează în O fotografie o veselie, o încredere, o statornicie şi o exuberanţă, o 
prospeţime verbală care farmecă fără greş. 


Concluzia e optimistă. Există acum o şansă de mântuire şi pentru pastorul — escroc. 
EI vorbeşte din nou cu putere şi înflăcărare, parcă profetic, i se pare lui Dumitru. 
Nu întăreşte oare versetul din rugăciunea de seară: 


Noica însă, la sfârşitul lecturii, îmi spunea: Adevăratul înţeles al propoziției „Cu 
noi este Dumnezeu” iată-l: Dumnezeu este şi cu noi şi cu voi, numai să înţelegeți 
lucrul acesta şi să nu vă închideţi, să nu vă baricadați, să-i dați viaţă, să-i daţi 
crezare. 


Arhimandrit Arsenie Papacioc - „Ortodoxia nu este un titlu, este un adevăr." 


„Chiar „cuvântul ortodox, înseamnă dreapta credință, dreapta slăvire pentru 
ADEVARUL pe care l-a propovăduit HRISTOS,cum ne-a învăţat HRISTOS, de 
aceea a şi rămas „cu mila lui DUMNEZEU, aceasta titulatură : ORTODOXIE; 


adică credinţa dreaptă; „orthos" înseamnă drept, „doxa" înseamnă credinţă , pe 
greceşte." 


„, Învățătura creştină pare un paradox, pe ici pe colea, pentru că iese din logica 
omenească, pentru că este logica Divină; să crezi într-un loc pe care nu-l vezi, 
aceasta nu mai este o logică pipăibilă. Aceasta este puterea credinţei; şi aici este 
toată puterea creştinului : să creadă; ferice de cel ce nu a văzut şi a crezut." 


„DUMNEZEU suferă împreună cu noi mai departe şi, cum se spune, agonia lui 
HRISTOS încă nu s-a terminat. Pentru că nu ne-a creat într-o formă rece, 
mecanică; ne-a creat din iubire, se topeşte, suferă pur şi simplu." 


„ORTODOXIA este poziţia de mântuire.Nu vorbim despre trăirea creştină aici, ci 
despre adevărul creştin pe care trebuie să-l respectăm. ORTODOXIA nu este un 
titlu ci este un ADEVAR”. 


„„ DOGMA se numeşte Adevăr de credinţă revelat , cuprins în Sfânta Scriptură şi în 
Tradiţie, aprobat şi practicat de Biserică. Dogma nu e DUMNEZEU; dogma este 


măsura lucrurilor. 


Când zici Biserica se înţelege adevăr mântuitor, de credinţă; nu e glumă." 


„BISERICA este numai una , şi gata. Cum , de ca să nu spun Biserica Ortodoxă? 
N-am schimbat nimic deci, am spus de atâtea ori fără să fac figură de stil, 
HRISTOS ESTE ORTODOX pentru că facem exact ce a spus EL. Numai Biserica 
Ortodoxă explică adevărat învăţătura Mântuitorului HRISTOS." 


„Sfântul Siluan Athonitul aparţine în întregime Bisericii Ortodoxe. Scria, după 
ce un alt părinte trăsese concluzia că toţi ereticii vor pieri:,, Nu ştiu, dar n-am 
încredere decât în BISERICA ORTODOXA. În ea se găseşte bucuria mântuirii , 
ce se dobândeşte prin smerenia lui Hristos.” 


; Doamne Iisuse Hristoase, cu inimile smerite şi capetele la pământ, Te rugăm 
ca frumuseţea şi veşnicia aceasta ortodoxă să fie înţeleasă fără părtinire, 
desăvârşindu-se marea Ta biruinţă, că Tu eşti : , Calea, Adevărul şi Viaţa ”!. 


(Citate din :.. Singur Ortodoxia ''- Arhimandrit Arsenie Papacioc) 
Să nu uităm, tot cum spune bunul părinte şi marele duhovnic: „0 rugăciune 


adâncă înseamnă o tăcere adâncă”, pentru că „orice clipă înseamnă un timp şi 
orice suspinare poate fi o rugăciune". 


Şi, timpurile sunt de aşa natură încât ar trebui să suspinăm neîncetat. 


Părintele Stăniloae despre Ortodoxie versus catolicism şi protestantism: 
“Biserica Ortodoxă n-a ştirbit adevărul coborât de sus, n-a diluat vinul ceresc 
cu apa sfătoşeniilor omeneşti” 


SINODYLs Il CC YMENIC 


Lumina de Duminică: Cuvânt teologic al părintelui Dumitru Stăniloae 


Câteva trăsături caracteristice ale Ortodoxiei* (Duminica Ortodoxiei) 


“Ortodoxia este identică în credinţa şi cultul ei cu conţinutul de credinţă şi de cult 
al creştinismului originar. Dar faptul paradoxal şi absolut autentic este că, fiind în 
esență prelungirea credinţei, cultului şi spiritualității Bisericii nedivizate de la 
început, Ortodoxia răspunde totuşi perfect necesităţilor spirituale de azi ale 
popoarelor care au păstrat-o. Ea nu s-a modificat esenţial după perioadele istorice 
prin care a trecut omenirea în cele două mii de ani. Ea nu a făcut din elementul 
trecător al uneia sau alteia din perioadele istorice elemente esenţiale ale fiinţei ei ca 
să-i fie greu acum să le elimine. Ea nu s-a medievalizat ca romano-catolicismul, nu 
e produsul protestului renascentist ca protestantismul, şi nu caută nici acum o 
modificare esenţială pentru a se adapta timpului nostru prin secularizare. Ea a 
rămas la valorile esenţiale şi permanent umane ale evlaviei, la preocupările simple, 
adânci şi netrecătoare ale omului în raportarea lui la absolut. Ea l-a ajutat pe om să- 
şi dea un răspuns la întrebările trecătoare ale epocilor prin răspunsul ce l-a dat 
întrebărilor lui fundamentale de totdeauna. Fa nu s-a identificat cu armura greoaie 


şi cu formele complicate de luptă ale cavalerului medieval sau cu haina severă şi 
cu codul social disimulatoriu al burghezului individualist, ci şi-a păstrat vioiciunea 
de mişcări şi simplitatea de gândire şi de manifestare directă şi esenţială a omului 
natural de totdeauna, putând fi totdeauna aceeaşi şi totdeauna actuală. 


Ortodoxia n-a introdus în sanctuarul său interior şi n-a lăsat să pătrundă în 
trăsăturile simple al credinţei sale invențiile mărunte şi complicate ale unor meşteri 
stăpâniţi mai mult de dorinţa unor delicii de gimnastică intelectuală decât de fiorul 
adânc şi covârşitor al tainicului raport dintre om şi Dumnezeu. Ortodoxia n-a 
amestecat arabescurile neesenţiale ale minţii umane în esenţa simplă, misterioasă şi 
măreaţă, permanentă şi inevitabil trăită a datelor fundamentale ale misterului 
mântuirii. Am putea zice că ea şi-a păstrat un caracter popular, iar poporul, cu 
simplitatea lui, rămâne deschis întotdeauna numai problemelor reale şi esenţiale ale 
VIEţII. 


De aceea Ortodoxia a câştigat, cu prezentarea datelor simple şi fundamentale ale 
misterului mântuirii, atenţia omului din orice timp. Ea a câştigat înţelegerea omului 
de totdeauna, pentru că i-a actualizat trăirea acestor trebuinţe şi răspunsuri 
fundamentale, indiferent că a fost omul evului mediu, al Renaşterii sau al erei 
noastre, căci omul rămâne cu aceste trebuințe şi cu această sensibilitate în orice 


timp. Ortodoxia n-a avut nevoie de speculaţiile scolastice, ale evului mediu, pentru 
a întâlni în mod real pe oamenii de atunci, după cum nu are nevoie nici azi să se 
autosecularizeze pentru a întâlni pe omul contemporan. 


Dimpotrivă, ea intuieşte că printr-o autosecularizare ar pierde cu totul atenția 
acestui om, căci nu i-ar mai aduce răspunsul la problemele fundamentale ale 
mântuirii, care continuă să-l frământe în adâncul fiinţei lui. 


Ortodoxia s-a adaptat, desigur, şi ea timpurilor. Ea a ajutat popoarele care i-au 
rămas fidele în toate împrejurările de viaţă prin care au trecut şi în toate nevoile 
lor. Dar adaptarea Ortodoxiei n-a însemnat o schimbare esențială a ei ca mister, sau 
o înlocuire a misterului ei cu o ideologie determinată de un timp sau altul. Ea a 
rămas mereu acelaşi mister al datelor simple, fundamentale şi necesare ale trăirii 
religioase. Dar misterul răspunde nu numai acestor trebuinţe fundamentale de 
totdeauna, ci tuturor trebuinţelor vieţii. Misterul creştin trebuie pus în evidenţă, în 
orice timp, în acord cu modul de înţelegere al acelui timp, dar trebuie pus în 
evidență totdeauna în aceeaşi integritate deplin satisfăcătoare a trebuinţelor 
mântuirii. Oamenii vor trage apoi concluzia teoretică şi practică, înțelegând că 
misterul mântuirii răspunde şi problemelor speciale ale timpului lor, dar tocmai în 


calitatea lui de mister integral al creştinismului de totdeauna, fără să se îngusteze la 
rolul de simplu răspuns al acestor probleme speciale. 


Aşa a făcut Ortodoxia totdeauna şi aşa face şi azi. În acest sens, ea comunică 
oamenilor pe „lisus Hristos ieri şi astăzi acelaşi“ (Evrei 13, 8), pe lisus Hristos, 
Care, fiind acelaşi, răspunde totuşi tot aşa de perfect azi cum a răspuns şi ieri. 
Legea Veche era supusă schimbării, pentru că revelaţia ei sporea, iar faptul acesta 
modifica mereu sensul ei, până când, la urmă, a trebuit să fie înlocuită cu Hristos. 
Modificarea ei provenea din nedesăvârşirea ei ca mister al mântuirii. Ea se 
desfiinţează „pentru neputinţa şi nefolosul ei. Căci Legea n-a desăvârşit pe nimeni“ 
(Evrei 7, 18-19). „Aici însă lisus rămâne în veac, pentru că poate să mântuiască 
desăvârşit pe cei ce se apropie... Căci pururea e viu, ca să mijlocească pentru ei“ 
(Evrei 7, 24-25). 


Ortodoxia a înţeles că nu trebuie să schimbe ceva din arhieria desăvârşită a lui 
Hristos, să adauge sau să reducă ceva din ea, ci numai să o pună iarăşi şi iarăşi în 
evidență în deplinătatea ei. Ortodoxiei îi sună străin dictonul «Ecclesia 
semperreformanda» („Biserica în permanentă nevoie de reformare“), pentru că ea 
ÎI comunică integral pe Hristos care e «semperconformis cum omni tempore» 


(„permanent conform cu orice timp“). Creştinismul occidental a pornit, începând 


din evul mediu, prin scolastică, pe o cale de „definire“, adică de delimitare sau 
îngustare a misterului mântuirii, după măsurile minţii omeneşti şi pe calea aceasta 
s-a lăsat antrenată şi Reforma, care a odrăslit din catolicism. Abordarea intelectuală 
a misterului creştin a înlocuit trăirea misterului integral cu reflexiunea asupra unor 
frânturi rupte din el. 


Ortodoxia a trăit misterul mântuirii în deplinătatea lui totdeauna. Cei câţiva 
termeni noi adoptați de Sinoadele Ecumenice au avut rostul nu să reducă misterul 
la o definiție rațională, ci tocmai să-l ocrotească împotriva tentativelor de a-l 
raționaliza şi limita, sau de a-l face să se evaporeze. Acei termeni au avut rostul să 
ocrotească trăirea pentru totdeauna a misterului vestit în Noul Testament că suntem 
mântuiţi de Fiul lui Dumnezeu, Care în acest scop S-a făcut om şi rămâne etern 
acelaşi, Dumnezeu şi om, pe deplin accesibil nouă. Sinoadele au ocrotit misterul 
mântuirii noastre, conform căruia sursa infinită de viaţă ni s-a făcut accesibilă prin 
maxima accesibilitate a umanului, a semenului nostru. Ele au refuzat ispita 
raționalistă care golea misterul mântuirii şi zădărnicea mântuirea însăşi, reafirmând 
separarea omului de Dumnezeu, sau identificarea panteistă a omului cu Dumnezeu. 
Misterul mântuirii nu poate fi redat decât paradoxal şi Ortodoxia a ocrotit 
caracterul paradoxal al misterului creştin împotriva destrămării lui prin propoziţii 
raţionale unilaterale. 


Se aduce Ortodoxiei obiecţia că, aşa cum creştinismul occidental s-a adaptat 
mentalității medievale şi renascentiste, aşa s-a adaptat ea mentalităţii bizantine, 
îngropând miezul viu al misterului creştin într-un fast formalist şi aristocrat, care 
nu mai corespunde timpului nostru. Nu negăm că Ortodoxia a suferit o anumită 
influenţă bizantină. Dar influenţa aceasta n-a atins esenţa misterului creştin. 
Dimpotrivă, trăirea misterului a rămas vie şi în perioada bizantină şi se poate spune 
că nu gândirea bizantină a generat spiritualitatea creştină din acea perioadă, ci 
invers, trăirea creştină originală a generat gândirea şi arta bizantină. Nu viziunea 
bizantină despre existență a produs Liturghia Bisericii, ci Liturghia Bisericii 
primare a produs viziunea bizantină despre lume. 


Ceea ce se consideră moştenire bizantină în viaţa Bisericii Ortodoxe este, în 
special, mulţimea de simboluri în care este exprimată credinţa creştină şi trăirea ei 
în cult, în artă, în viaţă. Dar influenţa bizantină a dezvoltat doar un simbolism 
inerent redării misterului creştin. Definiţiile intelectuale şi expunerile doctrinare 
prin care Occidentul a căutat şi caută să înlocuiască redarea simbolică a misterului 
mântuirii pornesc din convingerea că acest mister poate fi exprimat exact de 
cuvintele omeneşti. În realitate, acest mister, atunci când îl reduc la sensul exact al 
cuvintelor şi definiţiilor intelectuale, e îngustat sau evaporat. Plenitudinea 
paradoxală a misterului mântuirii este mai real sugerată prin simboluri. Vorbirea 
despre cruce şi înviere în mod general, privirea lor în imagini, exprimarea lor prin 
acte simbolic-liturgice, sugerează mai real şi mai existenţial misterul mântuirii 
decât teoria satisfacției lui Anselm, sau teoria penală protestantă, care nu pot reda 
decât o latură din misterul incomprehensibil al mântuirii. 


Aceste teorii sunt bune numai dacă nu pretind să înlocuiască misterul însuşi, în 
plenitudinea lui incomprehensibilă, ci să redea ceva din el în mod relativ şi 
provizoriu. Influenţa bizantină a constat în voinţa de a orândui toate amănuntele 
cultului, ale artei, ale gesturilor vieţii religioase în aşa fel ca să exprime în mod 
intuitiv simbolic diferite detalii ale misterului mântuirii. Acestea pot da impresia de 
formalism, numai dacă nu sunt manifestate cu seriozitate şi cu convingere. O 
liturghie săvârşită într-o parohie de sat, cu credincioşi obişnuiţi cu graiul ei natural- 
simbolic, redă în mod clar şi pătrunzător trăsăturile esenţiale ale misterului 
mântuirii. În orice caz, acest grai al simbolurilor mari şi clare e cu mult mai 
accesibil şi mai grăitor credincioşilor în orice timp decât graiul doctrinar, încărcat 
de subtilități care în Occident a căutat prea adeseori să se substituie sugerării 
misterului prin simboluri. Dacă Ortodoxia are trebuinţă de o anumită adaptare la 
trebuinţele omului de azi, aceasta nu poate consta într-o părăsire totală a exprimării 
simbolice, ci numai într-o simplificare a acestei exprimări, ca să se vadă imediat 


marile simboluri ale misterului creştin, corespunzătoare marilor, simplelor şi 
permanentelor evidențe şi trebuinţe spirituale ale omului de totdeauna. 


Dar trebuie să recunoaştem că în era bizantină Ortodoxia a mai prezentat o 
caracteristică (simfonia dintre Biserică şi Stat — n.r.). Creștinii occidentali o 
menţionează şi pe aceasta, dar recunosc satisfăcuţi că azi nu o mai are. Vrem să ne 
oprim asupra ei, deoarece socotim că nici pe aceasta nu a produs-o propriu-zis era 
bizantină, ci influenţa bizantină doar a accentuat-o, fiind o notă inerentă a 
creştinismului autentic şi ca atare, rămânând în oarecare fel proprie Ortodoxiei 
astăzi. 


Câtă vreme în Occidentul medieval şi următor evului mediu a apărut şi s-a 
dezvoltat ideea a două imperii separate şi opuse, sau a două săbii în luptă, în 
Orientul creştin s-a afirmat unitatea lumii, susținută de acelaşi Hristos Panto- 
cratorul, imperiul era înduhovnicit din interior, nu era silit din exterior să se 
supună, de o sabie ce se pretindea spirituală, dar care, în fond, lucra tot lumeşte şi 
care a supus provizoriu imperiul secular printr-o superioritate tot lumească. 
Imperiul bizantin se simţea aflându-se în interiorul aceleiaşi zone în care se află şi 
Biserica, în cadrul ordinii universale a Pantocratorului Mântuitor, deşi avea în acest 
cadru alte slujiri şi autonomia unei ordini proprii. Aceasta era o viziune care se 
apropia de cea cuprinsă în cuvintele Sfântului Apostol Pavel: „Şi toate le-a supus 
sub picioarele Lui şi, mai presus de toate, L-a dat pe EI cap Bisericii“ (Efeseni 1, 
22). 


În secolele din urmă lucrurile s-au dezvoltat în oarecare măsură şi în Orient în 
sensul concepției occidentale, ajungându-se la o separație a statului de Biserică. 
Dar influenţa occidentală în acest sens s-a exercitat mai mult asupra statului decât 
asupra Bisericii. Ortodoxia a păstrat şi mai departe viziunea lumii ca o țesătură 
unitară de raţiuni, care îşi au centrul şi finalitatea în acelaşi Pantocrator. De aceea 
Ortodoxia n-a făcut din partea ei nimic care să adâncească separarea, sau ca să o 
transforme în tot felul de antagonisme şi conflicte între ordinea bisericească şi 
ordinea statului sau a culturii. A găsit totdeauna în solicitudinea pentru aspiraţiile 
profunde ale poporului o platformă de înţelegere şi de colaborare cu statul. (...) 


Trăirea misterului integral al mântuirii de către Ortodoxie este una cu experienţa 
vie a Duhului Sfânt, ca suflare a vieţii din planul divin. Duhul Sfânt este cel ce face 
mereu contemporan, mereu trăit misterul mântuirii. De aceea Duhul Sfânt ocupă un 
loc atât de important în preocuparea şi vorbirea Ortodoxiei. În Duhul Sfânt, sau 
prin Duhul Sfânt, Ortodoxia trăieşte continuu întregul mister al mântuirii, trăieşte 


pe Hristos cel întrupat, răstignit şi înviat, în comunicarea vie a Sa şi a stărilor Sale 
către credincioşi. 


S-a vorbit şi se vorbeşte mult şi în protestantism despre Duhul Sfânt. Dar Duhul 
Sfânt [concepția eretică şi discursul despre EI, n.n.] de fapt a devenit acolo factorul 
susținător al individualismului orgolios, al unei originalități de înţelegere 
individuală nouă a credinţei, nu al experienţei mai presus de înţelegere a 
misterului. Duhul Sfânt a fost identificat cu fenomenele intelectuale şi sentimentale 
imanente şi individualiste. Dar experienţa autentică a Duhului ne ridică la percepţia 
mai presus de minte şi de orgoliu individualist a misterului, care ni se deschide ca 
o realitate neînventată de noi, pentru toți. Duhul Sfânt e capătul lucrării divine a 
Treimii ajunsă în intimitatea noastră subiectivă şi revelându-ni-se ca atare, cum 
spun Părinţii orientali. El ne revelează de aceea realitatea divină nu ca teorie 
intelectuală, ci ca viaţă misterioasă, mai presus de viaţa noastră imanentă. El pune 
la priza vieţii noastre sufleteşti viaţa lui Hristos cel răstignit şi înviat, făcând-o 
viaţa comună şi nouă. De aceea Duhul e dătător de viaţă şi ne face vii, pentru că ne 
ridică din speculaţiile despre Dumnezeu şi despre mântuire, făcute de la distanţă, în 
însăşi experienţa misterului divin în lucrarea lui mântuitoare. Ortodoxia, fund 
experiența Duhului — ca experienţă a misterului integral al mântuirii - este 
totdeauna actuală, pentru că totdeauna această experienţă răspunde unei necesităţi 
umane fundamentale, spre deosebire de orice teorie intelectuală, care prin firea ei 
îngustă şi unilaterală e lipsită de viaţă şi este depăşită după un nou pas al spiritului 
pe linia progresului intelectual. Această împărtăşire din realitatea misterului divin 
al mântuirii, prin Duhul Sfânt, este o adevărată viaţă pentru suflet, cu tot ce 
înseamnă o astfel de viaţă. De aceea şi cântă Ortodoxia: „Prin Duhul Sfânt tot 
sufletul viază“, „prin Duhul Sfânt e începătura vieţii“. „Duhul mişcă făptura“, unde 
vine EI „odrăsleşte viaţa“, „se înnoiesc toate“, „prin Duhul Sfânt e înţelepciunea“ 
şi „toată buna dăruire“. 


Ortodoxia este doxologică în sensul larg că toată cunoştinţa despre Dumnezeu şi 
despre lucrarea Lui mântuitoare este orientată practic, existenţial, este transformată 
în rugăciune, în grăire directă către Dumnezeu, în conţinutul dialogului nostru cu 
Dumnezeu, în substanţă a raportului nostru personal şi viu cu El. Ortodoxia a 
păstrat caracterul autentic al religiei ca dialog al credinciosului cu Dumnezeu, pe 
când în creştinismul occidental s-a dezvoltat caracterul de doctrină, de filozofie al 
creştinismului, de gnoză, care transformă pe Dumnezeu în obiect, diluându-i 
realitatea şi subordonându-L minţii umane. 


Dar numai în relația dialogică Dumnezeu e trăit intens şi adevărat. De aceea 
Ortodoxia e o experienţă vie a lui Dumnezeu. lar Dumnezeu, ca partener în 
dialogul cu credinciosul, lucrează, la rândul Său, asupra partenerului uman, îl 
binecuvântează, îi răspunde la cereri cu mângâierile şi darurile Sale. 


Dumnezeu lucrează asupra credincioşilor prin cult, prin sacramente [Sfintele 
Taine], iar credincioşii simt şi mărturisesc prezenţa lui Dumnezeu în cântările de 
laudă şi rugăciunile ce-l aduc. Cultul ortodox sacramental este un dialog ontologic 
între Dumnezeu şi credincioşi şi numai după aceea este şi un dialog verbal. 
Dumnezeu lucrează asupra noastră, în timp ce ne rugăm Lui, după ce am amintit 
faptele Lui mântuitoare şi L-am lăudat pentru ele. lar lucrând asupra noastră, 
Dumnezeu ne deschide ochii sufletului ca să intuim lucrarea Lui, ca să o simţim şi 
ne mişcă să dăm expresie de laudă şi de mulţumită pentru această simţire a noastră. 
Aşa fiind, cultul sacramental nu e numai forma de rugăciune a cunoștinței de 
Dumnezeu, ci şi izvor de cunoaştere şi de continuă verificare a cunoştinţei de 
totdeauna a Bisericii, forma principală a tradiţiei vii a Bisericii. Cuvintele cultului 
sunt călăuză spre experienţa conţinutului lor şi exprimarea acestei experienţe. 


Credincioşii Bisericii Ortodoxe nu şi-au însuşit învăţătura Bisericii în genere din 
catehisme şi expuneri doctrinare, ci mai mult din cult, din practica sacramentală a 
misterului mântuirii. Gândirea despre Dumnezeu e cult şi cultul e gândire, călăuză 
în gândire. Credinciosul ortodox nu dispreţuieşte reflecția despre Dumnezeu şi 
despre lucrarea Lui mântuitoare, dar această reflecţie o face în spiritul dialogului 
cu Dumnezeu, e reflecţia partenerului care laudă pe Dumnezeu, Îi mulţumeşte şi Îi 
cere ceva, e o reflecţie în cadrul viu al dialogului, în experienţa misterului divin. 
Gândirea ortodoxului despre Dumnezeu este cult, chiar dacă nu se realizează în 
vremea cultului. 


Aşa fiind, în cultul sacramental al Ortodoxiei, care e şi gândire, e lucrător Duhul 
Sfânt, Care e capătul lucrării divine străbătută în interiorul nostru cel mai intim. În 
ordinea cultului se produce continuu evenimentul întâlnirii cu Dumnezeu aşa cum 
în matca unui râu se fac experienţele adâncurilor. În cult vorbim lui Dumnezeu 
cântând, pentru că numai cântarea dă expresie căldurii experienţei mai presus de 
cuvânt. În cântare ființa noastră devine sensibilă la experienţa misterului, e răpită 
de entuziasmul produs în ea de trăirea misterului, a Duhului de viaţă dătător şi 
găseşte forma de comunicare a acestei trăiri entuziaste. Cântarea eliberează 
cuvintele de sensurile lor intelectuale limitate, făcându-le adecvate vieţii inefabile a 
misterului trăit. 


Dar cultul mai este, în acelaşi timp, şi vorbirea omului cu Dumnezeu despre 
trebuințele sale şi ale semenilor săi, ale lumii întregi ca şi despre bucuriile sale 
pentru darurile primite. În cult, omul îşi vede şi îşi trăieşte, profund şi existenţial, 
trebuinţele sale de Dumnezeu şi ia cunoştinţă de ceea ce devine el prin împărtăşirea 
cu Dumnezeu. Căci în Duhul Sfânt, omul se vede pe sine nu în impasul neputinței 
şi al nefericirii pe care le trăieşte în necunoaşterea lui Dumnezeu, ci în nădejdea 
optimistă a împlinirii sale şi în începutul acestei împliniri, care se ţese în dialogul 
misterios şi mântuitor cu Dumnezeu. De aceea cultul este optimist. Omul se 
trăieşte pe sine, în cadrul lui, înălţat şi gustă de mai înainte înălțările sale viitoare, 
inclusiv viaţa sa eternă în Dumnezeu, în Duhul iubirii şi al comuniunii cu 
Dumnezeu şi cu oamenii Săi. Icoanele sfinţilor, imnele de laudă cântate lor, trăirea 
comuniunii cu ei măresc acest optimism. Acestea cuprind o adevărată doctrină 
optimistă despre om, despre ceea ce poate omul să ajungă, prin adâncirea 
dialogului său viu cu Dumnezeu şi cu semenii săi, o doctrină a măreției care 
aşteaptă pe om, o doctrină a nădejdii pentru fiecare credincios, a unei nădejdi 
pregustate. Icoanele şi imnele adresate sfinților îl ţin pe credincios în tensiune între 
arvuna primită şi desăvârşirea făgăduită, pe drumul dezvoltării dialogului ontologic 
cu Dumnezeu, care e un drum eshatologic. Perspectiva eshatologică a cultului 
proiectează o lumină de optimism asupra vieţii prezente. 


Temeiul cel mai adânc al nădejdii, al bucuriei care străbate tot cultul ortodox şi 
caracterizează Ortodoxia este Învierea. Sărbătoarea Paştilor, care stă în centrul 
cultului ortodox, este o explozie de bucurie, asemenea celei trăite de ucenici când 
au văzut pe Domnul înviat. Este explozia bucuriei cosmice pentru biruinţa vieţii, 
după tristeţea intensă pentru moartea pe care a trebuit să o suporte chiar Stăpânul 
vieţii prin faptul că S-a făcut om. „Cerurile să se veselească şi pământul să se 
bucure, şi să prăznuiască toată lumea cea văzută şi cea nevăzută, că a înviat 
Hristos, veselia cea veşnică“. Totul s-a umplut de siguranţa vieţii, după ce totul 
înainta inexorabil spre moarte. Teologul Al. Schmemann spune că aceasta e vestea 
cu adevărat bună, sau evanghelia pe care a adus-o şi pe care o propovăduieşte 
creştinismul lumii: bucuria Învierii. Dacă creştinismul n-ar mai da lumii această 
bucurie unică, raţiunea lui de a fi ar înceta. Bucuria Învierii este vestită de 
creştinism în fiecare duminică. Căci fiecare duminică este închinată Învierii. Dar 
tot cultul vibrează de bucuria Învierii şi e străbătut prin aceasta de tensiunea 
eshatologică a nădejdii în înviere. „Acum toate s-au umplut de lumină, şi cerul şi 
pământul“, proclamă Biserica în noaptea Învierii. În noaptea lipsei de sens a lumii 
supuse morţii, acoperită de un cer a cărui intenţie nu se cunoştea, a timpului care 
purta totul spre moarte, având imprimată în sine pecetea nonsensului, a izbucnit 
viaţa din mormânt, care umple de lumina sensului întreaga lume şi timpul ei, care 
ne-a descoperit intenţia binevoitoare a cerului faţă de lume şi a descoperit chiar şi 


îngerilor sensul creaţiei. Timpul a devenit acum din timp spre moarte, din timp ce 
se desfăşura în întunericul lipsei de sens, un timp spre înviere, o desfăşurare 
luminoasă, o continuă sărbătoare. Toate zilele timpului, toate zilele anului au 
devenit sărbători, asigurându-ne că ne duc spre înviere, cum au dus spre viaţa de 
slavă pe sfinții pe care-i fericim în ele. Mai bine zis, au devenit un ajun al 
duminicii veşnice, cum zilele săptămânii sunt ajunuri ale duminicii, căci ele ne 
obligă încă la un efort, asemănător efortului de pe pământ al sfinților, pentru a 
ajunge la fericita lor odihnă. 


Ortodoxia accentuează cu deosebită stăruință credinţa creştinismului în biruinţa 
vieţii. Lupta atâta timp nedecisă între viaţă şi moarte s-a terminat cu biruinţa 
definitivă a vieţii. Acum nu ne mai temem de moarte, acum nu ne mai întristează 
moartea, căci ea e trecere la viaţa adevărată, pe care o pregustăm de pe acum. 
Amestecul de sens şi de nonsens, imprimat în toate, prin faptul că pe de o parte 
existau, pe de alta toate erau supuse morţii, a devenit acum numai sens. Viaţa a 
biruit deplin şi definitiv asupra neantului şi a tristeţii. Creaţia întreagă e destinată, 
prin înviere, vieţii netrecătoare, creaţia întreagă e recuperată de Cel ce a creat-o“. 


* Articol publicat în revista Mitropolia Olteniei, 1970, nr. 7-8, pp. 730-738. 
Ortodoxia - lumina curată a lui Hristos 


“Fiul lui Dumnezeu s-a coborât în lume în trup smerit de om şi a suportat umilirile, 
şi patimile cele înfricoşate, ca să ne reveleze adevărul dumnezeiesc, singurul prin 
care ne putem înălța viaţa cu adevărat şi ne-o putem mântui. [...] 


Toate ideologiile pasionate ale primelor veacuri, pe care a încercat omenirea să le 
ia ca norme pentru organizarea politică şi socială a popoarelor, n-au făcut decât să 
înmulțească patimile, dezbinările, forțele dezechilibrării şi neliniştii în sânul so- 
cietății omeneşti, pe măsura depărtării lor de învăţătura creştină, care a dovedit în 
practică un adevăr absolut, lipsit de orice scădere. Dar din formele în care s-a 
ramificat creştinismul în istorie, aceea care a păstrat în mod cu totul curat adevărul 
lui Hristos, este ortodoxia. 


În două feluri se poate constată acest fapt: 


Întâi prin mărturia istoriei, care ne arată că singura Biserică ortodoxă nu s-a dedat 
la nici un fel de schimbare a adevărului revelat şi cuprins în Sfânta Scriptură şi 
Sfânta Tradiţie. Noi avem până azi creştinismul aşa cum l-au avut Sfinţii Părinţi 
din sec. II-V. Toţi teologii catolici, anglicani, protestanți recunosc aceasta, unii 


făcând se înţelege, chiar din aceasta o vină a Bisericii noastre, declarând-o 
falsificată, pietrificată în idei şi forme haine, ca una care n-a dezvoltat adevărul 
creştin după cerinţele fiecărui om. Prin urmare Biserica Ortodoxă n-a ştirbit 
adevărul coborât de sus, n-a diluat vinul ceresc cu apa sfătoşeniilor omeneşti, n-a 
purces la zădărnicirea supremei acţiuni a lui Dumnezeu, de-a readuce lumea la 
adevăr. 


Cine a purces pe calea schimbărilor după principiul adaptării în spiritul timpului, 
trebuie să schimbe continuu, o dată ce şi timpul se schimbă fără încetare. Unde se 
poate ajunge, în felul acesta, ne-o arată protestantismul, care în mulți din re- 
prezentanţii lui a ajuns până dincolo de orice învăţătură creştină fundamentală. 


Dacă toate aceste schimbări sunt omeneşti, se înţelege că greu se va găsi una care 
să poată pretinde cu succes o polarizare a întregului creştinism în jurul ei. Unitatea 
creştinismului diversificat în atâtea forme amestecate cu adausurile raţiunii umane, 
în dezvoltarea ei istorică, nu se va putea realiza decât prin concentrarea tuturor în 
jurul adevărului divin nefalsificat de oameni, aşa cum îl aflăm în primele veacuri 
creştine şi cum e mărturisit până azi de Biserica ortodoxă. E punctul de vedere care 
s-a impus mai mult în conştiinţa teologică şi creştină din toate ţările, pentru că e cel 
mai just, cel mai rezonabil. Între oamenii care se ceartă, pacea se poate restabili 


temeinic numai prin supunerea lor unui for care-i depăşeşte: lui Dumnezeu. 


Interesant este de altfel că pasiunea aceasta pentru adevăr, adică pentru 
Revelaţiunea divină, în orice dezbatere cu privire la refacerea unităţii creştine, 
caracterizează în mod deosebit conştiinţa ortodoxă. Dintre toate ramurile creştine, 
ea singură a rămas totdeauna pe lângă rolul de-a fi martoră a adevărului, de a sta 
lângă adevăr. Se prezintă şi azi că şi în trecut din partea altor confesiuni creştine fel 
de fel de considerente şi de atracţii prin care ar vrea să se facă pe ele centre de 
polarizare a creştinismului. Se induc motive politice, culturale, organizatorice, se 
ridică în slăvi persoane omeneşti şi scaune din care ar izvori binefaceri copleșitoare 
peste lume. De adevărul lui Hristos şi de Hristos însuşi nu vorbeşte însă nici o altă 
ramură creştină. Cel puţin în faţa ortodoxiei nu poate vorbi nici una, fiindcă se 
jenează. Singură Biserica “dreptei credinţe”, a “dreptului adevăr”, vorbeşte numai 
de adevărul lui Hristos, numai de adevărul revelat, pentru că numai ea îl are, numai 
ea a rămas pe lângă el, respingând ispitele lumeşti şi primind mucenicia veacurilor. 
Ortodoxia stă singură pe lângă scaunul lui Hristos, până la plinirea vremii, când 
adevărul ei va trebui să câştige toată omenirea ce e dornică să facă mai întâi până la 
capăt experienţa “creaţiilor” sale. 


În al doilea rând faptul că ortodoxia reprezintă adevărul nefalsificat poate fi 
dovedit din scrutarea comparativă a ei cu oricare altă ramură creştină. Formele 
creştinismului apusean sunt treptele unei continue diluări a adevărului integral al 
Revelaţiei. S-au tot făcut acolo concesii patimilor omeneşti, până ce creştinismul a 
slăbit atât de mult în autoritatea şi densitatea lui de factor supraomenesc, încât le-a 
fost uşor acestor patimi să-l înlăture aproape cu totul. Ortodoxia singură a rămas să 
înfrunte de pe poziţia deplinei intransigente aceste patimi, să zugrăvească omului 
un ideal |nejrelativizat, să susţină în sufletul acestuia conştiinţa că ortodoxia e ceva 
într-adevăr de dincolo de lume şi chiar dacă el nu poate atinge idealul ce i-l 
zugrăveşte ea, totuşi tinde tot mai sus, continuu nemulțumit cu ceea ce a realizat. 


Idealul de om al credinţei răsăritene nu e un ins care ştie doar să-şi ascundă sub 
aparenţe de civilizație prea exageratele porniri pătimaşe. Acesta e propriu 
Apusului. Ortodoxia este radicală, ea cere absolutul. Cere dezrădăcinarea reală a 
patimilor. Nu un om “civilizat”, moderat în toate, atent la aparenţe cu semenii, ci 
un om transfigurat până în adâncuri, purificat total, un intransigent al sfinţeniei 
reale, transparente, cere ortodoxia prin spiritul ei ascetic şi prin pilda sfinților ei. 
Ea cere mult, căci ştie că numai cerând mult, se poate obţine de la majoritate măcar 
puţin şi se satisface setea religioasă a omului, care nu se împacă cu diluări din 
partea Bisericii. 


Relativismul religios şi moral al Apusului a dus lumea la biologismul său nesăturat 
şi la toate neajunsurile sociale. Acesta l-a făcut izvorul tuturor doctrinelor care au 
dezlănţuit şi au justificat patimile omeneşti. În Apus creştinismul a avut ca ideal să 
“civilizeze” pe om, pentru a-l scoate din barbaria unde se află până acum opt sute 
de ani. În Răsărit, unde creştinismul apăruse într-o lume civilizată de mult, idealul 
a fost unul mai înalt: să-l sfinţească. Poate a fost necesară această etapă în Apus. 
Dar de aici urmează că acum creştinismul apusean trebuie să se înalțe la treapta 
mai înaltă, pe care o reprezintă ortodoxia. A venit timpul ca ortodoxia să pătrundă 
în Apus, dacă vrea acela să găsească o ieşire din starea imposibilă la care l-a dus 
civilizaţia, ca şi pe popoarele în mijlocul cărora a apărut creştinismul. 


Creştinismul apusean îşi dă însuşi seama că ortodoxia reprezintă forma cea mai 
dens-religioasă din tot creştinismul şi cu cea mai intensă vitalitate. Ambele 
confesiuni apusene privesc, în suprema criză prin care trec acum, cu ultima 
nădejde spre sud-estul european, admirând religiozitatea masivă şi unanimă a 
popoarelor ortodoxe. Spiritualitatea ortodoxă e studiată cu fervoare şi e admirată ca 
o adevărată minune. Apusul creştin îşi nădăjduieşte renaşterea prin Răsărit. Aici 
Hristos domină cu tot adâncul de putere misterioasă care emană din el. Nu omul, 
unul singur, sau fiecare individ, ca în Apus, formează aici cuprinsul scrisului şi 


vorbirii creştine, ci Hristos. Tocmai din dorinţa de a se întineri cu forța religioasă 
nouă, ni se fac fel de fel de chemări drăgăstoase din partea reprezentanţilor acestui 
creştinism apusean. Dar un lucru trebuie să accentuăm: Dacă creştinismul apusean 
vrea să renască şi să-şi recâştige puterea pierdută acasă la el, trebuie să se 
reidentifice complet cu ortodoxia, nu să caute să toarne şi la noi apa oaselor lui 
îmbătrânite. Creştinismul apusean trebuie să restabilească pe Hristos în centrul 
conştiinţelor, înlăturând domnia omului. 


Îj 


Pr. Constantin Necula - Predică la Duminica 1 din Post - a Ortodoxiei - Eu 
cred, tu crezi, noi credem... 

Pr. CONSTANTIN NECULA 


lubesc, Doamne, 
ajută neivbirii m 
3) poa 


Duminica aceasta, numită a Ortodoxiei, ţine într-însa taina lui "Vino şi vezi!" (loan 
1, 46). Altfel, cum ne-o spune cântarea liturgică, taina vederii lui Dumnezeu: pe de 
o parte în realitatea icoanei, iar pe de alta, la fel de importantă, în conţinutul de 
credință al mărturisirii. Căci nu oricine rostește cu buzele "sunt ortodox" se 
încadrează în taina cea vie a Ortodoxiei. Deşi, în text, prăznuirea este dedicată 
icoanei ca loc al sălăşluirii slavei lui Dumnezeu, Tabor ce ţine în sine slava Învierii 
dinainte de înviere, trebuie să nu uităm că, în fapt, icoana, adoptarea şi susţinerea 
învăţăturii de credinţă cu privire la ea (la Sinodul VII Ecumenic, Niceea, 787) 
însumează toată teologia patristică: dumnezeirea Fiului şi a Duhului Sfânt, fecioria 
Maicii Domnului, realitatea Întrupării şi a Învierii şi toate celelalte care alcătuiesc, 
până astăzi, şira spinării şi mărturisirea pe care Ortodoxia o dă lumii creştine, cu 
nuanțele ei (catolice, protestante sau neoprotestante). Este, aşadar, prăznuită 
biruinţa icoanei împotriva idolilor, a dogmei creştine (ca învăţătură de credinţă) 
asupra dogmatismului relativ al părerilor partinic-omeneşti. 


Cântarea Bisericii (ea însăşi icoană de text) ne cheamă la auzire deplină: 
"Strălucit-a harul adevărului: cele ce s-au însemnat de demult umbros, acum s- 
au arătat desăvârşit. Că iată, Biserica se îmbracă cu chipul cel după trup al lui 
Hristos, ca şi cu o podoabă mai presus de lume, chipul cortului mărturiei cel mai 
dinainte însemnându-l şi credinţa cea dreaptă cinstind. Ca ţinând icoana 


Aceluia pe Care îl cinstim, să nu ne înşelăm. Să se îmbrace cu ruşine cei ce nu 
cred aşa! Că nouă ne este spre laudă Chipul Celui ce S-a întrupat, căruia, cu 
bună-credinţă ne închinăm, nu făcându-l Dumnezeu. Pe Acela credincioşii 
Sărutându-L, Să  Strigăm:  Dumne-zeule,  mântuieşte poporul Tău şi 
binecuvântează moştenirea Ta!” (Slava Vecerniei mari, glas 2). 

Din început, aşadar, Evanghelia Duminicii (aceea a ucenicilor, În 1,43 -51) ne 
arată modul în care Hristos ştie să-Şi strângă martorii. Între ei, Natanael pare a fi 
cel mai perplexat de ceea ce i se întâmplă. Chemat cu fervoare de către alt chemat 
(Filip), Natanael dintâi al pericopei acesteia crede că nimeni nu ştie mai bine decât 
el cine este. 


E de ajuns ca Hristos să-i descopere taina inimii sale ("Mai înainte ca Filip să te fi 
chemat, te-am văzut când erai sub smochin", În 1, 48b) pentru ca Natanael să fie - 
imediat după Sfântul loan Botezătorul - mărturisitorul cel mai direct al dumnezeirii 
lui Iisus Hristos: "Rabbi, Tu eşti Fiul lui Dumnezeu! Tu eşti Regele lui Israel" (În 
1, 49). Reacţie de înflăcărare? Nu numai atât. Cele două interpretări pe care le dau 
Părinții Bisericii acelui "Te-am văzut când erai sub smochin" vin să ne aducă 
înainte un Natanael extrem de riguros. 


— Dintâi, dacă interpretăm că acest "când erai sub smochin” se referă la 
momentul din viaţa lui Natanael în care, contemporan Pruncului Hristos, 
urmărit de "miliția" lui Irod, părinţii l-au ascuns sub frunze de smochin, 
astfel scăpând cu viaţa, reacția lui este sau s-ar putea traduce astfel: 
"Rabbi, Tu eşti Fiul lui Dumnezeu, Tu eşti Regele lui Israel pentru care am 
fost căutaţi toți, spre a fi ucis şi Tu printre noi!" 

— De-al doilea, dacă socotim acest "sub smochin" ca fiind un loc al meditaţiei 
pentru Natanael, inițiatul în taina Scripturii şi evlaviosul împlinitor al Legii 
celei Vechi, reacţia este una a unui cunoscător al Legii, potrivindu-se parcă 
stihira Litiei praznicului: "Bucuraţi-vă, cinstiţi prooroci, care legea 
Domnu-lui bine aţi rânduit şi credinţei v-aţi arătat stâlpi de neluat şi de 
neclintit, Căci voi v-aţi arătat şi mijlocitori ai legii celei noi a lui Hristos. 
Şi, mutându-vă la cer, pe Acela rugaţi-L să împace lumea şi Să mântuiască 
sufletele noastre” (Slava Litiei, glas 2). 


De-aici decurge aşezarea Evangheliei acesteia miez de praznic al icoanei. Natanael 
este cel care identifică în Hristos ceea ce ştia, vede în El ceea ce - teoretic - 
asumase, zăreşte, dincolo de smerita aşezare în trup, şederea de-a dreapta Tatălui. 
Natanael este cel care ne însoţeşte mintea de fiecare dată când, dinaintea icoanei 
Mântuitorului, rostim rugăciunea intrată în tipic ca fiind rugăciunea de "luarea 
vremii", adică spaţiul de timp pe care-l parcurge preotul din timpul personal în 


care-şi trece viaţa, în timpul liturgic în care se va întâlni deplin cu Hristos. Cu 
capu-i descoperit, în veşmântu-i ce vesteşte aşezarea în preoţie, preotul se pleacă 
dinaintea icoanei Domnului Hristos, rostind: 


Natanael este primul care simte că Hristos a venit ca toate să le umple de bucurie? 
Nicidecum. Căci, aduceţi-vă aminte, toate care umplu sărbătoarea Crăciunului şi- 
apoi a Teofaniei de la Botezul Domnului saltă de bucurie şi se cutremură. Şi 
Maica, şi losif, şi magii, şi păstorii, şi Simeon, şi Ana, proorociţa... Toţi în şir sunt 
martori ai acestei umpleri de bucurie a lumii, bucurie până astăzi conservată în 
dumnezeiasca liturghisire a Bisericii şi-n desăvârşita oglindire în icoană a Tainei 
Bucuriei. De-aceea consemnăm în ziua aceasta: "Se goleşte de întristare şi de 
întunericul eresului Biserica lui Hristos şi se îmbracă cu haină de veselie, şi cu 
dumnezeiesc şi purtător de lumină har se acoperă” (Cântarea a VI-a a Utreniei). 


Din umbra smochinului - cu fructe deshidratate - la lumina vederii lui Hristos Celui 
Viu, izvor de neînsetare veşnică, Natanael este icoana Bisericii. În el "nu este 
vicleşug” (loan 1, 47) şi, o dată lămurit, mărturiseşte taina dumnezeirii şi a 
împărăteştii alcătuiri a Nazarineanului ce-i schimbă viaţa. Concomitent, Natanael 
poartă cu sine - pedagogic - şi taina vameșşului (smerit fără să ştie şi, neştiind, 
păstrând smerenia), şi taina fiului celui risipitor (aceea a întoarcerii şi 
înveşmântării în haina veseliei). De-aceea dă Evanghelia cu Natanael conţinut 
acestui praznic al Icoanei. Căci cine nu se smereşte şi nu-şi întoarce firea către 
firea pe care Dumnezeu i-o cere, acela nu se-nveşmântă cu haina bucuriei, haina 
Ortodoxiei. 


De-aceea întrebarea Duminicii acesteia, şi a vieţii întregi, în fond, este aceea: Care 
este conţinutul credinţei mele? Cât din ceea ce mărturisesc - cuvânt şi faptă - mă 
ține în Ortodoxie? Căci Ortodoxia, dincolo de o stare de spirit, este o stare de 
cunoaştere, una de mărturie, una de împlinire. Rămâne o "taină a iconomiei" (cf. 
Icos), o taină a luminii şi a Bucuriei. Şi ea nu este numai ceea ce cred eu şi crezi tu, 
ci ceea ce credem şi mărturisim noi, adică Biserica unde ne-am lepădat moartea şi 
ne-am umplut de nemurire, în care am dezbrăcat pe omul cel vechi şi l-am 
înveşmântat în cel nou. Aceea în care se împlinesc cuvintele Apostolului Duminicii 
de astăzi (Evrei 11, 14-26; 32-40), noi înfruptându-ne şi din roadele făgăduinţei. 
Ortodoxia fiind astfel starea în care, ca în iubire, nu doar ne uităm unii la alţii, ci 


împreună privim spre acelaşi ţel: mântuirea. "Astfel ca şi noi, având împrejuru-ne 
atâta nor de martori, să lepădăm tot ceea ce ne îngreunează şi tot păcatul ce cu 
uşurinţă ne împresoară, şi cu stăruinţă să alergăm la întrecerea ce ne stă înainte, cu 
ochii ţintă la Cel ce începe credinţa şi o desăvârşeşte, la lisus, Cel ce-n locul 
bucuriei care-l stătea înainte a îndurat Crucea, în disprețul ruşinii, şi a şezut de-a 
dreapta tronului lui Dumnezeu" (Evrei 12,1-3). 


In acest urcuş duhovnicesc, icoana să ne fie oglindă, retină prin care ne zăreşte 
Dumnezeu, iar noi ne analizăm, mereu şi mereu, poziţia de credinţă, aşezarea din 
dragoste şi fidelitatea din nădejde. Natanael, şi el, sprijin pe Cale... 


De-acum, postul începe. Unul deloc trist, şi nici întristător. Ne vor potopi ispite? 
Ne vor istovi? Hrana aleasă pe drum, Sfintele lui Dumnezeu Taine - Spovedania şi 
Euharistia - linişte deplină, privegherea la care ne cheamă Biserica. Biserica, a 
cărei cântare ne îndeamnă astfel: "Să începem acum a doua săptămână a 
Postului cu faţa luminată, săvârşindu-l din zi în zi, fraţilor, făcându-ne căruţă de 
foc, ca şi Ilie Tesviteanul, cele patru virtuţi mari; Să înălțăm gândul cu 
nepătimirea, Să într-armăm trupul nostru cu curăţia, gonind şi biruind pe 
vrăjmaşul” (Luni, la Vecernie, facerea lui Teodor). 


Să luăm dar aminte: "Moise, în vremea postului, a luat Legea şi pe popor l-a 
atras la sine; Ilie, postind, cerurile a încuiat, şi cei trei tineri ai lui Avraam pe 
tiranul cel fărădelege prin post l-au biruit. Prin el (adică prin post, n. n.), şi pe 
noi, Mântui-torule, învredniceşte-ne să ajungem la Învierea Ta, Strisând aşa: 
Sfinte Dumne-zeule, Sfinte Tare, Sfinte fără de moarte, miluieşte-ne pe noi... 
(Stihira zilei de Du-minică, glas 6). 


Postul, icoană a căii, arma spre dobândirea libertăţii depline. În Hristos... 


(Extras din cartea: Pr. lect univ. dr. Constantin Necula - Iubesc, Doamne, ajută 
neiubirii mele...) 


Pr. Constantin Necula - De unde mă cunoşti? (loan 1, 43-51) 


Suntem în Duminica Ortodoxiei. Cea dintâi din post. O Duminică a gospodăririi 
adevărului de credinţă? Da. Un soi de curăţenie de primăvară în conştiinţele 
noastre. În modul nostru de a ne gândi şi mărturisi credinţa. Evanghelia, ca să ne 
sprijine în efort, ne povesteşte despre modul în care Domnul îşi alege ucenicii. Nu 
pe luda cel ce avea să se scheme Iscarioteanul, iar acum Vânzătorul. Aici tabloul e 
aproape ca zilele pe care le trăim noi la împrimăvărare. O Evanghelie însorită de 
insolitul situaţiei. Hristos, Dumnezeu-Omul, alege oamenii care să ne apropie de 
Dumnezeu. 


Andrei îl urmează copleșit de cele mărturisite de loan Botezătorul: „lată, Mielul lui 
Dumnezeu” (loan 1, 36). Cel mai probabil îl văzuseră și înainte cu o zi, ziua 
Botezului Domnului, entuziasmat. Poate că nu văzuseră porumbelul - vădire a 
Duhului Sfânt - şi nu auziseră nici glasul Tatălui care pecetluia mesianitatea și 
dumnezeirea lui Hristos. Dar ceva au zărit ei pe chipul învățătorului lor, loan, de 
vreme ce mai rămăseseră la ucenicit. 


Când loan îl mărturiseşte pe Domnul Hristos drept Miel al lui Dumnezeu „ucenicii 
înțeleg. Nu pierd vreme. Se ridică şi umblă. Ca nişte înviaţi ridicaţi din moarte. 
Rămân cu lisus. Și unul era Andrei, fratele lui Simon-Petru. Pe care-l trage dinain- 
tea lui Hristos. Care-i schimbă numele. Îi spune Chifa - Piatră, de unde Petru. 


Povestea Evangheliei din Duminica Ortodoxiei începe din dimineaţa următoare, 
dar nu poate face abstracţie de tot ce se întâmplase până în clipa aceea. Andrei, 
care urmează şi cheamă pe fratele său, îmi pare prima misiune creştină. Şi ce frate 
este Petru! 


În zorii zilei, pe când se pregătea să plece în Galileea, Domnul lisus Hristos îl 
găseşte pe Filip şi-i zice: „Urmează-Mi!”. În mod cert, loan evanghelistul ne spune 
„îl găseşte” cum spunem noi când ne aşteaptă cineva în faţa casei: l-am găsit 
înaintea casei! Semn al aşteptării care se împlinește. Filip auzise - este cât de firesc 
se poate - despre venirea lui lisus şi îl pândise? Putem bănui că era al doilea ucenic 
al lui loan Botezătorul, prieten cu Andrei? Toate pot fi posibile. Dar ceea ce este 
important este că isus Hristos, Domnul cel Întrupat, Dumnezeu-Omul este acolo 
unde Filip se aștepta să fie. Și îl cheamă. lar Filip îl află pe Natanael, vestindu-i că 
identificase pe Acela despre care au scris Moise şi profeţii în Lege. 


Incredibilă știința de frate a lui Filip. Natanael pare un cărturar începător, care abia 
deslușește Tora. Şi Filip ştie cum să-i pună la inimă Întâlnirea. Natanael, dubitativ, 
e convins de Însuşi Hristos. Un amănunt, că îl văzuse pe când era sub smochin, 
asupra căruia exegeza Bisericii caută răspuns din clipa aceea, îl face pe imperiosul, 
convinsul exeget israelit, să fie convins de mesianitatea Domnului. Întrebarea lui 
Natan cel ce-l află pe Elohim (Natanael) rămâne însă: „De unde mă cunoşti?”. 


Chiar. De unde ne ştie Hristos? Ce amănunte cunoaşte din vieţile noastre, atunci 
când ne cheamă şi nu-i mai rezistăm? Lecţia este însă mult mai largă. E limpede că 
Domnul ne cheamă mereu, din cele în care suntem. Nu trăim în spaţii septice du- 


hovniceşte. Nu trăim în bule de perfecţiune ori laboratoare sigilate. Vieţile noastre 
sunt ca vieţile noastre. Riscurile vieţii noastre nu le asumă altul decât noi. ŞI EI. 
Cel care mereu ne cunoaște, mereu ne asumă. 


Despre aceasta este vorba în Duminica Ortodoxiei. Unii îl descoperim pe Dumne- 
zeu pentru mărturia unora care L-au cunoscut. Alţii, pentru că ne cheamă frații 
asupra cărora nu avem îndoieli că ne vor binele. Alteori, Domnul ne lasă să-L 
aşteptăm până se revarsă zorile peste viețile noastre. Or ne ridică din îndoieli, 
făcându-Se Încrederea noastră. Fiecăruia dintre noi Mântuitorul Se face mântuire. 
De aceea, Ortodoxia este despre EI, nu despre noi. Despre modul în care recu- 
noaștem cum a lucrat în viețile noastre, oferindu-ne cea mai importantă identitate 
dintre toate: fiii Lui, frații Lui, ucenicii Lui. 


Pentru aceasta, Ortodoxia este un dar şi o chemare. Nu poate fi impusă, ci numai 
descoperită. Poate fi dăruită şi se poate face chemare în numele ei, dar nu poate, 
niciodată, să fie impusă. Pentru că Ortodoxia este un monument de Libertate. Și ce 
frumos ne-o tâlcuieşte aceasta cuviosul şi 

: „Legea libertăţii învaţă tot adevărul. Mulţi o 
știu aceasta prin cunoștință; însă puţini o înțeleg, pentru că înţelegerea e tot- 
deauna în proporție cu împlinirea poruncilor ei. Nu căuta desăvârșirea ei în 


virtuţi omenești, căci nu se va împlini desăvârşit printr-însele. Desăvârșirea ei e 
ascunsă în crucea lui Hristos” (Filocalia 1, 2008, Despre Legea duhovnicească, 
capetele 30-31, p. 283). 


Ce le spune Hristos ucenicilor? Urmează-mi, vino după Mine! Nu este o chemare 
tainică, ci una publică, care schimbă statutul ucenicilor Săi. Știm, de pildă, că fiii 
lui Zevedei lasă corabia de pescari şi-L urmează. Matei lasă vama şi aleargă spre o 
misiune necunoscută. În timp, se va vădi mereu așa. A fi omul lui lisus Hristos 
înseamnă a te încredința Lui. La modul absolut. Mai întâi temător - căci niciodată 
nu ştii încotro te duce valul chemării Sale - apoi, tot mai multă Cruce şi mai puţin 
confort. Dar mereu mai aproape de EI. Incredibilul nostru Dumnezeu. 


Duminica Ortodoxiei despre aceasta este. Despre El. Cum face să ne țină ai Lui, 
dincolo de scenariul Golgotei, dincolo de momentele din Zorii Învierii, în planul 
indiferențelor noastre aiuritoare de sens, al buruienoaselor noastre conviețuiri. 
Minunea Ortodoxiei este El, Mântuitorul nostru. Mielul lui Dumnezeu venit să 
ridice păcatele lumii. Care, într-o dimineaţă, trecând pe lângă loan Botezătorul, 
este vestit ucenicilor aceluia. Și dintre ei, Andrei, fecior de pescar, întinde nada 
apostoliei. De unde oare ne cunoaște Hristos? Pe mine, ştiu. Pe tine? 


Sursa: tribuna.ro 


Pr. Constantin Necula - Veţi vedea cerul deschizându-se... (loan 1,43-51) 


Cine s-ar fi putut gândi așa, ca Hristos, să-şi aleagă oamenii? Dintâi cheamă uce- 
nicii lui loan cu El, unul dintre ei fiind Andrei, fratele lui Simon, cel din urmă se 
va chema Petru. Apoi pe Simon, ce-l numeşte fiul lui Iona, intuindu-i oarecum 
caracterul profetic-impulsiv. 


Țineţi minte povestea? Iona, supărat pe Dumnezeu că nu aruncă în neant cetatea 
Ninivei ca să-i dea dreptate proorociei - nefiind atent la pocăinţa ninivitenilor, ci 
doar la funcția sa profetică - primește lecţia „harbuzului” ce-i răcoreşte somnul şi 
care, uscându-se, rupe inima celui ce nu făcuse nimic pentru leguma uriașă. Plân- 
gea după ceva ce nu avea nimic din el în existenţa sa. 


Dar Simon este numit fiul lui lona nu pentru aceasta, ci pentru că va primi ca ade- 
văr semnul lui lona, proorocul fiind înghițit de chit (o balenă ceva mai mare) timp 
de trei zile, precum Hristos de moarte. Chemându-l la ucenicie, Domnul vede în el 
un astfel de trăitor al tainei Învierii. De aici şi alegerea acestui text la vremea 
Duminicii Ortodoxiei - căci Ortodoxia despre Înviere vorbeşte şi spre aceasta ne 
cheamă. Apoi Domnul alege pe Filip - concitadinul lui Andrei și Petru. 


Ştie Domnul că o echipă se sudează doar între oameni care au ceva în comun. Ştie 
că nu poți alcătui comuniunea din nimic, ci din fluxul acesta de simpatie care ne 
leagă unii de alții. Familiari. Concetăţeni. Oameni care împart aceeaşi casă ori ace- 
laşi oraş ori cetate. Cea mai frapantă chemare este a lui Natanael, cel care se 
îndoiește că din Nazaret - cetate de tâmplari, care, asemeni oricărui meseriaș, 


aveau metehnele lor - poate fi ceva bun. Domnul îl îndreaptă din interogaţie. Îi 
şopteşte un adevăr asupra căruia părinţii Bisericii au căutat ani buni cheia: „Mai 
înainte de a te chema Filip, te-am văzut de când erai sub smochin” (loan 1.48). Ce- 
| va fi entuziasmat pe Natanael așa nu cred că vom şti vreodată. E limpede însă că 
cele spuse de Hristos îl entuziasmează. Îl fac să aibă prima mărturisire de credință 
din lumea ce se va alcătui creştină: „Rabbi, Tu eşti Fiul lui Dumnezeu, Tu ești 
Regele lui Israel” (loan 1.49). 


Nu ştim ce l-a pus aşa de aprins în jarul apostoliei, dar e vrednic de reţinut că 
Domnul nu porneşte lucrarea Sa prin jumătăţi de motivare. Nu caută nici supra- 
oameni, dar nici jumătăți de suflet. Chemarea aceasta, ce pare mai mult o joacă 
dintâi, va crește în inima lor Împărăţia lui Dumnezeu. Israelitul fără vicleşug (Ioan 
1.47) va fi atras atenția Mântuitorului printr-un amănunt. Fiecare dintre ei are câte 
ceva special, o chemare anterioară către o misiune. 


Simon-Petru pare cel mai matur dintre ei. Natanael cel mai cult. Andrei este entu- 
ziastul hrănit din propovăduirea lui loan Botezătorul. Filip va rămâne un model de 
prietenie. Inteligenţi şi plini de zel - uneori prea plini - ucenicii vor crește spre 
apostoli, din pescari spre pescari de oameni. 


Textul este pus cu un adânc înţeles în Duminica Ortodoxiei, în cea dintâi Duminică 
după efortul primei săptămâni de postire. Veţi zice: nu-i mare lucru să postiţi voi, 
creștinii. E drept. Purtaţi de harul lui Hristos nu-i mare lucru. Dar fără EI? Care ar 
putea fi motivaţia trăirii rigorilor postirii? Astăzi, când ţinem la siluetă mai mult 
decât la suflet şi vorbim despre nutriție mai mult decât despre hrana sufletului, 
poate că exact textul acesta este fundamental. Să ne reamintim chemarea adresată 
fiecăruia dintre noi de Hristos. Sau când nu o ştim măcar să încercăm să o recu- 
noaştem în zgomotul de fond al lumii în care trăim. Suntem chemaţi să urmăm un 
botez al pocăinţei - prin Taina Spovedaniei. Care ne face ucenicii lui loan Bote- 
zătorul. Suntem chemaţi să chemăm. Fraţii și apropiații dintâi. Asemeni lui Andrei 
ce-l cheamă pe Simon şi Filip. Chemaţi de noi, dar nu în lipsa unei chemări a 
Domnului. 


Căci dinaintea lui Hristos, Andrei, cel întâi chemat, chemă la rându-i pe aceia ce-i 
cunoaşte. Va fi întrebat Domnul: Nu ştii pe cineva care ar vrea să fie cu noi? ŞI 
Andrei ştie pe Simon. Amândoi își amintesc de Filip. Și împreună îşi amintesc că 
în Betsaida lor natală e un om simplu, Natanael, care caută adevărul despre Împă- 
răția lui Dumnezeu. Asta este în fond Ortodoxia. Unitatea de duh în jurul Mân- 
tuitorului dată de unitatea preocupărilor şi cunoașterii reciproce. Domnul nu-şi 
alcătuieşte o echipă, ci asumă un mod de a gândi al oamenilor pe care-l umple de 


sens dumnezeiesc. Ne uneşte cum ar trebui să o facem noi, oferindu-ne un ţel mai 
înalt decât oricare dintre ţelurile pe care noi ni le-am fi putut propune. 


Domnul spune, după episodul-dialog cu Natanael: „Adevărat, adevărat vă zic vouă, 
de acum veţi vedea cerul deschizându-se și pe îngerii lui Dumnezeu suindu-se şi 
coborându-se peste Fiul Omului” (loan 1.51). Ortodoxia este această deschidere de 
cer. Această vedere de îngeri în dinamica descrisă, altădată, de Scara lui Iacob, cel 
ce avea să fie chemat cu numele de Israel (Geneza 27. 35). Ce unea pământul cu 
cerul şi făcea din oameni martorii Împărăției Cerului. 


Din acest punct de vedere, pedagogia părinților Bisericii umple de sens ziua Dumi- 
nicii acesteia. Și pentru aceasta Maica Domnului este numită Scară a lui Iacob. 
Feminitatea sa rodeşte în icoana Împărăției cerurilor care este deschisă înspre 
orizontul de har al Ortodoxiei. Poate că, meditând mai adânc la esenţa credinţei 
noastre, am evita expunerea ei la tot soiul de excese politicianiste ieftine ori 
ideologii idiosincratice la adevărul revelat. Cine iubeşte Ortodoxia înţelege 
aproapele ca un subiect al mântuirii, definindu-și misiunea numai în acord cu 
Acela care ne cheamă să-i urmăm. Câteva cuvinte trebuie reținute din Evanghelia 
aceasta: Urmează-mi! Vino şi vezi! De unde mă cunoști? Și exclamația de uimire- 
bucurie a lui Natanael, ce-şi vede enigma de sub smochin dezlegată în lumina 
chemării lui Hristos. Suntem măcinați mereu de îndoieli și întrebări, de dureri și 
neîmpliniri. Aşteptăm. Ucenicim şi ratăm uneori exigenţele uceniciei. 


Luptăm şi uneori renunțăm. Poate prea uşor. În oricare din ipostasele Evangheliei 
ne-am situa, mereu Dumnezeu ne ţine partea. De aceea se recomandă ca Fiul 
Omului. Care înţelege omul. Care asumă omul. Şi care mereu ne cheamă spre stră- 
baterea scării ce urcă dinspre pământ la cer, Ortodoxia. Nu. Ortodoxia nu este prin 
aceasta un club exclusivist. Plin de persoane obsedate de meritocrații și dreptăți 
confesionale. Ortodoxia e un dar. Care deschide Cerul. Pentru că Ortodoxia este 
lisus Hristos. Care cheamă pe Andrei, care cheamă pe Simon, care cheamă - 
împreună - pe Filip, care cheamă pe Natanael... care ne cheamă pe noi. Să creștem 
sub semnul lui Iona. Învierea Domnului Hristos! 


Ce înseamnă a fi omul lui Hristos: Tot mai multă Cruce şi mai puţin confort, 
spune Pr. Necula 


Gheorghe Anghel 
23.03.2021 


In meditaţia din Duminica Ortodoxiei, Pr. Necula vorbeşte despre chemarea pe 
care Hristos a adresat-o ucenicilor, dar pe care ne-o adresează şi nouă astăzi. ŞI 
despre implicaţiile acesteia. 


„A fi omul lui lisus Hristos înseamnă a te încredința Lui. La modul absolut. Mai 
întâi temător - căci niciodată nu ştii încotro te duce valul chemării Sale - apoi, tot 
mai multă Cruce şi mai puţin confort. Dar mereu mai aproape de El. Incredibilul 
nostru Dumnezeu ”, precizează părintele Necula. 


Dar de unde ne ştie Hristos, se întreabă retoric clericul sibian. 


„Ce amănunte cunoaște din vieţile noastre, atunci când ne cheamă şi nu-i mai 
rezistăm? Lecţia este însă mult mai largă. E limpede că Domnul ne cheamă mereu, 
din cele în care suntem. Nu trăim în spaţii septice duhovniceşte. Nu trăim în bule 
de perfecțiune ori laboratoare sigilate. Vieţile noastre sunt ca viețile noastre. 
Riscurile vieţii noastre nu le asumă altul decât noi. Și El. Cel care mereu ne cu- 
noaște, mereu ne asumă”. 


Părintele Constantin Necula reaminteşte că Ortodoxia este despre EI, nu despre 
noi, „despre modul în care recunoaștem cum a lucrat în vieţile noastre, oferindu- 


5) 


ne cea mai importantă identitate dintre toate: fiii Lui, frații Lui, ucenicii Lui”. 


„Despre aceasta este vorba în Duminica Ortodoxiei. Unii îl descoperim pe Dum- 
nezeu pentru mărturia unora care L-au cunoscut. Alţii, pentru că ne cheamă fraţii 
asupra cărora nu avem îndoieli că ne vor binele. Alteori, Domnul ne lasă să-L 
așteptăm până se revarsă zorile peste vieţile noastre. Or ne ridică din îndoieli, 
făcându-se Încrederea noastră. Fiecăruia dintre noi Mântuitorul Se face mân- 
tuire”. 


Astfel, spune părintele Necula, din acest motiv Ortodoxia este un dar şi o che- 
mare. ,„, Nu poate fi impusă, ci numai descoperită ”. 


„Poate fi dăruită şi se poate face chemare în numele ei, dar nu poate, niciodată, să 
fie impusă. Pentru că Ortodoxia este un monument de Libertate”. 


În acest sens, părintele citează din Sfântul Marcu Ascetul: „Legea libertății învaţă 
tot adevărul. Mulţi o știu aceasta prin cunoștință, însă puţini o înțeleg, pentru că 
înțelegerea e totdeauna în proporție cu împlinirea poruncilor ei. Nu căuta 
desăvârşirea ei în virtuți omeneşti, căci nu se va împlini desăvârșit printr-însele. 
Desăvârşirea ei e ascunsă în crucea lui Hristos”. 


Părintele profesor reiterează că „minunea Ortodoxiei este EI, Mântuitorul nostru”. 


„„ Mielul lui Dumnezeu venit să ridice păcatele lumii. Care, într-o dimineaţă, tre- 
când pe lângă loan Botezătorul, este vestit ucenicilor aceluia. Și dintre ei, Andrei, 
fecior de pescar, întinde nada apostoliei ”. 


„De unde oare ne cunoaște Hristos? Pe mine, ştiu. Pe tine?” 


Părintele lerodiacon Visarion lugulescu - Duminica Ortodoxiei 


Rabi, Învăţătorule, Tu eşti Fiul lui Dumnezeu, Tu eşti Împăratul lui Israel! 
(Ioan 1, 49) 


Fraţi creştini, astăzi prăznuim Duminica Ortodoxiei, adică ziua în care ne aducem 
aminte de toate luptele şi de toate biruinţele Bisericii din trecut. La acest popas 
duhovnicesc ne vom întoarce privirile şi, de sus, de pe culmea celor aproape 2000 
de ani de istorie glorioasă, vom trece pe dinaintea ochilor noştri sufleteşti 
începuturile Bisericii, întărirea ei şi faptele de glorie duse împotriva duşmanilor săi 
de totdeauna şi de pretutindeni. 


Domnul nostru isus Hristos, Fiul lui Dumnezeu, s-a coborât în lume din înălțimea 
cerului, de la Dumnezeu Tatăl. EI a propovăduit o învăţătură cum nu s-a mai auzit 
şi a arătat un chip de viaţă cum nu s-a mai văzut. A adus jertfa de care îngerii s-au 
cutremurat, jertfa Sângelui Său. După ce a făcut toată lucrarea de mântuire a lumii, 
s-a înălțat de pe pământ întorcându-se la dreapta Tatălui din ceruri. Dar lucrarea Sa 
mântuitoare trebuia continuată şi s-a gândit să încredinţeze grija lucrului Său, 
oamenilor. 


Să vedem pe cine a ales Mântuitorul să-i vestească numele pe pământ, să ducă mai 
departe sfânta Sa învăţătură şi să adune pe oameni sub steagul Crucii împărăției 
Sale, al noii credinţe! Oare a ales vreun împărat ca să cucerească lumea cu puterea 
armelor sale? A procedat oare ca un mare şi vestit filozof, s-o atragă prin vorbele 
lui meşteşugite? A pus oare oameni ca s-o câştige cu puterea banilor lor? 


Nu, dimpotrivă, Dumnezeu lisus Hristos a ales lucrurile cele simple, cele 
nebune, ca să ruşineze pe cele înțelepte; a ales pe cele slabe ca să ruşineze pe 
cele tari, a ales lucrurile dispreţuite, ca să nimicească pe cele ce sunt. Să privim 


cu toţii la foişorul din Ierusalim. De acolo s-au coborât 12 bărbaţi şi din vorbele 
lor, din mişcările lor, se vede că aceşti oameni sunt săraci şi nu au un ban 
asupra lor, nici sabie, nici traistă, nici două rânduri de haine. 


Unul singur dintre ei e un vameş, ceilalți nişte pescari, oameni simpli din popor. 
Vorbirea lor e cu totul neiscusită şi iată că această ceată umilă şi săracă iese în 
cale patru laturi ale lumii să facă un lucru atât de măreț şi uriaş. Aceşti 12 
galileeni cu îndrăzneala şi graiurile lor, au făcut să răsune până la marginile 
pământului Cuvântul lui Dumnezeu. În curând, Crucea Mântuitorului a pătruns 
mântuitoare până în palatul împăratului roman. 


Vedem în Atena templele idoleşti dărâmându-se şi în locul lor ridicându-se altarele 
Dumnezeului Cel viu Biserica.Vedem Evanghelia îmbrăţişată peste tot şi 
neamurile botezându-se în noua credinţă. Este începutul Bisericii lui Hristos, este 
arătarea puterii dumnezeieşti, la sădirea micului grăunte de muştar. Într-un loc din 
Evanghelia de la Matei, Mântuitorul ne vorbeşte despre o casă zidită de un om 
înţelept, peste care au venit ploile s-au revărsat râurile, au suflat vânturile, dar casa 
a rămas tare şi neclintită, fiind zidită pe temelie de piatră. 


Casa acesta este Sfânta Biserică, cea zidită pe piatra din capul unghiului, Hristos 
Dumnezeu. Puterile potrivnice amintite în pilda Mântuitorului (ploile, revărsarea 
râurilor, vânturile puternice) sunt cele trei feluri de duşmani care s-au ridicat 
împotriva Bisericii în cursul vremurilor. 


Ploaia însemna ura şi răutatea poporului evreu care se dezlănţuia ca un potop de 
furie asupra ucenicilor Domnului. Cine ar putea spune câte ponegriri şi lovituri a 
avut de suferit Biserica din partea evreilor la început?! Tot felul de calomnii şi 
pârâciuni la mai marii dregători şi împărații acelei vremi. Dar precum potopul cel 
de 40 de zile, n-a făcut nici o stricăciune corabiei lui Noe, aşa prigoana evreilor 
care au răstignit pe Domnul Hristos n-a avut nici o putere faţă de această corabie 
sfântă Biserica ca s-o nimicească. 


După ploaie sau revărsat râurile şi au ameninţat casa lui Hristos; râuri de sânge nu 
de apă. Acestea sunt prigoanele venite din partea împăraţilor păgâni. Ce nu s-a 
folosit împotriva închinătorilor Crucii? Tot felul de cruzimi şi de chinuri pe care le 
poate născoci mintea omenească. Sabia şi rugul, smoala topită, dinţii fiarelor, 
uciderea cu pietre, răşina topită, arderea cu făclii, tăierea cu fierăstrăul, închisorile 
cele împuţite şi pline de târâtoare veninoase; aruncarea în ape îngheţate, în mări şi 
oceane, punerea sfinților pe roate, chinuirea prin foame şi sete, tăiere câte puţin din 


mădularele lor, tăierea capetelor şi fel de fel de chinuri, care mai de care mai 
îngrozitoare. 


Mii şi milioane de creştini au căzut pradă acestor cruzimi şi cu sângele lor s-ar fi 
făcut o altă Mare Roşie, dar şi râurile s-au potolit, tiranii au pierit, tronurile s-au 
dărâmat şi, la sfârşitul celor trei veacuri de prigoană, Biserica se înalță mai 
frumoasă, mai puternică, mai strălucitoare. 


Dar deodată au început să sufle vânturile, adică s-au pornit împotriva ei vânturile 
turbate ale ereziilor. Aceste vânturi au fost loviturile cele mai crunte pe care le-a 
primit Biserica, fiindcă veneau din partea creştinilor rătăciţi. Ereticii, câtă frunză şi 
iarbă au început să otrăvească cu veninul limbii lor învăţătura sănătoasă despre 
Dumnezeu, despre Fiul, despre Născătoarea de Dumnezeu, Sfintele Taine, despre 
sfinţi, Sfintele Icoane. Dar nici de aceşti vrăjmaşi Biserica n-a fost învinsă. 


Impotriva ereticilor Biserica a chemat soboare, a ridicat bărbaţi puternici în cuvânt 
şi în faptă care au vorbit şi au apărat sfântul tezaur al învăţăturii Mântuitorului. Din 
coroana cea de pietre scumpe a bisericii nu s-a pierdut nimic. 


Dintre toate prigoanele pornite împotriva Sfintei Biserici cele mai groaznice au fost 
cele împotriva Sfintelor icoane care au ţinut mai mult de o sută de ani. Diavolul 
răcnea ca un leu şi prin uneltele lui chinuia pe sfinţi, târându-i pe uliţe, tăindu-le 
limbile şi mâinile, băgându-i apoi în temnițe întunecoase. După moartea 
împăratului Teofil, căci el era prigonitorul, împărăteasa Teodora, soția lui, a 
întărit dreapta credinţă la sfatul sfântului patriarh Metodie şi al celorlalți 
mărturisitori şi pustnici care au rugat-o să repună Sfintele icoane în cinstea 
cuvenită lor. Sfânta împărăteasă a primit cu toată dragostea sfatul sfinţilor 
părinţi, a adunat sobor şi de la început dânsa a luat o icoană mare cu chipul 
Preasfintei Născătoare de Dumnezeu, S-a închinat şi a sărutat-o. 


Împărăteasa a Strigat înaintea tuturor aceste cuvinte: „Cine nu se închină şi nu 
sărută Sfintele icoane cinstindu-le, nu ca pe dumnezei, ci ca pe nişte chipuri ale 
persoanelor sfinte care sunt pe ele pictate, toţi aceia să fie anatema, blestemați. 


Împreună apoi cu toată ceata preoţilor şi sfinţilor mărturisitori, cu tot poporul 
au postit şi au privegheat toată săptămâna cea dintâi a sfântului post, şi a cerut 
împărăteasa ca toţi creştinii să se roage pentru iertarea bărbatului ei, Teofil 
împăratul. Dumnezeu i-a descoperit că pentru credinţa şi lacrimile ei, fapta ei 
cea mare, precum şi rugăciunile făcute de sfinţii părinţi, a primit iertare de la 


Dumnezeu şi el, împăratul. Apoi cu toţii, ţinând în mâini Sfânta Cruce, sfintele 
icoane şi Sfintele evanghelii, au strigat : „Doamne, miluieşte-ne!. 


Bisericile lui Hristos au fost împodobite din nou cu sfinte icoane şi de atunci, în 
fiecare an, în prima duminică din postul mare, se face pomenirea pentru acest 
praznic sfânt, ca să nu mai amăgească satana pe cineva şi să-l răzvrătească 
împotriva sfintelor icoane; deci această slăvită pomenire de bucurie şi de mântuire 
prăznuim noi astăzi iubiți creştini. 


Astăzi Biserica Ortodoxă fericeşte şi binecuvântează pe cei ce cu credinţă se 
închină sfintelor icoane; şi tot astăzi Biserica afuriseşte şi-i leapădă pe cei ce nu le 
cinstesc, căci aceştia se aseamănă cu evreii care au răstignit pe Domnul Hristos. 
Cum să nu cinstim noi sfintele icoane ce reprezintă chipul Mântuitorului, al Maicii 
Sale şi al sfinților care sunt prietenii lui Dumnezeu, deoarece ştim că însuşi 
Mântuitorul ne-a lăsat chipul său imprimat cu minune dumnezeiască în trei 
rânduri. 


4 Despre aceasta aminteşte Sfânta noastră Biserică Ortodoxă atunci când 
pentru prima dată Domnul Hristos a dat chipul Său domnitorului Avgar din 
Edesa. Acesta fiind bolnav, îl chema printr-o scrisoare pe Mântuitorul să 
vină să-l tămăduiască şi apoi să împărățească cu el în ţara lui. Dar 
Mântuitorul s-a spălat pe faţă, a cerut o pânză ca o mahramă, s-a şters cu 
ea şi acolo şi-a lăsat chipul imprimat pe acea mahramă. A dat-o celui trimis 
de împărat şi i-a spus că se va tămădui, dar nu de tot, ci mai târziu, după ce 
va primi un ucenic al Lui ca să asculte învățătura. Acest chip de pe 
mahramă înfăţişează numai capul cu ochii deschişi şi se află pictat în multe 
biserici pe catapeteasmă deasupra sfintelor uşi. Cine vrea să se convingă 
despre această convorbire a Mântuitorului cu domnitorul Avgar, pe care a 
avut-o prin trimisul acestuia, să citească pe larg în mineiul Bisericii din 
luna august ziua 16. 

4 A doua oară a dat chipul său unei tinere numită Veronica tot pe mahramă. 
Această tânără a fost vindecată de Domnul Hristos de curgerea sângelui pe 
care o avea de mulţi ani şi ca drept recunoştinţă când L-a văzut urcând cu 
Crucea în spate pe dealul Golgotei, s-a înrolat şi ea în convoiul sfintelor 
mironosițe; văzând că Domnul a căzut sub greutatea Crucii şi este 
transpirat şi plin de sânge de la coroana de spini pe care o avea pe cap, s-a 
dus repede cu o mahramă pe care o avea, dând-o Mântuitorului. Domnul 
Iisus S-a şters pe faţă şi i-a dat-o înapoi, iar ea a păstrat-o şi se află până în 
zilele noastre într-una din bisericile creştine din Franţa. 


4 A treia oară a lăsat chipul Său pe giulgiul care îi acoperea fața şi trupul 
atunci când a fost îngropat cu miresme. Pe acest giulgiu era imprimat capul 
Mântuitorului şi picăturile de sânge care curgeau pe faţa Lui. Despre acest 
lucru se vorbeşte în Sfânta Evanghelie la loan XX, 7 unde se spune aşa: ,,... 
iar mahrama care fusese pe capul lui lisus nu era cu fâşiile de pânză la un 
loc, ci făcută sul şi pusă într-un loc singură. Această mahramă se 
păstrează până în zilele noastre la Torino. 


Tot din acele timpuri, sfântul evanghelist Luca, care era doctor şi pictor, a 
pictat chipul Maicii Domnului pe lemn. Din tradiţie se ştie că avem şi noi în ţară 
una din icoanele pictate de el. De asemeni ştim şi din istoria creştinismului că în 
catacombele de la Roma, s-au găsit icoane pictate pe pereţi, din primele veacuri 
creştine. Avem apoi la Sfântul Munte Athos o mulţime de icoane făcătoare de 
minuni, cu chipul Maicii Domnului, 


4 chiar la mănăstirea românească Prodromul este o icoană cu Maica 


Această icoană a fost pictată în ţara 
noastră la laşi în casa unui pictor creştin printr-o minune dumnezeiască. 
Acesta nu putea să facă faţa Domnului şi a Maicii Domnului. Rugându-se cu 
credință într-o noapte, când s-a trezit dimineaţa din somn, le-a găsit 
terminate, aşa cum se află acum pe icoană. Minunea terminării acestei 
icoane se află, de asemeni, scrisă în mineiul Bisericii. 

4 Există apoi icoana Maicii. Domnului, numită „Axioniţa, unde Sfântul 
Arhanghel Gavriil a învăţat pe un ucenic simplu de mănăstire cântarea 
numită axionul; 

4 tot în sfântul munte se află icoana Maicii Domnului, numită „Portăriţa. 
Aceasta a fost găsită venind pe mare de călugării din mănăstirea Ivirului; în 
timpul unei nopţi se vedea un stâlp de lumină, iar ei când s-au dus să vadă 
ce este, au găsit icoana aceasta pe care au adus-o cu mare cinste în 
mănăstirea Ivirului. De aici a dispărut şi a fost găsită pe zidul porții la 
intrarea în mănăstire; când au găsit-o călugării acolo se minunau şi nu ştiau 
ce poate să fie aceasta. Pe când se gândeau s-o aducă din nou în biserică de 
frică să nu o fure cineva au auzit un glas deasupra lor zicându-le: ,, 


e atunci călugării au zis acestei sfinte icoane „Portăriţa, fiindcă se 
află la poarta mănăstirii, fiind păzitoarea cea mare a acelei mănăstiri. De 
altfel această icoană se află şi astăzi la poarta mănăstirii Ivirului, care este 
una din cele mai bogate mănăstiri din sfântul munte ATHOS. 


toate fiind icoane făcătoare de minuni folositoare tuturor scârbiților; şi aşa sunt 
foarte multe făcătoare de minuni care sunt pe tot pământul împrăştiate de pictori 
sfinţi cu viaţă curată. Trebuie să ştim că toate icoanele sunt făcătoare de minuni şi 
ne pot ajuta, dar depinde de credinţa noastră cât este de fierbinte. Să ne aducem 
aminte că însuşi Mântuitorul care era Dumnezeu de faţă, când făcea câte o minune, 
spunea: „Credinţa ta te-a mântuit, mergi în pace!” 


Dar cine poate spune câte minuni s-au făcut prin sfintele icoane până în zilele 
noastre! Dacă citiţi cartea Minunile Maicii Domnului, veţi găsi acolo multe minuni 
făcute de Maica Domnului chiar din icoana cu chipul său. 


Aşa se povesteşte de către un pictor foarte evlavios care era iscusit în lucrul lui şi 
se silea cu multă dragoste şi credinţă să picteze icoana Născătoarei de 
Dumnezeu cât mai frumoasă, mai frumoasă chiar ca a celorlalți sfinţi pictori. Pe 
diavolul însă îl picta aşa de urât, încât nu putea cineva să vadă chipul lui şi să 
nu se înfricoşeze. Deci acest evlavios pictor făcând aşa mereu, diavolul îl ura de 
moarte şi căuta vreme nimerită ca să-l omoare. lată că odată când se afla sus pe 
scară şi picta la icoana Maicii Domnului într-o biserică, deodată apare diavolul 
lângă el şi-i zice: „De acum nu mai poți scăpa tu de mine; de ce pe mine mă faci 
urât şi pe Maria o faci frumoasă? Acum te arunc jos de aici!. Luând deci 
necuratul lemnele pe care sta sprijinită scara, pictorul era gata să cadă, dar şi-a 
întins mâna Să se sprijine de perete şi Maica Domnului din icoană i-a întins 
mâna dreaptă şi nu l-a lăsat să cadă. Sta pictorul acolo în văzduh ţinut de mâna 
Maicii Domnului din icoană până când i-au adus oamenii scara şi a fost salvat, 
mulțumind apoi cu lacrimi Prea Sfintei Fecioare, dimpreună cu toţi cei ce au 
văzut minunea şi au propovăduit-o pretutindeni. 


Să vedem acum ce folos au creştinii dacă cinstesc sfintele icoane. 


Sfântul Vasile cel mare zice că cei care se închină Sfintelor icoane, 


închinăciunea lor este primită de Dumnezeu ca şi când ar fi faţă către faţă căci 
cinstea pe care o dăm icoanei se mută la chipul pe care-l reprezintă. 


Cei ce nu cinstesc sfintele icoane nu se numesc creştini adevăraţi; căci creştinii 
ortodocşi trebuie să aibă în casă sfintele icoane, precum şi sfânta cruce şi să facă 
cruci pe feţele lor ca o pecetluire cu semnul lui Hristos. Prin cinstirea sfintelor 
icoane şi semnul sfintei Cruci, ne deosebim de toţi necredincioşii. Cine ar putea să 
spună că sfintele icoane ar cauza un rău cuiva sau l-ar împinge la vreo nelegiuire? 
Cum ar putea să se supere Dumnezeu pe noi că le cinstim, că le venerăm, că le 
admirăm, când ele ca o carte ne arată evanghelia în culori?! 


Când priveşti pe lisus răstignit pe Cruce, imediat te gândeşti la suferinţele Lui, la 
jertfa Lui, pentru mântuirea noastră. Când priveşti naşterea Lui, Bethleemul, vezi 
şi-ţi imaginezi umilinţa, smerenia Lui, vezi pe Fecioara cu dragostea ei de mamă. 
În altă parte vedem Învierea din mormânt, în altă parte Cina cea de Taină, Botezul 
lui lisus, vindecările şi minunile cele mai presus de fire care sunt imagini colorate 
după Sfânta Scriptură şi care au fost folositoare întotdeauna creştinilor până în 
zilele noastre; pe drept cuvânt au fost numite Biblia neştiutorilor de carte. 


lată de ce nimeni să nu se lipsească de acest dar mare, şi fiecare creştin să aibă în 
casă sfinte icoane şi să le cinstească cum se cuvine. Fiecare să se roage cu frică şi 
cu credinţă, să aprindă candela în faţa icoanelor, să le tămâieze, căci chipurile 
care sunt pictate, fiind sfinţite, sunt vii prin lucrarea Sfântului Duh. Creştinui 
care nu au icoane să nu aştepte să le dea alţii de pomană, că poate nu vor mai primi 
niciodată. A mai scos diavolul o vorbă prin lume că nu e bine să cumperi icoană 
dimpotrivă, să aveţi ambiţie să vă cumpăraţi fiecare icoana cea mai frumoasă şi 
mai scumpă şi s-o aşezaţi la loc de cinste în partea de răsărit a camerei, în locul cel 
mai curat. 


Să faceţi metanii înaintea lor, să le sărutaţi cu drag, căci cu ce cinste va cinsti omul 
sfintele icoane, sfânta Biserică, Sfânta Cruce şi persoanele bisericeşti, cu aceeaşi 
cinste va fi primit la ieşirea sufletului de Dreptul Judecător. Cu cinste să purtaţi 
medalioane la gât, cruciuliţe; să nu le duceţi în locuri spurcate unde este batjocorit 
numele lui Dumnezeu. Pentru ca să vedeţi câtă ură are diavolul pe sfintele icoane, 
să vă spun din Pateric ce 1 s-a întâmplat unui sfânt părinte: 


Acest cuvios părinte era bântuit zi şi noapte de duhul cel necurat al desfrânării. 
Deşi era în pustie, totuşi necuratul nu înceta a-i aduce gânduri urâte şi a-l ispiti 
în diferite feluri. După o vreme îndelungată se prezintă diavolul la el şi-i spune: 


Vrei să nu mai fi ispitit, să nu mai ai gânduri urâte, să te las în pace? Vreau un 
lucru de la tine să faci: ia icoana aceea de pe perete şi arunc-o afară. 


Pustnicul a fost pus într-o mare încurcătură, căci avea pe perete icoana Maicii 
Domnului la care se ruga şi pe care o cinstea după cuviinţă. EI n-a vrut să dea 
icoana, dar s-a dus la un părinte duhovnic şi i-a spus cele ce i-a zis diavolul. 
Duhovnicul l-a povăţuit zicându-i să nu dea icoana afară din chilie chiar dacă 
ar cădea în păcatul desfrânării, că mai mare păcat este să se lepede de sfintele 
icoane, ca păcatul desfrânării. El a înţeles şi n-a dat icoana afară, din contră, s- 
a rugat cu mai multă credinţă, iar Maica Domnului l-a izbăvit de ispită. 


lată deci că acei care s-au lepădat de icoane, de sfânta Cruce, cei care s-au lepădat 
de credinţă sunt mai ticăloşi decât desfrânaţii. Dar şi creştinii care au în casă icoane 
şi nu le cinstesc cum trebuie fac, şi ei, un păcat. Vai de creştinii care îşi aşează 
televizorul în partea de răsărit, în faţa sfintelor icoane; căci acolo, în televizor, apar 
fel de fel de imagini cu conţinut imoral, care strică sufletul şi mintea până şi celor 
mai Mici copii. Să fiţi atenţi că mare păcat este să distrugeţi sufletul copiilor. 


Tot aşa de mare păcat fac şi acei care ţin în casă tablouri ce reprezintă nuduri, 
precum şi reviste pornografice; căci aceştia sunt idolii moderni ai veacului de pe 
urmă. Să se ştie clar, că în casa unde se află astfel de tablouri şi reviste 
pornografice acolo locuieşte diavolul; căci acestea sunt icoanele desfrânaţilor. 


În multe case sunt plini pereţii cu fel de fel de chipuri de prin reviste, care întunecă 
mintea ispitindu-i pe tineri la desfrâu. Din astfel de case a fugit Darul lui 
Dumnezeu. Să nu vă miraţi de ce duhurile necurate vă fac fel de fel de neplăceri, 
de ce sunt atâtea boli şi suferinţe în copii, în oameni mari, de ce sunt certuri, de ce 
se lipesc vrăjile, de ce e atâta răutate, ceartă şi neascultare de părinţi. Mamele să ia 
seama la copiii lor, să le controleze bine dulapurile şi unde găsesc astfel de reviste, 
pe foc cu ele, distrugeți idolii, luaţi otrava de la ochii şi gura copiilor, căci mare rău 
le fac aceste lucruri. Din ele au învăţat să facă nişte păcate urâte şi mari şi au căzut 
în boli mintale. 


De aceea sunt nervoși, s-au înrăit şi îndobitocit cu totul. lată idolii de care vorbeşte 
Sfânta Carte; aceştia sunt idolii, nu sfintele icoane cum zic sectanţii, care 
reprezintă chipul Domnului Hristos, al Maicii Sale şi ale sfinților. Am văzut deci 
care sunt icoanele cele rele, icoanele desfrânaţilor. 


Să vedem acum care sunt icoanele beţivilor şi tutunarilor. Nu ştiu dacă 
dumneavoastră aţi văzut, dar mie mi s-a întâmplat să văd în unele case câte o 


vitrină cu sticle de tot felul, unele pline, altele goale, numai de frumuseţe, cu 
etichete pe ele, unele străine, altele româneşti. Toate acestea reprezintă icoanele 
beţivilor. 


În alte case am văzut câte o vitrină cu fel de fel de cartoane de etichete ce 
reprezintă emblema diferitelor ţigări scumpe. Tabachera, luleaua şi foiţele, 
brichetele, scrumierele, toate acestea sunt icoanele tutunarilor. lată idolii pe care 
trebuie să-i sfărâme şi să-i arunce creştinul din casă, din viaţa lui, ca să devină un 
ucenic al lui lisus şi un fiu al Împărăției Cerului; căci nimic spurcat şi necurat nu 
va intra în Împărăţia lui Dumnezeu. Pe acestea toate să ştiţi, iubiţi creştini, le 
condamnă Sfânta Biserică, Sfinţii Apostoli şi toţi sfinţii noştri părinți. 


Le condamnă şi le canonisesc, pentru că sunt idoli ai veacului de pe urmă şi prin 
aceşti idoli se pierd şi se smintesc o mulţime de suflete. Cine a văzut vreodată 
pictat un sfânt cu ţigara în gură sau cu vreo sticlă de alcool în mână? Dar toate 
aceste rătăciri au fost inventate de diavoli, propovăduite şi înmulțite de oameni 
vicleni şi rătăciți care fără frică hulesc şi amestecă şi sfintele icoane aici, zicând că 
sunt chipuri cioplite. 


Ba mai mult, puzderia sectelor a ajuns să înşele lumea şi cu Biblia, căci au tipărit 
Biblii după planul lor, sucind înţelesul unor versete ca să sune în urechile 
neştiutorilor greşit şi ca să-i poată amăgi şi în acest fel. Să luăm de exemplu 
versetul 7 din psalmul 97, unde se spune aşa: „Sunt ruşinaţi toţi cei ce slujesc 
chipurilor cioplite şi care se fălesc cu idolii. Sectanţii au scris în Bibliile lor astfel: 
„Să se ruşineze toţi cei ce se închină icoanelor. Este lesne de văzut că e o deosebire 
mare, ca de la cer la pământ, între icoane şi idoli; pentru că idolii şi cele cioplite 
erau tot una şi aceştia erau zeii păgânilor pe care Biserica i-a dărâmat şi de care s-a 
lepădat. 


Aşa se lăuda o familie rătăcită, că în satul lor nu după mult timp se va strica 
biserica şi nu va mai avea nimeni icoane prin case, îi vor convinge ei pe toţi să 
arunce icoanele şi să le pună pe foc. Nu după mult timp însă, după aceste vorbe de 
hulă la adresa icoanelor, au murit amândoi soţii, unul câte unul, în chinuri grele, iar 
casa lor a fost vândută de singurul copil pe care l-au avut unei persoane, care la 
rândul ei a închiriat-o unui pictor de icoane. A ajuns astfel casa hulitorilor acestora 
aşa de bogată în icoane că toţi pereţii erau plini numai cu icoane, umplând şi satul 
acela cu aceste binecuvântate icoane. 


Să nu vă înşelaţi, de aceea, că Dumnezeu nu se lasă batjocorit, EI îi lasă pe nebuni 
să se urce cu îndrăzneala lor cât mai sus şi când îi trânteşte nu se mai alege nimic 


de ei. Un lucru să ştiţi, că sectanţii, care au lepădat Biserica, Sfintele Taine şi 
sfintele icoane, au o moarte foarte grea. Nu le iese sufletul uşor, căci în acele 
momente apar demonii la căpătâiul lor, iar ei, îngrozindu-se, ţipă, căutând ajutor la 
cei din jur. Predicatorii lor însă şi fraţii lor de credinţă, dimpreună cu rudele, le pun 
o pernă pe gură ca să nu mai vorbească şi să sperie şi pe ceilalți, ci ca să moară mai 
repede. Acestea mi le-a spus un creştin care a fost mai întâi sectant, iar mai pe 
urmă s-a întors la credinţa cea adevărată. 


Deci, fraţi creştini, fugiţi de înşelăciune, fugiți de oamenii vicleni care se strecoară 
cu vorbe măgulitoare să vă ducă în rătăcire. Feriţi-vă de toţi sectanţii care fug de 
icoane, de Biserică, de preot, precum diavolii de tămâie. 


Sfintele canoane interzic cu desăvârşire să stăm de vorbă cu sectanţii. Aţi auzit 
atâtea adevăruri de credință pe care scrieți-le pe tăbliţa inimii şi nu le uitaţi 
niciodată, căci e timpul de pe urmă, timpul lepădării de credinţă, aşa cum spunea 
sfântul apostol Pavel. În această cursă vor cădea mulţi şi, după cum spune Domnul 
Hristos, vor înşela şi pe cei aleşi, adică vor cădea mulţi şi dintre cei mai credincioşi 
ca să se-mplinească Sfânta Scriptură. 


Rugaţi-vă ca să nu cădeţi în ispită, căci ispititorul este pe pământ şi umblă printre 
noi în diferite chipuri. Să nu trăim în nepăsare, căci vremea este aproape; să nu 
dispreţuim ceea ce ne-a lăsat în Biserica noastră ortodoxă sfinţii apostoli, sfinţii 
părinţi, moşii şi strămoşii noştri care s-au născut creştini. Să nu fim, ca unii, puţin 
credincioşi, având îndoială în credinţă şi nici ca alţii, rău credincioşi, care cred 
greşit sau nu cred nimic, ci să fim aşa cum zice Domnul Hristos, buni, drept 
credincioşi; căci pentru aceia se roagă şi Biserica şi zice : 


„Doamne mântuieşte pe cei bine credincioşi! Ca Natanail cel fără de vicleşug din 
Evanghelia de astăzi, să zicem şi noi împreună cu el : 


Rugăciune 


Rabi, Învăţătorule, Tu eşti Fiul lui Dumnezeu, Tu eşti Împăratul lui Israel. 
Învăţătorule al poporului celui credincios, Iisuse Hristoase Dumnezeul nostru, 
trimite îngerii Tăi să ne călăuzească, să ne îndemne la fapte bune, să ne 
păzească de toate rătăcirile şi de duhul cel viclean, ca şi noi, smeriţii şi cu 
dreaptă credinţă, să ne închinăm Ţie în toate zilele vieţii noastre şi în vecii 
vecilor. Amin. 


Pr. Dorin Picioruş - Predică la Duminica Ortodoxiei [2012] 


Iubiţii mei, Duminica Ortodoxiei nu vorbeşte despre trecut...ci despre viitor. 


Pentru că atunci când a fost subliniată în calendarul ortodox ca primă duminică a 
Postului Mare...după o săptămână de post aspru...s-au avut în vedere tocmai 
eforturile prin care se păstrează credinţa ortodoxă...şi mântuirea noastră odată cu 
ea. 


Căci puritatea credinţei e păstrată prin sfințenia vieţii şi printr-o cunoaştere 
teologică aprofundată. 


Prin ambele în acelaşi timp... 
Căci dacă ignori teologia... faci erori dintre cele mai penibile şi ai un mod de a fi ca 


ortodox care te face să treci dintr-o extremă în alta în materie de învăţătură şi 
comportament. 


lar dacă mizezi doar pe cunoaşterea ştiinţifică a teologiei...fără să fu un om al 
curățirii de patimi şi al sfinţeniei...transformi teologia într-o ideologie pe măsura 
aspirațiilor tale minore...şi prin această credinţă ideologizată refuzi orice contact 
real cu Dumnezeul nostru, Care vrea să te umple de viaţă şi de frumuseţea Lui. 


Și de aici înţelegem...din titulatura acestei duminici...că teologia noastră e 
liturgico-ascetică...şi că e una cu viaţa noastră...şi că ea...teologia ortodoxă e 
fundamentul întregului cult al Bisericii şi al nevoinţelor duhovniceşti. 


Adică teologia sunt boii din faţa carului... 


Nu pui carul în prim-plan, adică nevoinţa...şi pe baza nevoinţei tale subiectiviste te 
crez. ..ortodox. 


Ci mai întâi ai nevoie de boi, de boii care să te ducă la calea mântuirii...adică de 
ascultarea lui Dumnezeu şi a Bisericii...de teologie. 


ŞI teologia Bisericii e diseminată/ împrăştiată în orice slujbă şi rugăciune, în orice 
carte patristică, în orice dogmă sau canon al Bisericii. 


De aici şi nevoia sintezei personale, a acumulării continue de teologie... 


Mersul la Biserică, rugăciunile din Biserică şi cele de acasă, personale, citirile 
noastre teologice au rolul de a ne face depozitare personale ale credinţei. 


Aflăm despre trecutul Bisericii, despre ce s-a petrecut în istorie cu Sfinţii, în 
cunoaştem pe Sfinţi, ne cunoaştem cultul, cunoaştem greutăţile prin care a trecut 
Biserica...tocmai pentru a înţelege misiunea noastră din prezent...şi spre ce ne 
îndreptăm... 


Oricât am vrea să ne închipuim că trăim în alt secol...noi trăim numai în secolul 
nostru. 


ŞI pentru a trăi cu adevărat în secolul nostru...trebuie să ne asumăm cunoaşterea 
trecutului şi a prezentului deopotrivă. 


Câte pierdem dacă nu aprofundăm teologia Bisericii? Enorm de multe lucruri! 


In primul rând nu avem stabilitate în gândirea şi simţirea noastră...nu avem 
perspectivă de ansamblu şi nici una sintetică asupra demnităţii şi responsabilităţi 
umane. 


Cum să ajungi să te nevoieşti...dacă nu ştii Cine te cheamă la EI...şi ce îţi cere să 
faci? 


lar istoria ideatică a Bisericii e plină de răspunsuri teologice universal valabile. De 
răspunsuri care întotdeauna sunt actuale. ..şi te ghidează spre drumul corect. 


Noi credem astăzi, în general, că ştim ce îi trebuie omului şi care e demnitatea 
lui. Dar nevoile reale ale omului vin tocmai din demnitatea la care e chemat: 
aceea de a fi fiul lui Dumnezeu după har. 


Despre om, mediu ambiant, libertate, dreptate, adevăr, patimi, excese, post, 
rugăciune, realitate. ..s-au dat deja răspunsuri colosale în istoria Bisericii. 


A ne priva de ele într-o manieră penibilă...pentru că ne e lene să studiem...şi 
suntem incapabili, datorită patimilor noastre, să sintetizăm volumul enorm de 
cunoştinţe... înseamnă a ne preda unei toropeli care nu are nimic de-a face cu 
Ortodoxia. 


Cu Ortodoxia e prietenă multa nevoinţă a minţii şi a inimii şi a trupului pentru a 
înţelege, a iubi, a ne schimba viaţa. 


De aceea Postul mare începe cu „pomenirea dreptei credinţe”, cum ne spune 
Triodul (ed. 2000, p. 204)...pentru că între marginile dreptei credinţe avem şi 
dreapta nevoinţă, dreapta înţelegere asupra existenţei, dreapta perspectivă asupra 
relațiilor dintre oameni. 


Și cităm din Triod, din slujba de azi, ca să vedem ce face dreapta credinţă, întru 
care noi ne-am botezat şi pe care trebuie să o aprofundăm zilnic! 


Ea, dreapta credinţă, „luminează inimile celor credincioşi” (Ibidem). Sfintele 


Icoane sunt podoabele Miresei lui Hristos, ale Bisericii (Ibidem), pe când ereziile 
sunt „înşelăciune întunecată” (Idem, p. 205). 


Și e subliniată cinstirea Sfintelor Icoane...pentru că erezia care lupta împotriva lor 
în secolul al 8-lea după Hristos, fusese biruită recent... 


Slujba de azi e o expresie a bucuriei identitare! 


A bucuriei pentru identitatea noastră eclesială, aceea de creştini ortodocşi, adică 
drept-slăvitori. 


Și restaurarea Sfintelor Icoane în Biserică e cântată ca o evidenţă picturală a 
întrupării Domnului (dem, p. 214). EI, Cel care S-a întrupat pentru noi, a purtat cu 
adevărat firea noastră, afară de păcat...şi de aceea Icoanele prăznuiesc continuu 
această iconomie/ lucrare prea iubitoare a întrupării Sale. 


ŞI în postmodernitatea noastră aiuritoare...vedem ce bine nespus...sunt Sfintele 
Icoane... 


Dacă vezi toată ziua numai morţi, răniţi, trupuri goale, obscen de goale...mizerii şi 
contrafaceri, violenţă şi acte de incredibilă lipsă de umanitate...nu mai simţi nici o 


linişte în faţa oamenilor. 


Pe cel din faţa ta...îl vezi ca pe un potenţial agresor...şi nu ca pe un prieten, nu ca 
pe un semen... 


Unde să mai găseşti normalitate, sinceritate, sfat, frumuseţe...dacă toți par la fel de 
corupți? 


Unde ai mai vedea chipul omului, nefalsificat, în stare transfigurată...dacă nu am 
avea Sfinte Icoane în Biserici? 


Icoane care nu sunt muzeale în primul rând...nu sunt frumoase în primul rând...ci 
teologice, pline de normalitate înduhovnicită. 


Priveşti...şi intuieşti ce trebuie să faci. 


Pe măsură ce te adânceşti în tăcerea rugăciunii...pe atât găseşti şi sensul postului: 
adică tăcerea gândurilor şi a pornirilor pătimaşe ale firii. 


Pentru că postul şi rugăciunea sunt teologie îndumnezeitoare...ca unele care 
transformă cuvântul şi gestul în expresie a înduhovnicirii personale. 


Însă de unde ai cunoaşte despre patimi, despre cum se luptă cu ele, despre dogma 
Sfintei Treimi şi relaţia ei cu eshatologia, despre legătura dintre păcat şi iertare, 
despre conştiinţă, despre ce a făcut Hristos pentru noi, despre cum se sfinţesc 
oamenii etc. ...dacă nu citeşti din cărțile de platină ale Bisericii, adică din cele mai 
valoroase surse de cunoaştere ale lumii? 


Și prin lenea noastră...desființăm în mod tacit şi fără scrupule toată Tradiţia 
Bisericii. 


Tot ce a făcut ea până acum... 


Cine să mai afle despre munca misionară a Sfântului Apostol Pavel? Cine să mai 
citească teologia mistică a Sfântului Dionisie Areopagitul? Cine să mai înţeleagă 


truda imensă predicatorială a Sfântului loan Gură de Aur, aceea de a lua Scriptura 
verset cu verset pentru a da hrană luminoasă, plină de nemurire, oamenilor 
Bisericii? 


Cine să mai cunoască Sfinţi, Sfinte, milioane la rând...care ne pot spune, fiecare în 
parte, lucruri unice despre...cum să ne trăim viaţa? 


Bineînţeles, niciunul dintre noi nu vom termina de citit şi de studiat arhiva 
Tradiţiei Bisericii. 


Insă a nu pune un început cunoaşterii ei, deşi suntem ortodocşi, e cea mai mare 
crimă împotriva conştiinţei noastre, a Bisericii şi a umanităţii. 


dece! 
Pentru că ne privăm de însăşi viaţa noastră reală. 


Fără această trezire spre cunoaştere...spre cunoaşterea teologică...trăim ca în 
somn... 


Dormităm... 


Nu ne dăm seama că suntem cataleptici... 


Din acest motiv am spus că Duminica Ortodoxiei €...despre viitor...despre viitorul 
nostru şi al întregii creaţii. 


Pentru că atâta timp cât Biserica păstrează imaginea/ icoana clară, reală, profundă a 
omului. ..noi avem posibilitatea binecuvântată de a ne trezi din somnul neştiinţei şi 
a ne clădi ca persoane reale, vii, conştiente de vocaţia lor în relaţia cu Dumnezeu şi 
cu oamenii. 


Ce au făcut înaintaşii noştri...putem dărâma foarte uşor prin lipsa noastră de 
educaţie teologică...şi prin delăsarea noastră ascetică. 


Și în aceste zile ale Postului Mare...mulţi dintre noi văd faptul că metaniile, postul, 
slujbele lungi...ne sunt cam peste mână...pentru că nu prea ne mai priesc... 


Şi de ce nu ne mai priesc? 


Pentru că trăim într-un context social unde statul degeaba nu are nimic ascetic. 
Ce lăsăm viitorului? 
Doar regrete? Doar intrigi penibile? Doar înălțări din umeri? 


Și ce relevanță mai are Ortodoxia pentru alţii...dacă pentru noi e o problemă 
banală? 


Și cum să nu fie o problemă banală...sau indiferentă...dacă noi, pentru propria 
noastră credinţă, nu facem mai nimic? 


O duminică pentru viitor... 
Dar pentru un viitor care are nevoie de normalitate...ca şi secolele de până la el. 
Pentru că asta prăznuim noi acum: normalitatea vieţii cu Dumnezeu! 


A fi ortodox înseamnă a fi om normal, întreg, responsabil fată de toți. 


Insă această normalitate, din ce în ce mai rară, trebuie prezervată cu atenţie, 
adică. ..ascetic... 


ŞI coborând spre pământ în metanie mare...şi văzându-ne păcatele cu 
luciditate...şi postind...şi simţindu-ne uşori de materie...vedem că mereu şi cu 
toţii...trebuie să alergăm spre normalitatea. ..spre firescul vieţii duhovniceşti. 

E firescul nostru... 

E modul nostru de a ne trăi bucuriile şi necazurile... 


Vă mulţumesc pentru că încercaţi să fiţi mereu alții! 


Dumnezeu să ne dea darul de a ne bucura cu atenţie, cu Sfială, cu modestie 
frumoasă! Amin. 


Părintele lon Cârciuleanu - Duminica I-a din Post (a Ortodoxiei) 


În duminica întâia din postul Sfintelor Paşti prăznuim Duminica Ortodoxiei. 


Cuvântul “ortodoxie” presupune o antiteză: eterodoxia. Pentru noi, ortodocşii de 
azi, antiteza nu evocă numaidecât gradul ereziei, noţiune împotriva adevărului, ci 
noțiunea confesiunilor creştine, diferite în dogme, cult şi organizaţie de Biserica 
Răsăritului, pe care o numim ortodoxă. 


Biserica noastră o numim ortodoxă sau dreptmăritoare, pentru că ea a păstrat 
de-a lungul veacurilor adevărurile de credinţă descoperite în legea veche prin 
prooroci, iar în cea nouă, în chip desăvârşit, prin lisus Hristos, transmise cu 
sfințenie de Sfinţi Apostoli şi de urmaşii lor legitimi. 


S-a spus, cu drept cuvânt, că 


Ortodoxia este fluviul spiritual care izvorăşte din Fiinţa 
infinită şi veşnică a Sfintei Treimi şi curge de două mii de ani în istoria umană 
prin cele şapte guri de foc ale Sfintelor Taine care ne dau harul Sfântului Duh şi 
ne îndumnezeiesc viaţa, după Hristos Domnul. 


Prin această lucrare sfântă, ortodoxia a umplut şi umple istoria de sfinţi. Iubirea 
rămâne principiul fundamental în numele căruia ortodoxia a dovedit în mod 
consecvent, de-a lungul veacurilor, înţelegere, bunăvoință şi respect faţă de toţi 
oamenii. Convinsă că învăţătura creştină se bazează pe imperativul iubirii de 
Dumnezeu şi faţă de semeni (Mat. 22, 37-40), şi că aceste două porunci trebuie 
împlinite cu grijă şi răspundere, între ele existând o legătură organică. 


În curgerea timpului învățătura curată a ortodoxiei a fost tulburată adesea de 
credinţe greşite, de erezii şi schisme aduse de diavol ca să rătăcească omenirea de 
la Adevărul absolut revelat de Hristos Dumnezeu, să ţină sufletele în păcat şi să le 
piardă pe veci. 


Dar bunul Dumnezeu, care voieşte fericirea noastră, a limpezit neîncetat această 
apă a vieții prin Sfinţi Părinţi care, adunaţi în cele şapte sinoade ecumenice, au 
aşezat în Biserică dogme şi canoane, adică regula de credinţă şi viaţă. 


Duminica ortodoxiei e sărbătoare specific răsăriteană. Ea a fost aşezată la sfârşitul 
perioadei ecumenicităţii bisericii, în care timp Biserica aduce hotărâri unanim 
primite de fiii şi părinţii ei din toate laturile pământului. 


Prilejul pentru aşezarea sărbătorii ortodoxiei l-a dat biruinţa cinstitorilor sfintelor 
icoane asupra celor potrivnici, când la 19 februarie 843, în prima duminică din 
Postul mare, s-au introdus cu procesiune solemnă în bisericile din Constantinopol 
icoanele ce fuseseră scoase, la ordinul împăraţilor iconoclaşti. 


După îndelungate frământări şi lupte, în care adeseori se amestecau şi împărații 
bizantini şi unde s-au folosit mijloacele cele mai brutale ca să se nimicească din 
biserici şi din casele credincioşilor chipurile sfinților, Biserica a stabilit, în spiritul 
vechii credinţe, că cinstirea sfintelor icoane este un lucru bun şi plăcut lui 
Dumnezeu. 


Când pe tronul din Constantinopol s-a urcat împărăteasa Irina, ea a vrut să pună 
capăt neînțelegerilor care tulburau pacea imperiului. Un sinod ecumenic a fost 
convocat în anul 787 la Niceea, unde au participat 350 de episcopi şi preoți. 
a dat o învăţătură de credinţă valabilă pentru toată Biserica. Iat-o: 
“După cum proorocii au privit, după cum apostolii au învăţat, după cum 
Biserica a primit, după cum Hristos a decretat, asta declarăm: Noi definim cu 
toată grija şi preciziunea că cinstitele şi sfintele icoane sunt aşezate în acelaşi fel 
ca şi chipul scumpei şi de viaţă făcătoarei Cruci. Cinstea dată icoanelor trece la 
originalul ei, iar cine se închină icoanei, se închină persoanei zugrăvite pe ea”, 


Biruinţa din urmă împotriva duşmanilor icoanelor a fost câştigată în anul 843. 
Atunci o altă împărăteasă a Bizanțului, Teodora, a convocat un alt sinod de 
episcopi, care au întărit hotărârea celuilalt pomenit. 


Cu mare pompă au fost ridicate Sfintele Icoane atât în Catedrala Patriarhiei din 
Constantinopol, cât şi în întregul imperiu. Acea biruinţă este sărbătorită de atunci 


şi până în zilele noastre în prima duminică a marelui post, numită Duminica 
ortodoxiei. 


Ceea ce a dus şi duce la rătăcire era, la unii, închipuirea prea mare, iar la alţii 
mintea prea rece în judecata lucrurilor dumnezeieşti, amândouă pornind din păcatul 
trufiei şi al iubirii de sine. 


Pentru a înlătura primejdia unei rupturi în trupul unității creştine, Biserica, în 
calitatea ei de ocârmuitoare a intereselor sufleteşti şi trupeşti, a luat măsuri de 
cercetare prin soboare şi sinoade. Părerile tuturor rătăciților erau cercetate, de 
conducătorii Bisericii adunaţi în soboare, pe temei de scriptură, tradiţie şi dreaptă 
judecată, după cum se statornicea ceea ce înseamnă într-o anumită chestiune, 
Dreapta credinţă. 


Hotărârea Bisericii era voia lui Dumnezeu, fiindcă se dădea prin chemarea Sf. 
Duh şi în prezenţa lui nevăzută, după făgăduinţa Mântuitorului, de a fi şi EI 
prezent acolo unde doi sau trei se adună în numele Lui. 


În aceste soboare Biserica a avut prilejul să lămurească tot mai mult şi mai 
desăvârşit temeiurile creştine. Datorită acestui lucru, avem astăzi un tezaur complet 
de lămuriri, pe care Biserica îl ţine la dispoziţia credincioşilor, aceştia fiind datori 
să se adreseze ei, şi nu în altă parte, pentru a primi lumina cea adevărată. 


Pentru a ne lămuri mai bine, Biserica a rânduit să se citească în această duminică 
textul din Sf. Evanghelie de la loan (Cap. 1, 44-52), în care se vorbeşte de 
chemarea la apostolat a celor doi apostoli, Filip şi Natanail. Acesta din urmă 
rămâne uimit de cuvântul lui lisus că “l-a văzut” mai înainte de a fi fost chemat de 
Filip, şi declară: “Învăţătorule, Tu eşti Fiul lui Dumnezeu, Tu eşti împăratul lui 
Israil” (oan 1, 49). Drept răspuns, lisus îi spune că va avea prilej de acum să vadă 
lucruri mai mari: “de acum veţi vedea cerul deschizându-se” (loan 1, 51). 


Nu se putea alege un text mai potrivit pentru duminica de azi, în care prăznuim 
biruinţa cinstitorilor Sfintelor icoane, ca acesta în care se spune că de acum veţi 
vedea cerul deschis... 


Într-adevăr, prin întruparea Fiului lui Dumnezeu cerul, închis în urma 
neascultării protopărinţilor noştri din Rai, s-a deschis acum din nou şi icoana 
creştină, reprezentând pe Hristos, este o fereastră deschisă a minţii noastre spre 
Cerul lui Dumnezeu. 


Astfel, temeiul biblic al cinstirii Sfintelor Icoane îl constituie însăşi întruparea 
Fiului lui Dumnezeu. El s-a făcut om, rămânând în acelaşi timp Dumnezeu 
adevărat, şi prin aceasta, a devenit accesibil cunoaşterii şi cinstirii de către noi. EI 
este chipul văzut al Tatălui celui nevăzut. EI s-a arătat la înfăţişare ca un om 
smerindu-se pe sine (Filip 2, 7-8). 


Aşadar, există o strânsă legătură între icoană şi întrupare: întruparea dovedeşte 
posibilitatea icoanei (aşa cum fotografiile dovedesc existența noastră), iar icoana 
dezvăluie (face cunoscută) întruparea, şi deci, mântuirea noastră. 


Obiecţia pe care o fac potrivnicii este aceea că icoanele ar fi idoli, iar cinstirea lor — 
idolatrie, oprită prin porunca din Decalog (Ieşire 20, 4; Levitic 25, 1; Fapt. Apost. 
17,29). 


Dar tot în Vechiul Testament era porunca aşezării în Cortul mărturiei, unde se afla 
Chivotul Legii, de simboluri sfinte, chipuri de heruvimi (leşirea 25, 18-21). 
Aceleaşi simboluri sfinte se aflau şi la templul clădit de Solomon, după modelul 
Cortului sfânt: chipuri de heruvimi, copaci, finici şi flori îmbobocite (Regi 6, 29), 
pe care preoţii le tămâiau. Frau “icoanele” Vechiului Testament cinstite şi de isus, 
care a numit templul Vechiului Testament “casa Tatălui Meu” (loan 2, 16; Luca 2, 
49). Dacă acestea n-au fost socotite “idoli”, ci simboluri sfinte, cu atât mai mult nu 
pot fi numite icoanele Noului Testament idoli. În Vechiul Testament nu erau 
icoane propriu zis, pentru că Dumnezeu nu se descoperise prin Fiul. 


Când cinstim o sfântă icoană, noi nu cădem în păcatul evreilor de demult care, 
cioplind un chip de lemn, cădeau înaintea lui, i se închinau şi ziceau: “Tu eşti 
Dumnezeul meu, izbăveşte-mă” (Isaia 44, 17). Noi nu ne închinăm lemnului, 
culorii, picturii, ci cugetele noastre se înalță la cele de dincolo de lume. Icoanele 
ajută la urcarea inimilor noastre în Împărăţia lui Dumnezeu. 


Precum ne mărturisim dragostea noastră de cele spirituale prin cântări, prin 
rugăciuni sau prin fapte, aşa ne exprimăm credinţa prin icoane, împodobindu-ne 
cultul cu chipul Domnului Hristos, al maicii Preacurate, al aleşilor cerului. 


Prin idol omul se îndepărtează de Dumnezeu, cinstind făptura, în loc de a cinsti pe 
Creator. Icoana nu este nici idol, care face pe Dumnezeu egal cu materia; nu este 
nici simbol, purtând o putere a lui Dumnezeu, ci este reprezentarea lui Dumnezeu, 
care s-a făcut om. Ea este, astfel, o fereastră deschisă a minţii noastre spre 
cunoaşterea şi simţirea lui Dumnezeu, după cum a zis lisus lui Natanail: “Veţi 
vedea cerurile deschise”. 


Icoana este un ajutor în împlinirea adevăratei pocăinţe. 


Oricine ştie că în casa în care se află icoane, credinciosul simte, în chip tainic, 
prezenţa lui Dumnezeu, aşa cum fotografiile ne aduc în minte şi în inimă chipurile 
celor dragi. 


Primele icoane le găsim în acele catacombe rămase până azi, din vremurile de 
prigonire a creştinilor de către împărații romani păgâni. După dobândirea libertăţii 
creştinilor, prin Sfântul Constantin cel mare, ele au umplut tot mai mult un gol în 
viaţa creştinilor; dorul de a vedea, a simţi prezenţa tainică a lui Dumnezeu, după 
cuvântul psalmistului: “Văzut-am pe Domnul de-a dreapta mea, căci alături de 
mine era”. 


Însăşi ştiinţa a dovedit că noi, oamenii, suntem în mare parte produsul simţurilor 
noastre. Ceea ce vedem, auzim Sau trăim are mare influenţă asupra minţii şi a 
felului nostru de viaţă. Prin vederi curate şi sfinte ni se sfinţesc mintea şi inima. 
Prin chipuri de ruşine, de care abundă unele case, se întunecă şi se spurcă mintea. 
Acest lucru nu-l înţeleg, se pare, îndeajuns, potrivnicii cinstirii Sf. Icoane. Ei îşi 
împodobesc casele cu chipurile lor, ale celor dragi sau cu altfel de tablouri, unele 
chiar ațâţătoare de patimi. Acestea nu sunt idoli, după părerea lor, deşi ar putea fi 
socotite ca atare, deoarece privirea lor îndepărtează mintea de la Dumnezeu şi 
constituie un imbold la călcarea poruncilor Lui. 


Numai icoanele sfinte sunt pentru ei idoli, aceste icoane, adevărată Biblie în 
imagini, care întruchipează viaţa, patimile şi virtuțile sfinţilor, pe Mântuitorul lisus 
Hristos şi Maica Domnului, pe acestea le socotesc idoli. Ciudată judecată! Nici o 
oprelişte cu privire la cinstirea Sfintelor Icoane nu se află în Sfânta Scriptură. Mai 
mult, din Tradiţia Bisericii se cunoaşte că Sfântul Apostol şi Evanghelist Luca a 
fost şi pictor şi a pictat icoana Maicii Domnului. Pe marama Sfintei Veronica, cu 
care a şters faţa lui lisus, pe Drumul Crucii, s-a imprimat chipul lui lisus, cea dintâi 
icoană a lui lisus. 


Evlavia sfintelor icoane este una dintre caracteristicile credinţei noastre ortodoxe, 
care înseamnă “dreaptă credinţă”. În acest înţeles mărturisim că ortodoxia nu este 
decât credinţa în Mântuitorul lisus Hristos, Cuvântul lui Dumnezeu, pururea viu şi 
prezent în mijlocul nostru, care neîncetat lucrează prin Duhul Sfânt, pentru a 
noastră mântuire. Ca biserică, ortodoxia este o mare familie spirituală, care 
cuprinde pe toţi credincioşii, care prin veacuri au primit chemarea la Împărăţie şi 
au păstrat cu sfinţenie, neştirbită, neamestecată, nestricată, învățătura de credinţă 
întemeiată pe Sfânta Scriptură şi Tradiţie. Ortodoxia este o “flacără”spirituală ale 


cărei lumini vin de la Sfinţii Apostoli, de la Sfinţii Părinţi, de la cuvântul lui 
Dumnezeu cel întrupat. 


lar noi acum, suntem moştenitorii, purtătorii şi mărturisitorii acestei comori 
duhovniceşti: credință dreaptă, aşa cum a răsunat ea din gura Mântuitorului şi din 
cea a Sfinţilor Apostoli. 


Acest privilegiu, în calitatea noastră de mădulare vii ale trupului mistic al 
Mântuitorului, adică ale Bisericii ortodoxe şi strămoşeşti, ne obligă la datoria 
morală de a mărturisi, nu numai cu cuvântul, ci şi cu fapta, credinţa cea adevărată: 
ortodoxia sub toate aspectele ei. Aceasta însemnează, implicit, că fiecare din noi 
trebuie să fie un element dinamic de promovare a ortodoxismului creştin printr-o 
ortodoxie a faptelor. 


“Aşa să lumineze lumina voastră înaintea oamenilor, ca văzând ei faptele 
voastre cele bune, să preamărească pe Tatăl vostru cel ceresc” (Mat. 5, 16). 
Acestea sunt cuvintele Mântuitorului. 


Aceasta este obligația pe care ne-o cere s-o îndeplinim Duminica ortodoxiei. Amin. 


Părintele Iosif Trifa - Evanghelia Duminicii 1 din Postul mare (a Ortodoxiei) - 
Despre cum trebuie să-L aflăm şi să-L vestim pe Domnul 


Doi oameni vedem în această evanghelie: pe Filip şi pe Natanael. Evanghelia ni-i 
arată cum stau faţă de Mântuitorul. În lumina aceasta, vom cerceta faptele şi 
vorbele lor. În lumina aceasta, trebuie să ne cercetăm şi pe noi înşine. Întreg rostul 
nostru de creştini stă într-o singură întrebare categorică, precisă: cum stai tu faţă de 
lisus Mântuitorul? 


Despre Filip ne spune Evanghelia că Il aflase pe Mântuitorul. De bună seamă, Il 
căutase mai întâi. ]l căutase în cercetarea Scripturilor, în profeţiile lui Moise şi ale 
proorocilor. Mântuitorul şi mântuirea se descoperă numai celor ce-L caută. 


Filip ÎL aflase cu adevărat pe Domnul. Dovada? ÎL vestea şi altora. Simţea o lipsă, 
un îndemn sufletesc, o râvnă să vestească mântuirea şi altora. 


Bucuria aflării Domnului îl duce pe Filip la Natanael cu vestea de bucurie: Am 
aflat pe Mesia! Am aflat pe Cel făgăduit de Moise şi Prooroci... 


Dovada aflării Domnului este şi azi tot aceasta: vestirea Domnului şi râvna pentru 
Domnul. Un suflet care L-a aflat cu adevărat pe Domnul capătă îndată un fel de 
nevoie sufletească de a-L vesti şi altora. 


Mulţi — chiar şi dintre cei învăţaţi — nu se pot împăca de fel cu Oastea Domnului, 
vestitoare a Domnului, cu ostaşi care vestesc şi ei — după puterile lor sufleteşti — pe 
Mântuitorul şi mântuirea. Ar pofti de la noi să fim ca orbul cel din Evanghelie, care 


nu ştia nici măcar cine l-a vindecat, nicidecum să-L vestească şi altora. Dar dovada 
puterii Oastei Domnului este — şi trebuie să fie — tocmai râvna pentru Domnul şi 
vestirea Lui. Dacă n-am avea această râvnă, ar fi un semn vădit că n-am aflat cu 
adevărat pe Domnul. Aflarea Mântuitorului face şi azi „Filipi“, care strigă pe toate 
drumurile: „Am aflat pe Domnul!“. 


Oastea Domnului este şi ea — şi trebuie să fie — un „Filip“ ce strigă în lume: „Am 
aflat pe Domnul!“... „Veniţi la Domnul!“ Fiecare ostaş trebuie să fie un mic 
„Filip“ ce spune tuturor, pe tot locul: „Am aflat pe Domnul!“. 


Însemnaţi-vă aici bine un lucru: Filip a adus pe Natanael la Domnul cu o predică 
foarte scurtă: „Am aflat pe Domnul!“. Numai cel ce L-a aflat cu adevărat pe 
Domnul poate aduce şi pe alţii la mântuire. Aducerea sufletelor la mântuire pleacă 
de la cuvintele: „L-am aflat pe Domnul!“. 


Toate predicile şi chemările care nu pleacă de la cuvintele: „L-am aflat pe 
Domnul!“ n-au nici o putere. Pot fi cât de învăţaţi cei care le spun, pot avea ranguri 
cât de mari, nu pot aduce la Domnul pe nimeni. 


Natanael primeşte cu bucurie vestea Mântuitorului. Era şi el un cercetător al 
Scripturilor (câţi însă dintre „creştinii“ de azi nici măcar n-au văzut Sf. Scriptură!). 
Filip a găsit un pământ bun, un pământ care stătea gata să-L primească pe Domnul. 
Dar băgaţi de seamă şi aici un lucru! Filip se încurcă cu predica. Mesia nu era 
profețit ca fiul lui losif din Nazaret. Natanael observă greşeala, iar Filip îndată se 
corectează, zicând: Vino şi vezi!... Vino, Natanaele, şi vezi tu însuţi ce poate face 
acest „om-“!... Vino şi auzi ce spune şi cum răscoleşte sufletul! Te va convinge nu 
atât predica mea, ci aceea ce vei auzi şi vei simţi. 


Minunată lecţie şi pentru noi. Nu cu „dovezile“ noastre să-i aducem la Domnul pe 
cei care nu-L cunosc, ci să-i apropiem ca să-i atragă El. lisus Mântuitorul este un 
uriaş magnet sufletesc ce atrage cu putere pe toți cei ce se apropie de El. Apropiaţi 
pe cei păcătoşi în sfera de atragere a acestui „magnet“, apropiaţi-vă în sfera aceas 
ta de atragere şi veţi vedea voi înşivă ce binecuvântări se revarsă în sufletul şi în 
viaţa voastră! 


Natanael ascultă chemarea lui Filip. El pleacă îndată. EI pleacă în grabă spre 
Domnul. O, ce lucru scump este să vezi un suflet alergând spre Domnul! O, ce 
lucru grozav este să vezi un suflet care nu vrea să se apropie de Domnul! ŞI, o, ce 
lucru şi mai grozav este să vezi pe cineva împiedicând un suflet ce vrea să se 
apropie de Domnul! 


Și acum, să-l vedem pe Natanael în faţa Mântuitorului. Domnul îi spune că l-a 
văzut sub smochin mai înainte de a-l chema Filip. Şi pentru atât s-a convertit 
Natanael? Da. Pentru că, prin aceste cuvinte, Domnul intrase în tainele lui 
sufleteşti. Evanghelia nu ne spune ce făcea Natanael când Domnul l-a văzut sub 
smochin, iar cheia convertirii lui este tocmai întrebarea: ce a făcut Natanael sub 
smochin? Vechile Cazanii spun legenda că, pe timpul uciderii pruncilor de către 
Irod, pruncul Natanael ar fi fost şi el ascuns sub frunzele unui smochin şi atunci l-a 
văzut Domnul. Dar adevărul se pare a fi altul. 


În Orient, smochinii cu umbra lor slujeau şi ca loc de retragere în rugăciune. 
Credincioşii se retrăgeau în grădină, în umbra smochinilor şi stăteau de vorbă cu 
Domnul prin rugăciune şi cercetarea Scripturilor. O astfel de retragere ar fi avut şi 
Natanael cel credincios. Va fi intrat în grădină, va fi încuiat uşa după el şi, sub 
umbra smochinului, îşi va fi mărturisit sufletul Domnului, rugându-se mai fierbinte 
ca oricând. 


Și, iată, Domnul cunoaşte acest lucru. „Te-am văzut sub smochin, Natanaele!... 
(loan 1, 48). Adu-ţi aminte de ziua aceea şi aceea!“ 


Natanael se vede dintr-o dată descoperit. Îşi vede dintr-o dată descoperită, în faţa 
Domnului, întreagă viaţa lui cea sufletească, cu toate tainele ei, cu toate luminile ei 
şi cu toate umbrele ei. El cade biruit şi convertit la picioarele Domnului. 


Aşa s-a întâmplat şi cu femeia samarineancă. L-a cunoscut pe Domnul după ce i se 
spusese câţi bărbaţi a mai avut. Aşa s-a întâmplat şi cu Zaheu şi aşa se întâmplă şi 
azi cu cei care Il caută şi-L află pe Domnul. 


Puterea şi tăria Evangheliei tocmai în asta se arată. Ea cunoaşte tainele noastre 
cele sufleteşti; ea grăieşte tainelor noastre sufleteşti. Prin Evanghelie, prin darul 
Duhului Sfânt, Domnul străpunge inima noastră şi ne vorbeşte despre taine pe 
care numai noi şi El le ştim. 


Întrebaţi pe ostaşii Domnului de ce au intrat în Oaste! Citiţi mărturisirile lor şi veţi 
afla că le-a căzut la inimă Cuvântul lui Dumnezeu, a atins corzile sufletului lor, le- 
a grăit parcă anume despre ei şi viaţa lor. 


Un om îmi spunea că, citind cartea „Oglinda inimii omului“, şi-a văzut în ea 
lămurit întreagă viaţa lui cu toate luminile şi umbrele ei. 


Astfel de suflete, după ce L-au aflat pe Domnul, se fac mărturisitorii şi vestitorii 
Lui. Îl vestesc pe Domnul în toate chipurile şi în tot locul. 


Cei necredincioşi se miră de mărturisirile pe care le fac cei ce intră în Oastea 
Domnului. Ei s-ar ruşina să le facă. De ce? Pentru că nu L-au aflat pe Domnul. 
Mărturisirile celor din Oaste, mărturisirile celor credincioşi sunt strigarea lui Filip: 
„Am aflat pe Domnul!“ Sunt mărturisirea lui Natanael: „Tu eşti Hristosul, Fiul 
lui Dumnezeu!“ Sunt strigarea samarinencei: „Weniţi să-L vedeţi pe Domnul, 
Care mi-a spus întreg trecutul, Care cunoaşte toate tainele sufletului meu!“ 


Fratele meu, oricât de întunecoasă ar fi viaţa ta, trebuie să fi Stat şi tu cândva 
sub un „smochin“, trebuie să fi avut o lacrimă, un suspin, un dor trezit după o 
viață mai curată. Află că Domnul ştie acest lucru. Domnul te-a văzut sub acest 
„Smochin“ şi este gata să te primească în dragostea Lui. Vino la El! 


Când europenii au intrat prin adâncul Africii şi au dat pentru prima dată zahăr 
copiilor negri, copiii au început a striga pe părinţii lor: 


— Am gustat ceva minunat de tot! 
— Şi cum era acel minunat? întrebară părinţii. 
— Cam aşa şi aşa, dar anume nu vă putem spune... Veniţi şi voi şi gustaţi! 


Scumpul meu frate! Eu am gustat din dulceaţa ce o dă Mântuitorul şi mântuirea. 
Anume însă n-aş putea spune ce gust minunat are această dulceaţă. Vino şi gustă! 
Fratele meu, vino şi vezi! 


Cum L-ai aflat tu pe Domnul? 

Pe lisus Hristos trebuie mai întâi să-L afli aşa cum a aflat fiul cel pierdut pe tatăl 
lui, când s-a întors din calea rătăcirii şi a căzut plângând în braţele lui. Şi, cât a 
trăit, nu s-a mai depărtat de el. Din căile păcatelor şi tu trebuie mai întâi să te 
întorci la EI, să cazi în braţele Lui şi, luând iertare, să rămâi cu EI până la sfârşitul 
vieţii tale. Când astfel L-ai aflat pe Domnul, atunci nimeni şi nimic din această 
lume nu-i în stare să te mai abată de pe urmele Lui. Când astfel L-ai aflat pe 
Domnul, atunci te ţii de EI şi trăieşti clipă de clipă în legătură cu El. Când astfel L- 
ai aflat pe Mântuitorul, atunci capeţi un dar, capeţi o nespusă putere sufletească să 
poți merge după Mântuitorul, biruind păcatele. Când astfel L-ai aflat pe Domnul, 
atunci te poţi şi „lepăda de tine“, adică te laşi de plăcerile şi patimile cele rele, ca 
să rămâi cu Domnul. Când astfel L-ai aflat pe Domnul şi ai plecat cu EI pe drumul 
vieţii, atunci toate plăcerile acestei lumi ţi se par gunoaie şi te lepezi cu grabă de 
ele, ca să poţi merge cu Domnul. 


Cum să aducem şi noi suflete la Mântuitorul 


Nu numai apostolii şi urmaşii apostolilor, ci şi fiecare creştin e dator să aducă şi să 
ajute şi el la aducerea sufletelor la Mântuitorul. 


» Când vezi un frate pe calea păcatului — zice Sfântul Ioan Gură de Aur — nu 


trece pe lângă dânsul, ci, printr-un cuvânt de învăţătură, opreşte-l de la calea lui 
cea rea.“ 


Dar, mai mult decât cu învăţătura şi cu sfatul, noi putem aduce suflete la 
Mântuitorul prin pilda vieţii noastre. Viaţa noastră şi faptele noastre sunt cea mai 
bună predică şi cel mai puternic ajutor pentru aducerea sufletelor la Mântuitorul. 


Într-o gazetă nemţească am citit o interesantă întâmplare. Un domn dusese ceva 
de spălat la o spălătoreasă din oraş. Când lucrul a fost gata, spălătoreasa a cerut 
aproape pe jumătate mai ieftin ca în alte locuri. 

— Dumneata de ce lucrezi mai ieftin? a întrebat domnul. 

— Eu, a răspuns femeia, m-am hotărât să trăiesc o viaţă după Evanghelie şi 
Evanghelia îmi spune într-un loc că «orice lucraţi, lucraţi din suflet, ca pentru 
Domnul, şi nu ca pentru oameni» (Col. 3, 23). Eu ca pentru Domnul am spălat şi 
albiturile dumitale. Mi-am socotit lucrul, mi-am socotit cheltuiala, mi-am socotit 
şi câştigul ce mi se cuvine. Să cer mai mult ar însemna Să te înşel nu pe 
dumneata, ci pe Domnul meu lisus Hristos. 

Acest răspuns l-a mişcat atât de mult şi l-a chinuit atât de mult pe domnul acela, 
încât, nu peste mult timp, s-a hotărât şi el la o viaţă după Evanghelie şi azi spune 
tuturor că pe el l-a adus la Domnul o femeie ce spală rufe; o femeie simplă l-a 
ajutat să-L afle pe Domnul. 


Iată, iubite cititorule, o pildă despre cum se fac pescuirile cele sufleteşti. Nu atât 
ştiinţă mare se cere pentru acest lucru (apostolii au fost nişte pescari de rând), ci 
mai ales duh, căldură, însufleţire şi pildă de viaţă trăită în slujba Domnului. 


Când trăieşti cu adevărat o viaţă cu Evanghelia, atunci, în mijlocul oamenilor, viaţa 
ta se face sarea ce sărează şi împiedică stricăciunea vieţii şi aluatul ce dospeşte şi 
pe alţii pentru o viaţă cu Domnul. 


(Pr. Iosif Trifa, Tâlcuirea evangheliilor duminicilor de peste an) 


Traian Dorz - Meditaţii la Apostolul din Duminica 1 a Postului mare — a 
Ortodoxiei - Alţii au suferit... 


Alţii au suferit batjocuri, bătăi, lanţuri şi închisoare; au fost ucişi cu pietre, tăiaţi 
în două cu ferăstrăul, chinuiţi, au murit ucişi de sabie, au pribegit îmbrăcaţi cu 
cojoace şi în piei de capre, lipsiţi de toate, prigoniţi, munciţi. (Evrei 11, 36-37) 


În cartea «Actele Martirice», apărută în anul 1983 la Editura Cărţilor Bisericeşti, 
sunt prezentate pe larg nişte documente din vremea primilor creştini despre câteva 
astfel de pătimiri şi martirii pentru Hristos. Întocmai cum se arată în aceste versete 
din sfântul apostol de azi. Am dori ca toţi fraţii noştri să poată ajunge să citească 
această carte (care se poate găsi prin bibliotecile parohiale) pentru a se vedea nu 
numai cât de puternică trebuie să fie şi credinţa noastră, ca a lor, ci şi pentru a se 
convinge că în clipa cea hotărâtoare a suferinţei, care ne-o cere dragostea neclintită 
față de Hristos, puterea cea mare a lui Dumnezeu ne întăreşte şi pe noi, pe oricare, 
ca pe ei, în aşa fel încât nu există suferinţă ca să n-o putem suporta şi birui. 


Dar pentru că ştim că cei mai mulţi dintre fraţi nu au avut şi poate nu vor avea 
posibilitatea s-o citească, am vrea să amintim aici câteva din numele acelor sfinţi şi 
martiri ale căror jertfe s-au adăugat la cele din Sfintele Scripturi. Şi ale căror nume 
împodobesc Istoria Bisericii şi panourile de onoare ale cerului. 


În primul rând, este amintit 
In cuvântul de început se scrie, 


între altele: „Fericite şi vrednice de laudă sunt toate muceniciile care s-au făcut 
după voia lui Dumnezeu... Într-adevăr, cine nu va admira curajul, răbdarea şi 


iubirea lor de Dumnezeu? Sfăşiaţi prin biciuiri, de li se vedea alcătuirea trupului 
lor până la venele şi arterele dinăuntru, ei au răbdat atât de mult, încât şi pe cei 
ce stăteau în jurul lor i-au făcut să plângă... iar ei au arătat atâta tărie 
sufletească, încât nici unul din ei n-a gemut... cei chinuiţi, dovedindu-ne tuturor 
că, în ceasul muceniciei, prea-vitejii martiri ai lui Hristos sunt ca şi dezbrăcaţi de 
trup... că Domnul Însuşi este de faţă şi vorbeşte cu ei“. 


Sfântul Policarp, înainte cu trei zile de a fi prins, şi-a văzut într-o vedenie perna lui 
cuprinsă de flăcări şi atunci a spus celor din jurul lui: „Fraților, eu trebuie să fiu 
ars de viu pentru Numele Mântuitorului nostru, lisus Hristos. “ Era de 86 de ani 
când a fost luat de trimişii judecătorilor necredincioşi, şi, după ce a fost chinuit în 
tot felul ca să se lepede de Domnul lisus, iar el nevoind să-L trădeze pe Domnul, ci 
stând tare în credinţa sa, până la urmă a fost judecat să fie ars pe rug... Trebuind să 
fie prins în cuie de stâlpul pe care trebuia să ardă, el le-a zis: 


Despre alţi şapte martiri: 
„se scriu la fel lucruri nespus de frumoase cum 


au mărturisit şi au suferit şi ei pentru Domnul până la moarte. 


În persecuția izbucnită în Galia (Franţa), în 1 august, anul 177, au fost ucişi un 
număr foarte mare de frați şi surori, dintre care unii sunt amintiţi cu numele lor. 
Printre ei sunt mulţi tineri şi chiar şi copii care au mărturisit puternic credinţa lor în 
Domnul lisus şi n-au vrut să primească iertarea ce li se dădea în schimbul lepădării 
de Hristos. Toţi aceştia au primit moartea de martiri, fund unii tăiaţi cu sabia; alţii, 
aruncaţi la fiarele sălbatice; alţii, arşi pe rug. 


Istoria martiriului lor ca şi al altor tinere creştine nu poate 
fi redată aici. Ea trebuie a fi citită pentru a se vedea mărturisite de ele însele şi 
păstrate sub formă de declaraţii ale lor în faţa judecății şi a morţii, pentru a se putea 
vedea întreaga frumuseţe şi biruinţă a dragostei, a credinţei şi a nădejdii lor în 
Hristos lisus, Mântuitorul şi Răsplata noastră cea mare. 


Nici nouă nu ne-ar ajunge nici timpul şi nici locul ca să pomenim aici numele şi 
faptele acelor nenumărați înaintaşi ai credinţei noastre din vechime şi de mai 


curând, care, prin pilda lor de viaţă şi prin curajul morţii lor, ne sunt lanţul nostru 
de aur, de care, fiind şi noi legaţi prin aceeaşi alegere dumnezeiască, să ne arătăm 
vrednici ca şi ei, suferind şi biruind până la moarte în urmarea şi ascultarea noastră 
de Mântuitorul nostru, ca să putem ajunge şi noi cu vrednicie lângă EI şi lângă ei. 


(Traian Dorz, Hristos — Puterea apostoliei) 


Traian Dorz — lisus a găsit pe... 


„A doua zi, lisus a vrut să Se ducă în Galilea şi a găsit pe Filip. Şi i-a zis: «Vino 
după Mine.» “ 


Dragostea nu stă în faptul că noi am iubit pe Dumnezeu, ci în marele har că El ne-a 
iubit pe noi! 


Toată mântuirea noastră de acum şi toată binecuvântarea veşnică ce va urma din 
aceasta se datoreşte în întregime lui lisus. 


Singurul nostru merit este că am întins mâinile să primim de la Domnul nostru 
lisus Hristos această comoară nemaipomenită... ca să strigăm din adâncul 
prăpastiei pierzării să ne audă şi să ne scape, că ne-am lăsat ridicaţi pe umerii Lui, 
ca oaia cea pierdută, ca să ne readucă în staulul Său... 


Totuşi ce mult este acest lucru! Cât de mulţi nu pot face şi nu fac nici atât! Ba încă 
se împotrivesc şi luptă contra mântuirii lor... Ce nenorocire este o astfel de stare! 
Slăvit să fie Domnul însă, căci mila şi iubirea Sa fac mereu totul pentru mântuirea 
noastră. Mereu acesta este harul: lisus a găsit pe Petru şi pe Andrei, lisus a găsit pe 
Iacov şi pe loan... (Mat. 4, 18-21). lisus a găsit pe Levi, lisus a găsit pe Pavel. 
lisus, pe ei, nu ei, pe EI! Apoi, prin ei, lisus a găsit pe cei din Ierusalim, din Roma, 
din Corint, din Asia, din Europa, din America, din Africa, din Australia... până la 
marginile pământului. Şi ale Bisericii Lui. 


lisus a găsit şi pe părintele Iosif. lar apoi prin el ne-a găsit pe noi toţi, cei din 
această binecuvântată Lucrare a Sa. ... Facă harul Domnului nostru lisus Hristos ca 
prin această Lucrare să găsească şi să aducă la cunoaşterea şi mântuirea Sa pe toţi 
copiii noştri. Şi pe toţi urmaşii lor, până în vecii vecilor. 


Pe tot neamul nostru şi pe toate neamurile lumii, pentru ca nimeni să nu fie neaflat 
de Hristos şi să nu moară nemântuit de El. Facă harul Domnului ca această Lucrare 
a Oastei Sale să rămână pe totdeauna curată şi vie, precum a pornit de la începutul 
ei, păstrând învăţătura şi Cuvântul Sfânt neschimbate, pentru ca să fie 
binecuvântată în marea ei misiune rânduită de Dumnezeu Însuşi, în mod cu totul 
deosebit, ca s-o împlinească în locul unde la început a fost aşezată. Şi până la 
sfârşit trebuie să rămână. 


Facă harul Domnul ca toţi vestitorii acestei sfinte Lucrări să fie bărbaţi plini de 
Duhul Sfânt şi de roadele Lui. Cu o minte sănătoasă, bine orientaţi pe calea 
învăţăturii. Şi cu o inimă curată, statornici în credință. Ca astfel, uniţi cu toţii în 
gânduri şi în simţiri, să vorbească şi să trăiască mereu la fel, pentru izbânda soliei 
sfinte în slujba căreia trebuie să fie una cu toţii, până la moarte. Căci pentru nimic 
în lume n-are vreun drept şi n-are vreo scuză nici unul din ei să se dezbine de 
această unitate. Nici prin cuvântul, nici prin fapta lui. Mai bine să moară decât să 
se dezbine. Sau să o dezbine. 


De când eram copil la ţară îmi amintesc că la biserică stăteam mereu lângă strana 
cântăreților. Acolo era un cântăreţ bătrân care citea totdeauna din Psalmul 50 nu: 
„Spăla-mă-vei şi mai vârtos decât zăpada mă voi albi“! — ci: „Spăla-mă-voi“... 
Adică nu: Spăla-mă-vei Tu, ci spăla-mă-voi eu... O, ce mare greşală este aceasta! 
Pe unele locuri poate se va mai citi încă aşa. Dar nu mulţi o bagă de seamă. 


Mulţi dintre cei care citesc sau ascultă viaţa întreagă aşa n-au băgat de seamă 
niciodată. Numai o singură literă este schimbată, dar însemnătatea dintre înţelesuri 
este aşa de departe cât cerul de pământ. Mântuitorul nostru a spus sfântului apostol 


Petru: „Dacă nu te spăl Eu, nu vei avea parte deloc cu Mine“ (loan 13, 8). Căci 
numai El singur ne poate spăla. Cu Sângele Său cel sfânt vărsat pe Cruce pentru 
curățirea noastră (Efes. 1, 7; Evrei 9, 14; 1 Petru 1, 19; 1 loan 1, 7; Apoc. 7, 14). 


Noi ne putem numai murdări. Dar de spălat numai El ne poate spăla. Numai 
Sângele Lui Sfânt! Cântărețul bătrân de la strana copilăriei mele tot greşit citise 
până la moartea sa... Şi multă vreme după el au citit şi alții tot aşa. 


Multă vreme am crezut şi noi că nu-i nici o deosebire. Până când ochii noştri cei 
dinlăuntru au fost deschişi şi Dumnezeu S-a îndurat de noi să ne facă să înţelegem. 
Și să venim să ne spele EI. Şi să ne înnoiască din temelie şi înţelegerea şi simţirea 
prin sfânta naştere din nou. Care este ca o înviere din morți (Efes. 2, 1-6), ca o 
revenire de la păgânism! Asta înseamnă să fii primit de Hristos. 


Dragă suflete, dacă şi tu nu te laşi atras de Domnul şi nu vii la EI ca să te ridice şi 
să te înnoiască EI, — nimeni şi nimic nu te va mai putea spăla de păcatele tale. Vei 
muri nemântuit şi pierdut pe vecii vecilor. Nu există mântuire la nimeni altcineva 
decât la Hristos (F. Ap. 4, 12) şi nimic altceva nu-ţi spală sufletul de vina vieţii 
trăite fără Dumnezeu... Cum nu poate spăla apa rece petele uleiului gras. 
Nimic altceva nu poate îndepărta de peste conştiinţa ta petele păcatului făcut şi 
urmările lui veşnice. Numai Sângele Crucii lui Hristos. 


Dar dacă prin pocăinţa ta sinceră şi prin ascultarea de Hristos EI te-a spălat şi te-a 
izbăvit de povara acuzatoare a păcatelor tale, nimeni nu va mai putea ridica pâra 
împotriva ta niciodată (Rom. 8, 31-35). Dă slavă lui Dumnezeu şi nevoieşte-te să te 
păstrezi mereu în credinţa ta curat şi rodnic, pentru a te putea bucura la sfârşitul 
vieţii de răsplata mântuirii tale şi sileşte-te mereu să aduci şi pe alţii la această 
mare mântuire sfântă. 


Dragă suflete, dacă într-adevăr Domnul te-a aflat şi pe tine, spune pe cine a mai 
aflat EI prin une? Pe cine ai mai adus tu la Dumnezeu? Cine a mai venit din jurul 
tău la mântuire prin tine? lată, până la tine firul mântuirii a mers bine. Toţi cei 
dinaintea ta şi-au făcut datoria. Dacă tu însă nu vei duce acest fir mai departe, dacă 
el se va rupe la tine, — toţi cei care ar veni după tine se vor pierde, iar tu va trebui 
să răspunzi odată greu de tot pentru aceasta, înaintea lui Dumnezeu şi a celor care 
s-au pierdut din vina ta. 


Doamne Iisuse, Îți mulțumim că ne-ai aflat şi ne-ai înnoit şi pe noi, făcându-ne 
părtaşi harului mântuirii Tale. 


Te rugăm ajută-ne să ne păstrăm mereu în acest dar şi har, până la Sfârşitul 


luptei noastre de pe pământ. 


Și ajută-ne, Te rugăm, ca Să fim şi noi nişte unelte şi nişte călăuze prin care Tu 
să îndrepțţi şi pe alţii spre Tine şi mântuirea Ta. Amin. 


(Traian Dorz, din Hristos — Dumnezeul nostru) 


Traian Dorz - Nimeni n-o să poate spune 


Nimeni n-o să poate spune 
că el n-a putut să vină, 
că el n-a ştiut Cuvântul 
şi el n-a putut să-l ţină, 


— căci la fel de călduros 
ne-a chemat pe toţi Hristos. 


Nimeni n-are să se poată 
dezvinovăţi pe sine 

că el n-a avut prilejul 

a iubi şi-a face bine, 

— căci la fel de luminous 
ne-a vorbit la toţi Hristos. 


Nimeni n-are să-ndrăznească 
a grăi că-n neputinţă 

a fost viaţa pământească 

a trăi-o prin credinţă, 

— căci la fel de generous 
ne-a dat har la toţi Hristos. 


De aceea Nemurirea 
va da celor drepţi cunună, 
căci ei au voit sfinţirea 


şi-au iubit cărarea bună. 
— Cinste celui credincios 
ce dă tot pentru Hristos! 


Traian Dorz - Când Te-am aflat pe Tine 


DIA TI 
Da 


Când Te-am aflat pe Tine, Doamne, 
de toate eu m-am lepădat, 

eram, în sfânta-mi sărăcie, 
dumnezeieşte de bogat! 


Când Te-am aflat pe Tine, Doamne, 
al primăverii vis era, 

dar ca-ntr-un mijloc greu de iarnă 
atât belşug de flori ningea! 


Când Te-am aflat pe Tine, Doamne, 
Nici nu simţeam că merg pe jos, 
părea că zbor prin întuneric 

aşa era de luminos! 


Când Te-am aflat pe Tine, Doamne, 
tot sufletul mi-era vrăjit, 

plângeam ca-n cea mai grea durere 
atât eram de fericit. 


Când Te-am aflat pe Tine, Doamne, 
eram atât de vinovat, 

dar ca pe cel mai fără vină 

aşa cu drag m-ai sărutat. 


Când Te-am aflat pe Tine, Doamne, 
O zi aşa de rând era, 

dar n-am de-atuncea sărbătoare 

mai strălucită decât ea. 


Când Te-am aflat pe Tine, Doamne, 
cu am simţit că sunt bogat 

— dar nici atunci, nici azi, lisuse, 

nu ştiu cât sunt cu adevărat!... 


Traian Dorz - Să ne ţinem de credinţă 


Să ne ţinem de credinţa cea lăsată din părinţi, 
peste ea să ardem toată râvna inimii fierbinţi, 

în vestirea ei să punem dulcele iubirii har, 

şi-al ei foc să-l ţinem veşnic alb pe-al inimii altar. 


De Biserica în care ne-am născut şi ne-am trezit, 
sufletul să ne rămână pentru veci nedespărțit, 
dragostea de ea s-o creştem, frumuseţea-i s-o cinstim, 
credincioşi să-i fim şi vrednici cât pe lume-o să trăim. 


Crucea Domnului ne fie Semnul Jertfei Lui mereu, 
Steag "nălţat frumos în cinstea Numelui lui Dumnezeu 
şi îndemn, şi scut în lupta ascultării de Hristos, 

numai astfel ni-e şi drumul, şi sfârşitul luminos. 


Asta-i Dreapta-nvăţătură după care, ascultând, 
ne urmăm părinţii noştri, prin urmaşi continuând; 
astfel noi legăm Trecutul de Prezent şi Viitor 

şi intrăm în Veşnicie într-un lanţ nemuritor... 


lar la Marea Răsplătire vom putea să stăm voioşi, 
cu o sfântă vrednicie, între fii — şi-ntre strămoşi; 

şi de Domnul, şi de-ai noştri vom fi binecuvântaţi 
că ne-am împlinit chemarea de creştini adevăraţi. 


Pr. Constantin Coman - Întâlnirea în adânc şi deschiderea Cerului. Tâlcuirea 
Evangheliei din Duminica Ortodoxiei — chemarea lui Filip şi Natanael 


Despre vederea Impărăţiei Cerurilor 


A doua zi voia să plece în Galileea şi a găsit pe Filip. Şi i-a zis lisus: Urmează- 
Mi. Iar Filip era din Betsaida, din cetatea lui Andrei şi a lui Petru. Filip a găsit 
pe Natanael şi i-a zis: Am aflat pe Acela despre Care au scris Moise în Lege şi 
proorocii, pe lisus, fiul lui Iosif din Nazaret. Şi i-a zis Natanael: „Din Nazaret 
poate fi ceva bun?”. Filip i-a zis: Vino şi vezi. lisus a văzut pe Natanael venind 
către EI şi a zis despre el: lată, cu adevărat, israelit în care nu este vicleşug. 
Natanael i-a zis: De unde mă cunoşti? A răspuns lisus şi i-a zis: Mai înainte de a 
te chema Filip, te-am văzut când erai sub smochin. Raspunsu-i-a Natanael: 
Rabi, Tu eşti Fiul lui Dumnezeu, Tu eşti regele lui Israel. Răspuns-a lisus şi i-a 
zis: Pentru că ţi-am Spus că te-am văzut sub smochin, crezi? Mai mari decât 
acestea vei vedea. Și i-a zis: Adevărat, adevărat zic vouă, de acum veţi vedea 
cerul deschizându-se şi pe îngerii lui Dumnezeu suindu-se şi coborându-se peste 
Fiul Omului. (loan 1, 43-51. Duminica întâi din Postul Mare, a Ortodoxiei) 


R. Rădulescu: „Noi L-am aflat pe Acela despre care au scris Moise şi profeţii!” 
Sunt cuvintele lui Filip, viitor ucenic al lui Hristos, rostite după ce s-a întâlnit cu 
Hristos. Este vorba despre începutul activităţii publice a Mântuitorului. La vârsta 
de treizeci de ani este botezat de loan în lordan şi îşi începe activitatea în lume. 
Până atunci nu ştim multe despre Hristos, unde a trăit, ce a făcut. Işi începe 
prezenţa în lume cu recrutarea unor ucenici, unul dintre ei fund Filip. Părinte 
profesor, de unde atâta siguranţă în cuvintele Apostolului Filip: „L-am aflat pe 


ă 


Acela, despre care au scris Moise şi profeţii!”, adică, „L-am aflat pe Mesia, pe 
Cel pe care-L aşteptăm de atâta vreme, să vină să ne mântuiască!” De unde 
această convingere? Ce argumente are Filip că lisus este, într-adevăr, Cel 
aşteptat? 


Pr. Coman: Nu este vorba despre elemente sau despre factori exteriori, care să 
confirme recunoaşterea în persoana lui Hristos a celui făgăduit şi proorocit, ci este 
vorba despre o încredințare duhovnicească, la nivel lăuntric, pe care i-o dă lui 
Filip însăşi întâlnirea cu Hristos. Este o certitudine pe care şi noi, deseori, o 
experimentăm când ne întâlnim cu oameni curaţi, liniştiţi, cu discurs neduplicitar, 
cu duh drept. Avem o certitudine care vine dinlăuntru, dincolo de semnele 
exterioare, dincolo de conţinutul cuvintelor. Este evident că întâlnirea propriu-zisă, 
care este o întâlnire în adânc, în care Mântuitorul Hristos Se descoperă lui Filip, îi 
oferă certitudinea. De ce spun lucrul acesta? Pentru că Apostolii Mântuitorului 
Hristos, din care vor face parte şi aceştia cu care se întâlneşte acum, Filip, 
Natanail, Petru şi Andrei, vor avea deseori posibilitatea descoperirii lăuntrice a lui 
Dumnezeu. Aceste încredinţări nu ţin foarte mult. 


Intorşi la criteriile exterioare, la evaluarea omenească, aceiaşi Apostoli cad în 
îndoială, pun întrebări puerile. Siguranţa nu vine din prelucrarea factorilor 
exteriori, ci dintr-o descoperire adâncă la nivelul duhului, dintr-o intuiţie profundă, 
cum am spune într-un limbaj comun. Confirmarea o avem în momentul în care 
ucenicii Mântuitorului Hristos primesc, la Pogorârea Duhului Sfânt, Duhul lui 
Dumnezeu, care se revarsă peste ei ca în nişte vase. Abia atunci, schimbarea lor de 
atitudine este una radicală. Din momentul acela nu mai există nici un fel de ezitare, 
nu mai există temeri şi nici întrebări. Până atunci erau fricoşi, îndoielnici. Martori 
ai unei activităţi extrem de complexe şi de bogate a Mântuitorului Hristos, ne-am 
fi aşteptat să fie mai statornici în credinţă, dar nu se întâmplă acest lucru. "Toate 
aceste dovezi exterioare — învieri din morţi, vindecări de surdo-muţi, de paralitici, 
de alţi bolnavi incurabili, alungări de demoni din oamenii demonizaţi, cuvânt cu 
putere multă deşi exercitau o influenţă puternică asupra lor, nu au avut tăria să le 
dea certitudini durabile. Dovadă stă faptul că s-au lepădat până la ultimul de 
Hristos în timpul Pătimirilor Sale. Chiar şi cel mai grozav, cel mai entuziast, cel 
mai zelos, Petru, avea să se lepede de o manieră ruşinoasă, Josnică. „Nu-L cunosc 
pe Omul acesta!” (Matei 26,72), repetă el de trei ori, jurându-se. Aceasta este 
diferenţa între convingerile întemeiate pe suma informaţiilor exterioare şi 
încredințarea duhovnicească lăuntrică. 


R. Rădulescu: Aşadar, în logica omenească, între elementele puse cap la cap, se 
inserează o descoperire de undeva de dincolo de lume. 


Pr. Coman: Chiar şi în relaţiile interumane şi interpersonale se întâmplă acest 
lucru. Dacă nu are loc descoperirea la nivelul duhului, a intenţiei adânci din inimă, 
numai pe temeiul vorbelor, al gesturilor exterioare, nimeni nu se încredinţează 
celuilalt. Nu se va însoţi cu acela nici într-o prietenie, nici într-un proiect comun, 
nici într-o căsnicie. Toţi sondăm adâncurile, lăuntricul, duhul, ca să vedem în ce 
duh se mişcă celălalt, ce duh îl stăpâneşte. Dacă este lacom ne temem de el, dacă 
este iubitor de argint ne temem de el, dacă este iubitor de stăpânire, dacă este 
mândru ne îndepărtăm. Sigur că şi gesturile exterioare îl pot descoperi pe celălalt, 
dar nu sunt absolut revelatorii. Citirea la nivel lăuntric este convingătoare. Foarte 
mulți dintre noi am devenit specialişti în a ne ascunde duhul lăuntric. Constatăm că 
trăiesc oamenii împreună cincizeci de ani, ca soţ şi soţie, şi nu se cunosc, nu au 
pătruns în tainiţele sufletului celuilalt. 


R. Rădulescu: Natanael îşi exprimă îndoiala referitoare la Nazaret, locul din care 
provine Mântuitorul Hristos: „Oare, din Nazaret poate să vină ceva bun?” De ce 
această părere a vremii despre Nazaret? 


Pr. Coman: Iconomia dumnezeiască face ca Fiul lui Dumnezeu să Se întrupeze în 
condiţii şi în împrejurări foarte umile, care trimit tocmai la reversul percepției şi 
raportării omeneşti. Oamenii văd măreţia în bogăţie, în notorietate, în putere 
politică sau culturală, în statut social. Ori, mesajul lui Dumnezeu, inclusiv prin 
condiţiile în care Se întrupează Fiul lui Dumnezeu, este că trebuie căutată alt fel de 
măreție, care nu se măsoară cu indicatorii obişnuiţi. Nu volumul, nu vizibilitatea, 
nu criteriile exterioare dau evaluare justă, ci dimpotrivă, zona duhovnicească 
adâncă, tainică şi invizibilă. Ce era Nazaretul? Un sătuc. Nazaretul nu este pomenit 
niciodată în Vechiul Testament Erau atâtea alte cetăţi cunoscute. Reacţia umană 
este foarte firească. Din Nazaret să se nască Mesia, Izbăvitorul?! Este evidentă, din 
nou, confruntarea dintre percepția omenească şi perspectiva dumnezeiască. După 
cum vedeţi, perspectiva dumnezeiască răstoarnă radical lucrurile. Nu le răstoarnă, 
de fapt, ci le reaşează, arătând că omul are o privire amăgită şi strâmbă. 


R. Rădulescu: Totuşi, îl convinge pe Natanael să vină să vadă. Mântuitorul 
Hristos îi spune că L-a văzut mai înainte de a-i spune Filip, pe când era sub 
smochin. Aşa îşi dă seama Natanael că este ceva cu acest personaj. Aş vrea să 
insistăm, părinte profesor, pe ultimele cuvinte din textul evanghelic: „Pentru că ţi- 
am Spus că te-am văzut sub smochin, crezi? Mai mari decât acestea vei vedea. Şi 
i-a zis: Adevărat, adevărat zic vouă, de acum veţi vedea cerul deschizându-se şi 
pe îngerii lui Dumnezeu suindu-se şi coborându-se peste Fiul Omului.” (loan 
1,50-51). La ce se referă Mântuitorul Hristos cu aceste cuvinte? 


Pr. Coman: Se referă exact la ceea ce spune. Este o perspectivă realistă asupra 
lucrurilor. Când spun realist, adaug la ceea ce este accesibil simţurilor noastre şi 
lumea duhovnicească accesibilă şi ea omului care îşi cultivă simţul duhovnicesc, 
vederea duhovnicească, înţelegerea duhovnicească, inima duhovnicească. 


In Dumnezeiasca Litutghie, preotul se roagă la ieşirea cu Sfânta Evanghelie: „Ce/ 
ce ai aşezat în ceruri cetele şi oştile îngerilor şi ale arhanghelilor spre slujba 
slavei Tale, fă ca, împreună cu intrarea noastră, să fie şi intrarea sfinţilor îngeri 
care slujesc împreună cu noi şi împreună cu noi Slăvesc bunătatea Ta!” 


Pentru ca, înainte de Vohodul Mare, să mărturisească: „Ca pe Impăratul tuturor 


) 


să-L primim, pe Cel înconjurat în chip nevăzut de cetele îngereşti, Aliluia!” 


Nu este o alegorie, nu este o vorbire metaforică, ci este o vorbire foarte realistă. 
Noi nu îi vedem pe îngeri pentru că nu sunt materiali, sunt duhuri, fiinţe 
nemateriale. Trebuie să ne încredințăm de faptul că există o lume duhovnicească, 
nematerială, după cum este şi o componentă duhovnicească a lumii materiale şi a 
omului. Trupul material este chipul unei persoane care sunt eu, sau dumneavoastră, 
sau altcineva. Dar trupul nu epuizează persoana mea. Este chipul în care eu mă 
arăt, în care trăiesc, in care mă manifest. Dar existenţa nu se epuizează în trup. Este 
una duhovnicească, în duh. Conştiinţa de sine ce este? Bucuria ce este? Iubirea ce 
este? Iertarea ce este? Indelunga răbdare ce este? Toate acestea sunt atitudini, 
mişcări duhovniceşti ale inimii, ale gândului. Conştiinţa de sine este o sinteză a 
fiinţei noastre. Tot duhovnicească este prezenţa lui Dumnezeu ca şi a îngerilor. 
Cerul este realitatea duhovnicească prin excelenţă. 


Noi credem că această deschidere a cerului despre care vorbeşte Hristos lui 
Natanael este reală. Sunt sfinţi ai Bisericii care descriu şi mărturisesc că au văzut 
aievea această coborâre şi urcare a îngerilor peste Fiul lui Dumnezeu, această 
pogorâre şi urcare a îngerilor peste Hristos cel euharistic, la Dumnezeiasca 
Liturghie. Aceasta este lumea lui Dumnezeu. Dacă nu se vede, nu înseamnă că nu 
există! Dacă nu are expresie materială nu înseamnă că nu există! 


Afirmația de aici a Mântuitorul Hristos este una extrem de importantă pentru 
contemporanii Săi, este chiar şocantă, pentru că la evrei gândul sau ideea că ar 
putea Dumnezeu deveni accesibil, sau vizibil, era cu totul şi cu totul străină. 
Dumnezeu era de nevăzut, nici nume nu îndrăzneau să-i dea. Ori vestea 
Mântuitorului Hristos este că de acum înainte veţi vedea aceste lucruri pe care nu 
vi le puteaţi închipui. Se deschide cerul, se descoperă Dumnezeu. 


Deschiderea cerului înseamnă tocmai accesul omului la cele dumnezeieşti. In 
istoria Bisericii există o neîntreruptă mărturie care vine din această zonă, până în 
secolul nostru. In ultimele decenii ale veacului al XX-lea, avem nenumărate 
mărturii scrise ale unor părinţi atoniţi, dar nu numai, ci şi din România, Rusia, 
Serbia, care ne descriu astfel de vedenii sau experienţe personale”. 


(din: Pr. Constantin Coman, “Dreptatea lui Dumnezeu şi dreptatea oamenilor”, 
Editura Bizantină, Bucureşti, 2010) 


Predici la Duminica Ortodoxiei: “Hristos trebuie să se facă Icoană în noi! 
Ortodox — asta înseamnă la urma urmei: să poţi să priveşti pe cel de lângă tine 
aşa cum Hristos te priveşte pe tine” 


- 

“Când omul primeşte pe Hristos trebuie să se vadă o diferenţă între omul cu 
Hristos şi omul fără Hristos. Şi în îmbrăcăminte şi în purtare şi în vorbire, în 
toate...” 


Preot Claudiu Melean (Cluj): Predică la Duminica Ortodoxiei (2012) 


“Tubiţi fraţi şi surori, Ştiţi că duminica de astăzi este denumită Duminica 
Ortodoxiei. M-am gândit că este foarte greu în ziua de astăzi să defineşti ce este 
Ortodoxia, pentru că sunt mulți oameni care se pretind ortodocşi, deşi vedem că 
unii n-au nici o legătură cu dragostea Ortodoxiei, alții n-au nici o legătură cu 
învăţătura Ortodoxiei. De aceea este foarte greu să vă dau o definiție a ceea ce 
înseamnă Ortodoxia. Şi poate că aş risca ca eu însumi să nu fiu ortodox dacă aş 
încerca să o încadrez în câteva cuvinte. 


Dacă mergem la etimologia cuvântului, atunci este foarte simplu: „orto” şi „doxa” 
- două cuvinte greceşti care înseamnă pe de o parte „drept” şi pe de altă parte 
„Slăvire”. Deci ortodox este acela care este dreptslăvitor. Adică un om care şi Il 


slăveşte pe Dumnezeu, dar este şi drept sau Îl slăveşte în mod corect, în mod drept. 
Ce înseamnă asta — este foarte greu. Poate că Evanghelia ce s-a citit astăzi ne 
lămureşte mai bine. 


Părintele Iosif Trifa spune că un om poate să înceapă lucrarea de propovăduire, 
lucrarea de credinţă, viaţa de credinţă cu cuvintele pe care le zice Andrei atunci 
când îl găseşte pe fratele său, Petru. În versetul 40 din primul capitol de la Ioan: 
„Unul dintre cei doi care auziseră de la loan şi veniseră după lisus era Andrei, 
fratele lui Simon-Petru. Acesta a găsit întâi pe Simon, fratele său şi i-a zis: Am 
găsit pe Mesia, care se tâlcuieşte Hristos.” Şi părintele Iosif spune că de la aceste 
cuvinte trebuie să plece totul. Când L-ai găsit pe Mesia cu adevărat, toate se 
luminează în viaţa ta! 


După aceea vedeţi, la fel, mărturia lui Filip: „Am aflat pe Acela”. 


Deci, când vrem să vorbim oamenilor despre Dumnezeu nu merge să le faci 
morală, să îi critici, să îi loveşti în dreapta şi în stânga — că nu e Ortodoxie! 
Ortodox înseamnă să mergi şi să spui: eu L-am aflat pe Acela şi vreau să ţi-L 
dăruiesc şi ţie! 


Vino şi vezi! Aţi auzit cântarea |...]: 


„Tu, care ai aflat lumina fericitei căi/ 
Zboară-n valurile lumii, scapă-ţi fraţii tăi”. 


Dacă nu zbori, înseamnă că nu ai aflat pe Hristos, nu L-ai aflat cu adevărat pe 
Mesia! Dacă ÎI ţii numai aici, în Biserică şi te mulţumeşti cu EI şi zici: Doamne, 
mulțumesc că eşti în inima mea, mulţumesc că eşti în familia mea... Ăla nu este 
Hristosul ortodox, nu este Dumnezeul nostru adevărat! De aceea, dreapta slăvire 
înseamnă şi drept, corect, dar şi să ÎL slăveşti pe Dumnezeu. Şi Îl slăveşti prin viaţa 
ta, prin trupul tău, prin vorbele tale, prin purtarea ta, prin modul de viaţă în 
mijlocul societăţii în care trăieşti. 


Poate că nici asta nu este întâmplător. Atunci când vorbim despre Ortodoxie, 
Părinții Bisericii spun că a triumfat Ortodoxia atunci când icoanele au fost 
lămurite, în anul 787 şi nu vreau să vă repet istoria pe care v-am spus-o anul trecut 
despre cinstirea Sfintelor icoane, ci vreau să vedem că icoana nu înseamnă altceva 
decât „chip”. Sinonim cu icoana e chip. Cuvântul „chip” e sinonim cu cuvântul 
„Icoană”. 


Haideţi să vedem foarte limpede cum se arată în icoană practic învăţătura aceasta 
despre care am vorbit la început — aflarea lui Hristos. 


Filip Îl roagă pe Mântuitorul (loan, 14, 8): „Filip I-a zis: Doamne, arată nouă pe 
Tatăl şi ne este de ajuns!” Adică, după atâta vreme de propovăduire, după ce vede 
minuni, aude despre Tatăl pe Domnul lisus vorbind, Filip vine şi spune: Arată-ni-L 
pe Tatăl! Dacă Îl vedem pe Tatăl nu ne mai trebuie nici un argument, nici o altă 
dovadă, ne este destul! Şi Mântuitorul oarecum întristat: „Jisus i-a zis: De atâta 
vreme sunt cu voi şi nu M-ai cunoscut, Filipe?” — („Nu M-ai cunoscut” zice) - 
„Cel ce M-a văzut pe Mine L-a văzut pe Tatăl. Cum zici tu: Arată-ni-L pe Tatăl! 
Nu crezi tu că Eu sunt întru Tatăl şi Tatăl este întru Mine? Cuvintele pe care vi le 
spun nu le vorbesc de la Mine, ci Tatăl, Care rămâne întru Mine, face lucrările Lui. 
Credeţi Mie că Eu sunt întru Tatăl şi Tatăl întru Mine. Iar de nu, credeţi-Mă pentru 
lucrările acestea.” 


Când vorbim despre icoană, în primul rând vorbim despre Hristos, Care 
binevoieşte să Se facă chip sau icoană a Tatălui. Vedeţi Filipeni cap. 2, începând 
cu versetul 6, Sfântul Pavel lămureşte problema aceasta a lui Hristos care, chipul 
lui Dumnezeu fiind, a binevoit să ia trupul acesta omenesc. Deci Dumnezeu e 
nevăzut — clar, nimeni nu Îl poate vedea pe Dumnezeu, „pe Dumnezeu nimeni nu 


L-a văzut vreodată” — zice Evanghelia. 


Evreii aveau dorinţa aceasta totuşi de a-şi imagina ceva, de aceea apare viţelul de 
aur, de aceea încearcă să şi-L imagineze pe Dumnezeu şi nu-L văd nicicum. Şi 
primesc porunca de la Dumnezeu: „Ceea ce n-ai văzut să nu faci!” Deşi Dumnezeu 
le dă poruncă „să nu faceţi chip cioplit”, pe de altă parte le spune „să faceţi nişte 
îngeri pe capacul chivotului” — astea nu erau chipuri cioplite? Dar nu zice că ăla 
este Dumezeu, nici vorbă! Dar, după ce Hristos ia chip, adică ia trupul acesta 
omenesc şi începe să Se arate oamenilor, noi aceasta zugrăvim, nu pe Dumnezeu 
Cel nevăzut. Şi aici practic Hristos vrea să ne lămurească: Atunci când L-ai primit 
pe Hristos, când L-ai aflat pe Mesia înţelegi toată Sfânta Treime, înţelegi că Tatăl 
este în Hristos şi când te uiţi la Hristos nu ÎL vezi doar pe Hristos izolat, singur, ci Îl 
vezi pe Tatăl împreună cu Duhul Sfânt, vezi toată Sfânta Treime. Aici înţelegi care 
este cinstirea cu adevărat a lui Dumnezeu. Ştiu că este foarte greu lucrul acesta şi 
aceasta a fost o problemă pe care Părinţii Bisericii au lămurit-o în ani de zile. 


Era într-un Sat un om necredincios care tot râdea de soţia şi de copiii lui care 
mergeau la Biserică, şi se rugau, şi credeau în Domnul lisus Hristos. Și omul 
ăsta zicea: “Măi, nu se poate, dacă chiar există Dumnezeu nu se poate ca EL, 


care a creat universul, să Se facă mic, să Se facă om, să Se lase batjocorit de 
ceilalți! Imposibil. Ce Dumnezeu ar putea să facă aşa ceva?“ 


Și omul tot râzând, aşa, de soţia şi de copiii lui, într-o zi, într-o iarnă geroasă, 
vede pe deasupra casei un stol de gâşte. Și cum era iarnă grea, gâştele dintr-o 
dată încep să cadă, nu mai pot să dea din aripi, unele se băteau de geamurile lui, 
altele cădeau pe acolo. 


Și atunci a zis: “Măi, ce să fac cu gâştele astea ca să le salvez? Astea nu mai pot 
ajunge în ţările calde, a venit iarna mai repede şi dacă n-au fost în stare să se 
grăbească ... Hai că le bag în şură la mine şi acolo le păzesc, le protejez de iarnă 
şi le dau drumul la gâştele astea sălbatice la primăvară“. 


Dar, oricât a încercat el, s-a dus prin spate, gâştele tot pe lângă, le-a chemat cu 
mâncare din faţă — n-au înţeles nicicum. 


Și atunci a zis: “Mă duc în coteț şi iau o gâscă de-a mea”. 


Şi o ia şi o aruncă între ele. Şi gâsca aceea domestică zboară către şură şi toate 
gâştele sălbatice după ea. 


Și atunci omul zice: “Aşa, v-a trebuit una de-a voastră să vină ca să înţelegeţi pe 
unde trebuie să mergeţi. Pe mine n-aţi ştiut să mă ascultați”. 


Și atunci, când a pronunţat cuvintele acestea, şi-a dat seama cât adevăr îi 
spuneau Soţia şi copiii lui. Că oricum S-a străduit Dumnezeu să Se coboare la 
noi, să ne arate în fel şi chip învăţătura prin prooroci, prin Sfinţi, noi n-am 
priceput. De aceea a fost necesar ca Hristos să Se facă Unul de-al nostru, în 
chipul nostru, ca să ne înţeleagă toate patimile, toate cuvintele, toate stările, 
toate bolile. Şi în felul acesta EI să ne mântuiască, El să ne scape. 


De aceea, când vorbim de icoana lui Hristos nu vorbim doar de icoana pe care o 
sărutăm şi la care ne închinăm — şi aceasta este icoana lui Hristos. Dar icoanele 
sunt puse înaintea ochilor noştri ştiţi pentru ce? Pentru a ne fi modele. Pentru a 
privi la Hristos şi la sfinţi, şi a vedea unde trebuie să ajungem. Uitaţi-vă ce spune 
Sfântul Apostol Pavel Galatenilor, cap. 4, v. 19: „0, copiii mei, pentru care sufăr 
iar durerile naşterii până ce Hristos va lua chip în voi.” 


Hristos trebuie să Se facă icoană în noi! Cum se face asta? Păi când Hristos intră — 
nu mai trebuie nimeni să te împingă de la spate. Când omul primeşte pe Hristos 


trebuie să se vadă o diferenţă între omul cu Hristos şi omul fără Hristos. Şi în 
îmbrăcăminte şi în purtare şi în vorbire, în toate. Dacă nu se vede o diferenţă 
înseamnă că nu e Hristos acolo! 


Zicea Sfantul Simeon Noul Teolog: Nu vă amăgiţi! Nu toţi cei care s-au botezat 
Îl poartă pe Duhul Sfânt! Pentru că nu se poate să Îl ai pe Duhul Sfânt în mod 
inconştient: Eu Îl am pe Duhul Sfânt, dar nu se întâmplă nimic cu mine, nu 
transformă nimic în viaţa mea, nu îmi dă nici o putere! Dacă nu se schimbă 
nimic în viaţa ta înseamnă că nu Îl ai pe Duhul Sfânt! Asta e foarte clar şi foarte 
important lucrul acesta. Când privim la Hristos care Se face chip al nostru trebuie 
să Îl privim ca şi Cel care Se smereşte până la ultimul grad sau la cel mai înalt grad 
al smereniei dacă vreţi. El este model al nostru în care să ne smerim! 


Vă dau o altă întâmplare care, cel puţin pe mine m-a făcut să înţeleg şi mai bine ce 
înseamnă icoana lui Hristos în noi. 


La un magazin de animale se duce un copilaş. Avea doar 5 lei în buzunar şi 
întrebă: “Cât sunt căţeii? ”. 


“Păi uite, sunt de la 100 lei în sus“. 
“Bine, dar aş vrea să îi văd pe toți“. 
“Câţi bani ai? Păi am 5 lei, dar totuşi vreau să îi văd!” 


Și vine vânzătorul şi îi arată toţi căţeii de acolo, şi între toţi ceilalți copilul vede 
un căţel şchiop şi zice: “Uite, mie mi-ar plăcea acesta!” 


i vânzătorul spune: “A, păi pe acesta [i-l dau gratis“. 
p păi p S 


“Nu, nu, nu, de ce să mi-l dai gratis? Și el merită ca şi ceilalți, acelaşi preţ. Uite, 
îți dau 5 lei acum şi în fiecare lună o să vin să îţi dau 5 lei până când ajung la 
Suma respectivă“. 


“Nu, ţi-l dau gratis, dar trebuie să te gândeşti foarte bine. Căţelul ăsta nu o să 
umble niciodată cum trebuie, întotdeauna va şchiopăta, are piciorul ăsta rupt“. 


Şi atunci copilul îşi ridică pantalonul şi spune: “Domnule, cățelul acesta are 
nevoie de cineva care să îl înţeleagă!” Şi îi arătă vânzătorului că el avea piciorul 
amputat şi purta proteză. Şi spune: “Căţelul ăsta are nevoie de cineva care să îl 


înțeleagă, să nu îl batjocorească atunci când umblă şchiop, să nu râdă de el, ci 
dimpotrivă, să se poată cobori la nivelul lui şi să aibă grijă cu toată dragostea de 
al bă 


Ei, cred că Hristos asta a făcut pentru noi. Bolile noastre le-a purtat, neputinţele 
noastre le-a luat asupra Lui pentru ca să ne înţeleagă până în străfundul inimii 
noastre, pentru ca să ia chip în noi. Şi asta ştiţi ce înseamnă? Înseamnă ca şi noi 
să privim spre ceilalţi, tot în acelaşi fel şi în acelaşi mod. Ortodox - asta înseamnă 
la urma urmei: Să poţi să priveşti pe cel de lângă tine aşa cum Hristos te priveşte 
pe tine. Să te uiţi la el şi să nu-i judeci toate defectele, să nu-i judeci toate 
şchiopătările — pentru că toţi avem! Că Hristos Se uită cu dragoste şi ia bolile 
noastre şi păcatele noastre asupra Lui tocmai ca să ne vindece de ele. 


Haideţi să privim cu adevărat Ortodoxia în esenţa ei, în adevărul şi în dragostea ei 
împreunate. Niciodată numai adevăr, niciodată numai dragoste, ci întotdeauna 
echilibrul acesta. Şi, dacă vreţi poate că ortodox înseamnă ce spunea Mântuitorul 
despre Natanael: „lată cu adevărat om în care nu este vicleşug”! 


Părintele Nichifor Horia (laşi): Cuvânt la Duminica Ortodoxiei (2012) 


“În numele Tatălui şi al Fiului şi al Sfântului Duh. Amin. 


lubiţi credincioşi, în fiecare primă duminică din Postul mare prăznuim un fapt 
istoric: încununarea biruinţei adevărului asupra minciunii, a biruinței dreptei 
credinţe, a dreptei înţelegeri, asupra rătăcirilor care loveau în însăşi dreapta 
credinţă. Acest fapt istoric se referă la ziua de 11 martie 843, când împărăteasa, 
împreună cu preoţii drept-slăvitori, în procesiune cu icoanele drept-slăvitoare, 
încununau prin aceasta o luptă triumfătoare dusă pe parcursul multor ani. Era vorba 
de lupta celor cinstitori ai icoanelor asupra celor care nu le cinsteau, ba chiar 
considerau că aduc slujbă lui Dumnezeu defăimând icoanele, pe care le considerau 
idoli. O luptă care începuse cu mulți ani în urmă, lupta care părea a veni dintr-o 
râvnă pentru credinţă, dar iată că nu era altceva decât o nouă rătăcire, aşa cum 
râvna aparentă a lui Arie pentru credinţă era o rătăcire şi o întoarcere de la dreapta 
înţelegere. Rătăcirea de acum fructifica sămânţa lui Arie pentru că nu înţelegea că 
temeiul cinstirii icoanei este în cuvântul Evanghelistului care spune că Dumnezeu 
Cuvântul trup S-a făcut. Şi acesta este temeiul cinstirii drepte a icoanelor, că 
Dumnezeu-Cuvântul a luat trup. Şi atunci, Acest trup pe care l-am văzut, 
Dumnezeu pe Care L-am văzut şi Care S-a sălășluit întru noi, este Cel pe Care Îl 
slăvim în Sfintele icoane. 


Pe Maica Domnului pe care am văzut-o, pe care am cunoscut-o, o închipuim în 
icoane şi o cinstim. Pe sfinţii care au trăit pe pământ îi cinstim, pentru că ei şi-au 
sfințit trupurile lor din plinătatea Duhului şi au devenit purtători de Duh şi 
moaştele lor săvârşesc minuni şi icoanele în care îi zugrăvim devin făcătoare de 
minuni, precum sunt şi icoanele Mântuitorului şi ale Maicii Domnului. 


lată, această neînțelegere a fost piatră de poticnire mulţi ani în secolele 7-8 şi piatră 
de poticnire şi în zilele noastre protestanților, care rătăcesc în multe de la dreapta 
credinţă, dar mai ales în aceasta, pentru că nu înţeleg cât de important este ca 
dreapta înţelegere să fie cuprinzătoare întru toate şi în cinstirea icoanelor. 


Spunea un teolog că icoanele sunt ferestre către cer şi Sunt Biblia celui 


neînvăţat, celui ce nu poate citi, celui ce nu ştie cărţi. Astăzi mulţi ştim a citi, dar 
fiecare dintre noi, când ne aşezăm la colţuri de rugăciuni şi privim spre icoană, 
avem înţelegerea că privim spre Cel drag inimii noastre, spre Cel către Care 
râvneşte adâncul de taină al inimii noastre, spre Mântuitorul Hristos. Atunci când 
sărutăm o fotografie a unui copil drag, a soţiei sau a soţului, nici o clipă nu ne 
închipuim prin aceasta că iubim hârtia, ci că iubim pe cel ce este înfățişat pe acea 
hârtie. lată, în icoană noi cinstim şi iubim pe Hristos, Cel ce S-a făcut trup pentru 
ca să sfinţească trupurile noastre. 


Această biruinţă, slăvită cu cinste în Duminica Ortodoxiei, nu s-a limitat la 
cinstirea Sfintelor icoane, la prăznuirea acestei biruinţe, ci la tot ce însemna 
dreapta credință asupra credinţei poticnite, asupra credinţei mincinoase, asupra 
credinţei neînţelegătoare. Şi de aceea, în această Duminică, în bisericile ortodoxe 
era rânduiala să se citească un sinodicon prin care să se anatemizeze toţi 
pricinuitorii de erezii, de la Arie până la toţi ceilalți cunoscuţi, arătând prin aceasta 
ca biruinţă din Duminica Ortodoxiei însemna, în acelaşi timp, o exorcizare de orice 
înţelegere strâmbă a lui Dumnezeu şi a credinţei. Şi sublinia importanţa dreptei 
credinţe în tot începutul nostru, în toată viaţa noastră. 


Nu întâmplător prima duminică este Duminica Ortodoxiei, pentru că în tot ceea ce 
întemeiem trebuie să ne întemeiem pe dreapta înţelegere, pe dreapta credinţă, 
pentru că altfel se spurcă tot şi se ştirbeşte toată râvna cea bună, dacă un pic, o 
fărâmă din dreapta credinţă este rătăcită, după cum într-o găleată de apă pe care o 
aduc celui însetat, un gram de bălegar dacă am scăpat, acea apă curată nu-i mai 
este bună pentru a-şi potoli setea, ci apa întreagă s-a spurcat. De aceea, Sfinţii 
Părinţi au vegheat la păzirea dreptei credinţe şi în această Duminică din anul 843 a 
Bisericii nedespărțite ei au slăvit această biruinţă a adevărului, învăţându-ne şi pe 
noi importanţa dreptei credințe. 


Pentru că — spunea Sfântul Apostol Iacov: credinţa fără fapte moartă este, credinţa 
trebuie să se adeverească din faptele noastre, din trăirea noastră, din schimbarea 
omului lăuntric, dar, de asemenea şi faptele fără credință moarte sunt, atunci când 
le facem din slavă deşartă, atunci când le facem fără nădejdea învierii, fără 
înţelegerea că Hristos Însuşi lucrează în noi şi că acele fapte nu sunt doar lucrarea 
noastră, ci împreună lucrare a noastră cu Dumnezeu. 


Prăznuirea Duminicii Ortodoxiei, a biruinței adevărului asupra minciunii, ne 
cheamă să trăim în acest duh al dreptei credinţe, să înţelegem că orice strâmbare a 
credinţei va proiecta o rătăcire în trăirea noastră de zi cu zi nemântuitoare şi că este 
foarte important, nu numai pentru preoţi, nu numai pentru teologi, ci pentru toţi cei 
ce suntem în Biserica dreptslăvitoare, să înţelegem puterea dreptei credinţe şi să o 
mărturisim. Când spunem Crezul în biserică să înţelegem că acolo este o mică 
dogmatică pe care o împărtăşim cu toţii crezând în Tatăl şi în Fiul şi în Duhul 
Sfânt, Treimea Cea nedespărțită, crezând în Biserica apostolică, crezând în învierea 
cea de obşte şi aşteptând-o, aşteptând învierea morţilor şi viaţa veacului ce va să 
fie, aşteptând-o nu pasiv, nu resemnat, nu cu panică într-o eventuală apocalipsă 
vestită pe canalele televiziunii, ci aşteptând-o cu nădejde, cu înţelegere şi mai ales, 
cu împreună lucrare cu voia lui Dumnezeu, pe care o spunem în rugăciune: Facă-se 


voia Ta, până când va fi acel sfârşit, al meu sau al lumii, împreună căutând să 
împlinesc cuvântul lui Dumnezeu şi să slujesc lui Dumnezeu pe pământ. 


Cu aceste gânduri să prăznuim Duminica Ortodoxiei, cu aceste gânduri să lepădăm 
de la noi orice rătăcire şi mai ales, să ne aplecăm cu dragoste asupra Sfintelor 
icoane şi să înţelegem şi aceasta că iată, în Biserica Ortodoxă păstrăm reperele 
primite la acest al şaptelea Sinod Ecumenic, în care s-au pus normele cinstirii 
Sfintelor icoane şi să înţelegem că nu orice basorelief care-L înfăţişează pe 
Mântuitorul sau pe Maica Domnului poate fi la loc de cinste în casele noastre, nu 
orice tablou religios, ci numai acele icoane zugrăvite în adevăratul duh al 
iconografiei bizantine. Pentru că, aşa cum în cuvânt nu acceptăm nici o erezie şi 
ştim că asta ar afecta dreapta credinţă, aşa nici în imagine nu putem accepta erezie, 
nu putem accepta reprezentări eretice. De aceea acest Sfânt Sinod, al şaptelea, a 
stabilit ca normativ să nu se mai zugrăvească Mântuitorul în chip de miel sau 
Duhul Sfânt în chip de porumbel, în afară de icoana Sfântului Botez şi alte 
asemenea repere, pe care e bine să le cunoaştem şi să cinstim în casele noastre 
icoanele dreptslăvitoare, icoanele zugrăvite după adevăr, icoanele bizantine, care 
nu deformează înţelegerea dreptei credinţe, ci ne duc la o adâncire, la o întâlnire cu 
Hristos, Cel ce adânc este ascuns în inima noastră şi ne cheamă să-L descoperim 
prin dreapta credinţă şi prin fapte bune. [...]” 


Pr. Vasile Gordon - Predică la Duminica I-a din Post (a Ortodoxiei) - 
Ortodoxie înseamnă normalitate 


Și i-a zis Natanael: „Din Nazaret poate fi ceva bun? Filip i-a zis: Vino şi vezi!” 
(loan, 1, 46). 


lubiţi credincioşi, cuvintele pe care le-aţi auzit fac parte din Evanghelia ce s-a citit 
astăzi la Sfânta Liturghie, consacrată Duminicii Ortodoxiei şi le vom pune în 
legătură cu tema predicii noastre, legătură ce se va observa mai ales către sfârşit. 
Dorim, cu ajutorul Domnului, să vă reamintim tuturor că Ortodoxia înseamnă 
normalitate. 


În anul 1993 monahul Rafael Noica, fiul regretatului filosof român Constantin 
Noica (1909-1987), a ţinut o conferinţă la Casa Studenţilor din Bucureşti cu 
prilejul căreia a mărturisit împrejurările convertirii sale la Ortodoxie, mărturisire 
care a impresionat întreaga asistență. La un moment dat a spus următoarele: „Am 
înţeles Ortodoxia ca fiind nimic altceva decât firea omului. Omul prin fire este 
ortodox: chinez, libian, negru din Africa, piele roşie, orice ar fi el, prin firea lui 
este ortodox. Ortodoxia este singura realitate a omului. Ea este în firea lui...” (Pr. 
Eugen Drăgoi, pr. Ninel Țugui, Celălalt Noica, Edit. „Anastasia”, 1994, p.45). 


Plecând de la această mărturisire, vom încerca în cele ce urmează să arătăm că 
Ortodoxia, care etimologic înseamnă „dreapta credință”, este vieţuire creştină 
autentică, normală. Această afirmaţie nu trebuie percepută în chip unilateral, în 
sensul că cei de confesiune catolică, protestantă etc. ar fi „anormali”, excluşi de la 
mântuire. 


Nu este înţelept ca cel ce trăieşte în sânul Ortodoxiei să repete greşeala iudeilor 
rigorişti, care pe vremea propovăduirii Mântuitorului când priveau cu dispreţ pe 
samarineni, cananei, gadareni etc. sau în general, pe alte popoare decât „cel ales”, 
întrucât nimeni nu trebuie să pună limite iubirii atotcuprinzătoare a lui Dumnezeu, 
care „voleşte ca tot omul să se mântuiască şi la cunoştinţa adevărului să vină” (| 
Tim. 2, 4). 


Afirmăm, totuşi, că Ortodoxia este credinţa normală, în sensul că propovăduieşte 
învăţătura curată primită de la Mântuitorul lisus Hristos, păstrată în Biserica 
întemeiată de EI, transmisă prin Sfinţii Apostoli şi ucenicii lor, formulată şi 
tezaurizată apoi de Sfinţii Părinţi ai celor şapte sinoade ecumenice. 


Ortodoxia este, astfel, garant al neabaterii de la ceea ce a fost firesc şi normal de la 
început. În această privinţă episcopul sârb, distins cărturar, Nicolae Velimirovici 
(1880-1956),..., spune: „Credinţa ortodoxă este toată din cer şi toată este cerul. 
Celelalte credinţe sunt mai mult Sau mai puţin un amestec al cerului şi al 
pământului, un amestec al sfinţeniei şi al păcatului. Cândva întreaga 
creştinătate a fost ceea ce este acum Ortodoxia, dar pe urmă, bucată cu bucată, 
s-a rupt şi S-a separat conform cu păcatul şi cu filozofia păcătoasă. lar cauza 
acestei rupturi şi Schisme este aceea că oamenii „au amestecat cerul cu 
pământul, au aruncat praful pământesc în strălucirea divină, căci această 
strălucire divină le-a fost prea tare... ” (Suflete înviate, vol. LX, p. 169). 


lubiţi credincioşi, Duminica Ortodoxiei, prima din Postul mare, ne aminteşte în 
fiecare an de acest dar nepreţuit de care ne bucurăm toţi cei care vieţuim în această 
credință firească, autentică, normală. Pentru această bucurie, mulțumind lui 
Dumnezeu, trebuie să fim recunoscători în acelaşi timp tuturor bărbaţilor drept 
credincioşi, alături de o mulțime de femei cucernice, care în decursul istoriei au 
luptat uneori cu preţul vieţii pentru afirmarea Sfintei Ortodoxii. 


O dată cu biruinţa generală a dreptei credinţe asupra puzderiei de crezii şi secte, 
Duminica Ortodoxiei marchează propriu zis un eveniment concret din istoria 
Bisericii Universale: reaşezarea în drepturile cuvenite a cultului Sfintelor Icoane, 
prin hotărâre sinodală, în ziua de 11 martie 843. 


Până la această dată, însă, istoria a consemnat mai bine de un secol de frământări, 
drept credincioşii având de înfruntat prigoniri crunte din partea celor care 
considerau sfintele icoane idoli, chipuri cioplite, neînţelegând că închinarea nu se 
face, de fapt, materiei, culorilor etc., ci se aduce cinstire persoanelor sfinte 
reprezentate pe ele. lar temeiul fundamental al cinstirii icoanelor este însăşi 
întruparea Mântuitorului („lar Cuvântul Trup S-a făcut”, loan I, 14): Fiul lui 
Dumnezeu luând chip omenesc, fiind, astfel, văzut de oameni, poate fi reprezentat 
în imagini. De asemenea, toate persoanele sfinte recunoscute ca atare. 


Ei bine, acest fapt n-a fost înţeles de cei obişnuiţi a tâlcui Scriptura după literă şi nu 
după duh, neștiind că „litera ucide, iar duhul face viu” (II Cor, III, 6). Prigonirile 
veneau uneori chiar din partea unor cârmuitori, cum s-a întâmplat în cazul 
împăratului Leon al III-lea Isaurul şi al fiului său, Constantin Copronim, în secolul 
al VIII-lea. Faţă de rătăcirea lor a luat atitudine, între alţii, Sfântul loan Damaschin 
( 750), prin cuvântul rostit şi scris. Apărători şi ocrotitori ai sfintelor icoane au 
fost mai apoi împărăteasa Irina şi patriarhul Tarasie, care au convocat cel de-al 
VII-lea sinod ecumenic (787) care în această privință a hotărât: „Toate jucăriile 
copilăreşti şi glumele nebuneşti, scrierile mincinoase şi cele care s-au alcătuit 
împotriva cinstitelor icoane, trebuie să se predea episcopului Constantinopolului, 
spre a fi date la o parte, alături de celelalte cărți eretice...” (Canonul 9). 


Prigonirile n-au încetat, însă, o dată cu această hotărâre. Necinstitorii de icoane 
erau uneori deosebit de cruzi cu drept credincioşii. Multora dintre aceştia li se tăia 
capul chiar pe icoana la a cărei cinstire nu voiau să renunţe, sângele martirilor 
curgând, astfel, peste chipul sfânt reprezentat pe ea. 


Pe de altă parte, nu s-a întrerupt nici şirul apărătorilor dreptei credinţe, culminând 
cu actul semnat la 11 martie 843, de vrednica de pomenire Teodora împărăteasa 
împreună cu patriarhul Metodie, în duminica numită de atunci încoace a 
Ortodoxiei. 


Am făcut acest mic excurs istoric din recunoştinţă faţă de cei care au apărat 
cinstirea sfintelor icoane care împodobesc, astfel, până astăzi sfintele biserici şi 
casele credincioşilor, totodată ca să înţelegem de unde vine denumirea acestei 
duminici. 


Restabilirea cultului sfintelor icoane este doar unul din exemplele ce se pot da în 
legătură cu revenirea şi trăirea în normalitate. Ortodoxia, minunată în conţinut şi 
formă de manifestare, nu se doreşte a fi ceva spectaculos, cu toate că este receptată 
aşa de tot mai mulţi eterodocşi, mai ales dintre occidentali. Aceştia, atunci când îi 


descoperă tezaurul patristic, când participă la slujbele religioase, când privesc 
pictura bisericilor etc., exclamă emoţionaţi „Minunat! Magnific! Fantastic!” spre 
nedumerirea ortodocșilor prezenţi pentru care atmosfera vieţii ortodoxe înseamnă 
ceva natural, firesc. 


Căci ce este Ortodoxia în fond, decât vieţuirea creştină firească, potrivit cu vârsta, 
înţelegerea, râvna, trebuinţa fiecăruia? Sau, după cum foarte plastic se exprimă 
părintele Ene Branişte: „Botezul pruncilor în apa sfințită din cristelniţă, cununile 
puse pe capul mirilor în biserică, îngenuncherea cucernică sub epitrahilul 
duhovnicului pentru spovedanie, sau în faţa icoanelor pentru rugă, „paştele” primit 
cu frică şi cutremur la marea sărbătoare a Învierii, agheasma sfinţită la Bobotează, 
grija pentru împlinirea soroacelor tradiționale de pomenire a morţilor... . Luaţi 
creştinului ortodox pe acestea şi i-aţi luat totul!”. 


Este adevărat că pentru cineva care nu cunoaşte din interior aceste trăiri liturgice, 
ele pot să pară lucruri ieşite din comun. Această impresie o au îndeosebi aspiranţii 
la Botezul ortodox, cum s-a întâmplat de pildă cu solii trimişi de Țarul Vladimir al 
Rusiei în anul 988 la Bizanţ, spre a vedea la faţa locului viaţa Bisericii Ortodoxe. 
După ce au asistat la slujbele săvârşite în biserica Sfânta Sofia, la întoarcere i-au 
spus Țarului că au văzut „Raiul pe pământ” şi că în bisericile bizantine „îngerii 
cântă împreună cu oamenii”. Urmarea se cunoaşte: ţarul s-a încreştinat şi o dată cu 
el, curtea imperială şi mare parte a poporului. 


Precum se cunoaşte, trăirea ortodoxă se exprimă îndeosebi prin cult, fie public, fie 
particular. Slujbele ortodoxe, săvârşite în ambianța caldă a bisericilor, înfăţişează 
în modul cel mai plăcut şi convingător învăţătura creştină, sub forma imnelor 
cântate şi a citirilor diverse ce se fac. 


„Cultul ortodox este într-adevăr ceva unic în întreaga creştinătate”, afirmă cu 
Justeţe teologul Sergiu Bulgakov (1871-1944). Şi tot el spune mai departe: „EI 
uneşte culmile inspiraţiei creştine cu cea mai frumoasă moştenire antică primită 
din Bizanţ. Viziunea frumuseţii spirituale se uneşte cu cea a frumuseţii lumii. Este 
cerul pe pământ, manifestarea lumii spirituale; este arta ideală, care prin ea însăşi 
ne dă sentimentul dulceţii Bisericii!” (Ortodoxia). 


Iubiţi ascultători, fericiţi că noi românii suntem fii Sfintei Ortodoxii, avem datoria 
s-o apărăm cu toată fiinţa noastră, în caz de nevoie chiar cu preţul vieţii. Trebuie să 
observăm, însă, un lucru: credinţa cea dreaptă nu mai este prigonită acum frontal, 
ca în Biserica primară, ci prin mijloace ocolite, subtile, diabolice, mult mai viclene 
şi rafinate, promovate îndeosebi prin intermediul mas-mediei. 


Părintele american, convertit la Ortodoxie, Serafim Rose (1934-1982) într-o carte a 
sa, intitulată „Orthodoxy and the Religion of the Future” („Ortodoxia şi religia 
viitorului”), prezintă, spre exemplu, câteva din principalele confruntări pe care le 
are ortodoxia astăzi cu aşa numitele fenomene paranormale, cu mişcările 
„harismatice” etc., ce-şi fac şi tot mai mult simțită prezenţa şi în societatea 
românească. 


Salvarea va veni, însă, numai prin întoarcerea la credinţa firească, normală, 
autentică, sădită dintru început în sufletele noastre, de către Ziditorul a toate. Celor 
care se îndoiesc de aceasta la punem în faţă un fragment din Evanghelia ce s-a citit 
astăzi la Sfânta Liturghie în această primă duminică a Postului mare: „Şi a zis 
Natanael: din Nazaret poate fi ceva bun? Filip i-a răspuns: vino şi vezi!” (loan 1, 
46), cuvinte care pentru sceptici pot fi adaptate astfel: la întrebarea: „Poate fi 
Ortodoxia cea care să mântuiască lumea?”, iar răspunsul dat de toţi cei care cunosc 
într-adevăr realitatea va fi neîndoielnic „Vino şi vezi!”. Amin. 


Pr. dr. Octavian Pop - Predică la Duminica Ortodoxiei (Duminica întâi din 
Post) 


Ne găsim astăzi la sfârşitul primei săptămâni a Postului mare, în Duminica 
Ortodoxiei sau a dreptei credinţe. În această Duminică, Biserica noastră face 
amintirea acelei zile în care, cu aproape 1.200 de ani în urmă, Ortodoxia a biruit 
credinţa cea rătăcită a acelora care erau împotriva cinstirii Sfintelor Icoane şi care 
ziceau că cinstirea şi închinarea la sfintele icoane ar fi o închinare la idoli, o 
închinare păgânească şi că icoanele, din această pricină, trebuie scoase din 
bisericile creştine. În zadar le spuneau creştinii ortodocşi acestor rătăciţi că cinstind 
sfintele icoane, nu cinstesc nici lemnul, nici culoarea, ci pe sfântul care este în 
icoană, căci lupta aceasta a devenit tot mai aprigă. Începând din anul 725, în timpul 
împăratului bizantin Leon Isaurul, lupta a ţinut peste o sută de ani, până în zilele 


împărătesei bizantine Teodora şi ale fiului ei, Mihail al III-lea, până în anul 842. În 
zilele lor s-a introdus din nou cinstirea Sfintelor Icoane, iar în sinodul ţinut la 
Constantinopol, tot în acel an, sub patriarhul Metodie, s-a hotărât pentru totdeauna, 
ca amintirea acestei biruinţe a dreptei credinţe împotriva celei rătăcite, să fie 
serbată în fiecare an, la Duminica întâia a marelui post. lată de ce sfânta noastră 
Biserică serbează de aproape 1.200 de ani, neîntrerupt, amintirea acestei biruinţe şi 
de ce Duminica de astăzi este numită Duminica Ortodoxiei. Acest lucru ne arată 
clar ce însemnătate au sfintele icoane pentru viaţa noastră religioasă, pentru viaţa 
noastră de creştini. 


Înainte de a începe pictorii bisericeşti să împodobească locașurile sfinte cu icoane 
luate din Sfânta Scriptură şi din viaţa Bisericii sau a sfinţilor, icoane lucrate în 
culori, chiar şi înainte de a fi înălțate bisericile creştine, încă pe vremea când Sfinţii 
Apostoli petreceau pe pământ, Dumnezeu însuşi a prea mărit o icoană, care este 
cea mai simplă si mai nemeşteşugită din câte ne putem noi închipui. Citind însă din 
Faptele Apostolilor ne putem da seama că : „Credincioşii scoteau pe cei bolnavi în 
ulițe şi-i puneau pe paturi şi pe tărgi, ca, venind Petru, măcar umbra lui să 
umbrească pe vreunul dintre ei. Şi se aduna şi mulțimea din cetăţile dimprejurul 
Ierusalimului, aducând bolnavi şi bântuiţi de duhuri necurate şi toţi se vindecau” 
(Faptele Ap. V, 15—16). Şi umbra lui Petru a căzut pe paturile şi pe tărgile 
bolnavilor şi atunci durerile şi duhurile necurate au încetat. lată ce putere avea 
chiar la leagănul creştinismului o umbră, această icoană a chipului omenesc, 
nefăcută de mână de om. Prin aceasta, Dumnezeu însuşi a introdus icoanele în 
Legea nouă, în Biserica întemeiată de Fiul Său pe pământ. 


Și astăzi vedem catapeteasma bisericilor plină de icoane sfinte de sus şi până Jos, 
vedem şi pereţii bisericilor împodobiţi cu chipurile sfinților. Care este rostul lor? 
Noi ştim, că din diferitele semne, care ne aduc aminte de cei ce sunt departe de noi, 
sau ne-au părăsit cu totul, plecând în lumea de dincolo, nimic nu ne emoţionează 
cu atâta putere inima noastră ca fotografia lor. Orfanul care şi-a pierdut părinții, 
mama care-şi jeleşte copilul iubit, sau soţul, privesc la fotografiile celor decedați şi 
simt în mod tainic că acei care le-au fost dragi, parcă sunt iarăşi aproape de ei, simt 
o adevărată mângâiere privind la chipul lor drag. În felul acesta ar trebui să fie şi 
cu icoanele bisericeşti. Prin ele, Biserica vrea să ne aducă aminte de sfinţi, vrea ca 
noi privind la întâmplările din viaţa lor închipuite pe icoane, să ne aducă aminte de 
virtuțile lor, de sfinţenia vieţii lor faţă de credinţă şi să le dăm, pentru toate acestea, 
laudă şi cinste, fiindcă prin această laudă şi cinste, Îl prea mărim pe Însuşi 
Dumnezeu care este minunat întru Sfinții Săi. 


Dacă ne sunt scumpe fotografiile părinților şi ale prietenilor noştri, cu atât mai 
scumpe trebuie să ne fie icoanele sfinte şi cine ştie privi o icoană sfântă cu ochiul 
credinţei, acela simte numaidecât folosul sufletesc pe care îl aduce ea. Despre 
Sfântul Grigorie de Nissa ni se spune că ori de câte ori privea icoana lui Avraam, 
care din ascultare şi iubire față de Dumnezeu voia să junghie pe fiul său Isaac, 
totdeauna era mişcat până la lacrimi. 


Istoria bisericească ne-a păstrat amintirea multor întâmplări, care ne dovedesc 
puterea cea mare a icoanelor asupra inimii omeneşti. Ea ne spune, printre altele, că 
un tânăr din părinţi bogaţi, trăind timp mai îndelungat o viaţă în desfrâu, a văzut o 
dată într-o biserică icoana împăratului David vărsând pentru greşelile lui şiroaie 
de lacrimi, pe care un înger le prindea într-un vas de aur. lar sub icoană erau 
scrise cuvintele fericitului Augustin: „David a păcătuit numai o dată şi a plâns 
întot-deauna. lar tu păcătuieşti întotdeauna şi nu plângi niciodată ”. Icoana şi 
cuvintele acestea au mişcat aşa de profund inima tânărului, încât el, chiar din 


acea clipă a început o altă viaţă, bineplăcută lui Dumnezeu. 


Sfintele icoane, deşi sunt lucruri fără viaţă şi fără putere de la sine, ele pot fi totuşi 
de un deosebit folos sufletesc pentru creştinul care le priveşte cu ochiul credinţei. 
Iată, deci, rostul icoanelor cu care se impodobeşte lăcaşul dumnezeiesc. lată pentru 
ce Biserica ne învaţă să le cinstim, ca pe nişte lucruri sfinte,care ne pot mijloci 
mari foloase sufleteşti, iată de ce înaintaşii noştri obişnuiau a împodobi sfintele 
icoane cu odoare scumpe, cu mărgăritare, cu salbe de aur şi iată de ce creştinii 
evlavioşi aprind în toate bisericile în faţa sfintelor icoane candele şi lumânări. De 
aici şi obiceiul vechi creştinesc de a sfinţi icoanele, înainte de a le aşeza la locul 
lor. 


Când se aduce pruncul nou-născut pentru întâia dată la biserică, preotul 
îmbisericindu-l, îl închină pe noul fiu al lui Hristos în faţa icoanelor. Mirii care au 
primit Sfânta Taină a cununiei se închină în faţa sfintelor icoane, pentru ca sfinții 
de pe ele să le stea într-ajutor, în calea grea a vieţii. Creştinii, când intră şi ies din 
biserică, sărută sfintele icoane. Astfel, cinstirea sfintelor icoane este strâns legată 
de viaţa noastră de creştini, de la naştere şi până la moarte. 


De aceea şi Duminica de astăzi, deşi cade în timpul Postului mare, este o zi de 
bucurie, pentru că ne aduce aminte de ziua în care sfintele icoane au fost readuse 
cu mare alai în sfintele noastre biserici. Ea ne mai aduce aminte de datoria pe care 
o avem, de creştini faţă de sfintele icoane, şi ne dă chezăşia că aceia care şi astăzi 
sunt împotriva cinstirii sfintelor icoane, vor rămâne de ruşine, ca şi înaintaşii lor, 


cu veacuri în urmă. Sfintele icoane vor rămâne întotdeauna odoare scumpe inimilor 
creştine şi mijloace alese pentru prea mărirea lui Dumnezeu şi a sfinților Lui. 


Pr. dr. Octavian Pop, „De la cuvânt la faptă - predici” 


Părinte Ciprian loan Staicu - Predică la Duminica Ortodoxiei 


Predica dragului nostru Părinte Ciprian loan Staicu la Duminica Ortodoxiei - 25 fe- 
bruarie 2018: 


În numele Tatălui și al Fiului şi al Sfântului Duh ! 


Iubiţi credincioși, Evanghelia pe care tocmai am citit-o, am putea să-l spunem că 
este o evanghelie a întâlnirii. Ca şi în alte ocazii, Mântuitorul lisus Hristos, pe unde 
trecea, convingea prin simpla Sa prezență, convingea prin Cuvântul Său plin de 
dragoste, convingea ca oamenii să-L urmeze prin faptul că El Însuşi nu era 
altcineva decât Fiul Tatălui, care din ascultare față de Tatăl, S-a întrupat pentru noi 
şi pentru a noastră mântuire. Unii ar spune în ziua de astăzi, că ceea ce făcea 
Hristos era o lucrare de propagandă. EI Însuşi a fost văzut ca un personaj de către 
vrăjmaşii Lui, Care a venit să aducă ceva nou. 


Și s-au gândit că a venit să aducă o nouă învățătură. Însă puţin s-au gândit ei, 
pentru că Hristos n-a venit să aducă doar o nouă învățătură, ci a venit să aducă un 
nou mod de viaţă. lar viaţa aceasta nouă, este numită de Sfântul apostol Pavel: 
"Făptura cea nouă în Hristos.” 


lar pentru ca noi să înțelegem ce înseamnă această "făptură nouă în Hristos”, 
trebuie să avem o temelie. lar temelia o reprezintă cuvintele pe care le-am auzit 
spuse și de către Natanael: "Rabi, Tu ești Fiul Lui Dumnezeu, Tu ești Împăratul 
lui Israel.” 


In cărțile mai noi de cult, care suferă de așa-zisa curăţire a textelor liturgice făcută 

de către ecumeniști, de dimineaţă, la Utrenie, după Evanghelia care o citim, în 

această perioadă a Triodului, duminica se cântă două cântări pe glasul al optulea, 

iar prima cea cu slavă începe cu cuvintele: "în calea mântuirii” , iar în cărțile mai 
noi spune: "în cărările mântuirii”. 


Nu există două cărări, nu există trei cărări, nu există cinci cărări, nu există zece 
cărări, există una singură, care a spus despre Sine: "Eu sunt Calea, Adevărul şi 
Viaţa” şi Acesta este Fiul lui Dumnezeu - Hristos, Domnul nostru. 


Însă încetul cu încetul, oamenii trebuie obișnuiți să li se relativizeze credinţa, 
pentru ca atunci când sincretismul va fi dat pe faţă, şi înlocuirea lui Hristos cu un 
Hristos mincinos va fi dată pe față, oamenilor au să li se pară că este urmarea unui 
proces prin care au trecut şi că aici ar trebui să se ajungă. 


Însă, după cum am auzit în apostolul care s-a citit, multe au suferit oamenii pentru 
Dumnezeu, atât în Vechiul Testament, cât şi în Noul Testament, ajungând Sfântul 
apostol Pavel să spună despre sine şi despre ceilalți apostoli, că sunt gunoiul lumii. 
Ceea ce este frumos la gunoi, pe lângă faptul că atunci când spunem că gândul 
acesta este ceva respingător, este că gunoiul se adună. 


Și gunoiul se adună şi se pune într-un loc. Ori gunoiul acesta al lumii, adică cei 
drept-credincioşi, care sunt gunoi în fața lumii, însă sunt mărgăritare în faţa lui 
Dumnezeu, sunt înduraţi de Dumnezeu întru aceeaşi mărturisire a lui Hristos, şi 
duși pe Calea Crucii, spre singura Poartă spre înviere şi spre făptura cea nouă, 
pentru Hristos, care este răstignirea, moartea şi apoi urmează învierea. 


Pentru că ieri a fost prăznuit Sfântul loan Botezătorul şi pentru că pe Sfântul loan 
Botezătorul îl avem aici, alături de noi, acum, citind ieri canonul de la Utrenie, m- 
am gândit că se potriveşte un cuvânt de acolo cu sărbătoarea de astăzi a Sfintei 
Ortodoxii. lar în cântarea a 5-a, se spune aşa: "noapte neluminată celor nelegiuiţi 
ești, Hristoase, iar credincioșilor eşti luminare”. Cum poate Hristos să fie pentru 
unii luminare, și pentru alţii, noapte neluminată? 


De vină nu-i Hristos! EI este Fiul lui Dumnezeu întrupat. Însă pentru ca cineva să- 
L perceapă pe Hristos ca fund ”o noapte neluminată”, trebuie să facă parte, după 
cum ne spune imnograful, din categoria celor nelegiuiți. Ori nelegiuiţii sunt aceia 
care nu respectă Legea, sunt cei care se împotrivesc Legii, sunt cei care nu 
recunosc Legea, ori Legea pe care a adus-o Hristos, este că oamenii - şi spunea EI 
lui Sfântului Nicodim că va veni vremea când oamenii se vor închina în Duh și în 
Adevăr. Se vor închina Tatălui, lui Dumnezeu Celui Unic, însă nu se vor mai 
închina cum s-au închinat în Vechiul Testament, unde credeau că este un singur 
Dumnezeu şi nu ştiau prea multe despre Sfânta Treime, ci se vor închina aceluiaşi 
unic Dumnezeu, se vor închina Tatălui, însă prin Fiul, în Duhul Sfânt. 


Deci depinde de noi, de viaţa şi mărturisirea noastră dacă facem parte dintre cei 
pentru care Hristos este luminare, sau este noapte neluminată. Şi continuă imno- 
graful:  ”Credincioșilor ești luminare, întru desfătarea Dumnezeieștilor Tale 
Cuvinte”. 


Cuvintele lui Hristos - ne spune Sfântul Marcu Ascetul - sunt viață. Tot Sfântul 
Marcu Ascetul ne spune în Filocalie, volumul întâi, că Hristos este ascuns în 
poruncile Sale. Ascuns nu pentru că vrea să se ascundă, ci ascuns ca un mărgăritar 
care aşteaptă să fie descoperit. lar tot ceea ce trebuie să ştim noi despre Hristos, tot 
ceea ce trebuie să ştim noi despre Sfânta Treime, ne-a descoperit Dumnezeu în 
Vechiul Testament şi în Noul Testament. 


ȘI pentru ca să înţelegem că de noi depinde, de mărturisirea noastră depinde dacă 
suntem ortodocşi cu viața sau nu, am să vă mai citesc și o părticică mică din 
Sinaxarul de ieri - unde se spune că cinstitul cap al înainte-mergătorului, după ce 
vreme de sute de ani a tot peregrinat pe la o familie sau alta de credincioși, pe la 
un preot sau altul, a ajuns la un moment dat la un oarecare Eustatie - monah şi 
preot, deci ieromonah. Însă acesta era arian. Și Sfântul loan Botezătorul făcea 
multe minuni, iar acest arian, acest eretic, spunea că datorită credinţei pe care el 
o are, Sfântul loan Botezătorul face minuni, şi îşi baza, şi îşi temeluia credinţa lui 
greşită ca fiind adevărată, pe faptul că Sfântul loan Botezătorul nu înceta să facă 
minuni. 


Exact cum spun ecumeniştii de astăzi: "Aţi văzut? - Sfânta Lumină vine, la 
Ierusalim, când se roagă patriarhul Ierusalimului, chiar dacă el a semnat hotărârile 
din Creta...” 


Insă, ce s-a întâmplat: Acesta fiind alungat de către drept-credincioși din peștera 
unde locuia, căci precupețea tămăduirile (deci câștiga bani), care se făceau de 


Sfântul cap, şi le arăta ca fiind făcute de eresul lui, din voia lui Dumnezeu cinstitul 
Cap a rămas în peşteră, şi a fost ascuns acolo până în vremea lui Marcel. Deci 
iată cum ereticul pleacă şi Sfântul rămâne. 


Așa s-a întâmplat în istoria Bisericii întotdeauna. Ereticii au avut o perioadă în care 
s-au înmulţit, au ajuns să stăpânească, să predomine, însă, unora le-a venit moartea, 
altora le-a venit exilul, altora le-a venit căderea şi apostazia totală ajungând, mai 
ales în epoca de după schismă, ajungând să fie slujitori ai Apusului, să fie 
hirotoniți ca episcopi eretici de către Papă. 


După ce a trecut toată această perioadă, Biserica totdeauna a triumfat, dreapta 
Credinţă întotdeauna a revenit, şi de aceea, noi când începem Postul mare ajungem 
la această primă temelie a înaintării noastre către Golgota care este dreapta 
Credinţă, adică Sfânta Ortodoxie. 


În faţa noastră, avem o icoană. O icoană pe care, acum o lună de zile, am primit-o 
de la părintele Sava, şi căreia i-am făcut o ramă, şi ca niciodată, i-am pus şi pe 
spate un pic de geam ca să se vadă troparul și cântările care sunt aicea. lar această 
icoană înfăţişează jertfa Părinților Athoniţi în vremea patriarhului Vekkos. Şi 
atunci, ca întotdeauna, au fost două categorii de credincioşi: unii care nu s-au 
lepădat de Hristos, unii care n-au vrut să slujească cu fraţii lor care ziceau că au 
cuget ortodox, care ziceau că sunt în continuare ortodocși, dar care de fapt erau 
filo-latini, şi de fapt erau eretici. 


Și pentru că erau eretici, erau plini de ură împotriva adevărului şi au venit în frunte 
cu patriarhul acela, şi-au venit cu armată, şi au vrut să-l convingă pe părinții 
athoniți să slujească împreună cu ereticii. Unii au făcut-o, cum s-a-ntâmplat la 
Mănăstirea Xiropotamu şi a picat biserica peste ei, unii n-au făcut-o, şi au ajuns, 
cum este înfățișat în această icoană, să fie aruncaţi în mare, să fie spânzurați, să fie 
decapitați, să fie arşi de vii, să fie schingiuiți pentru că L-au iubit pe Hristos mai 
mult decât lumea aceasta. 


Spunea cineva, la un moment dat, trecând pe lângă Miercurea Ciuc, unde este un 
sătuc, se numeşte Ciceu, că în fiecare cută a pământului din acea localitate, este 
câte o picătură de sânge de martir. Ne referim la alți martiri, la cei care şi-au apărat 
țara de invaziile cotropitorilor de-a lungul timpului, şi mai ales în ultima sută de 
ani. 


Insă, dacă e să facem o analiză a ceea ce înseamnă pământul acesta pentru noi toţi, 
țara în pământul căreia se află cele mai multe Sfinte moaşte de mucenici, este 


România. De aceea este atâta de urâtă de către cei necredincioşi, de aceea se 
răzvrătesc împotriva ei cu tot felul de planuri antihristice pentru că vor să distrugă 
cu totul, însă nu doar trupeşte, ci vor să ni-L ia pe Hristos din sufletul nostru. 


Ortodoxia, iubiţi credincioşi, este adevărata Biserică. Şi adevărata Biserică este una 
singură, Biserică ce nu se împarte, nu se desparte, nu se înmulțește, nu se copiază, 
ci rămâne unul şi același trup viu al lui Hristos, iar Hristos este unicul cap al 
acesteia. 


Acestor Părinți Athoniţi din această icoană, au încercat ereticii să le închidă gura. 
lar pentru că ieri am pomenit - cum ziceam - aflarea cinstitului cap al Sfântul loan 
Botezătorul, mă gândeam care sunt soluțiile pe care le găseşte Dumnezeu 
împotriva celor care vor să închidă gura celor drept credincioși. 


Cum ne vorbesc nouă astăzi Sfinţii care s-au adunat acum peste 1300 de ani, atunci 
când în anul 843 a fost statornicită această sărbătoare? Cum ne vorbesc nouă 
astăzi, ce ne îndeamnă să facem? Sfântul loan Botezătorul, cu capul tăiat fiind, de 
pe tipsie încă o mustra pe lrodiada pentru păcatul ei - ne spun Sfinţii Părinți. 


Sfinţii mucenici athoniţi, acolo unde au fost martirizați, acolo unde la multe mă- 
năstiri există o piatră numită piatra sângelui, unde au fost ei decapitaţi, atunci când 
plouă, sau atunci când ninge, pe piatra aceea, întotdeauna nu se lipește nimic, ea 
rămâne curată, şi uscată, şi la vreme de furtună, acele pietre se înroşesc ca fiind ca 
de sânge. 


Deci ne vorbesc Sfinţii aceştia nu numai prin mucenicia şi mărturisirea lor, ci 
mărturisirea pe care un ortodox o dă, rămâne până la sfârșitul veacului. 


Ne vorbesc Sfinţii Mărturisitori prin icoanele lor. Când ne uităm la o astfel de 
icoană şi vedem pe de o parte ura omului împotriva adevărului, şi pe de altă parte 
dragostea omului pentru Adevăr şi pentru a suferi pentru Adevăr, ne dăm seama că 
viaţa aceasta este simplă: ori ÎL iubeşti pe Hristos mai mult decât viaţa ta, ori nu-L 
iubeşti pe Hristos mai mult decât viaţa ta. 


Au încercat să le închidă gura Părinților Athoniţi şi tuturor părinților mucenici și 
mărturisitorilor, au încercat acest lucru ereticii, însă n-au reuşit pentru că ele 
vorbesc prin slujbele lor. Prin slujbele pe care alți sfinți le-au făcut, pentru ca să 
ne-nveţe şi pe noi care este Calea prin care la momentul potrivit (nu cum zic alții 
că ne grăbim, sau că mai aşteptăm), şi la momentul potrivit, atunci când Hristos ne 


cheamă la mărturisire, să spunem da, să spunem prezent!, să spunem: "Da, 
Doamne, aici sunt!” 


Sfântul Paisie Aghioritul spunea în acest sens, că cea mai ușoară cale de 
mântuire a omului este luând aminte şi citind canonul pe care Biserica l-a făcut 
pentru Sfinţii pomeniţi într-o anumită zi, canonul care se citeşte la Utrenie. 
Pentru că acel canon nu este altceva decât o sinteză a vieţii Sfântului sau 
Sfinţilor respectivi, şi ne arată astfel Biserica, ce trebuie să facem pentru a 
ajunge şi noi la sfinţenie. 


Au încercat să ne închidă gura eretici Sfinților mucenici și mărturisitori, prin 
multe metode, însă ei vorbesc peste veacuri, prin Sfintele lor moaşte. Prin 
minunile care se fac, prin modul în care-i aduc pe oameni la dreapta credinţă, și 
repet aici un exemplu pe care l-am mai dat de curând cu acel eretic protestant 
care citea - spre rușinea noastră, citea mai mult decât citim noi... 


Citea Sfânta Scriptură în fiecare zi, și ajungând la un text pe care n-a putut să-l 
înțeleagă, şi gândindu-se el care este sensul acelui text, şi ştiind că dacă se va 
duce la alți frați de-ai lui protestanți , aceia îi vor da - câte capete, atâtea 
interpretări, s-a tot gândit, s-a tot gândit, și-a dat seama că cu mintea nu poate să 
înțeleagă , şi atunci a început să se roage. 


EI nu avea conștiința faptului că este în erezie, nu avea conștiința faptului că nu-L 
slujeşte pe Dumnezeu cel adevărat, dar totuși, cu sinceritatea lui de a pricepe 
cuvântul lui Dumnezeu, s-a pus în genunchi şi a început să se roage. Și se ruga în 
fiecare zi câte o oră. Și s-a rugat așa 82 de zile. Nimic. N-a primit nici un răspuns. 


La un moment dat, i s-a arătat totuși un înger, şi i-a spus: "Ce vrei de la Dum- 
nezeu, ce tot ceri?” 


"Vreau și eu sensul acestui text. ” 


Și-a spus: "Degeaba-l ceri din cer, răspunsul nu-l afli din cer, de la Dumnezeu, 
răspu-nsul e pe pământ. ” 


"Unde pe pământ? ” 
-”Te duci la cartea respectivă (a Sfântului Vasile cel mare) și citeşti acolo, să vezi 


cum interpretează Sfântul Vasile cel mare acel text. El nici nu auzise că există 
Sfântul Vasile cel mare. Și s-a dus la o bibliotecă teologică și l-a căutat, şi-a găsit, 


şi-a citit, şi a înțeles, și a aflat de Sfânta Ortodoxie, şi-apoi s-a botezat, şi la ora 
actuală este ortodox. Deci iată cum prin exemplul vieţii lor, prin scrierile lor, prin 
icoanele lor, Sfinții rămân vii. 


Mesajul pe care Sfânta Ortodoxie îl transmite astăzi, nu este şi n-ar trebui să fie 
acela - cum se spune în pastorala Patriarhiei Române, să fi samarinean milostiv. 
Adică mai daţi-ne şi anul ăsta, că mai avem nevoie... În fiecare an omul este 
îndemnat să facă fapte bune. Însă Ortodoxia nu este doar o faptă bună. Ortodoxia 
nu-i doar ceva social, doar ceva moral. Nu este un cod de legi morale pe care să-l 
respecţi şi cu asta să ajungi la fericire. 


Ci Ortodoxia înseamnă cruce. Noi când venim la slujbă, nu venim ca să ne simțim 
bine, dacă am venit de departe să mai moţăim câte un pic, dacă am venit de 
aproape şi n-am mai prins loc, să mai stăm și în picioare, însă venim pentru a face 
un antrenament ca-n momentul în care - poate fără să ne dăm noi seama că vine 
acel moment - vom fi chemaţi la mărturisire. Şi la Cruce, la Golgotă, şi poate la 
mucenicie, să nu ne trezim cum se zice, ca luat din oală. Şi să ştim că aceea este 
adevărata noastră chemare. 


Să ştim că ortodoxie fără cruce este ”ortodoxie” ecumenistă. Iubire, şi pace, şi 
pace, şi iubire... Şi-atunci ce facem cu cuvântul lui Hristos Care a spus că "Eu am 
venit în lume ca să aduc sabie?” Și există o icoană, destul de greu de înțeles, 
preluată din textul Cărţii Apocalipsei, bazându-se pe textul ei, cu Hristos - Fiul lui 
Dumnezeu, din a Cărui gură iese o sabie. Nu o ţine în mână. lese din gura Lui. 


Şi atunci înţelegem noi cuvântul Scripturii, cuvântul Apocalipsei, când Îngerul 
Domnului le spune acelor îngeri căzuţi, acelor episcopi: ”Rău-credincioşi” că dacă 
erai cald sau erai rece, mai era cum era, dar "eşti căldicel”. Şi spune omului: "te 
voi scuipa din gura Mea!” Cumplit ! Dumnezeu care ne iubeşte, Dumnezeu care 
ne-a creat, Dumnezeu care ne binecuvântează, Dumnezeu cu care ne împărtășim 
cuharistic, să-l spună omului că poate să fie scuipat din gura Lui... Adică să nu-L 
mai recunoască Dumnezeu ca fiind al Său..., pentru că omul n-a vrut să fie al lui 
Dumnezeu, a vrut să fie doar al lui, omul a vrut să fie al satancei... 


Deci Sfânta Ortodoxie nu este altceva decât acel mod de viață prin care suntem 
chemaţi să nu mai trăim numai pentru noi înșine. Noi când plecăm de la Sfânta 
Liturghie, trebuie să fim pregătiți pentru mucenicie. Dacă noi venim la Sfânta 
Liturghie doar pentru a face ceva, și nu pentru a deveni cu adevărat cineva, încă n- 
am înţeles lucrurile așa cum se cuvine. 


Deci Patriarhia Română, în Duminica Ortodoxiei, strânge bani. Patriarhia Română, 
în Duminica Ortodoxiei, vorbeşte frumos despre lupta pentru cinstirea Sfintelor 
icoane, însă când e vorba despre icoana contemporană, când e vorba de omul de 
astăzi, nu 1 se mai spune ca atunci când te rogi cu un eretic care nu cinstește 
Sfintele icoane este urâciune în fața Domnului. 


SR 5 e 


Spunea un părinte din Italia de curând: "Niciodată la noi în biserică nu se vor face 
rugăciuni cu ereticii”. Le spunea celor 3 familii de români din parohia lui, care, 
întrerupseseră comuniunea cu erezia. Când a venit săptămâna de urâciune ecu- 
menistă în ianuarie, nu numai că s-a rugat împreună cu ereticii, dar i-a trimis 
episcopul Siluan un Cardinal pe cap... Şi cu cardinalul, au făcut Vecernie... 


ȘI un frate, fost consilier pe la Biserică, cu binecuvântarea duhovnicului lui, s-a 
dus şi el să se roage, dar nu putea în Biserică, că acolo erau ereticii. S-a dus în 
curte. A scos acatistul Bunei-Vestiri, şi aşa, în gând, uşor-uşor, cu 2-3 bannere pe 
lângă el, în care spunea că Ortodoxia e singura Biserică, că ecumenismul este 
erezie, că Papismul este hula împotriva Duhului Sfânt. Simplu și frumos. 


Și au fost două categorii de răspunsuri, de atitudini: Atitudinea italienilor care 
veniseră cu cardinalul, care trecând pe lângă omul cel paşnic şi liniştit din curte, 
care stătea în colțişorul lui, şi se ruga acolo, căci nu putea să se roage înăuntru cu 
ereticii, l-au întrebat în italiană: "Ce scrie pe bannere?” Iar el, sărmanul, cu toate că 
are vreo 17 ani de când este acolo, i-a spus în engleză: "Îmi pare rău, nu știu 
italiană.” Invitându-l dacă vor să afle ce scrie acolo, să înveţe limba română. 
Totuşi, oamenii aceia voiau să afle câte ceva. Şi li s-a spus apoi ce scrie acolo. ŞI- 
au zis: "Chiar aşa este? Dar care or fi argumentele?” Și s-a trezit în ei un pic 
neliniştea cea bună. 


Însă ortodoxul, de-al casei, preoteasa, trimisă de către părintele să facă ordine, cu 
toate că bietul om de care vă spun, stătea într-un colț în curte şi nu deranja pe 
nimeni, preoteasa a ieșit c-o falcă-n cer şi cu una pe pământ, să îl dea afară. Nici în 
curte nu puteau să rabde pe un ortodox care se ruga Maicii Domnului, în tăcere şi-n 
smerenie, acolo unde-l îndemnase şi pe el conştiinţa. 


Deci, iubiţi credincioși, ereticul nu este o persoană rea. Toţi oamenii sunt buni, însă 
în momentul în care un om cade într-o erezie, el ajunge ca încetul cu încetul, 
mintea lui să fie stăpânită tot mai mult de satana. lar satana nu vrea ca omul doar 
să cadă în erezie şi erezia să fie-n mintea lui, şi să n-o spună nimănui. El vrea ca 


acea erezie să fie mărturisită, să atragă şi pe alţii, să folosească toate mijloacele 
pentru a convinge. 


Acel părinte de care v-am zis din Italia, cu câteva luni în urmă, pentru faptul că nu 
reușise să închidă gura celor 3 familii de români dintr-o parohie de sute de familii, 
3 familu de români care au întrerupt comuniunea cu erezia, a fost numit de către 
episcopul Italiei, la şedinţa anuală a lor a tuturor preoţilor ortodocşi români din 
Italia, a fost numit: "rușinea Italie”. 


EI, preotul ecumenist, el preotul care nu făcuse nimic pentru ca să ştie credincioşii 
lui care e diferenţa între Ortodoxie şi erezie, ajunsese totuși pentru că nu fusese 
până atunci - torționar până la capăt întru apărarea ereziei şi întru blamarea 
Ortodoxiei, fusese numit: ruşinea Italiei. 


Transcriptul părții a 2-a: 


Mesajul adevărat al Ortodoxiei, care ne este nouă transmis astăzi, este: lubiţi fraţi, 
deschideţi bine ochii: Astăzi aţi aflat ce comoară mare a pus Dumnezeu în inima 
voastră, făcându-vă şi primindu-vă în Ortodoxie prin Sfântul botez. Deschideţi 
ochii, deschideţi inima ca în următoarele duminici să înţelegeți cum se trăieşte 
această Ortodoxie. Şi urmează Duminica Sfântului Grigorie Palama - unde aflăm 
Ce-i harul? Cum e cu harul? 


Astăzi, dacă se ţine de cuvânt, părintele loan Miron, a trecut pe vechi. Dac-ar fi 
făcut numai lucrul ăsta, n-ar fi fost chiar aşa mare bai! Dar odată cu treaba aceasta, 
oare, opunându-se învăţăturii Sfântului Grigorie Palama, va continua să înveţe şi 
despre har, lucrurile pe care le-a învăţat până acuma? Oare noi suntem cei, care, 
cum îi spunea fratelui Ştefan - părintele Macarie de la Oituz: "O să vă spun eu 
exact ziua şi ora când n-o să mai fie har în B.O.R. (Biserica Ortodoxă Română).” 
Ziceai că e cu ceas deșteptător... Alţii nu mai aşteaptă nici ora, nici ceasul...: "Vă 
spun eu de-acuma că nu mai este (har în B.O.R.)!”... 


Nu aşa merg lucrurile, iubiţi credincioşi. Căderea în erezie este posibilă oricui: 
oricare dintre noi ne-am putea afla la un moment dat - cel mai grav e când ne aflăm 
din neştiinţă - ne putem afla în greșeală, în păcat, în patimă, în erezie. Eu după ce 
mi-am făcut studiile în România și m-am dus în Sfântul Munte, şi discutând cu 
Părinţii de-acolo, mi-am dat seama că învăţasem cel puţin un sac de erezii la şcoală 
- pe post de ortodoxie. Predate frumos, așa, cu tot caracterul oficial... Şi încetul cu 
încetul, mi le-am scos din suflet pe fiecare, pentru că mi-am dat seama că dacă le 
păstrez acolo, n-am cum să mă mântuiesc. 


Şi va veni apoi, în mijlocul postului, Duminica Sfintei Cruci, care ne-arată sensul 
adevăratei Ortodoxii. Apoi exemple de smerenie şi rugăciune - Sfântul loan 
Scărarul şi Sfânta Maria Egipteanca, iar Duminica Floriilor, când vom ajunge 
acolo, cu Mila Lui Dumnezeu, ne arată că astăzi spui Osana”, mâine spui: 
"răstigneşte-L!” 


Oameni suntem. Și dacă oameni Suntem, nu trebuie să ne bazăm pe noi și pe 
mintea noastră, ci trebuie să ne bazăm pe Sfinţii Părinţi. Ei ne învaţă pe noi cu 
adevărat care este calea, ce înseamnă Ortodoxie. Ortodoxia, ca s-o poţi să 
trăieşti, trebuie s-o cunoşti. Ca s-o cunoşti, trebuie să citești. Ca să înţelegi ce 
citeşti, trebuie să te rogi. 


Dacă nici amărâtul acela de protestant, n-a putut să înţeleagă fără să se roage, 
Dumnezeu i-a răspuns nu pentru că s-a rugat, ci Dumnezeu i-a răspuns pentru că el 
era sincer în căutarea lui. 


Și dac-ar fi să facem o comparație între noii convertiți - şi-s foarte mulți - în 
Occident şi mai ales în America, noii convertiți la Ortodoxie și noi înşine, am 
putea să spunem: "Fraţilor, voi sunteţi ortodocşii, noi suntem cam niște păgâni.” 


Dacă n-am avea din pruncie Taina Sfântului Botez, noi am fi mai răi decât împă- 
raţii prigonitori din primele secole. Cei care nu ne cunoaștem credinţa, nu ne 
respectăm credinţa, şi n-o mărturisim altora: "Spune cât bine ţi-a făcut ție Domnul” 
- nu era cuvântul pe care Hristos îl spunea de fiecare dată celor cărora le cerea la 
început ce: "Crezi tu, că Cel care vorbeşte cu tine este Fiul Lui Dumnezeu”; 
”Învăţătorule bun, ce să fac?” - "De ce mă numești bun, că numai Dumnezeu e 
bun?” 


Cum îl invita Hristos pe fiecare să-L mărturisească ca fiind Fiu al lui Dumnezeu? 
Ereticii ecumeniști - şi cu asta închei - ce-au făcut ei Fiului lui Dumnezeu? Dacă 
despre Arie se spunea - şi a apărut în vis parcă Sfântului Alexandru, da? - i-a 
apărut Hristos şi i-a spus că Arie este cel care 1-a sfâşiat cămaşa, ecumeniştii 
acuma nu numai c-o sfâşie, ci se aseamănă cu cei despre care vorbea 


— Sfântul loan Gură de Aur în tratatul de preoţie, când el fiind îndemnat să 
primească preoţia, zicea: "N-aş putea să fac lucrul acesta!” De ce? “Îi văd 
pe preoții care sunt acum (erau atunci în secolul IV) şi zice: "După cum se 
comportă faţă de Hristos pe care ar trebui să-L slujească, comportamentul 
lor este ca al unor câini care trag cu toții de-o bucată de carne, și se sfășie 


unii pe ceilalți, şi se-atacă unii pe ceilalți, numa să prindă cât mai mult din 
halca aceea de carne.” 

— Sfântul Grigorie Teologul, când a fost obligat de către tatăl său (pe vremea 
aceea, episcopii erau căsătoriţi, unii, care vroiau), când a fost obligat să 
primească preoția, a fugit de acasă. Pentru că şi el considera preoția ca 
fiind foc dumnezeiesc care coboară din cer. 


lar astăzi preoția, a ajuns ca în Duminica Ortodoxiei, să tăiem chitanță, să strângem 
bănuţu, măcar dac-ar strânge preotul pentru pâinea copiilor lui, dar nu-i pentru 
asta, ci pentru ca peste câteva luni, sub cupola cea mare a Catedralei Mântuirii, să 
fie steaua lui David - aşa-i făcut în proiect !!! - şi să vină ereziarhul Bartolomeu, 
cică s-o sfințească!!! Ziduri, ziduri şi iar ziduri ! 


Iubiţi credincioşi, să rămânem întru dreapta credinţă, să nu ne considerăm pe noi că 
suntem, cum zic unii, singurii ortodocşi. Dacă ești ortodox, trebuie să fi plin de 
dragoste ca şi ceilalți să fie ortodocși! 


Preotul ce spune despre fiii lui duhovniceşti, despre turma lui? Spune: "Eu să mă 
mântuiesc primul, şi după mine - care vrea?” Nu așa ! Trebuie să se mântuiască 
toți, şi dacă toţi se mântuiesc, atunci şi el are o şansă la mântuire. 


Aceasta este gândirea ortodoxului: eu să-mi dau şi viaţa, însă fratele meu, sau sora 
mea, să cunoască Adevărul. Că-L va primi sau nu-L va primi, este conștiința, este 
hotărârea fiecăruia. Însă este important ca fiecare dintre noi să ne facem datoria! 
Pentru că în momentul în care vom ajunge în faţa lui Hristos la judecata 
particulară, vom fi întrebaţi: ” Ce ai suferit tu pentru credinţa pe care o ai tu în 
Mine?” Şi dac-o să-i spunem: "Doamne, am fost un om cumsecade, n-am făcut 
păcate mari, am stat frumos în banca mea”, dacă vom spune lucrul acesta, Hristos 
ne va arăta rănile Lui. Şi va spune: "Uite ce am pătimit eu pentru tine. Tu ce-ai 
pătimit pentru Mine?” Numai în stare de jertfă noi putem să ne aducem în faţa lui 
Hristos! 


Să ne ajute Bunul Dumnezeu ca atunci când Hristos ne cheamă, când spune: "Vino 
după Mine”, să nu ne mai întrebăm nimic altceva, nici măcar: "încotro mergem, 
Doamne, cât o să dureze, ce-o să facem?” ci să spunem: "Da, Doamne, îți mulţu- 
mesc!” 


O chemare mai frumoasă şi mai sfântă decât aceasta, n-ar fi existat decât să îmi 
spună Dumnezeu: "Vino după Mine.” Că dacă mergi după Dumnezeu, eşti nu 


numai în urma Lui, ci eşti cu EI, ești alături de El. Şi "dacă Dumnezeu este cu noi - 
zice psalmistul - cine poate să fie împotriva noastră?” Amin! 


Slavă lui Dumnezeu pentru toate |” 


Sursa: 
http://romanortodox.info/duminica-ortodoxiei-2018-cu- 
ciprian-ioan-staicu/ 


Ieromonahul Spiridon de la Schitul Rădeni - Cuvânt de învăţătură la 
Duminica Ortodoxiei (2018) 


Cu binecuvântarea ieromonahului Spiridon de la Schitul Rădeni, judeţul Neamţ, 
publicăm transcriptul predicii sfinției sale din Duminica Ortodoxiei (25 februarie 
2018); mulțumim fratelui Cristian Nicolae Bucuroiu pentru osteneala transcrierii 
acestei minunate predici. 


În numele Tatălui și al Fiului şi al Sfântului Duh. 


Cinstiţi frați iubitori de Dumnezeu, cu ajutorul Domnului am străbătut primele zile 
ale Postului mare, în care fiecare din noi ne-am străduit după putere şi râvnă, să 
împlinim ceea ce Biserica ne poruncește să facem în această perioadă. Să ne 
înfrânăm poftele, să ne curăţim sufletul şi trupul, şi să ne întărim în nădejdea 
Învierii. Toate aceste porunci noi le ştim sau ar trebui să ni le reamintim, pentru că 
le auzim adeseori în slujbele bisericeşti ale Postului mare. 


În rugăciunea de la sfârşitul Liturghiei Darurilor mai înainte sfinţite, preotul se 
roagă cu glas mare, zicând: “Stăpâne Atotţiitorule, Cel ce cu înțelepciune ai zidit 
toată făptura, şi pentru nespusa Ta purtare de grijă şi multă bunătatea Ta, ne-ai 
adus pe noi întru aceste prea cinstite zile, spre curățirea sufletelor și a trupurilor, 
spre înfrânarea pofielor, spre nădejdea Învierii, Care în 40 de zile ai dat mâna 


slujitorului Tău Moise, tablele celor dumnezeieşti slove, dă-ne și nouă, Bunule, 
lupta bună s-o luptăm, calea Postului să o săvârșim, credința nedespărțită să o 
păzim, capetele nevăzuţilor balauri să le sfărâmăm, biruitori asupra păcatului să 
ne arătăm, şi fără de osândă să ajungem şi a ne închina Sfintei Învieri. ” 


Această rugăciune bogată, exprimă în sinteză întreaga luptă duhovnicească pe care 
noi creştinii ar trebui să o ducem în perioada Sfântului și marelui Post. Dacă ați 
fost cu luare aminte, ați auzit şi expresia: "credinţa nedespărțită să o păzim”. 
Despre care credință vorbește aici Sfântul ierarh Grigorie Dialogul, cel ce ne-a 
lăsat rânduiala Liturghiei Darurilor? - Este credinţa care s-a păstrat în Biserica 
creştină cea adevărată, adică ceea ce s-a crezut întotdeauna de către toți creștinii 
din toate locurile. 


Despre această Credinţă dreaptă şi mântuitoare vorbeşte Sfântul apostol Iuda în 
epistola sa, zicând: “Să vă luptaţi pentru credința care odată pentru totdeauna le- 
a fost dată sfinţilor” (Iuda 1, 3). Această credință ortodoxă a noastră nu este 
inventată sau create de oameni, ci este descoperită de Mântuitorul nostru lisus 
Hristos, Sfinţilor Săi apostoli care au propovăduit-o în lume. 
Y Apoi Sfinţii Părinţi şi prin Sinoadele Ecumenice şi locale au întărit-o prin 
hotărârile dogmatice și Sfintele Canoane, 
Y apoi Sfinţii învăţători ai Bisericii au predat-o într-o succesiune neîntreruptă 
până astăzi. 
Y Iar martirii au pecetluit-o prin chinurile răbdate şi sângele vărsat ca să 
rămână neschimbată şi neclintită până la sfârșitul veacurilor. 


Din aceste puţine cuvinte am văzut că în lupta sa duhovnicească, fiecare creștin 
trebuie să păstreze mereu în gândire şi faptă adevărata Credinţă Ortodoxă. 


Sfântul ierarh Athanasie cel mare, arhiepiscop al Alexandriei exprimă acest 
adevăr, în consens cu toți Sfinţii, zicând: ”Cel ce vrea să se mântuiască, înainte 
de toate trebuie să păstreze Credinţa Sobornicească adică Universală, pe care 
dacă nu o ţine cineva autentică, neprihănită, şi fără îndoială, Acela se va pierde 
pe vecie.” 


Dar trebuie să adăugăm aici că păstrarea Credinței Ortodoxe este numai una dintre 
condițiile esențiale pentru a obţine mântuirea. 


— Prima condiție a mântuirii este primirea Harului Dumnezeiesc. 
=> A doua condiţie este păstrarea Credinței Ortodoxe, 


> iar a treia condiție este săvârşirea faptelor bune, respectiv a virtuţilor prin 
care dovedim împlinirea poruncilor lui Dumnezeu. 


DIONISIE) e oferă o definiţie simplă a Ortodoxiei, 
zicând: "Ortodoxia este judecata corectă și dreaptă despre Dumnezeu și creaţie. 
Este adevărata cunoștință despre toate, opinia despre lucruri așa cum Sunt.” 


M-am gândit că este bine să lămurim, pentru cei ce încă nu ştiu, ce sunt dogmele 
credinței? Dogmele sunt toate adevărurile de credinţă care alcătuiesc împreună, 
ca într-un sistem unitar, învățătura de credință a Bisericii. Aceste adevăruri sunt 
revelate, descoperite. Adică insuflate şi descoperite de Dumnezeu şi ar trebui 
primite prin credință, pentru că numai prin ele ne putem mântui. 


» Sfântul apostol Petru zice: "Niciodată proorocia (adică învăţătura biblică) 
nu S-a făcut din voia omului, ci oamenii cei sfinţi ai lui Dumnezeu au grăit 
purtaţi de Duhul Sfânt.” 

> lar Sfântul apostol Pavel zice: "Toată Scriptura este insuflată de 
Dumnezeu. ” 


Tot din Sfânta Scriptură, din Faptele Apostolilor, aflăm că dogmele sunt hotărârile 
referitoare la problemele credinţei pe care Sfinții Apostoli şi ucenicii lor ierarhii, le 
luau. Hotărârile Sinodului Apostolic din Ierusalim din anul 50 s-au numit dogme. 
De atunci până astăzi se numesc dogme, hotărârile sinoadelor Bisericii privitoare la 
învățăturile Evangheliei, canoanele sau decretele privitoare la adevărurile de 
credinţă emise de cea mai înaltă autoritate bisericească - Sinodul Ecumenic. 


» Sfântul ierarh martir Ienatie Teoforul al Antiohiei numeşte dogme învă- 
țăturile Domnului şi ale Sfinților apostoli așa după cum scria în epistola 
adresată creştinilor din cetatea Magneziei. "Sârguiţi-vă să fiţi tari în 
dogmele Domnului şi ale apostolilor.” 


Prin dogme înțelegem aşadar, învățăturile de temelie ale Bisericii Creştine care 
conțin adevărurile revelate de Dumnezeu, lămurite de Sfinţii apostoli și de 
urmașii lor - Sfinţii Părinţi, păstrate cu mare stricteţe de Biserică, fiind necesare 
mântuirii. 


Dogmele Credinței sunt dumnezeieșşti. Ele îşi au autoritatea de la Dumnezeu Care 
ni le-a dat. De aceea ele rămân neschimbate de-a lungul timpului. 


Pe măsură ce în decursul timpului unii oameni s-au abătut de la Adevăr şi au căzut 
în diferite erezii, adică învățături false care contrazic adevărurile dogmatice ale 
Bisericii, atunci Sfinţii, adunându-se în cadrul Sinoadelor au precizat foarte clar și 
incontestabil acel adevăr de Credinţă pe care eretici l-au pus în discuție. 


Aceste dogme sunt hotarele vizibile şi neschimbătoare ale Bisericii. Cine încalcă 
dogmele credinţei, chiar şi în aspectele ce par puţin importante, acela părăseşte 
Adevărul şi se situează în afara Bisericii pierzându-și mântuirea. 


» Acest adevăr înfricoşător îl exprimă Sfântul apostol Pavel, zicând: "Chiar 
dacă noi sau înger din cer v-ar propovădui altceva decât v-am binevestit, să 
fie anathema! ” (Galateni 1, 8) 


Astăzi sărbătorim Duminica Ortodoxiei care este cea mai importantă sărbătoare cu 
caracter dogmatic din toate praznicele anului liturgic. Începutul introducerii 
acestui praznic în ritmul liturgic este legat de un eveniment din anul 843 când a 
fost restabilită cinstirea icoanelor în Biserica Imperiului Roman de Răsărit. 


Biruința Ortodoxiei asupra ereziei iconoclaste, a fost posibilă datorită lucrării mai 
multor Sfinţi care, fiecare din ei au pătimit şi au apărat Dreapta Credinţă. Rolul 
esențial l-a jucat Sfântul patriarh Metodie, Sfântul loan Damaschin, Sfânta 
Împărăteasă Teodora, sprijinită de Sfinţii cuvioşi Ioanichie cel mare, Sfântul 
Arsachie Sihastrul, Sfântul cuvios Naveratie, ucenicul Sfântului Teodor Studitul, 
Sfinţii cuvioși mărturisitori Teodor şi Teofan scriși, Mihail Aghioporitul scriitorul 
de cântări. 


Nu întâmplător am arătat acest grup de Sfinți. Desigur că pe lângă ei au fost şi 
mulți alții. Ci pentru a sublinia că nici o biruinţă a Ortodoxiei nu se poate realiza 
fără prezența şi lucrarea Sfinţilor. Sfinții sunt organele Duhului Sfânt, prin ei 
lucrează Dumnezeu în lume. 


OEI ne învaţă: "Ortodoxia este învățătura 


Sfântului Duh dată de Dumnezeu oamenilor spre mântuire. Ortodoxia este 
închinarea la Dumnezeu în Duh şi Adevăr.” Tot el spune că: "Ortodoxia este 
proslăvirea de către Dumnezeu prin dăruirea harului Duhului Sfânt a omului 
care slujeşte Lui cu adevărat.” 


In cazurile Sfinţilor, ei aveau lucrarea raţională a sufletului curăţită, aşa încât 
vedeau limpede problemele de învăţătură a Credinței, ceea ce pentru cei păcătoşi, 
pătimași, era greu accesibilă sau chiar de neînțeles. 


De ce este important pentru noi, cei de astăzi să înţelegem aceste lucruri? Pentru că 
sunt unii care vin cu păreri greşite zicând că simpla adunare a unor episcopi într-un 
sinod ar atrage automat asupra lor harul Duhului Sfânt. În realitate, lucrurile nu 
stau aşa. Tocmai prezenţa Sfinților Ierarhi în cadrul Sinoadelor conferă valoare 
acelor Sinoade. Adică numai ierarhii care și înainte de a se reuni în Sinod au 
demonstrat o viaţă duhovnicească profundă, de nevoinţă şi rugăciune, atunci harul 
va lucra prin €i şi vor da roade bune, adică Hotărâri dogmatice corecte şi ortodoxe. 


Dar dacă în mod opus, ierarhii respectivi au dus o viaţă de neînfrânare, de lux, de 
risipire în griji deșarte, sau dacă au săvârşit grave compromisuri cu politicienii 
apostați, şi cu reprezentanţii confesiunilor eretice, atunci, chiar dacă aceştia se 
adună şi lucrează într-un sinod, nu pot aduce roade inspirate de Duhul Sfânt. Așa s- 
a întâmplat cu pseudo-sinodul din Creta. Lipsa ierarhilor cu viață sfântă s-a văzut 
prin rezultatele finale. 


Documentele finale se caracterizează prin: neclaritate, contraziceri, unii episcopi 
le-au aprobat ca fiind bune, alţii ca fiind rele, încălcări de canoane, combinaţii 
viclene de adevăruri parțiale cu afirmaţii eretice legate de aceeaşi temă. Dar cu 
toate că efectul negativ al sinodului a fost evident, aceşti ierarhi nu renunţă la titlul 
exagerat şi nemeritat - ei zic: "Sfântul şi marele Sinod”. 


Cum poate fi Sfânt, când practic nu a combătut nici o erezie? Ci mai mult, au 
legiferat erezia ecumenismului? Şi tot aceşti ierarhi, după ce practic, prin regu- 
lamentul de organizare şi funcţionare al adunării din Colimbari au desființat 
sinodalitatea acordând patriarhilor niște drepturi asemănătoare cardinalilor din 
biserica catolică - papistașă, ceilalți episcopi rămânând ceva elemente decorative, 
tot ei vin şi hotărăsc spunând: "Numai sistemul sinodal este cea mai înaltă 
autoritate care se pronunţă asupra problemelor de credinţă în viaţa Bisericii.” 


Din nefericire, cei mai mulți preoți şi credincioși nu înţeleg aceste lucruri, iar dacă 
unii cercetează şi constată că realitatea este cu totul alta decât cea prezentată în 
propaganda oficială, atunci ei fug de responsabilitate şi zic: "Ce ne priveşte pe noi 
dacă ierarhii au făcut aceste greșeli, tot ei singuri vor da seama.” Și mai departe ce 
fac acești preoţi şi stareţi sau laici cu funcţii de răspundere în Biserică? - Îi ascultă 
şi urmează pe ierarhii eretici, ca şi când nu s-ar fi întâmplat nici un lucru rău, fără 
să se gândească că se împlinesc cu ei cuvintele Mântuitorului: "Dacă orb pe orb va 
călăuzi, amândoi vor cădea în groapă.” (Matei 15) 


Aşa se comportă aceşti ierarhi ecumenişti ca nişte călăuze oarbe, orbilor. Cei mai 
vinovaţi sunt episcopii susținători ai ecumenismului care fac direct voia diavolului, 


dar vinovaţi sunt și cei ce îi ascultă şi îi urmează - adică preoţii şi poporul care în 
schimbul unei păci mincinoase şi a unei stabilități lumești, pierd esenţialul, pierd 
comuniunea cu adevărul, şi merg împreună pe calea spre osânda veşnică. 


Acum revenim la tema praznicului de astăzi: Până la începutul secolului al VIII- 
lea, toți ereticii care apăruseră, au atacat numai anumite aspecte parţiale ale 
învăţăturii Bisericii referitoare la Sfânta Treime, sau la persoana Domnului 
nostru lisus Hristos. Sfinţii Părinţi au combătut toate ereziile apărute până 
atunci, şi au oferit cele mai complete și exacte definiţii domatice, aşa încât se 
părea că Biserica va parcurge o perioadă de pace şi libertate. Dar din nefericire 
nu a fost aşa, pentru că în secolele VIII și LX, Biserica Creștină a Răsăritului a 
avut de luptat cu cea mai mare erezie din primul mileniu - cu erezia iconoclastă. 


Termenul ”iconoclasm” provine din limba greacă și înseamnă: "distrugerea 
icoanelor”. 


Începutul acestei erezii l-a marcat decretul împăratului eretic Leon al III-lea 
Isaurul, care a poruncit ca toate icoanele din bisericile aflate pe teritoriul stăpânit 
de el să fie scoase şi distruse. Persecuţia ereticilor iconoclaşti asupra creștinilor s-a 
împărțit în două perioade: 
— Prima - din anul 715 până în 787 când s-a desfăşurat al VII-lea Sinod 
Ecumenic de la Niceea - unde s-a stabilit dogma cinstirii Sfintelor icoane, și 
— a 2-a perioadă din anul 813 - când împăratul Leon Armeanul a reintrodus 
erezia iconoclastă, până în anul 843 - când s-a restabilit a 2-a oară cultul 
Sfintelor icoane pe vremea Sfântul Metodie, patriarhul Constantinopolului. 


Dintre toți împărații iconoclaști, cel mai aprig eretic prigonitor al creștinilor a fost 
Constantin Copronim. Pe acesta, cronicile vremii îl descriau ca pe un conducător 
plin de cruzime şi nebunie, comparabil cu păgânul Dioclețian. 


În fruntea mărturisitorilor apărători ai Ortodoxiei s-au aflat călugării care erau 
conştienţi că apărând Sfintele Icoane, apărau modele de Sfinţenie spre care ar fi 
trebuit să tindă toţi oamenii într-un imperiu teocratic - aşa cum trebuia să fie 
Imperiul Bizantin. 


Din acest motiv şi conducătorii eretici şi-au orientat lupta mai ales împotriva 
călugărilor. Pentru ca să înţelegem cât de grea a fost lupta Sfinților apărători ai 
Ortodoxiei, redăm câteva din chinurile pe care le-au îndurat de la ereticii cei fără 
de Dumnezeu: cei ce pictau icoane, li se scoteau ochii sau li se ardeau mâinile. 
Erau forţaţi să-şi ia femei - pentru a călca votul monahal, iar în caz de refuz erau 


ucişi. Li se scriau versuri batjocoritoare pe față, cu fierul înroşit în foc, erau 
introduşi în saci cu pietre, apoi cusuţi şi înecaţi în mare. Li se zdrobeau capetele 
deasupra icoanelor. La toate acestea mai trebuie adăugate: izgoniri din mănăstire, 
bătăi, închisori, foamete, trimiteri în exil. 


Noi, cei de astăzi, nu ne putem compara cu aceşti mari eroi ai credinţei care au 
înfruntat chinurile şi moartea. Oamenii de astăzi îşi fac calcule şi preferă formulele 
de compromis cele mai egoiste. Călugării vremurilor acestea din urmă, din frica de 
a nu-și pune în pericol traiul uşor și comod, nu vor să sufere nimic pentru dreapta 
credinţă. Mai exact nu vor deloc să se ridice împotriva ereticilor ecumeniști. 
Aceasta arată că nu au frică de Dumnezeu şi că nu sunt robi ai lui Dumnezeu. 


Sfântul cuvios loan Scărarul explică: ”Cel ce nu se teme de Dumnezeu, va 


ajunge să se teamă și de umbra sa.” Auzim citindu-se viețile Sfinților şi cugetăm 
că cele scrise sunt de domeniul trecutului, că nu ne privesc pe noi. 


În plină persecuție iconoclastă, în anul 815, Sfântul Teodor Studitul a reușit să 
adune o armată de elită formată din peste o mie de monahi cu care a organizat o 
impresionantă procesiune cu icoane în Constantinopol. Ei au contestat deciziile 
sinodului iconoclast din acel an, şi l-au înfruntat pe împăratul eretic, arătând că 


nu are nici un drept să se amestece în deciziile Bisericii. 


Astăzi însă situația este cu totul diferită: călugării stau nepăsători prin mănăstiri ŞI 
se comportă de parcă ar trăi în veacul de aur al creştinismului. Numai că va veni 
vremea când şi ei şi noi ne vom duce la judecata lui Dumnezeu şi ne vom întâlni cu 
Sfinţii care vor judeca lumea. Şi ne vor întreba: ”Voi ce-aţi făcut pentru credința 
ortodoxă atunci când era luptată de eretici?” Și nu ştiu ce vom răspunde. 


Dacă monahii s-au dovedit de-a lungul secolelor a fi cei mai curajoşi şi Jertfitori 
străjeri ai Ortodoxiei, atunci să nu ne mirăm că tot ei vor fi şi cei mai aspri 
mustrători ai călugărilor leneşi şi căldicei ai vremurilor din urmă. 


Acum să arătăm pe scurt care este temeiul dogmatic al cinstirii Sfintelor Icoane - 
aşa cum ne-au învăţat în scris Sfinţii ieromonahi loan Damaschin şi Teodor 
Studitul. Mântuitorul lisus Hristos are în persoana Sa două firi: Firea 
Dumnezeiască - care este necunoscută, inaccesibilă, neînțeleasă de orice crea- 
tură, şi această fire nu este limitată deci nu este circumscrisă, şi firea omenească 
- ce este circumscrisă și poate fi văzută cu simţurile. 


Icoana nu este nici imaginea Firii Dumnezeieşti, nici a firii omeneşti, ci este 
imaginea persoanei lui lisus Hristos - Fiul Lui Dumnezeu coborât pe Pământ. În 
persoana Lui divino-umană, cele două firi sunt unite ipostatic, în mod 
neschimbat, neamestecat, neîmpărțit şi nedespărțit - conform dogmei unirii 
ipostatice de la Sinodul al IV-lea de la Calcedon. 


Omul care vine în relaţie cu icoana, prin ea vine în relaţie cu persoana Sfântă pe 
care o reprezintă. Cinstea acordată icoanei se înalță la prototip. Dar şi reversul este 
valabil: cine necinstește, batjocoreşte sau distruge icoana sfântă, prin aceasta 
batjocoreşte pe Dumnezeu sau pe prietenii lui Dumnezeu, fapt ce nu poate rămâne 
nepedepsit. 


Noi, creştinii ortodocși, nu ne închinăm materiei Sau suportului pe care este 
pictată Sfânta icoană, ci persoanei Sfinte al cărei chip îl vedem. Numai că nu 
orice pictură cu caracter religios poate fi numită sau acceptată ca fiind icoană. 
Icoana trebuie pictată cu respectarea foarte riguroasă a unei erminii, cu ajutorul 
unor Simboluri, ca să transmită credincioșilor realitatea lumii de dincolo, plină 
de slavă dumnezeiască. 


Cu sute de ani în urmă, iconarii erau oameni duhovniceşti, nerobiţi de patimi. Aşa 
încât, prin arta lor, reuşeau să transmită sfinţenia imaginilor. Creaţia lor era 
luminată de har, era o adevărată teologie în imagini şi culori. De altfel, condiția 
esențială pentru ca o icoană să poată fi acceptată de Biserică şi pusă la închinare ca 
obiect liturgic, este ca ea să fie adevărată. Deci pentru ca să fie adevărată, ea 
trebuie să respecte fidel adevărul cuprins în Sfânta Scriptură şi în Sfânta Tradiţie. 
Acesta este unul din motivele pentru care împodobim bisericile şi casele noastre cu 
icoane sfinte. Anume că Adevărul pe care-L exprimă Sfânta Scriptură prin cuvinte, 
acelaşi adevăr îl exprimă icoana prin imagine. 


Astfel, Sfinţii Părinţi ai Sinodului al VII-lea Ecumenic de la Niceea au hotărâr: 


”Cu cât mai des sunt văzute Sfintele Icoane, cu atât mai mult cei ce privesc la ele 
Sunt aduși a-și aminti și a iubi prototipurile” adică persoana Mântuitorului, a 
Maicii Domnului, ai celorlalți sfinţi, şi a le da cuvenita sărutare, cinstire şi 
închinare. Aşa cum este cinstit semnul Sfintei Cruci, Sfintele Evanghelii și 
Sfintele moaşte, tot așa trebuie cinstite şi icoanele, cu tămâieri, cu candele şi 
lumânări, după evlaviosul obicei al celor de demult. 


La Sinodul al VII-lea Ecumenic au participat alături de cei 307 Sfinți Părinţi, și 
câțiva trimişi ai Papei de la Roma, care au semnat și aprobat hotărârile sinodale. 
După ce au obţinut actul în limba greacă, Papa Adrian I a poruncit să fie tradus în 


limba latină. Rezultatul a fost că traducerea latină a fost atât de grosolană și 
inexactă, încât nu se asemăna aproape deloc cu hotărârile Sfinţilor Părinţi de la 
Niceea. 


Teologii franci de la curtea regelui Carol cel mare, fiind barbari şi inculți, n-au 
înțeles distincțiile teologice pe care Sfinţii Părinți din Răsărit le-au explicat în 
documentele sinodale. Consecințele au fost nefaste. Pentru că l-au convins pe 
împăratul apusean Carol cel mare că trebuie să alcătuiască ei o replică faţă de ceea 
ce credeau ei că sunt documentele Sinodului al VII-lea ecumenic. Şi aşa au apărut 
cărțile Caroline, prin care pseudo-teologii franci căutau să-și impună părerile 
greşite despre documentele Sinodului VII Ecumenic. 


Barbarii franci făceau confuzie între doctrina ereticilor iconoclaști şi învățătura 
ortodoxă a Sfinților Părinți despre Sfintele icoane. Auziţi ce spuneau ei! Ei 
spuneau că icoanele nu trebuie nici distruse, cum făceau ereticii iconoclaști, dar 
nici cinstite cum fac ortodocşii. Francii spuneau că icoanele ortodoxe au rol pur 
decorativ. Ele nu pot fi puse la egalitate cu Sfintele Evanghelii sau cu Sfânta Cruce 
sau cu Sfintele moaşte, pentru că - spuneau ei - icoanele sunt produsul fanteziei 
artiştilor. 

Pentru occidentali, imaginile religioase nu au nici o legătură cu adevărul şi nici cu 
harul. Ca urmare a acestor erori teologice, artiştii occidentali mai târziu, sub 
numele de Madona, au început să picteze portretele iubitelor sau amantelor lor, 
pictau îngerași grăsuți ca nişte purceluşi cu aripi minuscule cu care nu ar fi putut să 
zboare, iar pe loan Botezătorul îl înfățișau ca pe un bărbat carnal şi lumesc ca un 
păcătos oarecare. lar nimburile, sau aureolele care înconjurau capetele persoanelor 
sfinte erau reprezentate ca elipsoide, arătând că graţia de la papistaşi se supune 
legilor fizice ale lumii acesteia. Adică exprimau prin imagine erezia grației create 
care este hulă împotriva Duhului Sfânt. 


Evident că în faţa acestor tablouri religioase papistaşe, nu te poţi nici închina, nici 
ruga. Dacă se găsesc în casele ortodocșilor astfel de picturi, ele ar trebui colectate 
şi arse, conform Canoanelor procedăm la fel ca şi în cazul cărților eretice vătă- 
mătoare de suflet. 


În Apus, începând cu secolele VIII şi IX, s-au conturat două concepţii diferite 
despre Biserică: 

1. Concepţia galicanilor - care încercau să mențină principiul drepturilor şi auto- 
nomiei bisericii locale în raport cu Patriarhia Romei. Ei susțineau că cea mai înaltă 
autoritate în Biserică o are Sinodul Ecumenic, față de care şi Papa ar trebui să 
asculte. 


2. A doua concepție era cea a ultramontaniștilor, care susțineau că Papa de la 
Roma este episcop cu jurisdicție universală și putere bisericească absolută. Pe 
lângă acestea, îl considerau pe Papă împărat lumesc cu drept de stăpânire asupra 
tuturor teritoriilor locuite de creştini. Pentru a putea susține aceste absurdități, 
pseudo-teologii din jurul papei au alcătuit în secolele VIII şi IX două colecţii de 
scrieri false: Donaţia lui Constantin şi Decretul lui Pseudo-Isidor. 


Lupta între reprezentanţii celor două concepţii a durat multe sute de ani. Din 
nefericire, în cele din urmă, au învins în Apus Papii eretici susținuți de eretici şi 
pseudo-teologii franci şi germani care au alungat, înlocuit şi persecutat ierarhii și 
preoţii apuseni care aveau o concepție eclesiologică în deplină armonie cu Părinţii 
răsăriteni. 


Este ştiut faptul că în Apus apăruse erezia anti-trinitară că Duhul Sfânt purcede şi 
de la Fiul (Filioque), însă un lucru care este aproape necunoscut de către ortodocşi 
este faptul că atitudinea Papilor faţă de această inovație în Credinţă a fost 
inconstantă și contradictorie. 


Astfel, Papa Leon al III-lea s-a opus încercărilor de extindere a adaosului eretic 
filioque, motiv pentru care a pus să fie încrustat în două table de argint, la intrarea 
în Catedrala Sfântul Petru, conținând Simbolul de Credinţă Niceo-Constan- 
tinopolitan fără filhioque. Acest Papă mărturisea: "Eu Leon, am pus aceste table 
pentru păstrarea Credinței Ortodoxe.” 


Următorul Papă, Papa Nicolae 1 a fost un mare susţinător al ereziei fihoque, pe 
care a încercat să o extindă până şi la bulgarii nou convertiți de misionarii greci. 
Numai că Sfântul Fotie, patriarhul Constantinopolului a convocat un mare Sinod în 
anul 867, unde împreună cu 380 de episcopi răsăriteni l-a excomunicat pe Papă 
pentru erezia filioque şi alte inovaţii inacceptabile în credință. 


După el, a urmat la Roma, Papa loan al VIII-lea care a respins adaosul filioque ca 
pe o hulă împotriva lui Dumnezeu. Poziţia corectă faţă de erezia filioque a Papei 
loan al VIII-lea era cunoscută de toți Părinții răsăriteni pentru că tocmai trimişii 
acestui Papă au semnat actele Sinodului local din anul 879 din Constantinopol, 
când a fost repus în slujire Sfântul Fotie cel mare. 


Însă cu toate încercările de reluare a bunelor relaţii existente între Patriarhia 
Constantinopolului şi cea a Romei, au fost zadarnice pentru că Sfinţii ierarhi din 
răsăritul Imperiului Roman şi-au dat seama că Papalitatea nu rămăsese ce fusese 
inițial adică doar una dintre cele 5 Patriarhii creştine, că în primele 8 veacuri şi se 


transformase într-o instituție lumească, cu ambiţii şi veleități nemăsurate. Această 
răceală în relaţiile reciproce, precum şi faptul că episcopii răsăriteni rămăseseră la 
concepția că episcopii romani au păstrat formula ortodoxă a Simbolului de 
Credinţă fără filioque, așa cum o mărturisea Papa Leon al VIII-lea, a dus ca 
Patriarhii Răsăritului să pomenească în diptice pe Papa de la Roma până în secolul 
al XI-lea. 


Abia în 1015, Papa de la Roma a cedat pretențiilor împăratului Henrich al Ger- 
maniei şi a adoptat oficial adaosul filiogque pe care l-a impus în tot Apusul Europei. 


Am arătat toate acestea pentru ca să vă feresc de pericolul înşelării în care pot 
cădea astăzi cei neştiutori. Unii pretinşi teologi din ultima vreme, se grăbesc să 
afirme că Părinţii răsăriteni, aplicând principiul iconomiei bisericești l-ar fi 
pomenit pe Papă, chiar dacă acela era eretic de sute de ani. 


Am arătat cu 3 argumente că această afirmaţie este falsă. 

1. Sfântul Fotie patriarhul l-a condamnat sinodal şi l-a excomunicat pe Papă atunci 
când a constatat că era eretic. 

2. A reuşit să determine în mod sinodal pe următorul Papă să susțină Simbolul de 
Credinţă în formă corectă, fără adaosul filioque. 

3. Erezia Filioque a fost adoptată de Papă şi generalizată abia în anul 1015 - de 
unde se vede că aplicarea acestei așa-zise iconomii, timp de sute de ani, este o 
minciună grosolană. 


În anul 1054, creștinătatea apuseană s-a despărțit, datorită învățăturilor eretice, de 
Biserica Ortodoxă a Răsăritului. Ce urmăresc aceşti pretinşi teologi din vremea 
noastră prin aceste false tălmăciri a unor evenimente din istoria Bisericii? Vor să ia 
apărarea ierarhilor lăudaţi că ar avea cuget ortodox, dar nu întrerup comuniunea cu 
ereticii ecumeniști. 


Acești aşa-zişi teologi, caută să ne convingă pe noi că ar trebui să aplicăm 
iconomia ŞI să aşteptăm sute de ani până când ierarhii cu cuget ortodox vor trece la 
fapte şi vor opri comuniunea cu ereticii. Acestor teologi înşelători le răspundem că 
noi, cei îngrădiți de erezie, mai putem aștepta până când aceşti ierarhi lăudați vor 
trece la fapte, numai că nu putem să nu le atragem atenția că s-ar putea ca 
Dumnezeu să nu mai aibă răbdare. 


Dacă aceşti episcopi ortodocşi cu numele, vor muri înainte de a întrerupe 
comuniunea cu ereticii ecumeniști, ei vor fi găsiţi la Judecată în stare de vrăjmași 
ai lui Dumnezeu. Toţi Sfinții Părinţi arată că aceia care sunt în comuniune cu 


ereticii sunt vrăjmași ai lui Dumnezeu. La nimic nu folosesc bunele intenții şi 
cuvintele frumoase atâta timp cât faptele demonstrează identitatea de credinţă cu 
cea a ereticilor cu care se găsesc în comuniune. 


Acum revenim la tema praznicului de astăzi. Spunem că Duminica Ortodoxiei 
este cel mai important praznic cu caracter dogmatic, din cuprinsul anului 
bisericesc. Cu această ocazie, Sfinţii Părinţi au rânduit Să fie citite şi 
condamnate de întreaga comunitate creştină a Bisericii Ortodoxe, toate ereziile 
apărute până în prezent, și care deja au fost osândite în cadrul Sinoadelor 
Ecumenice și locale. 


Erezia este un păcat de moarte, o boală a sufletului, care este produsă de o ca- 
tegorie specială de demoni numiţi arhiconi, adică cei mai mari şi mai puternici în 
cadrul ierarhiei satanice. Aceştia afectează partea rațională a sufletului, aşa încât 
omul ajunge să amestece mintea lui, de multe ori fără să fie conştient de acest 
lucru, cu cugetarea trupească, sau filosofia minţii omului pătimașş în înţelegerea 
învăţăturii de credință. 

Sfântul apostol Petru zice: "Fiţi treji, privegheaţi. Potrivnicul vostru, diavolul, 
umblă, răcnind ca un leu, căutând pe cine să înghită, Căruia staţi împotrivă, tari în 
credinţă, ştiind că aceleaşi suferinţe îndură şi fraţii voştri în lume.” (1 Petru 5, 8-9) 
Adică în credinţa ortodoxă! Acest cuvânt se referă în general la toate categoriile de 
demoni, din care fac parte bineînţeles şi demonii arhiconi, care-i fac pe credincioşi 
să cadă în diferite erezii. Acţiunea şi efectul lor se produce imediat în sufletul 
oamenilor care sunt robiți de diverse patimi ca de exemplu: slabă credință, 
nepăsare, hpsă de trezvie, necunoașterea învăţăturii Bisericii, trufie, egoism, 
dorință de stăpânire şi altele. Dacă omul se învoieşte cu sugestiile acestor arhiconi, 
el imediat cade în cugetare eretică. Această stare nu este nici nevinovată, şi nici 
lipsită de responsabilitate. 


Sfântul ierarh Ignatie Briancianinov arată că orice erezie conține în ea păcatul hulei 
împotriva Duhului Sfânt. Tot el spune că mulți creştini sunt în pericolul de a 
accepta diferite învățături eretice larg răspândite în societate pentru motivul că nu 
cunosc învăţătura dogmatică a creştinismului. 


Sfântul ierarh Ignatie atrăgea atenţia asupra unei scrisori adresate mirenilor, 
zicând, auziţi: "Neștiind adevărata învăţătură creştină, puteți primi un gând min- 
cinos, hulitor de Dumnezeu drept adevăr, vi-l puteţi însuși, iar odată cu el vă veţi 
însuşi şi pierzarea veşnică. Hulitorul de Dumnezeu nu se va mântui. Acele 
nedumeriri pe care deja le-aţi exprimat în scrisoarea dvs (adică de ce nu se pot 
mântui păgânii şi ereticii - întreba acea femeie în scrisoare) - sunt nişte vrăjmași 


cumpliți ai mântuirii dvs - spune Sfântul ierarh Ignatie. Miezul lor este lepădarea 
de Hristos. Nu va jucaţi cu mântuirea dvs!” Puteţi citi aceasta în cartea: "Scrisori 
către mireni”. 


Deci am văzut că prin învoirea cu erezia chiar pe fondul necunoașterii, chiar şi în 
mod inconştient, omul se desparte de Dumnezeu şi moare duhovnicește. 


Dacă am văzut până aici cât de uşor pot creştinii să cadă în influența diverselor 
învățături şi teorii eretice, să vedem ce leac au pregătit Sfinţii Părinţi pentru a ajuta 
pe credincioşi să se elibereze de efectele ereziilor. Tratamentul vindecător este 
slujba Sinodiconului Ortodoxiei - prin care sunt lepădați şi pedepsiți cu anathema 
toți ereticii şi toate ereziile apărute până în prezent. Această rostire împreună mai 
întâi de către arhiereu şi de către preoţi şi apoi repetată de 3 ori de tot poporul 
credincios a anathemelor contra ereziilor, are rolul de a exorciza pe creştini de 
toate păcatele, cugetele şi influenţele ştiute şi neștiute sau uitate care afectează 
partea rațională a sufletului. 

Anathema este pedeapsa bisericească maximă şi cea mai înfricoşătoare prin care 
ereticul sau apostatul este scos în afara Bisericii, dacă avea hirotonie este caterisit, 
şi dacă era laic (deci în ambele situaţii), sunt opriţi de la a primi Sfintele Taine. În 
vechime, atunci când apărea în viaţa Bisericii aceşti eretici care răspândeau erezii 


noi, încă necondamnate, atunci ierarhii care luau aminte la ei înșiși şi la toată turma 
la care Duhul Sfânt 1-a pus episcopi conform Faptelor Sfinţii Apostoli cap.20, 
convocau degrabă sinoade în care îi judecau pe eretici, căutând să îi aducă la 
pocăință, adică să lase învăţăturile greșite şi să se întoarcă la Credinţa Ortodoxă. 
Dacă ereticii stăruiau în răutate şi în erezie, atunci prin hotărâri sinodale erau 
pedepsiți cu Anathema şi scoşi definitiv în afara Bisericii Ortodoxe. 


Așa cum dogmele Credinței rămân mereu neschimbate de-a lungul timpului, tot 
aşa şi anathemele fixate împotriva ereziilor şi a ereticilor care atacă dogmele 
ortodoxe rămân neclintite până la sfârşitul veacurilor. Este absolut imposibil ca o 
anathemă dată de Sfinţi în cadrul unui sinod şi confirmată de sinoadele următoare 
să fie validă sute sau chiar peste o mie de ani şi să vină la un moment dat un ierarh, 
un inovator şi să zică: „Sfinţii de atunci au greșit, că n-au avut dragoste!” - așa 
încât el, încălcând toată tradiţia și tot adevărul Sfintelor Canoane, să ridice acea 
anathemă în situaţia în care ereticii pedepsiţi atunci nu numai că nu s-au pocăit, dar 
au adăugat şi multe alte erezii față de cele din trecut. 


Izbăvirea de pedeapsa anathemei se poate face numai individual. Atunci când omul 
eretic se hotărăşte sincer şi din tot sufletul să părăsească credinţa lui cea rea, şi să 
vină la lumina Ortodoxiei. In acest caz, credinciosul acela rosteşte el însuşi 


anathema asupra învățăturilor greşite ale confesiunii din care făcea parte, apoi prin 
botez, este primit ca membru adevărat al Bisericii. Altă cale de a scăpa de 
anathema şi de osânda veşnică nu există, fraților. 


Aș vrea să înțelegeți că un eretic, oricâtă simpatie şi prietenie ar manifesta faţă de 
Ortodoxie, fie că se roagă împreună cu Patriarhul, sau cu episcopii și preoții 
ecumenişti, fie că aduce daruri materiale, fie că face fundaţie de caritate, sau oferă 
obiecte bisericeşti (icoane, Sfinte Moaşte), sau orice faptă bună ar face, atâta timp 
cât el nu renunţă la absolut toate ereziile lui, el trebuie văzut ca un eretic, un hulitor 
de Dumnezeu și un om supus anathemei. 


Poate că va veni vremea când noi nu vom mai putea vorbi public, sau alte rele vom 
suferi, dar aş vrea să ţineţi minte un lucru foarte important: așa cum Domnul nostru 
lisus Hristos nu îi iartă pe păcătoşii care hulesc pe Duhul Sfânt, tot aşa şi noi 
creștinii ortodocşi nu avem voie să îi iertăm pe ereticii care nu se pocăiesc. Ar 
trebui să îi avertizăm pe eretici asupra rătăcirii în care se află ei, şi în cazul în care 
refuză adevărul, atunci trebuie să îi ignorăm, evitând orice legătură cu ei. 


Dacă cercetăm istoria Bisericii, reflectată în viețile Sfinților, constatăm că marii 
ereziarhi au fost oameni robiți de diverse patimi. Astfel, ereticul Apolinarie era 
prea curvar, Eutihie monofizitul era robit de patima iubirii de bani, Arie, hulitorul 
Fiului lui Dumnezeu era cumplit de desfrânat, Papa Nicolae I, cel ce a încercat să 
răspândească erezia filioque, era stăpânit de patima trufiei, apoi dacă ne apropiem 
de timpurile noastre, constatăm că ierarhii care au introdus erezia ecumenistă în 
viața Bisericii au fost apostaţi - fie masoni, fie serghianiști (adică colaboratori cu 
politicienii atei). Patriarhul Meletie Metaxakis al Constanuinopolui a fost autorul 
schismei noului calendar şi a altor reforme de tip ecumenist, a fost membru în 
organizația ocultă a masoneriei. Cel ce a ridicat anathema pusă asupra ereticilor 
papistaşi în 1964, Patriarhul Ecumenic Athenagora, a fost mason de gradul 33 în 
ritul scoțian. 


Patriarhul Iustinian Marina, cel ce a afiliat Biserica Ortodoxă Română la orga- 
nizaţia eretică a "Consiliului Mondial al Bisericilor” a fost în permanenţă un bun 
prieten şi colaborator al comuniştilor atei - fapt grav şi inadmisibil pentru un ierarh 
ortodox. lată ce caracterizare îi făcea preotul martir Dimitrie Bejan care a înfruntat 
prigoana ateistă în cei 22 de ani petrecuţi în închisori și lagăre din Uniunea 
Sovietică şi Republica Populară Română: "Prin politica lui bisericească, el crede că 
salvează ortodoxia locală, excluzând amestecul proniei divine în lume s-a substituit 
Divinităţii. Gheorghiu-Dej i-a pus mitra în cap, iar Popa Ioniţă din Băbeni (adică se 
referă la Patriarh), cocoţat pe scaunul patriarhal, îl tămâiază pe satana îndemnând 


pe credincioşi să strige: ”Slavă marelui Stalin - dascălul şi învățătorul popoarelor!” 
Și zice preotul martir Dimitrie Bejan: "Cei ce zic şi fac ca el - adică precum 
Iustinian Marina - au căzut din Ortodoxie.” - din cartea ”Viforniţa cea mare”. 


O altă critică asupra politicii bisericeşti greşite, de colaborare între puterea 
ierar-hică a Bisericii și conducătorii comuniști atei - a făcut-o ETER 

Auziţi ce zice el: "Astăzi ce ne este dat să vedem în lumea 
creștinilor noștri? Cutare frate sau cleric predică învăţătura comunistă, laudă 
doomele cele fără de Dumnezeu ale ateilor, ba face tovărăşie cu dânşii și nimeni 
nu se fereşte de el. Nici nu i se dă pedeapsa cuvenită. Unii se mai feresc de cei 
înșelaţi, iar alţii mai habotnici îi laudă pe unii ca aceştia că au îndrăzneală şi 
Sunt râvnitori ai dreptăţii. Dumnezeu să ne păzească de o asemenea 
înșelăciune!” 


Sfântul loan Iacob mai adăuga: “Dacă socotim bine, vedem că înşelăciunea 
comunistă, cu întunericul masoneriei și cu toată ceata ateilor din Apus, nu este 
altceva decât o lepădare de credinţă. Ca să fie protejaţi de guvernul ateilor, 
păstorii duhovnicești, adică ierarhii și preoţii ascund astăzi toiagul mustrării şi 
pleacă steagul credinței în fața stăpânirii lumești.” - în cartea "Hrana 
duhovnicească ” - puteți să o citiţi. 


Din toate acestea ne putem da seama ce fel de ierarhi au fost aceia care au adus 
ecumenismul în patriarhia ortodoxă română? Se vede clar imoralitatea acestora 
prin aceea că în timp ce în închisorile din România erau ţinuţi peste 1800 de preoţi 
ortodocşi în regim de exterminare, ierarhii aceştia apostați lăudau neîncetat pe 
conducătorii atei pentru distrugerea elitei spirituale a neamului românesc. Aceşti 
ierarhi nu ştiau şi nici măcar nu puteau gândi că în vremuri de prigoană Biserica 
trebuie apărată prin mărturisirea curajoasă a Adevărului, indiferent de riscuri. Nu 
prin compromisuri şi trădări. 


Au existat în istoria Bisericii câteva cazuri de Sfinţi care în tinereţea lor au avut o 
perioadă de rătăcire, timp în care au căzut într-o erezie, dar mai târziu, prin 
pocăință, au revenit la Ortodoxie. Și astfel şi-au încheiat viaţa în sfinţenie. 


— Sfântul cuvios Gherasim de la Iordan, la începutul vieții lui pustnicești a fost 
înșelat și atras de erezia monofizită care era foarte larg răspândită în 
vremea aceea în Palestina. Însă auzind de rătăcirea lui, a intervenit Sfântul 
cuvios Eftimie cel mare şi l-a adus din nou în Biserica Ortodoxă. 

= Sfântul cuvios Ioanichie cel mare, în tinereţe, datorită neştiinței, căzuse în 
erezia iconoclastă. Dar l-a salvat printr-o minune un Sfânt sihastru care l-a 


întâlnit în Olimpul Bitiniei şi prin pocăință l-a adus din nou în Biserica 
Ortodoxă. 

= În vremurile mai apropiate de noi, Sfântul ierarh Varnava cel nebun întru 
Hristos, arhiereu vicar la Nizhny Novgorod, datorită slăbiciunii sufleteşti, a 
semnat în anul 1923 un act bisericesc prin care era parțial de acord cu 
gruparea eretică numită "Biserica înnoitorilor”. Această grupare eretică 
era formată din clerici ruși răzvrătiți împotriva ierarhiei ortodoxe legitime 
şi care colaborau cu poliția secretă comunistă GPU şi care aveau ca scop 
distrugerea Bisericii Ortodoxe Ruse şi înlocuirea ei cu o structură pseudo- 
bisericească comunistă. În decizia sa de a se lepăda de orice colaborare cu 
clericii aserviţi regimului politic ateist sovietic, Sfântul ierarh Varnava a 
fost ajutat de o Sfântă cuvioasă - Maria Ivanovna de la M-rea Diveevo, 
cunoscută pentru harismele sale. Citind viaţa Sfântul ierarh Varnava, vedem 
nu numai că s-a lepădat public de semnătura de pe acel act eretic, dar în 
plus, şi-a luat aspru canon al nebuniei pentru Hristos. În felul acesta 
ierarhul a reușit să evite orice colaborare cu ateii comuniști și cu clericii 
serghianişti trădători, însă pentru împotrivirea lui, a avut de suferit toată 
viața în închisorile, lagărele şi exilurile îndurate în Uniunea Sovietică. 


Din exemplele celor trei Sfinţi pe care i-am prezentat, s-a văzut rolul acestor Sfinţi 
care au intervenit în momentul lor de rătăcire, şi i-au ajutat să revină la Ortodoxie. 


Un lucru înfricoşător avem noi de învăţat din aceste exemple, anume: că dacă până 
şi aceşti oameni care petreceau numai în nevoinţă şi în grija pentru mântuire, au 
avut momente în care nu au putut pricepe pericolul ereziei, și numai prin 
intervenția altor Sfinţi s-au trezit la realitate şi s-au întors, după care au primit 
cununa sfințeniei, atunci ce putem să zicem de majoritatea credincioşilor de astăzi 
care nici măcar nu cunosc în profunzime şi nici măcar nu-i interesează Ortodoxia, 
şi dacă se va întâmpla ca ei să cadă în erezie, cine va fi Sfântul care va veni să-i 
salveze, când este bine ştiut faptul că în zilele noastre este o criză a sfinţeniei cum 
n-a mai fost niciodată? 


Ereziile care sunt mai îndepărtate de Credinţa Ortodoxă sunt mai uşor de recu- 
noscut şi de aceea ele reprezintă un pericol mai mic pentru creştini. Ereziile care 
sunt în aparență mai apropiate de Credinţa Ortodoxă sunt mult mai periculoase 
pentru că oamenii nu pot sesiza diferenţele. Există în zilele noastre un mare pericol 
reprezentat de aşa-numitele ”cedări parțiale” pe care le fac episcopii în relaţiile cu 
ereticii. Ei spun că aceste cedări parțiale nu sunt periculoase pentru mântuire. 


Oferim un exemplu pentru a înţelege: Conform Acordului de la Balamand din 
Liban, din 1993, între ortodocşii ecumeniști şi ereticii papistaşi, aceştia din urmă 
au fost recunoscuţi de ierarhii B.O.R. ca fiind "Biserică soră”, cu taine valide, har 
şi succesiune apostolică. Apoi au făcut schimburi de studenţi, le-au dat burse, au 
slujit în bisericile lor, un singur lucru le mai lipsea - deci n-au dus unirea până la 
capăt în sensul că lipsea coliturghisirea şi împărtăşirea din potirul comun. Aceşti 
ierarhi vin acum şi ne spun: "Chiar dacă noi am semnat acele documente - care de 
fapt sunt eretice, deşi ei nu recunosc - numai pentru faptul că n-am săvârşit 
procesul unirii cu ereticii până la capăt, voi ortodocşii care nu sunteţi de acord cu 
toate acestea, nu aveţi voie să încetaţi comuniunea bisericească cu noi, ci trebuie să 
faceţi ascultare.” 


Această părere a ierarhilor ecumeniști este greşită şi inacceptabilă din mai multe 
motive: 

Sfinţii Părinți au arătat clar că papistaşii sunt eretici, nu au Biserică, nu au Taine și 
nu au har. 


Canonul 15 al Sinodului I-II Constantinopol oferă dreptul de a întrerupe pomenirea 
ierarhului pentru propovăduirea publică a unei erezii. Absolut nici un canon nu 
prevede că singurul motiv întemeiat pentru oprirea comuniunii ar fi fapta împăr- 
tăşirii ierarhilor din potirul comun cu eretici. 


Nici măcar unul din Sfinții care au scris profeţii despre vremurile din urmă nu au 
menționat că se va produce o revenire masivă a papistaşilor la Ortodoxie în 
vremurile din urmă. Ba dimpotrivă: Sfântul cuvios Lavrentie de Cernigov arată că 
ereticii nu se vor pocăi şi nu se vor mântui. 


În secolul al XIX-lea, Sfântul ierarh Teofan Zăvorâtul, cunoscând vulnerabilitatea 
creştinilor de a cădea în tot felul de erezii, recomanda ca Slujba Sinodiconului 
Ortodoxiei să fie săvârşită în toate bisericile din toate locurile. 


În Patriarhia Ortodoxă Română, majoritatea creştinilor nici măcar nu au auzit de 
Slujba Sinodiconului Ortodoxiei, întrucât ea a fost scoasă din cartea Triodului. 
Motivul acestei absenţe nu-l cunoaştem. S-ar putea ca Slujba Sinodiconului să fie 
scoasă din aceleaşi motive pentru care din cartea Moliftelnicului, ediţiile noi, sunt 
eliminate toate rânduielile de primire a ereticilor care se pocăiesc și se întorc la 
Ortodoxie. Se poate crede că ierarhii români nu au nici un interes ca poporul 
creştin să cunoască pericolul ereziilor. Numai că în felul acesta, românii pot fi uşor 
manipulaţi şi conduși de politicieni şi colaboratorii lor, spre obiectivele construirii 
Noii Ordini Mondiale. 


În cadrul Uniunii Multiconfesionale pe care apostaţii o pregătesc, Ortodoxia poate 
fi admisă doar cu statutul inacceptabil de biserică oarecare, egală cu alte așa-zise 
biserici eterodoxe şi confesiuni, dar nicidecum cu statutul ei de Unica, Sfântă, 
Sobornicească şi Apostolească Biserică. 


De obicei în această Duminică, se citesc în biserici pastorale sinodale unde se 
spune de obicei că pericolul ereziilor a dispărut demult. Aşa că oamenii să fie 
evlavioşi, cuminţi, ascultători, şi în mod tradiţional să contribuie cu bani pentru 
realizarea "Fondului Misionar Central”... Suntem chemaţi să înţelegem că trăim 
vremuri dificile, fapt pentru care suntem datori să facem multe sacrificii pentru a 
supraviețui. 


În încheiere doresc să subliniez că dacă ni se va cere, vom face renunțări şi 
sacrificii ce țin de lumea aceasta trecătoare. Dar un singur lucru nu vom ceda 
niciodată: Credinţa Ortodoxă pe care am moştenit-o ca pe o comoară de la Sfinţii 
noștri Părinți. 


Chiar dacă astăzi este lovită şi trădată chiar de către cei care sunt chemaţi să o 
apere, ea rămâne neînvinsă şi mereu strălucitoare. In această Credinţă Ortodoxă 
trăim. În ea mărturisim, cu ea nădăjduim că ne vom înfățișa la Infricoşătoarea 


Judecată a Lui Dumnezeu. Lui 1 se cuvine toată slava, cinstea și închinăciunea, în 
vecii vecilor, Amin ! 


Sursa: http://prieteniisfantuluiefrem.ro/2018/03/01/ i r-spiridon-rosu-de-la-schitul- 
radeni-in-duminica-ortodoxiei-25-februarie-2018/ 


Vademecum creştin orthodox - Ce este ortodoxia? Cunoştinţe minim 
necesare în lumina învățăturilor Sfinţilor părinți 


Sili AA 


MEA, 


Ortodoxie înseamnă dreaptă mărire. De aceea este necesar să se precizeze a cui 
dreaptă mărire. În toate religiile există ortodoxie şi devieri de la ea. Trebuie deci să 
Spunem că Suntem creştini ortodocşi ca să se înţeleagă că suntem drept măritori 
ai lui Hristos. 


Termenul vine din limba greacă şi are corespondent în limbile slave pe cel de 
"pravoslavnic". Dreaptă mărire înseamnă şi dreaptă credinţă. De aceea preotul se 
adresează poporului în Biserica Ortodoxă cu "drept măritori creştini”. 


Pentru creştinism dreapta credinţă înseamnă învăţătura lăsată de Hristos 
Sfinţilor Apostoli şi Sfinţilor Părinţi care au urmat lor şi care au recunoaşterea 
Bisericii că prin ei a grăit Sfântul Duh. 


Celor ce mărturisesc dreapta credinţă, deci sunt membri ai Bisericii Ortodoxe, le 
este făgăduită de Dumnezeu mântuirea. Nu sunt deja mântuiţi, cum amăgesc pe 
credincioşii lor unele culte neoprotestante. Ca să primească mântuirea făgăduită 
creştinul ortodox trebuie să împlinească şi poruncile care s-au dat odată cu 
făgăduinţa. 


Nu este uşoară trăirea în ortodoxie, de aceea oamenii au primit aşa de uşor 
simplificările propuse de alte culte creştine. Dumnezeu ştie ce va face cu ei. 
Nădăjduim că vor primi şi ei într-un fel mila lui Dumnezeu, căci multe feluri de 
locaşuri ni s-a spus că sunt în Împărăţia Lui. 


Noi să rămânem în Biserica Ortodoxă, căreia 1-a fost făcută făgăduinţa mântuirii. 
Se satură mai sigur cei invitaţi la masă. Ortodoxia este grea, omeneşte vorbind, 
adică fără ajutorul lui Dumnezeu. Celor care iau jugul Lui cel bun, EI le-a 
făgăduit să le facâ sarcina uşoară. 


A crede că este mântuire şi în afara creştinismului este o hulă la adresa lui 
Dumnezeu: este ca şi cum am spune că Hristos a venit degeaba, din moment ce era 
nădejde de mântuire şi fără EL. 


Nu ne este îngăduit nici a crede că este mântuire chiar la creştini în afara celor 
făgăduite de EI doar drepteredincioşilor. Noi putem doar să ne rugăm ca şi ei să 
cunoască mila lui Dumnezeu. Nu ne putem arăta însă mai milostivi decât 
Dumnezeu, nu le putem recunoaşte noi că vor primi ceva ce nu le-a făgăduit 
Dumnezeu. 


Alminteri, mă tem că este, de asemenea, o hulă la adresa lui Dumnezeu, căci a-l 
răstălmăci învăţătura şi a-l schimba rânduiala lăsată în Biserică pentru mântuirea 
oamenilor înseamnă a-L face mincinos, înseamnă a-l nega dumnezeirea; numai 
opera unui om poate fi schimbată de alți oameni ce se cred mai înţelepţi. 


Fiind dumnezeiască, adică lăsată de Dumnezeu, învăţătura ortodoxă nu poate fi 
înțeleasă cu mintea şi nu poate fi urmată cu fapta decât cu ajutorul lui 
Dumnezeu. Dar fiind dumnezeiască este şi desăvârşită. Când ajunge să fie 
înțeleasă i se vede desăvârşirea în faptul că are răspuns la toate întrebările şi că 
totul concordă, toate se sprijină unele pe altele. 


Învățătura celorlalte culte creştine, fiind făcută după mintea omenească, aparent 
este mai lesne de înţeles, de aceea unii o primesc cu uşurinţă, dar pentru cine 
ajunge să înţeleagă apare plină de contradicții. Toţi spun că ei deţin adevărul, dar 
adevărul nu poate fi decât unul. Nu există grade de adevăr. Nu poate fi adevărat că 
diferitele zise "biserici" deţin fiecare o parte din adevăr, iar adevărul întreg ar 
apărea prin unirea acestor "biserici". Adevărul îl ai sau nu-l ai! 


Pot fi însă grade de erezie. Nu se pot compara cei care spun că Domnul nostru lisus 
Hristos a fost un simplu om care a avut harisma prorociei cu cei care ÎL recunosc 
de Dumnezeu adevărat şi om adevărat, dar cu firile amestecate într-o singură 
persoană. 


Că este de la Dumnezeu ortodoxia se vede şi din generozitatea ei, care nu poate 
fi decât dumnezeiască: ni se făgăduieşte mântuirea ca fii ai lui Dumnezeu, 


îndumnezeiţi prin har şi de aceea moştenitori ai Impărăţiei Cerurilor. 


Prin chiar învăţătura lor, celelalte culte nu aspiră decât cel mult la un statut de 
tolerat în Impărăție, pentru că oamenii sunt Justificaţi înaintea lui Dumnezeu prin 
jertfa Fiului, fără a fi îndumnezeiţi. 


In rotunjimea desăvârşită a învătăturilor sale, în lhpsa oricărei fisuri, ortodoxia este 
şi nespus de frumoasă, iar trăirea ei autentică umple sufletul de o bucurie ce nu 
poate fi decât dumnezeiască. 


Respectând nelimitat libertatea omului, ortodoxia lasă pe fiecare să dea obolul 
Său din dragoste, după cum vrea şi după cum poate (nu se face referire la ceea ce 
cer unii preoți pentru ei cu diferite prilejuri, ci la ce se dă de credincioşi în mod 
liber la altar pentru Biserică; a nu se pune păcatele personale ale acestor oameni, 
popi sau preoţi, pe seama Sfintei Biserici). 


De aceea, comparativ cu alte culte care în tradiția Vechiului Testament cer 
zeciuială pe venitul declarat, Biserica Ortodoxă este mai săracă şi-i poate ajuta pe 
oameni mai puţin în cele pământeşti şi trupeşti. De fapt şi în învăţătura sa se pune 
accentul pe cele sufleteşti şi pe viaţa viitoare, căci pentru aceasta a lăsat Hristos 
Biserica pe pământ după Înălțarea Sa la cer, nu ca instituţie socială. Acelea 
trebuie făcute cu prioritate, dar nici acestea lăsate, de aceea Biserica Ortodoxă 
ajută şi ea pe cât poate pe nevoiaşi. 


Chiar dacă ar ajuta însă numai cu cuvântul, în el este Adevărul, deci în cele ce sunt 
cu adevărat importante pentru mântuire Biserica Ortodoxă este singura care poate 
ajuta. 


Intr-un exemplu mai idilic, Biserica Ortodoxă este ca fata săracă aleasă de Impărat 
să-i fie singura mireasă pentru frumuseţea şi curăţia ei, care o fac să fie singura lui 
iubită. 


Avem a mulţumi lui Dumnezeu că suntem ortodocşi. Îndreptăţirea nu este a 
noastră, ci a credinţei noastre. Nu avem nici un merit, deci nu trebuie să ne 
mândrim. Avem numai : 
> să ne rugăm pentru strămoşii noştri care, cu multe jertfe, au adus până la 
noi dreapta credinţă, 


> să ne rugăm pentru toţi cei care trăiesc amăgiţi şi înşelaţi de rătăcite 
învățături neortodoxe ca să-i lumineze Dumnezeu şi să-i aducă şi pe ei în 
Biserica Sa, 

> să ne rugăm pentru primirea, păstrarea şi sporirea harului fără de care 
nimic nu vom putea face. 


Degeaba ne numim ortodocşi dacă nu împlim poruncile; pierdem şi noi 
făgăduinţa. 


Trebuie să mărturisim dreapta credinţă şi să apărăm ortodoxia. Ca să facem 
aceasta neprecupeţind nimic 


iar in minte Să fim pătrunşi de valoarea ortodoxiei comparativ cu celelalte 
învățături de credinţă. 


Un exemplu sugestiv în acest sens ar fi cazul unui om care are de apărat ceva. 
Dacă ştie că posedă un mărgăritar de mare preţ, pe care nu-l va mai găsi în altă 
parte, se va lupta să-l apere cu preţul vieţii şi nu îl va schimba cu voia lui pentru 
nimic în lume. Dacă însă crede că posedă ceva fără valoare deosebită şi râvna 
lui de apărător va fi mai mică şi cu uşurinţă îl va schimba pe altceva. 


lată de ce este foarte important să înţelegem cât se poate de bine învăţătura 
ortodoxă, dar nu prezentată singură, ca de obicei, ci în diferențiere cu altele. Mai 
mult, trebuie să ştim prin ce este superioară altora, ca sa o preţuim la adevărata 
valoare. Aşa cum bijutierii învaţă şi cum să separe falsurile de aurul adevărat, şi 
ortodocşii trebuie să ştie cum îşi ascund ceilalți falsurile lor şi ce consecinţe au 
diferenţele de fond din spatele aparenţelor ce ni se par tolerabile. 


Dacă pentru orice abatere de la dreapta credinţă se pierde harul, iar fără el nu este 
mântuire, înseamnă că nu pot fi acceptate diferenţele, oricât de mici ar fi ele. 


Acestei necesităţi încearcă să îi răspundă acest mic catehism de credinţă ortodoxă. 
Nu prezintă lucrurile academic, nu este plin de citate. Ortodoxia nu s-a răspândit 
numai cu Biblia în mână, ci şi de la gură la gură. Deci nu se putea baza numai 
pe citate, ci pe mărturisirea unei convingeri la care s-a ajuns cu timpul prin 
lecturi, prin rugăciune, prin experienţă proprie. Este ca o povestire a ceea ce ar 
trebui să rămână dupa citirea Sfinţilor Părinţi. Nu se găseşte totul la unul 
singur. Ceva de la unul, ceva de la altul, dar totdeauna din filonul nepreţuit al 
ortodoxiei. 


Coborând la origini, căutând să rămână în duhul Sfinților Părinţi, acest mic 


catehism se distanțează pe ici, pe colo de marile catehisme din ultimele veacuri, 
care au fost atinse în învăţătura lor de influenţe străine ortodoxiei, în primul rând 
din partea şcolasticii apusene. 


Dacă titlul acestei introduceri este o întrebare, răspunsul este: ortodoxia este ceea 
ce avem de apărat. Învățătura ei ne-a fost lăsată de Dumenzeu spre păstrare şi 
mărturisire, cu gura şi cu viaţa, nu spre negociere. Principalul merit al ortodoxiei 
constă în faptul că a fost conservatoare. Cu toate conotaţiile negative ale acestui 
cuvânt în contemporaneitate, trebuie să rămânem aşa, ca să nu-L pierdem pe 
Hristos o dată cu schimbarea învățăturilor Lui. 


Sinodiconul Ortodoxiei - o pravilă uitată a Sfintei Tradiţii, rânduită pentru 
Duminica Ortodoxiei 


Synodikonul originar al Icoanelor (843) 


Datori suntem lui Dumnezeu ca o dată pe an să-l aducem mulţumire în acea zi 
când am redobândit Biserica lui Dumnezeu, s-au dovedit dogmele adevăratei 
credinţe şi s-au aruncat hulele răutăţii. 


Urmând ziselor prooroceşti, învățăturilor apostolice şi întemeindu-ne pe cele din 
Evanghelii, ne adunăm în această zi de prăznuire. Căci Isaia spune că ostroavele 
vor fi supuse lui Dumnezeu - înțelegând prin ostroave Bisericile neamurilor, prin 
Biserici nu măreţele lăcaşuri bisericeşti, ci plinătatea celor ce cu credinţă şi evlavie 
se roagă în ele ci laude şi cântări. Apostolul îndeamnă la acelaşi lucru — când ne 
porunceşte să umblăm şi noi întru înnoirea vieţii, şi spunând că dacă este cineva în 
Hristos, este făptură nouă - să ne înnoim. 


Apoi sunt cuvintele Domnului, care trebuiesc luate profetic: Şi era atunci la 
Ierusalim, a spus El sărbătoarea înnoirii templului şi era iarnă. Prin iarnă se 
înţelege fie cea duhovnicească (iarna), potrivit căreia neamul jidovesc ridică 


vârtejuri de sete de sânge şi turbare împotriva Mântuitorului nostru, fie ceea ce 
tulbură simţurile trupeşti când se schimbă vremea şi se face ger, căci era o iarnă cu 
noi — una îndelungată şi grea, şi nu numai un anotimp trecător — ci una de mare 
răutate, răspândind sălbăticie, dar acum a înmugurit nouă întâiul anotimp, 
primăvara darurilor lui Dumnezeu, în care ne-am adunat împreună să aducem jertfă 
de laudă lui Dumnezeu, roada faptelor bune sau cum spune mai bine psalmul: vara 
şi primăvara Tu le-ai zidit. Adu-ţi aminte de aceasta. 


Pentru vrăjmaşii care îl ocărăsc pe Domnul şi în cele din urmă defăimează sfânta 
Lui slăvire în Sfintele icoane, înălțându-se cu semeţie în hulele lor: Domnul 
minunilor îi va zdrobi şi va prăvăli la pământ îndrăzneala lor. 


EI nu trece cu vederea glasul celor ce-l strigă: Adu-Ţi aminte, Doamne de ocara 
robilor Tăi pe care o port în sânul meu, de la multe neamuri. Adu-Ţi aminte, 
Doamne, de ocara cu care m-au ocărât vrăjmaşii Tăi, cu care au ocărât paşii 
unsului Tău. 


Căci “unsul” înseamnă cei ce au fost mântuiţi prin moartea Sa şi au crezut în EI, 
prin propovăduirea cuvântului şi prin închipuirea în icoane. Pentru că în acest fel 
marea lucrare a iconomiei Sale, împlinită prin Cruce şi patimile îndurate şi 
minunile pe care le-a lucrat atât înainte cât şi după Cruce, este făcută cunoscută 
celor ce s-au mântuit. lar pilda patimilor Sale trece la apostoli şi apoi la mucenici, 
şi coboară prin ei, la mărturisitori şi asceţi. 


Aceasta este ocara, cu care vrăjmaşii Domnului m-au ocărât, cu care au ocărât paşii 
unsului Său, pe care o are în vedere Dumnezeul nostru. Inima Sa este plină de 
mângâiere şi El este înduplecat de rugăciunile Maicii Sale şi ale apostolilor şi 
tuturor sfinţilor. Căci şi ei împărtăşesc ocările ce 1 s-au adus şi cu EI împreună s-au 
batjocorit şi în icoane, aşa încât în felul în care au împărtăşit cu EI pătimirile cărnu, 
în acelaşi fel au împărtăşit cu EI şi necinstirea icoanelor. Dumnezeu a lămurit în 
cele din urmă voia Sa de acum şi a făcut încă o dată ceea ce a îndeplinit mai 
înainte. Căci mai înainte, după ce au trecut mulți ani când Sfintele icoane au suferit 
defăimare şi ruşine. EI şi-a recăpătat închinarea. Acum, pentru a doua oară, după o 
scurtă vreme de treizeci de ani de răutate, EI a redat sufletelor noastre nevrednice 
slobozirea din defăimare, mântuirea celor ce pătimesc, a reînnoit mărturisirea 
evlaviei, a întărit cinstirea icoanelor şi praznicul ce aduce toate aceste daruri 
mântuitoare. 


Căci în icoane, noi contemplăm patimile învățătorului pentru mântuirea noastră, 
Crucea, mormântul, porţile şi încuietorile iadului, luptele mucenicilor, cununile lor, 


mântuirea însăşi, pe care Judecătorul luptei şi Dătătorul de premii şi de cununi a 
dat-o în mijlocul pământului. 


Astăzi prăznuim această sfântă zi şi bucurându-ne împreună în psalmi şi cântări 
aducem rugăciuni şi ectenii. 


Cine este Dumnezeu mare ca Dumnezeul nostru? Tu eşti Dumnezeu Care faci 
minuni! 


Căci Tu îi ruşinezi pe cei ce nu Te slăvesc şi pe cei ce îndrăznesc cu semeţie să 
lupte împotriva icoanei Tale îi faci fricoşi şi îi pui pe goană. 


Dar aici este mulţumirea către Dumnezeu şi izbânda strălucită asupra vrăjmaşilor 
credinţei; şi încă o hotărâre puternică şi amănunţită limpezeşte aceste neînţelegeri 
şi lupte (ce au avut loc) împotriva iconoclaştilor. 


Acum când ne sălăşluim în Ierusalimul cel de sus, în locul de odihnă de după 
trecerea prin pustie, urmându-i lui Moise şi mai mult, supunându-ne dumnezeieştii 
porunci, aşezăm un stâlp din pietre tari, gata să fie scris, este drept şi cuviincios ca 
să înscriem în inimile fraților binecuvântările ce se cuvin celor ce au păzit Legea şi 


blestemele pe care şi le-au atras asupra lor nelegiuiţii. De aceea într-un glas zicem: 


1. Celor ce mărturisesc întruparea Cuvântului prin cuvinte, cu gura, în inimă şi 
minte, în scris şi în icoane: Veşnica lor pomenire! 

2. Acelora ce cunosc deosebirea după firi ale unuia şi aceluiaşi ipostas al lui 
Hristos şi îi recunosc însuşiri atât create cât şi necreate, văzute şi nevăzute, ca 
pătimitor şi nepătimitor, mărginit şi nemărginit; cei ce atribuie naturii dumnezeieşti 
cele necreate, iar naturii omeneşti celelalte însuşiri, printre care şi mărginirea, şi 
proclamă aceasta atât în vorbă cât şi în icoane: Veşnica lor pomenire! 

3. Acelora care crezând şi mărturisind, propovăduiesc cuvintele Evangheliei în 
scrieri, în fapte şi în forme, şi adună acestea într-o singură datorie ce cuprinde atât 
propovăduirea prin cuvinte şi întărire sigură a adevărului prin icoane: Veşnica lor 
pomenire! 

4. Acelora care îşi sfinţesc buzele prin cuvânt şi celor ce se sfinţesc prin auzirea 
acestor cuvinte, cunoscând şi propovăduind, ca şi ochii celor ce se sfinţesc prin 
Sfintele icoane, conducând astfel mintea către cunoaşterea de Dumnezeu, ca şi prin 
bisericile sfințite, sfintele vase şi alte sfinte comori: Veşnica lor pomenire! 

5. Acelora ce cunosc faptul că toiagul şi tablele, chivotul şi candela, năstrapa şi 
altarul înfățişau şi prefigurau pe Prea Sfânta Fecioară Maria, Maica Domnului şi de 
asemenea că aceste lucruri o prefigurau, iar ea nu s-a prefăcut în ele, căci era 


fecioară şi după naştere a rămas fecioară, şi prin urmare Fecioară trebuie să fie 
înfăţişată în icoane şi nu preînchipuită în chipuri (tipuri): Veşnica lor pomenire! 

6. Acelora ce cunosc, primesc şi cred în vedeniile prooroceşti, cărora însuşi 
Dumnezeu le-a dat formă şi chip, pe care corul proorocilor le aduc şi le tâlcuiesc; 
şi care, întăriți de tradiția scrisă şi nescrisă a Apostolilor, următori Părinților, 
înfăţişează cele sfinte în icoane şi le cinstesc: Veşnica lor pomenire! 

7. Acelora ce-l înţeleg pe Moise, şi spun, fiţi cu luare-aminte la voi înşivă ca în 
ziua aceea, când Domnul v-a grăit din mijlocul focului, de pe muntele Horeb, n-aţi 
văzut nici un chip, şi cunosc răspunsul potrivit, şi anume că atunci când vedem 
ceva, vedem cu adevărat, aşa cum ne-a învăţat fiul tunetului, ce era de la început, 
ce am auzit, ce am văzut cu ochii noştri, ce am privit şi mâinile noastre au pipăit 
despre Cuvântul vieţii, şi pe acestea le mărturisim şi iarăşi, ca şi ceilalți ucenici ai 
Cuvântului, am mâncat şi am băut cu EI, nu numai înaintea patimilor Sale, ci şi 
după patimi şi înviere; celor ce se pricep să deosebească poruncile Legii de 
învăţătura harului şi văd că EI este nevăzut în cea dintâi, dar văzut şi pipăit în cea 
de-a doua, şi prin urmare ca ceea ce a fost văzut şi pipăit trebuie să fie zugrăvit în 
icoane şi slăvit: Veşnica lor pomenire! 


Aşa cum au văzut proorocii, cum au învăţat Apostolii, cum a primit Biserica, cum 
au dogmatisit învățătorii, cum înţelege împreună cu ei lumea locuită [oikumene], 
cum luminează harul, cum lămureşte adevărul, cum a fost erezia izgonită, cum ne 
întăreşte înţelepciunea sa proclamăm, cum a adeverit Hristos, tot aşa gândim şi noi, 
vorbim, propovăduim, îl slăvim pe Hristos ca pe adevăratul Dumnezeu şi pe sfinții 
Săi, în cuvinte, în scrieri, în gânduri, în jertfe, în biserici, în icoane, slujind şi prea 
înălțându-L pe Unul Dumnezeu şi Domn, şi cinstindu-i pe sfinți din cauza 
Domnului lor ca pe cei ce sunt aproape de EI şi îi slujesc, şi le dăm cinstirea 
cuvenită. 


Aceasta este credinţa Apostolilor, aceasta e credinţa părinţilor, aceasta este credinţa 
ortodocşilor, aceasta este credinţa care a întărit lumea. După acestea să aclamăm 
frăţeşte şi părinteşte pe vestitorii dreptei credinţe şi cinstiri întru mărirea şi cinstea 
pentru care au luptat şi să zicem: lui Germanos, Tarasios; Nikephoros, Metodios, 
ca unor adevărați arhierei ai lui Dumnezeu, apărători şi Dascăli ai ortodoxiei, 
Veşnica lor pomenire. 


Aceste binecuvâtări au ajuns până la noi, de la părinți la fiii ce sunt râvnitori pentru 
credinţa lor, iar blestemele îi covârşesc pe ucigaşii de părinţi, care dispreţuiesc 
poruncile Stăpânului. De aceea, noi, în comuniunea evlaviei, le aruncăm obşteşte 
blestemul pe care şi l-au atras asupra lor. 


- Acelora ce primesc cu mintea lor iconomia întrupării lui Dumnezeu Cuvântului, 
dar nu îngăduie ca aceasta să lucreze prin icoane şi prin aceasta par a primi în 
vorbe mântuirea noastră, dar în adevăr o leapădă: Anatema! 

- Acelora ce se joacă răutăcios cu cuvântul “nemărginit” şi prin urmare refuză să-L 
zugrăvească în icoane pe Hristos, adevăratul nostru Dumnezeu, Care S-a făcut 
părtaş sângelui şi trupului nostru, şi prin aceasta s-au arătat a fi nişte rătăciţi: 
Anatema! 

- Celor ce recunosc, chiar şi nevrând, vedeniile prooroceşti, dar primesc facerea 
icoanelor a ceea ce au văzut — O minune! — chiar mai înainte de întruparea 
Cuvântului, dar spun prosteşte că însăşi firea cea neomenească şi nevăzută a fost 
văzută de cei ce au contemplat-o sau hotărăsc că acestea se pot înfăţişa ca chipuri, 
figuri şi forme ale adevărului celor ce le văd, dar nu ar primi faptul că om S-a făcut 
Cuvântul şi că patimile Sale pentru mântuirea noastră pot fi zugrăvite în icoane: 
Anatema! 

- Acelora care îl aud şi-L înţeleg pe Domnul ce zice: Dacă aţi fi crezut lui Moise, 
aţi fi crezut şi Mie, şi celelalte, şi pe Moise zicând, Domnul Dumnezeul nostru va 
ridica pentru voi din fraţii tăi un Prooroc ca şi mine, şi apoi spun că Proorocul este 
primit, dar că ei nu vor zugrăvi prin icoane harul Proorocului şi mântuirea pe care 
acesta a adus-o pentru întreaga lume, chiar dacă EI a fost văzut şi a trăit printre 
bărbaţi şi femei, şi a vindecat suferinţe şi boli cu lucrări puternice de vindecare, şi a 
fost răstignit, şi îngropat, şi S-a sculat din morţi, şi a făcut şi a suferit toate acestea 
pentru mântuirea noastră; Acelora care nu primesc că aceste lucrări mântuitoare, 
împlinite pentru întreaga lume pot fi zărite în icoane şi nici slăvite şi cinstite în ele: 
Anatema! 

- Celor ce stăruie în erezia iconoclastă, ce e de fapt apostazie Hristoclastă şi nici nu 
voiesc să fie duşi la mântuire prin legea lui Moise, nici nu aleg să trăiască evlavios 
după învăţătura apostolică, şi nici nu sunt convinşi să lepede greşala lor prin 
pildele şi sfaturile Părinților, nici sunt mişcaţi de armonia fiecărei părţi a Bisericii 
lui Dumnezeu a toată lumea, ci o dată pentru totdeauna s-au supus sorții jidovilor şi 
păgânilor [lit: elinilor]; căci de îndată au hulit împotriva Arhetipului, şi nu s-au dat 
în lături să facă chipul arhetipului identic cu însuşi arhetipul Acestora, deci care au 
căzut nesăbuit în această greşală şi şi-au astupat urechile la orice cuvânt 
dumnezeiesc şi învăţătură duhovnicească, şi sunt deja putreziciune şi s-au tăiat pe 
ei înşişi de la trupul Bisericii: Anatema! 

- Anastasie, Constantin şi Nichita, cei ce au pornit ereziile isauriene, oameni 
păcătoşi şi călăuze spre prăpastie: Anatema! 

- Teodot, Antonie şi loan, ce-şi dau răutățile unul altuia, şi urmaşi mincinoşi ai 
necredinţei: Anatema! 


- Pavel care s-a întors la Saul şi Teodor numit Gastes şi Ştefan Molutes, ca şi 
Teodor Criteanul, şi Louloudie leulx şi oricine este asemenea lor în necredinţă, în 
orice stare a clerului sau altă cinste sau stare s-ar afla; tuturor acestora ce stăruie în 
necredinţa lor:Anatema! Tuturor ereticilor: Anatema! 

- Acelora ce folosesc spusele dumnezeieştii Scripturi ce sunt împotriva idolilor la 
cinstitele icoane ale lui Hristos Dumnezeul nostru şi sfinților Săi: Anatema! 

- Acelora ce împărtăşesc părerea celor ce batjocoresc şi necinstesc Sfintele icoane: 
Anatema! 

- Acelora ce spun că creştinii fac din icoane zei: Anatema! 

- Acelora ce spun că altul decât Hristos Dumnezeul nostru ne-a izbăvit de rătăcirea 
idolească: Anatema! 

- Acelora ce îndrăznesc să spună că Biserica Sobornicească a primit idoli şi astfel 
întinează toată taina şi batjocoresc credinţa creştinilor: Anatema! 

- Gerontios, originar din Lampe, care a împroşcat veninul ereziei lui în Creta şi s-a 
numit pe sine Unsul, spre răsturnarea, vai, a Iconomiei mântuitoare a lui Hristos, 
dimpreună cu dogmele şi scrierile sale perverse şi cu cei ce cugetă la fel cu acesta, 
să fie Anatema! 

- Cei ce întreprind în genere a introduce oarecare investigare nouă în ce priveşte 
negrăita Iconomie în trup a Mântuitorului şi Dumnezeului nostru, şi a examina în 
ce mod însuşi Cuvântul lui Dumnezeu s-a unit cu frământătura omenească şi 
potrivit cărui principiu a îndumnezeit trupul asumat, încercând să jongleze 
logomahic (împotriva cuvântului) cu termeni dialectici ca „prin fire” (kata physin) 
sau „prin adopţiune” (kata thesin) în privinţa noutăţii celei mai presus de fire 
(hyper physin) a (unirii) celor două firi ale Dumnezeu-Omului, să fie Anatema! 

- Cei ce se proclamă pe ei înşişi drept-cinstitori, dar introduc fără ruşine sau mai 
degrabă fără evlavie în Biserica ortodoxă şi sobornicească neevlavioasele dogme 
ale elinilor şi orientalilor (indienilor) referitoare la sufletele omeneşti, la cer, la 
pământ şi la celelalte creaturi, să fie Anatema! 

- Cei ce prea cinstesc pretinsa şi „nebuna înţelepciune” (1 Cor. 3, 19) a filozofilor 
celor din afară şi urmează celor ce o profesează (pe aceasta), admițând (astfel) 
metempsihozele sufletelor oamenilor (adică reîncarnarea) sau că şi acestea pier în 
mod similar cu cele ale vieţuitoarelor neraţionale şi se întorc în neființă, respingând 
de aici Învierea, Judecata şi răsplătirea finală a celor făcute în viaţă, să fie 
Anatema! 

- Cei ce dogmatizează că materia şi Ideile sunt fără de început (eterne) sau 
împreună fără de început (coeterne) cu Ziditorul a toate Dumnezeu, şi că cerul şi 
pământul şi celelalte creaturi sunt veşnice şi fără de început, dăinuind pururea 
nemodificate şi care se împotrivesc (astfel) Celui ce a zis: „cerul şi pământul vor 
trece, dar cuvintele mele nu vor trece” (Mt. 24, 35), glăsuind cele deşarte şi 


pământeşti şi atrăgând astfel blestemul dumnezeiesc asupra capetelor lor, să fie 
Anatema! 


- Cei ce zic că înţelepţi elinilor, cei dintâi ereziarhi şi care au fost deja zvârliți 
anatemei de cele şapte sfinte Sinoade Ecumenice şi de toți Părinţii care au strălucit 
în Ortodoxie, ca unii (ce sunt) străini de Biserica sobornicească, deci cei care zic că 
aceştia, pentru bogăţia stricată şi necurată din scrierile lor, sunt cu mult mai buni şi 
acum şi la judecata ce va să fie, decât bărbaţii cei binecinstitori şi ortodocşi, dar 
care au putut greşi pentru patima şi neştiinţa omenească, să fie Anatema! 

- Cei ce nu primesc cu credinţă curată şi simplă, din toată inima şi din tot sufletul, 
minunile extraordinare ale Mântuitorului şi Dumnezeului nostru şi ale Stăpânei 
noastre care L-a născut fără prihană şi ale celorlalți Sfinți, ci încearcă să le 
defăimeze prin demonstraţii şi raționamente sofistice drept (lucruri) imposibile sau 
să le răstălmăcească după cum li se pare lor şi să le potrivească după părerea lor, să 
fie Anatema! 

- Cei ce împreună cu alte plăsmuiri mitice schimbă de la ei înşişi şi doctrina 
noastră despre creaţie, admițând ca adevărate Ideile platonice şi zicând că materia 
de sine subzistentă îşi primeşte formele sale de la (aceste) Idei, defăimând astfel 
deschis libertatea Ziditorului, Care a dus toate dintru neființă la fiinţă şi în calitate 
de Făcător, a fixat tuturor cu libertate suverană un început şi un sfârşit, să fie 
Anatema! 

- Cei ce zic că la învierea cea de pe urmă şi de obşte oamenii vor învia şi vor fi 
judecaţi cu alte trupuri şi nu cu cele cu care au vieţuit în această viaţă, întrucât 
acestea se corup şi pier, şi flecăresc lucruri deşarte şi zadarnice, în vreme ce însuşi 
Hristos Dumnezeul nostru şi ucenicii Lui, învățătorii noştri, ne-au învăţat că 
oamenii cu trupurile cu care au vieţuit în această viaţă cu acestea vor fi şi judecaţi, 
şi încă şi marele Apostol Pavel a învăţat în mod expres adevărul pe larg şi cu 
exemple în cuvântul lui despre înviere (1 Cor. 15, 12-55) dovedind pe cei ce cugetă 
astfel a fi fără de minte; aşadar, cei ce se împotrivesc acestor dogme şi doctrine, să 
fie Anatema! 

- Cei ce admit şi predau vorbele elenice cele deşarte, adică cum că ar fi o 
preexistenţă a sufletelor, că nu toate s-au făcut şi adus din neființă, că ar exista un 
sfârşit al pedepsei sau o restabilire a creaţiei şi a lucrurilor omeneşti, şi de aici 
înțeleg Împărăţia Cerurilor ca ceva destructibil şi trecător, în vreme ce însuşi 
Hristos Dumnezeul nostru ne-a învăţat că ea este veşnică şi indestructibilă, şi din 
întreaga Scriptură veche şi nouă am primit aceea ca pedeapsă (finală) va fi 
nesfârşită şi împărăţia veşnică; aşadar, cei care se pierd pe ei înşişi cu asemenea 
cuvinte şi se fac şi altora pricină de osândă, să fie Anatema! 


- Dogmele şi doctrinele elenice şi heterodoxe sau potrivnice credinţei celei 
soborniceşti şi neprihănite a ortodocșilor introduse împotriva credinţei creştine şi 
ortodoxe de loan Italos şi de acei dintre ucenicii lui care iau parte la pierzania lui, 
să fie Anatema! 

- Toate cele dogmatizate fără evlavie de monahul Nil ca şi cei ce au părtăşie cu ele, 
să fie Anatema! 

- Tezele găsite străine de dogmele cele drepte ale Bisericii în cele două tratate 
scrise de Eustratios, fostul mitropolit al Niceei, împotriva armenilor şi care au fost 
anatematizate: 

- Cei ce introduc cu privire la negrăita Iconomie în trup a Domnului şi 
Dumnezeului şi Mântuitorului nostru lisus Hristos anumite rostiri deşarte şi zic sau 
cugetă că umanitatea lui Hristos se închină (proskynein) Dumnezeirii celei 
neapropiate ca un rob (doulikos) şi posedă condiția veşnică de rob (douleian 
aidion) ca o calitate ființială (ousiode) şi cu neputinţă de pierdut, să fie Anatema! 

- Cei ce nu întrebuinţează cu toata evlavia distincţia ca pură operaţie intelectuală 
(te kat'epinoian diairesei) cu scopul de a evidenția doar alteritatea celor două firi ce 
concurg în mod negrăit în Hristos şi sunt unite în El în mod neamestecat şi 
nedespărțit, ci abuzează de o astfel de distincție şi zic că umanitatea asumată este 
altceva nu numai prin fire ci şi prin cinstire, şi că ea adoră (latreuei) pe Dumnezeu 
şi îi aduce o slujire de rob, oferindu-i cinstea cuvenită ca pe un lucru datorat, la fel 
ca „duhurile slujitoare” (Evr. 1, 14) ce slujesc şi cinstesc pe Dumnezeu ca nişte 
robi, şi care învaţă că doar firea asumată este propriu-zis Arhiereul cel mare şi nu 
însuşi (ipostasul) Cuvântul lui Dumnezeu întrucât s-a făcut om, ca unii care prin 
asemenea lucruri îndrăznesc să împartă ipostatic pe Unul Hristos, Domnul şi 
Dumnezeul nostru, să fie Anatema! 

- Cele introduse şi răspândite prin viu grai de Mihail, fostul dascăl, protecdic şi 
maistor al retorilor şi de Nikephoros Basilakes, dascăl al Epistolelor, diacon al 
Marii Biserici a lui Dumnezeu din Constantinopol, care au fost urmate şi de 
Eustathios mitropolitul Dyrrachionului şi care au fost susținute în scris mai cu 
seamă de Soterichos, diacon al aceleiaşi Biserici, patriarh ales al marelui oraş al lui 
Dumnezeu Antiohia, cel numit şi Panteugenos, şi celelalte lucruri introduse şi 
publicate în scris de acelaşi Soterichos, şi care au fost anatematizate şi respinse mai 
târziu chiar de ei înşişi, şi pe care le-a dezavuat şi azvârlit anatemei Sfântului Sinod 
reunit din porunca lui Manuel. Marele împărat ortodox, porfirogenet şi autocrator 
al Romeilor, Comnenul: 

- Cei ce zic că Jertfa cinstitului Trup şi Sânge din vremea Patimii lumii — spre — 
mântuire a Domnului şi Dumnezeului nostru lisus Hristos, jertfa oferită de EI 
pentru a noastră mântuire în calitatea Lui de Arhiereu lucrând pentru noi potrivit 
umanității sale — întrucât potrivit marelui în teologie Grigorie, însuşi este şi 
sacrificator şi victimă - (Fiul) a oferit-o lui Dumnezeu Tatăl, dar nu a primit-o ca 


Dumnezeu împreună cu Tatăl nici Cel Unul Născut, nici Duhul Sfânt, întrucât prin 
aceasta exclud pe însuşi Dumnezeu Cuvântul şi pe Duhul Mângâietorul, Cel de o 
fiinţă şi o cinstire cu EI, de la cinstirea şi egalitatea cuvenită Lor ca Dumnezeu, să 
fie Anatema! 

- Cei ce nu admit ca jertfă adusă în fiecare zi de către cei ce au primit de la Hristos 
puterea ierurgică (sacramentală) a celebrării dumnezeieştilor taine este oferită 
(întregii) Sfintei Treimi, ca unii ce contrazic pe sfinţii şi dumnezeieştii Părinţi 
Vasile şi loan Hrisostom cu care împreună glăsuire (toţi) ceilalți cu Dumnezeu 
purtători Părinţi ai noştri în cuvintele şi scrierile lor, să fie Anatema! 

- Cei ce aud pe Mântuitorul zicând despre celebrarea sacramentală (hierourgia) 
dumnezeieştilor taine de El însuşi predată: „Aceasta să faceţi ca anamneză 
(pomenire) a Mea” (Le. 22, 19), dar nu înţeleg corect termenul „anamneză”, ci 
îndrăznesc a zice că jertfa adusă zilnic de cei ce celebrează dumnezeieştile taine 
după cum a predat Mântuitorul nostru şi Stăpânul tuturor, înnoieşte jertfa 
propriului Lui Trup şi Sânge adusă pe cinstita Cruce spre obşteasca răscumpărare 
şi împăcare a firii omeneşti doar la modul imaginativ şi iconic (phantastikos kai 
eikonikos), şi de aici introduc şi (ideea) că aceasta ar fi o altă jertfă decât cea 
săvârşită de Mântuitorul la început (pe Golgota), ca unii ce desenează misterul 
înfricoşătoarei şi dumnezeieştii celebrări prin care primim arvuna vieţii celei ce va 
să vină, şi aceasta în vreme ce dumnezeiescul şi prea înțeleptul nostru Părinte loan 
Hrisostom, în multe exegeze ale sale la cuvintele marelui Pavel, evidențiază 
limpede identitatea jertfei (tes thysias to aparallakton) şi zice clar că este una şi 
aceeaşi (ten auten einai), să fie Anatema! 

- Cei ce născocesc şi introduc distanţe temporale (chronikas diastaseis) în 
împăcarea firii omeneşti cu dumnezeiasca şi fericita fire a Treimii celei de viaţă 
începătoare şi prea neprihănite, şi stabilesc ca dogmă aceea că, mai întâi am fost 
împăcaţi cu Cuvântul cel Unul Născut prin asumarea (umanităţii) şi mai apoi cu 
Dumnezeu Tatăl prin mântuitoarea patimă a Domnului Hristos, împărțind astfel 
cele neîmpărțite, în vreme ce dumnezeieştii şi fericiții Părinţi învaţă că Cel Unul 
Născut ne-a împăcat cu Sine iar prin Sine cu Dumnezeu Tatăl, şi prin urmare şi cu 
Prea Sfântul de viaţă făcătorul Duh, prin totalitatea misterului Iconomiei Sale, ca 
unii ce sunt născocitori de iscodiri noi şi străine, să fie Anatema! 


Cele scrise şi predate odinioară de sfinţii şi de Dumnezeu purtători Părinţi şi 
vestitori ai adevărului şi Dascăli ai sfintei lui Dumnezeu Bisericii, iar acum din 
inițiativă de Dumnezeu mişcată şi din purtarea de grijă de Dumnezeu socotită a de 
Dumnezeu  încununatului, prea puternicului, de Dumnezeu înţelepţitului, 
ortodoxului, biruitorului, sfințitului nostru mare împărat, porfirogenet şi autocrator 
kyr Manuel Comnenul, clarificate şi definite de sfântul şi dumnezeiescul Sinod, 
reunit din porunca sa şi orânduite a fi proclamate în această cinstită zi: 


- Cei ce nu înţeleg corect cuvintele sfinţilor Dascăli ai Bisericii lui Dumnezeu şi 
încearcă să răstălmăcească şi să întoarcă (înţelesul) celor zise în acestea limpede şi 
lămurit prin harul Sfântului Duh, să fie Anatema! 

- Celor ce primesc aceea că cuvântul lui lisus Hristos, adevăratul Dumnezeu şi 
Mântuitorul nostru: „Tatăl Meu este mai mare decât Mine” (In.14, 28), a fost zis, 
între alte interpretări ale Sfinţilor Părinţi şi cu referire la umanitatea Sa după care a 
şi pătimit, aşa după cum vestesc expres Sfinții Părinţi în multe din de Dumnezeu 
inspiratele lor scrieri, şi mai zic că Acelaşi Hristos a pătimit după trupul Lui, 
Veşnica lor pomenire! 


- Cei ce cugetă şi zic că îndumnezeirea firii asumate a constat dintr-o transformare 
a firii omeneşti în dumnezeire şi care nu înţeleg că din însăşi virtutea unirii trupul 
Domnului participă la demnitatea şi maiestatea divină, este închinat cu o unică 
închinare în Dumnezeu Cuvântul care şi L-a asumat, şi este de aceeaşi cinste, de 
aceeaşi slavă, de viaţă făcător, de acelaşi renume, de acelaşi scaun cu Dumnezeu 
Tatăl şi Prea Sfântul Duh, fără a deveni însă cu toate acestea de o ființă cu 
Dumnezeu încât să iasă din proprietățile sale naturale de creat, circumscris şi din 
celelalte proprietăți contemplate în firea omenească a lui Hristos şi să se 
transforme astfel în ființa dumnezeirii, pentru că din aceasta s-ar putea trage 
concluzia sau că Înomenirea şi Patimile Domnului au avut loc doar în aparenţă şi 
nu în realitate sau că a pătimit însăşi Dumnezeirea celui Unul Născut, să fie 
Anatema! 

- Celor ce zic că trupul Domnului cel prea înălţat şi ridicat mai presus de toată 
cinstea — ca unul care în virtutea unirii supreme în mod neschimbat, nealterat, 
neamestecat şi nemutat, a devenit, din pricina unirii ipostatice, egal cu Dumnezeu 
(homoteos), rămânând pururea neseparat şi indisociabil de Dumnezeu Cuvântul 
Care L-a asumat - este cinstit cu acelaşi renume cu EL şi închinat cu o unică 
închinare, fiind aşezat pe tronurile împărăteşti şi dumnezeieşti de-a dreapta Tatălui 
ca unul îmbogățit cu măririle Dumnezeirii, dar cu păstrarea (necontenită) a 
proprietăților firii, Veşnica lor pomenire! 

- Cei ce resping zicerile Sfinților Părinţi şi anume cele proferate întru apărarea 
dogmelor celor drepte ale Bisericii lui Dumnezeu de către Atanasie, Chiril, 
Ambrozie, de Dumnezeu grăitorul prea sfântul papă al Romei celei vechi Leon şi 
de ceilalți (toţi), şi nu vor să primească (întocmai) actele Sinoadelor Ecumenice al 
IV-lea şi al VI-lea, să fie Anatema! 


Anatematismele alcătuite la câțiva ani după cele sancţionate şi dogmatizate 
referitor la „Tatăl Meu este mai mare decât Mine” (In.14, 28), contra celor ce se 
împotrivesc şi contrazic fără ştiinţă şi fără evlavie acestea (şi cu care conglăsuia pe 
atunci şi fostul Mitropolit al Kerkyrei, Constantin, nepot al arhiepiscopului 


Bulgariei, care însă şi el după mai mulți ani a fost reprimit în Biserică, după ce s-a 
lepădat de unii ca aceia şi s-a alăturat celor drept cugetători anatematizând cele 
dogmatizate şi grăite de el odinioară cu răutate şi fără evlavie): 


- Cei ce nu primesc cuvântul adevăratului Dumnezeu şi Mântuitorului nostru lisus 
Hristos. „Tatăl Meu este mai mare decât Mine”, după diferitele moduri în care l-au 
explicat Sfinţii Părinţi — unii zicând că aceasta s-a zis după dumnezeirea (Lui) cu 
referire la aspectul cauzat al naşterii Sale din Tatăl, alții că după proprietăţile 
naturale ale trupului celui asumat de EI şi enipostaziat în dumnezeirea Lui, adică 
cu referire la (însuşirile acestuia de) creat, circumscris, muritor şi celelalte afecte 
naturale şi ireproşabile din pricina cărora Domnul putea zice că Tatăl este mai 
mare decât EI însuşi - şi zic că acest cuvânt trebuie înţeles (ca fiind valabil) doar 
atunci când, prin pura gândire, trupul (lui Hristos) este cugetat separat de 
Dumnezeire, ca şi cum n-ar fi unit cu ea, şi care nu iau aici distincţia pur 
intelectuală, aşa cum a fost ea întrebuințată de Sfinţii Părinţi, adică (ca valabilă 
doar) atunci când e vorba de condiţia Lui de rob şi de neştiinţa Lui (umană) — 
întrucât (Părinţii) nu sufereau că trupul egal şi de o cinstire cu Dumnezeu al lui 
Hristos să fie necinstit prin astfel de expresii — ci zic că şi proprietăţile naturale 
care aparțin în mod real trupului Domnului celui enipostaziat în Dumnezeirea Sa şi 
rămânând (pururea) nedespărţit de ea, trebuie luate după unire ca valabile doar prin 
simplă gândire, ca unii ce dogmatizează despre cele nesubsistente şi mincinoase 
acelaşi lucru ca şi despre cele subsistente şi adevărate, să fie Anatema! 

- Cele zise cu răutate şi fără evlavie de fostul mitropolit al Kerkyrei, Constantin, 
nepotul arhiepiscopului Bulgariei şi anatematizate apoi de el, să fie Anatema! 

- Toţi care cugetă astfel de lucrări, să fie Anatema! 

- Fostul mitropolit al Kerkyrei, Constantin, nepotul arhiepiscopului Bulgariei, care 
dogmatizează cu răutate şi lipsă de evlavie (sau: Cei ce dogmatizează cu răutate şi 
lipsă de evlavie) despre cuvântul adevăratului Dumnezeu şi Mântuitorul nostru 
lisus Hristos: „Tatăl Meu este mai mare decât Mine” şi nu cugetă nici nu zic(e) că 
acesta este luat de Sfinţii şi de Dumnezeu purtători Părinţi în mai multe înţelesuri 
evlavioase, între altele (înţelegându-l) cu referire la trupul cel asumat de Fiul Cel 
Unul Născut al lui Dumnezeu din Sfânta Fecioară şi de Dumnezeu Născătoarea, şi 
enipostaziat în Dumnezeirea Lui, fără amestecare, având păstrate şi după unirea 
nedespărțită însuşirile proprii cu referire la care Domnul a numit pe Tatăl mai mare 
decât Sine şi rămânând în acelaşi timp împreună-închinat şi împreună-mărit întru o 
singură închinare ca unul egal cu Dumnezeu (homotheos) şi de aceeaşi cinstire cu 
Tatăl şi Prea Sfântul Duh; şi care susţin(e) dimpotrivă că nu se cade a înţelege 
acest cuvânt (ca valabil) atunci când Domnul este conceput ca ipostas unic având 
cele două firi unite, ci doar atunci când, prin gândire, trupul Lui este considerat 
separat de Dumnezeire şi socotit în mod abstract ca al oricărui om şi aceasta în 


vreme ce marele în teologie (loan) Damaschin învaţă că distincția pur intelectuală 
se aplică atunci când despre trupul lui Hristos se zice ceva ce nu constituie o 
proprietate naturală a Lui, doar spre a indica condiţia Lui de rob sau neştiinţa Lui 
(umană) şi care nu vrea (vor) deci să urmeze sfintelor Sinoade Ecumenice al IV-lea 
şi al VI-lea, care au dogmatizat în mod corect şi evlavios despre cele două firi unite 
în mod neamestecat în Hristos, şi au învăţat Biserica lui Hristos dreapta credinţă 
(ortodoxia), ca unul (unii) ce a (au) alunecat astfel în diferite erezii, să fie 
Anatema! 

- Toţi cei ce cugetă în acord cu Constantin, nepotul arhiepiscopului Bulgariei şi 
sunt afectați şi întristaţi pentru depunerea lui, dar nu atât din iubire 
compătimitoare, ci pentru că sunt împreună înşelaţi prin impietatea lui, să fie 
Anatema! 

- Prea ignorantul pseudomonah şi în deşert luptător loan Firenikos şi scrierile 
alcătuite de el împotriva dreptei credinţe şi (toţi) cei ce-l îmbrățişează pe acesta şi 
sunt de părere şi zic că nu cu referire la umanitatea enipostaziată în Domnul şi 
Dumnezeul nostru lisus Hristos şi unită cu Dumnezeirea lui la mod inseparabil, 
nedespărțit şi neamestecat, a zis El, ca om desăvârşit, cuvântul din sfintele lui 
Evanghelii: „Tatăl Meu este mai mare decât Mine”, ci aceasta s-a zis de către EI 
potrivit umanităţii Lui atunci când aceasta este considerată prin gândire ca 
dezbrăcată şi cu totul separată de dumnezeirea Lui, ca şi cum n-ar fi unită cu ca şi 
fiind luată exact ca şi firea noastră (umană) comună, să fie Anatema! 

- Cei ce cugetă şi zic că strălucirea (ce s-a făcut) din Domnul la dumnezeiasca Lui 
Schimbare la Faţă este, când o lumină oarecare, arătare fără consistenţă, creatură şi 
fantasmă ce a strălucit doar pentru scurtă vreme stingându-se apoi într-o clipită, 
când însăşi fiinţa lui Dumnezeu, ca unii care, aderând la aceste contradictorii şi 
imposibile susțineri, se arată nebuni de nebunia lui Arie, care tăia pe Unul 
Dumnezeu şi unica Dumnezeire în creată şi necreată, şi se pun de acord cu 
nelegiuita împietate a masalienilor, care zic că ființa dumnezeiască e vizibilă şi nu 
mărturisesc, potrivit celor teologhisite cu dumnezeiasca insuflare de Sfinți şi cu 
modul evlavios de a cugeta al Bisericii, că aceea prea dumnezeiasca lumină nu este 
nici creatură, nici fiinţa lui Dumnezeu, ci har, strălucire şi energie naturală 
necreată, emanând pururea şi fără separație din însăşi fiinţa dumnezeiască, să fie 
Anatema! 

- Toţi ereticii să fie Anatema! 

- Sinedriul, cel ce s-a aprins cu mânie împotriva cinstitelor icoane, să fie Anatema! 

- Cei ce iau zicerile dumnezeieştii Scripturi împotriva idolilor ca zise pentru 
cinstitele icoane ale lui Hristos Dumnezeul nostru şi ale Sfinților Lui, să fie 
Anatema! 

- Cei ce sunt în comuniune cu bună ştiinţă cu cei ce ocărăsc şi necinstesc Sfintele 
icoane, să fie Anatema! 


- Cei ce zic că creştinii se apropie de icoane ca de nişte zei să fie Anatema! 

- Cei ce zic că un altul, afară de Hristos Dumnezeul nostru, ne-a slobozit din 
rătăcirea idolatră, să fie Anatema! 

- Cei ce cutează să zică că (prin icoane) Biserica sobornicească a acceptat idoli, ca 
unii ce răstoarnă taina (întrupării) şi astfel însăşi credinţa creştină, să fie Anatema! 

- Dacă cineva ia apărarea unui adept al ereziei detractorilor creştinilor, fie el în 
viaţă, fie mort în aceasta, să fie Anatema! 

- Dacă cineva nu se închină Domnului nostru lisus Hristos celui circumscris în 
icoană după umanitate, să fie Anatema! 

- Încă şi cei ce cugetă şi zic că Dumnezeu nu are nici o energie naturală ci numai 
ființă şi socotesc că ființa dumnezeiască şi energia (lucrarea) dumnezeiască sunt 
identice şi absolut indistincte, şi gândesc că nu există nici o diferenţă între ele cu 
privire la ceva, ci aceeaşi realitate se zice la ei când fiinţă, când lucrare, ca unii ce 
suprimă fără judecată însăşi fiinţa dumnezeiască împingând-o în neființă — căci 
dascălii Bisericii vorbesc în termeni precişi că numai nefiinţa este lipsită de energie 
- şi care mai sunt bolnavi şi de cele ale lui Sabelie, cutezând a înnoi acum cu 
privire la ființa şi lucrarea dumnezeiască vechea contradicţie, confuzie şi 
amestecare a aceluia în ce priveşte cele trei ipostase ale Dumnezeirii, fuzionându-le 
în mod asemănător şi pe acestea (adică fiinţa şi lucrarea) în mod neevlavios şi nu 
mărturisesc, potrivit celor teologisite cu dumnezeiasca insuflare de Sfinţi şi cu 
modul evlavios de a cugeta al Bisericii, că în Dumnezeu există atât fiinţa cât şi 
energia naturală a acesteia, după cum au limpezit cei mai mulţi dintre sfinţi, dar în 
mod lămurit mai cu seamă cei de la sfântul al VI-lea Sinod Ecumenic, care s-a 
întrunit în întregime în chestiunea referitoare la cele două energii şi voinți, 
dumnezeiască şi omenească, ale lui Hristos, şi care nici nu vor să înțeleagă că aşa 
cum între fiinţa şi energia dumnezeiască există o unire neamestecată, tot aşa există 
între ele şi o diferenţă în unele privinţe, dar care nu crează între ele interval sau 
distanţă, mai cu seamă în ce priveşte însuşirile de cauză şi cauzat, neparticipabil şi 
participabil, primele revenind fiinţei iar cele de al doilea energiei; deci, unii care 
proferează în mod neevlavios unele ca acestea, să fie Anatema! 

- Încă şi cei ce cugetă şi zic că toată puterea şi energia triipostaticei Dumnezeiri 
este creată, ca unii care de aici ne silesc să credem că este creată însăşi ființa 
dumnezeiască — căci energia creată, potrivit Sfinţilor, va vădi drept creată şi firea 
(din care emană) iar energia necreată va caracteriza fiinţa necreată - şi de aici sunt 
în primejdie de a cădea cu totul în ateism, ca unii ce atribuie credinţei celei curate 
şi ireproşabile a creştinilor mitologia elenică şi adorarea creaturilor, şi nu 
mărturisesc, potrivit celei teologhisite cu dumnezeiasca insuflare şi cu modul 
evlavios de a cugeta al Bisericii, ca toată puterea şi energia naturală a Dumnezeirii 
celei triipostatice este necreată, să fie Anatema! 


- Încă şi cei ce cugetă şi zic că prin această (distincţie) se face o anumită 
compoziţie în Dumnezeu şi nu cred învăţăturii Sfinţilor care învaţă că de la cele ale 
firii nu se face în fire nici o compoziţie, şi deci ne defăimează nu numai pe noi ci şi 
pe toți Sfinții care învaţă în termeni precişi şi multe rânduri simplitatea şi 
necompoziţia în Dumnezeu, cât şi diferenţa fiinţei şi energiei dumnezeieşti, şi că 
această diferenţă nu deteriorează cu nimic şi de fel simplitatea dumnezeiască — căci 
n-ar fi putut întreprinde (Părinţii) a teologhisi astfel împotriva lor înşişi - deci, cei 
ce grăiesc aceste lucruri deşarte şi nu mărturisesc potrivit celor teologhisite cu 
dumnezeiasca insuflare de Sfinţi şi cu modul evlavios de a cugeta al Bisericii, ca 
dimpreună cu această diferenţă vrednică de cele divine se conservă în mod frumos 
şi simplitatea divină, să fie Anatema! 

- Încă şi cei ce cugetă şi zic că numele „dumnezeire” se zice numai pentru fiinţa 
dumnezeiască şi nu mărturisesc potrivit celor teologhisite cu dumnezeiasca 
insuflare de Sfinţi şi cu modul evlavios de a cugeta al Bisericii, că acesta se 
atribuie nu mai puţin şi energiei dumnezeieşti, şi astfel, când cineva zice 
„Dumnezeire”, el cinsteşte în multe feluri unica Dumnezeire a Tatălui şi a Fiului şi 
a Sfântului Duh, atât fiinţa cât şi energia lor, precum ne-au învăţat dumnezeieştii 
noştri iniţiatori în sfintele taine, să fie Anatema! 

- Încă şi cei ce cugetă şi zic că fiinţa dumnezeiască este participabilă, ca unii ce nu 
se ruşinează a introduce în Biserica noastră nelegiuita neevlavie a masalienilor care 
au fost bolnavi de această părere în vechime, şi nu mărturisesc potrivit celor 
teologhisite cu dumnezeiasca insuflare de Sfinţi şi cu modul evlavios de a cugeta al 
Bisericii, că fiinţa dumnezeiască este absolut incomprehensibilă şi neparticipabilă, 
dar harul şi energia dumnezeiască sunt participabile, să fie Anatema! 

- Toate neevlavioasele lor tratate şi înscrieri, să fie Anatema! 


- Lui Andronic paleologul, slăvitul şi fericitul nostru împărat, care a reunit primul 
Sinod (iulie 1341) împotriva lui Varlaam, prezidând în mod nobil Biserica lui 
Hristos şi acel sfânt Sinod prin fapte, cuvinte şi admirabile discursuri pronunţate cu 
propria sa gură, întărind dogmele evanghelice şi apostolice, şi depunând şi 
dezvăluind public pe mai sus zisul Varlaam dimpreună cu ereziile şi scrierile lui şi 
cu glasurile lui deşarte împotriva credinţei noastre, ca unuia care în mijlocul 
acestor sfinte lupte şi isprăvi pentru dreapta credinţă a schimbat (la numai câteva 
zile mai apoi) în mod fericit viaţa aceasta trecând la viaţa cea bună şi fericită, 
Veşnica lui pomenire! 

- Lui Grigorie, preasfinţitul mitropolit al Tesalonicului, care în Sinodul cel din 
Marea Biserică a depus pe Varlaam şi Akindynos, conducătorii şi născocitorii 
noilor erezii, împreună cu perversa asociaţie din jurul lor, care au cutezat să 
numească creatură energia şi puterea naturală şi inseparabilă a lui Dumnezeu, şi 
simplu-zis toate proprietăţile naturale ale Sfintei Treimi, ca şi lumina neapropiată 


care a strălucit din Hristos pe munte, întreprinzând să introducă cu răutate în 
Biserica lui Hristos o dumnezeire creată. Ideile platonice şi acele mituri elenice; 
care a luptat cu înţelepciune şi curaj pentru Biserica obştească a lui Hristos şi 
pentru dogmele cele adevărate şi infailibile ale ei despre Dumnezeire în scrieri, în 
discursuri şi în discuţii proclamând neîncetat o unică Dumnezeire şi un Dumnezeu 
triipostatic, cu energie şi voinţă, atotputernic şi necreat întru toate cele ale sale, 
potrivit Dumnezeieştilor Scripturi şi a teologilor şi exegeţilor (din vechime), adică 
(urmând) lui Atanasie şi Vasile, Grigorie, loan şi Grigorie, şi de asemenea lui 
Chiril şi înțeleptului Maxim, (lui loan) oracolului dumnezeiesc celui din Damasc, 
ca şi (tuturor) celorlalți Părinţi şi Dascăli ai Bisericii lui Hristos, arătându-se prin 
cuvinte şi fapte a fi părtaşul şi tovarăşul, ecoul, emulul şi aliatul tuturor acestora, 
Veşnica lui pomenire! 

- Tuturor celor ce au luptat pentru Ortodoxie împreună cu slăvitul şi fericitul nostru 
împărat (Andronic) şi după el, şi au susţinut cu vitejie Biserica lui Hristos în 
cuvinte şi discuţii, scrieri şi învățături, cuvânt şi faptă, combătând şi dezvăluind 
împreună perversele şi cele cu multe înfățişări erezii ale lui Varlaam şi Akindynos 
şi pe cei ce cugetau la fel cu aceştia, şi care au proclamat cu strălucire dogmele 
apostolice şi patristice ale dreptei credinţe fiind pentru acestea calomniați, 
defăimaţi şi ocărâţi de oameni rău famaţi dimpreună cu Sfinţii teologi şi purtătorii 
de Dumnezeu Părinţi şi Dascăli ai noştri, Veşnica lor pomenire! 

- Celor ce mărturisesc un Dumnezeu triipostatic atotputernic şi necreat nu numai 
după ființă şi ipostasuri, ci şi după energie, şi zic că dumnezeiasca energie iradiază 
în mod nedespărțit din dumnezeiasca ființă, indicând prin „iradiază” distincţia 
negrăită, iar prin „în mod nedespărțit” unirea lor mai presus de fire, după cum a 
proclamat şi Sfântul Sinod al VI-lea Ecumenic, Veşnica lor pomenire! 

- Celor ce mărturisesc că Dumnezeu aşa cum este necreat şi fără de început după 
fiinţă este tot aşa şi după energie — luând aici expresia „fără de început” (anarchos) 
cu referire la timp (nu la principiu) — şi zic că după fiinţa sa dumnezeiască 
Dumnezeu este cu totul neparticipabil şi incomprehensibil, dar pentru cei vrednici 
este participabil după energia sa dumnezeiască şi îndumnezeitoare, după cum zic 
teologii Bisericii, Veşnica lor pomenire! 

- Celor ce mărturisesc că lumina ce a strălucit pe munte la Schimbarea la Faţă a 
Domnului este lumina neapropiată, lumină infinită şi revărsare neînţeleasă a 
dumnezeieştii splendori, slavă negrăită, slavă supremă a dumnezeirii, slavă 
primordială şi atemporală a Fiului, împărăție a lui Dumnezeu, frumuseţe adevărată 
şi vrednică de iubire în jurul firii celei dumnezeieşti şi fericite, slavă naturală a lui 
Dumnezeu, şi Dumnezeire a Tatălui şi a Duhului strălucind în Fiul cel Unul 
Născut, aşa cum au grăit dumnezeieşti şi de Dumnezeu purtători Părinţii noştri 
Atanasie şi Vasile cel mare, Grigorie Teologul, loan Hrisostom şi loan Damaschin, 


drept pentru care slăvesc această prea dumnezeiască lumină ca necreată, Veşnica 
lor pomenire! 

- Celor ce slăvesc lumina Schimbării la Faţă a Domnului ca necreată pentru 
motivele cele mai înainte zise şi totuşi nu zic că aceasta este fiinţa cea mai presus 
de fiinţă a lui Dumnezeu - întrucât aceea rămâne cu totul nevăzută şi 
neparticipabilă, căci „pe Dumnezeu nimeni nu L-a văzut vreodată” (In. 1, 18), adică 
aşa cum este EI în firea Lui, zic teologii — ci o numesc mai degrabă slava naturală a 
fiinţei celei mai presus de fiinţă iradiind în mod nedespărţit din aceea, şi arată celor 
curăţiți cu mintea pentru iubirea de oameni a lui Dumnezeu, slava cu care Domnul 
şi Dumnezeul nostru va veni la a doua şi înfricoşătoarea Venire să judece vii şi 
morţii, după cum zic teologii Bisericii, Veşnica lor pomenire! 


Intru mulţi ani împăraţilor! Dumnezeu să apere puterea lor. Dumnezeu să dea pace 
împărăției lor. Impărate ceresc, apără-i pe cei pământeşti! 


Mihail, împăratul nostru ortodox şi Teodora, sfânta sa maică: Veşnica lor 
pomenire! 


Vasile şi Constantin, Leon şi Alexandru, Christofer şi Romano, Nichifor, şi loan, 
Vasile şi Constantin, Romano, Mihail, Constantin, Mihail şi Isaachie, care toți au 
preschimbat împărăţia pământească pe cea cerească: Veşnica lor pomenire! 


Evdochia şi Teofana, Teodora şi Elena, Teofana şi Teodora, Zoe şi Teodora, 
împărătesele prea ortodoxe: Veşnica lor pomenire! 


Gherman, Tarasie, Nichifor, şi Metodie, înnoiţii şi fericiţii patriarhi: Veşnica lor 
pomenire! 


Ignatie, Fotie, Ştefan şi Antonie, Nicolae şi Eftimie, Ştefan, Trifon, Teofilact şi 
Antonie, Polieuct, Nicolae, Sisinie, Serghie, Eustatie, patriarhii ortodocşi: Veşnica 
lor pomenire! 


Sfânta Treime i-a prea slăvit. Prin disputele, luptele şi învăţăturile lor pentru 
adevărata credinţă până la moarte, cerem lui Dumnezeu ca să ne călăuzească şi să 
ne întărească şi să ne rugăm ca să fim arătaţi ca următori a vieţii lor insuflate de 
Dumnezeu până la sfârsit,cu mila şi cu îndurările Marelui Arhiereu Hristos, 
adevăratul nostru Dumnezeu; cu rugăciunile Preaslăvitei noastre Doamne, Maica 
Domnului şi Pururea Fecioara Maria, dumnezeieştilor îngeri şi ale tuturor sfinţilor. 
Amin. 


(sursa: www.razboiulnevazut.org şi traducerea Synodikonului Ortodoxiei de 
către pr.diac.prof.loan Ică Jr.) 


Jean-Claude Larchet - Rostul şi înţelesul duhovnicesc al icoanei 


RSSTABILIRGA VU SFINTELOR ÎCOANE = Dimtinica 9toboviei 


Icoana, chipul unei lumi transfigurate 


Dacă icoana este o formă de artă, atunci ea nu este o artă obişnuită, oricare ar fi ea, 
ci o artă sacră, atât în ceea ce priveşte rostul ei, cât şi modul de realizare. Icoana 
are rostul de a fi cinstită de către credincioşi în cadrul liturgic al bisericii sau în 


cadrul privat al căminului, „biserica de acasă”, cum spune 


Cinstirea ei se arată prin semne exterioare: înaintea icoanei creştinii ortodocşi 
fac metanii mici sau mari (înclinări şi prosternări); o sărută cu mult respect şi 
iubire, făcând semnul Crucii; aprind lumânări şi, fireşte, se roagă; adesea o 
poartă în procesiuni. 


Icoana poate conţine elemente de peisaj, de interior sau arhitecturale, dar are 
întotdeauna în centru una sau mai multe persoane: Hristos sau Maica Domnului 
sau sfinţi, singuri ori însoţiţi de alte persoane, reprezentaţi fie dincolo de timp, fie 
într-un moment precis al vieţii sau lucrării lor pământeşti. 


După cum a stabilit Sinodul VII Ecumenic de la Niceea (787), contra iconoclaştilor 
care-i acuzau de idolatrie pe cei care cinsteau icoanele, acestea nu sunt obiect de 
adorare (care se cuvine doar lui Dumnezeu), ci de cinstire îndreptată nu către 
reprezentarea propriu-zisă, realizată cu ajutorul lemnului, formelor şi culorilor, ci 
către „prototip”, către persoana reprezentată. 


Icoana este sprijinitoarea rugăciunii, ajutând sufletul să dobândească, prin 
imitarea Sfântului înfăţişat în ea, bună şi cuvenită aşezare duhovnicească, ca să 
se poată astfel aduna din risipirea în cele de rând şi înălța la cele de sus. Dar ea 
este mai mult decât atât. Forma ei deosebită i se face creştinului cale 
duhovnicească de unire cu sfântul înfăţişat în ea şi de primire a harului pe 
care acesta îl poartă. Icoana e atât de îmbibată de harul acesta, încât adesea se 
petrec semne minunate: în lumea ortodoxă multe icoane sunt izvorâtoare de mir, 
vădire a „bunei miresme a lui Hristos” (Il Cor. 2,15) şi a sfinţilor Săi, şi prin 
atingerea lor se săvârşesc tot felul de minuni. 


Icoana este întotdeauna înconjurată de o ramă, care este parte din icoană, fie 
pictată, fie ca o mulură. E asemenea cadrului unei uşi sau al unei ferestre, care 
leagă lumea aceasta de lumea cealaltă, a Împărăției lui Dumnezeu, şi le deschide 
una către alta, ca să-şi vorbească şi să se cunoască. Pe de o parte, icoana îl petrece 
pe om duhovniceşte în cealaltă lume în chip simţit — având, aşadar, părtaş şi 
trupul; pe de altă parte, prin ea ni se arată, vin la noi şi ne cercetează 
duhovniceşte în această lume, Mântuitorul, Maica Sa şi sfinţii. Cel ce priveşte la 
icoană e la rândul său privit de sfântul din ea, e sorbit într-o altă dimensiune. 
Prin icoană Împărăţia lui Dumnezeu este într-un anume fel de pe acum aici, iar noi 
suntem într-un anume fel de pe acum acolo, aproape de Dumnezeu şi de sfinții Săi, 
primind pregustarea celor ce vor să fie. 


Chiar dacă icoana este, înainte de toate, un portret, centrat pe ceea ce are persoana 
mai caracteristic, adică pe chip, ea nu este totuşi un portret obişnuit. /coana nu 
înfăţişează persoanele în realitatea lor pur omenească, pământească, trupească, 
ci în realitatea lor divino-umană, adică în starea în care firea omenească a fost 
trans figurată prin harul dumnezeiesc şi în care persoana, rămânând ce este 
după fire, s-a înălțat la viaţa cea mai presus de fire. Icoana lui Hristos nu 
înfăţişează nici firea Sa omenească, nici dumnezeiasca Lui fire, ci Persoana Sa, în 
care natura omenească şi cea dumnezeiască s-au unit în chip neamestecat şi 
nedespărțit. Icoanele Maicii Domnului şi ale sfinților înfăţişează persoane în care 
firea omenească este unită cu energiile dumnezeieşti, pătrunsă şi transfigurată de 
ele; icoanele ni le arată în starea în care au devenit „părtaşi dumnezeieştii firi” (UI 
Ptr. 1, 4) sau „dumnezei prin har“, după făgăduinţa dumnezeiască (cf. Ps. 81, 6; În 
10, 34) şi după mărturia Părinților. 


Chipul şi trupul sfinţilor din icoane nu poartă, aşadar, nici urmă de semn al firii 
celei căzute, în care să se vadă păcat şi patimi, simţire supusă desfătării, nici un 
semn de stricăciune, nimic din povara şi îngroşarea trupului de lut; dimpotrivă, 
sunt înzestrate cu însuşiri care arată transfigurarea săvârşită în ele de energiile 


dumnezeieşti şi de prezenţa harului; prefigurează trupurile slăvite ale drepţilor la 
învierea cea de obşte (Filip. 3, 21; I Cor. 15, 44). Trăsăturile feţei şi îndeosebi 
privirea vădesc înstrăinarea lor de lumea aceasta, pacea cerească sălăşluită în ei, 
înfrânarea, fecioria, curăţia, smerenia şi dragostea lor. Nu-i vedem zâmbind, 
căci bucuria lor e toată înăuntru; pe chipul lor se vede mai întâi de toate 
smerenia, căinţa, luarea-aminte la Dumnezeu şi mila de oameni. Statura hieratică 
îi arată viind în afara timpului acestei lumi, în veşnicie. Lumina dumnezeiască 
necreată, nematerială şi nestricăcioasă în care sunt scăldaţi este reprezentată în mod 
simbolic de fundalul poleit cu aur, materie strălucitoare şi nestricăcioasă. Lumina 
care îi învăluie şi care iradiază din ei — închipuită prin linii delicate şi albe (aşa- 
numitele „lumini”) trasate în mod armonios pe chipul lor — se revarsă peste 
veşmântul lor şi peste toate fiinţele din preajmă. Această lumină izvorăşte din 
lăuntrul lor şi străluceşte peste tot la fel; de aceea, nu vom afla în icoane umbre sau 
tehnici de clar-obscur sau vreo sursă exterioară de lumină. 


Icoana arată şi statorniceşte cu mijloacele de expresie care-i sunt proprii, de natură 
simbolică, transfigurarea celor înfățişaţi; firea omenească se face transparentă 
pentru har şi se arată preschimbată de har. De aceea, se cuvine ca iconarul să pună 
drept bun început al lucrului său icoana Schimbări la Faţă, prototip şi temei a 
oricărei icoane. 


În icoană, tot ce este în jurul persoanei sfinţite şi îndumnezeite este scăldat şi 
preschimbat de harul care izvorăşte din ea, şi înălţat la starea în care nu mai 
lucrează legile firii căzute. Aceasta este rațiunea — iar nu presupusa naivitate a 
pictorului — pentru care plantele şi animalele sunt înfăţişate într-un mod care pare 
străin de firea lor obişnuită; de aici, ciudată arhitectură a clădirilor; de aici, aspectul 
plutitor al veşmintelor şi obiectelor, care nu se mai supun legii gravitaţiei. 
Perspectiva însăşi, inversată, simbolizează răsturnarea valorilor acestei lumi, 
săvârşită de Evanghelie, şi o nouă vedere pe care o dă vieţuirea creştină. 


Iconarul 


Chiar dacă icoana poate să exprime capacităţile artistice, talentul şi chiar geniul 
celui care a realizat-o, iconarul nu este un artist. Artistul, pornind de la o inspiraţie 
ce izvorăşte din străfundurile inconştientului său, creează lucrări originale, care 
sunt expresia individualităţii sale şi o pun în valoare pe plan social. Iconarul este 
un slujitor al Bisericii, care nu are alt scop decât acela de a exprima cu adevăr şi 
frumuseţe credinţa Bisericii. 


Icoana înfăţişează în forme şi culori adevărurile pe care Sfânta Scriptură, sinoa 
dele, scrierile Sfinţilor Părinţi şi Vieţile Sfinților le exprimă în cuvinte. Rostul 
icoanei e teofanic — de revelare a dumnezeiescului -, dar şi catehetic; iconarul arc, 
aşadar, o mare răspundere față de Adevărul pe care-l împărtăşeşte şi faţă de cei 
care se vor împărtăşi de el. Individualitatea sa — eul său — trebuie să pălească în faţa 
adevărului pe care-l exprimă, fie că este o scenă din viaţa lui Hristos, fie că este 
vorba de o persoană îndumnezeită, de un sfânt. Însuşirile de căpetenie ale unui 
iconar se cuvine să fie supunerea (faţă de Biserică) şi smerenia (faţă de Dumnezeu, 
de Maica Domnului şi de sfinți); el trebuie să aibă duhul şi inima curate şi să-i 
iubească pe cei pe care-i zugrăvește. Pentru aceasta, iconarul trebuie să se facă 
părtaş la viaţa Bisericii şi să vieţuiască potrivit poruncilor dumnezeieşti. Munca ico 
narului este strâns legată de rânduiala vieţii liturgice şi de asceza personală 
necontenită. Mai înainte de a-şi începe lucrul său, iconarul trebuie să postească, să 
se spovedească şi să se împărtăşească, iar lucrul să şi-l săvârşească în tăcere şi 
rugăciune. 


Supunerea faţă de canonul iconografic impune ca iconarul să nu se lase purtat de 
voia sa, de imaginaţia şi fantezia sa creatoare; el trebuie să-i zugrăvească pe 
Hristos, pe Maica Domnului, pe sfinţi şi scenele din viaţa lor aşa cum le ştim din 
Evanghelie, din Vieţile Sfinţilor şi din Sfânta Tradiţie, perpetuată în chip viu în 
Biserică. Însă odată respectate aceste principii, iconarul are parte de o adevărată 
libertate în reprezentarea temelor, iar personalitatea sa, ca şi particularităţile 
culturale ale Bisericii locale din care face parte, se pot exprima pe deplin. De aceea 
una şi aceeaşi temă iconografică dă naştere unor reprezentări diverse, esenţa celor 
reprezentate rămânând intactă. Și întotdeauna îi vom recunoaşte pe Hristos, pe 
Maica Domnului, pe un sfânt sau altul, sau scenele din viaţa lor, cu toate că au fost 
zugrăviți în diferite locuri şi timpuri, de iconari cu personalitate şi talent diferit. Tot 
aşa cum cei patru evanghelişti vestesc fiecare în felul său una şi aceeaşi 
„Evanghelie” şi după cum Sfinții Părinţi rostesc, prin graiuri şi raționamente 
diferite, aceleaşi adevăruri de credinţă, păstrând astfel neştirbită kerygma — 
tezaurul de credință -, deşi o înfăţişează într-un chip mereu nou, potrivit 
personalităţii şi pregătirii lor, ca şi contextului cultural în care au vieţuit. 


[:..] 
Temeiurile spirituale ale reprezentării iconografice a spaţiului 


Înainte de orice altă observaţie, este absolut necesar să amintim că icoana nu este o 
operă de artă în sensul obişnuit al termenului, ci o operă de artă sacră, care are 
drept scop esenţial înfăţişarea Revelaţiei creştine într-un mod cât mai adevărat şi 
punerea în relație a credincioşilor care cinstesc icoana cu conţinutul său spiritual. 


Ea exprimă prin formă şi culoare acelaşi adevăr pe care Sfânta Scriptură îl exprimă 
prin cuvânt, aşa cum subliniază 


» După cum prin cuvintele acestei cărţi [ale Sfintei Scripturi] cu toţii ajungem la 
mântuire, tot aşa, prin icoanele acestea cu culorile lor, cu toţii, învăţaţi şi 
neînvăţaţi, dobândim din ele mare folos. Cele rostite prin cuvinte icoana ni le 
vesteşte şi ni le face vrednice de cinste prin culori“. Denzinger, Enchiridion 
symbolorum, Paris, Cerţ, 1996, nr. 654. 


De aceea, iconografia, departe de a fi o simplă formă de artă cu subiect religios, 
care să lase artistului o libertate totală de interpretare şi exprimare, îl sileşte să se 
conformeze în mod riguros conţinutului Revelaţiei, aşa cum îi este dat să-l 
cunoască şi să-l trăiască în Biserică, şi să se folosească, pentru a o exprima, de 
mijloace potrivite cu scopul artei sale. Aceasta înseamnă că iconografia trebuie să 
fie conformă cu Revelația nu doar prin subiectul reprezentat, ci şi prin felul în care 
îl reprezintă. Este motivul pentru care compoziţia icoanei nu poate fi înţeleasă 
independent de temeiurile ei dogmatice. Un studiu complet şi aprofundat se 
găseşte în lucrarea lui L. Uspensky citată mai Sus. 


a. Persoana în umanitatea sa îndumnezeită, fundament şi centru dogmatic al 
icoanei 

Fundamentală în icoană este dogma creştină a întrupării, adică faptul că cea de-a 
doua Persoană a Sfintei Treimi, Fiul lui Dumnezeu, S-a întrupat, făcându-Se om 
deplin şi rămânând Dumnezeu deplin, unind în ipostasul Său în chip neamestecat şi 
nedespărţit cele două naturi, cea dumnezeiască şi cea umană. În vreme ce în 
Vechiul Testament Dumnezeu nu Se făcea cunoscut oamenilor decât prin cuvinte 
şi simboluri, fapt care nu permitea reprezentarea Sa, El S-a arătat în Persoana 
Cuvântului întrupat. După cum serie PI DI în Primul tratat în 
apărarea icoanelor Cap. 16, PG 94,1245.: 


„Odinioară, Dumnezeu cel necorporal şi fără de formă nu se zugrăvea deloc. 
Acum însă faptul că Dumnezeu S-a arătat în trup şi a locuit printre oameni, face 
icoana chipului văzut al lui Dumnezeu “. 


Prototipul oricărei icoane este aşadar reprezentarea Persoanei Cuvântului în 
omenitatea Sa plină de Dumnezeire. Toate celelalte icoane au ca model icoana lui 
Hristos, aşa cum arată Canonul 3 al Sinodului din 870 Denzinger, loc. cât.. Într- 
adevăr, potrivit credinţei creştine ortodoxe, în Persoana lui Hristos, Dumnezeu S-a 
făcut om pentru a desfiinţa despărţirea creată de păcat între om şi Dumnezeu, 
pentru a restaura natura umană şi a o face părtaşă la natura dumnezeiască, fapt pe 


care DIE DI îl exprimă pe scurt prin bine-cunoscuta formulă: „Dumnezeu 
S-a făcut om pentru ca omul să se facă dumnezeu. “ 


Îndată după icoana lui Hristos vine cea a Maicii Domnului (Theotokos), prima 
făptură omenească îndumnezeită. Urmează icoanele sfinţilor, în care aceştia sunt 
reprezentaţi în starea duhovnicească a firii lor omeneşti transfigurate şi 
îndumnezeite prin harul dumnezeiesc. Icoana Sfintei Treimi ocupă un loc aparte. 
Dintre cele Trei Persoane, numai Persoana Cuvântului poate fi reprezentată, 
pentru că El este Cel care S-a întrupat. Sfânta Treime ca ceea ce este în sine nu 
poate fi aşadar reprezentată. Icoana Sa nu poate fi decât simbolică. Tradiţia a 
reținut ca temei al celei mai bune reprezentări revelarea Ei sub chipul celor trei 
îngeri care i s-au arătat lui Avraam. Ea permite revelarea faptului că Dumnezeu 
este în Trei Persoane, de aceeaşi cinste şi putere, desăvârşit una după fire, 
deosebite însă după ipostas. A se vedea pe această temă remarcabilul studiu al lui 
Grigorie Krug, în Carnets d'un peintre d'icones, Lausanne, Ed. L 'Age d'Homme, 
1953, pp. 67-85. 


Astfel, icoana este întotdeauna, în esenţa ei, reprezentarea unei persoane în 
umanitatea sa îndumnezeită (Persoana dumnezeiască în cazul lui Hristos, 
persoana omenească în cazul Fecioarei şi al sfinţilor). Pe această persoană vrea 
iconarul s-o facă cunoscută şi cinstită de credincioşi, cu ea vrea el să-i aducă în 
comuniune pe credincioşi. Aşadar, pe ea o pune în centrul compoziţiei sale; în jurul 
ei rânduieşte şi spre ea îndreaptă toate celelalte reprezentări. 


De aceea, nu are nici un rost să căutăm în icoană un principiu de compoziție 
geometrică care să stea la baza structurii sale, de exemplu un punct geometric care 
să constituie centrul ei. Centrul icoanei nu este geometric, ci dogmatic. Pentru că 
iconarul nu vrea doar să înfăţişeze o persoană, ci şi să ne pună în legătură cu ea, ar 
fi tot atât de lipsit de sens să căutăm în icoană un centru geometric pe cât de fără 
rost ar fi şi căutăm centrul geometric al unei persoane în carne şi oase pe care o 
avem în faţa ochilor sau al unei trăiri. De altfel, este interesant să observăm că 
încercările recente de a determina centrul geometric al icoanelor reprezentative nu 
au dus la nici un rezultat; din ele reiese că nu există vreo constanţă în această 
privinţă (ceea ce demonstrează că iconarii nu aplică nici o tehnică prestabilită), şi 
că acest centru — determinat de altfel după metode variabile, mai mult sau mai 
puţin arbitrare — nu corespunde niciodată cu un element semnificativ al icoanei, 
nici cu ceea ce ochiul închinătorului sesizează imediat ca fiind centrul ei dogmatic, 
aflat adesea destul de departe de centrul ei geometric. 


Un lucru sigur este însă acesta: dacă în icoană persoana constituie întotdeauna un 
centru, chipul ei este şi el un centru al persoanei, spre care converg toate liniile 
trupului şi ale veşmintelor sale. Prin chip se manifestă şi se comunică realitatea 
spirituală a persoanei, şi în mod special prin privire — care constituie la rândul ei un 
centru, centrul feţei. 


Aceasta corespunde de altfel experienței de zi cu zi oferite de relaţiile 
interpersonale, dar ea e subliniată în mod deosebit în icoană prin prezenţa nimbului 
— însemn al luminii dumnezeieşti pe care o răspândeşte chipul slăvit al lui Hristos 
şi al sfinţilor Săi -, ca şi prin caracterul deosebit de expresiv şi plin de semnificaţii 
al privirii lor. Însă trebuie să ne ferim de orice descompunere analitică a icoanei; 
conţinutul ei nu constituie subiectul de analiză al minţii raţionale, ci e menit să fie 
sesizat de mintea contemplativă şi duhovnicească într-o vedere intuitivă şi 
atotcuprinzătoare. Icoana se dăruieşte vederii ca un întreg care nu poate fi 
îmbucătăţit, şi iconarul o pictează ca pe un ansamblu unitar, ale cărui elemente sunt 
legate organic între ele. S-o spunem încă o dată: adevăratul centru al icoanei este 
stabilit de iconar ca centru spiritual, şi nu ca un centru geometric (şi cu atât mai 
puţin ca un punct!), şi este menit a fi sesizat de privitor. 


b. Criteriul importanţei spirituale 

Toate acestea arată că în icoană persoana ocupă un loc central în raport cu celelalte 
elemente reprezentate: natură, animale, clădiri, obiecte etc, care, prin urmare, îi 
sunt subordonate, converg spre ea, sunt ordonate în funcţie de ea. 


Dar ce se întâmplă când în icoană sunt înfăţisate mai multe personaje? În acest caz, 
criteriul este importanţa lor spirituală. Astfel, în toate icoanele care îl înfăţişează pe 
Hristos, locul central este ocupat în mod firesc de EI, pentru că, deşi Se arată om ca 
toţi ceilalți oameni, EI este în acelaşi timp Dumnezeu şi Mântuitorul. Trebuie să 
spunem de altfel că icoanele Îl reprezintă de obicei în momentele esenţiale ale 
lucrării Sale răscumpărătoare, săvârşind fapte mântuitoare. Fecioara ocupă cel de- 
al doilea loc, ca Maică a lui Dumnezeu, cea care a născut Cuvântul lui Dumnezeu 
cu trup, cea dintâi persoană umană îndumnezeită. Urmează apoi sfinţii şi îngerii. 


Uneori, în aceeaşi icoană sunt înfăţişate mai multe scene diferite. Icoana Naşterii 
lui Hristos, de exemplu, îl reprezintă de obicei jos, în stânga, pe Dreptul Iosif 
ispitit de îndoială, iar la dreapta îmbăierea Pruncului; în partea de sus, în 
stânga, sosirea magilor, iar în dreapta, vestirea Naşterii de către îngeri. Pentru că 
sunt mai puţin importante decât evenimentul principal, Naşterea Domnului, aceste 
scene au o poziţie periferică în icoană şi sunt de dimensiuni mai mici, chiar dacă 
uneori sunt situate în prim-plan. 


În schimb, atunci când în icoană sunt înfăţişaţi mai mulţi Sfinţi laolaltă, fără să 
se pună accent pe vreunul dintre ei, fiecare constituie în sine un centru, ceea ce 
arată caracterul distinct şi unic şi valoarea absolută a fiecărei persoane, fără 
însă ca reprezentarea să-şi piardă unitatea şi armonia, deoarece toţi sunt 
înfăţişaţi ca împărtăşindu-se din acelaşi har indumnezeitor, ca persoane care au 
dobândit în egală măsură asemănarea cu Dumnezeu şi Sunt acum părtaşe la una 
şi aceeaşi natură omenească îndumnezeită. De aceea toţi au aceeaşi dimensiune, 
indiferent de felul în care sunt poziționaţi unul faţă de altul. 


Se vede de aici că locul şi dimensiunea persoanelor şi a scenelor reprezentate se 
raportează la importanţa lor spirituală; ele nu sunt în nici un caz determinate de un 
criteriu geometric, ca în perspectiva centrală (un alt motiv pentru care aceasta nu 
este folosită în icoană). Un astfel de criteriu este, după cum am văzut, în mod 
necesar subiectiv şi arbitrar, iar iconarul, care vrea să fie un martor credincios 
Tradiţiei şi să reprezinte întocmai (pe cât îi îngăduie puterile) învăţătura şi practica 
Bisericii, nu-şi poate subordona compoziţia unor criterii individuale sau arbitrare şi 
NICI unor principii geometrice sau estetice; dimpotrivă, el are datoria de a se 
conforma unor criterii dogmatice foarte precise. De altfel, el nu le socoteşte pe 
acestea drept constrângeri exterioare, drept reguli rigide, ci o normă interioară care 
corespunde experierii Adevărului revelat, de care are parte el însuşi, ca mădular al 
Bisericii. 


c. Dublul realism al icoanei 

Compoziţia icoanei în funcţie de criterii dogmatice nu riscă oare să o îndepărteze 
de experienţa psiho-fiziologică a realităţii, în condiţiile în care tocmai am văzut că 
ea este mai aproape de aceasta decât construcţia perspectivei moderne? Căci, deşi 
este adevărat că viziunea pe care o avem despre obiectele îndepărtate ţine cont de 
cunoştinţele noastre cu privire la dimensiunile lor reale şi stabileşte astfel o 
compensare, ea nu merge totuşi până la a inversa raporturile şi a prezenta mai mic 
un obiect aflat în faţă şi mai mare un obiect aflat în spate, sau până la a ne face să 
vedem obiectele îndepărtate unele de altele ca având dimensiuni egale, aşa cum 
observăm adesea în reprezentarea iconografică. 


De fapt, am dorit să arătăm că reprezentarea potrivit perspectivei centrale nu este 
atât de realistă cum se pretinde şi că reprezentarea iconografică este în anumite 
privinţe mai realistă şi în orice caz corespunde mai bine cu experienţa noastră 
vizuală. Dar nu pretindem că icoana este sub toate aspectele conformă cu realitatea 
pe care ne-o înfăţişează experienţa de zi cu zi, şi nici că ea încearcă să o reprezinte 
în acelaşi fel ca artă realistă. 


Nu trebuie să uităm, într-adevăr, că iconografia vrea să înfăţişeze cât se poate de 
fidel dubla realitate — umană şi divină — a persoanelor reprezentate, arătându-ne tot 
ce este în jurul lor scăldat şi transfigurat de harul dumnezeiesc care iradiază din 
ele. De aceea icoana este de două ori realistă: în ea sunt reunite omenescul şi 
dumnezeiescul (aşa cum acesta ni se împărtăşeşte prin energiile Sale), lumea creată 
şi harul necreat, timpul şi veşnicia, realitatea istorică şi realitatea metaistorică, 
realitatea pământească şi materială laolaltă cu realitatea cerească şi nematerială. 


„Rațiunea de a fi a artei sacre — scrie L. Uspensky — este tocmai aceea de a oferi 
0 mărturie văzută despre aceste două realităţi: ea este realistă în ambele sensuri, 
şi prin aceasta icoana se deosebeşte de orice altă imagine, tot aşa cum textele 
sfinte se deosebesc de orice altă creaţie literară.” Op. cât, p. 148. 


Iconarul îi reprezintă pe Hristos, pe Maica Domnului, pe sfinţi sau evenimentele 
esenţiale din viaţa lor pământească, în realitatea lor istorică, aşa cum a aflat-o din 
tradiția orală şi scrisă a Bisericii. Aceasta explică stricta conformitate a 
reprezentării cu cadrul şi aspectul istoric al evenimentelor, aşa cum sunt ele relatate 
în Sfintele Scripturi sau în Vieţile sfinților, şi fidelitatea cu care sunt transmise 
trăsăturile caracteristice ale persoanelor înfăţişate, care le face uşor de recunoscut 
de la o epocă la alta, de la o societate la alta, de la un iconar la altul. Prin aceasta 
iconografia îşi manifestă respectul față de adevăr şi totodată se supune unei 
necesități de ordin spiritual: aceea a conformităţii chipului cu prototipul sau, prin 
care se păstrează o legătură directă şi vie cu el. Astfel, i 
unul dintre principalii apărători ai icoanelor din perioada iconoclastă, scrie: 


» Chiar dacă, din pricina nedesăvârşirii lucrului, nu putem vedea în icoană o 
imagine absolut conformă cu originalul, în cuvintele noastre nu se va afla nici o 
răstălmăcire, fiindcă cinstim icoana pentru asemănarea ei cu prototipul, iar nu 
pentru că nu seamănă cu el“.Refutation des iconoclastes (Tratatele contra 
iconomahilor) III, 5, PG 99, 421 


Din acest motiv, scrie ÎISBEII, „Biserica Ortodoxă nu a îngăduit niciodată 
pictarea icoanelor după imaginaţia pictorului [...], pentru că lucrul acesta ar 
însemna 0 ruptură conştientă şi totală de prototip; atunci numele purtat de 
icoană nu ar mai corespunde persoanei înfăţişate şi ar apărea astfel o falsificare 
evidentă, pe care Biserica nu o poate tolera“. Op. cât., p. 151 


Această primă formă de realism însă nu constituie ea singură icoana şi ea singură 
nu ne permite să înţelegem natura icoanei. In icoana Sa, Hristos nu este 
reprezentat în omenitatea Sa, aşa cum era ea văzută de cei necredincioşi, ci în 


omenitatea Sa slăvită, îndumnezeită prin unirea cu natura dumnezeiască, pe 
care Sfântul Duh o descoperă celor credincioşi şi pe care Apostolii, înainte de 
luminarea lor la Rusalii, au putut-o zări pentru o clipă în vremea Schimbării 
Sale la Faţă. 


Tot astfel, sfinţii nu sunt reprezentaţi în felul în care i-am vedea într-o fotografie 
Sau cum se arată în mod obişnuit privirii, ci în umanitatea lor curăţită, 
preschimbată, luminată şi îndumnezeită de har, aşa cum îi vede privirea 
duhovnicească a celui credincios. Iar fiinţele şi lucrurile din jurul lui Hristos şi 
al sfinţilor sunt şi ele înfăţişate ca părtaşe, datorită acestora, la acelaşi har 
dumnezeiesc, şi prin însuşi faptul acesta ele constituie o lume diferită de lumea 
căzută, o lume transfigurată şi înnoită de energiile dumnezeieşti de care e 
pătrunsă. 


Astfel, la realismul pe care-l putem numi istoric se adaugă un realism pe care-l 
putem numi spiritual sau încă şi simbolic, pentru că este limpede că tocmai cu 
ajutorul simbolurilor pictorul face vizibile cele pe care nu le vede decât ochiul cel 
duhovnicesc, prin ele sugerează ceea ce nu poate fi exprimat direct nici prin 
cuvânt, nici prin imagine, nici prin alt mijloc omenesc. 


Astfel, în icoane fiinţele nu sunt reprezentate doar prin caracteristicile esenţiale, 
naturale şi istorice pe care le au în această lume şi care le fac uşor de recunoscut, ci 
şi prin trăsături care indică participarea lor la o altă realitate, apartenenţa lor la o 
altă lume. În acest fel, ființele şi lucrurile rămân ceea ce sunt prin natura lor: 
oamenii rămân oameni, şi printre ei bătrânii sunt bătrâni, tinerii, tineri, copiii, 
copii, al căror trup îşi păstrează structura şi proprietățile esențiale; tot aşa, 
animalele rămân animale, iar plantele -plante, cu toate caracteristicile lor specifice. 
Dar părtăşia la viaţa dumnezeiască îi preschimbă şi-i înnoieşte; icoana îi 
înfăţişează aşadar ca pe unii care au pierdut trăsăturile caracteristice naturii 
celei căzute; îi înfăţişează curăţiți prin harul dumnezeiesc, readuşi de el la 
adevărata lor natură şi conduşi la plinirea ei. De aici impresia de stranietate pe 
care privirea profană o resimte în faţa unei icoane. Pentru că tot ce se vede în ea îi 
este cunoscut şi totuşi nimic nu este ca cele din „această lume“. Chipurile şi 
trupurile şi-au pierdut trăsăturile „carnale” şi dezvăluie prin forma lor starea de 
duhovnicie la care s-au înălţat sfinții. 


În legătură cu aceasta, IDIIIIIIIIII spune că: „Aceste detalii cu aspect 
neobişnuit, mai ales când e vorba de organele de simţ înfăţişate în icoane, aceşti 


ochi lipsiţi de strălucire, aceste urechi cu forme uneori bizare, toate acestea nu 
sunt reprezentate într-o manieră naturalistă, dar nu pentru că iconarul n-ar fi 


putut să le redea aşa cum se văd în natură, ci pentru că aici forma lor reală nu 
ar corespunde şi nu ar avea nici o semnificaţie. Rostul lor în icoană nu este 
acela de a ne apropia de ceea ce vedem în natură, ci de a ne arăta că ne aflăm în 
fața unui trup care sesizează ceea ce în mod obişnuit scapă percepției, adică 
sesizează pe lângă lumea fizică şi pe cea spirituală“. Op. cât, p. 159 


În acelaşi fel, animalele şi plantele — păstrându-şi caracteristicile proprii speciei şi 
rămânând astfel uşor de recunoscut — îşi pierd în icoană unele dintre trăsăturile lor 
fireşti, căpătând şi ele un aspect neobişnuit, care poate părea ciudat, dar care nu 
este nici un efect al stângăciei sau al naivităţii iconarului, nici marca unui anume 
stil, ci expresia supunerii lor la ordinea spirituală căreia i se supune şi sfântul în 
preajma căruia se află, semnul părtăşiei lor la harul de care acesta este plin şi care 
iradiază din el. 


Și obiectele pot să dea o impresie ciudată, prin caracteristicile sau situarea lor; 
aceasta pentru că în lumea spirituală în care sunt integrate nu mai funcționează 
legile fizice ale acestei lumi. Cu adevărat aici e o lume nouă, în care creaţia este 
„izbăvită din robia stricăciunii, ca să fie părtaşă la libertatea măririi fiilor lui 
Dumnezeu” (Rom. 8,21). Astfel, vedem în icoane lucruri şi poale de veşminte 
plutind în aer, semn că nu mai sunt supuse legilor gravitaţiei, semn că, la fel ca 
persoanele, lucrurile şi-au pierdut materialitatea greoaie şi s-au eliberat din 
determinismul materiei. 


În ce priveşte arhitectura, aceasta, cu toate că participă la unitatea şi armonia 
întregului ansamblu, are, spre deosebire de trupuri, care-şi păstrează destul de mult 
structura şi proporţiile naturale, un puternic caracter ilogic, care se manifestă, de 
exemplu, prin acoperișuri ieşite în afară sau sprijinite pe câte o coloană mărginașă, 
prin coloane suspendate în gol, prin uşi sau ferestre de nefolosit, pentru că sunt 
foarte mici şi ciudat plasate ş.a.m.d. 


Aceste elemente nu arată neputinţa pictorului de a realiza o construcție coerentă, 
sau — cum s-a spus uneori — un tradiţionalism care reproduce orbeşte forme 
străvechi, complicate, dispărute de mult şi fără nici o semnificaţie pentru lumea de 
azi; aceste elemente, dimpotrivă, sunt alese în mod deliberat şi cu bună ştiinţă 
astfel construite, pentru a exprima în mod simbolic faptul că lumea spirituală 
ascultă de alte legi, e întemeiată pe o altă ordine şi supusă unei logici care nu ţine 
de lumea aceasta; de aceea, ea rămâne inaccesibilă pentru categoriile raționaliste şi 
cere, pentru a fi înţeleasă, răstignirea inteligenţei omeneşti căzute, lepădarea „înţe 
lepciunii” acestei lumi. 


Icoana exprimă aici prin imagine ceea ce Scripturile spun de atâtea ori prin 
cuvânt: 


„Pierde-voi înţelepciunea înţelepţilor şi ştiinţa celor învăţaţi voi nimici-o. Unde 
este înțeleptul? Unde e cărturarul? Unde e cercetătorul acestui veac? Au n-a 
dovedit Dumnezeu nebună înţelepciunea lumii acesteia?” (1 Cor. 1,20); 


» Dumnezeu Şi-a ales pe cele nebune ale lumii, ca să ruşineze pe cei înţelepţi; 
Dumnezeu Şi-a ales pe cele slabe ale lumii, ca să le ruşineze pe cele tari” (| Cor. 
127); 


»; Nimeni Să nu se amăgească. Dacă i se pare cuiva, între voi, că este înţelept în 
veacul acesta, să se facă nebun, ca să fie înţelept. Căci înţelepciunea lumii 
acesteia este nebunie înaintea lui Dumnezeu ” (| Cor. 3,18-19); 


» Omul firesc nu primeşte cele ale Duhului lui Dumnezeu, căci pentru el sunt 
nebunie şi nu poate să le înţeleagă, fiindcă ele se judecă duhovwniceşte” (| Cor. 
2,14). 


Caracterul paradoxal al icoanei întâlneşte caracterul paradoxal, chiar şocant, al 
unor afirmaţii din Scriptură, şi în general arată că valorile creştine le contrazic pe 
cele lumești şi cer pentru a fi trăite o convertire şi o rupere de această lume. 


» Caracterul straniu şi neobişnuit al icoanei - spune L. Uspensky - este identic cu 
cel al Evangheliei. Căci Evanghelia este o adevărată provocare pentru orice 
ordine şi înţelepciune a lumii acesteia. [...] Și tot aşa cum propovăduirea 
Evangheliei este nebunie pentru înţelepciunea lumii, icoana, care corespunde 
acestei propovăduiri, este şi ea nebunie şi scandalizează ochiul aşa-zis „normal“, 
pentru care starea căzută a lumii pare normală. 


Formele iconografice ajung uneori la deformări care-l şochează pe privitor. Dar 
şi în Evanghelie multe întâmplări îl şochează pe cititorul superficial [...]. Astfel 
de lucruri nu pot fi înţelese decât în justa lor perspectivă, şi nu dintr-un punct de 
vedere raţionalist. Evanghelia ne cheamă la viaţa în Hristos, pe care icoana ne-o 
înfăţişează. De aceea foloseşte ea uneori forme nefireşti şi contrariante, tot aşa 
cum Sfințenia admite uneori forme extreme, care par nebuneşti în ochii lumii”. 
Essai sur la theologie de l'cone dans l'Eglise orthodoxe, Paris, 1960, p. 225. 


Putem afla aici un alt motiv pentru care iconografia exclude aprioric orice 
construcție care să respecte perspectiva centrală modernă, caracterizată, după cum 
am arătat, prin naturalism şi presupoziţii raționaliste; ea foloseşte, în schimb, în 
mod preponderent perspectiva inversă. Aceasta se dovedeşte o modalitate 
simbolică de cea mai mare fineţe de a arăta că viziunea evanghelică este contrară 
celei din această lume. Şi în acest caz icoana transpune în imagini ceea ce Sfintele 
Scripturi rostesc prin cuvânt: „Astfel vor fi cei de pe urmă întâi şi cei dintâi pe 
urmă” (Mt. 20, 16); „Dacă cineva vrea să fie întâiul, să fie cel din urmă dintre 
toți” (Mc. 9, 35); „„Şi care va vrea să fie întâi între voi, să fie tuturor slugă” (Mc. 
10,44); „Deci cine se va smeri pe sine ca pruncul acesta, acela este cel mai mare 
în Împărăţia Cerurilor” (Mt. 18,4); „Căci oricine se înalţă pe sine se va smeri, 
iar cel ce se smereşte pe sine se va înălța” (Lc. 14,11) etc. 


În acelaşi timp cu reprezentarea unei realităţi istorice, care a existat într-un anume 
loc şi într-un timp anume, icoana dă mărturie de caracterul supra-istoric al acestei 
realități şi ne-o arată eliberată de mărginirile spaţiului şi ale timpului. Aşa 
întelegem de ce în icoană sunt alăturate, ca simultane, evenimente care s-au 
petrecut fiecare în altă vreme. Tot aşa se explică şi caracterul hieratic al 
persoanelor, zugrăvite cu chipul lor cel veşnic sau al scenelor, reprezentate potrivit 
semnificației lor universale şi meta-istorice, şi valorii lor mântuitoare pentru toţi 
oamenii din toate timpurile. 


Pe de altă parte, icoana ne prezintă un spaţiu care nu este acest spaţiu disociativ al 
lumii căzute, în care distanţele separă şi izolează fiinţele, ci un spaţiu unificat, nu 
în mod formal, printr-un artificiu geometric, ci în mod ontologic, prin părtăşia la 
acelaşi har a tuturor fiinţelor. În mod esenţial, iconarul exprimă simbolic acest 
spaţiu nou, în care distanţa spirituală dintre fiinţe este desfiinţată, prin reducerea 
profunzimii câmpului. A se vedea pe această temă profundele consideraţii ale 
Părintelui Dumitru Stăniloae (Dieu est amour, Geneva, 1980), inspirate din 
teologia spaţiului creionată de Sf. Maxim Mărturisitorul în scrierea sa, Ambigua. 
Prin folosirea perspectivei centrale, fireşte, nu s-ar putea ajunge la acest rezultat, 
deoarece ea are efecte cu totul opuse; recursul la perspectiva inversă este, 
dimpotrivă, un bun mijloc de a reprezenta un astfel de spațiu. 


Reducerea profunzimii spaţiale este şi un semn clar al priorităţii acordate 
profunzimii spirituale. În timp ce perspectiva centrală exprimă, aşa cum am văzut, 
un infinit redus la aspectul pur spaţial, icoana îi dezvăluie omului adevăratul 
infinit, care nu e material, ci spiritual, care este un atribut al lui Dumnezeu, iar nu 
al lumii create. În vreme ce arta modernă ordonează compoziţia începând de la un 
punct de fugă unic, care se presupune că reprezintă infinitul, iconarul, pentru a-l 


feri pe credincios de această aparenţă înşelătoare, se străduieşte, dimpotrivă, să 
reducă la maximum profunzimea, tăind-o printr-un fond plat şi uniform, numit 
„lumină” în limbajul iconografic. Toate fiinţele reprezentate în icoană apar scăldate 
în această lumină, care nu izvorăşte dintr-un focar precis definit, ci e «pretutindeni 
prezentă şi toate plinindu-le“. 


De aceea, iconarul — pe lângă perspectiva geometrică centrală — elimină şi 
perspectiva creată prin umbre, folosită de asemenea în arta modernă, care 
transpune distanţele prin diferenţele de intensitate ale luminii în raport cu un focar 
fix. ŞI în acest caz, iconarul nu se foloseşte de o asemenea tehnică pentru că nu o 
cunoaşte, ci pentru că el înfăţişează o lume fără umbre, scăldată în întregime de 
lumina cea dumnezeiască. „Lumina” icoanei simbolizează într-adevăr lumina 
dumnezeiască necreată, cea mai presus de simţuri şi mai presus de minte, în care 
Dumnezeu Se arată şi Se împărtăşeşte sfinţilor, şi care este expresia prin 
excelenţă a harului Său. Cu privire la teologia ortodoxă referitoare la Lumină, a 
se vedea V. Lossky, A l'image et a la ressemblance de Dieu, Paris, 1967,ed. a II-a, 
2006, cap. 3 Lumina este astfel cel mai potrivit simbol al adevăratului infinit. În 
acelaşi timp, ea contribuie la unitatea compoziţiei, deoarece simbolizează harul din 
care se împărtăşesc toţi cei înfățişaţi în icoană. 


d. Funcţia pedagogică a icoanei 

Icoana nu este o operă de artă care se oferă contemplării şi desfătării estetice, ci un 
obiect de cult care se oferă contemplării şi cinstirii duhovniceşti. Cinstirea aceasta 
nu se acordă icoanei de lemn, ci prototipului ei, altfel spus persoanei reprezentate 
în ea. 


Rostul ei este acela de a-i pune pe credincioşi în legătură cu această persoană, 
pentru ca ei s-o cinstească în Sfinţenia Sa, Să se unească cu ea, să se facă părtaşi 
ai harului dumnezeiesc de care e plină şi pe care-l împărtăşeşte închinătorilor. 
Rostul ei este aşadar să le facă acestora cunoscute prin imagini, potrivit 
Tradiţiei, adevărurile credinţei creştine şi totodată să le înlesnească această 
comuniune şi părtăşie, transfigurând felul lor de a vedea şi de a fi. Icoana are 
aşadar un rost pedagogic, care nu este teoretic şi abstract, ci practic şi operant, prin 
care îl modelează duhovniceşte pe om în întregime, ajutându-l nu numai să se 
desprindă de această lume carnală şi să se familiarizeze cu lumea duhovnicească, ci 
şi să ajungă lăuntric la asemănarea cu persoanele înfăţisate de ea ca sfinte şi pline 
de virtuţi prin forma, expresia şi ţinuta lor. 


Acest rost pedagogic duhovnicesc face ca icoana să nu fie şi să nu poată fi o 
lume închisă, ferecată în sine, existând în sine şi pentru sine, lăsându-l pe 


privitor în afara ei; dimpotrivă, ea este o lume care-şi revarsă lumina către el, 
care-l pofteşte în ea şi-l face să se împărtăşească de realitatea duhovnicească pe 
care i-o descoperă. 


Ca urmare, compoziția unei icoane trebuie să fie ordonată în vederea împlinirii 
acestui rost. Or, acesta nu poate fi împlinit prin folosirea perspectivei centrale, 
pentru că ea construieşte — după cum am văzut — o lume care rămâne exterioară 
pentru privitor şi care se îndepărtează tot mai mult de el. Tabloul este conceput de 
teoreticienii acestei forme de perspectivă ca „un fel de fereastră” prin care privirea, 
plonjând în spaţiu, se pierde în acest presupus infinit reprezentat de punctul de 
fugă; icoana este şi ea concepută în chip de fereastră (după cum o arată limpede 
rama, sculptată sau pictată, care-i defineşte conturul), dar ca fereastră deschisă 
către privitor. Datorită perspectivei inverse — şi acesta este un alt motiv al folosirii 
sale -, realitatea înfăţişată în icoană se apropie de privitor şi îi devine prezentă. 


Putem vedea aici o necontenită aducere aminte de pogorârea Cuvântului lui 
Dumnezeu printre oameni şi de deschiderea necurmată a lumii dumnezeieşti către 
lumea pământească şi către întregul cosmos, rodită de venirea Sa. În timp ce 
construcția modernă de tip perspectivă centrală ne prezintă un spaţiu iluzoriu, 
abstract, fără legătură cu spaţiul real în care se află privitorul, în icoană, 


dimpotrivă, „spaţiul reprezentat se include în spaţiul real, şi între ele nu este nici 
o ruptură“. VONOEII, Theologie de L'icone dans L'Eglise orthodoxe, p. 472 
Deoarece reprezentarea iconografică, mai ales prin tehnica perspectivei inverse, 
exclude la maximum profunzimea spaţială şi se limitează cât se poate de mult la 
prim-plan, „persoanele înfăţişate în icoană şi cele care stau în faţa ei sunt unite 
într-un acelaşi spaţiu “.Ibid 


Am spus că reprezentarea conform perspectivei centrale este în întregime 
dependentă de individ, dar că în acelaşi timp, în mod paradoxal, creează o distanţă 
între om şi lucruri. Un paradox asemănător aflăm şi în icoană. Aceasta reprezintă 
ceea ce trăieşte şi învaţă Biserica, făcând în întregime abstracţie de punctul de 
vedere individual al iconarului şi al privitorului. 


Dar, în loc să rămână străină pentru privitor, icoana i se arată deosebit de 
apropiată; departe de a stabili o distanţă între el şi persoana reprezentată, ea îi 
alătură, cuprinzându-i într-un Spaţiu comun, şi Stabileşte între ei o legătură 
nemijlocită şi vie. În vreme ce în faţa unei reprezentări conform perspectivei 
centrale doar privitorul este activ, icoana, prin această legătură pe care o 
stabileşte, implică o dublă activitate: în primul rând a sfântului reprezentat, care 
într-un anume fel înaintează către cel care-l cinsteşte, îl face să intre în 


comuniune cu el şi să se împărtăşească de harul dumnezeiesc de care el însuşi se 
împărtăşeşte deplin; apoi, a credinciosului, care îşi găteşte sufletul pentru 
această comuniune şi se deschide harului ce i se dăruieşte. 


Reducerea profunzimii spațiale şi folosirea perspectivei inverse în icoană au încă şi 
rostul de a-l ajuta pe cel ce o cinsteşte să se reculeagă. Am putea crede că prin 
subordonarea compoziţiei unui punct de fugă unic, perspectiva centrală modernă 
permite unificarea privirii; dar suntem siliţi să recunoaştem că, în mod paradoxal, 
ea o dispersează, o îndepărtează şi în cele din urmă o desfiinţează. Icoana, în 
schimb, mărginindu-se la reprezentarea în prim-plan, nu lasă privirea să se 
îndepărteze de esenţial; prin tehnica perspectivei inverse, dar şi prin orientarea 
dinamică şi convergenţa liniilor către centrul dogmatic al compoziţiei, ea împiedică 
privirea să se imprăştie şi o sileşte să se concentreze. Astfel, icoana înlesneşte 
concentrarea spirituală, contribuie la reunificarea lăuntrică a omului căzut, 
sfâşiat de patimi şi rătăcitor cu gândul, fiind un preţios sprijin pentru rugăciune 
şi pentru contemplaţie, prin care credinciosul întră în legătură cu sfântul 
în făţişat în ea. 


Concluzie 


După cum perspectiva centrală modernă nu este un simplu element de stil, ci 
constituie formă simbolică a unei anumite concepţii despre lume şi om, tot aşa 
modul de compoziţie propriu iconografiei tradiționale este şi el o formă simbolică 
a unei viziuni spirituale specifice şi prin urmare nu poate fi explicat prin factori 
stilistici sau istorici. La capătul acestui studiu sperăm că l-am convins pe cititor ca 
iconografia tradițională nu a folosit perspectiva centrală din ignoranță ori din 
nepricepere, ci pentru că fundamentele şi finalitatea ei o exclud aprioric şi cer, 
dimpotrivă, combinarea celor trei tipuri de perspectivă pe care le-am descris, între 
care perspectiva inversă ocupă, din diverse raţiuni, un loc dominant. 


Departe de a fi o formă de expresie picturală naivă sau primitivă, iconografia se 
arăta a fi până la urmă o formă de artă extrem de complexă, ale cărei mijloace, 
perfect adaptate scopurilor sale, nu pot fi reduse la o simplă tehnică; pentru a fi 
folosite în mod cuvenit, ele cer o angajare spirituală a pictorului, care îi permite să 
exprime în mod adecvat experienţa Bisericii. 


Faţă de arta naturalistă şi, deci, unidimensională care, prin folosirea perspectivei 
centrale, creează o iluzie a lumii vizibile şi sfârşeşte prin a cultiva trompe-l'oeil-ul 
şi simulacrul, iconografia este, de la un capăt la altul al demersului său, animată de 
respectul permanent față de adevăr. Ea se doreşte fidelă realităţii istorice, dar 


realismul său nu este cel al aparenţelor. Icoana ne dezvăluie realitatea care şi-a 
aflat împlinirea şi adeverirea prin părtăşia la lumea duhovnicească, reprezentată şi 
ea, pe cât e cu putinţă, prin mijlocirea unui simbolism pictural adecvat. Ea se arată 
mai apropiată de experiența psiho-fizică a vederii omeneşti decât compoziţia 
construită pe baza perspectivei centrale, dar o vedere purificată, transfigurată, 
luminată de cunoaşterea duhovnicească, în stare să perceapă o lume înnoită prin 
har. Lumea înfăţişată în icoană este fără îndoială surprinzătoare, la o primă privire, 
pentru ochiul profan. Dar icoana are tocmai rostul de a-l ajuta să-şi depăşească 
mărginirea de acum şi de a-l conduce, încet-încet, la vederea celor încă 
nevăzute. 


(din: Jean-Claude Larchet, “Iconarul şi artistul”, Editura Sophia, Bucureşti, 
2012) 


Cum ne preţuim unii pe alţii ca mădulare ale aceluiaşi trup, ce relaţii (ar 
trebui să) avem între noi în Biserică? Ne purtăm de grijă unii altora, ca fraţi 
întru Hristos? 


SAC OLECTIA 
PSMOTERIA 
a 1: ORTODOXĂ 


A LUI DUMNEZEU ; 
. ua 

Cum să te 
prețuiești 
pe tine însuţi 
și cum să 
îţi prețuiești 
aproapele 


—- 


Preot David Fontes: Cum să preţuim Biserica/ Cei de o credinţă cu noi 


Cum trebuie să înţelegem valoarea Trupului lui Hristos, Biserica? Sfântul apostol 
Pavel scrie: Deci, dar, până când avem vreme, să facem binele către toţi, dar mai 
ales către cei de o credinţă cu noi (Gal. 6, 10, subl. aut.). Ceea ce ne spune, de 
fapt, Sfântul apostol Pavel este că trebuie să facem bine tuturor, dar mai ales celor 
din Biserică, Mireasa lui Hristos. Cea dintâi responsabilitate a unui mire este să 
poarte de grijă miresei sale şi să-i arate cât de mult o preţuieşte. lisus are o mireasă: 
pe cei ce sunt în comuniune cu EI - şi anume, Biserica Sa. Cei ce-L urmează sunt 
cea dintâi responsabilitate a Lui, cei pe care Dumnezeu-Tatăl l-a dat. De aceea, 
lisus vrea ca mai ales membrii Bisericii Sale să aibă grijă unii de alții şi să se 
respecte. 


În capitolul anterior am vorbit despre felul în care părinţii au grijă de copiii lor şi îi 
preţuiesc, căsătoria şi famila fiind un microcosmos iconic al lui Hristos şi al 
Bisericii Sale. Acum vom analiza microcosmosul iconic al lui Hristos şi al Bisericii 
Sale, care îi cuprinde atât pe clerul hirotonit, cât şi pe laici (poporul lui Dumnezeu 
[Laos - n. trad.]) şi cât de mult trebuie să ne preţuim unii pe alții. 


Cu toate că numărul creştinilor a crescut mult de-a lungul celor două mii de ani, 
evlavia majorităţii creştinilor de azi cu greu s-ar putea compara cu aceea a primilor 
creştini - cel puţin în America de Nord şi în Europa de Vest. Primii creştini se 
adunau în taină din cauza autorităților evreieşti şi a celorlalți (mai ales a roma- 
nilor). Evreii îi vânau pe aceşti creştini. 


Ștefan, un diacon, a devenit primul martir creştin. A fost ucis cu pietre de un grup 
de evrei. Romanii au omorât multe mii de creştini pentru că nu voiau să aducă 
tămâie şi jertfe zeilor lor şi idolilor romani sau să-l venereze pe Cezar ca semizeu. 


Persecuţia creştinilor a fost ceva obişnuit aproape trei sute de ani după Învierea lui 
Hristos, iar creştinii au fost torturați şi/sau ucişi în multe locuri până astăzi. Pentru 
creştinii din primele secole, a fi creştin era adesea o chestiune de viaţă sau de 
moarte. În mod surprinzător, cu cât torturau şi omorau mai mulţi creştini - doar 
pentru mărturisirea credinţei lor în lisus Hristos şi pentru respingerea idolilor 
mincinoşi - cu atât mai mulți oameni deveneau creştini, iar Biserica creştea. Este 
de ajuns să citeşti istoria Bisericii, mai ales istoria vieților martirilor, ca să ajungi la 
concluzia că Biserica lui lisus Hristos s-a ridicat pe sângele martirilor creştini care 
şi-au dat viaţa pentru credinţa lor în lisus Hristos, Fiul lui Dumnezeu. 


In mijlocul acestei întregi persecuții citim despre creştini cum ajutau alţi creştini. 
De exemplu, creştinii susțineau anumite comunități bisericeşti în nevoile lor 
financiare. 


În Noul Testament citim despre Biserica din Filipi că trimitea bani Sfântului 
apostol Pavel ca să-l ajute pe el şi pe alţi creştini în nevoile lor (v. Fil. 4, 10-20). În 
Ierusalim, pe vremea apostolilor, vedem că biserica se aduna şi împărțea voluntar 
cele ce avea în comun, cu alţi credincioşi aflaţi în necazuri (v. F. Ap. 4, 32). 


Astăzi, în cadrul naţiunilor mai industrializate şi mai mari, creştinii evită adesea 
responsabilitatea lor de a purta de grijă surorilor şi fraţilor creştini şi a-i preţui, 
chiar şi pe cei din comunitatea locală sau din alte comunităţi ori pe cei către care se 
îndreaptă misiunile creştine din întreaga lume. Devenim prea distraşi de propriile 
griji şi de propriul confort pentru a mai fi atenţi la cei aflaţi în nevoi din mijlocul 
nostru. Uneori oamenilor le este teamă sau chiar ruşine să se afle că au necazuri, şi, 
în consecinţă, alții nu au şansa să-i poată ajuta. 


Este important ca membrii bisericii noastre să înţeleagă nu numai cât de valoroşi 
sunt înaintea lui Dumnezeu, dar şi pentru biserică şi pentru preoţi. Am auzit preoți 
care estimau numărul familiilor din parohia lor, dar spuneau apoi că doar jumătate 


vin regulat duminica la biserică sau poate nici atât [aici e vorba de bisericile 
ortodoxe din comunitatile americane - n.n.]. Ce se întâmplă? De ce cealaltă jumă- 
tate nu vine duminica la biserică (scuzându-i pe cei bolnavi sau în concediu ori 
angajaţi în altă parte)? 


Am putea specula, în mod corect sau incorect, că unii membri ai comunităţii sunt 
supăraţi sau nemulțumiți ori au ceva împotriva preotului sau a consiliului parohial 
sau chiar împotriva cuiva din parohie. Am putea crede că poate unii nu se mai simt 
bineveniţi în biserici, sau că poate în singurătatea lor se simt nedoriți sau trecuţi cu 
vederea de cineva din biserică. Poate că aceşti membri absenţi sunt distraşi de 
grijile lumii şi nu găsesc necesară sau importantă participarea la biserică. Unora 
dintre membrii mai în vârstă li se poate părea greu să ajungă la biserică pentru că 
nu mai pot conduce sau nu-şi mai pot permite să aibă o maşină. Altora li se poate 
părea că biserica lor e interesată doar de banii lor pentru vreun proiect nou de 
construcţie. 


Lista poate continua, dar sincer, nu ştim exact de ce aceşti membri ai bisericii nu 
mai vin, până când, cu smerenie, nu ajungem noi la ei să ne spună (ca să ne 
împărtăşească motivele lor). Când îi abordăm, trebuie să ne folosim de toată 
capacitatea noastră de înţelegere şi să-i ascultăm cu multă atenţie, apoi să vedem 
cum putem să facem binele, mai ales faţă de cei care sunt „de o credinţă cu no”. 


Din nefericire, sunt şi din aceia care vin regulat la biserică, care stau de obicei în 
spate şi pleacă imediat ce slujba s-a terminat. Nu vorbesc cu nimeni şi, mai trist, 
nimeni nu ajunge să vorbească cu ei. Poate din cauză că unii oameni consideră că 
membrii bisericii bârfesc sau vorbesc prea mult ori sunt critici în discuţiile lor cu 
alții. 


Când lucrurile stau aşa, trebuie să ne aducem aminte că lisus ne-a poruncit să ne 
iubim unii pe alţii; asta înseamnă că trebuie să-i preţuim cu adevărat pe cei de o 
credinţă cu noi. 


Sfântul loan scrie: Dacă zice cineva: iubesc pe Dumnezeu, iar pe fratele său îl 
urăşte, mincinos este! Pentru că cel ce nu iubeşte pe fratele său, pe care l-a 
văzut, pe Dumnezeu, pe Care nu L-a văzut, nu poate să-L iubească. Și această 
poruncă avem de la EI: cine iubeşte pe Dumnezeu să iubească şi pe fratele său (I 
In 4, 20-21). 


Iisus Însuşi a spus: Poruncă nouă dau vouă: Să vă iubiţi unul pe altul. Precum 
Eu v-am iubit pe voi, aşa şi voi să vă iubiţi unul pe altul. Intru aceasta vor 


cunoaşte toţi că sunteţi ucenicii Mei, dacă veţi avea dragoste unii faţă de alţii (In 
13, 34-35). 


Aici lisus şi Sfântul loan vorbesc pentru cei din Biserică. lubirea dintre noi ar 
trebui să fie atât de vădită, încât oamenii să cunoască astfel că suntem ucenicii 
Domnului nostru lisus Hristos. Văd oamenii în noi acest lucru astăzi? 


Unii credincioşi din bisericile noastre sunt interiorizaţi şi tind să nu împărtăşească 
cu alții problemele financiare sau familiale şi nici lupta spirituală pe care o au în 
viaţă. Săptămână de săptămână participă regulat la slujbe fără să vorbească cu fraţii 
şi cu surorile lor în Hristos, care stau lângă ei, ştiind prin ce trec. Poate că aceşti 
oameni aflaţi în necaz se tem că ceea ce ar împărtăşi altora nu ar rămâne 
confidențial. Poate se simt stânjeniţi de situația neplăcută. Poate din pricina culturii 
sau a mândriei au o reţinere în a încredința altora problemele lor temporare, sau 
poate se luptă cu un gol emoţional şi spiritual. Realitatea poate fi aceea că pur şi 
simplu nu se simt destul de liberi să-şi încredinţeze altora din biserică problemele 
Vieţii. 


Grija pentru alții nu înseamnă o invadare zgomotoasă a intimităţii cuiva dintr-o 
curiozitate fără sens. Nimănui nu-i place un băgăcios. Este necesar să creăm un 
climat în biserică, unde oamenii să simtă că pot avea încredere în alți membri 
pentru a le împărtăşi problemele şi nevoile. Ei trebuie să simtă că cei cărora le 
vorbesc până la urmă le doresc tot binele în inima lor. 


Cum vom transmite fraţilor că ne pasă de ei şi că în grija noastră faţă de ei 
respectăm ceea ce ne încredinţează din nevoile şi problemele lor? Care sunt cele 
câteva lucruri pe care le putem face pentru a arăta respect real faţă de cei de o 
credinţă cu noi? 


Cum ne manifestăm prețuirea 


Unul dintre modurile fundamentale prin care ne manifestăm prețuirea faţă de 
semenii noştri creştini este rugăciunea pe care o facem pentru ei. 


SR 5 e 


Am crescut într-o familie creştină, am fost botezat şi miruns, am primit Sfânta 
Împărtăşanie (Euharistie) aproape în fiecare duminică. Dar în anii adolescenţei m- 
am îndepărtat de biserică şi poate de o parte din credinţa mea creştină. Timp de un 
an, un an şi ceva, m-am apucat chiar să investighez practicile orientale, cum ar fi 
Yoga, aşa cum făceau mulţi pe la sfârşitul anilor 1960 şi începutul anilor 1970. 


In vara când am absolvit liceul am început să mă gândesc la Persoana lui lisus în 
timp ce urmăream o cruciadă de-a lui Billy Graham la televizor. Imi amintesc cât 
de impresionat eram de credinţa sa aparent adâncă în lisus Hristos. 


Când m-am dus, ca proaspăt admis în acea toamnă la universitatea din California, 
la săptămâna de orientare am cunoscut nişte grupuri creştine din campusul 
universitar. Unul dintre ele m-a invitat la un eveniment de noapte într-o vineri, în 
afara campusului. Şi m-am dus. Un grup de 50 de tineri au cântat cântece creştine. 
Cineva ne-a transmis un mesaj scurt despre credinţa lui în lisus şi apoi a venit 
timpul de rugăciune care s-a încheiat cu fraternizare. 


Când întâlnirea a luat sfârşit iar eu mă îndreptam spre dormitorul meu, un frate 
creştin cu care nu vorbisem s-a apropiat de mine, m-a privit adânc în ochi şi mi-a 
spus: „Frate, mă rog pentru tine!” Să se roage pentru mine! Cuvintele lui m-au 
surprins pentru o clipă. Mi-am spus: De ce să se roage el pentru mine? Grija şi 
prețuirea lui m-au atins profund. Cineva să-şi ia din timpul prețios al zilelor sale 
pline ca să se gândească la mine şi la nevoile mele şi să se roage ca Dumnezeu să 
mi le preîntâmpine de-a lungul vieţii, m-a făcut să mă simt cu adevărat special. 
Ştiam că mama şi tata se roagă pentru mine, dar cine era acest străin şi de ce s-a 
oferit să se roage pentru mine? M-am simţit deosebit în ochii lui. M-a atins până în 
adâncul inimii, şi câteva zile mai târziu mi-am încredinţat din nou întreaga viaţă lui 
lisus Hristos. Nimic nu a mai fost la fel după aceea. 


&&& 


Ne arătăm prețuirea faţă de cei din biserică rugându-ne regulat pentru ei. 

—> Ne rugăm ca voia lui Dumnezeu să se împlinească în viaţa lor. 

— Ne rugăm pentru sănătatea şi bunăstarea lor fizică, mintală şi 
duhovnicească. Ne rugăm să li se dăruiască din plin harul şi mila lui 
Dumnezeu. 

— Ne rugăm ca ei să cunoască plinătatea Duhului Sfânt în viaţa lor şi, dacă 
ştim că au anumite nevoi, ne rugăm şi pentru ele. 


Cunosc o biserică unde, în stânga, lângă altar, se află o cutie pentru cereri de 
rugăciune. După fiecare slujbă se adună lângă cutie un grupuleţ de membri ai 
bisericii. Mai întâi fac rugăciuni generale şi apoi, fiecare pe rând, se roagă pentru 
nevoile speciale pe care le găsesc în cutie. 


Am fost la biserici unde problemele oamenilor sunt pomenite în timpul slujbei. 
Poate cineva merge la o operaţie sau are alte cereri importante. La rugăciunea mea 


îi pomenesc nu numai pe membri familiei mele, în mod special, dar şi pe alții. 
Acest lucru arată valoarea pe care o au ei pentru mine. 


Am învăţat un lucru interesant despre rugăciunea pe care o fac pentru alţii. În timp 
ce mă rog pentru ei, Dumnezeu lucrează în mine, îmi schimbă inima în bine. Nu ne 
rugăm doar pentru cei care ne simpatizează, ci şi pentru cei care nu ne plac, chiar şi 
pentru cei pe care îi putem percepe ca dușmani. lisus ne-a învăţat să ne rugăm şi să 
facem bine celor care ne disprețuiesc, chiar şi celor care ne prigonesc şi spun tot 
cuvântul rău împotriva noastră. Rugăciunea îmi ajută inima să se transforme, Să 
treacă de la răzbunare la compasiune, de la mânie la iertare, de la tulburarea 
lăuntrică la iubire şi la pacea minții. 


Acest fel de rugăciune şi de schimbare lăuntrică este atât de necesar astăzi în 
comunitatea bisericii! Rugăciunea noastră pentru alţii nu numai că îi face valoroşi 
în ochii noştri şi ai lor (dacă ştiu că ne rugăm pentru ei), dar ne curăţește inima şi 
începem să-i iubim şi să îi prețuim şi pe cei care poate nu merită (ca şi cum noi am 
merita) ori care s-au purtat urât cu noi. 


Sfântul Iacov scrie: Mărturisiți-vă deci unul altuia păcatele și vă rugaţi unul 
pentru altul, ca să vă vindecaţi, că mult poate rugăciunea Stăruitoare a 
dreptului... (lac. 5,16). Acesta este un verset puternic al Scripturii. Ca să ajungem 
drepți trebuie să avem o dreaptă legătură cu Dumnezeu şi să împlinim cerinţele 
acestei legături. O dreaptă legătură cu Dumnezeu ne cheamă la pace cu frații şi cu 
surorile noastre. Un mod important de a ajunge la pace cu fraţii și surorile este să 
ne mărturisim greşelile unii altora şi să ne rugăm unii pentru alții. Când avem o 
dreaptă legătură cu Dumnezeu şi cu fraţii noştri, rugăciunea devine mai rodnică. 
Întrucât, atunci când ne mărturisim neputinţele, păcatele sau greșelile, este nevoie 
de smerenie. Mărturisirea păcatelor nu este numai un lucru sănătos pentru noi și 
pentru cei cărora le-am greşit, dar, rugându-ne unul pentru altul, primim și 
tămăduire. Pentru o legătură dreaptă cu Dumnezeu este nevoie de smerenie. 


Pe lângă smerenie, este importantă și perseverenţa în rugăciune. Amintiţi-vă că 
unul dintre aspectele rugăciunii este vorbirea cu Dumnezeu, comuniunea cu 
Dumnezeu, faptul că Ii faci cunoscută cererea ta. 


lisus ne-a spus: Cereţi şi vi se va da; căutaţi şi veţi afla; bateţi şi vi se va deschide. 
Căci tot cel ce cere va primi (Mt. 7, 7-8). 


In altă versiune a Bibliei, acest verset este așa: Cereţi și vi se va da; căutaţi și veţi 
afla; bateţi şi vi se va deschide. Că oricine cere, ia; cel care caută, află; şi celui care 


bate i se va deschide (Mt. 7, 7). Această traducere a Scripturii pune în evidență 
necesitatea perseverenţei în rugăciunile noastre de cerere. Prea adesea renunțăm să 
mai sperăm că Dumnezeu va răspunde rugăciunilor noastre. Acestea sunt tocmai 
momentele în care trebuie să continuăm să ne rugăm. 


Rugăciunea nu ne costă nimic. Nu durează mult, dar pentru cei pentru care ne 
rugăm poate fi faptul crucial care le atinge inima şi îi face să simtă cât de preţioşi 
sunt pentru tine, când află că te rogi pentru ei. Lasă-i pe cei din biserică să ştie că 
te rogi pentru ei regulat pentru orice nevoie anume despre care ţi- -au vorbit. Acest 
lucru le demonstrează că, într-adevăr, îi preţuieşti. 


Rugăciunea trebuie să fie sinceră, desigur; cu alte cuvinte, trebuie să fie reală, 
adevărată, curată, autentică, din inimă. Trebuie să fim pe de-a-ntregul sinceri în 
rugăciunile noastre către Dumnezeu pentru ceilalți. Dacă oamenii află că ne rugăm 
sincer pentru ei, pot deveni mai deschişi şi harului lui Dumnezeu în viaţa lor. 


Este adevărat că unii dintre ei se pot deja simți importanţi în această lume, într-o 
anumită măsură şi fără Dumnezeu în viaţa lor. Diferența este că rugăciunea ne 
ajută să descoperim adevărata noastră valoare în ochii Creatorului - valoare 
care nu se bazează pe lucruri false. Valoarea pe care ţi-o dă lumea este, de 


obicei, superfluă şi temporară. Valoarea pe care ţi-o dă Dumnezeu este veşnică 
şi ne ajută să avem o legătură mai strânsă cu Creatorul nostru. 


Pe lângă rugăciunea pentru fraţi şi surori, a le da timp din timpul nostru este un alt 
mod de a arăta cât de importanţi sunt pentru Dumnezeu şi pentru noi. Se spune că 
„timpul înseamnă bani”. Majoritatea oamenilor consideră banii ca pe ceva de 
valoare; cu siguranţă că muncim mult timp ca să-i câştigăm. Reprezintă sudoarea 
noastră şi o porție din viață. Așa încât, atunci când ne facem timp să-i ascultăm cu 
atenţie pe ceilalți, arătăm că preţuim ceea ce au să ne spună sau, şi mai important, 
că îi preţuim pe ei. 


Cu toţii știm că într-o zi vom muri; trupurile noastre vor înceta să mai trăiască. 
Duhul nostru va părăsi trupul şi se va odihni întru Domnul. Asta înseamnă că avem 
un timp limitat pe pământ. Ni s-a dat voinţă liberă să-l folosim aşa cum dorim. 
Unii, ca să acumuleze averi, alţii, ca să consume droguri şi alcool cu care să-şi 
aline durerile, iar alţii lucrează pentru o cauză socială în care cred sau călătoresc 
prin lume. Unii îşi folosesc timpul ca să se plângă de tot ce-i înconjoară. Sunt 
atâtea feluri în care ne putem folosi timpul preţios pe care îl avem aici, pe pă- 
mânt... 


Cât petrecem personal cu cei din biserică, care au nevoie, într-un fel sau altul, de 
ajutorul nostru? Acest rol este pentru toţi, nu doar pentru cei din comitete sau din 
cler. Unul dintre cele mai rele cuvinte care pot exista este ei. Nu numai expediind 
pe cineva zicând: „Ei nu contează” sau „Fi sunt altfel”, dar şi lăsând în seama 
altora datoriile și dragostea noastră: „Se descurcă şi singuri”. În biserică nu este 
loc de a te debarasa de alții sau de a ionora iubirea și responsabilitatea creștină. 


casa lui Dumnezeu, dar şi a celorlalți din afara ei. Aceasta nu înseamnă însă că 
laicatul, poporul lui Dumnezeu, nu are responsabilitatea de a acorda timp celor din 
biserică. Laici sau preoţi, Dumnezeu ne-a dat timp pe pământ să facem bine altora, 
mai ales celor din casa Domnului. Ca mirean, se poate să nu ai la fel de mult timp 
ca un cleric pentru a-i ajuta pe alţii, dar trebuie să ajuţi. De ce? Pentru că a-i ajuta 
pe ceilalți și a da timp comunităţii este un act de iubire, şi toți suntem chemaţi să 
ne iubim unul pe altul. 


Te poți întreba: cum să încep să dau timp celor din biserică? Poţi să începi prin a 
face cunoștință cu cei de lângă tine, la sfârşitul slujbei. Invită pe cineva la o cafea, 
cândva în timpul săptămânii. Ai putea chiar să-i spui că vrei să o cunoşti sau să îl 
cunoşti mai bine. Nu te supăra dacă te refuză. Poate este o persoană timidă sau se 
simte stânjenită de invitaţie. Poate a avut un incident neplăcut cu altcineva din 
biserică şi acum ezită să se deschidă față de o altă posibilă rănire sau trădare. 


Există diverse motive pentru care oamenii pot fi precauţi înainte de a accepta o 
invitație sau de a vrea să se cunoască mai bine. Nu lua numaidecât personal un 
refuz. Nu ştii ce au trăit şi ce îi face să rămână rezervaţi. Desigur, refuzul poate 
însemna și faptul că nu au momentan vreme de socializare. Acest lucru se poate 
schimba mai târziu. Motivul pentru care spun „nu” poate să nu fie atât de profund 
pe cât ai crede. Mergi mai departe şi încearcă din nou cu un alt membru al bisericii. 
Până la urmă trebuie să găsești persoane doritoare să vă cunoaşteţi. 


Un mod foarte bun de a-i cunoaşte pe alții este să te înscrii în diverse activităţi de 
grup sau în comitete din parohie. Majoritatea bisericilor au o serie de activităţi 
bisericești, de slujire a aproapelui şi de grup, precum studiul Bibliei, corul, vizite la 
cămine, sponsorizarea grupurilor misionare, comitete de într-ajutorare şi activităţi 
caritabile. Unele biserici organizează, prin rotație, grupuri pentru curăţenia bisericii 
sau pregătirea trataţiilor. Dacă vezi că biserica are o nevoie pentru care nu s-a 
înscris nimeni, poţi să începi să formezi tu însuţi un grup, invitând pe alţii să te 
ajute. Sunt sigur că preotul îți va aprecia ajutorul şi, în plus, vei avea ocazia să 
cunoşti alți oameni din parohie. 


În orice mod ai deveni disponibil pentru a cunoaşte alte persoane din biserică sau 
pentru a le ajuta într-un fel sau altul, vei descoperi că fiecare are o poveste de viaţă 
de spus dacă 1 se dă ocazia sau dacă se simte în siguranță, emoțional, să se 
deschidă faţă de altă persoană. Cred că toţi avem o problemă pe care am vrea să o 
spunem cuiva sau să ne împărtăşim povestea şi să ascultăm povestea altcuiva. 


Întrucât nici unul dintre noi nu a venit pe lume din greșeală, ci am fost în planul lui 
Dumnezeu de dinaintea conceperii noastre, toţi avem un rost de împlinit în această 
lume şi o călătorie de parcurs. Dând din timpul tău altora ca să le asculţi povestea, 
este un mod minunat de a-i face să simtă că au valoare în ochii tăi. 


Astfel, preotul nu va fi singurul către care se pot îndrepta membrii parohiei spre a- 
şi exprima nevoile şi a-şi descrie situația. Dacă cineva are curajul să-ţi împărtă- 
şească povestea vieţii sale, acordă-i toată atenţia şi ascultă cu respect. 


Nu te grăbi să-l faci să-şi scurteze povestea ca să ţi-o spui și tu pe a ta, înainte ca 
celălalt să termine. A asculta cu adevărat este un dar de iubire pentru celălalt. 


[...] Dacă vedem în fiecare pe Hristos, vom asculta mai mult decât vom vorbi. 
Ascultă şi nu întrerupe. Incearcă să empatizezi. Preţuieşte zbuciumul altora, prin 
care trec în viaţa aceasta. 


Pe lângă rugăciune şi disponibilitatea de a asculta şi de a te întovărăşi, îi putem 
prețui pe ceilalți sfătuindu-i. Lucrul acesta poate veni firesc, în urma istorisirii 
experienței sau a necazurilor sale (deşi trebuie făcut cu grijă). Avem tendinţa să 
dăm sfatul înainte de a ni se cere. Am învăţat ceva în urma consilierii altora, aceea 
că nu le poţi rezolva problemele. Oameni cu bune intenţii pot uneori înrăutăţi 
situația cuiva care le urmează sfatul. Pe de altă parte, unii ar putea beneficia de 
sfat, dar nu sunt pregătiți să-l primească. 


Înainte de a da sfaturi, ar fi înţelept să te rogi mai întâi pentru ei. În primul rând, 
Dumnezeu ne poate face să înţelegem mai bine problema şi, în al doilea rând, 
Dumnezeu ne poate pregăti inima ca să ştim cum să împărtăşim mai bine 
înțelegerea noastră celuilalt. Dacă credem că fratele sau sora noastră se află în 
necaz din cauza vreunui păcat făcut în viață, Sfântul Pavel ne dă un sfat 
duhovnicesc: Fraţilor, chiar de va cădea un om în vreo greşeală, voi cei duhov- 
niceşti îndreptaţi-l, pe unul ca acesta cu duhul blândeţii, luând seama la tine 
însuţi, ca să nu cazi şi tu în ispită. Purtaţi-vă Sarcinile unii altora şi aşa veți 
împlini legea lui Hristos. Căci de se socoteşte cineva că este ceva, deşi nu este 
nimic, Se înşeală pe sine însuşi. (Gal. 6, 1-3). 


lisus Însuşi ne arată cum să sfătuim pe cineva: „De ce vezi paiul din ochiul 
fratelui tău şi bârna din ochiul tău nu o iei în seamă? Sau cum poți Să zici 
fratelui tău: Frate, lasă să scot paiul din ochiul tău, nevăzând tu bârna care este 
în ochiul tău? Făţarnice, scoate mai întâi bârna din ochiul tău, și atunci vei 
vedea să scoţi paiul din ochiul fratelui tău!” (Lc. 6, 41 - 42). 


Aceste două fragmente din Scriptură ne învață să fim atenți, să umblăm în 
smerenie şi în cunoaştere de sine, înainte de a sfătui pe altul. Manifestându-ne 
grija, se poate întâmpla să fie necesar să-l îndreptăm pe acel membru al bisericii 
spre a discuta cu preotul sau chiar cu un terapeut creştin. Chiar şi atunci când 
cineva îţi cere sfatul, înțelept este să îi spuneţi că nu știți tocmai cum să-i abordaţi 
situația şi să-l încurajați să vorbească cu preotul sau să caute ajutor specializat. 
Întotdeauna să-i spuneţi că vă veţi ruga pentru problema lui, chiar dacă nu aveţi un 
sfat de dat. 


Sunt situaţii în care ar fi neînţelept să daţi sfat imediat, chiar dacă vi se cere. În 
același timp, sunt persoane care uneori nu vor să vorbească nici cu preotul, nici cu 
un terapeut. Nu trebuie să vă simțiţi presat sau forţat să oferiţi sfat sau să ajutaţi 
îndată dacă nu vă simţiţi pregătit să o faceți. Îi puteţi spune că vă veţi ruga pentru 
problema pe care o are şi că veţi reveni mai târziu. Poate veți dori să discutaţi chiar 
dumneavoastră cu preotul fără a încălca confidențialitatea, pentru a primi un răs- 
puns ca mod de abordare a problemei. 


Grija pentru alții se poate manifesta şi prin lucruri mici pe care le poţi face pentru 
frații şi surorile tale în Hristos. Când îţi dai seama că cineva din biserică are o 
problemă, întreabă-te dacă poţi ajuta şi dacă ești dispus să o faci. 


Are biserica un buletin informativ sau un spațiu unde poate fi afişată deschiderea 
unor locuri de muncă? Se poate întâmpla să afli că se oferă locuri de muncă şi poţi 
afişa informaţia, ajutând astfel oameni din biserică să fie reangajaţi. 


Un alt exemplu de grijă față de membrii bisericii este acela de a afla când cineva 
trece printr-o operaţie chirurgicală sau prin vreo altă procedură medicală care îl pu- 
ne la pat pentru o vreme. Împreună cu un grup de membri ai bisericii sau personal, 
poți pregăti hrana pe care să o duci persoanei aflate în stare de recuperare. Poţi să 
te oferi să-1 faci curat în casă câtă vreme nu se poate descurca pe cont propriu. 
Chiar biserica poate organiza slujirea aproapelui cu mai mulți dintre membrii ei, 
care să-şi concentreze atenția asupra unor astfel de situaţii. 


Un alt mod de a-ți manifesta grija pentru ceilalți în biserică este acela de a lucra 
pentru bătrânu din parohie. Viaţa poate fi însingurată şi plictisitoare pentru cei 
închişi în casă, care şi-au pierdut abilitatea de a merge la farmacie sau la aprozar în 
timpul săptămâni. Te poţi oferi să-i iei şi să-i duci cu maşina acolo unde au 
nevoie, o dată pe săptămână. Mai poţi da o mână de ajutor în educarea creştină a 
copiilor la biserică. Gândește-te la talentele şi la abilitățile personale şi la felul cum 
ai putea să le foloseşti în special pentru slujirea fraților tăi creştini. 


După cum vedem, în multe feluri îi poţi ajuta pe membrii bisericii care au nevoie 
de grija ta lucrătoare. 


Trebuie să ne amintim că şi noi putem ajunge la un moment dat în viață să avem 
nevoie de ajutor din partea lor. Regula de aur este aceea de a face altora aşa cum 
am vrea să ne facă şi ei nouă. Roagă-te, ascultă, lucrează cu dragoste pentru alții: 
acestea sunt trei căi prin care putem să le arătăm fraților cât sunt de valoroşi pentru 
noi. 


Aş dori să vă amintesc să vă gândiţi şi la cei din afara parohiei voastre, la toată 
Biserica, fapt ce include o lucrare misionară în ţară şi în lume. 


Clerul nostru 


Este bine ca preoții să-şi poarte de grijă şi să-şi arate unul altora cât de valoros este 
fiecare pentru Dumnezeu. Unul dintre modurile de a-și exprima dragostea este 
acela de a se ruga unul pentru altul. De vreme ce satana face tot ce îi stă în putinţă 
să-i atace pe cei care călăuzesc Biserica, este important ca pentru ei să se roage nu 
numai mirenii, Ci şi frații din cler, pentru a fi binecuvântați de Dumnezeu şi a li se 
dărui tot curajul de care au nevoie spre a conduce poporul lui Dumnezeu în tot 
adevărul şi în toată dragostea pentru Dumnezeu și pentru oameni. O rugăciune 
specială a clerului pentru fraţii slujitori este aceea de a se arăta întru ei roadele 
Duhului Sfânt - şi anume, dragostea, bucuria, pacea, răbdarea, bunătatea, credin- 
cioşia, blândeţea și înfrânarea (v. Gal. 5, 22-23). 


Membrii clerului trebuie să se iubească şi să se prețuiască, să caute să-şi arate 
dragostea cu orice ocazie. 


Mi-a spus odată un preot cu tristețe că simţea că fiecare biserică din zona sa este ca 
o franciză separată. Am înţeles-o în sensul că parohiile sunt ca niște insule una faţă 
de alta, într-un fel de competiţie. Care are o biserică mai mare sau o sală mai mare? 
Care are credincioşi mai mulți sau mai multe slujiri în biserică? Unii preoți fac 


remarci răutăcioase despre alți preoţi şi despre practicile lor. Dacă se întâmplă aşa, 
atunci nu va fi dragoste între ei, nici prețuire. Toţi clericii creștini, fie ei episcopi, 
preoţi sau diaconi, sunt slujitori ai Domnului nostru lisus Hristos. De ce un slujitor 
al lui Hristos să disprețuiască un alt slujitor al lui Hristos? 


Episcopul este cel dintâi slujitor al slujitorilor lui Dumnezeu. Această atitudine 
trebuie să se manifeste şi printre clericii de sub conducerea lui. Avem un arhetip 
frumos al acestei smerenii a slujirii în Cina cea de Taină, când lisus a spălat 
picioarele ucenicilor Săi. 


„lisus [...] S-a sculat de la Cină, S-a dezbrăcat de haine şi, luând un ştergar, S-a 
încins cu el. După aceea a turnat apă în vasul de spălat şi a început să spele 
picioarele ucenicilor şi să le şteargă cu ştergarul cu care era încins. A venit deci la 
Simon-Petru. Acesta I-a zis: «Doamne, oare Tu să-mi speli mie picioarele?» A 
răspuns lisus și a zis: «Ceea ce fac Eu, tu nu ştii acum, dar vei înțelege după 
aceasta.» Petru i-a spus: «Nu-mi vei spăla picioarele în veac!» lisus i-a răspuns: 
«Dacă nu te voi spăla, nu ai parte de Miney” (In 13, 4-8). 


Aici lisus Se smereșşte şi spală picioarele ucenicilor Săi, care Îi vor călăuzi Biserica 
după Înălţarea Sa la cer. Iisus le dădea viitorilor conducători ai Bisericii Sale un 
exemplu de smerenie pe care ei trebuie să o arate faţă de cei pentru care sunt 
responsabili din punct de vedere duhovnicesc. 


În Evanghelia după Luca Îl găsim pe Iisus spunându-le ucenicilor că El nu a venit 
să 1 se slujească, ci să slujească, şi voia ca ei să aibă aceeaşi atitudine unii faţă de 
alții (v. Le. 22, 25-27). Aceasta era o regulă radicală, ca cel ce conduce să fie 
slujitorul celor conduşi. 


Un preot mi-a povestit că episcopul său îngenunchează în fața preoţilor și 
diaconilor lui la sinaxa preoțească anuală şi le cere iertare pentru orice lucru greșit 
pe care l-ar fi spus sau l-ar fi făcut de-a lungul anului ce a trecut. 


Aceasta dovedeşte smerenie și portretizează un exemplu frumos de a fi slujitorul 
slujitorilor lui Hristos. Acest episcop le arată preoților săi, aşa cum lisus le-a arătat 
ucenicilor, cum este smerenia. Acest episcop le-a prezentat un model pe care 
trebuie să-l urmeze toți preoții, nu doar faţă de episcop. Când acest episcop 
îngenunchează în faţa preoților săi şi le cere iertare, le arată cât de mult îi 
preţuieşte. lar preoţii, la rândul lor, ar trebui să arate același model de smerenie 
unii altora şi faţă de laicii pe care îi slujesc în parohia lor. 


În bisericile ortodoxe, duminica de dinaintea începerii Postului mare se numeşte 
Duminica iertării. Este o mărturisire generală a greşelilor în comunitate, fără a 
înlocui necesitatea spovedaniei personale regulate a păcatelor săvârşite de-a lungul 
anului. În Duminica iertării, în mod ideal, fiecare membru al comunităţii parohiale, 
începând cu preotul, cere iertare fiecăruia și îl iartă pe fiecare, la rândul său. 


Unele parohii practică ceremonia de spălare a picioarelor în Joia mare, aşa cum a 
făcut lisus când a spălat picioarele ucenicilor. Doisprezece membri ai parohiei sunt 
aleşi să stea cu faţa spre credincioşii parohiei, în fața bisericii, în timp ce clerul 
spală picioarele fiecărei persoane în parte. Este o experiență deosebită a smereniei 
să speli picioarele cuiva - te simţi nevrednic şi, în același timp, prețuit. Pentru cler 
este o aducere-aminte vie a felului cum ar trebui să slujească oamenilor tot anul, cu 
smerenie. 


Toţi suntem chemaţi, indiferent de rang sau de poziţie socială, să ne îmbrăcăm în 
haina umilinţei, unul în fața altuia (v. 1 Ptr. 5, 5). Acest lucru trebuie să înceapă de 
la cler - și mai întâi de la episcop și să se întindă la fiecare membru al parohiei. 
Când se lucrează astfel, fiecare preot sau diacon va şti şi va simţi dragostea şi 
purtarea de grijă personală a episcopului său. 


Am auzit despre preoţi care aşteaptă cu nerăbdare să primească vizita pastorală a 
episcopului lor, însă am auzit şi despre alții stresaţi, chiar înfricoşaţi de o vizită 
episcopală. Cât de tragic! Unii episcopi se văd cu adevărat pe ei înşişi ca slujitori ai 
slujitorilor lui Dumnezeu, începând cu preoţii lor, arătându-le dragoste, încurajare, 
grijă şi o adevărată preocupare pentru toată smerenia. Dar se pare că alți episcopi 
doresc mai mult să fie slujiţi decât să slujească; se pare că nu ştiu să fie prietenoși 
față de preoţii lor şi nu ştiu să-i ușureze. Aceşti preoți nu se simt nici iubiţi, nici 
prețuiți de episcop, ci singuri cu problemele cu care se confruntă, putând chiar 
suferi depresii sau anxietate clinică. 


Nu vrem să spunem că episcopii nu au preoţi, diaconi sau laici dificili, cu care este 
greu să te înţelegi şi care chiar au nevoie de îndreptare sau de disciplinare 
câteodată. 


După cum am văzut mai devreme, Sfântul apostol Pavel zice: Fraţilor, chiar dacă 
va cădea un om în vreo greșeală, voi, cei duhovniceşti, îndreptați-l pe unul ca 
acesta cu duhul blândeţii, luând seama la tine însuţi, ca să nu cazi şi tu în ispită. 
Purtaţi-vă sarcinile unii altora şi aşa veți împlini legea lui Hristos (Gal. 6, 1-2). 


Acesta este duhul cu care vine episcopul la clerul său şi la rândul său, preotul sau 
diaconul la membrul parohiei sale care are nevoie de ajutor? Sunt clericii din 
bisericile noastre cei mai smeriţi și mai blânzi dintre oameni? Se iubesc şi se 
preţuiesc unul pe altul indiferent de rangul lor? Acestea sunt întrebări pe care 
trebuie să ni le punem şi la care trebuie să ne gândim. 


Laicatul: poporul lui Dumnezeu 


Unirea cu Dumnezeu duce la dorirea unirii cu toți oamenii, mai ales cu cei de o 
credinţă cu noi. 


Sfântul apostol Pavel le scrie efesenilor: „De aceea vă îndemn eu, cel întemnițat 
pentru Domnul, să umblaţi cu vrednicie, după chemarea cu care ați fost chemaţi. 
Cu toată smerenia și blândeţea, cu îndelungă răbdare, îngăduindu-vă unii pe alții în 
iubire. Silindu-vă să păziți unitatea Duhului, întru legătura Păcii. [...] Până vom 
ajunge toți la unitatea credinței şi a cunoaşterii Fiului lui Dumnezeu, la starea 
bărbatului desăvârşit, la măsura vârstei deplinătăţii lui Hristos” (Efes. 4, 1-3, 13). 


Trebuie să ne arătăm unii altora, ca fii ai lui Dumnezeu, dragoste milostivă, sme- 
renie, blândeţe şi răbdare şi să ne purtăm povara unii altora în legătura păcii. 


Din nefericire, privim astăzi la parohiile noastre şi vedem că nu se întâmplă mereu 
aşa. Dimpotrivă, vedem ciorovăială, certuri, mândrie, înverșunare, resentimente şi 
lipsă de unitate - nu numai în credință, dar şi între persoane. 


Banii sunt adesea cauza certurilor. Neînţelegerile asupra fondurilor financiare ale 
bisericii pot deveni motiv de ceartă atunci când se discută un proiect de construcție 
sau planuri de lungă durată. Preotul vrea să ia o anumită direcție, alții din comitetul 
parohial o altă direcție, iar alți membri laici o cu totul alta. Sau devin partizani. Nu 
mai este de găsit unitatea, nici legătura păcii. Din nefericire, sunt chiar persoane 
sau familii care, după ce donează o sumă mare de bani bisericii pentru un proiect 
sau altul, se simt îndreptățiți să aibă mai multă influenţă în procesul de luare a 
deciziilor în parohie. Cu siguranţă nu par să-şi fi adus darul ca pe o jertfă de bună- 
voie, necondiționată. 


Legătura de iubire dintre membrii bisericii arată prezenţa lui Dumnezeu, căci 
Domnul este Dumnezeul păcii. lisus a spus: Întru aceasta vor cunoaște toți că 
Sunteţi ucenicii Mei, dacă veţi avea dragoste unii față de alţii (In 13, 35). 


La fel şi Sfântul apostol Pavel scrie: Pentru că Dumnezeu nu este al neorânduirii, ci 
al păcii (| Cor. 14, 33). 


Când lipseşte această legătură, fiii luminii pot deveni din nou fii ai întunericului. 


Toţi pot să spună ceea ce cred, dar nu trebuie să devină încrezuţi. Oamenii 
încrezuţi au întotdeauna tendinţa să considere că părerea lor este corectă şi a altora 
greșită, astfel încât sunt înclinați să nu asculte părerile altora şi nici măcar să le ia 
în considerare. În asemenea situaţii, toţi membrii bisericii trebuie să se roage ca 
Duhul Sfânt să-i călăuzească în adevărul problemei și în ceea ce au de făcut. Să 
aşteptăm ca Domnul să ne orienteze, să ne rugăm ca EI să vorbească fiecăruia şi 
fiecare să asculte. Psalmul 127, 1 spune: Dacă nu ar zidi Domnul casa, în zadar s- 
ar osteni ziditorii. 


Intrebarea pe care ar trebui să ne-o punem este: „Ce vrea Dumnezeu să facem?”. 
Când suntem în unire cu Dumnezeu, aflăm mai multă unitate şi pace între noi. 


Este important ca laicii să trăiască mai mult în prietenie adevărată. Prietenia poate 
lua forme diferite. 


În scrierile lui Aristotel, Etica nicomabhică și Etica eudemonistă, se vorbeşte despre 
trei feluri de prietenie. 

— Primul se bazează pe plăcere, de obicei fără durată, fiindcă atunci când se 
termină plăcerea, se sfârșește și prietenia. Nu se referă doar la plăcerea 
senzuală, ci la acel fel de prietenie care spune: „Mă simt bine în compania 
ta. ” Dar când apare un conflict major sau când un prieten ajunge să dea de 
greu şi plăcerea prieteniei încetează, la fel încetează și prietenia. Poate că 
va fi posibil să se restabilească altădată, dar, în general, este de scurtă 
durată. 

Al doilea tip de prietenie discutat de Aristotel este acela bazat pe utilitate. 
Cu alte cuvinte, prietenia se bazează pe ceea ce poți să-mi oferi sau pe cât 
de folositor ai putea să-mi fii la un moment dat. Este felul de prietenie care 
spune: „„ Îmi eşti prieten până când nu mai am nevoie de tine sau până când 
altcineva îmi va putea oferi mai mult.” Se poate numi prietenie egoistă. 
Relaţiile din lumea modernă a afacerilor, pe care le numim „reţele de 
comunicare ”, fac parte din această categorie. 

Al treilea tip de prietenie, descris de Aristotel ca teleia philia în greacă, se 
referă la prietenia completă sau desăvârşită. Această prietenie se bazează 
pe virtuți împărtășite între două persoane: fiecare completează şi 
încurajează creşterea celeilalte. Este o iubire, o prietenie altruistă, pentru 


că prietenul poartă în inima sa interesul şi binele celuilalt. În legătura lor 
prietenească reciprocă se bucură şi poartă nădejdea binelui pentru 
prietenul lor, prea puţin gândindu-se la ei înșiși. Aristotel recunoaşte că o 
astfel de prietenie este extrem de rară, dar este un lucru pe care îl putem 
dori și la care sperăm să ajungem. 


Al treilea fel de prietenie descrie cel mai bine cum trebuie să fie prietenia creştină. 
O iubire şi o grijă altruistă. Vrei binele prietenului tău. Aceasta este prietenia care 
durează, spre deosebire de celelalte două forme prezentate de Aristotel. 


lisus ne descoperă adevărata profunzime a prieteniei: „Aceasta este porunca Mea: 
Să vă iubiți unul pe altul, precum v-am iubit Eu. Mai mare dragoste decât 
aceasta nimeni nu are: ca Sufletul lui să şi-l pună pentru prietenii săi. Voi 
Sunteţi prietenii Mei dacă faceţi ceea ce vă poruncesc. De acum nu vă mai zic 
slugi, căci sluga nu știe ce face stăpânul său, ci v-am numit pe voi prieteni, 
pentru că toate câte am auzit de la Tatăl Meu vi le-am făcut cunoscut” (In 15, 
12- 15). 


Dacă lisus ne poate numi pe noi prieteni, atunci ce ne împiedică să-i numim şi noi 
prieteni pe alți membri ai Trupului Său, Biserica? Este felul de prietenie dintre 
membrii care arată slujire plină de grijă, blândeţe, dragoste, răbdare şi bunătate. 
Este felul de prietenie pe care o are pentru noi Hristos şi pe care şi noi trebuie să o 
avem unii față de alții, până la a ne da viaţa pentru fratele sau pentru sora noastră. 


Am auzit de la veterani de război că această prietenie mai profundă creşte între 
camarazi printr-o totală încredere a unuia în celălalt. Nu numai că poartă în inima 
lor interesele şi binele unității, dar au grijă de fratele lor, veghează unul asupra 
celuilalt, îşi asumă riscuri ca să-și salveze un tovarăș rănit sau căzut, îşi pun chiar 
viaţa în pericol. Sigur, acesta este modul de a demonstra cât de mult prețuim o altă 
fiinţă umană. 


Indiferent că este vorba de cler, care îşi arată prețuirea unul faţă de altul şi faţă de 
laici sau că este vorba de laicii care își manifestă prețuirea față de cler și față de alți 
membri ai bisericii, totul arată cât de mult Îl preţuim pe Hristos: Ceea ce aţi făcut 
celui mai mic dintre frați, Mie Mi-aţi făcut. 


Prin dragostea, rugăciunea, ascultarea şi prietenia noastră plină de grijă demon- 
străm cât de mult preţuim un alt membru al bisericii. 


Să reflectăm din nou la cuvintele Sfântului loan: Dacă zice cineva: „Iubesc pe 
Dumnezeu!”, iar pe fratele său îl urăște, mincinos este. Pentru că cel ce nu 
iubeşte pe fratele său, pe care l-a văzut, pe Dumnezeu, pe Care nu L-a văzut, nu 
poate să-L iubească. Și această poruncă avem de la EI: cine iubeşte pe 
Dumnezeu, să iubească şi pe fratele său (I In 4, 20-21). 


(Preot David L. Fontes, În fața lui Dumnezeu. Cum să te prețuiești pe tine însuți 
şi cum Să îţi prețuiești aproapele, Editura Sophia, 2016) 


Omul - Icoana lui Dumnezeu: “Aceasta este valoarea pe care EI ţi-o dă ţie!”. 
De la Adam cel vechi la Noul Adam, Hristos sau de la ruşinea goliciunii la 
reimbrăcarea de har a nemuririi 


Pr. David Fontes: Consecințele căderii 


Încă din zilele lui Adam şi ale Evei am uitat cine suntem cu adevărat. Vorbim, de 
obicei, despre ceea ce primii noştri părinţi au pierdut atunci când nu s-au supus 
poruncii lui Dumnezeu de a nu mânca din rodul pomului cunoștinței binelui şi 
răului; spunem că neascultarea lor a dus la căderea omenirii şi a afectat în mod 
negativ întreaga creație. Spunem deseori că şi-au pierdut nemurirea trupului din 
cauza căderii, însemnând că trupurile lor fizice au devenit muritoare. Urmarea 
păcatului lor a fost că au devenit muritori si astfel au cunoscut Stricăciunea şi 
moartea trupească, dar Dumnezeu, în mila Lui, i-a acoperit cu „îmbrăcăminte 
de piele” pentru a-i ajuta să Supravieţuiască. Cu alte cuvinte, au trecut de la 
viața veşnică la viaţă de supravieţuire din cauza păcatului neascultării. 


Mai mult decât atât, duhul lor omenesc, care este locaşul inimii noastre duhov- 
niceşti (nous-ul din învăţăturile bisericeşti), a devenit acum ascuns luminii lui Du- 
mnezeu. Drept urmare, duhul omenesc a devenit intunecat şi închis, la fel cum o 
floare îşi închide petalele după apusul soarelui, pe timp de noapte. 


Ştim cum căderea i-a afectat pe Adam trupeşte şi duhovniceşte; au devenit 
muritori, întunecaţi cu duhul şi pierduţi. Şi totuşi, întrebarea este cum i-a afectat 
din punct de vedere psihologic. [...] Cred că problemele psihologice găsite la 
primii noştri părinți ca rezultat al căderii sunt aceleaşi probleme psihologice cu 
care noi, descendenţii lor, încă ne mai confruntăm până şi în ziua de astăzi. 
Căderea i-a afectat din punct de vedere psihologic pe Adam şi pe Eva cu îndoiala, 
ceea ce apoi a generat ruşine şi teamă. De atunci, fiecare generaţie până la a 
noastră s-a luptat cu îndoiala, ruşinea şi teama. 


La începuturi 


Cartea Facerii descrie felul în care Dumnezeu a creat universul şi pământul cu 
toate vieţuitoarele lui. Dumnezeu a văzut tot ceea ce făcuse, inclusiv bărbatul şi 
femeia, şi a spus că sunt bune - nu proaste sau rele. Şi a privit Dumnezeu toate câte 
a făcut si iată erau bune foarte (Fac. 1, 31). Este important să ţinem minte acest 
adevăr. Dumnezeu le-a dat lui Adam şi Evei stăpânire asupra întregii Sale creaţii. 
Trebuie înţeles că întreaga creaţie universală a fost făcută de Dumnezeu pentru 
ca bărbatul şi femeia să o binecuvânteze, să o îngrijească şi să o conducă la 
Creatorul lor. 


S-ar putea spune că în aceeaşi direcţie în care se îndreaptă bărbatul şi femeia, se 
îndreaptă şi cosmosul şi întreaga creaţie. Dumnezeu i-a făcut pe bărbat şi pe femeie 
o creație unică, ca să binecuvânteze universul prin propria lor existenţă. Erau 
singura creaţie a lui Dumnezeu făcută după chipul şi asemănarea Lui Însuşi. 


Citim în Cartea Facerii: „Și a zis Dumnezeu: «Să facem om după chipul şi după 
asemănarea Noastră, ca să stăpânească peştii mării, păsările cerului, animalele 
domestice, toate vietăţile ce se târăsc pe pământ şi tot pământul!» Şi a făcut 
Dumnezeu pe om după chipul Său; după chipul lui Dumnezeu l-a făcut; a făcut 
bărbat şi femeie” (Fac. 1, 26, 27). 


In Cartea Facerii stă scris că Dumnezeu i-a binecuvântat, dăruindu-le bunăvoința 
Lui. 


În limba greacă, cuvântul folosit aici în loc de „chip” este icoană. În teologia 
creştin-ortodoxă răsăriteană, icoana este uneori explicată ca fiind o fereastră 
sim-bolică între Cer şi pământ, între lumea spirituală şi lumea fizică. În bisericile 
ortodoxe se pot vedea multe icoane pictate manual (chipuri) ale lui lisus, ale 
Fecioarei Maria, ale sfinţilor şi ale îngerilor. Se aseamănă într-o oarecare măsură 
felului în care atârnăm fotografii ale familiei noastre creştine pe pereţii casei 


noastre parohiale, biserica noastra. Icoanele nu sunt menite a fi doar nişte simple 
portrete ale sfinţilor, ci mai degrabă simboluri ale lor, amintindu-ne că nu suntem 
singuri. Icoanele ne îndreaptă atenţia către realitatea persoanelor pe care le repre- 
zintă. 


Suntem membri ai Bisericii lui lisus Hristos, ce cuprinde atât credincioşii care au 
plecat din viaţa aceasta şi pe credincioşii care sunt încă în lume. Aşadar, atunci 
când stai în faţa unei icoane, cum ar fi icoana lui lisus aceasta poate fi văzută drept 
o fereastră spirituală, în sensul în care lisus stă de cealaltă parte a ferestrei uitându- 
Se la tine, iar tu priveşti prin fereastră ca să-L vezi sau mai bine zis ca să-L cunoşti 
pe Hristos în acel moment al timpului. lisus nu este mort, ci viu, ca toţi sfnţii care 
au plecat înaintea noastră. Ne arătăm deseori afecțiunea faţă de chipul de pe icoană 
sărutându-l, aşa cum L-am întâmpina pe Hristos sau pe unul dintre sfinţi cu un 
sărut evlavios dacă s-ar afla cu adevărat înaintea noastră. 


Cu ani în urmă, atunci când taţilor nu li se permitea să rămână în sala de naştere 
din spital alături de soțiile lor ca să asiste la naşterea copiilor, îşi vedeau pentru 
prima oară copiii printr-o fereastră a salonului de nou-născuţi. Acolo tatăl putea să 
se uite pe fereastră ca să-şi vadă copilul pentru prima oară, cu deosebită bucurie. 
Acelaşi lucru ar trebui să-l simţim si noi atunci când stăm dinaintea unei icoane 
creştine, în biserică sau la noi acasă. 


Cartea Facerii ne spune că noi, fiinţele umane, am fost create după chipul sau 
icoana lui Dumnezeu. Cu alte cuvinte, putem fi numiţi icoane vii ale lui 
Dumnezeu Însuşi - icoane făcute nu din lemn şi vopsea, ci din trup, suflet şi duh. 
Astfel, când oamenii ne privesc, ar trebui să-L vadă pe Dumnezeu radiind prin noi 
ca prin icoanele vii ale Lui. Aşa cum lisus le-a spus apostolilor Lui, Cel ce M-a 
văzut pe Mine a văzut pe Tatăl (In 14, 9). Aşadar, ar trebui să putem spune: 
„Văzându-mă pe mine, L-ai văzut pe lisus.” Aceasta este o cerinţă greu de 
îndeplinit, dar ar trebui să reprezinte dorinţa şi scopul nostru ca adevăraţi creştini. 
De aceea ar trebui nu numai să le vorbim oamenilor despre iubirea lui Dumnezeu 
pentru omenire, ci prin faptele noastre bune în comunitate aceştia ar trebui să vadă 
cum iubirea lui Dumnezeu lucrează prin noi. 


Mulţi oameni îşi doresc să-L vadă pe adevăratul Dumnezeu. Adevărul este că 
singurul Dumnezeu pe Care ar putea inițial să-L vadă aici, pe pământ, este Cel pe 
care Îl văd în noi ca şi icoanele Lui vii. Comportamentul nostru în lume fie 
dovedeşte adevărul iubirii lui Dumnezeu, fie îl distorsionează în ceva ce nu 1 se 
aseamănă câtuşi de puţin lui Dumnezeu. Dacă permitem murdăriei păcatului să ne 
înnoroiască viaţa, numai puţin din harul şi din lumina lui Dumnezeu vor putea 


străluci din noi către ceilalţi. Atunci nu Îi mai semănăm deloc lui Dumnezeu, ci 
suntem doar nişte făpturi ale pământului, pline de întuneric şi de păcate. Din 
fericire, Dumnezeu ne-a oferit prin lisus Hristos o cale de a ne curăța icoanele de 
noroiul păcatului prin pocăință. În mod minunat, Sfântul apostol loan ne spune că 
Dumnezeu este credincios şi drept, ca să ne ierte păcatele şi să ne curăţeascâ pe noi 
de toată nedreptatea (| In 1,9). 


Curaţirea de păcate este asemenea spălării noroiului de pe suprafaţa icoanei 
noastre, ferestrele spirituale care suntem. De aceea Biserica a descris deseori Taina 
Spovedaniei sau a împăcării drept al doilea botez - de fapt, o prelungire a primului 
botez. În cadrul spovedaniei, păcatele pe care le comitem după ce trecem prin 
botezul cu apa ne sunt iertate, lucru ce rămâne valabil de-a lungul întregii noastre 
vieţi ca muritori. Fiind icoana sau chipul lui Dumnezeu, purtăm o mare respon- 
sabilitate in privinţa comportamentului nostru personal faţă de ceilalți, despre 
care va trebui să dăm socoteală înaintea lui Dumnezeu în ziua Judecăţii de Apoi. 


În Cartea Facerii, după ce Dumnezeu l-a făcut pe bărbat, a făcut-o apoi pe femeie. 
În Facerea 2, 25 citim că erau amândoi goi şi nu se ruşinau. Probabil cunoaşteţi 
restul istoriei: cum şarpele a înşelat-o pe femeie, ispitind-o să mănânce fructul din 
care Dumnezeu îi poruncise să nu guste, rodul pomului cunoștinței binelui şi 
răului; şi cum femeia l-a ademenit apoi pe bărbat să mănânce şi el din fruct. 


» Unii teologi sugerează că Dumnezeu le-a poruncit bărbatului şi femeii să nu 
mănânce din acel fruct anume pentru că nu voia ca ei să cunoască răul, ci 
numai binele. 

» Alții sugerează că nu îi considera pregătiți sau îndeajuns de maturi în 
Dumnezeu, ca să poată mânui cunoaşterea binelui şi răului. 

> Iaralţii spun că a fost pur şi simplu un test al ascultării lor faţă de Creator. 


Toate aceste argumente pot fi valabile. 


Când Adam şi Eva au mâncat din fructul oprit au tăcut un lucru radical şi 
nefiresc pentru ei: au permis simţurilor lor fizice (trupul) şi gândirii şi emoţiilor 
raţionale (sufletul) să le dirijeze faptele în locul inimii (nous) care se afla în 
comuniune cu Dumnezeu. Drept urmare, S-au desprins din comuniunea cu 
Dumnezeu din inimile lor. 


A fost nefiresc pentru bărbat şi femeie să iasă din comuniunea cu Creatorul lor, să 
se îndepărteze de singurul principiu al vieţii lor - şi anume, de Dumnezeu şi de 
procesul fundamental al îndumnezeirii lor (devenirea prin har asemenea lui 


Dumnezeu însuşi). A fost nefiresc în acelaşi fel în care este nefiresc pentru duhul 
nostru să se separe de trup în clipa morţii. Reprezintă un păcat să renunțăm la 
îndrumarea pe care Duhul Sfânt i-o oferă duhului nostru, care este lăcaşul inimii, şi 
să urmăm în schimb voinţa gândurilor, emoţiilor, dorințelor, a simţurilor trupeșşti şi 
a satisfacției de sine, ceea ce Sfântul apostol Pavel numeşte „omul trupesc“ (v. 
Rom. 7, 14). 


Inveşmântați în harul lui Dumnezeu 


Scriptura spune apoi că, după căderea în păcat, lui Adam şi Evei li s-au deschis 
ochii şi au cunoscut că erau goi; aşadar, de ruşine, au cusut frunze de smochin ca 
să îşi facă acoperăminte. 


Ne putem poticni cu uşurinţă la acest verset. Cum puteau Adam şi Eva să nu fie 
conştienţi de goliciunea lor înainte să mănânce din fructul oprit? Sufereau de o 
orbire care îi împiedica să vadă că erau goi sau că existau anumite diferenţe fizice 
între e1? Poate că era din cauză că nu ştiuseră nimic despre ruşine înainte de cădere. 
Îşi consideraseră trupurile lipsite de veşminte drept normale, dar odată ce au 
păcătuit s-au văzut unul pe altul cu ochii simţurilor lor trupeşti deformate, separat 
de iubirea neprihănită pe care şi-o purtau unul celuilalt. Puteau interpreta privirile 
celuilalt drept priviri de pofta trupească şi nu de iubire neprihănită, ceea ce i-a 
motivat să acopere centrul acelor pofte. Toate acestea sunt explicaţii plauzibile. 


Şi dacă, pe de altă parte, nu ar fi fost cu adevărat goi înainte de cădere, ci 
înveşmântaţi, de fapt? Intrebarea ar fi atunci: înveşmântaţi cu ce? Fireşte că nu cu 
piei de animal sau cu pânză sau cu frunze de smochin. 


Sfântul Efrem Sirul credea că, înainte de cădere, Adam şi Eva sunt înveşmântaţi 
în Straie de nemurire, în Slavă şi harul pline de strălucire ale lui Dumnezeu 
Însuşi, asemănătoare slavei care L-a înconjurat pe lisus când S-a schimbat la 
faţă pe Muntele Tabor înaintea apostolilor Săi Petru, Iacov şi loan. Când lisus 
S-a schimbat la faţă înaintea apostolilor săi, a strălucit faţa Lui ca soarele, iar 
veşmintele Lui S-au făcut albe ca lumina (Mt. 17, 2). 


Amintiţi-vă: vestea cea bună a Evangheliei este că Dumnezeu S-a făcut om pentru 
ca oamenii să poată deveni asemenea lui Dumnezeu prin harul Său, ajungând astfel 
capabili să stea şi să vorbească înaintea unui Dumnezeu sfânt ca fii ai Lui. Scopul 
acestei energii îndumnezeitoare (harul) este de a ne ajuta să devenim ceea ce a 
fost ascuns, chipul desăvârşit al lui Dumnezeu în natura umană. 


Cuvintele din limbile greacă şi ebraică pentru har sunt traduse în general cu 
înţelesul de „protecție şi bunătate divină”. Unii creştini definesc harul drept 
„protecția nemeritată a lui Dumnezeu”. 


Sfinţii Părinți ai Bisericii tindeau să vadă această protecţie drept energiile îndum- 
nezeitoare necreate ale lui Dumnezeu, oferite nouă prin Sfântul Duh, care ne dă- 
ruiesc nemurirea şi puterea de a ne schimba după asemănarea Lui. Această ener-gie 
este necreată pentru că Dumnezeu este necreat. 


Această energie îndumnezeitoare necreată poate fi explicată printr-o analogie cu 
soarele. Deşi această analogie are limitele ei, poate fi oarecum de ajutor în a 
explica harul lui Dumnezeu. Nimeni nu poate rămâne în viaţă după ce a resimțit 
întreaga esență sau natură a soarelui; s-ar vaporiza pe loc, chiar înainte de a 
pătrunde în nucleul soarelui. Cu toate că nu putem de fapt să pătrundem în nucleul 
soarelui şi să supravieţuim, putem să resimţim şi chiar să ne scăldăm în razele 
soarelui, în energiile acestuia. Energiile soarelui dau viață pământului. Fără ele, 
pământul ar fi o rocă rece şi moartă. De asemenea, deşi nu putem avea experienţa 
directă a esenței lui Dumnezeu şi să trăim, energiile Lui ne dau viață. 


O altă analogie este cea a meşterului fierar care căleşte metalul de rând aşezându-l 
în focul încins. Metalul nu devine foc, dar străluceşte incandescent sub acţiunea 
focului. Putem spune că energia focului se transferă metalului. Fierarul poate acum 
să-şi făurească metalul într-o sabie de bună calitate. La fel şi energia lui 
Dumnezeu, harul Lui, ne transformă după asemănarea lui Dumnezeu, strălucind de 
slavă incandescentă. 


Harul lui Dumnezeu este o energie a refacerii şi a desăvârşirii. Nu putem deveni 
Dumnezeu în esenţă sau în natură, după cum nu putem deveni soare, dar putem să 
resimțim şi să ne împărtăşim din energiile îndumnezeitoare necreate ale lui 
Dumnezeu ca raze ce pornesc din esenţa Lui. Aceste energii ajung la noi prin ceea 
ce numim harul lui Dumnezeu. Este important să ne amintim că aceste energii ale 
harului nu reprezintă doar o forță mistică din univers. Mai degrabă, Dumnezeu este 
prezent personal în energiile Sale, dând viaţă celor care Îl primesc. 


Sfântul apostol Pavel scrie către Corinteni: „Aceasta însă zic, fraţilor: Carnea şi 
sângele nu pot să moştenească împărăţia lui Dumnezeu, nici Stricăciunea nu 
moşteneşte nestricăciunea. lată, taină vă spun vouă: Nu toţi vom muri, dar toţi 
ne vom Schimba, deodată, într-o clipeală de ochi la trâmbiţa cea de apoi. Căci 
trâmbiţa va suna şi morții vor învia nestricăcioşi, iar noi ne vom schimba. Căci 
trebuie ca acest trup Stricăcios să se îmbrace în nestricăciune şi acest (trup) 


muritor să se îmbrace în nemurire. lar când acest (trup) stricăcios se va îmbrăca 
în nestricăciune şi acest (trup) muritor se va îmbrăca în nemurire, atunci va fi 
cuvântul care este scris: «Moartea a fost înghițită de biruinţă. Unde îţi este, 
moarte, biruinţa ta? Unde îţi este, moarte, boldul tău?»“ (I Cor. 15, 50-55). 


Adam şi Eva au fost, într-adevăr, înveşmântaţi în nemurirea lui Dumnezeu înainte 
de cădere. Manifestarea acestei nemuriri era lumina cea strălucitoare a slavei lui 
Dumnezeu. Păcatul a fost cel care le-a adus pieirea şi moartea. Vestea cea bună 
este că, prin Hristos, putem încă o dată să ne înveşmântăm în slava lui Dumnezeu, 
de-a pururi. De la căderea din grădina Raiului şi până la prima venire a lui lisus 
Hristos, acest lucru nu a fost posibil - dar acum, cu Hristos, este posibil. lisus este 
calea spre har. 


Creştinismul primar era numit „Calea” deoarece ucenicii Săi Il vedeau pe lisus 
drept singura cale către harul şi mila lui Dumnezeu. Mesajul Evangheliei este 
mesajul restaurării omenirii Sau a naturii umane înaintea lui Dumnezeu. 


Sfântul Efrem Sirul scrie: „Dumnezeu l-a făcut pe Adam cu sfintele Sale mâini, 
după chipul şi asemănarea Sa, iar când îngerii au văzut înfăţişarea plină de 
slavă a lui Adam au fost adânc cutremuraţi de frumuseţea acesteia. Căci au 
văzut înfă-ţişarea chipului său arzând cu strălucire plină de slavă asemenea 
soarelui, iar lu-mina din ochii lui era ca lumina soarelui, iar înfăţişarea trupului 
Său, ca scânteierea cristalului.” 

Ce descriere minunată a strălucirii lui Adam de dinaintea căderii! Dacă aceasta nu 
descrie cât de valoros este omul pentru Dumnezeu, atunci ce altceva ar putea să o 
descrie? Dumnezeu reprezintă sursa valorii noastre personale. 


Dumnezeu a spus: „Cel ce biruieşte va fi astfel îmbrăcat în veşminte albe şi nu voi 
şterge deloc numele lui din cartea vieţii” (v. Apoc. 3, 5). Aici Dumnezeu 
demonstrează cât de valoroşi suntem pentru El, dându-ne acest veşmânt de slavă, 
mai presus de orice alt strai pe care ni l-am putea face prin propriile noastre 
eforturi rudimentare. Ne amintim cum chipul lui Moise strălucea asemenea 
soarelui atunci când a coborât de pe Muntele Sinai cu cele zece porunci în mâini 
sau ori de câte ori se afla în prezenţa lui Dumnezeu. Chipul lui Moise strălucea atât 
de puternic, încât a fost nevoit să şi-l acopere cu un văl pentru oamenii care 
priveau către el. 


Vă puteţi închipui cum ar fi dacă toţi creştinii de pretutindeni ar arăta aceeaşi slavă 
înaintea lumii, strălucind la fel de puternic ca lumina soarelui, cu trupurile, inimile 
şi minţile noastre radiind de harul lui Dumnezeu? Oare nu ne-a chemat lisus să 


devenim „fii ai Luminii” (În 12, 36)? Vestea cea bună a Evangheliei este că Iisus 
Se oferă să ne îmbrace din nou cu acest veşmânt al slavei şi al măreției. Aceasta 
este valoarea pe care Dumnezeu i-o dă omenirii. Aceasta este valoarea pe care EI 
ți-0 dă ţie. 


Aceasta este ceea ce Adam şi Eva au pierdut după cădere prin îndoiala lor, prin do- 
rinţa păcătoasă şi prin nesupunerea faţă de porunca lui Dumnezeu. 


Sfântul Efrem Sirul, într-unul dintre imnurile sale, cântă despre mântuirea 
noastră şi despre lucrarea lui Dumnezeu în noi: „Toate aceste prefaceri le-a 


făcut Cel Milostiv, dezbrăcându-Se de slavă şi îmbrăcând trup; căci El a născocit 
o cale să-l îmbrace pe Adam în slava pe care Adam o dezbrăcase. Hristos a fost 
înfăşurat în scutece, în frunzele lui Adam, S-a îmbrăcat cu haine în locul pielii 
lui Adam; S-a botezat pentru păcatul lui Adam, a fost uns cu miruri pentru 
moartea lui Adam, a înviat şi S-a înălțat şi l-a înălţat şi pe Adam în slava Sa. 
Binecuvântat Cel ce S-a pogorât, S-a îmbrăcat în Adam şi S-a înălțat!” 


Aici, acest sfânt prea iubit vorbeşte despre felul în care Adam, înțelegând prin 
aceasta atât bărbatul, cât şi femeia, au fost dezbrăcaţi de veşmintele lor de slavă din 
cauza păcatului lor. 


Aşa cum mitropolitul lerotheos îl citează pe Sfântul Theolept, după ce Adam şi 
Eva au căzut din pricina nesupunerii față de porunca lui Dumnezeu, au fost 
dezbrăcaţi de „veşmintele luminoase şi vii ale strălucirii cereşti“. Hristos, pe de 
altă parte, Şi-a dezbrăcat de bunăvoie propriul Său veşmânt de slavă, supunându- 
Se Tatălui şi făcându-Se om pentru noi, pentru ca EI să Se poată înălța cu slavă ca 
un nou Adam, înveşmântat din nou, slăvit în Ceruri după înviere, înapoindu-i 
naturii omeneşti locul ce i se cuvine în creație. El a adus omenirea în comuniune cu 
Dumnezeirea, cu Sfânta Treime. 


Întruparea lui Hristos, spune Sfântul Efrem, a fost calea prin care Dumnezeu S-a 
gândit să-l „reîmbrace” pe om: cu alte cuvinte, toată omenirea va veni la El în 
credinţă, nu în îndoială; cu dorinţă sfântă, nu cu dorinţa păcătoasă a trupului; şi în 
supunere, nu în nesupunere, înapoindu-i lui Adam relaţia de drept cu Creatorul lui, 
Dumnezeu a găsit calea de a restaura întreaga omenire - fiii şi fiicele lui Adam şi ai 
Evei - pe noi! Avem acum parte de această restaurare prin pocăinţa smerită întru 
lisus Hristos şi prin kenoză - o golire de sine înaintea lui Dumnezeu, lepădându-ne 
de mândrie şi lăsând să moară eul nostru fals, care a fost construit din gândurile 
noastre întunecate, din emoţiile noastre dezechilibrate şi din dorinţele noastre 
materiale şi trupeşti. 


Dacă aţi văzut vreodată icoana Învierii într-o biserică, L-aţi văzut pe lisus sfă- 
râmând porțile iadului (moartea), înveșmântat în slavă strălucitoare, mai luminoasă 
decât soarele. Icoanele Învierii prezintă mici variaţii de la o regiune la alta. În cele 
mai multe versiuni, persoanele din stânga sunt regele Saul şi regele David şi poate 
unii dintre drepţii proroci ai Vechiului Testament sau Moise, în timp ce în dreapta 
se află Sfântul loan Botezătorul şi alți sfinți din Noul Testament. Uneori, atât cei 
din dreapta, cât şi cei din stânga au aureole, reprezentate prin cercuri de lumină în 
jurul capetelor, iar uneori doar sfinţii din Vechiul Testament au aureole. Aureolele 
reprezintă harul lui Dumnezeu şi slava strălucitoare a nemuririi şi a sfinţeniei. 


Și totuşi, în cele mai multe dintre stilurile icoanelor învierii, Adam şi Eva nu au 
aureole. De ce? Pentru că, după cădere, au pierdut veşmântul lui Dumnezeu sau 
acoperământul de slavă strălucitoare - cu alte cuvinte, şi-au pierdut aureolele. 
Mesajul icoanei este că Al Doilea Adam îi înapoiază primului Adam locul lui de 
drept în Împărăţia lui Dumnezeu. Înfăptuind aceasta, Iisus a deschis calea pentru 
întreaga omenire să intre din nou în Împărăţia lui Dumnezeu şi să fie reîmbrăcată 
în slava Lui strălucitoare a nemuririi. 


Ro 2 


Atunci când un ucenic l-a întrebat pe Sfântul Serafim de Sarov din Rusia, în 1831, 
despre viaţa întru Sfântul Duh, Sfântul Serafim a spus: „Prietene, noi amândoi, în 
această clipă, ne aflăm în Duhul Sfânt, tu şi cu mine. De ce nu vrei să te uiţi la 
mine?” 


Atunci tânărul a răspuns: „Nu pot să mă uit la tine, părinte, căci lumina care 


j> 


străluceşte din ochii şi din chipul tău e mai puternică decât soarele şi sunt orbit 


Sfântul Serafim a răspuns: „Nu te teme, prieten al lui Dumnezeu, tu însuţi 
străluceşti la fel ca mine; şi tu te afli acum în deplinătatea harului Sfântului Duh; 
altfel, nu ai fi putut să mă vezi în acest fel.“ 


Sfântul Serafim spune că numai cei plini de Duh Sfânt pot vedea acest veşmânt al 
slavei lui Dumnezeu redat omenirii. 


&&& 


Aceasta înseamnă să fii înveşmântat în slava lui Dumnezeu. Aşa erau înveșmântaţi 
Adam şi Eva înainte să păcătuiască şi să cadă din comuniunea şi unirea cu 
Creatorul lor. După cădere, cunoaşterea lor intuitivă, sentimentul interior al valorii 
personale înaintea lui Dumnezeu a fost deformat şi compromis. Atunci când Adam 


şi Eva au păcătuit şi au rupt comuniunea duhovnicească dintre ei şi Dumnezeu, 
slava i-a părăsit şi în acest sens au devenit cu adevărat goi, nemaifiind îmbrăcaţi în 
harul şi în nemurirea lui Dumnezeu. Şi-au văzut goliciunea; cu alte cuvinte, s-au 
văzut pe ei înşişi fără acoperământul pe care Dumnezeu li l-a dat înainte de cădere. 
Din cauza pierderii acestui veşmânt s-au ruşinat. 


Pierderea veşmintelor de slavă le-a spus că ceva era foarte rău. Cuvântul ruşine 
implică înţelesul de a fi descoperiţi sau daţi în vileag. Goliciunea lor le dădea acum 
păcatul în vileag, căci numai păcatul le putea rupe comuniunea cu Dumnezeu. 
Drept consecinţă, au devenit ruşinaţi şi umiliţi unul faţă de celălalt şi faţă de 
Dumnezeu şi înaintea întregii creaţii. Nu se ruşinau că trupurile lor se deosebeau ca 
bărbat şi femeie, cât se ruşinau de pierderea veşmântului minunat al slavei stră- 
lucitoare pe care îl primiseră de la Dumnezeu [...]”. 


(din: David L. Fontes, “În fața lui Dumnezeu. Cum să te prețuieşţi pe tine însuţi 
şi cum Să îţi prețuieșţi aproapele“, Editura Sophia, Bucureşti, 2016) 


Păzind dreapta credinţă, te sârguieşti tu să vieţuieşti după regulile acestei 
sfinte credinţe? 


SPOVEDANIEI 
p ȘI'A'SFINTEI 
LÎMPĂRTĂȘANII! — 


Protoiereu Grigorie Diacenko: Imi aduc eu aminte de adevărurile credinţei, 
pentru uitarea cărora pot ajunge la veşnica pieire? 


Ingăduieşte-mi, frate, după datoria păstorului Bisericii să intru cu tine în cercetarea 
stării tale duhovniceşti şi pentru aceasta să pun iubirii tale câteva întrebări. 


În primul rând, păstrezi tu întreg simbolul credinţei, transmis fiecăruia dintre 
noi la Sfântul Botez? 


Îşi aduci tu aminte că noi toți, oricine am fi, suntem fiinţe căzute, care, fiind 
zidite fără prihană şi înzestrate cu chipul lui Dumnezeu, puse în Raiul desfătării, 
menite nemuririi şi fericirii veşnice, nu am ştiut Să Stăm pe culmea asemănării 
cu Dumnezeu, am ascultat sfatul şarpelui, am căzut după voia noastră în 


adâncul neascultării şi al păcatului, ne-am prefăcut în pulbere şi am pierdut tot 
ceea ce am avut şi am putut avea? 


Îţi aminteşti tu că pentru ridicarea noastră din această cădere cumplită, pentru 
izbăvirea noastră din adâncul păcatului şi al stricăciunii S-a pogorât pe pământ 
Insuşi Fiul lui Dumnezeu, a luat trupul nostru, a vieţuit asemenea nouă, a 


răbdat tot felul de lipsuri şi ocări, a murit pentru noi pe Cruce, a coborât la iad şi 
apoi, înviind din morţi, S-a înălțat la Cer, ca de pe tronul slavei să cârmuiască 
toată lumea spre mântuirea noastră? 


Îti aminteşti tu că Acest Răscumpărător iubit al nostru, înălțându-Se la Cer, ne-a 
trimis în locul Său un alt Mângâietor (In. 14,16), pe Duhul cel Preasfânt, ca El 
Să fie cu noi în veci, să ne povăţuiască la tot adevărul, să ne mângâie în orice 
necaz; că acest Duh Atotsfânt ne luminează prin prooroci şi apostoli, ne sfințeşte 
şi ne tămăduieşte prin Tainele Bisericii, că EI sălășluieşte cu harul Său în orice 
suflet, care nu Îl izgonește din sine prin necurăţia şi necăinţa sa? 


Îţi aminteşti tu că toți avem aceeaşi maică, dată de Însuşi Dumnezeu - Biserica 
lui Hristos, care ne naşte pe toţi din apă şi din Duh în Taina Botezului, ne 
hrăneşte pe toți cu Cuvântul lui Dumnezeu şi cu trupul şi Sângele lui Hristos în 
Taina Împărtăşaniei, ne tămăduieşte sufletele şi conştiinţa prin pocăință și 
spovedanie, ne însoţeşte chiar până la mormânt cu dezlegarea şi rugăciunile ei, 
că cele ce sunt legate sau dezlegate de slujitorii ei, în acelaşi timp, sunt legate 
sau dezlegate în Cer şi că oricine se împotriveşte sfintelor rânduieli ale Bisericii 
este mai rău decât un vameş şi un păgân? 


În sfârşit, îți aminteşti tu că noi toţi ne aflăm aici, pe pământ pentru puţin timp, 
că pe toţi ne aşteaptă moartea şi Judecata, că va veni vremea când toate cele 
văzute vor trece, când toţi morţii vor învia ca să primească răsplata după faptele 
lor şi că atunci cei ce S-au pocăit cu adevărat vor primi fericirea nesfârşită, iar 
cei nepocăiţi vor fi daţi chinurilor veşnice în iad? 


lată esenţa sfintei noastre credinţe! Ea este cât mai sus şi totodată clară pentru 
fiecare, cum este bolta cerului; este adâncă, de nepătruns şi totodată la îndemâna 
fiecăruia, cum este marea; este de neatins şi totodată binefăcătoare pentru toţi şi 
pretutindeni, cum este soarele. Păzeşte, frate, această sfântă credinţă: pentru ea 
mucenicii şi-au vărsat tot sângele lor, ei i-au închinat sfinţii nevoitori toată viaţa 
lor, pentru ea au rătăcit... în munți... şi în crăpăturile pământului cei de care, după 
cuvântul apostolului, lumea nu era vrednică (Evr. 11, 38). Ruşine şi păcat să avem 
de nu vom păzi această sfântă credinţă acum, când nimic nu ne desparte de ea, ci 
totul ne îndeamnă s-o păzim în întregime. 


Păzind dreapta credinţă, te sârguieşti tu să vieţuieşti după regulile acestei sfinte 
credinţe? Ştii ce anume cere ea de la noi: 

» să nu iubim lumea, nici cele ce sunt în lume (1 In. 2,15), 

» să fugim de pofta trupului, pofta ochilor şi trufia vieții (1 In. 2,16), 


» să ne petrecem viaţa în curăţie, evlavie şi dreptate, să fim milostivi, blânzi, 
mărinimoşi, să cugetăm şi să împlinim, după cuvântul apostolului, câte sunt 
adevărate, câte sunt de cinste, câte sunt drepte, câte sunt curate, câte sunt 
vrednice de iubit, câte sunt cu nume bun, orice virtute şi orice laudă (Filip. 
4, 6). 


Aşa este viaţa ta, iubitul meu frate? Cel pe care Dumnezeu l-a binecuvântat cu 
darurile fericirii Îi mulţumeşte, oare, lui Dumnezeu pentru ele şi întrebuinţează el 
aceste daruri spre slava lui Dumnezeu şi spre folosul aproapelui? Cel, pe care 
Dumnezeu l-a binecuvântat cu nefericire, se smereşte, oare, sub dreapta cea tare a 
lui Dumnezeu, îşi duce el crucea cu blândeţe şi se foloseşte de ea spre curățirea şi 
sfințirea sufletului său? 


Părinților, vă creşteţi voi copiii voştri în frica lui Dumnezeu şi le daţi lor exemplu 
de viaţă sfântă şi plăcută lui Dumnezeu? Fii şi fiice, îi răsplătiți voi cu iubirea şi 
ascultarea voastră pe părinţii voştri pentru grijile si ostenelile săvârşite pentru voi, 
alinaţi voi cu osârdia şi duioşia voastră bătrâneţea şi neputinţele lor? 


Domni şi stăpâni, vă amintiţi, oare, că şi peste voi este un Stăpân, Căruia va trebui 
oarecând să-l daţi socoteală pentru soarta supuşilor voştri; nu suferă ei din pricina 
cruzimii şi a mofturilor voastre? Slujitori şi robi, slujiţi voi stăpânilor voştri 
creştineşte, ostenindu-vă din suflet, nu slujind numai când sunt cu ochii pe voi 
(Col. 3, 22)? Ştiţi voi că nu oamenilor slujiţi, ci Domnului, Care v-a rânduit de la 
naştere această stare şi cu cât mai grea este soarta voastră aici, cu atât mai mare 
este răsplata ce vă aşteaptă dincolo? 


Creştinismul nu înlătură deosebirea dintre rangurile şi stările pământeşti, ci le 
înnobilează şi le sfinţeşte pe toate. Creştinul este mai presus de legăturile 
pământeşti, orice stare pentru el este doar o trecere către starea cea de obşte, 
cerească. Acolo totul se netezeşte, totul se răsplăteşte însutit; acolo toți suntem 
una şi alcătuim unica familie a Tatălui Ceresc. 


Având în vedere acest înalt țel al existenţei noastre şi ştiind că în Împărăţia cea 
viitoare şi veşnică a lui Dumnezeu nu va intra nimic necurat, vă sârguiți oare, să vă 
curăţiți de toată întinăciunea trupului şi a duhului şi să vă împodobiţi cu acele 
virtuţi, pe care se cuvine a le avea moştenitorii acestei Împărăţii? Vă feriţi, oare, de 
păcat şi de sminteală, ca de nişte bube? Căutaţi faptele bune, ca pe nişte comori? 
Năzuiţi către adevăr? lubiţi dreptatea? Vă desfătaţi cu curăția? Urmaţi înfrânarea? 
Păziţi blândeţea şi smerenia? 


Domnul cel prea milosârd, cunoscând toată neputinţa fiinţei noastre, ne-a dat cel 
mai eficient mijloc pentru curățirea păcatelor noastre - mă refer la pocăință şi 
spovedanie. Vă folosiţi de acest mijloc preţios aşa cum se cuvine? Şi lucrează el în 
voi aşa cum trebuie? În fiece zi ne spălăm faţa şi mâinile, socotim necesar să 
curățim îmbrăcămintea, încălțămintea şi interiorul caselor noastre; cum să nu 
spălăm măcar o dată pe an sufletele şi inimile noastre cu lacrimile pocăinţei şi să 
nu curăţim conştiinţa noastră prin spovedanie? 


Însă pocăinţa este autentică numai atunci când este însoţită de căinţa adevărată 
pentru păcate; spovedania este puternică numai dacă nu ne întoarcem iarăşi la acele 
păcate pentru care am primit iertarea. Aşadar, vă străduiți să vă feriţi de acele 
prăpăstui întunecate şi alunecoase, în care a căzut şi s-a sfărâmat virtutea voastră? 
Aţi luat toate măsurile ca mlădiţa cea plăpândă a nevinovăţiei, ce s-a ivit în Taina 
Pocăinţei, să fie îngrădită şi păzită de noile furtuni, de noua secetă şi de împietrirea 
păcatului, de noua revărsare a şuvoaielor iubirii de plăceri? Fără acestea vă veţi 
ridica doar spre a cădea din nou şi mai în adânc, până ce vă veţi afunda în acel 
adânc al răutăţilor şi al necurăţiei, din care nu mai este scăpare. 


Și ultima întrebare: îţi aduci tu aminte de toate acestea şi te pregăteşti cum se 
cuvine pentru ultimul tău ceas? Inevitabil şi cumplit este ceasul acesta; 
înfricoşătoare este despărțirea sufletului de trup! Atunci toate ne părăsesc, toate 
cele cu care ne-am întdeletnicit, care ne-au ademenit, ne-au bucurat şi ne-au 
întristat! Lumea şi viaţa rămân în urmă, iar în faţă stau veşnicia şi Judecata! Vumai 
credinţa, numai faptele bune, numai pocăinţa şi zdrobirea inimii vor merge după 
noi şi ne vor ajuta, dacă le-am agonisit. 


Îţi aduci tu aminte de toate acestea şi te pregăteşti pentru trecerea din lumea aceasta 
deşartă în veşnicie? Dacă atunci când pornim într-o călătorie vremelnică, ne 
pregătim şi chibzuim dinainte cum anume s-o săvârşim, unde şi când să ne oprim, 
ce anume şi unde să vorbim, ce anume şi unde să făptuim, nu va fi, oare, cea mai 
mare nebunie să stăm înaintea veşniciei şi să nu cugetăm dinainte cum vom intra în 
ea, să nu adunăm proviziile cuvenite pentru călătoria cea fără de sfârşit, să nu 
depunem toate eforturile şi să nu folosim toate mijloacele ca înfricoşătorul şi cel 
din urmă ceas să nu ne ia prin surprindere, nepregătiţi? Căci cine a făcut legământ 
cu moartea? Cine poate spune că va vedea ziua de mâine? Bine este celui ce 
trăieşte astfel încât totdeauna este gata să-şi încheie viaţa şi să se înfățişeze la 
Dumnezeiasca Judecată! Dar vai celui ce a pierdut din vedere ultimul ţel al 
existenţei sale, celui ce s-a făcut rob poftelor şi patimilor, celui ce, având încă 
posibilitatea de a face pocăință pentru păcatele sale şi a le curăţi prin credinţă şi 
lacrimi, nu aleargă degrab să se folosească de mijloacele rânduite pentru mântuirea 


păcătosului său suflet! Timpul preţios al milei va trece şi uşile se vor închide! Iar el 
va începe a plânge şi a striga şi nimeni nu-l va auzi!” 


(din: Protoiereu Grigorie Diacenko, “Cercetează-te pe tine însuţi înaintea Spove- 
daniei şi a Sfintei Impărtăşanii “, Editura Egumeniţa, 2012) 


Cum ne spovedim? Care sunt condiţiile întâlnirii reale a omului cu Dumnezeu 
şi pentru a trăi încă de aici bucuria cea mare a harului Duhului Sfant? 


“[...] Primul care mărturiseşte despre lisus Hristos că este Mesia este un iudeu. 
Care a fost condiţia ca acesta să poată mărturisi? Spune tot Mântuitorul: Adevărat 
vă spun vouă, nu este vicleşug în iudeul acesta. Deci o condiţie a întâlnirii omului 
cu Dumnezeu este lepădarea de fățărnicie şi de viclenie din inimă. Fără acestea ca 
premisă, să spunem, inițială, ca primă condiţie, ca prim criteriu, până acestea nu 
vor fi lepădate din inima noastră, nici gând vreodată să poată să Se sălăşluiască 
Duhul Sfânt şi harul să ne descopere nouă pe lisus Hristos. 


Deci voi face o digresiune foarte scurtă, dacă-mi îngăduiţi, pentru că e vreme de 
post, e vreme de pocăință şi de spovedanie. 


Zilele acestea am avut oameni care au venit la spovedit şi m-am bucurat foarte 
mult c-au venit, dar am întâlnit o trăsătură foarte larg răspândită la noi, la creştini: 
o inimă care se îndreptăţeşte pentru păcate, chiar dacă le spovedeşte, şi, mai mult 
decât atât, o inimă care spovedeşte doar păcatele acestea grosolane, vădite, văzute. 
Aproape nici unul dintre noi nu socoteşte că ar avea făţărnicie în inimă, nu 
socoteşte nimic, nu socotește că ar avea viclenie, cum ar fi că una spui, alta [faci 
n.n.] - păcate foarte, foarte fine, pe care noi nu ştim să le spovedim, poate că nu le 
cunoaştem. 


Sigur, ar fi de trebuinţă şi un duhovnic îmbunătăţit, care să ştie foarte delicat cum 
să umble acolo, la cutele inimii. Din păcate, însă, şi noi [duhovnici] suntem 
netrebnici, cum auzim şi în rugăciunile acelea de la Sfânta Liturghie şi, neştiind 
nici noi cum să ne spovedim, nu ştim să cerem nici credincioşilor, nici ucenicilor 
cum să se spovedească. 


Dar atât vă spun, ca observație foarte mică, aşa, la măsura mea: că, de nu vom 
putea să spovedim cele pe care le considerăm fățărnicii, viclenii față de oameni, 
față de iubiţi, faţă de soți, faţă de copii şi, nu în ultimul rând, faţă de Dumnezeu, 
acelea care ni se întâmplă foarte des când ne supără cineva, chiar şi de cel foarte 
apropiat şi cugetăm în inimile noastre câte ceva foarte subţire şi foarte apropiat de 


viclenie, pe acelea dacă nu le spovedim, să ştiţi că se prinde o zgură, aşa, pe inimă 
şi devenim insensibili, devenim materiali, foarte grosolani la inimă. Şi, deşi ne 
vom fi spovedit de multe ori şi vom spune toate cele pe care le considerăm păcate, 
dacă acestea nu sunt lepădate, nu sunt spuse şi nu sunt recunoscute, măcar că-l 
întrebăm pe duhovnic: “Părinte, am gândit aşa şi aşa şi nu ştiu dacă e păcat sau 
nu“. Şi Duhul îi va da lui să vă răspundă cele ale adevărului ca să vă lumineze 
toate. Căci aşa spune Mântuitorul: Eu voi pleca acum, dar vă voi trimite un alt 
Mângâietor Care va mărturisi pentru Mine şi vă va descoperi vouă toate. Deci 
Duhul Sfânt descoperă în inima noastră păcatele acestea. 


Să ştiţi că nu este vorba de o sondare, de o ingerinţă în intimitate, ci este vorba de o 
nevoie a noastră pe care eu o resimt foarte puternic, personal, de a şti cum să mă 
spovedesc cum trebuie, de a arunca tot balastul acesta, toată zgura aceasta din 
inimă, pentru ca să se împlinească condiția aceea de a Se sălăşlui Duhul Sfânt în 
noi, de a primi harul Duhului Sfânt. 


[...] 


Întâlnirea cu Acest Dumnezeu ne aduce noua bucuria încă din viaţa aceasta şi 
bucuria şi fericirea veşnică în viaţa viitoare. Fraţilor, nu este doar un cuvânt aşa că 
cei păcătoşi se duc la iad şi cei cuvioşi, cei drepţi, sunt fericiţi şi aici, şi în viaţa 
viitoare. Nu-i aşa; fericirea pe care o aduce Hristos, întâlnirea cu Hristos, nu este o 
fericire omenească, nu este o pace omenească, după cum spunea Hristos: Pacea 
Mea dau vouă - nu pacea lumii! Bucuria acesta este o bucurie duhovnicească şi nu 
pot să vă spun prea mult despre ea pentru că n-o cunosc din cercare, dar am auzit 
de la Sfinţii Părinţi că bucuria aceasta, o dată ce ai gustat-o, dacă pleacă de la tine, 
mai bine ai muri de o mie de ori. Şi spun Sfinţii Părinţii că aşa înţeleg bucuria 
aceasta şi înţeleg cuvântul lui Dumnezeu: 


Cel ce va iubi pe mamă, pe tată, pe fiu, pe fiică, mai mult decât pe Mine, nu este 
vrednic de Mine. 


Adică cel ce a gustat din bucuria aceasta a întâlnirii cu Hristos faţă către faţă, acela 
nu-şi mai pune problema fiului, fiice, soţului, soţiei, mamei, că ar avea vreo boală, 
fie ea incurabilă, pentru că lupta noastră, fraţilor, nu este împotriva bolii, lupta 
noastră nu este să biruim boala, ci moartea! 


lar această încredințare ţi-o dă întâlnirea cu Dumnezeu, bucuria întâlnirii cu 
Dumnezeu, bucuria vederii slavei lui Dumnezeu. Dobândirea harului Duhului 


Sfânt - aceasta este bucuria! Şi cel ce stăruie s-o primească pe aceasta, acela va 
gusta Raiul încă de pe acum. 


[ej 


[extrase din predica Pr. Cezar Axinte (Constanţa) in Duminica a II-a a Postului 
mare, 2014 - min. 8:55 - 14:10 si: 23:32 — 25:35] 


Arhimandritul Mihail Daniliu - Sfânta noastră Ortodoxie românească 


În prima duminică din Postul mare, după o veche rânduială statornicită încă din 
secolul al IX-lea, în toată Biserica Răsăritului serbăm Sfânta noastră Ortodoxie. 
Altfel spus, avem hramul dreptei credinţe pecetluite de-a lungul istoriei de peste 
două mii de ani de creștinism cu sângele miilor şi zecilor de mii de martiri ori prin 
viaţa pilduitoare a nenumăraţilor sihaştri, cuvioşi, preoţi şi mireni. În toate sfintele 
locaşuri, sfințiții slujitori săvârşesc Dumnezeiasca Liturghie, iar apoi învaţă po- 
porul despre sublimitatea dreptei credinţe, evidențiind importanţa zilei, dar şi pe 
„eroii credinţei noastre care, în scurgerea timpului, au luptat pentru ca stindardul 
Sfintei Ortodoxii să rămână farul luminos şi călăuzitor către Împărăţia cerurilor. 


Ortodoxie înseamnă credință în Dumnezeu cel în Treime închinat. Înseamnă 
taina vieţuirii în Hristos, Unul din Treime, întrupat pentru noi şi a noastră mân- 
tuire. Ortodoxia nu reprezintă o simplă acumulare de informaţii, discursuri 
teologice, ci un mod concret de existență avându-L ca paradiomă pe Hristos, 
Mântuitorul nostru, aşa cum ne învaţă Sfinţii apostoli și dumnezeieștii părinți. 


De aceea, Ortodoxia este credinţa în care nu doar vieţuim aici, ci ne pregătim 
pentru Veşnicie - nădăjduind, după spusele Sfântului Pavel, să ne apropiem cât mai 
mult de Prototip: „Nu mai trăiesc eu, ci Hristos trăiește în mine” (Galateni 2, 20). 
Stăruirea în dreapta credinţă (ortodoxia) şi în dreapta făptuire (ortopraxia) con- 
stituie un factor determinant de sporire duhovnicească a omului, de creştere în 
asemănarea cu Dumnezeu, care nicicând nu oboseşte să ne iubească, să ne aştepte, 
să ne primească, să ne rânduiască ale Sale locașuri. Ortodoxia este comoară nepre- 


țuită, un aur pur: aflat, în decursul atâtor veacuri în cuptoarele multor frământări şi 
rătăciri, s-a arătat mai curat şi mai strălucitor, eliberat de rugina eresurilor de tot 
felul. Pentru noi, românii, Ortodoxia mai înseamnă ceva: imboldul spre a fi una. 
Credinţa într-Unul Dumnezeu, întreit în Persoane, unitatea, egalitatea şi deo- 
ființimea persoanelor Preasfintei Treimi au fost model şi ideal pentru fraţii români 
obligaţi atâta amar de vreme să trăiască despărțiți şi oropsiți. 


Da! Ortodoxia ne-a unit pe noi, românii! Ortodoxia ne-a deșteptat dorinţa de unire, 
ea ne-a menținut dorul de unitate şi tot ea ne-a dat putere să suferim atâtea răs- 
tigniri cu necurmata nădejde în bucuria Învierii. Indubitabilul adevăr l-au surprins 
genial, în cuvântările lor, marii înfăptuitori sau luptători pentru Unire de la mij- 
locul secolului al XIX-lea sau de la începutul veleatului trecut. 


Amintim aici doar un exemplu: înainte de Unirea Principatelor, arhimandritul 
Melchisedec Ştefănescu, într-o înflăcărată cuvântare, reitera cuvintele Mântuito- 
rului din a Sa Rugăciune: „Ca toţi să fie una, după cum Tu, Părinte, întru Mine şi 
Eu întru Tine, aşa şi aceştia în Noi să fie una, ca lumea să creadă că Tu M-ai 
trimis” (Ioan 17, 21). În sprijinul acestei idei, vorbitorul a adus şi cuvintele 
dumnezeiescului Pavel apostolul: „Siliţi-vă să păziți unitatea Duhului, întru legă- 
tura păcii. Este un trup şi un Duh... este un Domn, o credință şi un botez. Un 


Dumnezeu şi Tatăl tuturor, care este peste toate şi prin toate întru toţi” (Efeseni 4, 
3-6). 


Patriotul şi, mai târziu, hăruitul ierarh considera unitatea de credință ca o poruncă 
divină: împlinită, ar aduce binecuvântare şi pace peste cei care, în curgerea tim- 
pului, ar păzi-o. Aceleași gânduri sfinte i-au animat și pe martorii istoricului eve- 
niment de la 1918. 


Mulţi din militanții Marii Uniri aminteau în înflăcăratele lor discursuri că nația 
română a învăţat de la Hristos să pătimească pe crucea istoriei pentru mult- 
aşteptata „înviere”, petrecută în prima zi din iarna lui 1918, când visul de veacuri 
al tuturor românilor s-a împlinit, prin curajul şi jertfa milioanelor de confrați morți 
pentru înfăptuirea României Mari. Câtă iubire de neam au putut cuprinde sufletele 
înaintaşilor noştri, capabili de sacrificiul suprem, pentru ca România să învieze! 
Aşa titrau unele ziare în epocă: nu scriau „Ne-am unit”, ci „Am înviat!”. 


V-aţi întrebat de ce în mai toate oraşele mari din Transilvania există câte o biserică 
ce poartă hramul Preasfintei Treimi? Bunăoară, măreaţa catedrală din Sibiu, zidită 
la începutul secolului al XX-lea, are hramul închinat Preasfintei 'Treimi; biserici 
închinate aceleiaşi măreţe sărbători se întâlnesc şi în Blaj, Arad, Baia Mare, Bra- 


şov, Oradea, Zalău. Acelaşi hram îl au și numeroase aşezăminte monahale tran- 
silvane: Feleac, Bichigiu, Breaza. În Moldova, aceeaşi sărbătoare ocroteşte peste 
50 de biserici de enorie sau mănăstirești. O sumedenie de locașuri sfinte purtând 
acelaşi hram regăsim şi în Banat, Muntenia, Dobrogea sau Oltenia. La nivel 
național, fiecare protopopiat a închinat cel puţin o biserică Preasfintei Treimi. De- 
sigur, prezenta realitate exprimă în primul rând credinţa neamului nostru într-un 
Dumnezeu treimic, dar şi dorinţa fierbinte a înaintaşilor, vrednicii ctitori ai sfin- 
telor aşezăminte, ca toți românii să imite, pe cât posibil, unitatea din sânul Prea- 
sfintei Treimi. 


Mulţumind lui Dumnezeu pentru acest sublim dar făcut neamului nostru, să 
tresăltăm de duhovnicească bucurie şi să ne străduim, fiecare după a sa putere, ca 
pământul nostru românesc să miresmuiască şi pe mai departe a Sfântă Ortodoxie. 


Cătălin Acasandrei - De ce prima Duminică din Postul mare este numită „a 
Ortodoxiei”? 


În prima Duminică a postului Paştilor, Biserica ne aminteşte de biruinţa Ortodoxiei 
asupra iconoclasmului, prin decizia Sinodului VII Ecumenic din anul 787, con- 
sfințită de Sinodul din anul 843. S-a stabilit, atunci, că „asemenea modelului 
cinstitei şi de viaţă făcătoarei Cruci, tot aşa să fie înălțate cinstitele şi sfintele 
icoane, fie din culori sau din mozaic sau din orice alt material potrivit, în sfintele 
lui Dumnezeu Biserici, pe sfintele vase, pe sfintele veşminte, pe ziduri şi pe lemn, 
în case şi lângă drumuri; şi anume icoana Domnului şi Dumnezeului şi Mân- 
tuitorului nostru lisus Hristos şi a prea curatei Stăpânei noastre, Sfintei Născătoare 
de Dumnezeu, cinstiţilor îngeri şi tuturor sfinților şi cuvioşilor bărbaţi”. 


Acest eveniment a fost generalizat în întreaga Biserică abia în secolul al XI-lea, 
fapt demonstrat şi de lipsa unor pericope biblice specifice în cadrul Sfintei Litur- 
ghii. În vechime, până aproximativ în secolul al XI-lea, această zi se numea 
Duminica prorocilor Moise, Aaron, David și Samuel şi, de aceea, până astăzi, 
atât Apostolul, cât şi Evanghelia se referă la prăznuirea prorocilor Vechiului 
Testament. 


În unele parohii există tradiţia organizării unor procesiuni cu icoane în jurul 
bisericii, în cadrul cărora se citeşte Sinodiconul Ortodoxiei. Acest act conţine 
aclamații la adresa apărătorilor dreptei credinţe şi anateme la adresa ereticilor din 
toate timpurile şi locurile. 


Tot în această zi, în toate bisericile și mănăstirile de pe cuprinsul Patriarhiei 
Române se organizează colecte pentru Fondul Central Misionar. Înființat de către 
patriarhul Justinian Marina (1948-1977), Fondul Central Misionar este destinat 
nevoilor misionare și filantropice ale Bisericii Ortodoxe Române. Banii strânși în 
urma colectei sunt folosiţi în exclusivitate pentru ajutorarea parohiilor misionare, 
pentru repararea, construirea şi împodobirea noilor locaşuri de cult din regiunile 
defavorizate, pentru ajutorarea comunităților românești din străinătate şi pentru 
susținerea programului filantropic al Bisericii noastre. 


Sfântul Sinod al Bisericii Ortodoxe Române a adresat şi în acest an clerului şi cre- 
dincioşilor ortodocşi o Scrisoare pastorală, care va fi citită în toate bisericile şi 
mănăstirile din Patriarhia Română. 


Costion Nicolescu - Duminica Frumuseţii taboric înflăcărate 


Când am intrat eu şi subiectiv în Biserică şi mi-am asumat condiția aceasta, unul 
dintre primele lucruri pe care le-am învăţat a fost că Ortodoxia ne este odor scump 
şi inalienabil. Am auzit-o mai întâi de la arhitectul Mihai Urzică, un vajnic și 
impecabil ortodox, un om de o mare bunătate. În preajma părintelui Dumitru 


Stăniloae am putut aprofunda teologic acest adevăr. Simplu spus, o Ortodoxie 
curată (pleonasm!) înseamnă absolută încadrare dogmatică, îndepărtarea de orice 
abatere de la dreapta credință (erezie) care te-ar putea separa de Biserică. Orto- 
doxia nu este parte, ci întreg. Fa vine de la Izvorul Hristos, prin apostoli, şi este 
atotcuprinzătoare, a întregului Univers, catolică. 


Cuvântul de ordine al Ortodoxiei este nealterarea credinței. Ceea ce ar trebui să se 
reflecte (şi) printr-o păstrare a prospeţimii de trăire a creștinismului originar. O altă 
exigenţă a Ortodoxiei este o ortopraxie pe măsură, ceea ce vrea să însemne punere 
continuă în act a Adevărului prin lubire nețărmurită. 


Condiţia de ortodox nu este una uşoară. Cum ne avertizează părintele Dumitru 
Stăniloae: „Ortodoxia este radicală, ea cere absolutul. Cere dezrădăcinarea 
reală a patimilor. Nu un om «civilizat», moderat în toate, atent la aparenţe cu se- 
menii, ci un om transfigurat până în adâncuri, purificat total, un intransigent al 
Sfinţeniei reale, transparente, cere Ortodoxia prin Spiritul ei ascetic și prin pilda 
Sfinţilor ei. Ea cere mult, căci știe că numai cerând mult se poate obține de la 
majoritate măcar puţin şi se satisface setea religioasă a omului, care nu se 


împacă cu diluări din partea Bisericii” [Ortodoxia, lumina curată a lui Hristos, 
în Telegraful Român, 91 (1943), nr. 20, p. 1]. 


In săptămâna ce a trecut, îndeosebi prin Canonul cel mare al Sfântului Efrem Sirul, 
Biserica a lucrat cu sârg tocmai întru această „dezrădăcinarea reală a patimilor”. 


Ortodoxie înseamnă deodată dreaptă învăţătură şi dreaptă slăvire 


E profund teologică această legare de slăvire, de starea de maximă intensitate a co- 
municării cu Dumnezeu. În mistica ei relațională, Ortodoxia este infuzată de lu- 
mina taborică a Schimbării la Faţă. 


Cât de frumos şi cât de semnificativ este faptul că Biserica a ales ca Ortodoxia, 
structurală ei, să fie emblematic legată de icoane, de chip, de transfigurarea recu- 
peratoare a trupului, de întâlnirea absolută, până la contopire, a pământescului cu 
cerescul, de împreună jubilaţia ochiului şi a inimii şi a cugetului. În icoană avem 
cheia misticii ortodoxe, prin maxima întâlnire posibilă dintre catafatic şi apofatic. 
Chipul dezvăluie şi tăinuie, deopotrivă. Chipul fiecărui om, dar cu atât mai mult 
cel din icoană. Prin chip se dezvăluie Hristos întrupat, în chip se tăinuiește deplin 
EI, chipul Lui a fost matrice chipului nostru. Chipul spune despre reuşita parcur- 
sului unui om întru asemănare. Este spunere despre taina persoanei. Taină inson- 
dabilă fiecărei persoane însăși, accesibilă numai lui Dumnezeu. 


Icoana închide în ea, ca într-un ou dogmatic, întreaga teologie creştină. Pot fi 
regăsite toate dogmele dragi nouă, de la cea a Întrupării până la cea a energiilor 
necreate. Fiind ele emblema Ortodoxiei, se cuvine a ne comporta cu maximum de 
răspundere față de facerea şi punerea în cult a icoanelor. E tot o chestiune de 
ortopraxie. Se cere imperios ca ele să fie zugrăvite cu exigenţă adecvată. Nu ajunge 
tematica; duhul lor, îndeosebi, să fie unul ortodox autentic. S-a murit martiric 
pentru icoane. Trebuie militat pentru apărarea încărcăturii lor dogmatice, căci ne e 
vitală. Şi nu poate fi decât păcat atunci când acesta este ignorat în favoarea unor 
exprimări dulcege şi lipsite de consistență artistică şi teologică. Abaterea de la 
teologia lor complexă şi subtilă conduce practic în direcţie contrară, spre erezie. 


Prin icoană, Ortodoxia este legată de frumuseţe într-un maxim de exprimare 
spirituală 


lar Frumuseţea naşte, cheamă și îndeamnă la iubire. Pe bună dreptate consideră 
Olivier Clement: „Poate că totuşi semnul cel mai actual al lui imitatio Christi ca 


imitare creatoare, ca imitare a Celui răstignit şi transfigurat, este frumuseţea” (Vii- 
torul Bisericii, Ed. Patmos, Cluj-Napoca, 2014, p. 77). 


Icoana înseamnă (şi) frumuseţe la puterea n. Ea este făcută pentru a spune despre 
frumusețea creatoare a Ortodoxiei. Bine a sesizat dragul nostru părinte Dumitru 
Stăniloae: „Ortodoxia a promovat frumuseţea neamurilor” (7 dimineţi cu părintele 
Stăniloae, Ed. Anastasia, Bucureşti, 1992, p. 173). Neamul românesc a avut acest 
privilegiu de a fi fost lucrat prin Ortodoxie. A crescut şi a creat respirând dreapta 
credinţă. Cum remarca același neasemuit părinte, „Ortodoxia reprezintă în firea 
noastră aburul mistic, senzația misterului” (Ortodoxie și latinitate, în Ortodoxie și 
românism, Ed. Mănăstirea Putna, f.a., p. 95). Fără taină, orice existenţă e searbădă. 


Când o parte din Dogmatica părintelui Dumitru Stăniloae, tradusă de patriarhul 
nostru Daniel şi prefațată de Olivier Clement, a apărut în 1985 în Franţa, cartea a 
fost intitulată, extrem de semnificativ, Le genie de l'Ortodoxie! Editorul, văzând 
conţinutul textului eminentului teolog român, a simţit nevoia acestui titlu superlativ 
şi poetic, totodată realist. La sfârşitul unui ciclu de conferinţe ţinute la Oxford, în 
1969, de același părinte nepereche, cineva a exclamat cu părere de rău: „Pleacă 
Ortodoxia, pleacă bucuria!” Chiar dacă părintele avea o maximă exigență în ceea 
ce priveşte acuratețea credinţei, era totodată un izvor de nesfârşită bunătate şi 
iubire. Cu adevărat, menirea Ortodoxiei, prin esenţa ei de genialitate spirituală, este 
aceea de a aduce bucurie existențială printre oameni. 


Avea mare dreptate părintele martir Pavel Florenski când spunea: „Ortodoxia se 
vădeşte, nu se dovedește. lată de ce, pentru oricine dorește să înțeleagă Ortodoxia, 
nu există decât o singură cale: experiența ortodoxă directă” (Pavel Florenski, 
Stâlpul şi temelia adevărului, Ed. Polirom, 1999, p. 12). 


La asta ne cheamă Duminica Ortodoxiei la începutul marelui post al Păresimilor, la 
vădirea mai accentuată a Ortodoxiei noastre. Se cuvine ca toată bogăția învățăturii 
date de întâlnirea cu Dumnezeu prin icoană să însoţească cât mai mângâlietor şi mai 
întăritor drumul nostru spre Înviere. De altfel, prin faptul că e o duminică, săr- 
bătoarea emblematică a Ortodoxiei este legată și formal de Înviere. Izvorul Orto- 
doxiei este în Învierea lui Hristos şi Ortodoxia este curgerea limpede în istorie a 
acestui izvor de apă vie. De aceea, condiţia de ortodox este cea mai nobilă şi mai 
fermecătoare. Cât de frumos o defineşte Christos Yannaras: „Trebuie să fii con- 
tinuu îndrăgostit ca să fii ortodox”! (Ortodoxie și Occident, Ed. Bizantină, Bucu- 
reşti, 1995, p. 10). Să ne cercetăm adâncurile! Oare cât de cu adevărat și de frumos 
îndrăgostiți suntem? 


Pr. Eugeniu Rogoti - Ispita triumfului 


Ne amintim astăzi de procesiunea triumfătoare a credincioşilor iconoduli din Con- 
stantinopolul de acum douăsprezece veacuri. Confruntarea de idei dintre partizanii 
diferitor credinţe legate de cinstirea icoanelor era oficial încheiată, cu ajutorul 
împărătesei Teodora. Ulterior, când puterea imperială nu s-a mai implicat atât de 
activ în luptele de idei dintre credincioşi, mai ales aproape de căderea Bizanțului, 
această victorie a rămas emblematică pentru creştinii ortodocşi. 


Ca orice text ce încheia o dispută în materie de credinţă la un sinod, declaraţia citi- 
tă de patriarhul Metodie înfiera prin anateme toate ereziile şi ereticii de până atun- 
ci. Ulterior, chiar dacă nu au mai fost evenimente atât de răsunătoare ca acesta, 
care a fost fixat de atunci cu pomenire în prima duminică a postului Paştilor, lup- 
tele împotriva ereziilor au adus aminte de acest triumf. 


Astăzi, după ce au trecut atâtea veacuri şi coexistă în lume, pe lângă Biserica Orto- 
doxă, atâtea confesiuni creştine, dintre care unele repetă multe dintre ereziile con- 
damnate în primul mileniu, credincioşii ortodocşi pot fi ispitiți de acel triumf 
pentru a fi lipsiţi de dragoste pentru cel aflat în greşeală. Dorinţa pătimaşă de a 
alunga cât mai departe, chiar în iad, pe oricine este captiv al ereziilor proliferate 
timp de multe secole şi chiar de aproape două milenii, cum e cazul monofiziților 
sau nestorienilor, este dublată uneori de atribuirea unor fapte anumitor sfinți pe 
care ei cu siguranţă nu le-au avut în vedere. Mă refer aici la denumirea dată unor 
sfinți de „noi mari ierarhi” exclusiv pentru că în viaţa lor ei au clarificat anumite 
aspecte privind dreapta credinţă, situându-se în postura de critici ai greşitelor 


învățături în care căzuseră episcopii Romei la finele primului mileniu şi în cel de-al 
doilea. Supranumele de „mari ierarhi” este desigur o convenţie şi are legătură cu 
tradiția Bisericii, dar insistarea asupra unui astfel de nume aproape exclusiv 
datorită „luptei acestora împotriva catolicilor” pare desigur departe de tradiţia 
noastră ortodoxă, care nu cataloghează sfinții după prezumptivele „fobii” pe care 
le-au avut legat de cineva, cum se întâmplă astăzi printre oamenii slabi de înger. 
Omul poate fi mânat de o închipuită evlavie dacă aceasta este dublată de o ură 
disimulată şi îndreptată împotriva aproapelui, fie din Biserică, fie din afara ei. De 
aceea avem şi porniri spre rupere a comuniunii, spre nepomenire a arhiereilor, spre 
jignire în cuvânt a unor minorități sau naţionalităţi, toate din păruta evlavie şi 
„menţinere” a dreptei credinţe. Discursul şovin, plin de ură împotriva „ereticilor” şi 
a „duşmanilor Bisericii”, este unul care nu are legătură cu duhul şi asceza Bisericii 
Ortodoxe. 


De aceea, în trecutul ei, aceasta nu a cunoscut o astfel de instituţie precum Inchi- 
ziția, pentru că oamenii au fost lăsaţi să aleagă în cel mai liber mod adeziunea lor 
la familia care este Biserica fulor lui Dumnezeu pe pământ. De aceea, înţe- 
lepciunea pastorală a Bisericii urmăreşte a nu stârni în mintea celor slabi şi a celor 
răuvoitori sentimente pe care ulterior aceia să le regrete. Nici sminteala, nici insti- 
garea la ură nu au ce căuta în sânul Bisericii, ci pacea şi dragostea între frați. 


Aceasta este Ortodoxia autentică! 


Pr. Ciprian Florin Apetrei - Ortodoxia, Biserica lui Hristos 


08 mar, 2020 


Ortodoxia propovăduieşte învăţătura creştină curată primită de la Mântuitorul 
nostru lisus Hristos, păstrată în Biserica întemeiată de EL, transmisă prin Sfinţii 
apostoli şi ucenicii lor, formulată şi tezaurizată apoi de Sfinţii părinţi ai celor 
şapte Sinoade Ecumenice. Astfel, ea este garant şi mărturisitoare a dreptei 
credinţe. 


Vrednicul de pomenire arhiepiscop al Atenei și al întregii Elade, Hrist6doulos 
spunea despre Ortodoxie: „Vorbind despre Ortodoxie, înţelegem Biserica. Fără 
Biserică nu ar exista Ortodoxie, aşa cum fără sfinţi nu ar exista sfinţenie. Biserica 
înseamnă expresia Ortodoxiei şi aplicarea ei în viaţă”. 


Ortodoxia universală este Biserica întemeiată în chip spiritual de Domnul nostru 
lisus Hristos prin jertfa Sa de pe cruce, iar în istorie a apărut la Cincizecime prin 
Pogorârea Duhului Sfânt, când s-a întemeiat prima comunitate creştină la leru- 
salim. 


De atunci, Biserica Ortodoxă s-a dezvoltat de-a lungul a două milenii, mărturisind 
adevărul de credinţă şi dovedind că este Biserica cea „una, sfântă, sobornicească şi 
apostolească”. Ea reprezintă comunitatea creștină a celor care trăiesc plenar 


adevărurile de credinţă vestite lumii de Sfinţii apostoli şi mărturisite de Teologia 
patristică, prin Sinoadele Ecumenice. 


În acest sens, înaltpreasfinţitul părinte Ierotheos Vlachos, mitropolit de Nafpaktos 
şi Sfântul Vlasie, arată că: „Biserica Ortodoxă, după cum mărturisim în Simbolul 
de Credinţă, este Una, Sfântă, Sobornicească şi Apostolică. Aceste patru însuşiri 
arată întreaga ei măreție, unitatea ei interioară, dar şi dimensiunea ei universală. 
Este Una, pentru că Unul este şi Trupul lui Hristos; este Sfântă, pentru că sfinţenia 
provine din sfinţenia Capului, care Cap sfânt sfinţeşte şi mădularele Sale; este 
Sobornicească (Universală), pentru că s-a întins în toată lumea; este Apostolică, 
pentru că se sprijină pe învăţătura Sfinţilor apostoli şi, desigur, a Sfinților Părinţi, 
aşa cum aceştia au tâlcuit predica apostolică, de vreme ce apostolii sunt martori ai 
Învierii lui Hristos”. 
Ortodoxia se identifică cu Tradiţia apostolică 

Cuvântul „ortodox” este de origine greacă, format din termenii orthos şi doxa, 
adică dreapta credinţă este învăţătura care se plasează în continuitatea directă şi 
neîntreruptă a Tradiţiei apostolice, prin intermediul teologiei patristice şi neo- 
patristice. Ortodoxia se identifică cu însăși Tradiția apostolică, aşa cum a fost con- 
firmată, interpretată şi dezvoltată prin consensul Bisericii Universale. De fapt, 
didascalia - adică regula de credință apostolică - a fost criteriul de bază al 
Ortodoxiei. De aceea, orice ruptură în continuitatea Tradiţiei apostolice a fost 
considerată ca o corupţie sau abandonare a Ortodoxiei, care poate să ia forma fie a 
unei erezii, fie a unei „confesiuni” separate. 


Termenul „ortodox” a fost folosit pentru a arăta diferenţa dintre învăţătura corectă 
a Bisericii creştine timpurii instituită de apostolii lui Hristos şi învăţăturile noi, 
eretice sau eterodoxe introduse mai târziu. Ortodoxia Bisericii derivă din 
convingerea că a primit credința apostolilor aşa cum este conținută în Tradiţia 
apostolică, interpretată în consens de către Părinţii bisericeşti timpurii la sinoade şi 
aşa cum a fost trăită de Biserică de-a lungul timpului, fără schimbări sau adăugiri. 
Aceasta este calea Adevărului pe care de veacuri Biserica noastră Ortodoxă o 
urmează neabătut. 


In Biserică trăim viaţa lui Hristos, care a intrat deplin în istorie prin Intruparea 
Cuvântului 


Ziua în care sărbătorim Ortodoxia noastră este prima duminică din Postul mare. 
Referindu-se la această zi, Gheorghios Metallinos spune: „In prima săptămână a 


Postului mare, Duminica Ortodoxiei ne pune înainte o Biserică biruitoare. Orto- 
doxia își sărbătorește Biruinţa. Vii şi adormiţi, Biserica luptătoare şi biruitoare 
deopotrivă, întreg Trupul lui Hristos sărbătoreşte duhovnicește. Această biruință 
este descrisă în «Sinodiconul Ortodoxiei, citit în timpul procesiunii cu Sfintele 
Icoane, în care ni se arată ce anume este Ortodoxia. Nu este vorba de o ideologie, 
de vreun «sistem social», de filosofie ori de vreo politică mondială, care, odată 
înstăpânită, exaltă văzând zdrobirea adversarilor săi. Nu! Ortodoxia este un nou 
mod de vieţuire, o nouă existență, viaţa în Hristos, care a intrat în istorie prin 
Întruparea Cuvântului Veşnic al lui Dumnezeu”. 


Din aceste cuvinte înţelegem că Ortodoxia noastră este un nou mod de vieţuire, o 
nouă existenţă, şi anume Viaţa în Hristos. Ea este adevărul despre Dumnezeu, 
despre om şi despre lume, aşa cum ni l-a dat Mântuitorul nostru Iisus Hristos, Însu- 
şi Dumnezeu Cel întrupat prin învăţătura Sa desăvârșită. Aşa cum l-au exprimat 
Sfinţii apostoli. Este acea sinteză dogmatică transmisă de către Sfinţii Părinți. 


Biserica Ortodoxă este păzitoarea dogmelor creştine, pe care le-a păstrat exact aşa 
cum au fost formulate de cele șapte Sinoade Ecumenice şi explicate în tratatele 
Sfinţilor Părinţi. În cei două mii de ani de creştinism, Ortodoxia este cea care a 
continuat tradiția și învățătura de credinţă autentică creştină, mărturisind astfel că 
este Biserica Domnului şi Mântuitorului nostru lisus Hristos. 


Ziua în care prăznuim identitatea noastră creștină 


În această duminică Biserica ne cheamă să fim mărturisitori în lume ai dreptei 
credinţe şi să-i cinstim pe toți cei care s-au arătat credincioși de-a lungul 
veacurilor, întrucât ei sunt cei care ne-au transmis neştirbită adevărata credinţă ce 
conduce către mântuire, şi anume Ortodoxia. 


Acum au rânduit Sfinţii Părinţi să sărbătorim Ortodoxia pentru a ne întări în 
credinţă, pentru a ne lumina în lupta duhovnicească a postului, pentru a ne păzi de 
ereziile mai vechi sau mai noi şi a ne arăta singura cale dreaptă pe care se cuvine să 
o urmăm ca să ne mântuim. Această zi este ziua credinţei noastre, ziua în care 
prăznuim identitatea noastră creştină ortodoxă. 


Pentru că Ortodoxia este identică în credinţa şi cultul ei cu conţinutul de credinţă şi 
de cult al creştinismului primar, adică este Biserica lui Hristos care a păstrat cre- 
dinţa nealterată de erezii sau compromisuri dogmatice. În acelaşi timp Ortodoxia 
este credința Învierii, de aceea serbarea ei în prima duminică din Postul mare ne 
deschide urcuşul duhovnicesc la capătul căruia ne vom bucura de Învierea lui 


Hristos, care este temelia credinţei noastre: „dacă Hristos n-a înviat, zadarnică este 
atunci propovăduirea noastră, zadarnică este şi credinţa voastră” (1 Corinteni 15, 
14). 


Părintele Dumitru Stăniloae arată că bucuria ce marchează Ortodoxia este aceea a 
Învierii: „Temeiul cel mai adânc al nădejdiui şi bucuriei care caracterizează Orto- 
doxia şi de care este pătruns întreg cultul său este Învierea”. Fără Înviere nu putem 
vorbi de Ortodoxie, pentru că esenţa credinţei noastre este Învierea Domnului. În 
ca stă şi certitudinea învierii şi a mântuirii noastre. De aceea, Ortodoxia nu rămâne 
doar la suferinţa Crucii, ci ajunge la bucuria Învierii, pentru că ortodoxul vede în 
Cruce, lumina Învierii. 


In acest sens, părintele arhimandrit Teofil Părăian spune că Ortodoxia nu accen- 
tuează atât tragismul suferinţei Mântuitorului, ci bucuria Invierii. „Când avem 
bucuria Invierii suntem în miezul Ortodoxiei”. 


Pr. Ciprian Florin Apetrei - Icoana, Evanghelia pictată 


09 mar, 2020 


Viaţa creștinului ortodox se desfăşoară în atmosfera specifică creată de spiri- 
tualitatea ortodoxă, adânc înrădăcinată în tradiţia generațiilor de asceţi, gânditori şi 
trăitori ai credinţei. Din această atmosferă specifică nu poate lipsi icoana. Ea este, 
după cuvântul prea fericitului părinte patriarh Daniel, „Evanghelia pictată, cuvânt- 
simbol vizibil, care îndeamnă la rugăciune, adică la comuniune cu Dumnezeu şi cu 
sfinții Lui”. 


Cuvântul icoană este de origine greacă şi înseamnă „chip, imagine, portret”. Cin- 
stirea icoanelor ocupă un loc foarte important în învăţătura ortodoxă. 


La Sinodul al 7-lea Ecumenic, desfăşurat la Niceea în anul 787, s-a stabilit învă- 
fătura ortodoxă despre cinstirea icoanelor. În hotărârea dogmatică a acestui sinod 
despre icoane se mărturiseşte: „Urmând dumnezeieştile învățături ale Sfinţilor 
Părinților noştri şi ale Tradiţiei bisericeşti universale, rânduim ca chipul cinstitei 
şi de viaţă făcătoarei Cruci să se pună în sfintele biserici ale lui Dumnezeu, pe 
vasele şi pe veşmintele cele sfinţite, pe pereţi şi pe scânduri, în case şi la drum, 
aşa şi cinstitele şi sfintele icoane, zugrăvite în culori şi din pietre scumpe şi din 
altă materie potrivită, făcute precum icoana Domnului şi Dumnezeului şi 
Mântuitorului nostru lisus Hristos şi a Stăpânei noastre Născătoare de 


Dumnezeu, precum şi ale sfinţilor îngeri şi ale tuturor sfinţilor şi a prea 
cuvioşilor bărbaţi. Căci de câte ori ei ni se fac văzuţi prin închipuirea în icoane, 
de atâtea ori se vor îndemna cei ce privesc la ele să pomenească şi să iubească pe 
cei închipuiţi pe dânsele şi să-i cinstească cu sărutare şi cu închinăciune 
respectuoasă, nu cu adevărată închi-năciune dumnezeiască (latria), care se 
cuvine numai Unicei Fiinţe dumnezeieşti, ci cu cinstire după acel mod după care 
se dă ea chipului cinstitei cruci şi prin tămâiere şi prin aprinderea de lumânări, 
precum era pioasa datină veche. Căci cinstirea care se dă chipului trece la 
prototip şi cel ce se închină icoanei se închină fiinţei celei închipuite pe ea. 
Astfel se întăreşte învăţătura Sfinţilor părinţilor noştri, aceasta este tradiția Bise- 
ricii Universale care a primit Evanghelia de la o margine la alta a pământului”, 


Pr. Ciprian Florin Apetrei - Ortodoxia, comuniunea în duh apostolic cu 
întreaga Biserică 


21 mar, 2021 


Biserica Ortodoxă este păstrătoarea adevărurilor de credinţă revelate de Sfânta 
Scriptură şi Sfânta Tradiţie şi dogmatizate la cele şapte sinoade ecumenice. 
Ortodoxia astăzi în lume este trăită şi mărturisită de peste 200 milioane de cre- 
dincioşi răspândiți pe toate continentele. Aceştia au conştiinţa că fac parte din 
Biserica întemeiată în chip spiritual de Hristos pe Cruce şi care a apărut în istorie la 
Cincizecime, când prin Pogorârea Duhului Sfânt peste apostoli, aceştia au înte- 
meiat prima comunitate creştină la Ierusalim. 


Ei au mărturisit atunci prin vocea verhovnicului lor, Sfântul apostol Petru, că lisus 
este Domn şi Hristos: „Pe Iisus Nazarineanul, bărbat adeverit între voi de 
Dumnezeu, prin puteri, prin minuni şi prin Semne pe care le-a făcut prin El 
Dumnezeu în mijlocul vostru, precum şi voi ştiţi, pe Acesta, fiind dat, după sfatul 
cel rânduit şi după ştiinţa cea dinainte a lui Dumnezeu, voi L-aţi luat şi, piro- 
nindu-L, prin mâinile celor fără de lege, L-aţi omorât, pe care Dumnezeu L-a 
înviat, dezlegând durerile morţii, întrucât nu era cu putinţă ca EI să fie ţinut de 
ea... Dumnezeu a înviat pe Acest lisus, căruia noi toţi suntem martori. Deci, 
înălțându-Se prin dreapta lui Dumnezeu şi primind de la Tatăl făgăduinţa 
Duhului Sfânt, L-a revărsat pe Acesta, cum vedeţi şi auziţi voi... pe Acest lisus pe 
care voi L-aţi răstignit, L-a făcut Domn şi Hristos” (Faptele Apostolilor 2, 22-24; 
32-33 şi 36). Din aceste cuvinte înţelegem că apostolii au vestit Evanghelia mân- 


tuirii pentru că au fost martori ai lui Iisus Hristos Cel Înviat care este Domnul şi 
Mântuitorul neamului omenesc. lar cei care au auzit cuvântul lor şi al celor care le- 
au urmat în propovăduirea Evangheliei s-au pocăit şi s-au botezat „în numele lui 
lisus Hristos, spre iertarea păcatelor” şi au primit „darul Duhului Sfânt” (Faptele 
Apostolilor 2, 38). Esenţa mesajului apostolic este că lisus Hristos este Fiul lui 
Dumnezeu, care S-a întrupat pentru mântuirea noastră, jertfindu-Se pe Cruce şi, 
înviind a treia zi, ne-a dăruit viaţă veşnică. 


Sfinţii apostoli ne-au transmis cuvintele şi faptele mântuitoare ale Domnului nostru 
lisus Hristos şi ele au fost păstrate cu sfințenie de Biserica Ortodoxă. Întreaga 
teologie patristică ortodoxă mărturiseşte adevărurile de credinţă fundamentate pe 
propovăduirea apostolică. De aici s-au alcătuit simbolurile de credinţă care sinte- 
tizează adevărurile vestite lumii de Sfinţii apostoli şi teologhisite de părinţii Bise- 
ricii. 


Simbolul de credinţă pe care îl mărturisim noi, ortodocşii, este cel alcătuit la pri- 
mele două sinoade ecumenice: Niceea (325) şi Constantinopol (381). Prin el noi 
mărturisim credința noastră în Preasfânta Treime, adică în Dumnezeu cel unul în 
fiinţă şi întreit în persoane: Tatăl, Fiul şi Duhul Sfânt, apoi adevărul revelat că 
Dumnezeu Tatăl este Creatorul, Fiul este Mântuitorul, iar Duhul Sfânt, Sfinţitorul 
lumii. Tot în Crez mărturisim că Biserica este una sfântă, sobornicească şi apo- 
stolică. Şi încheiem mărturisirea noastră prin speranţa învierii morţilor şi a vieţii 
veacului ce va să fie. 


Prin această mărturisire de credinţă, Ortodoxia ne arată că este cea care păstrează 
adevărurile revelate lumii prin Mântuitorul nostru lisus Hristos şi propovăduite în 
toată lumea de apostoli şi urmaşii lor. Ea este „adevărul despre Dumnezeu, despre 
om şi despre lume, aşa cum ni l-a dat Însuşi Dumnezeu cel Întrupat prin învăţătura 
Sa desăvârșită. Așa cum l-au exprimat mai târziu cugetul şi inima dumnezeiescului 
Pavel. Aşa cum l-au descris ucenicul iubirii şi alți apostoli şi evangheliști cu lumi- 
na cerească a Sfântului Duh. Ortodoxia este acea sinteză minunată dintre dogmă și 
obiceiuri, dintre teorie și practică. Așa cum ne-a fost predanisită de către părinții 
duhovniceşti ai Alexandriei, Constantinopolului, Capadociei, Siriei şi, mai târziu, 
ai Sfântului Munte” (Părintele Efrem Athonitul-Filotheitul). 


În Ortodoxie ne găsim identitatea noastră creştină şi modul nostru firesc de a fi în 
această lume, pentru că ea este viața în Hristos şi cu Hristos. Prin mărturisirea 
dreptei credinţe şi împlinirea faptelor bune putem ajunge la mântuire. Trăind în 
duhul Ortodoxiei, descoperim unitatea între credinţă şi tradiție pe parcursul celor 
două mii de ani de creştinism. 


Biserica Ortodoxă prin credinţa şi cultul ei păstrează în conţinut aceeaşi credinţă şi 
acelaşi cult din primele secole creştine. Ea este Biserica lui Hristos care a păstrat 
credinţa nealterată în decursul veacurilor. Caracteristica definitorie a Ortodoxiei 
este aceea de a fi credinţa Învierii. Pentru ortodocşi, Învierea Domnului este cea 
mai importantă sărbătoare, numită în trăirea liturgică a Bisericii praznic al praz- 
nicelor şi sărbătoare a sărbătorilor. Fără Înviere nu putem vorbi de Ortodoxie, pen- 
tru că în minunea Învierii lui Hristos stă toată învăţătura de credință creştină. 
Învierea este temelia mărturisirii ortodoxe creştine, evenimentul fundamental în 
istoria mântuirii neamului omenesc. 


Lumina care se pogoară din cer pe piatra Sfântului Mormânt din Ierusalim în 
Sâmbăta mare este minunea care precede anual Paştile ortodox şi care mărturiseşte 
că Biserica una, sfântă, sobornicească şi apostolică este cea ortodoxă. Urmaşul 
apostolilor din Ierusalim, patriarhul ortodox, este martorul acestei minuni ce se 
petrece în Sfântul Mormânt şi bucuria venirii luminii o împărtăşeşte tuturor, când 
iese şi împarte Sfânta Lumină, care ajunge în toată lumea ortodoxă. Aceasta este 
încă o mărturie a importanţei Învierii Domnului pentru creştinul ortodox. 


Pentru mine a fi ortodox înseamnă aflarea în comuniune cu credinţa Sfinților 
apostoli, a Sfinţilor părinţi, a moşilor şi strămoşilor noştri care au preferat să-şi jer- 
tfească viaţa decât să-şi părăsească credinţa. Ortodoxia este credința mântuitoare 
deoarece am primit-o prin propovăduirea apostolică de la Mântuitorul nostru lisus 
Hristos, Fiul lui Dumnezeu. A fi ortodox înseamnă să fii pe calea mântuirii şi să 
mărturiseşti adevărata credinţă mântuitoare adusă lumii de Evanghelia lui Hristos. 


Pr. Visarion Alexa: „Cu fiecare om pentru care te rogi, te asemeni lui 
Dumnezeu și mai mult” 


Duminica Ortodoxiei ne amintește de biruinţa Ortodoxiei asupra tuturor ereziilor, 
asupra tuturor învățăturilor care îl duc pe om la rătăcire şi la non-sens. După 
cuvântul Domnului: „Eu sunt Calea, Adevărul şi Viaţa!”, această duminică repre- 
zintă Adevărul Ortodoxiei. 


Ortodocşii cred că Dumnezeu a făcut omul după Chipul şi asemănarea Lui, adică 
El a pus ceva în noi, ceva care ne face diferiți de animale. A pus în noi Însușirile 
Sale şi ne cheamă să le cultivăm astfel încât să devenim asemeni Lui. Îndum- 
nezeirea omului este toată bogăția Ortodoxiei. lisus este Omul Suprem care a 
devenit Dumnezeu, îndumnezeind natura umană. (notă explicativă: lisus era Dum- 
nezeu din veşnicie. Ca om s-a întrupat în istorie. Devine primul om care a îndu- 
mnezeit natura umană, a devenit Dumnezeu. Desigur sunt categorii teologice , ex. 
„îndumnezeire", care nu se regăsesc în alte confesiuni. Greu de înţeles pentru ne- 
ortodox momentul Schimbării la Faţă de pe Tabor, ca momentul în care omul 
devine Dumnezeu, nu îi ia locul ci devine ca Dumnezeu, asemenea Lui). El antici- 
pează viitorul nostru. El înviază din morţi şi trupul Lui este atât de perfect încât 
este eliberat de toate constrângerile materiale. 


Puneţi dumneavoastră, alături de această chemare a lui Dumnezeu, de această Înăl- 
țime la care ne cheamă EI, o zi din viaţa noastră, zbaterile noastre de zi cu zi şi veţi 
realiza la ce renunțăm. E o contradicție uriașă. Aici se vede puterea făpturii întu- 
necate asupra minţii noastre. Aici se vede cum strâmbă mintea noastră şi o întoarce 


făcându-l pe om să creadă în tot felul de concepții despre viaţă, în tot felul de 
filosofii, horoscoape, zodii, energii. Fiecare oră, fiecare clipă pe care noi o petre- 
cem încercând să lucrăm însuşirile puse de Domnul în noi, fiecare post, fiecare 
rugăciune sunt o devenire a noastră, o apropiere de Dumnezeu. 


Dumnezeu este Iubire şi dacă iubirea lui Dumnezeu nu se pune în noi, toată 
zbaterea e în zadar. Cum se pune, însă, iubirea Lui în noi? Prin ascultare. Nu „cu 
biciul”, nu de frica duhovnicului sau a lui Dumnezeu, ci de bunăvoie. Începe 
ascultarea cu spovedania în faţa unui duhovnic. Fă ascultare începând cu lucrurile 
mici (duhovnicul ştie că în cele mici stă înălțimea dobândirii lui Dumnezeu) pe 
care ţi le spune. 


Rabdă, iartă şi, cu fiecare efort depus, vei simţi că în tine se petrece ceva extra- 
ordinar, un fenomen universal spre care EI ne-a chemat: dragostea Lui se face dra- 
gostea noastră! Nimic nu ne aseamănă cu Dumnezeu mai mult decât dragostea, 
după cum apostolul Pavel o spune: „Dragostea nu cade niciodată!”. Când doi 
monahi se întâlnesc, se salută într-un mod minunat: „Roagă-te pentru mine!”. 
Altfel spus: forțează un pic inima ta să mai primească în ea un om, căci cu fiecare 
om pentru care te rogi, te asemeni lui Dumnezeu şi mai mult. 


Fiecare sărbătoare care trece peste noi este, așadar, o devenire a noastră. Timpul 
este distanța dintre chemarea pe care Domnul ne-a făcut-o nouă, oamenilor, şi răs- 
punsul pe care noi îl dăm, adică momentul în care noi înţelegem pentru ce ne-a 
lăsat Domnul aici pe pământ. Când un om a înţeles lucrul acesta, el devine veşnic! 


Protos Maxim Morariu: Chemarea - de la inima lui Hristos la inima noastră 


Aspecte introductive 


În centrul textului evanghelic la care suntem poftiţi a medita astăzi se găseşte apo- 
dictic chemarea. Înainte de a vorbi însă despre acest minunat leitmotiv, ar fi 
binevenite câteva precizări contextuale. Pericopa face parte din capitolul de debut 
al relatării ioaneice. După prologul faimos din primele 14 versete, în cadrul căruia 
evanghelistul vorbeşe despre Întruparea Cuvântului în câteva fraze care dau mult 
de gândit deopotrivă teologilor din spaţiul biblic şi dogmatiştilor, autorul prezintă o 
frumoasă mărturie a lui loan Botezătorul. 


În încheierea acestui episod, rudenia după trup a Domnului este reliefată admi- 
rându-L. pe Hristos. Privindu-L pe când trecea, va exclama: „lată Mielul lui Dum- 
nezeu!” Cuvintele lui vor produce un efect atât de profund în inimile a doi ucenici, 
dintre care unul era chiar apostolul ce va încreştina mai târziu tărâmurile dobro- 
gene, încât vor alege să-L urmeze. Ba mai mult, cel pomenit îşi va convinge şi 
fratele, pe gălăgiosul şi entuziastul Simon, devenit mai târziu Petru, să se alăture 
cetei următorilor şi să realizeze lucruri măreţe. 


|] 


„Urmează-Mi 


Narațiunea continuă apoi prezentând, cam abrupt, ce-i drept, o nouă chemare. 
Hristos se pregătea să plece în Galileea. A găsit pe Filip, consătean cu Andrei şi 
Petru şi l-a transformat şi pe el în discipol. Cum? Simplu. Adresându-i un singur 


cuvânt: „Urmează-M'”! Aparent un imperativ, formula este mai degrabă o che- 
mare. Una puternică, ce nu-i dă destinatarului nici măcar răgazul unui refuz. Ba 
mai mult, îl transformă într-un prozelit zelos. Căci el îl va aduce la Învățător pe 
Natanael. Nu oricum, ci recomandându-i-L potenţialului novice pe maestru drept 
împlinitorul Scripturilor. Sceptic, cum era altminteri firesc, acesta va da atunci glas 
şi unor lucruri ce ţineau de clişeele interculturale: „Din Nazaret poate fi ceva bun?” 
Din motive care astăzi nu ne mai sunt cunoscute, dar care atunci de bună seamă nu 
erau străine oamenilor din Israel, cetatea de origine a lui Hristos avea o ciudată 
imagine în mentalul colectiv. Și totuși, cel invitat se încumetă să facă o încercare. 


„Le-am văzut!” 


Întrevederea cu Hristos e scurtă și marcată de momente pline de acţiune. Unele nu- 
i taie respiraţia doar lui Natanael, ci chiar şi cititorului. Cel care i se adresează întâi 
este Însuși destinatarul vizitei, care-l strigă pe nume. Uimit, tânărul din Betsaida Îl 
întreabă de unde are ştire despre existența lui, iar Rabbi îi mărturiseşte că l-a văzut 
stând sub smochin, înainte de a fi avut parte de chemare. 


De ce este reacția lui Natanael atât de spontană și efectul replici lui Hristos atât de 
profund, e greu de zis. Cu siguranţă și măgulirea de la-nceput, ce se referea la felul 
direct şi nedisimulat de a se comporta al său, va fi contribuit la asta. Vederea, 
probabil într-un loc retras, ascuns privirii curioșilor, îl va fi uimit și ea. Cert este că 
mărturisirea noului ucenic se sinceră. Şi exaltată deopotrivă. „Rabi, Tu eşti Fiul lui 
Dumnezeu, Tu eşti regele lui Israel”, spune el. Dumnezeu zâmbeşte ştrengar. „Ce 
copilărie!”, îşi va fi zis EI. De-altminteri, chiar îl ia niţel în răspăr: „Pentru că ţi-am 
spus că te-am văzut sub smochin, crezi? Mai mari decât acestea vei vedea”. Prin 
aceste cuvinte şi cele următoare, îl pregăteşte şi pe el şi pe ceilalți din ceată, pentru 
alte minunăţii. 


Aspecte conclusive 


Dincolo de relevanţa sa istorică, de a prezenta debutul apostolatului unor vrednici 
ucenici, episodul de astăzi are și un mesaj peren. Vorbeşte despre chemare. Una 
adresată acolo celor ce vor deveni lucrători în „marea vie” a lumii acesteia. În 
acelaşi timp, aduce în atenţie un aspect care ni se adresează şi nouă, fiecăruia în 
parte. Chemarea. Căci de chemare avem parte cu toţii. Unii pentru a sluji la altarele 
bisericilor, alții pentru a semăna fapta bună în lume. Cu toţii suntem însă invitaţi să 
ne desăvârşim lucrul la altarele inimilor. Ale noastre și ale celorlalți. lar pentru a 
face acest lucru, trebuie ca noi înşine să auzim chemarea şi să-l răspundem. Pozi- 
tiv, nedisimulat şi entuziasm. Aşa cum a făcut-o Natanael. Să facem ca răspunsul 


nostru să fie o mărturisire. Una ce să vorbească despre disponibilitatea noastră de a 
ne pune în serviciul Divinului. Dar ca să putem răspunde, trebuie să auzim. Să 
simțim cum prin şi în tăcerea unei inimi contemplative, Domnul vorbește. lar ca să 
putem face aceasta, trebuie să-i curățim organului celor mai produnde sensibilități 
timpanele. De ură, răutate, păcat şi cârcoteală. Putem noi face aceasta? Nu e foarte 
greu. E nevoie doar de dorință sinceră și perseverență în faptă, odată porniţi pe 
cale. Îndrăzniţi! 


Cele şapte Sinoade, pilonii credinţei ortodoxe 


Suntem la începutul secolului al IV-lea. În 312. Împăratul Constantin traversează 
Franţa cu armata sa. Zăreşte pe cer, ca proiectat în faţa soarelui, o cruce luminoasă 
pe care stă scris: „Prin acest semn vei învinge”. lese învingător. Ca urmare a 
acestei viziuni şi a victoriei, Constantin devine primul împărat roman care îmbră- 
țişează creştinismul. Evenimentele care vor urma vor duce la crearea Imperiului 
creştin din Bizanţ. 


Constantin înseamnă deci o schimbare în istoria Bisericii: epoca martirilor şi a 
persecuțiilor ia sfârşit odată cu convertirea sa şi Biserica din catacombe devine 
Biserica imperiului. Împăratul avea să ia două decizii ale căror consecinţe au fost 
foarte importante pentru dezvoltarea creştinătăţii. 


În primul rând, el decide, în 324, să mute capitala Imperiului roman pe malurile 
Bosforului. Își va ridica noua capitală pe locul unui vechi oraș grecesc, numit 
Bizanţ. Îi dă numele său: Constantinoupolis, Constantinopol. Motivaţiile erau atât 
economice şi politice, cât şi religioase, căci vechea Romă i se părea prea marcată 
de păgânism pentru a putea forma centrul imperiului creştin pe care îl avea în 
vedere. În noua Romă, lucrurile aveau să evolueze diferit: de la inaugurarea 
solemnă a oraşului, în 330, el va interzice strict orice rit păgân. Această capitală 
nouă a lui Constantin a exercitat o influență decisivă asupra dezvoltării a ceea ce se 
va numi mai târziu „ortodoxie”. 


În al doilea rând, Constantin convoacă la Niceea, în 325, primul Sinod general sau 
ecumenic al Bisericii creştine. Dacă imperiul roman voia să devină un imperiu 
creştin, trebuia să pună pe un temei ferm o aceeaşi credință declarată adevărată și a 
fost sarcina sinodului de la Niceea să-i precizeze termenii. Cu atât mai mult cu cât, 
în această epocă deja, credinţele, concepţiile teologice privitoare la Hristos Însuși 
sau la Fecioara Maria erau departe de a fi unanime; în acest fel, creştinismul ar fi 
putut să se dovedească pentru imperiul lui Constantin o sursă de certuri şi de 
neînţelegeri mai degrabă decât o bază solidă pe care să se poate întemeia o religie 
comună. 


Niceea va fi primul dintr-o serie de şapte Sinoade Ecumenice care au avut datoria 
de a organiza Biserica, de a-i determina locul, de a-i fixa patriarhatele, dar mai ales 
a-1 defini, o dată pentru totdeauna, învăţătura, în punctele fundamentale ale cre- 
dinţei creştine: Treimea şi Întruparea. 


Toţi creştinii ştiu că aceste taine depăşesc înţelegerea omenească, nu pot fi înţelese 
ŞI, cu atât mai mult, nu se pot demonstra; de asemenea, atunci când episcopii 
reuniți în sinod le-au dat definițiile, nu şi-au închipuit nici o clipă că ar fi explicat 
taina, ci s-au limitat să excludă orice abordare falsă din gândire şi din limbaj. Pen- 
tru a împiedica să se rătăcească în greșeală și erezie, ei pur şi simplu au apărat 
aceste taine. 


Discuţiile pot părea astăzi abstracte, uneori depășite, dar pe atunci ele plecau de la 
un punct de vedere absolut concret despre mântuirea omului, afirmând în special că 
Hristos este Dumnezeu deplin şi om deplin. Dezbaterile erau pasionante, adeseori 
aprinse. Înfruntările deveneau uneori bătălii, opiniile diferite se reglau cu lovituri 
de sabie sau de baston. Și fiecărei afirmaţii îi corespundea o ruptură. Dar Sinoadele 
şi-au făcut datoria. 


Primele două, ţinute în secolul al IV-lea, au insistat mai ales asupra deplinei 
dumnezeiri a lui Hristos şi au formulat doctrina Treimii. Cele patru care au urmat, 
în secolele V, VI şi VII, au definit umanitatea lui Hristos şi au explicat unirea, într- 
o singură persoană, a naturii umane cu cea divină, proclamând în trecere pe Maria 
ca theotokos, Maica lui Dumnezeu. 


Y Primul Sinod, ținut la Niceea în 325, a proclamat că Fiul este de o fiinţă cu 
Tatăl şi a redactat prima parte a Simbolului de credinţă. 

Y Cel de-al doilea, ţinut la Constantinopol, în 351, a afirmat divinitatea 
Duhului Sfânt, care purcede doar din Tatăl şi a completat Simbolul de 


credință, acest credo pe care îl recităm încă și astăzi şi care, în afara unui 
cuvânt latin (filioque), este același pentru toți. 

V Cel de-al treilea Sinod, ţinut la Efes în 431, a afirmat că Maria era „Maica 
lui Dumnezeu”. 

V Al patrulea Sinod, ţinut la Calcedon în 451, mărturisea că Hristos este 
Dumnezeu adevărat şi om adevărat, în două naturi, fără amestecare. 

V Cel de-al cincilea Sinod, ținut la Constantinopol în 553, confirma deciziile 
celor de dinainte. 

V Al şaselea Sinod, ținut de asemenea la Constantinopol, confirma existenţa a 
două voințe în Hristos, omenească şi dumnezeiască. 

V În sfărșit, cel de-al șaptelea, ținut la Niceea în 787, a elaborat fundamentele 
teologiei şi cinstirii icoanei. 


Acest al şaptelea Sinod, ţinut pentru apărarea sfintelor icoane, pare la prima vedere 
a deţine un loc aparte, dar, la fel ca primele şase, el a tratat pentru ultima dată 
despre Întrupare şi despre mântuirea omului. În centrul conflictului se aflau 
icoanele lui Hristos, ale Maicii lui Dumnezeu și ale sfinților, cinstite în biserici şi 
locuințe. 


Iconoclaștii, influențați poate de idei iudaice şi musulmane, nu aveau încredere în 
această artă religioasă care-L reprezenta pe Dumnezeu şi nişte ființe umane. 
Ceilalţi, apărătorii icoanelor, apărau locul icoanelor în viaţa Bisericii şi importanța 
lor în viaţa duhovnicească a credincioșilor. Însă nu era vorba doar despre problema 
diferitelor concepţii despre arta creştină. Miza era în același timp problema naturii 
umane a lui Hristos, a atitudinii creștine în legătură cu materia şi a sensului real al 
răscumpărării. Această ceartă, chiar dacă a cunoscut momente violente şi a suscitat 
crize uneori grave, a avut drept consecință definirea unei teologii a icoanei, născută 
chiar din argumentele apărătorilor. 


Guy Fontaine, Cinci lecţii despre ortodoxie, Renașterea, Cluj-Napoca, 2017 


Sursa: 
https://radiorenasterea.ro/cele-sapte-sinoade-pilonii-credintei-ortodoxe/ 


Ierom. Calinic - Un mesaj pentru azi: “Vino şi vezi!”. Convertire şi 
reconvertire continuă la Ortodoxie 

Când Filip L-a găsit pe Mesia - credinţa adevărată, împlinirea căutărilor sale, cel 
mai important eveniment din viața sa - a alergat să-i spună prietenului său 
Natanael. Natanael a primit vestea cu scepticism. Şi a întrebat cu cinism: „Oare 
poate veni ceva bun din Nazaret?” (În 1, 46). Nazaretul era un sătuc neînsemnat 
cu nume rău. Cinismul de azi e acelaşi: cât de des nu se întreabă oamenii ce 
valoare are să mergi la biserică, să primeşti Sfintele Taine sau chiar creştinismul 
însuşi? Poate veni ceva bun de la ele? 


Filp însă nu-i răspunde prietenului său cu raționamente şi dovezi. Nu spune: 
„Nazaretul nu e chiar aşa de rău“, nici: „Ei bine, L-am auzit pe lisus spunând asta 
şi făcând asta şi de aceea cred că EI e Hristosul“. În loc să discute cu Natanael, el 
spune simplu: „Vino şi vezi!” (În 1, 46). 


Această scurtă invitaţie a lui Filip va avea ramificație nepovestită în viaţa lui 
Natanael. Filip ar fi putut spune: „Bine, dacă aşa simte, nu-l mai supăr.” Dar Filip 
făcuse această invitaţie pentru că bucuria şi entuziasmul său de a-L fi găsit pe 
Mesia nu-l puteau lăsa să treacă pur şi simplu mai departe, ca şi cum nou găsita lui 
credinţă n-ar fi avut un impact dincolo de el însuşi. Bucuria sa îl împinge să-i facă 
această invitaţie prietenului său. 


E un model pentru noi şi credința noastră ortodoxă. Mulţi preoţi convertiți la 
Ortodoxie aici în America îl înţeleg foarte bine. Mulţi au renunţat la cariere de 
preoţi ai altor biserici odată cu salariul, asigurările de sănătate şi siguranţă pe care 
acestea li le ofereau, ca să devină laici în Biserica Ortodoxă. Toţi au acum parohii 
înfloritoare. Mai mult decât atât, ei au adus mulţi clerici la Ortodoxie. 


Aceşti oameni îşi dau seama că „au găsit credinţa cea adevărată, nedespărțitei 
Treimi închinându-se”. Îşi dau seama că într-adevăr credinţa ortodoxă e cel mai 
mare dar cu putinţă făcut vieților noastre, dar şi ceva ce nu poate fi considerat 
niciodată dat o dată pentru totdeauna. Într-adevăr, Ortodoxia e lumina vieților 
noastre - e o credinţă atotcuprinzătoare, integrală, transformatoare şi Slăvită. 
Desigur, credinţa noastră e un dar „dar o dată pentru totdeauna sfinţilor” (luda 
1,3) şi păstrată vie prin generaţii de apostoli, mărturisitori, martiri şi sfinți 
jertfelnici. Ea ni s-a dat acum, astăzi, atât ca dar, cât şi ca provocare. Asta nu 
înseamnă că e un lucru pentru care trebuie să fim triumfalişti, ci unul de care 
trebuie să ne bucurăm. 


Bucuria l-a făcut pe Filip, ca şi pe acești oameni, să spună cunoscuţilor lor: „Vino 
şi vezi.” După ce Filip îi răspunde lui Natanael cu o invitaţie în loc de o apologie, 
se întâmplă un lucru uimitor: restul îl face lisus. Il vede venind pe Natanael cinicul 


p> 


şi spune: „Iată un israelit în care nu e vicleşug!” Natanael întreabă: „De unde 
mă cunoşti?” lisus spune: „Înainte să te cheme Filip, te-am văzut când erai sub 
smochin.” La aceasta, Natanael spune: „Rabi, Tu eşti Fiul lui Dumnezeu, Tu 
eşti Împăratul lui Israel!” (În 1, 46-49). lisus văzuse un lucru pe care Natanael îşi 
dă seama că numai Dumnezeu îl putea vedea. 


Tradiția spune că Natanael avea un loc tainic unde mergea să se roage singur, 
un loc pe care nimeni nu-l cunoştea, sub un smochin. In acea zi el se rugase din 


tot sufletul ca Domnul să-şi împlinească făgăduinţa făcută lui Israel şi ca el 
însuşi să trăiască să-L vadă pe Mesia. 


La fel stau lucrurile şi cu noi. Atunci când împărtăşim credinţa noastră ortodoxă, 
nu suntem în stare să oferim argumente raţionale, apărări şi justificări. Adeseori tot 
ce trebuie să facem e să spunem: „Vino şi vezi!” Restul îl face Dumnezeu. El 
cunoaşte fiecare om şi adâncul inimi fiecăruia. Numai Dumnezeu poate întoarce o 
inimă şi vorbind fiecărei inimi, El singur face să se topească cinismul însetaţilor 
Natanaeli ai acestei lumi. Dar şi noi trebuie să ne facem partea care ne revine. 


“Misiunea” lui Filip n-a fost una peste mări şi ţări, ci la un vecin. Natanael era bine 
cunoscut lui Filip. Clericii convertiți şi parohiile lor pe care Hristos i-a chemat la 
Ortodoxie în America sunt foarte potriviţi pentru lucrarea misionară locală - în 
curțile lor, la ei acasă, printre rudele, prietenii, vecinii şi colegii lor de muncă, la 
toţi Natanaelii din vieţile lor. Comunitățile lor dezvoltă o cultură a misiunii. Cineva 
aduce un prieten sau un vecin care cu timpul devine el însuşi un creştin ortodox 
angajat. Alţii încep să facă la fel. Devine molipsitor. În aducerea la biserică de 
oameni din afară se dezvoltă o atmosferă plăcută şi o cultură a întâmpinării într-un 
mod neformal şi cald. Această lucrare nu se face prin comitete şi comisii, ci de 
către fiecare credincios deschis lucrării Duhului prin el (cf. FA 8,29). În acest fel 
EI lucrează prin întregul trup al Bisericii. 


Cel ce seamănă cu dărnicie, cu dărnicie va şi secera (2 Co 9, 6). Ortodoxia e atât de 
bogată, e atât de mult de secerat, sunt atât de mulţi Natanaeli. Dar cum vor crede 
aceştia dacă noi ortodocşii nu le vom spune „Vino şi vezi!”? 


Nu putem socoti credinţa noastră dată definitiv. Cu siguranţă nu aşa o privesc cei 
ce descoperă Ortodoxia şi se convertesc astăzi. Că suntem ortodocşi „prin naştere” 
sau „convertiți”, cu toţii suntem chemaţi să ne convertim încontinuu, să 
redescoperim încontinuu Ortodoxia şi să suferim încontinuu o schimbare a inimii 
înaintea lui Dumnezeu. 


Credinţa noastră ortodoxă trebuie să fie vie, ceea ce înseamnă mereu nouă, 
mereu proaspătă, mereu crescând în inimile şi în vieţile noastre. 


De aici vine bucuria care, ca la Filip, trebuie să ne facă să spunem celor pe care 
Dumnezeu i-a adus în viețile noastre: „Vino şi vezi!” 


(în: Ierom. Calinic, Provocări ale gândirii şi vieţii ortodoxe astăzi, Editura 
Deisis, 2012) 


Chemarea mitropolitului Gortinei, Ieremia, de întoarcere la etosul orthodox, 
la cunoașterea și la conştientizarea chemării noastre de creştini ortodocși, 
ferindu-ne de zeloţii dezbinători care “nu pun accent pe pocăință, rugăciune și 
asceză” 


a 


Mărturie athonită: Mitropolitul leremia al Gortinei/ Credinţa ortodoxă şi 
etosul ei 


Legătura noastră cu Dumnezeu, iubiții mei, se exprimă prin cuvântul „credinţă”. 
Cuvântul acesta este puternic şi exprimă o legătură puternică. Provine de la verbul 
„a se încredința”. Aşadar, spunând „cred în Dumnezeu”, înseamnă că mă încred cu 
totul Lui, mă predau Acelui, sunt al Lui. Am semnat și un legământ sfânt prin care 
am declarat că aparținem lui Dumnezeu și am făcut chiar şi făgăduinţe şi jurăminte 
că vom fi ai Lui şi vom trăi aşa cum vrea El. Aceste făgăduinţe și jurăminte le-am 
făcut atunci când am intrat în Familia lui Dumnezeu, care se numește Biserică. 


Da! lisus Hristos, Fiul lui Dumnezeu, S-a făcut om şi a venit aici pe pământ să-Și 
facă Familia Sa. În această familie sfântă a lui Dumnezeu am intrat și noi, atunci 
când ne-am botezat. ŞI atunci am făcut şi jurământul că ne lepădăm de satana și de 
toate lucrurile lui și ne unim cu Hristos. lar după ce ne-am botezat, am primit 
numele Începătorului nostru, lisus Hristos, şi ne numim și noi creștini. Dar ne 
numim creştini și pentru că ne-am miruit. După Botez am fost miruiți cu Sfântul 


Mir şi am primit darurile Sfântului Duh. Deci ne numim creştini şi pentru faptul că 
ne-am miruit. Mare lucru, mare cinste şi vrednicie este faptul că suntem creştini! 


Credința noastră, fraţi creştini, se numește Credinţă ortodoxă, iar noi ne numim 
creştini ortodocși. „Trebuie să ne mândrim şi să ne bucurăm pentru că Suntem 
creștini ortodocși”, spunea în predicile sale. „Și 
aceasta pentru că - continuă el - toate celelalte credințe sunt mincinoase, numai 
credința ortodocșilor este adevărată”. Şi este adevărată credința noastră, pentru că 
este aceeaşi cu cea pe care a învăţat-o Domnul nostru lisus Hristos şi Sfinții 
apostoli; pentru că este aceeași cu cea pe care au primit-o Sfinţii Părinţi de la 
Sfinţii apostoli şi a ajuns până la noi. Această credinţă au avut-o la început toți 
creştinii şi papistaşii şi protestanții de astăzi. Dar aceştia s-au abătut, s-au rupt din 
arborele Ortodoxiei, şi-au făcut propriile lor ramuri, propriile lor fracțiuni, şi s-au 
despărțit de Biserica lui Hristos, adică de Biserica Ortodoxă. 


Și deşi credința noastră, fraţi creştini, este dreaptă și adevărată, noi însă nu o 
cunoaștem. 

—> Nu cunoaștem ce este Sfânta Treime, Dumnezeul nostru, nu cunoaştem ce 
este Biserica şi care sunt Tainele ei, nu știm ce se întâmplă după moartea 
omului și ce trebuie să facem să bine plăcem lui Dumnezeu și să ne sfințim. 
Pentru că scopul vieţii noastre este să ne sfințim. Spre aceasta trebuie să ne 
dăm tot interesul și să ne îndreptăm toată grija noastră: spre mântuirea 
sufletului nostru. 

—> Nu știm adevărurile credinței noastre, dogmele Bisericii noastre ortodoxe. 
Însă trebuie să cunoaştem aceste dogme, pentru că ele sunt cele care au fost 
răstălmăcite și schimbate de papistași și protestanți, aflându-se în afara 
Bisericii şi făcându-și propriile lor adunări. 


Cea mai mare dogmă o credinței noastre, iubiții mei, este Theotokologia. Da! Cel 
care cunoaşte dogma despre Preasfânta Născătoare de Dumnezeu, acela este cu 
adevărat ortodox şi cunoaşte şi celelalte dogme ale credinţei noastre. 


De aceea, într-un stih din Acatistul Preasfintei Născătoarei de Dumnezeu se spune: 
„Bucură-te, capul dogmelor (poruncilor) Lui!” Adică, esențialul, căpetenia tuturor 
dogmelor lui Hristos este Maica Domnului. De aceea şi noi ortodocşii o cinstim în 
mod deosebit pe Maica Domnului. Căci în toate casele se află icoana ei şi la orice 
greutate ni s-ar întâmpla spunem: „Maica Domnului! Maica Domnului ajută-mi!”. 


Deoarece Credinţa noastră ortodoxă are o învăţătură frumoasă, pentru aceasta are şi 
un frumos şi plăcut etos. Adevăraţii creștini ortodocși trebuie să-și pună drept 


scop al vieţii lor, să-L cunoască și să-L iubească pe Dumnezeu şi să trăiască așa 
cum vrea EL. Şi fiindcă nu ştim că pentru toate este vinovat egoismul nostru, 
pentru aceasta adevărații creştini nici ei înşişi nu trebuie să-și spună lor cuvinte de 
laudă şi nici să dorească să audă cuvinte bune de la alții despre ei înșiși, pentru a 
nu cădea în mândrie. 


Adevăratul creştin ortodox este foarte smerit şi nu-și „ridică capul” ca să se înalțe 
mai presus de ceilalți. Și deoarece Domnul nostru lisus Hristos ne-a spus că 
„strâmtă şi cu durere este calea” care duce la Împărăţia Cerurilor, de aceea şi 
Ortodoxia spune fiilor ei să facă asceză, pentru a putea trece prin „calea cea 
strâmtă” a mântuirii. 


Le mai spune încă să verse lacrimi de pocăință, deoarece calea mântuirii nu este 
numai „strâmtă”, ci şi „cu durere”. Astfel spiritualitatea ortodoxă este ascetică şi 
tânguitoare pentru păcatele ce le-am săvârşit. Aşa au trăit Sfinţii, iubiții mei, a 
căror pomenire o cinstim şi la a căror sfinte icoane ne închinăm. Au săvârşit 
nevoinţe ascetice, privegheri, plecări de genunchi, postiri, se gândeau continuu la 
păcatele lor, suspinau și plângeau pentru ele şi cereau necontenit de la Dumnezeu 
să le dea iertare. Citiţi Vieţile Sfinților şi veţi vedea cum au trăit Sfinţii. Creștinii 
ortodocși, după Sfânta Scriptură, cea mai iubită citire o au Vieţile Sfinţilor. 


Dar luaţi aminte, fraților! Luaţi aminte la unii preoţi şi teologi activi, chipurile, 
care ne-au pricinuit vătămare şi ne-au schimbat etosul ortodox, pe care ni l-au 
predat Sfinții noştri Părinţi. Aceşti „inovatori” se vede că nu pun accent pe 
pocăință, rugăciune şi asceză, ca lucrare principală a creștinului, ci aruncă în altă 
parte greutatea cuvintelor lor. O aruncă în propriile lor opinii inovatoare lor şi în 
promovarea lucrării lor. lar caracteristica lor principală este să-şi „ridice” mult 
capetele lor şi să-i „decapiteze” pe ceilalți cu sabia cuvintelor lor. Dar cel care 
trăieşte cu adevărat în pocăință, nu-l lasă inima să-l clevetească pe celălalt, nici să 
se îndreptățească pe sine şi să creeze dispute cu fraţii lui. Pentru că cealaltă 
caracteristică a lor este de a se certa şi a-i despărți pe oameni. Departe de aceştia, 
fraților, departe de ei, deoarece nu veţi putea spori duhovnicește influențați de ei, ci 
veți fi mereu tulburaţi şi confuzi. 


Dacă eu, prin cuvintele şi purtarea mea, v-am prezentat o astfel de pildă 
antiortodoxă, vă rog cu smerenie să mă iertați şi să vă rugaţi pentru îndreptarea 
mea. Doresc să fiu râvnitor pentru Domnul Dumnezeul nostru, credincios dog- 
melor ortodoxe şi luptător pentru ele, însă cu modestie şi smerenie şi dragoste, 
chiar faţă de cei care nu sunt de acord cu mine, fără să le ataşez greaua acuzație de 
„eretic”, fiindcă nu sunt de acord cu mine. 


lubiţii mei creştini, îngrijiți-vă să învăţaţi dogmele ortodoxe, citind mai ales cărți 
dogmatice, şi să trăiţi cu etosul ortodox. Drept scop principal al vostru să puneţi 
mântuirea sufletului vostru. 


Observaţi că cele mai multe tropare ale Bisericii noastre se sfârșesc cu „mântuieşte 
sufletele noastre”. Să mergeţi la duhovnici credincioşi și să vă mărturisiți cu 
smerenie şi sinceritate păcatele voastre. Să nu judecaţi pe nimeni, pentru ca sufletul 
vostru să afle milă în ziua Judecăţii. Să vă rugaţi cu cuvintele voastre lui 
Dumnezeu, dar şi cu rugăciunile Bisericii noastre. Ne numim ortodocși pentru că 
Îl slăvim şi-L adorăm în chip drept pe Dumnezeu. Și-L slăvim drept prin cultul 
Bisericii noastre, care cu adevărat este insuflat de Dumnezeu. 


Să aveţi icoane în casele voastre, să aprindeţi candela la icoana Maicii Domnului, 
să tămâliați, să vă rugați cu metanierul, spunând: „Doamne lisuse Hristoase, milu- 
ieşte-mă!”, să mergeţi la locurile de închinare, acolo unde există icoane făcătoare 
de minuni ale Maicii Domnului nostru, ca să primiţi harul ei. 


Acesta este, fraţii mei, etosul ortodox şi mă rog ca să-l trăiţi, să vă desfătați de el 
din toată inima voastră şi să-l încredinţaţi ca avere sfântă copiilor voştri. Făcând 
aceasta, vă vor fi recunoscători pentru această educaţie pe care le-aţi dat-o. Vă va fi 


recunoscătoare şi patria noastră pentru copiii pe care îi veţi dărui, plămădiţi cu 
tradiția ortodoxă. 


Cu multe binecuvântări, 
/ Ieremia, mitropolitul Gortinei şi Megalopolei 


Părintele Andrei Coroian despre adevărul Ortodoxiei şi distincţia între 
ecumenicitate şi ecumenism. “Unirea creştinilor înseamnă întoarcerea la 
Ortodoxie. Este necesar ca Biserica să nu cadă în ecumenism, nu numai 
pentru a-și păstra identitatea ei, ci şi pentru a ajuta cu adevărat lumea” 


Arhim. Andrei: Frumuseţea și bunătatea Ortodoxiei sau despre diferenţa 
dintre ecumenic și ecumenist 


Ceea ce este cu adevărat frumos este în egală măsură şi bun - spune înțelepciunea 
duhovnicească. Frumuseţea şi bunătatea lui Dumnezeu ne descoperă deplin ade- 
vărul Său veșnic şi neschimbat. Acest adevăr revelat de Dumnezeu, din iubire 
pentru toți oamenii, se numeşte Ortodoxie. 


Ortodoxia este modalitatea corectă de cunoaştere şi de trăire a omului cu Dumne- 
zeu. 


Omul a fost creat - şi este în continuare - de Dumnezeu, ortodox. Părintele Rafail 
Noica spune că Ortodoxia este firea omului. Adam a fos ortodox, la fel Set, Enoh, 
Noe, Avraam, Isaac, Iacob, Iosif, Moise, Ilie şi toţi prooroci, care au fost 
precursorii Cuvântului sau Adevărului întrupat, Persoana Mântuitorului lisus 
Hristos, în care s-a arătat plinătatea dumnezeirii şi în același timp plinătatea 
umanului. 


Hristos a fost ortodoxul deplin, desăvârşit, iar Biserica, Trupul Lui, este întemeiată 
pe Persoana şi Jerfa Lui, precum și pe învăţătura Lui, care are credibilitate 
absolută, datorită Învierii Lui. Prin Duhul Sfânt, jertfa şi lucrarea lui Hristos de 
mântuire a oamenilor s-a răspândit pe tot pământul și continuă și astăzi, până la 
sfârşitul acestei lumi. Biserica este prin firea ei misionară şi are menirea de a 
răspândi lucrarea și cuvântul lui Hristos, până la convertirea ultimului om trăitor pe 
acest pământ. 


Ortodoxia este prin firea ei ecumenică (are deschidere iubitoare în a-i cuprinde pe 
toți credincioşii şi oamenii din lume), iar oamenii sunt prin firea lor ortodocşi. Ei 
trebuie doar să conştientizeze dacă au, dacă trăiesc şi practică dreapta credinţă, 
dacă au o dreaptă cunoaştere şi o dreaptă relaţie cu adevăratul Dumnezeu Treimic 
și cu Mântuitorul lisus Hristos, Fiul lui Dumnezeu întrupat. 


A fi ortodox ecumenic nu înseamnă însă, a fi ecumenist sincretist. 


Ecumenismul ortodox este de la Dumnezeu, se face în numele lui Dumnezeu și 
serveşte interesul (adică împlineşte expres poruncile) lui Dumnezeu. El înseamnă 
cunoaşterea, practicare, trăirea şi mărturisirea senină, a dogmelor revelate de 
Dumnezeu în Biserică, prin Simboale şi Mărturisirii de credinţă, prin arhitectură și 
iconografie, prin teologie și imnografie, prin Sfintele Taine, prin sfinte slujbe şi 
sfintele fapte bune. Acest adevăr trebuie trăit şi revărsat în mod firesc pe tot 
pământul. Mărturisit în faţa tuturor oamenilor de toate religiile sau credinţele, de 
toate neamurile sau etniile. 


Ecumenismul sincretist este o infirmitate, o înţelegere omenească a credinței şi 
tainelor ei revelate de Dumnezeu, prin care se crede că adăugând sau renunţănd la 
unele învățături şi practici revelate şi practicate în Tradiției Bisericii, s-ar putea 
ajunge la un compromis, ceea ce nu se întâmplă. Experienţa practică dovedeşte că 
adevărata iubire şi unire dintre oameni nu se poate întemeia durabil decât pe 
temelia adevărului revelat. Profitând de ignoranţa şi superficialitatea unora, ecu- 
menismul sincretist este cultivat şi poate servi unor interese politice, economice, 
etc. Acestea sunt în detrimentul şi defavoarea adevăratei credinţe și implicit a 
dobândirii mântuirii. 


Vrednicul de pomenire Arhimandrit Gheorghe Kapsanis, fost stareţ al Mânăstirii 
Grigoriu de la Sfântul Munte a definit într-un articol adevăratul ecumenism, citând 
pe cel mai mare teolog al Bisericii Ortodoxe Ruse, Părintele Gheorghe Florovski, 
care în 1936 a lansat la Congresul de Teologie Ortodoxă de la Atena dictonul 
devenit celebru: „Întoarcerea la Părinți”. lată ce mărturiseşte şi scrie el: „Ar putea 


cineva Să mă întrebe dacă sunt împotriva ecumenismului. Răspunsul meu este: 
sunt împotriva ecumenismului Sincretist“. Acceptăm însă ecumenismul ortodox 
așa cum a fost exprimat de fericitul întru pomenire părinte George Florovski, pe 
care îl citez în continuare: Georges Florovsky - „„Ca mădular și preot al Bisericii 
Ortodoxe, cred că Biserica în sânul căreia m-am botezat și am crescut este 
Biserica, adevărata Biserică, unica Biserică adevărată. Și cred aceasta din mai 
multe motive: din încredințarea personală, din siguranța Duhului Care suflă în 
Tainele Bisericii, din tot ceea ce pot cunoaşte din Scriptură şi din Tradiţia 
Bisericii; sunt obligat, deci, să consider toate celelalte Biserici nedepline și în 
multe cazuri pot să stabilesc lipsurile lor cu precizie maximă. De aceea, unirea 
creștinilor, după mine, înseamnă întoarcerea la Ortodoxie. Nu am nici o 
convingere izvorâtă din obligaţie, ci ea aparține desăvârșit de „Una Sancta...” 
Aşadar, ecumenicitatea constituie expresia deplinătăţii Bisericii şi se propune și 
celorlaţi, fără să se împartă Sau să se ajusteze după concepții omeneşti. 
Deoarece, așadar, Biserica noastră Ortodoxă este ecumenică și deoarece lumea 
întreagă are nevoie de ecumenicitatea ei, este necesar să se menţină ecumenică 
şi să nu cadă în în ecumenism. lar aceasta nu numai pentru a-şi păstra 


identitatea ei, ci şi pentru a ajuta cu adevărat lumea.” (Din cartea 
Gheorehe Florovski: Biserica, Scriptura, Tradiţia - Trupul viu al lui Hristos, 


Editura Platytera, 2005, pag 7). 


Deci noi trebuie să căutăm ca prin credinţa şi viaţa (trăirea) noastră să fim cu 
adevărat trăitori în Biserică. Să curgă prin noi harul Duhului Sfânt, concretizat în 
iubirea jerfelnică faţă de oameni, fraţii noştri, cu un cuvânt să trăiască Hristos în 
fiecare dintre noi. Ferindu-ne de orice necunoaştere şi superficialitate, fără să 
judecăm pe nimeni, iubim cu adevărat pe toţi oamenii, dorind cu ardoare mântuirea 
lor şi rugându-ne ca şi ei (toţi) să cunoască adevărul dumnezeiesc, atotcuprinzător 
şi integrator al Ortodoxiei. 


Aşa au gândit toți părinții noştri, aşa gândeşte şi astăzi orice creştin, preot, monah 
sau episcop, care crede şi trăieşte cu adevărat ortodox. 


Ambrozie Sinaitul, episcop vicar patriarhal - Predică la Duminica întâi din 
Post (Duminica Ortodoxiei) 


Iubiţi credincioşi, am străbătut împreună prima săptămână a Postului mare şi ne 
aflăm astăzi în pragul celei de-a doua, sub semnul biruinţei Ortodoxiei. 


Prima Duminică din Postul mare este sărbătoarea biruinţei dreptei credinţe asupra 
ereziilor. Ea marchează nu numai biruinţa asupra iconoclaştilor care se împotriveau 
venerării sfintelor icoane şi Sfintei Cruci, ci şi cristalizarea în formă definitivă a 
învăţăturii ortodoxe şi respingerea clară a tuturor ereziilor trinitare şi hristologice 
care au frământat Biserica primelor opt veacuri creştine. 


Importanţa acestui fapt a rămas consemnată până astăzi în slujba vecerniei acestei 
duminici într-un condac care spune: „Acum s-a întins lumina dreptei credinţe spre 
toţi, risipind ca un nor înşelăciunea păgânătății şi luminând inimile celor cre- 
dincioşi”. 


În această duminică, Biserica făcea pomenirea sfinţilor prooroci ai Vechiului 
Testament. Apostolul de astăzi ne-a arătat că, aşezându-ne pe temelia credinţei lor, 
Dumnezeu ne-a pregătit pentru primirea făgăduinţei învierii. Asocierea sărbătorii 
biruinţei sfintelor icoane cu a proorocilor are în vedere faptul că profeţii prefigurau 
întruparea pe care o manifestă icoanele. Profeţii au fost învredniciţi de Dumnezeu 


cu vedenii sfinte, în care ei au contemplat cu ochi duhovniceşti „icoane” ale lui 
Dumnezeu, iar nu fiinţa Sa. Lor li s-a vestit mai înainte întruparea Fiului lui 
Dumnezeu, temeiul teologic al zugrăvirii sfintelor icoane. 


Făgăduinţa unor descoperiri dumnezeieşti se află şi în Evanghelia citită astăzi. 
Cuvintele Domnului: „Adevăr, adevăr vă spun: De acum veţi vedea cerul des- 
chizându-se şi pe îngerii lui Dumnezeu suindu-se şi pogorându-se peste Fiul 
Omului!” trimit la un gen de descoperire dumnezeiască de care s-au învrednicit 
profeţii Vechiului Testament. Dar această făgăduinţă este urmarea unei mărturisiri 
de credință a lui Natanael, care îi spune Domnului: „Rabbi, Tu eşti Fiul lui 
Dumnezeu, Tu eşti regele lui Israel!” Prin credinţă, Natanael devine capabil de a 
vedea slava Fiului lui Dumnezeu. Credinţa este cea care deschide ochii sufletului 
pentru a-L vedea pe Domnul. 


Dacă până aici ne-am referit la sensul istoric al sărbătorii de azi, acum putem 
desprinde sensul ei duhovnicesc. Imaginându-ne postul ca un urcuş al nostru spre 
înviere, prima treaptă a acestuia este dreapta credinţă. Sărbătorim astfel credinţa 
curată în lisus Hristos, Fiul lui Dumnezeu, revelată nouă de Dumnezeu, păstrată de 
Sfânta Biserică şi însuşită de fiecare creştin cu inima şi mintea curăţite prin ne- 
voinţă şi prin harul dumnezeiesc. Pe calea Postului mare spre Praznicul Învierii, 


primul popas duhovnicesc este sărbătoarea dreptei credinţe, pentru că numai 
credinţa ne poate da puterea de a merge mai departe şi de a nădăjdui în dobândirea 
desăvârşirii. 


Gândindu-ne la faptul că sărbătoarea de astăzi este marcată în conştiinţa Bisericii 
de cinstirea sfintelor icoane, descoperim încă un sens al sărbătorii de astăzi şi 
pornind de la el, o altă dimensiune a Postului mare. 


Dacă revedem parcursul liturgic al acestei prime săptămâni de post, observăm că 
prima paremie din Cartea Facerii citită luni seara la vecernie vorbeşte despre 
primele trei zile ale creaţiei lumii, în prima zi a Creaţiei, Dumnezeu spune: „Să fie 
lumină!”. Paremia se opreşte însă la ziua a treia, înainte de crearea luminătorilor, 
făcuţi de Dumnezeu abia în ziua a patra. Aşadar, lumina primelor trei zile ale 
Creaţiei şi cea cu care începe Sfântul şi Marele Post este alta decât cea a soarelui, 
este lumina Feţei lui Dumnezeu care se revarsă peste lume. lată deci că Postul stă 
sub semnul luminii. 


Prima duminică a Postului este o sărbătorire a acestei lumini, pentru că icoana este 
mărturia arătării lui Dumnezeu în Chipul Său, lisus Hristos Cel întrupat. Fondul de 
aur al icoanei reprezintă lumina pe care Dumnezeu o revarsă în lume prin Fiul Său 


făcut om, iar sfinţii pictaţi în icoană sunt oameni transfiguraţi de această lumină. 
Străbătând veşmintele şi înconjurând ca o aureolă chipurile sfinţilor, această 
lumină pune în evidenţă chipul dumnezeiesc întipărit în ei. Icoana îl înfăţişează 
astfel pe omul curăţit, în firea sa restaurată, ajuns la asemănarea cu Dumnezeu. 


Teologul Paul Evdokimov scria: „Dumnezeu S-a făcut om pentru ca omul să-l 
contemple Faţa în orice faţă omenească. Rugăciunea desăvârşită caută prezenţa lui 
Hristos şi o recunoaşte în fiecare ființă umană. Unica imagine a lui Hristos este 
icoana, dar ele sunt nenumărate, ceea ce vrea să spună că orice față omenească este 
şi o icoană a lui Hristos. Atitudinea rugătoare o descoperă”. 


Omul este, aşadar, o icoană. Este motivul pentru care diaconul sau preotul 
cădeşte atât icoanele, cât şi pe credincioşii aflaţi în biserică. Omul poate face ca 
acest chip sfânt dăruit de Dumnezeu să fie desfigurat de păcat sau dimpotrivă, 
strălucitor până la asemănarea cu El. 


Privind cu atenție modul de reprezentare a sfinţilor din icoanele ortodoxe, 
observăm că aceştia sunt subţiaţi, alungiţi parcă într-o întindere permanentă spre 
Dumnezeu şi încercând să facă tot mai mult loc luminii, pentru ca aceasta să 
strălucească prin ei. Atitudinea lor se prelungeşte în viaţa noastră sub forma 


postului. Prin post, trupul şi sufletul nostru se curăţesc de păcate şi patimi, firea se 
„subţiază”, se spiritualizează şi se limpezeşte, pentru ca lumina lui Dumnezeu să 
poată străbate şi viaţa noastră. lată că, pe lângă faptul că este un mijloc de 
purificare şi spiritualizare, postul înseamnă iluminare. 


Revenim la paremia amintită şi gândindu-ne că Postul mare este numit şi Postul 
Paştilor, vedem că la ambele capete ale acestui post se află lumina: la început 
lumina pe care Dumnezeu a revărsat-o peste lume, la sfârşit lumina care izvorăşte 
din mormânt. Între aceste două repere postul apare ca un drum al nostru prin 
lumină, pe parcursul căruia viaţa noastră se curăţeşte, se transfigurează şi se umple 
de strălucire, pentru ca şi noi, asemenea sfinților din icoane, să ne putem îmbrăca 
în lumina Învierii lui Hristos. 


Aşa cum soarele a fost creat după trei zile, în acelaşi fel Hristos răsare din 
mormânt după trei zile, pentru a fi noul soare al lumii, care, împreună cu EI, iese 
din întunericul morţii. Învierea descoperă sensul lumii, care nu se mai îndreaptă 
spre moarte, ci spre transfigurare, pentru a se împlini în lumina care va cuprinde 
„şi cerul, şi pământul, şi cele de dedesubt”. În aşteptarea acestei preschimbări, 
postul este starea noastră de normalitate: înfrânare de la rău, fapte bune, asceză, 


trezvie, dar mai ales rugăciune curată şi neobosită, prin care inima noastră devine 
sensibilă la manifestarea luminii lui Dumnezeu. 


Sărbătoarea de astăzi este pentru noi prilejul de a ne reîmprospăta credinţa printr-o 
sărbătoare a biruinţei ei asupra tuturor rătăcirilor şi a ne întări cu nădejdea că 
Dumnezeu va păstra în noi chipul Său prea sfânt. Să păzim cu dragoste de 
Dumnezeu rânduiala Sfântului şi marelui Post, căutând prin fapte bune să cinstim 
chipul lui Dumnezeu în aproapele nostru şi rugându-ne: „Pune Doamne Bisericii 
Tale întărire, ca să petreacă în veacul veacului, neclintită de valul eresurilor” 
(Condacul I, Cântarea a 5-a din Canonul Utreniei Duminicii Ortodoxiei). 


Sursă text: Ambrozie Sinaitul, episcop vicar patriarhal, (Glasul Bisericii nr. 1-4, 
2001). 


Arhim. Irineu - Să punem Împărăţia lui Dumnezeu în central atenţiei noastre! 
Ce misiune are creştinul de astăzi? 


ÎNCEPUTUL 
UNEI VIEŢI ÎN 


RUGĂCIUNE 


ARHIMANDRITUL 
IRINEU 


Armonizarea viziunii noastre cu Izvorul Vieţii 


li) 


Sarcina creştinului de azi nu este numai de a se angaja în cercetarea de sine 
necesară, care face cu putință lupta duhovnicească benefică şi autentică; este, 
dincolo de aceasta, de a recâştiga înseşi realitățile care definesc această luptă de la 
modul de gândire reducționist al lumii din jurul lui. Creştinului de azi — la fel ca şi 
creştinilor din alte perioade, dar într-un mod care este continuu „actualizat”, pe 
măsură ce societatea merge înainte — nu i se spune numai că nu trebuie să se 
împotrivească patimilor, că nu trebuie să se lupte cu diavolul: i se spune că 
patimile nu sunt reale, că diavolul nu există. 1 se spune că nevoinţa este nefirească, 
că războiul duhovnicesc este o amăgire. 1 se spune că judecata este asupritoare, iar 
dorinţa de a deveni ceva definit de altul (fie şi de Dumnezeu!) este nesănătoasă din 
punct de vedere psihologic. 1 se spune că a crede în tradiţia Bisericii este o aderare 
pietistă, simplistă, la trecut; că mai bine „ar gândi singur”. 


1 se spune, cu alte cuvinte, că însăşi arena întrecerii duhovniceşti este ireală şi că 
lucrarea lui este nebunie. Este făcut să creadă că singura cale prin care această 


lucrare poate fi susținută, în oarecare măsură, în societatea modernă este să o 
armonizeze cu concepţiile societăţii. 


1 se spune, am putea zice, tocmai ceea ce diavolul ar vrea să i se spună. 


Creştinul de azi, aşadar, are o misiune: de a recâştiga din această situaţie 
catastrofală conturul drept al adevărului şi al realităţii şi de a-l trăi deplin, în 
ciuda insistenţei constante a lumii de a face altfel. Creştinul trebuie să recâştige, 
mai întâi în el însuşi (aceasta este lupta nevoinţei) şi apoi pentru cei din jurul 
lui, adevărata viziune a condiţiei noastre în această viaţă şi a felului de a o 
aborda. 


Cum vom face aceasta? Singura cale este prin a reînnoi în noi înşine viziunea 
ascetică dată nouă în Biserică şi prin a ne armoniza cu viaţa care ne leagă de 
Izvorul Vieţii, Hristos Însuşi. Dat fiind gradul în care lumea se imprimă în minţile 
şi în inimile noastre, aceasta înseamnă, la un nivel practic şi elementar, că trebuie 
să luptăm lăuntric pentru a recâştiga ceea ce Biserica dă cu statornicie, pentru ca 
lupta noastră să fie zidită pe adevărata temelie a credinţei. 


In termeni practici, aceasta se poate împlini printr-o atenţie reînnoită la adevăratul 


contur al luptei noastre ascetice: 

V. în primul rând, trebuie să punem Împărăţia în centrul atenției noastre. 

V În al doilea rând, trebuie să dezvoltăm în noi înşine luarea-aminte la 
vrăjmaşii noştri: diavolul şi dracii. 

V În al treilea rând, trebuie să ajungem să înțelegem mai exact natura 
patimilor. 

V În al patrulea rând, trebuie să reînvățăm continuu natura şi practica 
ascultării. 

Y Și în al cincilea rând, trebuie să lucrăm pentru a aduce o mărturie mai bună 
şi mai puternică în lume. 


Să punem Împărăţia lui Dumnezeu în centrul atenţiei noastre 


Căutaţi mai întâi Împărăţia lui Dumnezeu şi dreptatea Lui şi toate acestea se vor 
adăuga vouă (Matei 6, 33). 


Dacă există o degradare atotcuprinzătoare a preocupării creştine în zilele noastre, 
ea se manifestă în pierderea privirii neabătute la viaţa viitoare a omului în 
Împărăţie. Saeculum-ul, lumea seculara, se concentrează pe „acum”. Momentul 
acesta, lumea aceasta, viaţa aceasta sunt contextele care au sens. Deşi creştinul 


recunoaşte de obicei existenţa Împărăției, ba chiar vorbeşte de dobândirea şi de 
natura ei, rar se manifestă astăzi cu adevărat o orientare a întregii sale vieţi şi a 
traiului sau în jurul şi spre această Împărăţie. Mai degrabă, Împărăţia lui 
Dumnezeu este adesea considerată un fel de „fundal” prin care i se poate da 
prezentului o mireasmă creştină. „O să fac asta şi asta acum, pentru că un astfel de 
gest înseamnă dragoste, iar Împărăţia lui Dumnezeu este o Împărăţie a dragostei.” 
Sau: „Voi căuta acum binele acesta şi nu pe acela, pentru că Împărăţia lui 
Dumnezeu se concentrează asupra unor asemenea scopuri.” Nu că n-ar fi nobleţe în 
asemenea cugetări (fără îndoială, sunt mai bune decât o viziune care nu ţine seama 
deloc de Împărăţie), dar viaţa creştină cere mai mult decât aceasta. Hristos nu 
spune: „Când cugetaţi la viaţa aceasta, amintiţi-vă de Împărăţie, pentru ca ea să 
influenţeze ceea ce căutaţi”, ci El porunceşte: Căutaţi mai întâi Împărăţia lui 
Dumnezeu şi dreptatea Lui. Numai după ce a orientat strădania creştină spre acest 
punct central unic şi de bază, El adăugă: şi toate acestea se vor adăuga vouă. 


Împărăţia lui Dumnezeu este, în cuvintele Sfântului Maxim mărturisitorul, 
„sfârşitul lumii create” şi deplină şi completă „împărtăşire prin har de bunătăţile pe 
care le are Dumnezeu prin fire”. 


În concepţia Sfântului Teodor al Edesei, Împărăţie este contemplarea de către om a 


Sfintei Treimi, prin care „cele cu lipsuri şi nedesăvârşite în noi sunt plinite şi 
desăvârşite”. Această Împărăţie este împărtăşirea deplină a făpturii de Făcătorul ei 
— viaţa de fericire desăvârşită spre care se mişca toată zidirea izbăvită, spre care 
Dumnezeu îl cheamă pe cel ce se pocăieşte. Chemarea lui Hristos nu este ca omul 
să-şi amintească din când în când de Împărăţia pentru care se nevoieşte şi că 
această amintire să-i modeleze într-o măsură oarecare viaţa de zi cu zi în această 
lume. Chemarea Lui este ca omul să fie în întregime modelat şi format de 
căutarea Împărăției. Obiectul viziunii creştinului trebuie să fie, în fiecare clipă, 
Împărăţia lui Dumnezeu. Centrul spre care se îndreaptă fiecare cumpănire, 
fiecare lucrare, fiecare gând şi mişcare a inimii trebuie să fie dreptatea lui 
Dumnezeu, care pune în lumină şi face accesibilă această Împărăţie. Orice 
aspect al vieţii care se concentrează în altă parte, care ia drept ghid şi măsură 
altceva decât această luptă pentru Împărăţie, trebuie să fie privit ca parte a vieţii 
celei vechi a „omului celui vechi” (cf. Romani 6, 6; Efeseni 4, 22; Coloseni 3, 9). 
Asemenea lucruri ne leagă de cele trecătoare, în timp ce Hristos a venit să ne 
cheme la cele veşnice. 


Tâlcuind cuvintele Domnului din Evanghelia după Sfântul Matei, marele orator şi 
păstor al Constantinopolului, Sfântul loan Gură de Aur, a dat sfatul următor: 
„Hristos a venit să desființeze cele vechi şi să ne cheme la o patrie mai bună. De 


aceea face totul ca să ne scape de cele de prisos şi de dragostea ce ne leagă de 
pământ. De aceea a amintit de păgâni, spunând că păgânii le caută pe acestea (cf. 
Matei 6, 32), că ei îşi dau toată osteneala pentru cele de pe pământ, nu spun nici un 
cuvânt despre cele viitoare şi nici n-au idee de ceruri. Voi însă nu urmăriţi acestea, 
ci altceva! Că n-am fost făcuţi să mâncăm, să bem şi să ne îmbrăcăm, ci să plăcem 
lui Dumnezeu şi să dobândim bunătăţile ce vor să fie. După cum atunci când 
năzuim la Cer socotim de prisos mâncarea, băutura şi îmbrăcămintea, tot de prisos 
să le socotim şi când ne rugăm lui Dumnezeu! Aceasta a vrut să spună Hristos prin 
cuvintele: Căutaţi Împărăţia Cerurilor şi toate acestea se vor adăuga vouă.” 


Orientarea creştinului este spre o „patrie mai bună” decât viaţa aceasta de acum. 
Naşterea noastră nu este pentru plăcerile acestei lumi şi pentru mângâierile ei 
trecătoare, ci pentru slava lui Dumnezeu şi pentru dobândirea Impărăției Lui. 


Dacă vrem să ne luptăm în mod autentic pentru sfinţirea şi mântuirea noastră, 
orientarea aceasta spre şi întru Împărăţie trebuie să devină de cea mai mare 
însemnătate în noi. Fiecare act trebuie privit din perspectiva vieţii viitoare şi a 
dobândirii ei. Când nu acţionăm astfel, ne reducem alegerile şi comportamentele la 
perspectiva limitată a acestui popas trecător. În loc să vedem contextul purtărilor, 
al acţiunilor şi al deciziilor noastre în Viaţa cea veşnică a Împărăției pururea 
fiitoare a lui Dumnezeu, îl vedem în răgazul scurt al acestei vieţi şi în consecinţă 
ne adaptăm lui întreaga viziune şi concepţie despre lume. 


Dacă ne evaluăm starea cu sinceritate, vedem că adeseori facem întocmai aşa. Cât 
de multe dintre alegerile noastre în viaţă se bazează pe consideraţii de existența 
definită numai ca viaţa dintre naştere şi mormânt! Când ne plănuim viitorul, cel 
mai adesea ne gândim la anii noştri de mai târziu — perioada maturității, bătrâneţea. 
Ne luptăm pentru beneficii de sănătate care adaugă câteva zile acestei vieţi, căci 
socotim că moartea este sfârşitul. Iarăşi, acest lucru este adeseori adevărat chiar şi 
printre cei care sunt botezați întru Viaţa cea veşnică a lui Hristos, întru nesfârşita 
Împărăţie cea pururea fiitoare. Această viziune limitată, care prinde fiinţa 
omenească în capcana vieţii de aici, ne desparte de adevărata chemare a acelei 
locuinţe veşnice. Ajungem chiar să luăm hotărâri morale întemeiate pe orizontul 
mărginit al acestei vieţi şi pe înlesnirile ei. Şi în timp ce recunoaştem — poate — 
existența Împărăției, facem aceasta într-un fel care o stabileşte ca pe „al doilea 
lucru”, după cele ale veacului de acum. Căutăm o recunoaştere a Împărăției care să 
ofere o cale ca Dumnezeu să ne dea, iar noi să dobândim lucrurile lumii acesteia. 


Dar Sfântul loan Gură de Aur vorbeşte şi despre această abordare: „[Domnul] 


n-a spus: «se vor da vouă [lucrurile lumii acesteia]», ci: «se vor adăuga vouă», 


ca să afli că darurile date de Dumnezeu pe lumea aceasta sunt o nimica în 
comparaţie cu măreţia celor viitoare. De aceea ne şi porunceşte să nu le cerem 
pe acestea când ne rugăm, ci pe celelalte, fiind încredinţaţi că ni se vor adăuga şi 
acestea la celelalte. Caută, dar, pe cele viitoare şi vei primi şi pe cele de acum! 
Nu căuta pe cele văzute şi le vei dobândi negreşit! Este nevrednic de tine să te 
apropii de Stăpân cu nişte cereri ca acestea! Te faci de râs pe tine însuţi de-ţi 
cheltuieşti toată râvna cu dorul de cele trecătoare, când eşti dator ca toată râvna 
şi grija ta Să-ţi fie pentru bunătăţile cele nespuse.” 


Creştinul trebuie să aibă ca singurul centru spre care se îndreaptă atenţia sa, aşa 
cum înțelege Sfântul Ioan Gură de Aur cuvintele Domnului, Împărăţia lui 
Dumnezeu şi dreptatea Lui. Atunci Domnul poate să adauge la această luptă pentru 
Împărăţie anumite binecuvântări ale acestei lumi; însă acele binecuvântări nu sunt 
decât înflorirea sprijinului Lui dumnezeiesc pentru lupta cea veşnică. O viaţă trăită 
în lupta pentru Împărăţie este una în care Dumnezeu va adăuga luptei lucrurile de 
trebuință câtă vreme suntem în această lume — însă a ne apropia de Dumnezeu 
pentru a-l cere asemenea lucruri sau a ne orienta minţile şi inimile în jurul lor, 
chiar ca scopuri secundare sau convergente, înseamnă a ne face „de râs”, irosindu- 
ne dorinţa cu lucrurile trecătoare ale vieţii acesteia. 


Asemenea cuvinte ne vădesc ruşinea atâtora dintre comportamentele noastre de azi. 
Căci nu căutăm numai lucrurile lumii acesteia, ci îngăduim şi viziunii noastre 
teologice să fie modelată de concentrarea asupra celor ale lumii acesteia. Pe linia 
aceasta, lucruri ca renunţarea autentică, nevoinţa adevărată, smerirea de sine reală 
şi jertfa de sine adevărată încetează să „aibă sens”, căci nu se armonizează cu o 
viziune despre viaţa orientată în primul rând către prezent. 


Ca atare, creştinul trebuie să se ridice şi să recâştige dreapta viziune a Împărăției şi 
să-şi orienteze întreaga viaţă spre aceasta. Fiecare gând al nostru, fiecare faptă a 
noastră trebuie să fie impregnate de viziunea acestei vieţi dumnezeieşti, astfel încât 
prin această viziune să putem aduce o schimbare în această lume; căci a căuta 
Împărăţia nu înseamnă a respinge lumea: înseamnă a recâştiga singura orientare 
care o poate mântui. Dar trebuie să începem prin a recunoaşte, în adâncul ființei 
noastre, adevărata realitate a acestei Împărăţii şi trebuie să începem prin a ne-o 
aduce în minte adesea — în fiecare clipă — astfel încât vieţile noastre să fie modelate 
de ea, atrase spre ea şi cu harul lui Dumnezeu, transfigurate treptat întru ea. 


Trebuie să căutăm să ne trăim vieţile creştine după pilda acelor creştini pomeniţi 
de sarit amore Ep 2282. Diagrdi din secolul I sau al II-lea: 


;» Creştinii nu se deosebesc de ceilalți oameni nici prin pământul pe care trăiesc, 


nici prin limbă, nici prin îmbrăcăminte. Nu locuiesc în oraşe ale lor, nici nu se 
folosesc de o limbă deosebită, nici nu duc o viaţă străină. [...] Locuiesc în oraşe 
greceşti şi barbare, cum le-a venit soarta fiecăruia; urmează obiceiurile 
băştinaşilor şi în îmbrăcăminte, şi în hrană, şi în celălalt fel de viaţă, dar arată o 
viețuire minunată şi recunoscută de toţi ca ne mai văzută. Locuiesc în [ările în 
care S-au născut, dar ca străinii; iau parte la toate ca cetăţeni, dar pe toate le 
rabdă ca străini; orice ţară străină le e patrie şi orice patrie le e ţară străină. [...] 
Sunt în trup, dar nu trăiesc după trup. Locuiesc pe pământ, dar sunt cetăţeni ai 
Cerului. Se supun legilor rânduite de stat, dar, prin felul lor de viaţă, biruiesc 
legile. Iubesc pe toţi, dar de toţi sunt prigoniţi. Nu-i cunoaşte nimeni, dar sunt 
osândiţi; sunt omorâţi, dar dobândesc viaţa. Sunt săraci, dar îmbogăţesc pe 
mulți; sunt lipsiţi de toate, dar în toate au de prisos. Sunt înjosiţi, dar sunt slăviţi 
cu aceste înjosiri; sunt huliți, dar sunt îndreptăţiţi. * 


„Locuiesc în ţările în care s-au născut, dar ca străinii”. Aceasta este viaţa cea 
nepământească a Împărăției, care se arată în vieţuirea creştinească autentică. Cel 
care se încadrează în această descriere entuziastă se concentrează numai la acea 
Împărăţie veşnică — realitatea care face de nebăgat în seamă faptul de a fi neîncetat 
străin, de a fi prigonit, de a fi necunoscut, osândit, de a fi pururea în lipsă în această 
călătorie pământească. Acestea sunt numai lucruri mărunte pentru cei care 


„locuiesc pe pământ, dar sunt cetăţeni ai Cerului”. Şi, departe de concepţia că 
Împărăţia ar fi un lucru care leapădă creaţia lui Dumnezeu, ea este ceva care are 
putere reală de a o transforma. Oameni ca aceştia „sunt săraci, dar îmbogăţesc pe 
mulți”. 


Creştinii ortodocşi de azi trebuie să recupereze această concentrare. Ea se află în 
miezul şi în centrul întregii Vieţi în Hristos. 


Aşa cum tâlcuieşte Sfântul Inochentie al Alaskăi: „Iisus Hristos, Fiul lui 

Dumnezeu, a venit în această lume pentru a ne da iarăşi viaţa veşnică pierdută şi 
fericirea cea adevărată. El a descoperit oamenilor că tot răul din ei stă în păcat 
şi că nimeni nu poate, prin osteneala sa, să biruiască răul dinlăuntru şi Să 
dobândească părtăşia cu Dumnezeu. Păcatul, însămânţat în firea noastră de la 
cădere, stă între noi şi Dumnezeu ca un zid înalt. Dacă Fiul lui Dumnezeu nu S- 
ar fi pogorât la noi prin mila Lui pentru noi, n-ar fi luat asupra-Și firea noastră 
omenească şi n-ar fi biruit păcatul prin moartea Sa, tot neamul omenesc ar fi 
pierit pe veci! Acum, mulțumită Lui, cei care vor să se curăţească de rău pot să 
facă aceasta şi să se întoarcă la Dumnezeu şi să dobândească fericirea veşnică în 
Împărăţia Cerurilor.” 


(din: Arhim. Irineu, Începutul unei vieţi în rugăciune, Editura Sophia, 2014) 


Episcopul Nifon Criveanu al Huşilor - Cuvânt de actualitate la Duminica 
Ortodoxiei — Icoanele în credinţa noastră ortodoxă 


Duminica Ortodoxiei este sărbătoarea biruinţei credinţei creştine ortodoxe, 
biruinţa spiritualităţii şi a sfinţeniei, biruinţa Sfintei Cruci şi a sfintelor icoane, 
biruinţa adevărului creştin dumnezeiesc şi al dreptăţii dumnezeieşti. 


ŞI este cum nu se poate mai bine venită sărbătorirea dreptei credinţe biruitoare într- 
o vreme ca a noastră când, alături de o mişcare de trezire la viaţă creştină şi de 
înviorare a credinţei strămoşeşti, se vede la mulţi dintre creştini o dormitare a vieții 
departe de Hristos, Domnul vieţii şi de viaţă dătător. Se vede la unii o rătăcire de la 
Calea vieţii şi de la Izvorul credinţei creştine, iar la cei mai mulţi se vede o 
înstrăinare de la cele spirituale şi o preocupare numai de cele materiale, o uitare de 
cele sufleteşti şi o purtare de grijă deosebită de cele trupeşti, o îndoială, o 
neîncredere, o uscăciune sufletească până la secetă. 


În viaţa societăţii şi a popoarelor se vede o răsturnare a primatului spiritual şi o 
înscăunare a primatului economic, cu convulsii şi schimbări radicale, agresive ale 
vieţii,cu goluri greu de umplut şi cu lipsuri anevoie de împlinit, cu dezorientare şi 
nesiguranţă mare. 


Sărbătoarea Duminicii Ortodoxiei este deci ca un sunet de trâmbiţă a credinţei 
triumfătoare şi este, în acelaşi timp, o chemare de bucium la dreapta credinţă a 
părinților noştri, a părinților părinților noştri, a credinţei care a susținut şi a 
mângâiat neamul nostru de-a lungul veacurilor de luptă şi de suferinţă prin care a 
trecut; a credinţei ortodoxe, care s-a infiltrat şi s-a înrădăcinat în adâncul fiinţei 
noastre, încât român şi ortodox este una, încât nu se poate închipui poporul 


român decât ortodox, încât credinţa ortodoxă şi naționalitatea română sunt atât 
de firesc şi de organic legate, că a lovi într-una înseamnă a lovi în cealaltă, iar a 
lăsa în suferinţă una înseamnă a face să sufere cealaltă; a credinţei care a fost 
sufletul organismului poporului român, care a păzit curat sufletul românesc 
naţional, care a lucrat cu putere mare la formarea, la păstrarea caracterului național, 
a unităţii naţionale a poporului român şi la făurirea sufletului nobil şi mărinimos al 
Românilor; a credinţei care l-a făcut să trăiască demn şi cinstit, cu o viaţă 
îmbunătăţită şi împodobită de atâtea virtuţi creştineşti şi cetăţeneşti. 


Mai mult, într-o vreme ca a noastră, când o năvală de literatură obscenă şi o 
puzderie de scris imoral se răsfaţă în atâtea reviste şi gazete, în atâtea cărţi literare 
expuse în vitrină şi chioşcuri ca o sfidare şi o ispitire a tineretului nostru, avem 
datoria morală de a scrie şi a da tinerilor noştri o literatură sănătoasă şi ziditoare de 
suflet, o directivă de urmat. 


Sărbătorind Duminica Ortodoxiei, nu este înţelept să ne mulţumim numai cu o 
arătare a înţelesului său adânc şi a marii sale însemnătăţi în trecut, ci se cade, mai 
ales, să o înţelegem că pe o îndrumare şi ca pe o orientare pentru viaţa noastră 
creştinească de azi, precum şi ca pe un prilej binevenit de hotărâri pentru ziua de 
mâine. 


Ortodoxia la noi, Românii, este şi înseamnă întreg trecutul de viaţă religioasă, 
morală şi națională a poporului român, tezaurul spiritual şi moral al neamului, este 
dreapta credinţă păstrată cu sfinţenie în dogmele sfinte şi în Sfânta Tradiţie a 
Bisericii noastre. Este legea creştină, duhul apostolic, idealul de evlavie şi de 
omenie, este har şi pace, iubire şi milă, rugă Smerită şi cucernicie, credinţă şi 
faptă, smerenie şi frică de Dumnezeu. Este tot trecutul nostru de luptă, de 
suferinţă, de răbdare, de nădejde, de evlavie şi de dărnicie ctitoricească. Este şirul 
neîntrerupt al pravoslavnicilor creştini, părinți şi strămoşi, care din neam în neam 
au păstrat curată credinţa în care au fost crescuţi şi îndrumați de mame evlavioase 
şi sfinte. Este cultul strălucit de frumos, cântarea duioasă de strană, slovă şi duh 
religios, pomenirea morților noştri scumpi, sunt sfintele denii, şcolile în tinda 
bisericii şi bucoavnele bisericeşti, sunt tradiţiile străvechi şi datinile religioase. 


Ortodoxia, pentru poporul român şi, mai ales, pentru săteanul român, este 
bisericuţa din deal, albă şi curată, în care atâtea suflete credincioase au intrat şi 
S-au rugat, S-au smerit, S-au uşurat de păcate, s-au luminat şi au plecat mai 
departe la casele lor. Este clopotniţa de la poarta bisericii, de unde porneşte în zare 
glas duios de clopot, vestitor de bucurii şi de dureri, de biruinţă şi de înfrângeri, de 
năvală a duşmanilor şi de alungare a lor. Sunt schiturile şi mănăstirile ce 


împodobesc pământul şi sufletul românesc, cetăți de evlavie şi cuvioşie, 
făuritoarele vieţii duhovniceşti a poporului nostru. Sunt chipurile de sfinţi, blânde 
şi iertătoare, adesea înnegrite de fumul cădelniţelor de argint. Sunt luminile de 
ceară curată aprinse în sfeşnice de lemn, înflorate de mâini ce ştiu să lucreze şi să 
se închine. 


Ortodoxia este candela ce arde în biserici sau prin casele creştinilor, în faţa 
sfintelor icoane aprinse zi şi noapte de inimi pioase. E mirosul de tămâie care 
îmbălsămează cuprinsul sfintelor locaşuri şi alungă duhurile necurate din casele 
oamenilor. E ceaslovul îngălbenit şi ros de vremuri, cu filele picate de ceară, pe 
care au citit ochii rugători, în lacrimi adesea, şi din care au desluşit înţeles 
adânc pentru viaţă. E piatra pe care atâţia genunchi s-au smerit şi S-au plecat, 
îngreuiaţi de povara atâtor păcate. Sunt troiţele de la răscruci şi de la izvoare, 
sunt crucile de lemn şi cimitirele unde odihnesc părinţi şi copii, fraţi şi surori, 
bunici şi strămoşi. 


Acesta fiind înţelesul Ortodoxiei, se cuvine, în această Duminică a Ortodoxiei, a 
biruinţei dreptei credinţe, să ne cercetăm inimile şi să ne verificăm credinţele 
noastre la lumina puternică a trecutului nostru ortodox. 


S-o îndreptăm când este abătută, s-o sporim când este puţină, s-o împuternicim 
când este slabă. Mai mult, să purtăm grijă şi de credinţa semenilor noştri, ca astfel 
poporul român să fie azi şi mâine un popor tare în credinţa lui, precum a fost ieri şi 
odinioară. 


Numai astfel vom putea cânta cu Biserica noastră: e 


Noi păstrăm fără înnoire toate tradiţiile bisericeşti aşezate pentru noi prin scris sau 
în chip nescris, dintre care una este şi închipuirea icoanelor prin zugrăvire, ca Una 
ce concordă cu istoria propovăduirii evanghelice şi care ne serveşte spre 
încredințarea întrupării adevărate, iar nu închipuite a lui Dumnezeu-Cuvântul şi 
spre un astfel de folos. Căci cele ce una pe alta se arată, fără îndoială, lămuresc una 
pe alta. 


Aşa fiind, mergând ca pe o cale împărătească, urmând învăţăturii celei de 
Dumnezeu grăite a Sfinților Părinților noştri şi predaniei Bisericii Ortodoxe căci 
ştim că aceasta e a Sfântului Duh, Care sălăşluieşte într-însa hotărâm, cu toată grija 
şi stăruința, ca... întocmai după chipul cinstitei şi de viaţă făcătoarei Cruci, să se 
înalțe şi cinstitele şi sfintele icoane zugrăvite în culori şi în mozaic sau (făcute) din 


alt material cuviincios, în sfintele lui Dumnezeu biserici, pe sfintele vase şi 
veşminte, pe pereţi şi pe scânduri, în case şi pe drumuri, atât icoana Domnului 
Dumnezeului şi Mântuitorului nostru lisus Hristos şi cea a Prea Curatei Stăpânei 
noastre, Prea Sfintei Născătoare de Dumnezeu, cât şi ale cinstiților îngeri şi ale 
tuturor sfinților şi ale bărbaţilor celor cuvioşi. 


Căci cu cât sunt priviţi aceştia prin zugrăvirea iconelor, cu atât şi cei ce le privesc 
sunt îndemnați spre amintire şi iubirea prototipurilor şi spre a da acestora sărutare 
şi închinăciune cinstitoare desigur, nu adevăratul cult care, după credinţa noastră, 
se cuvine numai Firii dumnezeieşti în felul în care (ne închinăm) chipului cinstitei 
şi de viaţă făcătoarei Cruci şi Sfintei Evanghelii şi celorlalte lucruri sfinte şi (sunt 
îndemnați) spre a le cinsti şi prin aducere (jertfă) de tămâieri şi lumânări, precum 
se obişnuia şi la cei vechi, în chip bine cinstitor. Căci cinstea (dată) icoanei se urcă 
la prototipul ei, iar cei ce se închină icoanei se închină persoanei zugrăvite pe ea. 
Căci aşa se întăreşte (păzeşte) învăţătura Sfinţilor Părinților noştri, adică predania 
Bisericii Ortodoxe, care a primit Evanghelia de la o margine a pământului la alta... 


Aşa urmăm pe Sf. Ap. Pavel, care a vorbit în Hristos şi toată ceata dumnezeiască a 
Apostolilor şi pe Sfinţii Părinți, păstrând predanuile pe care le-am primit. 


Astfel cântăm Bisericii, în mod profetic, cântările de biruinţă: “Bucură-te foarte, 
fiică a Sionului, propovăduieşte, fiică a Ierusalimului, saltă şi te bucură din 
toată inima ta. Ridicat-a Domnul de la tine nedreptatea celor ce te prigonesc pe 
tine; izbăvitu-te-a din mâna celor ce te urăsc. Domnul este împărat în mijlocul 
tău; nu vei mai vedea rele şi pace peste tine în veac...” 


Aşadar, pe cei ce cutează să cugete sau să înveţe altfel sau să lepede predaniile 
bisericeşti după ereticii cei ticăloşi şi să născocească vreo inovaţie sau să lepede 
din cele consacrate în Biserică, Evanghelia sau chipul Crucii, sau zugrăvirea 
icoanelor sau moaşte sfinte de martiri, sau să cugete rău şi ticălos de a schimba 
(suprimă) ceva din predaniile legitime ale Bisericii universale; sau să întrebuinţeze 
ca pe lucruri comune sfintele vase, sau sfintele mănăstiri; dacă e episcop sau cleric 
rânduim (poruncim) să fie caterisit, iar călugării şi laicii să fie excomunicați. - 
Hotărârea Sinodului al VII-lea ecumenic (787 d. Hr.) 


(Cuvânt de deschidere rostit de către episcopul Nifon Criveanu al Huşilor în sala 
Teatrului comunal din Huşi, 17 martie 1935, la sărbătoarea Duminicii 
Ortodoxiei. Textul a fost extras din volumul Pe drumul datoriei, cuvântări de 
episcopul Nifon Criveanu al Huşilor, Huşi, Tipografia şi librăria “Universală”, 
George Cerchez, 1935.) 


IPS Pimen Suceveanul - Învățătura ortodoxă despre Icoane 


I. Ce reprezintă icoana ortodoxă pentru creştini? 


Biserica Ortodoxă păstrează o bogăţie imensă în domeniul gândirii patristice şi al 
Sfintei Liturghii, din care face parte şi icoana. 


Cuvântul icoană este de origine greacă: ewov = “eikon” înseamnă “chip, imagine, 
portret”. Cinstirea iconanelor ocupă un loc foarte important în învăţătura ortodoxă. 
Aceasta pentru că icoana nu este o simplă imagine, nici o ilustrație a Sfintei 
Scripturi. Ea este ceva mai mult: mesajul evanghelic, un obiect de cult care face 
parte integrantă din viaţa liturgică. Aşa se explică importanţa pe care Biserica o dă 
imaginii (icoanei); se înţelege că nu oricărei imagini (reprezentări), ci imaginii 
specifice (icoanei), pe care ea însăşi a făurit-o în decursul istoriei sale în lupta 
împotriva păgânismului şi a ereziilor, pe care a plătit-o cu sângele unui mare 
număr de martiri şi mărturisitori în timpul perioadei iconoclaste (726 — 843 d.Hr.). 


În decursul istoriei sale, Biserica a biruit în toate împrejurările asupra ereziilor 
(învățături greşite). Însă dintre toate biruinţele sale, numai biruinţa icoanei, a fost 
proclamată în chip solemn “Biruinţa Ortodoxiei”, pe care Biserica o sărbătoreşte în 
prima Duminică din Postul Mare, numită Duminica Ortodoxiei [Expunerea acestei 
învățături despre icoană este tratată pe larg de L. Uspenski în cele două lucrări 
ale sale: Essai sur la Theologie de l'icone dans I'Eglise Orthodoxe, I, Paris, 1960 
şi Theologie de l'icone dans I'Eglise Orthodoxe, Paris, 1980.]. 


In icoană, Biserica vede nu una din laturile învăţăturii ortodoxe, ci expresia 
Ortodoxiei în ansamblul ei, a Ortodoxiei aşa cum este ea. Nu se poate deci nici 
înţelege, nici explica imaginea Sfântă, icoana, în afara Bisericii şi a vieţii ei. 


Icoana, imagine sacră, este una din formele Tradiţiei Bisericii, deopotrivă cu 
Tradiţia scrisă şi Tradiţia orală. Cinstirea icoanelor, a Domnului nostru lisus 
Hristos, a Maicii Domnului, a îngerilor şi a sfinților este 0 dJoomă a credinţei 
creştine, formulată la Sinodul al VII-lea ecumenic (787); ea decurge din dogma 
fundamentală a Bisericii: mărturisirea că Dumnezeu S-a făcut om (loan 1, 14). 


Chipul Acestuia (icoana Cuvântului — Hristos) este o mărturie a întrupării Sale 
adevărate, reale şi nu închipuite, iluzorii. Tocmai pentru aceasta este numită adesea 
“teologie în imagine”. precizează: “Ceea ce cuvântul 
împărtăşeşte prin auz, pictura arată în tăcere prin imagine” [Citat luat din 
Sfântul loan Damaschin, Cele trei tratate contra iconoclaştilor, traducere din 
greceşte cu un studiu introductiv de Pr. D. Fecioru, Bucureşti, 1998, p. 72.]. 


DINO repetă aceste cuvinte şi 


precizează: “Prin aceste două mijloace, imaginea (icoana) şi cuvântul, care se 
completează unul pe altul... noi primim cunoaşterea despre aceleaşi realităţi” | 
Mansi XIII, 3000, C.]. 


Învățătura ortodoxă a Bisericii a fost formulată de Sfinţii Părinţi, întemeindu-se pe 
Sfânta Scriptură cu toată limpezimea. 


“Icoana, scrie UI în Cere trei tratate contra iconoclaştilor, 


este o asemănare, un model, o întipăritură a cuiva. Însă icoana nu seamănă 
întru totul cu originalul, adică cu persoana înfăţişată. Altceva este icoana şi 
altceva este originalul; este o deosebire între ele, pentru că aceasta nu este 
celălalt şi celălalt nu este aceasta. Spre exemplu: icoana omului, cu toate că 
întipăreşte figura corpului, totuşi nu are facultăţile sufleteşti, căci nici nu 
trăieşte, nici nu cugetă, nici nu vorbeşte, nici nu Simte, nici nu se mişcă. Tot 
astfel fiul, cu toate că este icoana naturală a tatălui, totuşi are ceva deosebit faţă 
de el, căci este fiu, şi nu tată”| Op. cit.„p. 113.]. 


“Icoana, spune Sfântul Teodor Studitul, este neasemănătoare în ce priveşte 


esenţa, însă este asemănătoare în ce priveşte persoana”. Icoana Mântuitorului 
lisus Hristos ne înfăţişează persoana Sa şi nu firea Sa, pentru că zice 
: “Nu firea vede firea, ci persoana contemplă persoana”. 


“Icoana poartă numele prototipului (originalul, persoana care este înfăţişată), 
ea nu conţine natura sa”, precizează 


Locul prezenţei nu este planşa de lemn, ci asemănarea pe care ea o înfăţişează. Nu 
există nici o natură înscrisă. “Nu cunoaştem în icoană nimic altceva decât 
înfăţişarea reprezentând o asemănare a prototipului”, subliniază aceiaşi Sfinţi 
Părinţi. 


II. De ce cinstim icoanele? 


Cinstirea sfintelor icoane are o valoare educativ-morală. În general, icoanele 
trezesc, întreţin şi întăresc peste tot viaţa duhovnicească. Ele întăresc credința şi 
aduc un real folos în sporirea evlaviei, fiind un stimulent pentru săvârşirea 
binelui, a dreptăţii şi a împlinirii dragostei. Pentru viaţa religios-morală, sfintele 
icoane sunt purtătoare ale îndemnurilor spre împlinirea poruncilor lui Dumnezeu şi 
spre imitarea vieţii neprihănite a modelelor al căror chip îl reprezintă, fiind o 
adevărată călăuză în formarea duhovnicească a credincioşilor. 


La întrebarea: “Pentru care motiv icoana trebuie cinstită?”, POI 

răspunde: “Orice icoană scoate la iveală şi arată ceea ce este ascuns. 
De exemplu: pentru că omul nu are cunoştinţe complete despre ceea ce este 
nevăzut, deoarece sufletul este acoperit cu corpul, nici despre cele ce vor fi după 
el şi nici despre cele distanţate şi îndepărtate în spaţiu, ca unul ce este 
circumscris în Spaţiu şi timp, a fost creată icoana pentru conducerea cunoştinţei 
şi pentru arătarea şi punerea la iveală a celor ascunse. În general, icoana a fost 
făcută spre folos, binefacere şi mântuire, pentru ca prin faptul că sunt scoase la 
iveală şi vădite lucrurile nevăzute, să cunoaştem cele ascunse şi, astfel, pe cele 
bune să le dorim şi să le râvnim, iar pe cele contrare, adică pe cele rele, să le 
evităm şi să le urâm ”] Ibidem.]. 


Că icoana scoate la iveală şi arată ceea ce este ascuns, înţelegem şi din cuvintele 
Psalmistului: “Când privesc cerurile, lucrul mâinilor Tale, luna şi stelele pe care 
Tu le-ai întemeiat, îmi zic: ce este omul că-Ţi aduci aminte de el?... Doamne, 
Dumnezeul nostru, cât de minunat este numele Tău în tot pământul!” (Psalm 3, 
Sa). 


“Cerurile spun Slava lui Dumnezeu şi facerea mâinilor Lui o vesteşte tăria” 
(Psalmul 18, 1). 


Sfântul Apostol Pavel subliniază: “Cele văzute ale lui Dumnezeu se văd de la 
facerea lumii, înţelegându-se din făpturi, adică din veşnica Lui putere şi 
dumnezeire...” (Romani 1, 20). Deci cele văzute, materiale, ne ajută (ne fac) să 
înțelegem cele nevăzute, nemateriale, ale lui Dumnezeu, puterea, dumnezeirea, 
slava, înțelepciunea, fără ca aceste lucruri materiale să fie socotite idoli, căci nu 
pe ele le cinstim, ci pe Dumnezeu şi atributele Sale. Dacă am cinsti cele materiale 
care ne descoperă pe Dumnezeu, în locul Creatorului, am cădea în păcatul 
idolatriei, cum scrie Sfântul Apostol Pavel: “ştiind pe Dumnezeu, făpturile nu L- 
au Slăvit ca pe Dumnezeu, nici nu l-au mulțumit, ci s-au rătăcit în gândurile lor 
şi inima lor cea nesocotită s-a întunecat. Zicând că sunt înţelepţi, au ajuns 
nebuni şi au schimbat slava lui Dumnezeu Celui nestricăcios în asemănarea şi 
chipul omului celui Stricăcios şi al păsărilor şi al celor cu patru picioare şi al 
târâtoarelor. De aceea, Dumnezeu i-a dat necurăţiei... ca unii care au schimbat 
adevărul lui Dumnezeu cu minciuna şi S-au închinat şi au Slujit făpturii în locul 
Făcătorului... şi precum n-au încercat să aibă pe Dumnezeu în conştiinţă, aşa şi 
Dumnezeu i-a lăsat la mintea lor fără judecată, să facă cele ce nu se cuvine” 
(Romani 1, 21-28). Cinstirea creaturii în locul Creatorului (“neavând pe 
Dumnezeu în conştiinţa lor”) înseamnă idololatrie, falsificarea adevăratei credinţe 
şi cinstiri a lui Dumnezeu, dar şi perturbare a vieţii morale până la pervertirea 
totală. 


Icoanele, pictate după învăţătura ortodoxă, înfăţişează nu chipul omului stricăcios, 
ci chipul omului nestricăcios, înnoit prin întruparea Fiului lui Dumnezeu. Pe 
aceea, făcând astfel de chipuri, icoane, şi cinstindu-le, nu cădem în idololatrie, 
pentru că tocmai chipul nestricăcios al omului înnoit duhovniceşte ne conduce 
la Dumnezeu, iar această stare de înnoire ne-a aşezat din nou în deplina 
vrednicie, cea dintâi născându-ne “fii ai lui Dumnezeu” (loan 1, 12). 


In icoană este înfăţişată şi natura: lumea animală şi vegetală, ca şi stânca şi 
apele; toate şi tot în starea de înnoire prin acelaşi har dumnezeiesc al întrupării. 


Această înfăţişare atât a omului, cât şi a naturii în starea de înnoire exprimată în 
forme, linii, culori (şi ele înnoite) realizată aici pe pământ, sugerează în acelaşi 
timp starea, chipul lumii din viaţa veacului ce va să fie; o sugerează într-un mod 
suficient şi limpede pentru a trezi în sufletele noastre deplina încredințare despre 
chipul veacului ce va să fie şi aprinzând în sufletele noastre râvna după această 
stare, “frumuseţea cea dintâi” sau “chipul cel dintâi” [Canonul din Duminica 
Ortodoxiei. ]. Numai aceste trăsături, acest conţinut şi acest mesaj al icoanei fac din 
imaginea sfântă icoană şi nu idoli, ne păstrează în adevărata închinare, ferindu-ne 
de idololatrie. Icoana devine, ca şi cuvântul, vehicul al Revelaţiei, cale de 
cunoaştere a puterii şi slavei lui Dumnezeu, de sfințire şi comuniune cu 
Dumnezeu şi oamenii în duhul dragostei şi al înnoirii duhovniceşti. 


Temeiul sfințirii noastre prin icoană ni-l oferă mărturisirea lui lacov, care şi-a 
mântuit sufletul când L-a văzut pe Dumnezeu sub chipul unui bărbat: “Am văzut 
pe Dumnezeu în faţă şi mântuit a fost sufletul meu” (Facerea 32, 30). Prin 
icoanele sfinților ne împărtăşim de aceeaşi sfințire de la Dumnezeu ca şi cei care 
sunt “prietenii lui Dumnezeu” (loan 15, 14), iar aceasta cu mult mai mult prin 
icoana Maicii Domnului ca cea care este Născătoare de Dumnezeu, a lui 
Dumnezeu întrupat (Matei 2,11; 14,20). 


Cinstirea icoanelor a fost formulată de Biserică prin sura WI 


care zice: “Cinstea adusă icoanei se îndreaptă către cel înfăţişat în 
icoană.” 


III, ia întrebarea: “Cine a fost cel dintâi care a făcut 


icoana? ”, răspunde: “Însuşi Dumnezeu, Cel dintâi a născut pe Fiul Său, Unul 
Născut şi Cuvântul Lui, icoana Lui cea vie, naturală şi chipul cu totul asemenea 
al veşniciei Lui”]| Sf. loan Damaschin, op. cit.], potrivit cuvintelor Sfintei 
Scripturi: “Acesta este chipul lui Dumnezeu celui nevăzut, mai întâi născut decât 
toată făptura” (Coloseni 1, 15); “Hristos, Care este chipul lui Dumnezeu ” (II 
Corinteni 4, 4); “Care fiind strălucirea slavei şi chipul fiinţei Lui...” (Evrei 1, 3). 


Traducătorul în limba română al cuvântului grecesc eikon foloseşte termenul de 
“chip” care este, cum bine ştim, sinonim cu cel de “icoană”. “Dumnezeu a făcut 
pe om, continuă Sfântul loan Damaschin cu cuvintele Sfintei Scripturi, după 
chipul şi asemănarea Sa” (Facerea 1, 26-27). lată deci că atât omul, cât şi 
Mântuitorul nostru lisus Hristos sunt icoanele lui Dumnezeu pe Care nimeni nu L- 
a văzut, adică nimeni nu a văzut firea lui Dumnezeu, ci Fiul Cel Unul Născut, 
Care este în sânul Tatălui, Acela L-a făcut cunoscut (loan 1, 18; I Timotei 6, 
16). 


[Ibidem, p. 114-115]. 


Dacă lui Dumnezeu I se cuvine închinare absolută, adorare, învaţă Biserica prin 
gura aceluiaşi WE, icoanelor îi se cuvine închinare 
relativă, venerare sau cinstire |lbidem, p. 4.]. 


În decursul veacurilor, Biserica a luptat pentru păstrarea curăţiei adevărului revelat, 
iar lupta cea mai mare a fost în faţa pericolului iconoclast (luptător împotriva 
icoanelor), care tăgăduia legitimitatea facerii şi a cultului icoanelor. Aceasta pentru 
că iconoclaştii nu înțelegeau posibilitatea facerii icoanelor. Iconoclaştii nu puteau 
să înţeleagă că în icoană se înfăţişează nu firea sau firile, ci persoana, iar chipul 
persoanei înfăţişate în icoană nu este identic cu persoana însăşi. 


“Zugrăvesc pe Dumnezeu nevăzut, scrie Sfântul Ioan Damaschin, nu ca 


nevăzut, ci ca pe Unul Care S-a făcut văzut pentru noi prin participare la corp şi 
la sânge (Evrei 2, 14). Nu zugrăvesc Dumnezeirea nevăzută, ci zugrăvesc corpul 
nevăzut al lui Dumnezeu; căci dacă este cu neputinţă să se zugrăvească sufletul, 
cu cât mai mult Dumnezeu, Care a dat sufletului imaterialitatea [Ibidem, p. 4- 


E) jea 


III. Închinarea la icoane nu este idolatrie 


Iconoclaştii respingeau posibilitatea facerii icoanei şi a cultului ei pornind de la 
cele poruncite de Dumnezeu lui Moise în Vechiul Testament: “Eu sunt Domnul 


Dumnezeul tău... Să nu ai alți dumnezei afară de Mine! Să nu-ţi faci chip 
cioplit şi nici un fel de asemănare a nici unui lucru din cele ce sunt în cer, Sus, şi 
din câte sunt pe pământ, jos, şi din câte sunt din apele de sub pământ! Să nu te 
închini lor, nici să le slujeşti...” (eşire 20, 2-5). 


“Iar Domnul v-a grăit de pe munte din mijlocul focului şi glasul cuvintelor lui L- 
ați auzit, iar faţa Lui n-aţi văzut-o, ci numai glasul Lui l-aţi auzit... Țineţi doar 
bine minte că în ziua aceea, când Domnul v-a grăit din mijlocul focului, de pe 
Muntele Horeb, n-aţi văzut nici un chip. Să nu greşiţi dar şi să vă faceţi chipuri 
cioplite, sau închipuiri care să înfăţişeze bărbat sau femeie sau închipuirea 
vreunui dobitoc de pe pământ, Sau închipuirea vreunei păsări ce zboară sub cer, 
sau închipuirea vreunei jivine ce se târăşte pe pământ, Sau închipuirea vreunui 
peşte din apă, de sub pământ; Sau, privind la cer şi văzând soarele, luna, stelele 
şi toată oştirea cerului, să nu te laşi amăgit ca să te închini lor, nici să le 
slujeşti...” (Deuteronom 4, 12-19). 


Oprirea facerilor era cu un scop precis: pentru a nu se închina lor, socotindu-le 
Dumnezeu, aşa cum lămureşte Sfântul Apostol Pavel (Romani 1, 23-25): “Și au 
schimbat slava lui Dumnezeu Celui nestricăcios cu asemănarea chipului omului 
celui stricăcios şi al păsărilor... s-au închinat şi au Slujit făpturii în locul 
Făcătorului” (leşire 32,1-8). Viţelul de aur turnat. Psalmistul David l-a numit idol. 
“Şi au făcut vițel în Horeb şi s-au închinat idolului (Psalmul 105, 19): cinstirea şi 
aducerea jertfei idolului se numeşte idololatrie. Idolul este deci un lucru făcut de 
mâna omului sau aflat în natură, o vietate — ființă nerațională socotită dumnezeu. 
Idolul se pune în locul lui Dumnezeu, depărtându-l pe om de EI, pe când icoana îl 
apropie pe om de Dumnezeu. 


După mărturiile Sfintei Scripturi, cinstirea sfintelor icoane nu poate fi considerată 
idolatrie, deoarece însuşi Dumnezeu a poruncit lui Moise să facă heruvimi şi 
chipuri de heruvimi la Cortul Sfânt (leşire 25, 18-22; 26, 31; 36,35) şi apoi lui 
Solomon la Templu UI Regi 6, 23-35; II Paralip. 3,10-14), pe care evreii i-au 
cinstit prin închinare (losua 7,6), prin jertfe, tămâieri (leşire 30,1- 8), aprinderea 
candelelor şi prin cântări de laudă (Psalm 137,1). Chipurile de heruvimi au fost 
respectate şi de către Mântuitorul, Care spune despre Templu că este “Casa lui 
Dumnezeu” (Luca 2, 49) şi de către Sfinţii Apostoli (Fapte 3, 1-3; 24,11). Între 
sfintele icoane şi idoli nu este nici o asemănare, nici ca reprezentare, nici ca 
funcţie, nici ca efect. În timp ce sfintele icoane reprezintă realităţi obiective, 
chipurile sau înfățişările unor persoane care există sau au existat în viaţa de aici sau 
de dincolo, idolii sunt născociri imaginare, fictive ale minţii omeneşti, lipsite total 
de realitatea celor prezentate de chipul lor. Sfântul Apostol Pavel afirmă că: 


“Idolul nu este nimic în lume” (I Corinteni 8, 4) şi că închinătorii la idoli nu vor 
moşteni împărăţia lui Dumnezeu (I Corinteni 6, 9; Galateni 5, 20; Efeseni 5, 5). 


În cuvântarea sa rostită în faţa atenienilor, Sfântul Pavel, după ce a constatat că 
cetatea este plină de idoli (Fapte 17,16), a vrut să le demonstreze adevărul că 
Dumnezeu, Care este Duh (loan 4, 24), nu poate fi asemănat cu idolii materiali. EI 
a făcut deci o distincție clară între idolii din templele păgâne şi înfățişările sfinte 
din icoanele creştine._La Sfântul Apostol Pavel vom întâlni mărturii după care 
putem reprezenta chipul lui Dumnezeu pe sfintele icoane (II Corinteni 4, 4; 
Filipeni 2, 6; | Timotei 3, 16; Filipeni 2, 7-8), căci însuşi Mântuitorul ne 
încredinţează ca: “Cel care Mă vede pe Mine, vede pe Cel care M-a trimis pe 
Mine” (loan 12, 45), adică pe Dumnezeu-Tatăl. 


Poporul lui Israel n-a văzut faţa lui Dumnezeu (Deuteronom 4, 12) de aceea nici nu 
putea să zugrăvească chipul lui Dumnezeu. Dar când “Hristos lisus... Care, 
Dumnezeu fiind în chip... S-a deşertat pe Sine, chip de rob luând, făcându-Se 
asemenea oamenilor şi la înfăţişare aflându-se ca un Om” (Filipeni 2, 5-7), când 
Cuvântul S-a făcut trup şi S-a sălăşluit între noi şi am văzut Slava Lui, Slava că a 
Unuia Născut, plin de har şi de adevăr” (loan 1, 14), “atunci înfăţişează în 
icoana ceea ce învaţă Biserica prin gura asemănarea 


Celui ce S-a făcut văzut spre contemplare. Zugrăveşte coborârea Lui fără nume, 
naşterea din Fecioară, botezul în Iordan, Schimbarea la Faţă de pe Tabor, 
patimile, mijlocitoarele pătimirii, moartea, minunile, Simbolurile firii Lui 
dumnezeieşti, minuni făcute prin activitatea corpului, dar cu ajutorul activităţii 
dumnezeieşti, Crucea cea mântuitoare, înmormântarea, învierea, înălțarea la 
ceruri. Zugrăveşte-le pe toate şi cu cuvântul şi cu culorile” [lbidem, p. 7-8]. 


De aici înţelegem că icoana are un temei şi un rost dogmatic, adică întruparea 
lui Dumnezeu şi mărturisirea ei. Aceasta o face deci chiar prin graiul tăcut al 
culorilor şi al liniilor desenului, arătând că întruparea lui Dumnezeu nu a fost 
închipuită, ci reală; “ceea ce este cuvântul pentru auz, aceea este icoana pentru 
văz”, precizează Sfântul loan Damaschin[lbidem.]. Şi el continuă: “Prin icoană 
ne Sfințim vederea, iar prin cuvânt auzul. Primul dintre simţuri este vederea”. 


Chiar şi în Vechiul Testament, Dumnezeu a învăţat pe poporul ales prin graiul 
culorilor, liniilor şi volumelor unor obiecte sau chipuri; chivotul Legii, lucrat cu 
deosebită măiestrie artistică, în care au fost puse, din porunca lui Dumnezeu, 
tablele legii, vasul cu mâna şi toiagul lui Aaron care a odrăslit pentru a-şi aduce 
aminte de Dumnezeu şi de minunile Sale făcute cu poporul ales. Mai mult, 
deasupra chivotului străjuiau chipurile celor doi heruvimi făcuţi şi aşezaţi acolo tot 


din porunca lui Dumnezeu Care oprise, cum ştim, facerea chipurilor cioplite şi 
tocmai “acolo, între cei doi heruvimi, de deasupra chivotului Legii, Mă voi 
descoperi ţie şi-ţi voi grăi de toate câte am a porunci prin tine fiilor lui Israel” 
(eşirea 25, 18-22), încredinţează Dumnezeu pe Moise. Despre aceasta aminteşte şi 
Sfântul Apostol Pavel (Evrei 9, 3-5), numindu-le chipuri şi umbre ale celor 
adevărate (Evrei 10, 1). 


Icoana, ca şi cuvântul, este artă liturgică... este parte integrantă a religiei, unul din 
mijloacele de cunoaştere a lui Dumnezeu, unul din modurile de comuniune cu EI. 
Pentru ca poporul ales să-şi aducă aminte de binefacerile primite de la Dumnezeu, 
Dumnezeu le porunceşte să ia din Iordan 12 pietre şi să le zidească într-un altar 
(losua 4, 5-9). Aceste pietre nu erau idoli, ci semne de aducere aminte de 
Dumnezeu şi de binefacerile Sale, cum s-a zis mai sus. 


Dumnezeu, Care opreşte facerea chipurilor cioplite, îi porunceşte lui Solomon ca 
să împodobească templul cu chipuri de animale, cu ornamente florale şi vegetale. 

Conţinutul şi mesajul icoanei sunt mai mult decât umbrele ei din Vechiul 
Testament: mărturisire a întrupării, a faptului că Dumnezeu S-a făcut om, dar şi 


că omul s-a făcut “dumnezeu” prin har, prin împărtăşire, dobândindu-şi chipul 
cel dintâi, cum învaţă una şi nedespărţită. Şi tot ei 


spun că dacă icoana Mântuitorului lisus Hristos mărturiseşte întruparea lui 
Dumnezeu, luând chipul lui Adam şi înnoindu-l, icoana Maicii Domnului este 
arătarea chipului celui dintâi dintre oameni care S-a împărtăşit de harul 
întrupării, înnoirea cu chipul cel dintâi, chipul celui dintâi om îndumnezeit. 


Sfânta Scriptură ne vorbeşte foarte mult despre înnoirea omului prin 
întruparea Fiului lui Dumnezeu şi despre chipul înnoit al omului. 


“Căci în Hristos lisus nici tăierea împrejur nu este ceva, nici netăierea împrejur, 
ci făptura cea nouă” (Galateni 6, 15). “ 


... Să umblăm şi noi întru înnoirea vieţii” (Romani 6, 4). 

„Să înfăţişaţi trupurile voastre ca pe o jertfă scumpă, bineplăcută lui 
Dumnezeu ca închinarea voastră cea duhovnicească. Şi să nu vă potriviţi cu 
acest veac, ci să vă schimbaţi prin înnoirea minţii ca să deosebiți care este voia 


lui Dumnezeu...” (Romani 12, 12). 


“Îmbrăcaţi-vă în Domnul nostru lisus Hristos (Romani 13, 14), 


“dar v-aţi spălat, dar v-aţi Sfinţit, dar v-aţi îndreptat în numele Domnului lisus 
Hristos” (| Corinteni 6,11). 


“Dacă este trup firesc este şi trup duhovnicesc” (| Corinteni 15, 44). 


“Căci trebuie ca acest trup stricăcios să se îmbrace în nestricăciune şi acest trup 
muritor să se îmbrace întru nemurire” (| Corinteni 15,53). 


“Tar noi, privind ca în oglindă, cu faţa descoperită, slava Domnului, ne prefacem 
în acelaşi chip din slavă în slavă, ca de la Duhul Sfânt” (Il Corinteni 3, 18). 


“Deci dacă este cineva în Hristos, este făptură nouă; cele vechi au trecut, iată 
toate s-au făcut noi” (Il Corinteni 5,17). 


Aceste cuvinte şi altele, pe care nu le-am mai citat din cauza numărului lor mare ne 
arată, cum am amintit, adevărul înnoirii omului prin harul întrupării şi ne fac 
icoana omului înnoit întru Hristos lisus. Tocmai acest adevăr al înnoirii şi acest 
chip al omului înnoit ni le arată icoana ortodoxă; fără acest mesaj şi trăsături, 
imaginea nu mai este o icoană ci un tablou, un portret cu un subiect religios, al 
unui om cel mult plăcut la vedere. Această înfăţişare plăcută la vedere, 


caracteristică artei religioase a Renaşterii, trebuie să ne ducă cu mintea la cuvintele 
Sfintei Scripturi: “De aceea femeia, socotind că rodul pomului este bun de 
mâncat şi plăcut ochiului la vedere” (Facerea 3,6), a mâncat din el, dând şi lui 
Adam, şi a murit. 


Atât icoana cât şi Sfânta Scriptură nu ne-au păstrat trăsăturile chipului istoric-fizic 
al Mântuitorului lisus Hristos. Unii Sfinţi Părinţi ai Bisericii spun că Mântuitorul 
avea un chip frumos, referindu-se la textele care vorbesc de starea Sa de proslăvire 
(Psalmul 44, 3), alții spun că era urât, referindu-se la momentele patimilor (Isaia 
43, 2-3). A înfăţişa în icoană numai chipul istoric al Mântuitorului, înseamnă a ni- 
L înfăţişa ca şi cei din vremea Sa pământească, cei care-L vedeau numai ca om, nu 
ca şi Dumnezeu, ca Dumnezeu-Om, Care a făcut minuni ca Dumnezeu ce era, şi nu 
ca om. (Matei 12,24). Mai mult, Fiul lui Dumnezeu a luat chip de rob nu numai ca 
să facă minuni, arătându-Şi puterea Sa dumnezeiască, să ne facă să credem şi să 
mărturisim ca El este cu adevărat Fiul lui Dumnezeu (Matei 27, 54), şi să dea 
iertare de păcate, vindecarea sufletului şi trupului, adică să dea înnoire omului 
învechit prin păcat. Această înnoire a lucrat-o mai întâi în trupul Său şi ne-o 
împărtăşeşte şi nouă tot prin trupul Său, trupul Său mort şi înviat care este 
trupul Său dumnezeiesc. Tocmai acest trup înnoit al Mântuitorului ni-L 
înfăţişează icoana ortodoxă. 


Facem icoanele sfinţilor pentru că ei sunt prietenii lui Dumnezeu (loan 15, 14), 
Care Se odihneşte şi este minunat întru Sfinţii Săi. Minunate a făcut voile Sale 
întru sfinţii Săi. Între voile Sale este şi cea a înnoirii noastre, împărtăşită prin 
întrupare. “Voia lui Dumnezeu este sfinţirea vieţii noastre” (| 'Les. 4, 3). Omul, 
fiind chipul lui Dumnezeu, înnoit prin întrupare, se reflectă prin icoana sfinților, 
icoana fiind, cum s-a mai spus, o mărturie a întrupării. 


De harul întrupării s-a împărtăşit într-o măsură mai mică decât omul şi “făptura 
care aşteaptă cu nerăbdare descoperirea fiilor lui Dumnezeu... ca să fie părtaşă 
la libertatea măririi” (Romani 8, 19-22). De aceea în icoană apare şi făptura 
nerațională alături de om, înfăţişată şi ea în haina înnoirii, mărturisind şi ea 
lucrarea harului întrupării. 


Apocalipsa, care ne înfăţişează chipul lumii în pragul venirii Domnului lisus 
Hristos întru slava sa judece viii şi morţii, ne zugrăveşte icoana lumii cu 
numeroase scene şi culori, ajungând la starea de “cer nou şi pământ nou”, încât 
cuvintele parcă dispar, rămânând în mintea noastră numai imaginea lumii în 
care puterea şi Slava lui Dumnezeu ni se fac prezente în culorile icoanei 
Apocalipsei. Imaginea exprimă mai mult decât cuvântul: “Chipul slavei 
Domnului de pe vârful muntelui era în ochii fiilor lui Israel ca un foc mistuitor” 
(Ieşirea 24,17). 


Potrivit mărturiei Sfintei Tradiţii, Biserica a folosit icoanele în cult, iar credincioşii 
în casele lor, încă din primul veac. Sfântul Evanghelist Luca era nu numai 
doctor, ci şi pictor, şi a pictat, între altele, icoana Maicii Domnului. Avgar s-a 
bucurat să aibă o icoană a Mântuitorului nefăcută de mână. 


În Sfânta Scriptură a Noului Testament nu găsim nicăieri vreo poruncă a 
Mântuitorului să se facă icoane, dar nici porunca de a scrie Sfânta Evanghelie. /! a 
poruncit Sfinţilor Apostoli să propovăduiască Evanghelia, nu să o scrie (Marcu 
16, 15). Cine a poruncit Sfinţilor Apostoli să scrie epistolele? De unde a pornit 
porunca să se scrie Evanghelia, de acolo a pornit porunca să se facă şi icoane. 
Icoana şi Evanghelia sunt Tradiţia scrisă a descoperirii dumnezeieşti, prima în 
culoare şi desen, a doua în cuvinte. Revelația dumnezeiască, propovăduită mai 
întâi prin viu grai, nu a fost cuprinsă toată în scrierile Sfintei Evanghelii (loan 20, 
30-31; 21, 25; Fapte 20, 35). Sfinţii Apostoli au învăţat şi prin epistolă, dar şi prin 
viu grai (II Tesaloniceni 2, 15; 1 Corinteni 11 ,12). 


Icoana nu este o reprezentare a Dumnezeirii, ci un semn al participării unei 
persoane la viaţa dumnezeiască. Este o mărturie a cunoaşterii concrete, practice, a 
sfințirii corpului omenesc. 


Icoana este o expresie exterioară a stării de transfigurare a omului, a sfințirii sale în 
lumină divină necreată... un fel de strălucire lăuntrică... Strălucirea de lumină 
apare în icoana ca aureola, o reprezentare picturală exactă a manifestării reale a 
luminii spirituale. Dar tocmai această stare duhovnicească, desăvârşirea lăuntrică a 
omului, al cărui semn exterior este lumina, nu se poate transmite nici în cuvânt nici 
în imagine. De obicei, atunci când Părinţii şi Scriitorii bisericeşti ajung la 
descrierea momentului îndumnezeirii, ei o caracterizează ca tăcere, întrucât este cu 
totul de nedescris şi de neexprimat. 


Insă efectul acestei stări asupra materiei umane şi mai ales asupra timpului poate fi 
într-o anumită măsură descris şi înfățişat. 


Intreaga lume văzută reprezentată în icoană se schimbă, devine imaginea unităţii 
viitoare a întregii creaţii, împărăţia Duhului Sfânt. 


Este noua ordine din noua creaţie, “cer nou şi pământ nou” (Apoc.21, 1). 


Iconarul trebuie să participe permanent la viaţa sacramentală a Bisericii; de aici şi 
cerinţele morale pe care Biserica le impune iconarilor. Pentru un pictor de icoane, 
creaţia este calea ascezei şi a rugăciunii, adică o viaţă monastică în esenţă. Deşi 
frumuseţea şi conţinutul unei icoane sunt percepute subiectiv de fiecare privitor 
după capacitățile sale sufleteşti, ele sunt exprimate obiectiv de iconar prin 
depăşirea conştientă a propriului “eu” şi înjugarea lui la adevărul revelat — 
autoritatea Sfintei Tradiţii. Obişnuitele cuvinte “eu înţeleg aşa”, “eu văd aşa” se 
exclud cu totul în acest caz. Iconarul nu lucrează pentru sine, nu pentru gloria sa, ci 
pentru slava lui Dumnezeu. De aceea icoana nu se semnează niciodată. Libertatea 
unui iconar nu constă în exprimarea nestingherită a personalităţii sale, a eului său, 
ci în eliberarea lui de toată “patima şi plăcerea lumii şi a trupului”. Este libertatea 
spirituală de care vorbeşte Apostolul Pavel: “Unde este Duhul Sfânt, acolo este şi 
libertate” Ul Cor. 3, 17). Principiul călăuzitor al acestei căi este canonul 
iconografic. El nu reprezintă suma totală a regulamentelor exterioare care 
restricţionează creativitatea artistului, ci o necesitate interioară, conştient acceptată 
ca regulă constructivă, ca unul din aspectele Tradiţiei Bisericii, paralel cu tradițiile 
liturgice, ascetice şi altele. Altfel spus, canonul este forma pe care Biserica o 
imprimă înjugării voinţei umane la voia lui Dumnezeu. 


Creştinismul nu este numai revelația Cuvântului lui Dumnezeu, ci şi a chipului lui 
Dumnezeu în care se descoperă asemănarea Lui. Acest chip Dumnezeiesc 
reprezintă trăsătura distinctivă a Noului Testament, fiind mărturia vizibilă a 
îndumnezeirii omului. Calea iconografiei ca mijloc de exprimare a lucrurilor 
privitoare la Dumnezeu este calea teologiei. Ambele exprimă ceea ce nu se poate 
exprima cu mijloace omeneşti... metodele utilizate în iconografie nu pot fi decât 
figurative, simbolice, ca şi limbajul parabolelor din Sfânta Scriptură. Dar 
conţinutul exprimat prin acest limbaj simbolic este imuabil atât în Scriptură cât şi 
în imaginea liturgică — icoana. Pentru omul ortodox al zilelor noastre icoana, fie 
ea veche sau modernă, nu este obiect de admiraţie estetică sau obiect de studiu, 
este o artă vie, de Dumnezeu inspirată, care îl hrăneşte sufleteşte. 


IV. Deosebirea dintre icoana ortodoxă şi pictura religioasă 


Închinarea în “duh şi adevăr” (loan 4,23) nu exclude icoana, ci dimpotrivă, o cere 
dacă este pictată după învăţătura Bisericii Ortodoxe. Privind o icoană în care totul 
este dematerializat, dar nu derealizat, real, dar nu realist, o lume, un chip înnoit 
prin Harul întrupării, privim ca printr-o fereastră puterea şi slava lui Dumnezeu 
Care sălăşluieşte în chipul înnoit al omului şi al lumii din icoană. Închinarea în 
duh şi în adevăr nu exclude materia organizată în icoană, iconic sau iconografic, 
“Nu este materie cerneala şi preasfânta carte a Evangheliilor? Nu este materie 
Trupul şi Sângele Domnului nostru?”, se întreabă 

[Ibidem, p. 17.]. Materia nu este deci potrivnică închinării noastre în duh şi în 
adevăr. Chiar în Vechiul Testament, în care Dumnezeu interzicea facerea idolilor, a 
chipurilor cioplite, sunt prelucrate (aurul, argintul, arama, diferite fire şi stofe) 
pentru a fi folosite la cult. Materia folosită iconografic, atât în Vechiul cât şi în 


Noul Testament, a căpătat forme artistice de o valoare şi frumuseţe nepieritoare, 
mărturii ale civilizaţiei lumii, contribuţii valoroase ia tezaurul de cultură al lumii. 
Icoanele, lucruri făcute de mâini omeneşti, chiar cele care sunt îmbrăcate în metal 
preţios (argint), obicei târziu şi străin tradiției iconografice, pentru că materia 
metalului nu poate să exprime atât de bine starea omului înnoit cum poate să o 
arate culoarea, nu pot fi socotite idoli pentru că ele nu sunt identice prin fire, ci 
prin asemănare cu cele pe care ele le înfăţişează. “/dolii păgânilor sunt aur şi 
argint, lucruri ale mâinilor omeneşti; gura au şi nu vor grăi, ochi au şi nu vor 
vedea... asemenea lor să fie cei ce-i fac pe ei şi se încred în ei”. Tocmai identitatea 
de fire ce era atribuită idolilor socotiți persoane care văd, vorbesc şi aud, face ca 
aceste lucruri ale mâinilor omeneşti să fie idoli. Spre aceasta voia să atragă atenţia 
Sfântul Apostol Pavel celor din Areopag: “Nu trebuie să socotim că Dumnezeirea 
este asemenea aurului sau argintului sau pietrei cioplite de meşteşugul şi 
iscusinţa omului” (Fapte 17, 29). 


Biserica Dumnezeului Celui viu, “stâlp şi temelie a adevărului” (| Timotei 3, 15), 
a păstrat toate cuvintele Sfintei Scripturi în curăţia cea dintâi, când aceste cuvinte 
au trebuit să fie traduse în diferite limbi din cea în care ele au fost scrise prima 
dată. Textul: “Să se ruşineze toţi cei ce se închină chipurilor cioplite şi se laudă 
cu idolii lor” (Psalmul 96, 7) nu cunoaşte nici o schimbare, adică înlocuirea 
cuvintelor “chipuri cioplite” cu “icoane” în nici o traducere. Ceea ce întâlnim în 
unele traduceri recente făcute în afara ţării, în limba română, nu se bucură de 


credibilitate nici din partea marilor grupări creştine care nu au cultul icoanelor. 


Icoana făcută după învăţătura ortodoxă, prin mesajul şi conţinutul ei, identice cu 
cele ale Evangheliei şi mai ales prin graiul universal al culorilor şi liniilor, îşi are 
pentru timpul nostru lucrarea ei ecumenică. Icoana ortodoxă tot mai mult îşi face 
prezenţa în lumea creştină din afara Ortodoxiei, ca şi slujba ortodoxă din care 
icoana face parte integrantă. 


Putem Să ne rugăm, la caz de mare nevoie şi fără icoane şi în afară de biserică, 
dar în rugăciunile noastre în faţa acestei ferestre deschise către cer, care este 
icoana, vedem, înţelegem, ne împărtăşim din plin de harul îndumnezeitor care a 
înnoit chipul şi lumea din icoana în faţa căreia ne aflăm. Este o experienţă de 
două ori milenară, cu rădăcini în însuşi faptul creării omului şi în Persoana 
celui Care este “Chipul (icoană) lui Dumnezeu celui nevăzut” (Coloseni 1, 15). 


Ce putem spune despre icoana noastră ortodoxă românească? După cum ştim, 
Ortodoxia a cultivat şi cultivă şi un specific naţional; pe care îl găsim şi în icoană. 
Nu este locul şi nici spaţiul pentru a consemna într-o măsură mai mare, aşa cum 


merită să se spună, ci vom spune doar câteva cuvinte. Icoana noastră se 
caracterizează printr-o măsură cumpănită între omenesc şi duhovnicesc în 
înfăţişarea chipului omenesc: este o măsura care ţine seama de formula 
calcedoniană: fără schimbare şi fără amestecare, adică omenescul nu este înghiţit 
de duhovnicesc ca în unele vechi fresce bizantine, dar nici invers, ca în arta 
religioasă a Renaşterii. Sunt chipuri pline de bunăcuviinţă care acoperă o adâncă 
trăire duhovnicească învăluită de o smerenie de care era stăpânit permanent 
Sfântul Apostol Pavel (1 Timotei 1,15). Duhul comuniunii persoanelor sfinte cu 
natura din icoană şi mai ales cu privitorul sau închinătorul se lasă lesne de perceput 
chiar şi celor din afara Ortodoxiei. 


Pentru a pătrunde cu adevărat în duhul icoanei trebuie să urmăm drumul pe care l-a 
străbătut practica Bisericii până astăzi, şi occidentalul trebuie să se situeze în 
universul religios şi liturgic în care se situează icoana. 


Omul se concentrează 


în rugăciuni şi se slujeşte de icoană ca de o unealtă care-i îngăduie să-şi 
îndrepte rugăciunea către arhetip (persoana înfăţişată în icoană). 


Faptul că ne-am rugat lui Dumnezeu având în faţă o icoană în care am privit o 
persoană şi o natură în starea de înnoire a făcut să fim mai legaţi de oameni şi de 
natură, de oamenii pământului, de strămoşi, de natura patriei în care duhul mioritic 
este expresia populară a duhului Ortodoxiei noastre româneşti, în care cerul se 
uneşte cu pământul în nunta bucuriei nesfârşite a celei de a opta zi, a desăvârşirii. 


(extrase din: Învățătura Ortodoxă despre Icoane — I.P.S. Pimen Suceveanul, 
2007) 


IPS Irineu Pop-Bistriţeanul - Predică la Duminica I-a din Post (a Ortodoxiei) 


Dreptmăritori creştini, prima Duminică din Postul Paştilor se numeşte Duminica 
Ortodoxiei, sărbătoare care a fost aşezată în prima Duminică din Postul mare, a 
anului 843. Atunci creștinătatea ortodoxă a obținut o strălucită biruință asupra 
iconoclaştilor, asupra celor ce se împotriveau icoanelor şi le scoteau afară din 
sfintele biserici. 


Pentru noi cei de astăzi, Duminica Ortodoxiei ne aduce amine de acest triumf 
decisiv al adevărului în trecutul Bisericii dreptmăritoare. De asemenea, Duminica 
Ortodoxiei ne cheamă să ne bucurăm de ziua onomastică a Bisericii, prilej minunat 
pentru noi de a cugeta la frumuseţea tainică a Ortodoxiei. 


Iubiţi credincioşi, ieslea Betleemului, Crucea Golgotei, Mormântul gol şi muntele 
Măslinilor de unde lisus S-a înălţat la ceruri, dar mai ales sfânta zi a Rusaliilor sunt 
cele cinci coloane de granit pe care se fundamentează Biserica lui Hristos. 


Într-o predică de Rusalii, Sfântul loan Gură de Aur glăsuieşte astfel: „Precum 


Hristos a spus despre Sine: lată, Eu cu voi sunt până la Sfârşitul veacurilor şi de 
aceea putem serba Crăciunul pururea aşa şi despre Duhul Sfânt a spus: Va fi cu 
voi în veac şi de aceea putem serba şi Cincizecimea pururea. Ba putem prăznui 
chiar în fiecare zi atât Învierea cât şi Cincizecimea, pentru că în fiecare zi e şi 
Duhul Sfânt şi Domnul înviat cu noi”. 


Duhul Sfânt, pătrunzându-ne cu prezenţa Sa, ne face tot mai mult după chipul 
Fiului, adică fii adoptivi ai Tatălui. Unde este Hristos şi Duhul cu noi? În Biserică 
unde Duhul Fiului coboară nevăzut, dar în chip real, întocmai cum S-a coborât în 
chipul limbilor ca de foc la Cincizecime sau la Rusalii. 


Credinţa ne ajută să pătrundem în lumea suprafirească a Bisericii, „stâlp şi temelie 
a adevărului” ( Tim. 3, 15) şi deci, deținătoarea adevărului mântuitor. În acest 
sens, Sfântul Irineu scrie: „Unde este Biserica, acolo este şi Duhul Sfânt. lar unde 
este Duhul Sfânt, acolo este plinătatea harului şi tot adevărul”. De aceea, Biserica a 
fost numită şi raiul cel duhovnicesc, în care i se descoperă credinciosului lumea 
supranaturală, unde se află tainele ei cele mai adânci. 


Biserica, după expresia Sfântului Ipolit, este locul „unde înfloreşte Duhul”; ea este 
„cortul lui Dumnezeu printre oameni” (Apoc. 21, 3) şi „mama noastră” (cf. Gal. 4, 
26). 


În Biserică este cuprins tot ce există: Dumnezeu şi creaţia, cerul şi pământul, 
spiritualul şi materia, eternul şi temporalul, nemărginirea şi spațiul. În Biserică 
avem cele şapte Sfinte Taine, canale de sfinţenie, prin care se revarsă în lume 
energiile necreate, fluviile harului sfinţitor. Aici, ori de câte ori se săvârşeşte Sfânta 
Liturghie, Se coboară Hristos şi Duhul Sfânt, se coboară forţe cereşti care nu ating 
pământul, cetele îngereşti şi duhurile fraţilor noştri adormiţi, care vin în casa lui 
Dumnezeu spre a-şi lua bucuria din jertfa lui Hristos, celebrată pe Sfântul Altar. 


Biserica este un „laborator” duhovnicesc în care cele pământeşti se unesc cu cele 
cereşti, firea omenească fragilă şi slabă se întâlneşte cu harul Duhului Sfânt şi 
devine diamantul de mare preţ în care străluceşte Dumnezeirea. În Biserică se află 
plenitudinea mijloacelor de mântuire; în ea noi dobândim sfinţenia, prin harul lui 
Dumnezeu. 


Biserica este locul în care se înaintează spre înviere. Biserica este pelerină spre cer, 
pentru că Hristos e Cale spre cer şi Cel ce călătoreşte cu ea şi în ea spre cer. 
Biserica este rugul aprins, dar nemistuit de focul iubirii dumnezeieşti. Biserica este 
nava care ne scoate din limitele timpului istoric. Biserica este Vitezda în care se 
pot spăla şi curăţi toți cei bolnavi, oprimaţi şi dezorientaţi, furii, desfrânaţii, 
lacomii, ucigașii şi dezmoşteniţii soartei, primind gratuit iertarea. Biserica este 
Împărăţia Cerurilor pe pământ, care străluceşte oamenilor prin cuvântul, faptele şi 
prezenţa lui Hristos. 


Biserica ne transmite pe Hristos din ea şi ocazionează sălăşluirea în noi a lui 
Hristos, Care locuieşte în ceruri. Hristos este Capul Bisericii, Trupul Său tainic 
(Efes. 1, 23), ale cărui membre suntem noi toţi cei botezați, miruiţi şi împărtăşiți cu 
Sfintele Taine. 


Dar mare este bucuria şi speranţa noastră când ştim că în viaţa Bisericii, alături de 
Hristos, un rol extraordinar îl are Preacurata Lui Maică, care a fost dată ca mamă 
ucenicului loan de către lisus, când murea pe Cruce, prin cuvintele „Femeie, iată, 
fiul tău!” (cf. In. 19, 26-27). Din acel moment a devenit mama lui, mama Bisericii 
şi mama noastră a tuturor. 


În cer şi pe pământ, nimeni nu iubeşte ca ea, nimeni nu miluieşte ca ea. De aceea, 
acum şi în ceasul morţii, dacă o avem pe Maica Domnului avocat sau mijlocitoare, 
nu se poate să pierdem procesul chiar dacă am avea un noian de vină. Pe bolta 
Altarului este Maria, Panaghia (Preasfânta), iar pe cupola turlei este Hristos, 
Pantocratorul (Atotţiitorul), aşa că Mama şi Fiul coboară surâsul lui Dumnezeu 
asupra umanităţii adunate în Biserică şi conduc Biserica spre piscurile Împărăției 
neînserate. Fiul lui Dumnezeu ne-a dat-o pe Mama Sa ca şi mai mult să îndrăznim 
a ne apropia de EI. 


Avea dreptate poetul loan Alexandru când spunea: „Mama şi Pruncul sunt de 
ajuns/Acest pământ în veci să fie uns”. Mama participă, alături de Prunc, la soarta 
de suferinţă a omenirii, uşurându-i-o. 


De-a lungul veacurilor s-au ivit prooroci mincinoşi, păgâni, eretici, comunişti atei, 
liberi cugetători, care au sfâşiat în bucăţi cămaşa lui Hristos, sau au defăimat 
adevărul dumnezeiesc şi l-au desfigurat. Dar Biserica dreptmăritoare, călăuzită de 
Duhul Sfânt, a păstrat învăţătura de credinţă neştirbită, ferind pe credincioşii ei de 
minciună şi de rătăciri. 


Deşi Biserica creştină a fost tulburată de prigoană sângeroasă şi de batjocură 
dispreţuitoare, a biruit. Fără bani, fără oşti, fără tancuri, Biserica a înfrânt toate 
uneltirile spiritului şi ale puterii „celui rău” (cf. Mt. 6, 13) şi păşeşte calmă precum 
păşeşte soarele peste învolburările norilor care îi întunecă uneori lumina, dar nu o 
pot stinge. „Ce e val, ca valul trece”, zice marele nostru poet Mihai Eminescu. 
Biserica pluteşte înainte mândră şi biruitoare, continuându-și misiunea ei divină în 
această lume. 


Biserica este mereu triumfătoare. Alături de ea s-au prăbuşit regate, tronuri şi 
ideologii care păreau veşnice. „Casa lui Dumnezeu” (| Tim. 3, 15) rămâne 


neclintită ca acea cetate sau casă zidită pe stâncă peste care au venit valuri şi 
vânturi, dar nu s-a prăbuşit (cf. Mt. 7, 25). Biserica, acest pom al adevărului, s-a 
întărit prin furtuni şi a confirmat că este sădirea lui Dumnezeu, Celui ce a zis: 
„Biserica Mea nici porțile iadului nu o vor birui” (Mt. 16, 18). Ea rezistă pentru că 
este umbrită de Duhul lui Dumnezeu, Care o întăreşte şi o susţine. 


Până la revenirea glorioasă a lui Hristos, „Biserica înaintează peregrinând printre 
persecuțiile lumii şi mângâierile lui Dumnezeu” (cf. Fericitul Augustin). Duhul 
Sfânt face din Biserică „templu al Dumnezeului Celui viu” (II Cor. 6, 16) şi din 
mădularele ei face „părtaşi ai firii celei dumnezeieşti” (II Pt. 1, 4). 


Iubiţii mei, dacă dorim să fim moştenitori ai vieţii veşnice trebuie să rămânem în 
Biserică unde putem afla mântuirea, în timp ce atâția oameni stau afară de acest 
aşezământ dumnezeiesc, acolo unde este întuneric şi plutesc în umbrele morţii. 


Sfântul Ciprian spune clar: „In afara Bisericii nu există mântuire”. Rămânând 
credincioşi Bisericii, ne dovedim urmaşi vrednici ai strămoşilor şi voievozilor, 


care, în vremuri grele, au rămas uniţi în jurul Altarului străbun. 


Sfântul Constantin Brâncoveanu spunea: „Dacă e cu putinţă, mai bine este să mori 


de o mie de ori decât să-ţi renegi credinţa strămoşească”. 


Cei ce nu trăiesc potrivit învățăturilor Bisericii şi nu pun în lucrare darurile pe care 
ea ni le oferă, pot fi pedepsiţi ca sluga leneşă care şi-a îngropat talantul. De aceea, 
Sfântul Apostol Pavel ne atenționează: „Tu, care te lauzi cu Legea, Îl necinsteşti pe 
Dumnezeu, prin călcarea Legii!” (Rom. 2, 23). 


Duminica Ortodoxiei ne cheamă să biruim forțele păcatului şi să-L mărturisim pe 
Hristos prin viaţa noastră. Făcând aşa, cinstim într-adevăr numele de creştin şi ne 
agonisim bucurie, pace şi răsplată, pe pământ şi în ceruri. Amin. 


Înaltpreasfinţitul Ioachim, arhiepiscop al Romanului şi Bacăului - Duminica 
Ortodoxiei sau despre biruinţa prin Duh asupra sabiei 

In această zi, mai mult decât oricând, trebuie să devenim conştienţi că orice icoană 
sfințită este făcătoare de minuni. Cele mai vechi sunt mai importante pentru că au 
şi valoare istorică, iar prin ele, dincolo de binecuvântarea de a distinge chipul 


zugrăvit, întrezărim lacrimile celor care s-au rugat şi au primit vindecare, intrăm în 
comuniune cu cei care le-au purtat în războaie, ori s-au închinat lor de-a lungul 
timpului, moşi şi strămoşi ai noştri. Asta ne face să acordăm mai multă valoare 
icoanelor vechi, deşi ştim că făcătoare de minuni sunt toate, lucrarea lor depinzând 
de rugăciunea şi credinţa noastră. 


Icoana ne duce cu gândul la cel care este zugrăvit pe dânsa. De aceea icoanele îşi 
justifică prezenţa peste tot. Raportându-ne la icoane cum se cuvine, ele devin 
model şi temei al atitudinilor etice, morale, dezirabile în societate. De aceea, este 
absurd să cerem să se scoată icoanele din şcoli, dar, în acelaşi timp, să ne plângem 
că tinerii sunt imorali. Suntem datori să indicăm Calea, nu să o impunem, ci doar 
să dăm şansa tuturor la a cunoaşte Adevărul, prin Hristos şi prin Biserică. În 
Duminica Ortodoxiei în mod special, suntem chemaţi să mărturisim că prin icoană, 


prin contemplarea chipului zugrăvit în icoană, intrăm în comuniune cu sfinţii, 
devenind mai asemănători lor. 


O hotărâre milenară 


Instituirea Duminicii Ortodoxiei a fost legată de Sinodul al VII-lea ecumenic de la 
Niceea, din 787, unde s-a restabilit, formulându-se dogmatic, cultul icoanelor, 
triumful Ortodoxiei fund proclamat în mod solemn pe ll martie 843, în prima 
Duminică a Postului mare, prăznuită de atunci şi până astăzi ca Duminica Orto- 
doxiei, pentru a sublinia biruinţa dreptei credinţe asupra tuturor ereziilor. Până în 
acel moment, câţiva împărați - reprezentanţii puterii politice bizantine - s-au opus 
cinstirii icoanelor şi au ordonat scoaterea lor din lăcaşurile de închinare şi instituţii, 
persecutând pe cei care nu respectau această decizie. Acea perioadă nefastă a 
rămas cunoscută în istorie ca perioada iconoclasmului. Iconomahilor şi acţiunii lor 
s-au opus creştinii, reprezentaţi de teologi renumiţi, între care Sfântul loan Dama- 
schin şi Petru Studitul. Aceştia n-au învins prin sabie, ci prin duh. 


Ierarhii şi teologii au triumfat prin hotărârile unui sinod, principiul sinodalității 
fiind forța Bisericii. Din asta vedem că Ortodoxia trebuie să triumfe nu prin forța 
politică, exterioară ei, ci prin forță spirituală. Când Biserica, altădată, recurgea la 
puterea exterioară, ea pierdea dreptul de a se mai numi Biserica lui Hristos. Vor- 
bim, bineînţeles, de Biserica în calitatea ei de adunare văzută a credincioşilor. 


Prin urmare, triumful credinţei nu rezidă în magnificenţă (grandoarea exterioară), 
aceasta nefiind compatibilă cu statutul ei de Trup al lui Hristos, ci în cea interioară, 
spirituală, duhovnicească. E adevărat că există o strălucire exterioară şi în Biserică, 
dar aceasta vrea să arate frumuseţea, triumful credinţei în Hristos lisus, care devin 
cauza acestei forme. Podoaba exterioară a Bisericii poate fi distrusă - şi avem 
atâtea exemple în istorie -, dar credinţa cea adevărată în Dumnezeu, închinat în 
Trei Persoane Tatăl, Fiul şi Duhul Sfânt - nu poate fi înlăturată, distrusă, anean- 
tizată. 


„Veniţi şi vedeţi!“ 


Nu întâmplător se citeşte în această duminică pasajul din Evanghelia Sfântului loan 
(loan,l, 43-51) în care Filip din Galileea neamurilor, după ce întâlneşte pe lisus 
Hristos, spune prietenilor lui: „Am găsit pe Mesia“, adică Eliberatorul, Izbăvitorul, 
Mântuitorul. „Cum?, Unde?“, îl întreabă viitorii ucenici ai lui Hristos, şi Filip le 
răspunde prin acele cuvinte remarcabile: „Veniţi şi vedeţi!“. Aceste cuvinte, de la 
Hristos încoace, sunt cuvintele Bisericii, pe care le repetă şi prin care sunt chemate 
popoarele să vină şi să vadă unde locuieşte Hristos. 


Numeroşi sunt astăzi cei care pun această întrebare Bisericii, mai ales că această 
instituție divino-umană este considerată uneori învechită, caducă, fără răspuns la 
întrebările societăţii. Biserica răspunde, ca şi apostolul de altădată, prin „apostolii“ 


săi de astăzi: „Vino şi vezi!“. Dacă tu vrei să vezi în Biserică o instituţie ca oricare 
alta de pe pământ, nu vei găsi răspuns la această căutare. Însă vino şi vezi adevărul 
lui Hristos, lăsat ca tezaur umanităţii. Vino şi vezi pe Hristos, frumuseţea Sa, mila 
Sa pentru oamenii necăjiţi şi întristaţi, iubirea Sa debordantă, crucea Sa, suferinţa 
Sa. Vino şi primeşte sfinţenia evanghelică, forța sa de neînvins, care a traversat 
secole, în ciuda persecuțiilor. 


Nu veniţi să vedeţi aici păcătoşii care alcătuiesc Biserica, suferinzii ei şi unii dintre 
slujitorii ei nedemni de a fi miniştri şi administratori ai tainelor lui Dumnezeu, 
deveniți funcţionarii, nu misionarii ei, ci veniţi să vă întâlniți cu sfinţii, casnicii şi 
prietenii lui Dumnezeu, din toate timpurile şi locurile, care au manifestat prin viaţa 
lor personală idealul evanghelic, care încarnează acest ideal în viaţa eclesială, care 
au trăit ceea ce le-a indicat Hristos: izgoniri, prigoniri, necazuri, exil, torturi până 
la martiriu şi care au mărturisit şi arătat dragostea faţă de orice neam, care au fost 
în slujba şi slujirea oamenilor, întru răbdare şi smerenie. Întâlnind pe aceştia în 
Biserică, te întâlneşti cu Hristos şi-L vezi cu ochii minţii şi ai sufletului, iar aceasta 
este mult mai important decât a-L vedea cu ochii biologici. 


Triumfători pentru veşnicie 


În pericopa apostolului zilei, luată din Epistola către Evrei (cap 11, 2426; 32-40) 
sunt enumeraţi drepţii care s-au succedat în Vechiul Testament şi-n lumea harului, 
care au dat mărturie despre trăirea lor în Dumnezeu şi cu Dumnezeu: „Și ce voi 
mai zice? Căci timpul nu-mi va ajunge, ca să vorbesc de Ghedeon, de Barac, de 
Samson, de Ieftae, de David, de Samuel şi de proroci, care prin credinţă, au 
biruit împărăţii, au făcut dreptate, au dobândit făgăduinţele, au astupat gurile 
leilor, au stins puterea focului, au scăpat de ascuţişul sabiei, s-au împuternicit, 
din slabi ce erau s-au făcut tari în război, au întors taberele vrăjmaşilor pe fugă; 
unele femei şi-au luat pe morţii lor înviaţi. lar alţii au fost chinuiţi, neprimind 
izbăvirea, ca să dobândească mai bună înviere; alţii au suferit batjocură şi bici, 
ba chiar lanţuri şi închisoare; au fost ucişi cu pietre, au fost puşi la cazne, au 
fost tăiaţi cu fierăstrăul, au murit ucişi cu sabia, au pribegit în piei de oaie şi în 
piei de capră, lipsiţi, Strâmtoraţi, rău primiţi. Ei, de care lumea nu era vrednică, 
au rătăcit în pustii, şi în munţi, şi în peşteri, şi în crăpăturile pământului. Și toţi 
aceştia, mărturisiţi fiind prin credinţă, n-au primit făgăduinţa, pentru că Dum- 
nezeu rânduise pentru noi ceva mai bun, ca ei să nu ia fără noi desăvârşirea. “ 
(Evrei 11, 32-40). 


lată că Sfântul Pavel ne cheamă să vedem pe toţi aceştia în Biserica lui Hristos de 
pe pământ. Văzându-i pe aceştia, şi dând mărturie de viaţa lor în această lume fără 


modele spirituale, Îl vedem pe Hristos şi prin EL triumfăm sau ne ridicăm deasupra 
nimicniciilor acestei lumi, dând valoare primordială sfinților Ortodoxiei din care 
facem parte. (Fragment din lucrarea „Zece trepte ale pocăinţei”, Editura Filocalia, 
2015) 


IPS Teofan, arhiepiscopul Iaşilor şi mitropolitul Moldovei şi Bucovinei - Gând 
la Duminica Ortodoxiei - Fii credincios până la moarte şi vei avea cununa 
vieţii... 


În toată clipa şi în tot locul, creştinul dreptslăvitor este chemat să conştientizeze 
apartenenţa sa la Biserica lui Hristos. Duminica Ortodoxiei este ziua în care 
această conştiinţă trebuie manifestată într-un mod mai evident. 


Împărtăşindu-se de harul Sfântului Duh prin Taina Sfântului Botez, creştinul a 
mărturisit, personal sau prin intermediul naşilor, unirea cu Hristos şi lepădarea de 
puterile întunericului. Duminica Ortodoxiei este ziua în care această mărturisire 
trebuie actualizată, înnoită, întărită. Acest lucru este necesar datorită ispitirilor la 
care creştinul este supus în permanenţă, ispitiri ce vin de la lume, de la trup şi de la 
diavol. 


În prima duminică a Postului Mare, creştinii ortodocşi sunt chemaţi să înţeleagă că 
Biserica din care fac parte este corabia mânturii, bântuită de multe valuri şi furtuni. 
Puterile întunericului, manifestate în foarte multe feluri, nu îngăduie nici o clipă de 
răgaz, nici un moment de cer totalmente senin. 


În orice zi a anului, dar mai ales în Duminica Ortodoxiei, Biserica îşi sensibilizează 
fiii şi fiicele pentru o participa la strădania apărării credinţei. În general, această 
luptă este lăsată în sarcina clerului, ierarhi sau preoți. Aceştia nu pot să-şi 
împlinească în mod adecvat datoria decât înconjurați, aşa cum se cuvine, de 
membrii preoţiei universale, creştinii mireni, bărbaţi şi femei. 


În Duminica Ortodoxiei, creştinii sunt chemaţi, aşadar, să înţeleagă, mai bine zis să 
participe la lumea harului (Ilie Miniat) prezentă în Biserica lui Hristos, 
dreptslăvitoare. Taina icoanei, sfințenia moaştelor, prezenţa sfinţilor, îndum- 
nezeirea prin Liturghie, jertfa rugăciunii, iubirea de vrăjmaşi, mărturisirea fără 
teamă a adevărului sunt tot atâtea căi de participare la lumea harului din Bise- 
rică. 


Cunoaşterea adevărului de credinţă, trăirea lui cu intensitate permanent înnoită şi 
mărturisirea lui către lume constituie o altă componentă a chemării Bisericii în 
Duminica Ortodoxiei. Este, îndeobşte, ştiut că nu toţi cei botezați în Biserica 
Ortodoxă au o cunoaştere adecvată a învăţăturii de credinţă. Dintre aceştia, puţini 
sunt cei care trăiesc plenar credinţa şi sunt şi mai puţini cei care o propovăduiesc. 


Duminica Ortodoxiei este ziua în care datoria de a cunoaşte elementele esenţiale 
ale învăţăturii de credinţă se impune cu necesitate pentru tot creştinul ortodox. Este 
ziua în care trebuie subliniată necesitatea transformării vieţii personale şi 
comunitare cu adevărul de credinţă. Este ziua în care creştinul ortodox este chemat 
să înţeleagă că adevărul de credinţă, odată cunoscut şi trăit, trebuie mărturisit celor 
de aproape şi celor din depărtări. Apartenența la Biserica Ortodoxă este, aşadar, o 
mare cinste, un privilegiu, o binecuvântare. Această şansă include şi o mare 
răspundere. Este răspunsul pe care fiecare creştin ortodox îl va da la înfricoşătoarea 
judecată. Acest răspuns implică credincioşie fără compromis faţă de taina Bisericii 
dreptslăvitoare. Implică, de asemenea, înţelegere, deschidere şi, mai ales, dragoste 
față de cel care nu este, sau nu este încă, părtaş al aceleiaşi credinţe. Credincioşia 
totală faţă de Adevărul Bisericii drepslăvitoare şi capacitatea de a iubi fără limite 
pe fiecare fiinţă umană constituie crucea creştinului ortodox care are drept 
răsplată cununa vieţii. Este un lucru greu, imposibil pentru plăpânda fiinţă numită 
creştin ortodox. Însă, să nu uităm, după cuvântul Apostolului, por totul în Hristos 
Cel care mă întăreşte (Flp. 4, 13). 


“Experienţa lui Dumnezeu îţi dă curajul de a trăi, dar şi curajul de a muri. 
Ortodoxia se învaţă în Biserică şi în genunchi”. Cuvinte puternice şi de 
actualitate, în vremea spaimelor morţii, ale PS Benedict Vesa, la Duminica 
Ortodoxiei şi la pomenirea martirilor anticomuniști: “Mântuirea este de 
dimineaţă până seara” 

PS Benedict Bistriţeanul: „Vino şi vezi, ca experiență personală în Biserică” - 
Duminica Ortodoxiei (8 martie 2020, la hramul Mănăstirii „Sfinții 40 de mucenici” 
- Memorialul Gherla) 


Cuvântul de învățătură al Preasfinţitului părinte Benedict Bistriţeanul, 
episcopul-vicar al Arhiepiscopiei Vadului, Feleacului şi Clujului, rostit în 
Catedrala Mitropolitană din Cluj-Napoca, duminică seara, 8 martie 2020: 


Duminica de astăzi [întâia Duminica din Postul mare, Duminica Ortodoxiei] este 
„Ziua onomastică” a Bisericii noastre şi ne face amintire atât despre evenimente 
istorice, pornind de la Evanghelia lecturată, cât şi de la semnificația adăugată 
ulterior, dar, mai mult decât atât, socotesc că are o valoare paradigmatică. Este 
„carte de vizită” pentru ce înseamnă viaţa în Biserica noastră. Şi zic că este „carte 
de vizită”, referindu-mă la două evenimente care socotesc că ar caracteriza foarte 
bine conţinutul zilei de astăzi. Primul element este chemarea, iar al doilea element 
este însăşi experienţa. 


Vino şi vezi! 


Ortodoxia înseamnă experienţă. “Vino şi vezi”, cuvintele Sfântului apostol Filip 
către prietenul său bun, Natanael, descriu tocmai această înţelegere, această pers- 
pectivă pe care o are Biserica noastră. Nu se poate învăţa Ortodoxia în bibliotecă, 
nu se poate învăţa Ortodoxia nici măcar în Facultăţile de Teologie. Ortodoxia se 
învaţă în Biserică şi în genunchi. Şi aş zice că, pornind de la pericopa evanghelică 
de astăzi, putem identifica trei momente, trei elemente care sunt esenţiale în 
asumarea credinţei ortodoxe ca experienţă. 


Dar, mai întâi, să definim ce înseamnă credinţa ortodoxă ca experienţă. Nu în- 
seamnă altceva decât că avem şansa să-L vedem pe Dumnezeu. Şi cred că toţi cei 
care sunt în această seară la biserică, suntem conştienţi de acest lucru, că nu există 
un fel mai înalt, mai cuprinzător, mai ultim decât acela de a ne întâlni cu Dumne- 
zeu. Toţi ne dorim să ne întâlnim cu Dumnezeu. Având conştiinţa că, atunci când 
ne întâlnim cu Dumnezeu, totul prinde sens, totul se dezleagă din mintea şi din 
inima noastră şi din viaţa noastră. Este căutarea noastră a creştinilor şi nu numai, 
pentru că, până la urmă, toţi cei care au trăit în decursul istoriei, conştient sau 
inconştient, L-au căutat pe Dumnezeu. Până şi în păcat îl căutăm pe Dumnezeu. E 
adevărat, în sens strâmb, în sens invers, dar nu ne dorim altceva decât să-L „pi- 


păim” pe Dumnezeu. Ne aducem aminte de Arghezi: “Vreau să te pipăi şi să urlu: 
este!“. 


Și acum ziceam că sunt trei elemente foarte importante în fragmentul evanghelic 
pe care l-am auzit astăzi la Sfânta Liturghie, care să ne ajute în această cale a 
experienţei, a întâlnirii cu Dumnezeu. 


—> Primul lucru foarte important, subliniat de evanghelistul loan, este acesta: 
necesitatea cercetării Scripturii. 


Filip îi spune lui Natanael: “Am aflat pe Acela despre care au scris Moise în Lege 
şi proorocii, pe lisus, fiul lui losif din Nazaret“. Ei îl cunoşteau într-un mod 
nedeplin pe Hristos, cel care avea să vină din Scriptură, din lectura lor sistematică, 
serioasă, din studiul şi preocuparea pentru cuvântul lui Dumnezeu. Cuvântul lui 
Dumnezeu este spovedania Lui, de aceea nu se cade să existe casă fără Sfânta 
Scriptură, fără Noul Testament şi mai mult decât atât, fără să fie lecturat Noul 
Testament. 


Poate sunt un pic nostalgic, dar îmi aduc aminte de vremurile frumoase de când 
mama sau tata în casă citea Scriptura pentru ceilalţi, pentru copii şi pentru întreaga 


familie, moment care se constituia ca un fel de liturghie în familie, lucrare comună 
de simţire a lui Dumnezeu. Şi când se citea Scriptura, poziţia şi atmosfera era una 
specifică, nu era ca şi atunci când citim un ziar, sau un roman, sau altă lucrare. 
Aşadar ei cercetau Scripturile, era modul lor sincer şi la îndemână prin care-L 
căutau pe Dumnezeu. 


Când cineva este plecat foarte departe şi ne trimite o scrisoare - şi eu făceam 
cândva acest lucru, mai puţin acum - dar când citeşti ceva de la un om drag, nu nu- 
mai că citeşti, dar simţi, îl simţi din cuvinte, din cerneală, din hârtie. Şi pui la loc 
de cinste scrisoarea, până când va veni acel cineva mai aproape de tine, ca să-l vezi 
şi să-l atingi şi să-l îmbrăţişezi şi să te bucuri de el. Aceasta este Scriptura pentru 
noi, scrisoarea de dragoste a lui Dumnezeu, mai înainte ca EI să vină complet, 
Mângâictor, total şi sigur în viaţa noastră. 


> Al doilea element: sinceritatea căutării noastre. 


Domnul Hristos îl caracterizează pe Natanael drept om în care nu este vicleşug. 
Când Îl cauţi sincer pe Dumnezeu, crezi, ai această nădejde că Dumnezeu, văzân- 
du-ţi râvna, ţi Se va descoperi, mai mult decât poţi tu să-ţi închipui. Dar să-L cauţi 
cu sinceritate şi să nu te fereşti de ceea ce EI îți spune mai înainte, dacă vrei lucrul 
acesta. 


Pentru că ne zice Sfântul apostol Pavel: “Înfricoşător lucru este să cazi în mâna lui 
Dumnezeu“. Cine vrea să-L afle pe Dumnezeu nu se fereşte de ceea ce-i pune 
Dumnezeu înainte, şi se duce cu curaj şi cu sinceritate. Şi zice: Doamne, nu vreau 
nimic în viaţa asta decât pe Tine! Pentru că înţelege că atunci când Dumnezeu este 
prezent în viaţa lui nu mai are nevoie de nimic, sau oricum celelalte îşi află rostul, 
se aşca-ză în matca lor. 


= Și apoi, cel de-al treilea element, care, iarăşi, mi se pare foarte important, 
este străduința de a-L afla pe Dumnezeu în intimitate, în genunchi. 


Îi spune Domnul lisus lui Natanael: “te-am văzut când erai sub smochin“. Există 
multe explicaţii pentru acest cuvânt enigmatic dar probabil că cea mai frumoasă 
explicaţie, şi zic eu că şi reală, este că acolo, sub smochin, el trăise sau îi spusese 
lui Dumnezeu ceva foarte intim. Și numai cineva care este mai mult decât om 
putea să-i dezvăluie taină pe care el o trăise acolo. 


Și apoi, cele mai frumoase lucruri pe care noi le trăim cu Dumnezeu, acolo sunt, în 
genunchi. Zic încă o dată, nu lecturând la nesfârşit cărți de rugăciuni, care de altfel 


ne sunt puse înainte şi ne ajută, ci vorbind şi cu EI, ca şi cu un prieten bun. Și cum 
vorbeşti tu cu un prieten bun? Câteodată îi mai spui tu ceva, dar altădată mai şi 
taci, pentru că EI să-ţi spună. Nu-i vorbeşti întruna, cerându-i sau chiar şi mul- 
țumindu-i pentru multele lucruri bune pe care ţi le dă. Dacă tu vorbeşti întruna, 
Dumnezeu nu mai are loc ca să-ţi spună şi ţie ceva. Momentul acela tainic de rugă- 
ciune, seara şi dimineaţă, sau când reuşim, în faţa lumânării, într-o atmosferă altfel 
decât cea pe care o trăim în fiecare zi, şi cu insistenţă, este cel care aduce cerul pe 
pământ. 


Și vă mărturisesc că citesc pe la părinţi, văd de ce insistă atât de mult pe această 
rugăciune, şi toţi la unison, deşi într-o formă personală, toţi la unison spun că nici o 
bucurie pe lumea aceasta nu este mai mare decât aceea pe care ei au trăit-o acolo în 
genunchi, în taină, în faţa lui Hristos. 


Venim la biserică, şi bun lucru facem, dar, dacă nu ne plecăm genunchii mai 
înainte sau în timpul, sau printre, în chilia noastră, în camera noastră în faţa icoa- 
nei, nu suntem pregătiți nici pentru biserică. Şi la biserică venim ca pentru un 
spectacol frumos, dar nu reuşim să ne adunăm sub nici o formă. Cine reuşeşte să se 
plece înaintea lui Hristos, în cămăruţa lui, în taină, în ascuns, reuşeşte şi să trăiască 
Liturghia şi slujbele Bisericii. 


Cel ce are experienţa lui Dumnezeu, are şi motive pentru a nu se teme de moarte. 
Şi acum fac legătura cu sărbătoarea de mâine. Îi prăznuim pe Sfinţii 40 de mu- 
Cenici, zi în care facem amintire şi de toți mărturisitorii din temniţele comuniste. Şi 
zic acum lucrul acesta: cine are un motiv consistent pentru a muri, are şi un motiv 
consistent pentru a trăi. Şi socotesc că cel mai consistent motiv pentru a muri dar şi 
pentru a trăi este experienţa lui Dumnezeu. 


Cei care au fost în închisorile comuniste, foarte mulţi dintre ei, prin suferință au 
trăit această experienţă a lui Dumnezeu. Dacă ne gândim, bunăoară, la monahul de 
la Rohia, Steinhardt, care îşi intitulează memoriile “Jurnalul fericirii” - pardoxal! - 
nu în vreme de pace, nu în vreme de belşug, ci în vreme de suferință maximă, în 
închisoare, acolo unde aveai toate şansele să nu mai ieşi niciodată, şi probabil că 
acolo îşi asumau această realitate, că nu vor mai ieşi niciodată. ȘI, îşi numeşte 
această perioadă “Jurnalul fericirii“, pentru că acolo L-a întâlnit pe Dumnezeu. 


Valeriu Gafencu, şi mulți alții. Experienţa lui Dumnezeu acolo unde nu te aşteptai: 
în suferință. Şi oamenii aceştia au trăit experienţa - aşa cum zice într-un cuvânt 
Părintele Sofronie - “ca o mângâiere a lui Dumnezeu, ca o fereastră înspre cealaltă 
realitate”. Pentru că atunci când suferi, înţelegi că nu eşti veşnic pe pământ şi că 


Dumnezeu te cheamă la altceva. Nimeni nu-şi doreşte suferinţa, nici eu nu-mi 
doresc suferinţa, însă părinţii Bisericii, care au trăit această realitate, ne arată ca su- 
ferinţa este un dar de la Dumnezeu. E greu să insist asupra acestei realităţi, pentru 
că eu însumi mă tem de această suferinţă. 


Însă, ziceam că experienţa lui Dumnezeu îţi dă curajul de a trăi, dar şi curajul de a 
muri. Zic lucrul acesta în vremuri în care spaimele de tot felul par să ne înconjoare. 
Socotesc că vremea care este acuma este şi o radiografie pentru ce suntem noi: 
cum stăm înaintea vieţii, şi cum stăm înaintea morţii, dacă este să vină? Important 
este nu să prelungim viaţa la nesfârşit, important este să fim capabili să trăim ca şi 
când astăzi este ultima zi din viaţa mea, să acceptăm ceea ce trăia Sfântul apostol 
Pavel, când le spunea filipenilor, ca “pentru mine viaţa este Hristos, iar moartea 
este câştig“, “voiesc să mor, să mă duc mai repede, dar vă este mai de folos să 
rămân cu voi” - perspectiva asupra vieţii şi asupra morţii, tocmai pentru că L-a 
văzut pe Hristos, a avut această experienţă; şi nu se mai temea de nimic. Ştia să 
trăiască, dar, la nevoie, ştia şi să moară. 


Astăzi este ultima zi din viaţa mea - cum am trăi noi această viaţă, dacă am avea 
această conştiinţă? Astăzi este ultima Vecernie din viața mea, şi nu o zic în sens 
pesimist. Dimpotrivă! Pentru a trăi intens fiecare moment, în fiecare clipă. Şi repet 
acest cuvânt, tot al părintelui Sofronie, care zice că “mântuirea este de dimineaţă 
până seara”. Fiecare zi este sinteza vieţii noastre, este timpul mântuirii, de dimi- 
neaţă până seara. 


Suferinţa celor din închisorile comuniste a fost o şcoală pentru ei, o întâlnire cu 
Dumnezeu. Şi, am pomenit de Nicolae Steinhardt. În prefața “Jurnalului 
fericirii” el ne arată trei metode, prin care cei care au fost puse la cazne au 
rezistat. Și el le numeşte în afara credinţei. Pentru oameni obişnuiţi. Dar eu aş 
zice că nu se află nici una din cel trei metode străine de ceea ce se numeşte 
credinţă. 


» Şi, prima metodă, zice el aşa: “cine intra în puşcărie, îşi asuma condiţia 
morţii dintr-o dată ” şi el se considera deja un om mort. Şi pe un om mort 
nu-l mai poţi ataca, nu-l mai poţi răni cu nimic. Şi, în felul acesta, căpăta o 
oarecare imunitate Jaţă de toate relele care li se întâmplă în jur. 


Dar cu aş merge mai departe. Această conştiinţă este de fapt una ascetică, că este 
nevoie să ne gândim la moarte, că mâine sau peste cinci minute poate să plec la 
Domnul - dar nu ca să ne înfricoşăm, zic încă o dată, ci ca să trăim momentul, să 


ne lăsăm în braţele lui Dumnezeu: “Cum vrea Domnul! Voia Lui să fie şi peste mi- 

ne . 


» Cea de-a doua metodologie, o numeşte el, a neadaptatului, şi, mai mult, a 
zurbagiului, a visătorului. 


Cine este neadaptatul? Cel care nu vrea nicidecum să intre în sistem. Nu se poate 
împăca cu sistemul şi atuncea el trece dincolo. Se eliberează de sistem şi trăieşte 
într-o lume paralelă şi din orice suferinţă el face motiv de bucurie. 


Și aici iarăşi zic că nu este lipsit de fundament religios şi de fundamentul credinţei. 
Înţelegem că, pentru un astfel de om, viaţa de aici nu este totul şi că, până la urmă, 
orice i s-ar întâmpla, Împărăţia lui Dumnezeu este dincolo şi aia nu i se va lua de la 
el, dacă i se va dărui şi va sta în braţele lui Hristos. 


» Şi, cea de-a treia metodologie o numeşte el a luptătorului, cel care luptă pur 
şi simplu. Ba mai mult decât atâta, pe cât e răul mai mare, capătă putere să 
lupte şi mai tare, şi mai tare. 


Parcă această metodologie ne este mai la îndemână. Suntem dispuşi în zilele noa- 
stre la orice se întâmplă să luptăm, să reacţionăm, să facem reforme, să schimbăm, 
să punem lucrurile la punct şi, dacă se poate, foarte repede. Şi acest lucru aş zice că 
nu e lipsit de fundament religios. 


Dar, altfel, mă întrebam: A fost Hristos revoluţionar? A fost Hristos reformator? Şi 
îndrăznesc să zic: da, a fost! Dar nu în varianta lumii, care vede rezolvarea pe din- 
afară şi nu vrea nicicum să intre înăuntru. Metodologia lui Hristos, reforma lui 
Hristos a fost dinspre înăuntru în afară. Şi n-aş vrea să dau mai multe exemple, 
decât unul singur: “Fericiţi cei curaţi cu inima, că aceia vor vedea pe Dumnezeu”. 
Asta este tema meditaţiei din această seară. Aceasta este reforma lui Hristos: 
“Fericiţi cei curaţi cu inima, că aceia vor vedea pe Dumnezeu”. Acesta este gândul 
cu care aş vrea să plecăm acasă. 


Gândindu-ne la mărturisitorii din temniţele comuniste, pe care îi prăznuim în 
aceste momente, ne aducem aminte de ei, vedem cum şi-au sfârşit viaţa şi le 
urmăm credinţa, pe linia indemnului Sfântului apostol Pavel. 


Și, pentru că astăzi este ziua de 8 martie, aş vrea să vă lecturez două texte cu pri- 
vire la două femei puternice din această perioada comunistă. De regulă, se vorbeşte 
foarte mult, când vine vorba despre rezistenţă, de bărbaţi, dar se vede că femeile n- 


au fost mai prejos. Dimpotrivă! Şi această zi le-o dedicăm lor în mod special, şi 
aceste ultime lecturi, lor le dedic. 


Este vorba de cunoscuta Elisabeta Rizea şi de Aniţa Nandriş-Cudla, cea dintâi din 
zona Muscelului, cea de-a doua din Bucovina. 


Zice Elisabeta Rizea într-un interviu: “Mi-au luat tot comunişţti. Ginerele, cuscrul, 
toți au făcut puşcărie pentru că eu am dat de mâncare la partizani. 


Mă aducea lumea cu ţoala acasă. Ultima dată, a venit căpitanu cu bastonul de cau- 
ciuc şi o curea pe mână. “Spune!” N-am spus. “Îţi dau 300 de lei!”, “Domnule 
căpitan, eu nu sunt Iuda, să-i vânz pe 30 de arginţi...” M-a trântit pe jos. M-a legat 
şi m-a bătut cu cauciucu”, de la ceafă la călcai, şi pe stânga, şi pe dreapta. Da” n-am 
luat banii lui. 


Apoi, m-au suit legată pe un scaun, de pe scaun pe masă, de pe masă, pe alt scaun. 
Mi-a zvârlit basmaua din cap. “Spune!” Purtam coada cu funtă. Mi-au aruncat fota 
şi am rămas în ile. Mi-a legat coada sub cârligu' de lampa din casa boierului. 
Coada era groasă. Eram şi eu altfel la 38 de ani... Căpitanu mi-a tras scaunu”, 
ălălalt mi-a tras și masa. Coada mi-a rămas în cârlig şi eu am căzut la pământ. Aşa 
mi-au smuls păru'. Am făcut tratament şi nu mi-a mai crescut. Da” tot nu i-am 
vândut. Dacă vorbeam omorau jumătate de sat. 


După ce mi-au tras masa de sub picioare, au început să mă bată cu un băț până la 
sânge. Mi-au rupt câteva coaste şi am leşinat. Făceam cruce cu limba în cerul gurii 
şi mă rugam la Dumnezeu să mă ajute, să nu spun nimic. Am aşa o credinţă de 
mare în Dumnezeu: întăreşte-mă Doamne, cum m-ai întărit până acum. Trei zile 
dacă mai trăiesc, da” vreau să ştiu că s-a limpezit lumea”. 


Și, acum cea de-a doua lectură: 


Aşa că puterea lui Dumnezeu e tare mare şi am cunoscut-o mult, totdeauna, dar 
mai mult cât am fost pe meleagurile cele amare. Mult am suspinat cu amar şi m-am 
rugat la Dumnezeu să-mi ajute să pot trece peste greutăţile câte îmi stau înainte şi 
cu puteria şi ajutorul lui le-am trecut toate. 


În toiul nopţii patru bărbaţi din trupele NKVD, îmbrăcaţi în negru, au intrat în casa 
Aniţei; au fost ridicaţi copiii şi soţul acesteia, Chirică Cudla; cea mai mare griță a 
Aniţei era mama sa, care era paralizată pe pat de câţiva ani buni; se gândea cum se 
va descurca cu ea, pentru că greutatea drumului va fi cumplită pentru ea; dar nici 


nu se îndura să o lase singură şi neajutorată; dintr-o dată, cei patru bărbaţi i-au 
spus: „lasă, nu o mai îmbrăca, ea rămâne. Îmbrăcaţi-vă voi şi plecăm. Atunci am 
slăbit cu totul şi nu am mai ştiut ce-i cu mine. Adinioară mă zbuciumam ce am să 
fac cu ea la drum, că i-a fi sărmana ei tare greu, dar acum mi-i şi mai greu în suflet 
şi inima cum să o las eu pe mama mea scumpă, bolnavă fără nime lângă dânsa. Ea 
nu se poate sărmana stăpâni singură, nu poate să facă un pas să-şi ia o lingură de 
apă singură. 


Dar duşmanii nu m-au lăsat să mă gândesc. M-a prins unu de spate şi m-a repezit 
spre uşe să ies cât mai repede. Eu m-am întors peste el, am cuprins-o pe mama 
strâns şi am sărutat-o. ( ...) Să o las pe mama bolnavă în pat, care nu se putia 
stăpâni singură, fără nime lângă dânsa şi să fu răpită, ca de nişte fiare crunte, fără 
suflet şi fără nici un pică de milă. Mă gândiam chiar atunci că mult mai bine ar fi 
să-mi deie un plumb, să nu văd, să nu ştiu că a rămas în casă scumpa mea mamă, 
amărâtă, necăjită, străină, între patru păreţi, fără nime lângă dânsa”. Dragostea de 
mamă o va urmări în toţi aceşti ani de surghiun: „Această durere în suflet m-a 
muncit mai rău decât toate greutăţile câte le-am petrecut”. 


Luând exemplul lor, ne retragem spre casele noastre în atmosfera de taină. 


[> 


Ii mulţumim lui Dumnezeu pentru această săptămână din Postul mare. Amin 

PS Benedict Bistriţeanul: „Noi suntem beneficiarii jertfei înaintaşilor noştri” 
9 martie 2020 


Cuvântul  Preasfințiţului părinte Benedict Bistriţeanul, episcopul-vicar al 
Arhiepiscopiei Vadului, Feleacului şi Clujului, rostit în Ziua comemorării Deţi- 
nuților politici Anticomuniști, luni, 9 martie 2020, la Monumentul Rezistenței 
Anticomuniste, situat în Parcul Central „Simion Bărnuţiu” din Cluj-Napoca: 


Îi comemorăm astăzi pe cei care, într-o istorie foarte recentă, au reprezentat şi au 
arătat ce înseamnă România frumoasă, demnitatea ei, întru cele ale credinţei şi ale 
neamului nostru. Şi, prin celebrarea această liturgică, transformăm istoria într-o 
realitate prezentă, pentru că la orice rugăciune pe care noi o săvârşim, dincolo de 
caracterul comemorativ, anamnetic, se întâmplă şi această chemare întru prezența 
pe care noi o numim epicleză, istoria devenind parte din viaţa noastră. 


Noi suntem beneficiarii jertfei pe care înaintaşii noştri au făcut-o, suferind ca să 
păstreze acest filon esenţial al demnităţii noastre în decursul timpului şi să ajungă 
până în zilele noastre. Vremurile au fost grele, iar pentru noi, cei mai tineri, din 
generaţiile mai noi, ne este greu să intrăm în tot ceea ce s-a întâmplat atunci, altfel 
decât lecturând sau stând faţă în faţă cu cei care încă mai sunt printre noi şi ne pot 
da mărturie despre suferinţele pe care ei înşişi le-au traversat. 


ŞI gândul pe care aş dori să îl exprim acum provine de la unul dintre cei care el 
însuşi a suferit în această formă - şi anume monahul de la Rohia, Nicolae Stein- 
hardt. 


In faimoasa sa carte, Jurnalul fericirii, descriind paradoxal această cunoaştere a lui 
Dumnezeu, această întâlnire cu Dumnezeu prin suferință, ne spune că existau trei 
mijloace principale prin care cineva putea să supravieţuiască în faţa unor asemenea 
orori. 


Prima „metodologie” pe care el o exprima acolo este asumarea morţii dintru înce- 
put. Când cineva era condamnat, de la început se considera asemeni unui mort, iar 
unui mort nu poţi să îi mai faci nimic. De aceea, căpătau imunitate faţă de orice 
agresiune care se întâmplă din exterior. 


Cea de-a doua „metodologie” pe care el o exprima este cea a neadaptatului. Pentru 
cineva care intră într-un asemenea sistem, într-o asemenea situație, pur şi simplu 
evada într-o altă realitate paralelă care părea să fie mai frumoasă şi descrie această 
a doua metodologie drept cea a zurbagiului, a celui care trăia într-o realitate 
superioară. 


Și cea de-a treia era a luptătorului, care odată cu creşterea în intensitate a agre- 
sivităţii, creştea şi puterea de luptă. 


Și el numeşte toate aceste trei, dincolo de soluţia mistică a credinţei, însă eu zic că 
toate aceste trei de fapt sunt însoţite şi sunt generate de credinţă. Pentru că, dacă în 
prima situaţie, a-ţi asuma moartea era o metodă de a supravieţui, zic şi eu că, din 
punct de vedere religios, suntem chemaţi să socotim fiecare zi ca ultima zi din via- 
ţa noastră, în aşa fel încât să o preţuim deplin. 


In ce priveşte cea de a doua „metodologie”, a neadaptării într-un sistem şi a privirii 
într-o altă realitate, este din nou inspirată din credinţa pentru că noi nu suntem 
cetăţeni permanenţi ai acestei lumi, ci suntem trecători înspre o altă realitate. 


lar cea de a treia, a luptătorului care îşi manifeste spiritul justițiar, din nou este ins- 
pirată din credinţa, pentru ca Dumnezeul nostru este un Dumnezeu al dreptăţii, 
numai că dreptatea, schimbarea pe care El o aduce nu este dinspre în afară înspre 
înăuntru, ci este dinspre înăuntru înspre în afară. 


Toţi cei care au petrecut un timp mai scurt sau mai lung în închisorile comuniste 
sau au fost pur şi simplu hărțuiţi, s-au folosit de această metodă mistică a credinţei, 


să o numim aşa. 


ŞI pe ei îi comemorăm astăzi, pe unii care au murit în închisorile comuniste, în 
lagăre, dar şi pe ceilalţi care, pur şi simplu, o viaţă întreagă au trăit în acest sistem 
absurd de opresiune, luându-le ceea ce le era mai de preţ, libertatea. 


Iar celor care astăzi mai sunt în viaţă le aducem omagiile nostre şi cinstea noastră 
şi încercăm, atât cât este posibil, să ne folosim de experienţa lor, mai ales noi, cei 
mai tineri, generaţiile de după, în aşa fel încât lucrurile să nu se mai întâmple aşa 
cum s-au întâmplat atunci. Îl rugăm pe Dumnezeul vieţii să le facă parte de odihnă 
celor care au murit în aceste condiţii, iar pe cei care sunt în viaţă să-i întărească, să 
le dea sănătate şi să-i ocrotească în toată lucrarea pe care ei o au de făcut. Amin! 


“Cu mântuirea nu ne putem juca! Nu putem arde tămâie şi la idoli, şi la 
sfinţi”. PS Macarie, Drăgoi - adevăruri dureroase despre Ortodoxia în lumea 
idolatră de astăzi: “Nu am ajuns noi să trăim în vremuri în care raţiunea şi 
bunul simț sunt sfidate în modul cel mai strident? Cum altfel să înţelegi legile 
care desfiinţează familia, care desființează diferenţa dintre femeie şi bărbat?” 


16.03.2019 
Mărturie de ortodoxie într-o lume idolatră şi iconoclastă ! 


În Duminica Ortodoxiei am dat cu toţii o mărturie de credinţă prin procesiunea cu 
icoanele. Astfel, am împărtăşit harul, lumina şi frumuseţea Ortodoxiei pe aceste 
meleaguri, dând o mărturie de Ortodoxie celor cu care convieţuim în această lume 
secularizată, în această lume iconoclastă şi idolatră, în această lume care a uitat 
chipul lui Dumnezeu şi care, prin urmare, uită chipul şi firea adevărată ale omului. 


Dar ce înseamnă, mai exact, că trăim într-o lume secularizată, iconoclastă şi 
idolatră? Înseamnă că omul, de îndată ce se desparte de harul dumnezeiesc, cade 
pradă idolatriei şi îşi pierde rațiunea, ajungând să trăiască nu doar nelegiuit, din 
perspectiva poruncilor lui Dumnezeu, ci chiar împotriva firii. 


1 Duminica Ortodoxiei, 25 februarie 2018, în biserica parohiei ortodoxe române „Naşterea 
Maicii Domnului şi Sfnţii cuvioşi Grigorie Decapolitul şi Nicodim cel sfnţit de la Tismana ” din 
Copenhaga, Danemarca. 


Nu există cale de mijloc în această privinţă. Nu putem fi depărtaţi de Dumnezeu şi 
lipsiţi de har şi, totodată, să continuăm să alcătuim o societate întemeiată pe bine, 
pe dreptate, pe rațiune. Istoria neamului omenesc, aşa cum o vedem în Sfintele 
Scripturi, ilustrează din plin această realitate, această lege duhovnicească. 


Pierderea harului este urmată de căderi grele 


Neamul omenesc de dinaintea Legii date lui Moise a rătăcit atât de cumplit, încât a 
fost nevoie de un potop care să înece şi să spele toată ruşinea faptelor strigătoare la 
cer ale strămoşilor noştri. Sodoma şi Gomora căzuseră atât de rău în adâncul rău- 
tății, încât, din iubire pentru om, Dumnezeu a pierdut aceste cetăţi în foc şi pu- 
cioasă, pentru a nu rămâne ceva de pe urma acestor aşezări. 


După Legea dată poporului israelit, avem în mărturiile date de prorocii mari şi mici 
istoria căderilor, negărilor, regăsirilor şi recăderilor acestui popor de la faţa lui 
Dumnezeu. Avem plângerile lui leremia, atât de pătrunzătoare, avem psalmii plini 
de durere şi de pocăință, avem istoriile sfinte din Cartea Regilor sau din alte cărți 
care ne arată că pierderea harului este urmată de căderi grele, de nelegiuiri de 
neînchipuit făcute de cei chemaţi la înalta demnitate de popor ales, nelegiuiri care, 
la rândul lor, atrag nenorociri, războaie, foamete, luări în robie şi alte plăgi. 


Odată cu întruparea Mântuitorului, neamul omenesc este restaurat deplin în demni- 
tatea sa de chip şi asemănare a lui Dumnezeu. Şi am fost martori, un răstimp relativ 
îndelung, ai unei răspândiri a creştinismului în lume, ai unui [a]flux de har, care a 
îmblânzit neamuri sălbatice, de neînchipuit. Să ne gândim, de pildă, la strămoşii 
popoarelor nordice, la cumplitul neam al vikingilor, la cruzimea recunoscută a 
acestora şi la idolatriile sângeroase care ţineau loc de religie. 


Puterea Bisericii a fost într-atât de mare, încât a transformat şi astfel de neamuri, 
aducându-le sub umbra Crucii şi a harului. 


Dar, urmare a îndepărtării omului de Dumnezeu, valul creştinismului a intrat în 
reflux. Popoarele îmblânzite odinioară de Cruce au început să uite, iar apoi să se 
dezică tot mai vehement de ea. Aceasta este secularizarea, de fapt o scoatere a lui 
Dumnezeu şi a poruncilor Sale din viața omului, din viața societăţii, care, treptat, 
începe să funcţioneze după alte principii, după alte idealuri. Dar care idealuri? În 
lipsa lui Dumnezeu, aceste idealuri sunt, de fapt, idoli. Sunt „valori” seculare, cum 
ar fi dominarea altora, avuţia, plăcerea, iar apoi căderea în cele împotriva firii. 


Nu există a treia cale! 


Nu există a treia cale! Nu există altă cale, pentru cine se îndepărtează de la harul 
lui Dumnezeu! Nu poţi să fu şi cu Mamona şi cu Dumnezeu! Această ordine 
socială pe care o vedem în lumea occidentală şi pe care de multe ori o invidiem, 
gândindu-ne la dezordinea şi neorânduiala din țară, este doar o aparenţă, iar acest 
lucru este tot mai evident. Căci nu am ajuns noi să trăim în vremuri în care rațiunea 
şi bunul simţ sunt sfidate în modul cel mai strident? Nu este vizibil că, din ce în ce 
mai mult, se trăieşte şi se conduce după legi şi reguli care desfinţează natura umană 
şi care destabilizează profund înseşi fundaţiile pe care orice societate umană stă? 


Cum altfel să înţelegi legile care desființează familia, care desființează diferenţa 
dintre femeie şi bărbat ? Cum altfel să înţelegi amestecarea haotică şi hazardată a 
neamurilor prin deschiderea fără discernământ a graniţelor? Nu trăim, oare, deplin 
într-o lume descrisă astfel de Sfântul apostol Pavel: „Pentru că, cunoscând pe 
Dumnezeu, nu L-au slăvit ca pe Dumnezeu, nici nu l-au mulțumit, ci s-au rătăcit în 
gândurile lor şi inima lor cea nesocotită s-a întunecat. Zicând că sunt înţelepţi, au 
ajuns nebuni. Şi au schimbat slava lui Dumnezeu celui nestricăcios cu asemănarea 
chipului omului celui stricăcios şi al păsărilor şi al celor cu patru picioare şi al târâ- 
toarelor. De aceea Dumnezeu i-a dat necurăției, după pofele inimilor lor, ca să-şi 
pângărească trupurile lor între ei, ca unii care au schimbat adevărul lui Dumnezeu 
în minciună şi s-au închinat şi au slujit făpturii în locul Făcătorului, care este 


binecuvântat în veci, amin! Pentru aceea, Dumnezeu i-a dat unor patimi de ocară, 
căci şi femeile lor au schimbat fireasca rânduială cu cea împotriva frii; asemenea şi 
bărbaţii, lăsând rânduiala cea după fire a părţii femeieşti, s-au aprins în pofta lor 
unii pentru alţii, bărbați cu bărbaţi, săvârşind ruşinea şi luând cu ei răsplata cu- 
venită rătăcirii lor” (Romani 1, 21-27)? 


Acestea le vedem cu ochii noştri, le trăim şi le mărturisim cu durere şi dragoste şi 
cu gândul la mântuirea tuturor. Odată ce renunțăm la adevărul dumnezeiesc şi ne 
luăm după minciună, căderea este inevitabilă, nu doar în cele nelegiuite, ci şi în ce- 
le împotriva naturii noastre. 


Cu mântuirea nu ne putem juca 


De aceea, cu atât mai mult, noi avem o responsabilitate faţă de adevăr, față de crea- 
ţia lui Dumnezeu, față de mântuirea noastră şi a aproapelui nostru. 


Avem o datorie sfântă de a da mărturie acestei lumi secularizate şi idolatre, care 
alunecă tot mai iute pe calea stricăciunii şi a pierzării, asupra rostului omului, asu- 
pra chemării şi demnităţii sale. Avem o vocaţie profetică de a fi martori ai dreptății 
lui Dumnezeu, ai lumii celei nevăzute pe care o mărturisim în Crez. Fiecare după 


măsura sa, la locul său, cu înțelepciune, cu dragoste evanghelică, dar şi cu fer- 
mitate, căci mântuirea nu este opțională, cu mântuirea nu ne putem juca. Nu putem 
fi şi secularizați, şi în Biserică, şi ghidându-ne după minciuna acestei lumi, şi 
închinându-ne la sfintele icoane. Nu putem arde tămâie şi la idoli, şi la sfinți. Să ne 
ajute Bunul Dumnezeu să înţelegem aceasta şi să ne punem, cu hotărâre, sub 
umbra aripilor dumnezeieşti, lepădând orice părtăşie cu lucrarea întunericului şi a 
răutăţii! 


Cinstirea icoanelor, în special astăzi, dar nu numai, este o mărturie de credință ade- 
vărată într-o lume iconoclastă şi idolatră, într-o lume care a uitat Chipul lui Dum- 
nezeu şi, prin urmare, uită şi adevăratul chip şi adevărata fire ale omului. Pentru că 
icoana nu este doar despre reprezentarea lui Dumnezeu. /coana este o fereastră 
către un alt univers, către lumea cea nevăzută pe care o mărturisim în Crez. Aşa- 
dar, prin icoană avem o străvedere despre lumea de care aparținem, de fapt despre 
destinația vieții noastre şi despre cine suntem noi cu adevărat. De aceea, res- 
pingerea icoanelor nu înseamnă doar refuzul unei reprezentări prin imagine a 
Cuiva, fie EI şi Dumnezeu, ci înseamnă o orbire duhovnicească, o negare şi o 
dezicere de lumea celor nevăzute, de împărăția harului. 


Prin procesiune, prin acest act de mărturie publică, împărtăşim şi celor de aici din 
harul şi din frumuseţea Ortodoxiei noastre. Nu de puţine ori, cei străini de Orto- 
doxie au devenit interesaţi intrând în contact, la început, cu frumuseţile acesteia. 


(Macarie, Drăgoi, episcopul Europei de Nord, Să topim ghețarii sufletului! 10 
ani cu Hristos în Scandinavia, Editura Sophia, 2018) 


Preasfinţiţul Macarie despre reacţia duhovnicească la criza coronavirusului - 
mesaj important de încurajare şi întărire în credinţă şi dragoste în zilele de 
cernere: “În vremuri de încercare trebuie să strângem rândurile. Orice s-ar 

întâmpla, noi, păstorii vă suntem alături, vă slujim şi nu vă abandonăm!” 


8.03.2020 


- 


PS părinte episcop Macarie: „Ne temem că lumea va intra în carantină, însă 
ar trebui sa ne temem și mai mult să nu intrăm în carantină spirituală” 


În prima duminică a Postului mare, Duminica Ortodoxiei, 8 martie 2020, Prea- 
sfințitul părinte episcop Macarie al Episcopiei Europei de Nord s-a aflat în parohia 
românească din Copenhaga. lerarhul român a săvârşit Sfânta Liturghie împreună 
cu un sobor de preoţi şi diaconi și a citit, după Evanghelie, pastorala Sfântului Si- 
nod. 


După slujbă, credincioşii s-au închinat la icoana Maicii Domnului - Arătătoarea 
Căii, aşezată în biserica românească din capitala daneză, venerând şi icoana relic- 
var a Sfântului sfințit mucenic Haralambie, izbăvitorul celor afectaţi de molime și 
epidemii. 


Cu acest prilej, Preasfinţitul Macarie a rostit un cuvânt de încurajare pentru toţi cei 
prezenţi, spunând: „Este o mare binecuvântare şi bucurie pentru noi toți să îl avem 
în mijlocul nostru pe Sfântul sfințit mucenic Haralambie, a cărui icoană relicvar am 
adus-o spre închinare. După cum cunoaşteţi, Sfântul sfințit mucenic Haralambie 


ocroteşte comunitatea noastră euharistică din oraşul suedez Kalmar, iar această 
icoană relicvar am aşteptat-o să sosească din ţară cu ocazia prăznuirii hramului 
parohiei, însă a venit tocmai în aceste vremuri de încercare și de cernere, când 
avem nevoie de rugăciunea şi ocrotirea Sfântului Haralambie  - cel ce este prin ex- 
celență ocrotitorul tuturor atunci când molimele sau epidemiile se abat asupra noa- 
stră. 


Sfântul mucenic Haralambie este supranumit „apărătorul celor care se află în boală 
şi neputinţă şi a celor înfometați”. A ocrotit oamenii atunci când ciuma a făcut 
ravagii în lume, de aceea el este mai tare decât ciuma, decât orice epidemie. lar 
acum, când corona-virusul s-a abătut asupra noastră, trecând oamenii prin atâtea 
încercări, iată, îi cerem mijlocirea sfântului mucenic. Am purtat icoana sa relicvar 
în parohiile noastre din nordul Danemarcei, acum am ajuns în Copenhaga şi o voi 
duce mai departe de-a lungul şi de-a latul episcopiei noastre. 


M-am bucurat nespus când Sfântul mucenic Haralambie, împreună cu alți sfinți, au 
mijlocit în mod deosebit pentru un copil grav bolnav care duminica trecută se afla 
în neputinţă, fiind internat într-unul din spitalele din nordul Danemarcei. Mama sa 
a rămas împreună cu copilașul în spital, iar tatăl a venit la Sfânta Liturghie. L-am 
pomenit toată săptămâna. Şi mare bucurie am simţit vineri seara, la Taina Sfântului 
Maslu, când l-am văzut pe cel mic pe picioarele sale, întremat şi însănătoşit, alături 
de bunii şi credincioşii săi părinți. Am lăcrimat de bucurie când l-am văzut pe 
micuțul Iustin plin de putere şi entuziasm, mulţumind Preamilostivului Dumnezeu 
că l-a scos din neputinţă. 


Sfântul Haralambie ne ocrotește şi ne ajută, de aceea e o mare binecuvântare să ne 
închinăm, acum, la finalul Liturghiei, fragmentului din moaştele sale încorporat în 
icoana relicvar. De acum înainte, icoana se va păstra la Centrul Episcopal din Stoc- 
kholm şi îi vom cere în continuare ajutorul şi ocrotirea şi tămăduirea de toate bolile 
sufletești şi trupești. 


Prea iubiții mei, ne temem de coronavirus, însă ar trebui să ne temem şi mai mult 
de „viruşii” păcatelor şi fărădelegilor. Ne temem că lumea va intra în carantină, 
însă ar trebui sa ne temem și mai mult să nu intrăm în „carantină” spirituală. Desi- 
gur, respectăm cu stricteţe normele și regulile ce se impun pentru igiena sanitară, 


însă trebuie să păstrăm și rânduielile în biserică pentru „igiena” duhovnicească. 


Aşa este [după cum s-a exprimat purtătorul de cuvânt al Patriarhiei, Vasile 
Bănescu - n.n.], închiderea bisericilor e o idee neruşinată şi vicleană. În vremuri de 
încercare trebuie să strângem rândurile, să ne întărim şi mai mult în credință, să 
fim alături unii de alţii, purtându-ne poverile întru legătura dragostei. Să punem 
început bun. Epidemia și alte încercări sunt prilejuri de pocăință, de întărire în 
credință, de strângere a rândurilor, prilejuri în care să ne umplem și mai mult de 
Hristos şi să ne împărtăşim deplin cu EI din potirul Vieţii. Fiindcă, aşa cum ne 
încredințează Sfinții părinți, Euharistia este medicamentul nemuririi. 


Orice s-ar întâmpla cu noi, suntem împreună în Hristos şi în Biserică, iar noi păs- 
torii vă suntem alături, încurajându-vă. Vă slujim şi vă încurajăm şi nu vă aban- 
donăm! După modelul Bunului Păstor care își pune viaţa pentru oile sale cuvân- 
tătoare şi noi păstorii care vă slujim şi vă iubim atât de mult, vă suntem alături și 
ne punem sufletul, ne punem viața pentru dumneavoastră în aceste locuri înde- 
părtate. 


Nu trebuie să ne descurajăm! Să mergem cu credință înainte, fiindcă diavolul dez- 
binătorul doreşte să ne îndepărteze de Dumnezeu şi să ne lipsească de EI, să ne 


despartă de comuniunea sfinţilor şi a Bisericii. Să nu fie asta! Să stăm bine, să stăm 
cu frică, şi cu cutremur şi să înmulțim rugăciunea. 


De aceea, vă recomand să citiți în fiecare zi, pe lângă Psalmii lui David din Psaltire 
şi Acatistul către Preadulcele lisus pentru vindecare de boală. Acest acatist l-am 
trecut în noua carte de rugăciuni a Episcopiei Europei de Nord. 


Vă mărturisesc cu sinceritate că i-am îndemnat şi pe părinții copilaşului bolnav să 
citească din aceeaşi carte de rugăciuni a Episcopiei noastre, Canonul de rugăciune 
pentru vindecarea copilului bolnav şi l-au citit cu multă credinţă, cu multă osârdie 
şi iată, copilaşul s-a făcut bine. Așadar, prea iubiții mei, credinţa pe toate le trece şi 
le învinge! Însă pe lângă credinţă trebuie să avem şi dragoste și nădejde. Celui ce 
crede toate îi sunt cu putinţă, celui ce iubeşte toate i se limpezesc. 


Fiindcă, iată, trăim în aceste vremuri ale cernerii şi dezbinării, în care dragostea 
dintre noi începe să se răcească. Să nu se întâmple acest lucru! Să ne iubim unii pe 
alţii ca într-un gând să Îl mărturisim pe Hristos bucuria, pacea şi mântuirea sufle- 
telor noastre, cel ce este Doctorul trupurilor şi al sufletelor noastre.” 


Timotei Prahoveanul, episcop-vicar al Arhiepiscopiei Bucureştilor - 
Ortodoxia, calea către viaţa veşnică 


Intâia duminică a Sfântului şi marelui Post al Păresimilor este o zi de mare săr- 
bătoare, ce marchează biruința Ortodoxiei în fața valurilor adeseori zbuciumate ale 
mării acestei vieţi prin care a avut și mai are încă de trecut Biserica. 


Mântuitorul le-a spus ucenicilor Săi, pregătindu-i pentru momentul important al 
misiunii lor, după ce le-a poruncit să transmită cuvântul Evangheliei Sale până la 
marginile pământului: „Dacă pe Mine M-au prigonit, şi pe voi vă vor prigoni, dacă 
au păzit cuvântul Meu, şi pe al vostru îl vor păzi”. Cuvintele acestea aveau să se 
împlinească îndată după Învierea Sa din morţi şi după Înălţarea la cer, când au fost 
întemeiate comunitățile din Ierusalim și alte locuri, acolo unde se aflau ucenicii 
Lui. 


La Ierusalim s-a făcut simțită furia iudeilor împotriva noii învățături, apoi viața 
tânărului vlăstar creștin s-a întunecat de ura nestăvilită a persecutorilor din întreg 
imperiul şi de atitudinea ostilă care aveau să-i încerce pe toţi cei care urmau 


cuvântul Domnului. La început, pentru o perioadă de mai bine de 250 de ani, au 
avut loc persecuții sângeroase, încheiate odată cu Edictul de la Mediolanum al 
împăratului Constantin cel mare, în anul 313. Acestea au continuat sporadic, mai 
ales în vremea împăratului lulian apostatul, și apoi în diferite locuri ale lumii, aşa 
cum s-a întâmplat şi la Constantinopol prin ereziarhi, dar şi prin lupta acerbă 
împotriva sfintelor icoane. 


Lupta a început în vremea împăratului Leon al III-lea Isaurul, în veacul al VIII- 
lea, şi avea să scoată icoanele din catedrale, mănăstiri, biserici, dar şi din casele 
credincioşilor, spunându-se că cei care se închină icoanelor sunt idolatri. 


Această părere greşită, rod al neînţelegerii faptului că Mântuitorul Hristos, întru- 
pându-Se la plinirea vremii, S-a născut din Fecioara Maria, făcându-Se asemenea 
nouă în afară de păcat, avea să ducă pe mulți oameni, chiar şi pe unii slujitori ai 
Bisericii, într-o nouă formă de înşelare, tăgăduind învățătura dreptmăritoare şi ne- 
cinstind icoanele. 


După o perioadă de încercări, cu multă jertfă şi sânge pentru mărturisirea credinţei 
în rândul slujitorilor Bisericii, al monahilor, dar şi al credincioşilor, cultul sfintelor 
icoane a fost reaşezat în urma Sinodului local care a avut loc la Constantinopol în 
anul 843. Cei prezenţi la Sinod aveau să hotărască în capitala imperiului faptul că 
se cuvine să aducem cinstire icoanelor, nu la fel cu adorarea datorată lui Dumne- 
zeu, Ci doar cinstire sau venerare, aşa cum se cuvine îngerilor, sfinților și sfintelor 
moaște. 


Pentru a înţelege ce înseamnă prezenţa creştinilor dreptmăritori în lume, în faţa 
primejdiilor şi a ostilităţii care vin din diferite segmente ale vieții de acum și de 
altădată, vom cita pe Tertulian, care spunea la sfârşitul veacului al II-lea: „Voiţi să 
vă măsuraţi cu noi? Nu ne lipsesc numărul şi puterea. Suntem de ieri şi noi creştinii 
vă umplem oraşele, insulele, palatele, Senatul şi Forul. Numai templele vi le lăsăm 
ca să alunecaţi în continuare în idolatrie. Aşa de mulţi suntem că, dacă ne-am duce 
într-un loc îndepărtat, vă veţi înspăimânta de pierderea atâtora, de dezorganizarea 
serviciilor, de tăcerea de moarte ce s-ar produce în ţară în urma plecării noastre”. 


Creştinii au luptat pentru păstrarea învățăturii dreptmăritoare, întrucât nu a fost nici 
o învățătură care să nu fi fost lovită: Taina Sfintei Treimi, Dumnezeirea Mân- 
tuitorului, Fecioria Maicii Domnului, Sfintele Taine ale Bisericii, Crucea, Sfinţii, 
Moaştele, toate au fost contestate, dar adevărul a învins, aşa cum avea să ne arate şi 
biruinţa Ortodoxiei de la jumătatea veacului al IX-lea. 


Cel mai important lucru se cuvine să fie acela al mărturisiri, al preţuirii şi recu- 
noştinței faţă de Dumnezeu pentru privilegiul de a ne fi născut în familii drept- 
măritoare. Marele dar al credinţei, cel dintâi dintre toate, este să fim trăitori ai 
Trupului Tainic al Mântuitorului, care este Biserica. Avem însă și datoria de a sluji 
această Maică duhovnicească. Să ascultăm de Biserică, să o iubim, să o ajutăm. 


Iubirea credincioşilor faţă de Biserică este adeseori întâlnită în comunităţile vii, 
acolo unde preotul este atent cu îndrumarea credincioșilor lui, oamenii sunt iubitori 
de Dumnezeu, se străduiesc să împlinească poruncile Lui, puterea întunericului nu 
îşi găseşte loc, iar iubirea domină. 


Cei adunaţi în Sinodul de la Constantinopol în anul 843 au hotărât între altele ca 
prima duminică din Postul mare să fie numită Duminica Ortodoxiei, a biruinței 
dreptei învățături a Bisericii, inspirată de cuvintele Evangheliei şi scrierile Sfinţilor 
Părinți, asupra nenumăratelor încercări încă din vremea persecuțiilor. 


Proclamarea Duminicii Ortodoxiei în urmă cu aproape 1.200 de ani era de fapt 
biruinţa și ajutorul Mântuitorului oferit ucenicilor: „lată, Eu sunt cu voi până la 
sfârşitul veacului”, iar Biserica pe care a întemeiat-o, nimeni, nici porțile iadului, 
nu are cum să o lovească, până în ziua din urmă. 


În amintirea acestui eveniment important care a avut loc la Constantinopol în 
prima duminică a Sfântului și marelui Post din anul 843, credincioșii vin la Sfânta 
Liturghie în număr mai mare decât în alte zile, mărturisind prin prezenţa lor, prin 
purtarea în mâini a icoanelor şi a Sfintei Cruci, credinţa pe care o avem de la Mân- 
tuitorul Hristos, transmisă prin Sfinţii apostoli şi urmaşii lor. 


Ortodoxia înseamnă dreapta credință şi dreapta vieţuire. Dacă am primit de la 
Sfântul Botez dreapta credință, rămâne ca fiecare dintre noi să devină şi împlinitori 
ai faptelor bune, oameni ai pocăinţei, aşa cum ne îndeamnă în această perioadă 
cântările, lecturile şi cuvintele care ne amintesc că toți avem nevoie de întoarcere 
din lumea păcatului, de schimbarea vieţii noastre (metanoia), ceea ce se întâmplă 
de fapt în omul dinăuntru, nu atât în cel exterior, realități observate de oameni, 
îndelung mediatizate şi apreciate. 


Încercările prin care a trecut Biserica în veacurile al VIII-lea şi al IX-lea sunt greu 
de zugrăvit în puţine cuvinte. În fruntea celor care au luptat s-au aflat mai ales 
călugării. În afară de învăţătura Sfântului loan Damaschin, care a fost un îndreptar 
în acele momente, amintim şi pe Teodor Studitul, Nichifor Mărturisitorul şi alții 
asemenea lor. Foarte grea a fost situaţia în vremea împăratului Teofil, care în cei 


13 ani de domnie (829-842) a hotărât ca în biserici să fie zugrăvite picturi cu păsări 
şi animale. Era împotriva tuturor celor care se opuneau poruncii împărăteşti. 
Mănăstirile au fost devastate, călugării, cei mai mulți dintre ei, au fost mutaţi în 
temnițe, fiind urmăriţi, asemenea făcătorilor de rele, singurii vinovaţi pentru încer- 
carea de a păstra Ortodoxia. 


Împărăteasa Teodora a încercat să salveze câte ceva, dar nu au reuşit nici ea, nici 
sora împăratului. Mai mult decât atât, copiii și apropiații familiei imperiale nu 
aveau voie să îşi viziteze rudele care cinsteau icoanele, iar însăși soţia împăratului, 
Teodora, s-a aflat de multe ori în pericol. 


In vremea 'Teodorei, care a urmat la conducerea imperiului, s-a hotărât convocarea 
Sinodului de la 11 martie 843, care a declarat valabile toate hotărârile celor 7 
Sinoade Ecumenice, restabilind cultul icoanelor şi rostind anatema asupra icono- 
claştilor. 


Plină de învăţăminte este rugămintea adresată de împărăteasă participanţilor la 
Sinod, care au suferit în timpul acestei persecuții, cerându-le să uite ce a făcut soţul 
ei ŞI să se roage pentru iertarea şi mântuirea lui. Aceasta era dorinţa unei vrednice 
femei mărturisitoare pentru Ortodoxie. 


A fost alcătuit un text de anatematizare a ereticilor, între ei fiind amintiţi Simon 
Magul, Arie, Macedonie, Apolinarie, Nestorie, Eutihie, Origen, Evagrie și alții. 
Acest text a intrat într-un Sinodicon, urmând să fie citit în întreaga Biserică, în 
prima duminică a Sfântului și marelui Post, numită a Ortodoxiei pentru prima dată 
la 11 martie 843. 


Pocăinţa noastră şi lucrarea permanentă a faptelor bune vin să îmbogăţească 
zestrea Bisericii, prin acestea arătându-ne continuatori şi păstrători ai Duhului 
ortodox în care s-au nevoit şi pentru care s-au jertfit când a fost nevoie eroii 
credinţei, sacrificându-şi viaţa şi păstrând cuvintele vieţii veşnice. 


Duminica Ortodoxiei ne cheamă pe toţi la schimbarea vieţii, a felului nostru de a 
fi şi de a gândi, dar mai ales la mărturisirea dreptei credinţe, cel mai important 
tezaur pe care îl purtăm împreună cu noi și cel mai mare dar pe care l-am primit la 
Sfântul Botez, credinţa cea mântuitoare. 


Există o întrebare pentru cei care doresc să redevină fii ai Bisericii Ortodoxe: „Ce- 
ți va da ţie dreapta credinţă?” Răspunsul este unul cât se poate de cuprinzător, 
definind de fapt şi dreapta credință sau cuvântul Ortodoxiei: „Viaţa veşnică şi 


fericită”. Toţi dreptmăritorii creştini, mărturisind credinţa ortodoxă, au devenit fii 
ai lui Dumnezeu după har, următori ai Lui, asemănându-se cu El prin faptele şi 
dragostea jertfelnică. Cei care nu au dreapta credinţă, adică Ortodoxia, nu se pot 
împărtăşi de darul vieţii veşnice. 


Duminica Ortodoxiei ne îndeamnă în mod stăruitor să devenim, cu nevoinţa de 
fiecare zi, fii şi moștenitori ai Împărăției cerurilor, iar pentru aceasta este nevoie de 
lucrare sfântă şi statornică, care nu înseamnă doar o simplă participare într-o 
duminică pe an, sau în câteva momente importante, la Paști ori la Crăciun, ci în- 
seamnă viaţa trăită în Hristos, pe care mulți dintre fiii Bisericii ne-o arată prin 
faptele lor, atât în trecut, cât şi în vremea noastră. 


Ips Timotei: Lupta pentru Ortodoxie - înveşnicirea iconodulilor în bucuria 
Domnului 


Timotei Prahoveanul, 
episcop-vicar al Arhiepiscopiei Bucureştilor 
- 19 mar, 2021 


Zi de sărbătoare şi biruinţă, dar şi aducere aminte de cei care au mărturisit prin 
sânge, cu mult curaj, credinţa lor şi valoarea icoanelor. 


În veacul al VII-lea, Biserica a fost greu încercată, multe dintre celebrele lăcașuri 
ale Constantinopolului fiind văduvite de icoane, mozaicuri şi prea frumoase scene 
aghiografice, unele fiind distruse sau îndepărtate, iar altele acoperite cu var. În 
această perioadă s-au remarcat luptători pentru afirmarea adevărului Întrupării 
Mântuitorului. 


Sfântul loan Damaschin, mare teolog originar din Damasc, care a trăit la Ierusalim, 
iar mai târziu în cunoscuta Lavră „Sfântul Sava” din pustia Betleemului, a arătat ce 
înseamnă icoana şi adevărata ei cinstire, evidențiind că nicidecum prin venerarea 
sau închinarea la icoane s-ar înfăptui erezie sau ar fi revenirea la idolatria păgână. 
Lui i s-au alăturat mulți luptători, capete încoronate, monahi și episcopi care nu s- 
au abătut de la adevărurile de credință. Între aceștia îi menţionăm pe patriarhul 
Tarasie, împărăteasa Irina, cea care a deschis Sinodul al VII-lea Ecumenic de la 
Niceea, şi pe ceilalți care au apărat în acea perioadă învăţătura despre închinarea la 
sfintele icoane. 


În primul pătrar al veacului al IX-lea, începând cu anul 814, luptele iconoclaste au 
reizbucnit. 


Cum în veacul trecut străluciseră învățătura și fervoarea apologetică a Sfântului 
loan Damaschin, îi întâlnim de această dată pe Nichifor mărturisitorul, Teodor 
Studitul şi alții care au luptat pentru dreapta credinţă, astfel că, la 11 martie 843, în 
urma unui sinod convocat la Constantinopol, patriarhul Metodie împreună cu 
episcopii, egumenii şi monahii care avuseseră de suferit au restabilit cultul icoa- 
nelor, rostind o celebră anatemă asupra luptătorilor împotriva icoanelor. 


Perioada la care facem referire, cunoscută îndeobşte în tratatele de istorie a Bise- 
ricii universale, ne pune înainte, în aceeaşi perioadă, pe sensibila şi dăruita poetă 
Casiana, trecută la Domnul în anul 840. 


O tradiţie constantinopolitană spune că în anii aceia a avut loc la Constantinopol o 
paradă a mireselor, organizată de Eufrosina, mama împăratului Teofil. În ciuda 
frumuseţii și realizărilor poetei, Teofil a ales-o soție pe Teodora, iar Casiana a 
urmat adâncul chemării inimii sale şi a intrat într-o mănăstire. l-a compus nume- 
roase poeme împăratului, dar și muzică religioasă Domnului Hristos. O parte dintre 
scrierile ei sunt folosite tocmai în perioada Sfântului și marelui Post al Paştilor. 


Rugăciunea Mariei Magdalena sau Cântarea femeii păcătoase, pe care o cunoaștem 
din timpul Sfintei Săptămâni a Pătimirilor, este rodul meditaţiei şi al rugăciunilor 
ei: Doamne, femeia care în multe păcate a căzut a întrezărit dumnezeirea Ta. Se 
alătură alaiului femeilor purtătoare de mir, tânguindu-se, Îţi aduce mir înainte de 
îngropăciunea Ta. Oh, strigă ea, ce noapte se pogoară asupră-mi, ce beznă şi 
nebunie fără lună a dorinţei aprinse este această sete de păcat. La izvorul meu de 
lacrimi, Tu, care scoţi apă din nori, apleacă-Te spre mine, spre suspinul inimii 
mele, Tu, care pleci cerurile în tainica Ta Întrupare. Săruta-voi neprihănitele Tale 
picioare şi le voi şterge cu pletele capului meu. Când Eva la asfinţit, în Paradis, Ţi- 
a auzit paşii, s-a ascuns îngrozită! Cine va socoti mulțimea păcatelor mele sau 
nepătrunsele 'Tale judecăţi, Mântuitor al sufletului meu. Nu mă părăsi pe mine, 
roaba Ta, în milostivirea Ta nesfârşită! Cuvintele poetei, aristocrată şi călugăriță în 
acelaşi timp, au fost aşezate de imnografi în cărțile de cult ale Bisericii, iar 
cântarea ei din Săptămâna Sfintelor Pătimiri ne îndeamnă la multe lacrimi şi po- 
căință înainte de minunata sărbătoare, împlinirea nădejdii fiecăruia dintre noi odată 
cu Învierea Mântuitorului nostru lisus Hristos. 


Duminica Ortodoxiei ne aduce aminte tuturor de vestitele icoane care au împodobit 
şi împodobesc bisericile drept-măritoare. 


La Ierusalim se află, după tradiţia cunoscută, în biserica Sfântului Iacov, întâiul 
episcop al Ierusalimului, o icoană în faţa căreia a plâns Maria Egipteanca în dru- 
mul ei către căinţă. De altfel, în toate mănăstirile cunoscute ale Palestinei sunt 
icoane care au scăpat de încercările vremurilor, de nenumăratele incendii, năvăliri 
și incursiuni barbare, mai ales începând cu veacul al VII-lea. 


In mănăstirea Sfintei Ecaterina din Muntele Sinai se păstrează icoane care vin de 
demult, din perioada încercărilor iconoclaste. 


La Muntele Athos sunt, de asemenea, icoane vechi, din perioada împăraţilor bizan- 
tini, chiar înainte de perioada luptei de apărare a lor. 


După tradiţie, atunci când în Constantinopol icoanele erau arse sau îngropate, ori 
stricate, pentru a nu ajunge în mâna răufăcătorilor, o femeie văduvă s-a văzut ne- 
voită să aşeze noaptea, pe apele mării, icoana înaintea căreia îngenunchea şi plân- 
gea în fiecare zi, spunându-și rugăciunea: Nu te mai pot ocroti, te rog să ai grijă de 
acum de tine, pentru că eu sunt împrejmuită de atâtea griji şi ameninţări. Icoana a 
ajuns în dreptul Mănăstirii Iviru de la Muntele Athos. Călugării au văzut-o 
strălucind în mijlocul valurilor. De multe ori, era vizibil stâlpul de lumină ce izvora 
din mare, până când, ajungând acolo, monahii au văzut icoana Maicii Domnului. 
Au aşezat-o în biserică, dar era găsită în fiecare dimineaţă la poartă. Le-a spus 
călugărilor, ca și cum ar fi vorbit aievea cu ei: Nu voi mă păziți pe mine, ci eu pe 
vol. Au hotărât ca un paraclis să fie zidit în apropierea porții de intrare, iar icoana 
s-a numit Portărița. 


Câte alte icoane în vremuri străvechi nu se află în Muntele Athos sau în alte locuri 
ale istoriei creștine? Ele sunt asemenea unor ferestre către cer, prin care se coboară 
har în sufletele oamenilor, iar aceştia, în tainic chip, zăresc pe Dumnezeu și pe 
sfinții Săi. Icoana nu se confundă cu materia din care este făcută. Ne închinăm 
prototipului sau chipului reprezentat, nu materiei, lemnului, argintului sau altor 
materiale, ştiind că Dumnezeu le-a făcut pe toate. Icoana este semnul Întrupării 
Fiului lui Dumnezeu, venit în lume din iubire negrăită față de noi oamenii. 


În urmă cu 100 de ani, într-un sat din ţinutul Sucevei, la Rădășeni, a ajuns o icoană 
pictată în chip minunat la Muntele Athos. 


Atâtea alte fapte minunate legate de icoanele Maicii Domnului sau ale unor sfinţi, 
dintre care amintim icoanele de la Neamţ, Agapia, Catedrala Mitropolitană a 
Iaşilor, despre care a scris învățatul ierarh Melchisedec Ștefănescu, Putna, Sihă- 
stria, Adam, Giurgeni. De asemenea, icoanele de la mănăstirile Ghighiu, Nicula, 


Bixad sau din alte locuri ale țării vorbesc despre nemărginita milostivire a lui 
Dumnezeu şi despre lucrarea acestora în viața noastră. 


Evanghelia după Sfântul loan, citită în Duminica Ortodoxiei, ne spune un lucru 
care are legătură cu imaginea acestei duminici: Vino şi vezi! (loan 1, 46), punându- 
ne înainte întâlnirea Domnului cu Natanael şi mai ales începerea propovăduirii! 
Oare, venim la Domnul să vedem mulțimea darurilor Sale revărsate prin icoanele 
sfinte? Oare mai suntem cinstitori ai acestora? Sau prin viaţa noastră suntem ico- 
nomahi, luptători împotriva icoanelor? 


Evanghelia acestei duminici ne vor-beşte despre chemarea lui Filip. Galileea era un 
loc din care nu s-a ridicat proroc, de aceea li se spune că nici nu poate fi ceva bun 
(cf. loan 1, 46). Locuitorii acestui ținut erau simpli, chiar neciopliţi, ne spune 
Sfântul loan Gură de Aur: Mântuitorul Şi-a arătat puterea prin faptul că i-a ales pe 
cei mai de seamă ucenici dintr-un pământ care nu aducea nici o roadă. Galileea era 
o provincie cosmopolită, în care păgânii erau foarte prezenţi. Cu un veac înainte de 
venirea Mântuitorului, s-a dorit o reiudeizare a provinciei, însă păgânii au rămas pe 
mai departe. 


Filip l-a găsit pe Natanael, care este un nume puţin frecvent. Unii l-au identificat 
pe Natanael cu Bartolomeu, alţii cred că Natanael nu a făcut parte dintre cei 12 
apostoli şi alții spun că ar fi fost mirele de la nunta din Cana Galileei (cf. loan 21, 
2) sau chiar se crede că numele acesta l-a purtat şi ucenicul cel iubit, autorul celei 
de-a patra evanghelu. 


În Ierusalim, pe Muntele Măslinilor se afla un loc în care se adunau galileenii 
cărora nu li se îngăduiau să rămână în Cetate, tocmai din cauza atitudinii lor, pen- 
tru că erau zgomotoşi şi, uneori, chiar violenţi. De aceea, ei au cumpărat o pro- 
prietate numită până astăzi Noua Galilee. Însuşi Mântuitorul Hristos, când venea la 
Ierusalim, la marele sărbători, rămânea împreună cu ucenicii în acel loc. Fără 
îndoială, acolo S-a arătat prima dată după Înviere ucenicilor, când erau toţi adunaţi 
la un loc, pentru că aceştia nu aveau cum să ajungă, după cuvântul spus de înger în 
prima zi, atât de departe, în Galileea. Arătarea lui Hristos înaintea ucenicilor în 
Galileea a avut loc, de fapt, pe proprietatea ce o aveau lângă Sfânta Cetate, unde 
astăzi se află biserica Patriarhiei lerusalimului, în care sunt îngropaţi ultimii 
patriarhi care au păstorit în acel loc. 


Evanghelia acestei duminici ne îndeamnă şi pe noi să-L urmăm pe Domnul, care în 
pridvorul inimii noastre şoptește chemarea adresată odinioară ucenicilor: Urmează- 
Mi! Se adresează şi slujitorilor Bisericii, credincioşilor, tuturor celor care Il caută. 


Totodată, EI îi încredințează pe toți cei care II caută: Cel ce urmează Mie nu va 
umbla întru întuneric, ci va avea Lumina vieții (loan $, 12). 


Învățătura desprinsă din Evanghelia acestei duminici ne îndeamnă pe toţi la cin- 
stirea sfintelor icoane, la cunoașterea istoriei Bisericii, zbuciumată, dar în acelaşi 
timp strălucită, atunci când cei care iubeau cu adevărat învăţătura Domnului îşi 
ofereau şi viaţa pentru a apăra Trupul lui Hristos, adică Biserica şi adevărurile ei. 
Duminica Ortodoxiei este o zi a biruinţei, în care suntem chemați stăruitor să-l 
urmăm Domnului, cel care este pretutindeni. 


De asemenea, suntem îndemnați să reflectăm de care parte ne aflăm: Ne asemănăm 
celor care au luptat pentru salvarea lor sau celor care s-au arătat luptători împotriva 
lui Dumnezeu, care S-a făcut Om şi S-a sălășluit întru noi, iar noi am văzut Slava 
Lui? 


Sfinţii părinţi adunaţi la Sinodul de la Constantinopol din 843 au stabilit că de nu 
se va închina cineva icoanelor şi de nu le va săruta cu iubire şi cu toată inima, nu 
ca pe nişte dumnezei cinstindu-le, ci ca pe nişte chipuri ale acestora pe care le în- 
chipuiesc, unul ca acela să fie anatema! De atunci, dumnezeiasca Liturghie nu s-a 
mai săvârşit fără icoane, iar deasupra mesei Sfântului Altar străjuiește chipul Împă- 


rătesei cerurilor, a celei mai înalte decât cerurile și mai curată decât strălucirile 
soarelui. 


Preafericitul părinte patriarh Daniel - Predică la Duminica I din Postul mare 
- Icoana arată adevărul şi frumuseţea Ortodoxiei 


Duminica 1 din Post este consacrată dreptei credinţe sau Ortodoxiei. Această săr- 
bătoare datează din anul 643 când s-a hotărât la Constantinopol că Duminica 1 
din Post trebuie să fie închinată mărturisirii dreptei credinţe şi amintirii faptului 
că Biserica Ortodoxă s-a luptat pentru cinstirea sfintelor icoane împotriva celor 
care huleau şi distrugeau icoanele. Ei au fost numiţi iconoclaşti sau distrugători 
de icoane. 


Sfintele icoane nu sunt doar o podoabă în biserică, adică un mijloc estetic de a 
înfrumuseţa biserica. Sfintele icoane fac parte din mărturisirea dreptei credinţe, 
încât nimeni nu poate fi ortodox dacă nu cinsteşte sfintele icoane. Ele nu se adaugă 
la credinţa ortodoxă ca o anexă, ci exprimă credinţa ortodoxă într-o formă 
completă, nu numai sub formă de mărturisire a credinţei ca mijloc de pomenire sau 
memorie vizuală, ci şi sub formă de rugăciune ca cinstire a sfântului al cărui chip 
este zugrăvit pe icoană. 


Modul în care Biserica a ales pentru noi astăzi citirile din Apostol şi Evanghelie ne 
arată semnificaţia profundă a dreptei credinţe. Apostolul, ales din capitolul al XI- 
lea al Epistolei Sfântului Pavel către Evrei, ne arată că, de fapt, credința este darul 
de-a vedea pe Cel nevăzut. Credinţa este o anticipare a Împărăției Cerurilor, o 
pregustare a ei. De aceea, Sfântul Apostol Pavel ne spune că ea este o dovadă a 
celor nevăzute şi o arvună a celor făgăduite, sau încredințarea celor nădăjduite, 
adică o vedere anticipată a lui Dumnezeu în Împărăţia Cerurilor şi o confirmare a 
darurilor nevăzute pe care Dumnezeu ni le dăruieşte pentru mântuirea noastră. 


Evanghelia pe care o auzim astăzi confirmă ceea ce se spune în lectura Apostolului 
din această duminică. Când Mântuitorul lisus Hristos Se întâlneşte cu Filip şi 
Natanail arată că EI este cunoscător de suflete, că El cunoaşte oamenii pe care 
nu i-a mai întâlnit niciodată înainte. Prin aceasta, Evanghelia ne arată că există 
mai multe cunoașteri, nu numai cunoașterea prin simţuri, ci şi cunoaşterea prin 
duh, cunoaşterea sufletului omului, cum ni se spune în Evanghelie despre Natanail: 
„Iată israelitean în care nu este vicleşug“. Cunoaşterea locului unde el a stat sub 
smochin fără ca Domnul lisus Hristos să îl vadă cu ochii fizici, trupeşti, 
evidenţiază că Mântuitorul are şi o altă cunoaştere sau vedere decât cea pe care o 
avem noi, şi anume cunoaşterea în duh. lar această cunoaştere duhovnicească o 
dăruieşte EI celor care cred în El. Când Natanail îl mărturiseşte pe lisus că El este 
Fiul lui Dumnezeu, deşi Filip îi spusese că L-a găsit pe lisus, fiul lui Iosif din 
Nazaret, atunci se realizează trecerea de la cunoaşterea după simţuri la cunoaşterea 
duhovnicească sau la cunoaşterea cerească. Drept răsplată, Mântuitorul îi spune: 
„De acum veţi vedea cerurile deschise şi pe îngerii lui Dumnezeu înălțându-se şi 
coborându-se peste Fiul Omului“. 


Mărturisirea dumnezeirii lui Hristos ne deschide 
intrarea în Impărăţia Cerurilor 


Ce învăţăm din această Evanghelie? 


În primul rând, că numai mărturisirea dumnezeirii lui Hristos ne poate deschide 
cerurile, intrarea în Împărăţia Cerurilor. „De vei mărturisi cu gura ta că lisus este 
Domnul şi vei crede în inima ta că Dumnezeu L-a înviat pe El din morţi, te vei 
mântui“, ne spune Sfântul Apostol Pavel în Epistola către Romani (10, 9). 


Mărturisirea dumnezeirii lui Hristos este dreapta credinţă. Când Petru a măr- 
turisit că lisus este Fiul lui Dumnezeu cel Viu, Mântuitorul 1-a spus: „Tu eşti Petru 
şi pe această piatră voi zidi Biserica mea“(Matei 16, 18), adică pe piatra 
mărturisirii celei adevărate, şi anume că lisus Hristos este Fiul lui Dumnezeu şi „își 
voi da [ie cheile Împărăției Cerurilor“, adică puterea pocăinţei şi a iertării 
păcatelor. lată cum dreapta credinţă deschide cerurile, iar în Evanghelia de azi, lui 
Natanail şi nu numai lui, ci tuturor celor care mărturisesc pe Hristos ca fiind Fiul 
veşnic al lui Dumnezeu, Care S-a făcut Om, EI le spune: „Veţi vedea cerul 
deschizându-se şi pe îngerii lui Dumnezeu înălțându-se şi coborându-se peste 
Fiul Omului“. Atât în cazul lui Natanail, cât şi în cazul lui Petru, dreapta credință 
a deschis cerurile. Natanail a văzut un om limitat în spaţiu, dar a mărturisit pe 
Dumnezeu Cel nelimitat, necuprins. A văzut un trup de om trecător, dar a 
mărturisit pe Dumnezeu Cel mai înainte de veci, pe Cel netrecător, pe Fiul lui 


Dumnezeu Cel ceresc. A văzut trup din oase şi carne, dar a mărturisit pe Cel 
nevăzut. Aceasta este Ortodoxia sau dreapta credință. Nu mărturisim ceea ce 
vedem cu ochii trupeşti, ci ceea ce este dincolo de vederea ochilor trupeşti. 
Mărturisim ceea ce vedem cu ochii duhovniceşti ai credinţei stabilite de Biserica 
Sfinţilor Apostoli. De aceea, credinţa este o vedere dincolo de vederea trupească, 
dincolo de vederea fizică. 


Mântuitorul a mai spus: „Veţi vedea îngerii înălțându-se şi coborându-se peste 
Fiul Omului“. 


Hristos este Împăratul Împărăției Cerurilor, îngerii sunt slujitorii Lui, dar ei, 
îngerii, slujesc împreună cu noi, oamenii, când noi ne rugăm pe pământ. Ei 
înconjură pe Împăratul Cel nevăzut de ochii trupeşti, dar văzut ca Dumnezeu 
adevărat cu ochii credinţei. lată de ce noi, când mărturisim că lisus Hristos nu este 
un simplu om, ci Fiul lui Dumnezeu Celui veşnic şi nevăzut, Care S-a făcut Om 
văzut, din iubire pentru oameni şi pentru mântuirea lor, începem să ne îndreptăm 
spre Împărăţia Cerurilor, cea veşnică, netrecătoare şi nelimitată, a Preasfintei 
Treimi, care este „dreptate, pace şi bucurie în Duhul Sfânt“ (Romani 14, 17). 


Cine nu cinsteşte icoana nu mărturiseşte 
Intruparea Fiului lui Dumnezeu 


Deşi în Vechiul Testament nu se pictau icoane, acest lucru s-a făcut în mod 
excepțional, şi anume chipuri de heruvimi, care au fost aşezaţi în templu, de o parte 
şi de alta a chivotului, pentru a arăta că Dumnezeu Cel ceresc este prezent acolo pe 
pământ. Aceşti doi heruvimi prefigurau sau preînchipuiau pe cei doi îngeri de la 
mormânt care vor binevesti Învierea Domnului lisus Hristos femeilor 
mironosiţe, venite la mormântul Lui. 


În general, Vechiul Testament interzicea confecţionarea de chipuri din materie, 
pentru că Dumnezeu încă nu luase chip de om. Dar este semnificativ faptul că 
Mântuitorul lisus Hristos nu mai repetă, când enumeră poruncile Vechiului 
Testament, două dintre ele, cea referitoare la chip, (Să nu-ţi faci chip cioplit) şi cea 
privitoare la sâmbătă, pentru că sâmbăta va fi înlocuită cu duminica, întrucât 
Hristos Domnul era şi Domn al Sâmbetei, adică deasupra ei. lar interdicția de a nu 
reprezenta ceva ceresc în materie a fost abolită pentru că acum, după Întruparea sau 
Înomenirea lui Dumnezeu, nu mai există pericolul de a confunda pe Dumnezeu cu 


idolii. După ce Fiul lui Dumnezeu Cel necuprins şi nevăzut a luat chip de om, S-a 
făcut cuprins în trup omenesc şi S-a făcut văzut, nu numai că putem să pictăm 
icoane, ci suntem obligaţi să o facem, pentru a mărturisi Întruparea Fiului lui 
Dumnezeu. De aceea, cine nu cinsteşte icoana nu mărturiseşte Întruparea. În acest 
înţeles, Sfântul loan Evanghelistul spune: „Ceea ce am auzit cu urechile noastre 
despre Cuvântul vieţii“. Fraza era comună şi în Vechiul Testament, dar la ea el 
adaugă „şi ceea ce am văzut cu ochii noştri, ceea ce am privit şi mâinile noastre 
au pipăit despre Cuvântul vieţii aceea vă vestim şi vouă ca şi voi Să aveţi 
împărtăşire cu noi, iar părtăşia noastră este cu Tatăl şi cu Fiul“ ( loan, |, 1-3). 
Deci, la ascultarea Cuvântului lui Dumnezeu se adaugă vederea Cuvântului lui 
Dumnezeu. 


„Mare este taina creştinătăţii! Dumnezeu S-a arătat în trup, S-a îndreptat în 
Duhul, S-a vestit de îngeri, S-a propovăduit între neamuri, S-a crezut în lume şi 
S-a înălțat întru slavă“ ( Timotei 3, 16) ne spune şi Sfântul Apostol Pavel. Dar 
Dumnezeu a devenit Om, pentru ca pe om să-l îndumnezeiască prin har, a coborât 
pe pământ şi în pământ, ca pe omul pământean să-l înalțe la viaţa cerească veşnică. 
Fiul lui Dumnezeu S-a făcut Fiul Omului, pentru ca oamenii să poată deveni fii 
ai lui Dumnezeu după har (loan 1, 12). 


Dreapta credinţă sau credinţa ortodoxă înseamnă nu doar că apostolii au auzit 
Cuvântul lui Dumnezeu, ci L-au şi văzut, au văzut Slava Lui pe Tabor, au văzut 
Răstignirea Lui pe Cruce, au văzut Slava Învierii şi a Înălţării Sale. Pe Cruce au 
văzut desfigurarea lui Hristos prin Suferinţă din cauza păcatelor lumii, iar la 
Înălţare au văzut slava Lui, la care ne cheamă şi pe noi oamenii. 


In icoană se întâlneşte istoria cu veşnicia, 
în lumina Impărăției Cerurilor 


Aşadar, Ortodoxia este mărturisirea iubirii lui Dumnezeu Care devine Om 
pentru ca pe noi să ne îndumnezeiască, să ne sfinţească. Sfinţii Părinţi ne arată 
că Fiul lui Dumnezeu Cel nevăzut, Cel veşnic S-a făcut Om pentru ca pe noi să 
ne mântuiască. A luat trup pământesc ca nouă să ne dăruiască duh ceresc, S-a 
coborât la noi pe pământ pentru a ne înălța pe noi la ceruri, S-a împărtăşit de 
viața noastră amestecată cu moartea, ca să ne dăruiască viaţa Lui cea fără de 
moarte. lar acest adevăr îl vedem în icoană. În icoană noi nu pictăm doar trupul lui 
Hristos văzut cu ochii trupeşti, ci pictăm şi slava Sa sugerată de nimbul sau aureola 
din jur, dar şi de fondul luminos al icoanei care este de aur. Pictăm deodată trupul 
care a fost văzut cu ochii trupeşti, dar şi slava sau lumina necreată care nu se vede 
cu ochii trupeşti, ci numai cu ochii credinţei. 


Deci, icoana este de fapt mărturisirea completă a Ortodoxiei. Ea ne arată pe 
Hristos, pe Maica Domnului, pe îngeri, pe prooroci, pe sfinții apostoli, pe martiri şi 
pe cuvioşi ca trăind veşnic în împărăția luminii celei netrecătoare, a luminii celei 
necreate care nu se vede cu ochii trupeşti, ci numai cu ochii credinţei, atunci când 
Dumnezeu dăruieşte celor smeriţi darul acesta de a vedea încă din lumea aceasta 
lumina cea netrecătoare a Împărăției Cerurilor. 


Icoana - chemare sau invitaţie permanentă la rugăciune 


lată de ce icoanele nu se pictează oricum şi de către oricine, ci numai de cei care au 
binecuvântarea Bisericii, care cunosc bine credinţa Bisericii, se roagă şi sunt 
mărturisitori ai dreptei credinţe. Icoana ortodoxă este Evanghelie pictată, cuvânt- 
simbol vizibil, care îndeamnă la comuniune cu Dumnezeu şi cu Sfinţii Lui, 
pentru că în faţa icoanelor ne rugăm. Noi nu privim icoanele din biserică ca şi 
cum ar fi piese de muzeu. Icoanele sunt o chemare sau o invitaţie la rugăciune, sunt 
un semn al prezenţei rugăciunii sfinților pentru noi şi împreună cu noi, iar icoana 
Mântuitorului este confirmarea făgăduinței Lui: „Eu sunt cu voi în toate zilele, 
până la sfârşitul veacurilor.“ (Matei 28, 20) Când intrăm duminica în biserică, 
Hristos Cel înviat ne întâmpină prin icoana Învierii Sale, aşa cum a întâmpinat în 
ziua Învierii Sale pe femeile mironosiţe şi le-a zis: „Bucuraţi-vă... Nu vă temeţi“ 
(Matei 28, 9-10). Fiecăruia dintre noi, în duminicile şi sărbătorile când venim la 
biserică şi sărutăm icoana Mântuitorului, El ne spune tainic: „Bucuraţi-vă. Nu vă 
temeți“. Icoana este expusă în biserică şi în casele noastre ca să mărturisim dreapta 
credinţă, credinţa ortodoxă care ne duce la mântuire sau viaţă veşnică în Împărăţia 
Cerurilor, credința ortodoxă care ne cheamă la sfinţenie şi la comuniunea cu toţi 
sfinții lui Dumnezeu. 


Această Duminică a Ortodoxiei se află în Postul Sfintelor Paşti, în urcuşul 
nostru spre Înviere, pentru ca să ne arate că dreapta credinţă înseamnă şi 
dreapta vieţuire, adică lepădarea de păcat prin post şi rugăciune, prin 
spovedanie, pe de o parte, şi căutarea sfinţeniei, pe de altă parte.De aceea, ne 
pocăim mai mult şi ne împărtăşim mai des în această perioadă, ne lepădăm de 
păcate şi ne unim cu Hristos Cel Unul Sfânt. 


Ortodoxia nu este o simplă teorie sau o convingere intelectuală, că Dumnezeu 
există undeva, ci Ortodoxia este legătura noastră vie cu Hristos, în Biserica lui 
Hristos. De aceea, Sfântul apostol Petru spune: „Pe EI, fără să-L fi văzut, îl iubiţi; 
intru El, deşi acum nu-L vedeţi, voi credeţi şi vă bucuraţi cu bucurie negrăită şi 
preamărită, dobândind răsplata credinţei voastre, mântuirea sufletelor“ (| Petru 
1, 8-9). 


Aceasta arată de ce Duminica dreptei credinţe este şi duminica bucuriei. Icoanele 
ne arată bucuria rugăciunii, a prezenţei Mântuitorului, a Sfintei Treimi, a Mai- 
cii Domnului, a sfinţilor, a tuturor credincioşilor care se află în rugăciune. 


Frumusețea Ortodoxiei este lumină şi bucurie în Duhul Sfânt, iar sfinţii ne 
cheamă la sfințenie. Când vedem mulțimea sfinților pictaţi în icoane înţelegem 
mai bine ce este Ortodoxia. Ea nu este individualism, care izolează persoanele, nici 
colectivism, care nivelează persoanele, ci fiecare sfânt are un nume şi un chip 
distinct, după cum fiecare persoană a Sfintei Treimi are un nume şi un chip 
distinct. Această comuniune de persoane face ca Biserica să fie, aşa cum a spus 
foarte frumos un teolog francez, Olivier Cl&ment, o comuniune de chipuri 
personale: „Le christianisme est la religion des visages“. Creştinismul este religia 
chipurilor personale, a feţelor persoanelor, a persoanelor în comuniune, nu doar 
religia cărților sfinte. 


„Eu nu cinstesc materia, ci pe Acela care din iubire pentru mine 
S-a făcut materie, pe lisus Hristos“ 


Văzând icoanele sfinţilor în Duminica Ortodoxiei ne bucurăm. Ne bucurăm că a 
triumfat dreapta credinţă, adică iubirea lui Dumnezeu pentru oameni arătată în 
lisus Hristos. Sfinţii pictaţi în icoane sunt pentru noi dascăli şi prieteni. Dascăli, 
pentru că atunci când vedem chipul lor şi auzim ce se spune despre viaţa lor 
învăţăm mult şi ne întărim în credinţă. Prin câte necazuri, încercări şi ispite n-au 
trecut ei şi, totuşi, au rămas credincioşi lui Hristos! Văzând pilda şi chipul luminos 
al sfinților ne încuraţăm şi noi când trecem prin încercări şi necazuri. Dar sfinţii nu 
sunt numai modele pentru noi, ci sunt şi rugători pentru noi. Ei se roagă pentru noi 
şi împreună cu noi. Biserica nu cinstește, în icoană, materia icoanelor, ci cinstește 
persoanele reprezentate pe icoane. spunea: „Eu nu 
cinstesc materia (icoana), ci pe Acela Care din iubire pentru mine S-a făcut 
materie, pe lisus Hristos“. Noi nu cinstim lemnul şi hârtia sau vopseaua din 
icoane, ci persoanele sfinților reprezentați în icoană. Deci, în icoane cinstim 
persoanele sfinte reprezentate pe ele. De ce astăzi se iese în procesiune cu icoanele 
sfinților? Ca să vedem că sfinţii ne arată două lumini unite în chip nedespărțit: 
dreapta credinţă şi dreapta vieţuire. 


De aceea, Apostolul Pavel spune: „Căutaţi pacea cu toţi şi sfinţenia, fără de care 
nimeni nu va vedea pe Domnul“ (Evrei 12, 14). Nimeni nu poate vedea pe 
Dumnezeu dacă nu caută sfinţenia. lar primul pas în dobândirea sfinţeniei este 
mărturisirea dreptei credinţe şi lepădarea de păcate prin pocăință, prin spovedanie, 
iar apoi împărtăşirea cu Sfintele Taine. Prin aceasta ne sfințim viaţa şi primim har 


ca să facem fapte bune. lar căutând sfinţenia, aşa cum au căutat-o sfinții, ne 
bucurăm de mântuire şi comuniunea sfinților din Împărăţia Preasfintei Treimi. 
Amin. 


PF Daniel: Icoana este chemare la rugăciune împreună cu sfinţii și înainte- 
vedere a Împărăției Cerurilor 

Patriarhul Daniel a oficiat duminică Sfânta Liturghie la Catedrala Patriarhală. În 
predica sa, a evidenţiat trei roluri ale icoanei: de a mărturisi adevărul Întrupării 
Fiului lui Dumnezeu, Mântuitorul lisus Hristos; de a chema la rugăciune discret, 
dar insistent, creştinii şi de a oferi o „vedere profetică, anticipată, o pregustare a 
Împărăției Cerurilor”. 


„Această Duminică a dreptei credințe sau a Ortodoxiei, este prima duminică din 
postul Sfintelor Paşti pentru că ea ne arată marele adevăr și anume că nu poate 
cineva să dobândească mântuirea dacă nu mărturisește dreapta credinţă”, a 
precizat părintele patriarh. 


Iar „dreapta credinţă este mărturisirea adevărului întrupării sau înomenirii Fiului 
veșnic al lui Dumnezeu, care S-a făcut om pentru ca omul să devină dumnezeu 
după har”, a adăugat el. 


Vederea spirituală se întemeiază pe adevăr 


Patriarhul a citat un comentariu în care Sfântul loan Gură de Aur afirmă că, atunci 
când Mântuitorul îi spune lui Natanael că oamenii vor vedea cerul deschizându-se 


şi pe îngerii lui Dumnezeu suindu-se şi coborându-se peste Fiul Omului, EI a vrut 
să arate că este şi împăratul îngerilor, nu doar împăratul lui Israel. 


„EI nu este un simplu om, EI nu este Fiul lui Dumnezeu în înțelesul de slujitor al 
lui Dumnezeu sau ascultător al lui Dumnezeu, El este Însuşi Dumnezeu cel veşnic, 
care în ceruri este înconjurat şi slujit de către puterile îngerești netrupeşti, de că- 
tre îngeri ”, a explicat patriarhul Daniel. 


Adevărul de credință este important pentru că „dreapta credință, mărturisirea drep- 
tei credințe ne deschide cerul, ne deschide vederea Impărăţiei Cerurilor”, a con- 
tinuat el. 


Prin urmare, „dreapta credință nu este doar o mărturisire verbală a adevărului întru- 
pării, ci şi o vedere duhovnicească a slavei lui Hristos din Impărăţia Cerurilor”. 


„De aceea, în icoana ortodoxă se mărturisește - prin numele icoanei, pentru că se 
spune totdeauna numele sfântului respectiv - şi slava Împărăției Cerurilor, unde se 
află sfinţii”, a mai precizat Preafericirea sa. 


Aceasta explică de ce „icoana ortodoxă are totdeauna aureolă, adică slava, lumi- 
na slavei din Împărăţia Cerurilor în jurul capului sfântului. Și uneori chiar fondul 
icoanei este auriu, pentru a ne arăta că sfinţii se află în lumina neapusă, necreată, 
neînserată, veșnică a Împărăției Cerurilor”. 


Icoana cheamă la rugăciune 


Astfel, „icoana ortodoxă, care este pictată după rânduiala cerută de Biserică, este 
cea mai completă mărturisire a dreptei credinţe, şi anume prin nume, adică prin 
cuvânt, și prin chip, sau imagine ”, a mai spus părintele patriarh. 


„Ceea ce credem în mintea şi sufletul nostru se arată în icoană prin culoare, prin 
imagine. De aceea, icoana este mărturisirea completă prin cuvânt şi prin chip. Și, 
în plus, icoana este o mărturisire a stării în care se află sfinţii - şi anume ei se află 
în ceruri, sunt vii. Se află în slavă, bucuria şi pacea Preasfintei Treimi”. 


Prin aceasta, a explicat patriarhul Daniel, „icoana ortodoxă este și o chemare la 
rugăciune. Icoana nu este pusă în biserică în primul rând pentru a o admira cât 
este de frumoasă. Ea este pusă în biserică pentru a ne întâlni cu sfinții în 
rugăciune”. 


„Sfinţii se roagă pururea pentru noi - sfinţii din icoane - și ne cheamă și pe noi la 
rugăciune. Când ne rugăm într-o biserică ortodoxă pictată, simţit că nu ne rugăm 

singuri, ci ne rugăm împreună cu sfinţii ”, a adăugat el. 


„Icoana este o chemare permanentă tăcută, fără zgomot, fără presiune, este o 
invitaţie discretă, dar insistentă, să ne rugăm lui Dumnezeu, să i Multumim pentru 
faptul că existăm, că viața este dar de la Dumnezeu, că sănătatea și toate bine- 
facerile primite sunt daruri de la Dumnezeu. ” 


Icoana ca înainte-vedere a Impărăției Cerurilor 


„ȘI prin aceasta icoana ne arată a treia sa slujire în Biserică, şi anume icoana este 
vedere profetică, anticipată, pregustare a Împărăției Cerurilor Cerurilor”, a con- 
tinuat părintele patriarh, citându-l pe patriarhul Gherman al Constantinopolului, 
care spunea că biserica pictată este cerul pe pământ şi astfel ne înalță de pe pământ 
la cer. 


„Noi, în Biserică, suntem îndreptaţi spre Impărăţia Cerurilor, nu mergem spre un 
necunoscut. Inainte de a se înălța la cer, Mântuitorul a spus: Mă duc să vă pregă- 
tesc vouă un loc în ceruri, ca acolo unde sunt eu să fiţi şi voi împreună cu Mine.” 


„Deci Impărăţia Cerurilor este în Biserică în arvună prin Sfintele Taine, dar şi 
prin Sfintele icoane, care ne îndreaptă spre Impărăţia Cerurilor, spre o frumuseţe 
şi spre o slavă netrecătoare. Lumina din icoane simbolizează lumina neînserată a 

slavei Preasfintei Treimi din Impărăţia Cerurilor.” 


De aceea, „Duminica Ortodoxiei, a dreptei credințe şi a sfintelor icoane, este du- 
minica adevărului credinţei, dar şi duminica slavei luminii cereşti”, a încheiat 
părintele patriarh. 


Sursa: 
https://basilica.ro/pf-daniel-icoana-este-chemare-la-rugaciune-impreuna-cu-sfintii-si- 
inainte-vedere-a-imparatiei- 

cerurilor/?fbelid=IwA R3LIItJskrH2qFGIS8TxijnWDbVRYtU5ZPM3q9C1Y OPOHzZmNkN 
4NOuodhFVQ 


Pr. Teodor Cenușă - Ce sunt icoanele? 


Odoxologia.ro 


Icoanele, aşa cum vedem din etimologia cuvântului (eikov-— imagine în oglindă, 
reprezentare vie), sunt imagini, reprezentări fie ale lui Dumnezeu în Treime, fie ale 
Mântuitorului lisus Hristos, fie ale sfinţilor sau ale îngerilor. Ele împodobesc 
bisericile şi casele noastre, nu doar datorită caracterului lor estetic, ci şi 
caracterului lor liturgic - pentru că, fiind imagini sacre, ne dau sentimentul real al 
prezenţei lui Dumnezeu sau a sfântului reprezentat în icoană. 


Prin intermediul icoanelor, oamenii contemplă Împărăţia lui Dumnezeu şi intră 
într-un dialog direct cu divinitatea, căci aşa cum afirma Părintele Dumitru 
Stăniloae, „icoana reprezintă o veritabilă fereastră prin care omul şi Dumnezeu se 
pot privi față în față”. 


Pentru că sunt reprezentări ale unor persoane sfinte, ele nu sunt realizate oricum, ci 
după criterii precise, impuse nu atât de regulile artei şi ale culturii, cât de doctrina 
bisericii. Aceste criterii sunt cuprinse în așa numitele Erminii ale picturii, care ne 
arată cum trebuie zugrăvite diferite scene iconografice sau chipuri sfinte. 


În iconografie, accentul nu cade asupra personalităţii artistului, ci asupra chipului 
sfântului, căutându-se a se exprima cât mai bine semnificaţia evenimentului pictat. 
Aceasta se înţelege şi dacă ţinem cont de faptul că icoanele exprimă în mod vizibil, 
cu ajutorul culorilor, Cuvântul lui Dumnezeu, ceea ce a făcut ca în decursul 
veacurilor icoana să mai fie numită și Biblie a neșştiutorilor de carte. 


Istoria primei icoane 


In tradiția ortodoxă, icoana nu este doar un element decorativ bisericesc sau un 
obiect util pentru celebrarea slujbelor: ne rugăm în faţa ei, o sărutăm, o considerăm 
un obiect sfânt. 


Potrivit unei istorioare, prima icoană a lui Hristos ar fi apărut încă din timpul vieţii 
Sale. Fiind bolnav de lepră, regele Abgar al Edesei şi-a trimis un slujitor la 
Mântuitorul pentru a-L ruga să vină să-l vindece. În cazul în care Hristos nu ar fi 
putut să vină, slujitorul trebuia să-l facă portretul, la porunca lui Abgar, şi să 1-l 
aducă (slujitorul respectiv fiind pictor). Primind mesajul regelui, Hristos a luat o 
bucată de pânză albă curată, S-a spălat cu apă pe faţă şi S-a şters apoi cu bucata de 
pânză pe care au rămas impregnate trăsăturile Sfintei Sale Feţe. Veacuri întregi, 
această reprezentare a lui Hristos nefăcută de mână omenească s-a păstrat la Edesa, 
fiind menţionată de Evagrie Ponticul în Istoria bisericească (în veacul al VI-lea), de 
Sfântul loan Damaschin (în veacul al VII-lea) şi de Sfinţii Pă-rinţi de la Sinodul al 
VII-lea Ecumenic. 


În 944, icoana nefăcută de mână omenească a fost dusă cu fast la Constantinopol. 
În cinstea acestui eveniment, împăratul Constantin al VII-lea a alcătuit o slujbă şi a 
stabilit ziua de 16 august ca sărbătoare a Sfintei Feţe sau a Sfintei Mahrame a 
Domnului, care se săr-bătoreşte până în zilele noastre. În timpul jefuirii 
Constanti-nopolului de către cruciați în 1204, această mahramă s-ar fi pierdut, 
deoarece nu mai este menţionată deloc după aceea. 


Sursa: Schitul Sfântul Ilie 


Pr. Silviu Cluci: .„Păpuşile Teodorei” - icoanele Impărătesei Teodora 


In tezaurul Mănăstirii Vatoped se păstrează „Păpuşile Teodorei”. Este vorba de 
două icoane mici, una cu lisus Hristos binecuvântând, iar cealaltă cu Maica 
Domnului. Ele au aparţinut Teodorei, soţia împăratului iconoclast Teofil. 


PE ri 


â >: ră: zi să 4 
„„ Păpușile Teodorei ” - procesiunea din Duminica Ortodoxiei de la mănăstirea 


Vatoped (Foto: asceticexperience.com) 


Originară din Paflagonia, Teodora descindea din aristocrația armeană. Părinții au 
crescut-o pe Teodora la Constantinopol, unde a primit o înaltă educaţie. Fiind 
înzestrată cu o frumuseţe deosebită, ea a fost remarcată şi aleasă de trimișii noului 
împărat Teofil (829-842), alături de alte şase fete, pentru a-i fi aduse spre căsătorie. 
Selecţia s-a desfăşurat în 830, iar Teodora a fost aleasă să devină împărăteasă 
probabil de soacra sa, Eufrosina. Nunta s-a săvârşit pe 5 iunie 830, în Biserica 
Sfânta Sofia. În timpul căsătoriei sale, Teodora i-a dat lui Teofil cinci fiice şi doi 
fii, cel mai tânăr devenind Mihail III. 


Deşi Teofil era iconoclast, Teodora avea evlavie la icoane, venerând icoanele pe 
care le ţinea în odăile ei din palatul imperial. O poveste spune că o servitoare a 
văzut-o venerând icoanele şi a pârât-o împăratului. Când soţul ei a întrebat-o 
despre incident, ea a zis că „se juca cu păpușile”. 


După cum se spune Sinaxarul Mare, atunci când Teofil era pe patul de moarte, 
Teodora a dat la iveală icoanele ascunse. In clipele de pe urmă ale soțului său, ea I- 
a înduplecat să mărturisească, să cinstească şi să sărute din tot sufletul icoanele. 


După moartea Împăratului Teofil, la 22 ianuarie 842, Teodora a devenit regentă în 
timpul minoratului fiului ei, Mihail. Ea a schimbat politica eclesială a lui Teofil şi 
a convocat un sinod, în luna martie 843, în Palatul Kanikleion (sediul cancelariei 
imperiale) din Constantinopol. Episcopii au întărit din nou hotărârile Sinodului VII 
Ecumenic (787) cu privire la venerarea icoanelor. Patriarhul loan VII Gramaticul a 
fost depus, iar Teodora a recomandat Sinodului să-l aleagă patriarh pe Metodie. 


Întrucât sinodul de la Constantinopol s-a ţinut în ajunul primei duminici a Postului 
Mare, iar restabilirea cultului icoanelor a fost considerată o nouă victorie a 
Ortodoxiei asupra ereziilor, s-a stabilit ca în fiecare an această duminică, numită 
Duminica Ortodoxiei, să comemoreze biruința Bisericii asupra ereziilor. 


Două dintre icoanele împărătesei Teodora sunt păstrate până azi la Mănăstirea 
Vatoped din Muntele Athos şi sunt cunoscute drept „Păpuşile Teodorei”. Ele sunt 
scoase la procesiunea anuală din Duminica Ortodoxiei. 


O altă icoană ce a aparținut împărătesei Teodora se păstrează tot în Sfântul Munte, 
la Mănăstirea „Sfântul Pavel”, şi este numită Icoana Maicii Domnului „Oglinda”. 


O emoţionantă lecţie de credinţă și istorie 


Nu meritaţi unirea cu Moldova, căci nu-i puteţi iubi pe cei de-acolo aşa cum vă 
iubesc ei pe voi. Pentru voi Basarabia e doar un trofeu, un motiv de mândrie. 
Pentru moldoveni, România este inima lor smulsă din piept, iar voi sunteţi carne 
din carnea lor. 

În vara anului 1995 am făcut parte dintr-o delegaţie de români care a vizitat 
Transnistria. Regimul separatist al lui Igor Smirnov voia să arate că românii nu 
sunt persecutați în ţara lui şi a acceptat ca cetăţeni din România să facă parte din 
delegaţiile OSCE care monitorizau respectarea drepturilor omului în republica lui 
nerecunoscută oficial de nimeni în lume. 


La ieşirea din Dubăsari, pe strada Lenin ce ne ducea spre satul Cocieri, ne-a ieşit în 
cale o femeie bătrână. 


- Hristos S-a înălţat, dragii mei! - ne-a întâmpinat ea, vorbind în limba română. 
- Adevărat S-a înălţat, măicuţă! - i-am răspuns noi în cor. 


- Veniţi din România, nu-i aşa? - ne-a întrebat apoi. 


- Da, măicuţă, suntem din Bucureşti - i-am spus eu. S-a apropiat de noi şi ne-a 
implorat cu multă smerenie: 


- Vă rog cinstiţi-mi casa, dragi români! 


Am intrat în casa ei - o căsuţă mică şi sărăcăcioasă, dar curată. În sufragerie pereţii 
erau plini cu icoane ortodoxe, iar masa era aranjată, cu tacâmurile puse, cu pâine, 
vin, cozonac şi plăcinte, iar din cuptor ieşea mirosul unei fripturi cu usturoi proa- 
spăt făcută, de parcă tocmai aştepta pe cineva la masa de prânz. 


- Pe voi vă aşteptam, dragii mei. Haideţi intraţi şi luaţi loc - ne-a îndemnat ea. Cum 
vă cheamă băieţi? - ne-a întrebat apoi. 


După ce s-a prezentat primul dintre noi, l-a sărutat pe obraji şi l-a îmbăţişat cu mult 
dor, spunând că pe ea o cheamă Ana. La următorul a început să plângă, în timp ce 
faţa îi râdea de bucurie. Când a ajuns la un coleg de lângă mine s-a aplecat şi 1-a 
sărutat picioarele, neputând să se oprească din plâns. 


- De ce plângi măicuţă? - a întrebat-o el mirat, încercând să o ridice de la picioarele 
lui, jenat de această situaţie. 


- De fericire, dragul mamii, că aştept de ani buni să văd pe străzile noastre venind 
români. Spuneţi-mi cum mai arată Bucureştiul? S-a mai făcut vreun parc mai 
frumos ca Cişmigiul sau Herăstrăul? 


Am început să-i povestim despre Bucureştiul pe care - am aflat apoi - ea l-a cu- 
noscut în luna de miere în perioada interbelică. Ne întreba despre case din 
Cotroceni şi de la Şosea, în care ea a stat în 1937, despre troița din Herăstrău pe 
care ea a ridicat-o împreună cu soţul ei. 


Neştiind ce să-i răspundem, i-am spus: 

- Haide cu noi în Bucureşti măicuţă să vezi ce s-a schimbat de când nu l-ai mai 
vizitat. Noi mai avem de mers în câteva localităţi, dar peste 2 zile venim şi te luăm 
cu noi în ţară. 


- Mare şi Bun este Dumnezeu, dragii mei. Este cea mai frumoasă sărbătoare de 
Inălţare din viaţa mea. 


La plecare ne-a dat fiecăruia câte o iconiţă şi ne-a îmbăţişat picioarele, plângând 
într-una de bucurie, iar noi i-am lăsat câteva poze făcute cu Polaroidul, cu ea în 
mijlocul nostru. 


- Ciudată femeia - comentam noi când ne-am depărtat de casa ei, apreciind însă 
ospitalitatea neobişnuită. Poimâine ne întoarcem în Dubăsari şi o luăm la Bucu- 
reşti, că prea plângea de dorul Capitalei. Când am ajuns după două zile, măicuţa 
Ana era moartă, aşezată în sicriu pe masa la care recent ne ospătase. 


Preotul a venit spre noi şi a început să ne vorbească. 

- Măicuţa Ana a murit fericită, după o viaţă tare chinuită. Bărbatul ei a murit la 
Cotul Donului în 1942 în războiul pentru reîntregirea neamului, iar fiul ei a murit 
în Ungaria în 1956, în timpul revoluţiei antibolşevice. De atunci a trăit singură, 
fără să aibă nici măcar bucuria să aprindă o lumânare la mormintele celor dragi. 
Mereu visa la eliberarea Basarabiei şi a Transnistriei de către români. Era o femeie 
credincioasă şi se pregătea să cinstească cum se cuvine nu numai marile sărbători 
creştine - de Paşte, de Crăciun, de Sfântă Măria şi de Sfinţii Petru şi Pavel - ci şi 
sărbătorile mari ale românilor - de 10 mai, de 1 decembrie. 


După ce voi l-aţi îndepărtat pe Ceauşescu de la putere, a sperat continuu că veţi 
ajunge curând în Basarabia şi la noi, la Dubăsari. Dar pe măsură ce trecea timpul 
devenea tot mai abătută. "Nu mai vin părinte românii la noi, aici” - îmi spunea 
tristă la spovedanie. "Vin măicuţă, să nu te îndoieşti - o îmbărbătam eu. Stai să 
scape de comuniştii de la ei şi o să-i vezi curând pe străzile noastre. O să vină ca 
atunci, între războaie, în straie de sărbătoare şi o să cânte cu noi în biserică”. 
"Cred, Doamne, ajută necredinţei mele! - repeta ea cuvintele din Biblie, dar adu 
Doamne nişte români mai repede aici, ca să cred şi mai mult”. 


In ultimii ani era tot mai bolnavă şi la fiecare spovedanie mă temeam că era ultima 
dată când o vedeam în viaţă, dar ea, citindu-mi parcă gândurile, îmi spunea: "Nu 
mor părinte până nu văd venind români pe uliţa noastră”. 


Alaltăieri la slujba de Înălţare a venit la mine şi mi-a spus că i S-a arătat Dumnezeu 
şi I-a spus să se pregătească. Am mers la ea cu coana preoteasă să o ajut să facă 
friptură şi plăcintă cu brânză şi cozonac cu nuci şi îi tot spuneam: "Măicuţă Ana, n- 
au venit români la noi în Transnistria de jumate de secol şi dac-or veni, de unde ştii 
că or să vină la casa ta?” 


Ea se ruga şi plângea într-una, iar noi am plecat de la ea convinşi că nu o să vină 
nimeni. Dar aţi venit voi în urma noastră. Doamne, cum îi mai sălta inima de bu- 


curie când m-a sunat pe seară să-mi spună. "Dumnezeu nu m-a părăsit. Dumnezeu 
mă iubeşte, părinte. Ei n-au venit la întâmplare, ci Dumnezeu i-a trimis la mine. 
Acuma pot să mor şi ştiu că mă duc la Domnul fericită”. În noaptea aia a murit, dar 
vă spun că n-am văzut pe nimeni să moară mai fericit aşa cum a murit ea. Uitaţi-vă 
la chipul ei să-i vedeţi zâmbetul pe faţă. 


Am condus-o pe ultimul drum la cimitir şi atunci am simţit că s-a născut în noi o 
dragoste faţă de Basarabia şi faţă de românii de peste Nistru care niciodată nu s-a 
stins. Atunci inima mea a rămas în Basarabia şi Basarabia a rămas în inima mea cu 
mare dor. În toţi anii aceştia i-am tratat pe toţi basarabenii cunoscuţi ca fiind copiii 
măicuţei Ana - pe toți studenții de peste Prut i-am ajutat mai mult decât pe 
studenţii noştri români, cu colegii moldoveni din breasla mea am lucrat cu multă 
dăruire, cei mai buni prieteni ai mei sunt basarabeni refugiați în Bucureşti, iar uno- 
ra le-am botezat copii. 


Și la ceilalți membri ai delegaţiei am văzut aceiași dragoste neostoită faţă de basa- 
rabeni: unul s-a căsătorit cu o transnistriancă, altul a adus foarte multe fonduri 
europene și americane în proiectele unor fundaţii basarabene, altul a devenit unul 
din cei mai cunoscuţi pro-unionişti români scriind numeroase articole favorabile 
despre Moldova. Dar parcă nu era de-ajuns. Simţeam că toate discursurile noastre 
pro-unioniste erau luate în răspăr de ceilalţi şi vedeam din sondaje că tema Basa- 
rabiei devenea pe an ce trecea tot mai neînsemnată pentru cei din România. 


Săptămâna trecută am fost pe Muntele Athos împreună cu un prieten care a făcut 
parte din acea delegație din Transnistria, iar la chilia unui pustnic basarabean am 
fost abordaţi de un părinte. 


- Nu mă mai cunoaşteţi? - ne-a întrebat. L-am privit nedumerit, căci nu ştiam dacă 
şi de unde-l cunoaștem. Sunt părintele Vasile, duhovnicul măicuţei Ana din Dubă- 
sari. Vă mai aduceţi aminte de ea? Azi se împlinesc 18 ani de la înălţarea ei la 
Domnul. 


Am rememorat împreună ziua morţii ei, uimit de memoria extraordinară a 
părintelui. 

- Ce-aţi făcut pentru românii din Basarabia şi din Transnistria în aceşti 18 ani? - 
ne-a întrebat apoi. l-am spus de sumarele noastre legături cu cei de peste Prut. 


- Aţi plâns vreodată de dorul vreunui moldovean, aşa cum măicuţa Ana v-a udat 
picioarele cu lacrimile ei? Am dat ruşinaţi din cap în semn că nu. 


- De aceea voi nu meritaţi unirea cu Moldova, căci nu-i puteţi iubi pe cei de acolo 
aşa cum vă iubesc ei pe voi. Pentru voi Basarabia e doar un trofeu, un motiv de 
mândrie. Pentru moldoveni România este inima lor smulsă din piept, iar voi sunteţi 
carne din carnea lor şi şi-ar da şi viaţa pentru voi. 


Bănuind că ne-a jignit şi nedorind să ne supere, părintele Vasile ne-a propus să 
facem împreună o slujbă pentru pomenirea măicuţei Ana. l-am spus că nu suntem 
preoţi şi nu ştim ce trebuie să facem la o slujbă religioasă. 


- Staţi liniştiţi, vă arăt eu ce să citiţi. 


În paraclisul din chilia athonită a pustnicului basarabean am citit şi am cântat pen- 
tru prima oară o slujbă pentru pomenirea morţilor. Mai întâi timid, îngânându-i pe 
cei doi, apoi cu voce din ce în ce mai puternică şi mai sigur pe mine. Simţeam cum 
inima mi se înflăcărează şi în faţa ochilor îmi apărea chipul măicuţei Ana cum 
plângea şi radia de fericire când ne spunea: "Acum ştiu că Dumnezeu e viu!” Am 
început să lăcrimez. 


La sfârşitul slujbei l-am văzut pe prietenul meu cu lacrimi în ochi apropiindu-se de 
părintele Vasile. 


- lartă-mi părinte puţina mea credinţă - i-a spus el. Acum ştiu şi eu că Dumnezeu e 
pururea viu! 


Măicuţa Ana 
28 ianuarie 2016 de Bruno Ștefan 


Sursa: 
http://www.sihastriaputnei.ro/recomandari/o-emotionanta-lectie-de-credinta-si-istorie 


Hristoase al meu, eu nu ştiu carte... 


În 1960 eram diacon la mitropolia din Tesalonic şi am mers la o librărie religioasă 
ca să iau o carte: înăuntru l-am întâlnit pe părintele Leonida, predicătorul de atunci 
al Sfintei Mitropolii. 


N-au trecut nici două minute şi a intrat o bătrânică, în jur de 75 de ani. A dat bună 
ziua, a luat binecuvântare de la părintele Leonida şi a cerut o Biblie. 


Părintele Leonida a întrebat-o: 
- Ştii să citeşti, măicuţă? 


- Nu, a răspuns bătrâna. 
- O cumperi ca s-o faci cadou copiilor sau vreunui nepot? 


- Nu, nu! a răspuns bătrâna. 


- Atunci ce faci cu ea dacă nu ştii să citeşti? O pui la icoană? 


- Nu, nu. 
- Atunci? 
- Părinte, o iau ca dimineaţa şi seara să stau în faţa icoanei lui Hristos cu candela 


aprinsă, s-o deschid la început şi să-i zic Domnului: „Hristoase al meu, eu nu ştiu 
carte, însă toate câte sunt scrise pe pagina aceasta să mi le pui întâi în inimă (şi a 


arătat locul inimii), apoi în minte (şi a arătat fruntea) şi să mă luminezi să spun cele 
scrise întâi copiilor şi nepoților mei, iar după aceea tuturor celor care însetează 
după cuvântul Tău.” 


Puțin timp am rămas fără glas de uimire, apoi părintele Leonida a binecuvântat 
acel suflet fericit şi i-a dăruit un Nou Testament. 


Extras din Pr. Stefanos Anagnostopoulos, Explicarea Dumnezeieştii Liturghii, 
Editura Bizantină, p.153-154 


Aici este o biserică ortodoxă?...0 poveste adevarată 


Într-o dimineaţă de duminică spre biserica din cartier se îndrepta o pereche de tine- 
ri care hotărâseră să se căsătorească. Împinşi de Duhul Sfânt spre biserica din 
apropierea casei lor, tinerii își îndreptară pașii spre a vedea ce se petrece acolo. 
Amândoi crescuseră în familii necredincioase şi nu intraseră în biserică decât la 
anumite evenimente din viaţa lor, fie la un botez, fie la o cununie sau înmor- 
mântare. 


Sinceri în dragostea lor, îngrijoraţi totuşi de ceea ce viaţa le punea înainte se 
hotărâseră să ia contact cu Biserica, să vadă şi ei cum îşi desfăşoară activitatea 
creştinii. Cu sfială au urcat treptele bisericii și au intrat în biserica unde deja slujba 
începuse. Din nefericire tânăra nu era îmbrăcată corespunzător unei femei care 
intră în Sfânta Biserică şi ca atare avea fusta cam scurtă şi capul descoperit. 


De îndată ce a intrat in Biserică, lumânăreasa tanti Miţa recunoscută în cartier 
pentru ferocitatea ei se năpustii asupra fetei cu cuvinte de dojană „pline de blândeţe 
ŞI încurajare”: 

- Nu-ţi e rușine fetiţo să vii aşa în Sfânta Biserică, cu fusta aia scurtă, mai scurtă 


- N-aveţi pic de respect, față de Maica Domnului şi faţă de toți sfinţii din ceruri! 
Veniţi aici să ispitiţi bărbaţii cu trupurile voastre păcătoase (şi nu se mai oprea 
din ceartă) 


Fata imediat se întristă şi o bufni plânsul văzand cum un om al bisericii se purta 
atât de neînţelegător cu ea care venise sincer către Dumnezeu. Apoi prinse pe băiat 
de mănă şi fugi împreună cu el de-i scăpărau picioarele. 


Fata nu cunoştea în amănunt rânduiala bisericii, iar hotărârea ei fusese spontană. 
Uitase pur şi simplu de portul ei cel păcătos şi se îndreptase spre Dumnezeu cu 
sinceritate în suflet şi cu gând de îndreptare ca şi Domnul s-o sprijine în planurile 
ce şi le făcuse pentru viitor. 


Tanti Miţa îmbrobodită pănă peste ochi cu două batice ”negre” își puse mâinile în 
brâu şi urmărea cu satisfacție mare, fuga celor doi tineri „exorcizaţi” de evlavia-i 
creştină. 


Intâmplarea făcu că în pragul bisericii tocmai se afla un călugăr bătrân cu barba 
albă care tocmai fusese externat din spital. Bătrânul surprinsese întregul episod 


petrecut între tineri şi tanti Miţa. 


Cu glas blând şi domol se adresă lumânăresei: 
- Nu vă supăraţi, aici este o biserică ortodoxă? 


- Ce vorba-i asta? Spuse tanti Miţa, un pic iritată.Cum să nu fie ortodoxă, ce nu se 
vede, mata eşti călugăr ar fi trebuit să-ţi dai seama că-i ortodoxă! 


- Da. Pe dinafară așa arată a fi ortodoxă, dar prin purtarea matale, am crezut că-i 


vreo casă de corecție. 


La privirea pătrunzătoare a călugărului, tanti Miţa pălise dintr-o dată. 


Atunci bătrânul călugăr cu blândeţe dar fermitate în glas îi spuse: 

- Copii aceştia au fost izgoniți din Casa lui Dumnezeu de tine femeie păcătoasă şi 
neînțeleaptă! Vei răspunde în faţa lui Dumnezeu pentru sufletele lor. Duhul Sfânt îi 
adusese iar tu te-ai făcut potrivnică voinţei Lui. Fiecare femeie trebuie să poarte 
capul acoperit la rugăciune și în Sfânta Biserică dar acest lucru se va face atunci 
când va înţelege că smerenia este calea prin care se ajunge la Dumnezeu. Tu ai 
batic pe cap şi degeaba căci în suflet răutatea tronează ca un voevod al întu- 
nericului. 


- Te uiţi și crezi că bogăţiile Bisericii sunt vasele scumpe şi lustruite de mâna ta, 
candelabrele şi candelele, veșmintele aurite şi covoarele ţesute-n mii de fire? Dar 
nu este aşa! 


Bogăția Bisercii constă în fiecare păcătos pocăit şi-ntors la Dumnezeu cu since- 
ritate şi gând de îndreptare! Bogăția Bisericii este fiecare fiu risipitor întors la 
Tatăl! 


În cele din urmă tanti Miţa, copleșită de harul acestui părinte trăitor, îşi smulse 
baticul de pe faţă si izbucni în plâns zicând cutremurată: 

- lartă-mă părinte, mult am mai greșit cu răutatea mea şi astăzi sfinția voastră mi-a 
spart inima de piatră și m-a făcut să înţeleg cât sunt de netoată! Ma voi ruga la 
Dumnezeu să-i întoarcă pe copii aceştia înapoi. 


sursa cristianstavriu.wordpress.com 


Fă-mă, Doamne, să fiu mereu al Tău! 


Cât eşti de bun, Doamne al meu, şi cât ne eşti de apropiat; atât de aproape încât 
putem vorbi oricând cu Tine, putem să ne mângâiem cu Tine, să respirăm şi să ne 
înțelepțim prin Tine, să ne aflăm pacea, să dobândim prin Tine larg orizont 
sufletesc. 


Invaţă-mă, Doamne, să Te iubesc cu simplitate, să-mi iubesc aproapele pentru a fi 


mereu cu Tine, să-mi găsesc mereu pacea în Tine! Dă-mi, Doamne, să nu cad în 
păcat cu prea nemernicul şi prea hainul meu vrăjmașş - diavolul - prin răutate, tru- 
fie, invidie, avariţie, iubire de arginţi, lăcomie, gânduri desfrânate, blasfemie, 
deznădejde, minciună, prin nici un alt păcat. 


Fă-mă să fiu mereu al Tău! 


Din Sfântul loan de Kronstadt, Viaţa mea în Hristos, Editura Sofia, Bucureşti, 
2005, p. 374 


Paradoxul zilelor noastre 


Arhim. Siluan Visan 


Observ cu tristeţe că celor mai mulţi dintre noi ne place critica. Criticăm cu o 
ușurință ce rămâne de invidiat, căci suntem supuși tentației de a supraveghea pe cel 
de lângă noi. 


Uităm că trebuie din când în când “să se cerceteze omul pe sine” după cum spunea 
Sfântul apostol Pavel, încurcându-ne în intrigile vieții cotidiene. 


fiecare din noi este 
preocupat mai mult sau mai puţin a se aranja pentru ieșirea din intimitatea casei lui. 
În fiecare dimineaţă, încercăm să ne înfrumuseţăm, să ne aranjăm; însă putem reuşi 
dacă nu ne uităm la noi? La chipurile noastre?...Dacă cu mă uit la cel de lângă 
mine, sau la orice altceva, pot să-mi văd chipul în oglindă şi să mă “aranjez.” 


Dar rămânând la observaţiile pe care le avem asupra a tot ce ne înconjoară, aş vrea 
să redau textul unui articol dintr-o revistă grecească. Nădăjduiesc să ne ajute să 
vedem cât mai clar în întunericul în care tânjim să viețuim... Articolul se numeşte 
“Paradoxul zilelelor noastre”: 


“Avem drumuri mult mai largi - dar nivelul de percepţie este îngust. 
Cheltuim mai mult - avem puţine lucruri de valoare. 

Cumpărăm mult - însă ne bucurăm de puţine... 

Avem case mari - familii mici. Avem mult confort - dar foarte puţin timp... 
Avem mai multe diplome - mai puţini oameni logici. 


Mai multe cunoştinţe - din păcate mai puţină judecată. Avem mulți experți - însă şi 
mai multe probleme... 


Am înmulțit averile noastre - dar am redus valoarea lucrurilor! Vorbim mult - 
iubim foarte rar şi urâm foarte des!... 


Am învăţat să ne câştigăm existenţa şi să ne asigurăm un trai bun - dar n-am 
învăţat să trăim cu adevărat! Am adăugat ani vieţii noastre - însă nu şi viaţa în 
timpul trăit... 


Am reușit să ajungem pe lună - ne este foarte greu să traversăm drumul care duce 
la cel de lângă noi. Am cucerit Universul şi suntem pe cale să pierdem planeta 


noastră. 


Avem salarii mult mai mari - dar am redus valorile morale. Trăim în epoca câş- 
tigurilor mari și a distrugerii relaţiilor dintre noi. 


Avem multe mâncăruri - dar o alimentaţie dăunătoare de cele mai multe ori. Am 


Trist şi totuşi adevărat! Incercăm să păstrăm viu pseudosentimentul visului în care 
vedem că vitrina vieţii noastre pare bogată şi frumoasă, însă cămara sufletului 
nostru este goală și părăsită... 


In această cămară vrea să vină Domnul... Vino Doamne!!! 


Nu ştiam să învăţ pe alţii până te-am întâlnit pe tine 


La începutul anului şcolar, diriginta clasei a şasea era în fața foştilor elevi din clasa 
a cincea. Şi-a privit copiii şi a spus că se bucură să îi vadă şi că îi iubeşte pe toți în 
mod egal. 


Aceasta era o minciună, pentru că în una din băncile din faţă stătea un băiat ghe- 
muit înt-un colţ pe care ea nu-l iubea. A făcut cunoştinţă cu el la fel ca şi cu ceilalți 
elevi, anul trecut. Incă de atunci ea a observat că el nu se juca cu ceilalți colegi de 


clasă, fiind îmbrăcat într-o haină murdară iar de la el mirosea aşa de parcă nicio- 
dată nu s-a spălat. Cu timpul, atitudinea profesoarei față de acest elev devenea din 
ce în ce mai rea şi a ajuns până să-şi dorească să îi sublinieze cu roşu toate lucrările 
lui de evaluare şi să-l noteze cu nota unu. 


Mai târziu, directorul şcolii a cerut acestei profesoare să analizeze caracteristica 
tuturor elevilor săi de când au început să înveţe la şcoală și profesoara a lăsat dosa- 
rul elevului pe care nu-l iubea ultimul. Când, în sfârșit a ajuns la dosarul acestuia, 
şi a început să studieze caracteristica lui, a rămas uimită, fără să vrea. 


Profesoara care l-a învăţat în clasa întâi pe acest băiat scria: Este un copil minunat, 
cu zâmbet radiant. şi face temele pe acasă curat şi îngrijit. E o mare placere să te 
afli alături de el. 


Profesoara de clasa a doua scria despre el: Este un elev excelent, pe care colegii îl 
apreciază, dar el are probleme în familie: mama lui este bolnavă cu o boală care nu 
se vindecă și viaţa lui acasă cred că este o luptă grea cu moartea. 


Profesoara de clasa a treia a evidenţiat: Moartea mamei l-a lovit foarte mult. El se 
străduie din toate puterile, dar tatăl lui nu arată nici un interes față de el şi viaţa lui 


de acasă poate să influenţeze la învăţătura lui în curând, dacă nu se va întreprinde 
NIMIC. 


Profesoara clasei a patra a scris: Băiatul nu e aşa de deştept, nu manifestă interes 
către învăţătură, aproape nu are prieteni şi deseori adoarme la lecţii. 


După ce a citit caracteristicile, profesoarei îi era ruşine. Ea s-a simțit şi mai prost 
când la Anul nou toţi elevii i-au adus cadouri împachetate în hârtie strălucitoare cu 
fundiţe, iar cadoul elevului neiubit a fost învelit în hârtie cafenie, dură. 


Câţiva copii au început să râdă, când profesoara a scos din acel cadou o brățară la 
care nu ajungeau câteva pietricele şi un flaconaș cu parfum, care era doar o pătrime 
umplut. 


Dar, profesoara a înlăturat râsul în clasă exclamând: "O, ce brățară frumoasă!”- şi 
deschizând flaconașul a stropit un pic de parfum pe încheietura mâinii. 


În acea zi băiatul s-a reţinut după lecţii, s-a apropiat de profesoară şi a spus: 
"Astăzi purtați parfumul mamei mele.” Când el a plecat, ea mult timp a plâns. 


Din acea zi, ea a refuzat să predea doar literatura, gramatica şi matematica şi a 
început să înveţe pe copii bunătatea şi principiile compasiunii. După o vreme, 
învățând în așa fel, elevul neiubit a început să se întoarcă la viaţă. La sfârşitul 
anului școlar el s-a transformat în unul din cei mai buni elevi. 


Chiar dacă profesoara continua să spună că îi iubeşte pe toţi elevii la fel, în rea- 
litate, cel mai mult ea îl iubea pe el. 


Peste un an, când lucra deja cu alți copii, ea a găsit sub ușa clasei o scrisoare, în 
care băiatul a scris că ea este cea mai bună profesoară pe care a avut-o el în viaţă. 


Au trecut încă cinci ani înainte ca ea să primească încă o scrisoare de la fostul elev. 
EI îi povestea că a terminat colegiul şi după note ocupa locul trei din clasă şi că ea 
continuă să fie cea mai bună profesoară din viaţa lui. 


Au trecut patru ani şi profesoară a mai primit o scrisoare, în care elevul scria că, 
indiferent de toate greutățile pe care le întâmpină, curând termină universitatea cu 
cele mai bune note şi a confirmat că ea încă mai este cea mai bună profesoară din 
viaţa lui. 


Peste încă patru ani a mai venit o scrisoare. De această dată, el scria că după 
absolvirea universităţii a hotărât să-și ridice nivelul de cunoştinţe. Acum, înainte de 
familia lui era cuvântul doctor. Şi în această scrisoare el scria că ea este cea mai 
bună profesoară din viaţa lui. 


Timpul trecea. În una din scrisorile sale, el povestea că a făcut cunoştinţă cu o fată 
şi se căsătorește cu ea, că tatăl ei a murit doi ani în urmă şi a întrebat dacă n-ar vrea 
"cea mai bună profesoară” să ocupe la nunta lui locul unde de obicei stă mama 
mirelui. 


Profesoara a acceptat cu bucurie. La nunta elevului său şi-a pus acea brățară cu 
pietrele lipsă şi a cumpărat acelaşi parfum, care îi amintea băiatului de mama lui. 


Ei s-au întâlnit, s-au îmbrățişat şi el a simţit mirosul cunoscut. "Mulţumesc pentru 
că ați crezut în mine, mulțumesc că mi-aţi permis să îmi simt necesitatea şi în- 
semnătatea mea și m-aţi învăţat să cred în puterile mele, că m-aţi învăţat să 
deosebesc binele de rău.” 


Profesoara cu lacrimi în ochi a răspuns: "Greşeşti, tu eşți cel care m-ai învăţat toate 
acestea. Eu nu ştiam cum să învăţ pe alţii până nu te-am întâlnit pe tine.” 


traducere: Alina Rotari 


http://moldovacrestina.md 


Te rog, nu Mă uita! 

După slujba de dimineaţă am cugetat în linişte şi mi-am dat seama cât de rău îl 
tratez pe Dumnezeu prezent în Dumnezeiasca Liturghie, când am conştientizat 
răceala vizitelor mele la Sfânta împărtăşire, am simţit cum Dumnezeu s-a aşezat la 
masa de scris şi mi-a trimis urgent aceste rânduri: 


Dragul meu, într-o zi, pe când nimic nu era şi tu nici nu te gândeai că ai putea 
exista, Eu l-am creat pe om. Şi- Mi era atât de drag! 


Și L-am făcut după chipul şi asemănarea Mea şi i-am spus doar atât: „Te rog, nu 
Mă uita. Nu-ţi cer nimic mai mult, doar nu Mă uita!" 


Şi ca să-i fie mai uşor, l-am înconjurat de semnele prezenţei Mele: un cer albastru 
şi-o mare adâncă, păduri foşnind de viaţă, pomi plini de roade şi-un soare imens şi 
alți zeci de aştrii ce-i strigă într-una: „Te rog, nu uita de Dumnezeu!" 


Şi am făcut zeci de câmpii colorate şi-o floare pe care am vrut chiar să o cheme: 
„nu mă uita" - astfel omul Meu drag să nu Mă uite. 


Şi-am pus lângă el o altă făptură, la fel de frumoasă, cu chip ca al Meu şi i-am dat 
zâmbet şi suflet, priviri gingaşe şi vorbe de duh, ca să-i şoptească despre Mine şi 
să-mi spună doar atât: „Doamne, eu nu te uit". 


Dar... tot mă uita. Şi atunci i-am dat legi şi regi şi profeţi şi semne de bine, de greu, 
bucurii şi- ncercări; şi i-am trimis suferința sperând să alerge la Mine cu braţele 
îndreptate spre cer; şi-am pus şi oameni de seamă să-i strige într-una în numele 
meu: „Omule, nu uita de Dumnezeu". 


Dar tot m-a uitat... 


Și-am zis: „nu vreau să-l pierd pe cel ce-mi este atât de drag. Am să-i dau totul. 
Am să mă dau pe mine". Şi m-am dus pe pământ, am trăit pentru el, am murit şi- 
am înviat şi cu totul m-am aşezat într-o bucăţică de Pâine şi un strop de Vin. Şi din 
acastea tot strig: „Nu mă uita, primeşte-mă în inima ta!" 


Și mă tot uit cum mă aşază-n potire frumoase şi-n chivote aurite, dar nu mă poartă 
în inimi şi-n minte. Şi-atunci strig şi iar strig şi te rog: „Omule, nu mă uita, 
primeşte-mă în inima ta!" 


Ce-aş mai fi putut să fac ca tu să nu mă uiţi şi să mă vizitezi mai des sau în casa ta 
să mă inviţi ca prieten drag ce-mi eşti?! Am făcut totul... şi totuşi tu mă uiţi. 


Ți-am scris ca să-ţi spun că duminică m-au încuiat în biserică şi tot aştept să vină 
cineva să-mi spună să merg cu el, să nu mai fiu Singur în altar. Te rog, aminteşte-ţi 
de Mine şi primeşte-mă să stau cu tine. lar dacă devin prea incomod şi iarăşi mă 
vei alunga, am să găsesc pe altcineva. 


Cu drag, Dumnezeu, 
Prietenul care te-a creat şi te-a răscumpărat! 


P.S.: Te rog să spui şi altora că doar atât doresc: să nu fiu uitat în taina sfântă a 
altarului unde-i aştept pe prietenii mei pentru Sfânta Impărtăşanie. Mulţumesc! Te 
iubesc! 


Ierom. Hrisostom Filipescu, Trăieşte frumos, 
iartă la timp şi iubeşte cu adevărat 


A murit zâmbetul? 


Zilele trecute aflîndu-mă prin cetatea Iaşilor și călătorind cu tramvaiul, într-o stație 
s-a urcat un copil fredonând un cântec trist, uşor stâlcit, ce „trebuia” să înmoaie 
inimi darnice. A mers din loc în loc să primească milă, ce a venit la un moment 
dat, însă rece şi pornită dintr-o inimă uşor stânjenită; nici măcar o privire caldă nu 
a primit acel sărac, darmite un cuvânt sau chiar o dojană... Donatorul doar s-a 
achitat de o datorie ce-i legase cândva conștiința. În rest ambii au rămas la fel de 
indiferenți, distanți, neîmpărțiți unul de chipul celuilalt. Ruşine, grabă, super- 
ficialitate, rezervă, naturaleţe, dramă ori criza omului contemporan? 


Oamenii sunt tot mai grăbiţi şi nu mai au timp să vadă suferinţa aproapelului. Parcă 
„nu-s în apele lor,. Lumea aleargă să prindă tramvaiul, autobuzul ori problemele 
cotidiene. Unii caută cu privirea în gol ziua de ieri. Alții îşi târâie inima greoi pe 
străzi. Chipurile lor palide abia se sprjină în toiagul orelor ce gonesc spre nicăieri. 
Puţini sunt cei ce mai surâd. Tristeţe și iar tristețe. Suferinţă, lacrimi şi iar sufe- 
rință, milă tot mai puţină. Cine le-a luat Lumina? Cine le-a dărâmat cetatea inimii 
ŞI a cul e vina? 


În clipele de încercări oamenii au fost uniţi, mai buni, mai frumoşi, dovedind că 
aurul străluceşte şi în noroiul grijilor zilnice. În chinuri fiind, martirii se bucurau în 
Hristos, răbdau gândindu-se la suferinţele lui Hristos ce a îmbrățișat durerea lumii 
întregi. Își dădeau sufletul cu un surâs luminos pe chip în așteptarea Mirelui. Se 
îmbărbătau unii pe alţii, se întăreau în credință şi răbdau până la capăt durerile 
pentru a primi cununa jertfei lor. În închisori cei prigoniţi îşi împărțeau ultima 
fărămitură ce putea face diferență dintre azi şi mâine pentru multe suflete. Peste 
chipuri slabe erau desenate zâmbete senine așezate parcă de Însăși mâna lui 
Hristos. EI e acolo în durere, în bucurie, în indiferență. Oriunde, oricând, oricum. 


Zâmbetul, acest suport emoţional, pe care îl găsim tot mai rar, are darurile sale şi 
poate face minuni în orice timpuri; înmuind inimi, potolind întristări, aducând 
speranţe. Oamenii nu mai zâmbesc; au uitat, nu mai pot, nu mai vor, nu mai știu... 


Sufletele pesimiste ucid zâmbetele, poate de durere că nu le pot oferi. Zâmbete de 
iarnă, înghețate de griji și reci, zâmbete de toamnă, triste şi forțate, zâmbete de 
primăvară, pline de viață şi vii, zâmbete grăbite sau mărunte, toate ne pictează 
viaţa. Cele amare, false, doar scrijelesc chipuri, iar cele profesionale „vând” marfă, 
fiind cărți de vizită. Viaţa îi face pe oameni să treacă prin focul curăţitor al încer- 
cărilor, apoi unii învață să meargă pe apa vieții de mână cu Hristos, iar alții încă 
mai zgârie pereții inimii, rămănând închişi în întunericul neputințelor şi slă- 
biciunilor aparent inofensive. 


„Creştinul adevărat e bine dispus. Credinţa însăşi e o formă de bună dispoziţie. 
Numai buna dispoziție salvează iertarea de la mereu posibila ei alunecare în 
ilustrare mieroasă a unei simple ideologii”, spune frumos Andrei Pleșu.”De aceea 
mă bucur în slăbiciuni, în defăimări, în nevoi, în prigoniri, în strâmtorări pentru 
Hristos, căci, când sunt slab, atunci sunt tare,, (II Cor. 2,10), ne învaţă apostolul 
Pavel. Căci ispitele şi încercările ne lucrează răbdarea, iar răbdarea este una din 
cununile desăvârşirii. 


Voi fi judecat că sunt un călugăr visător coborât poate din idealuri monahale ori 
din pilde din acelea vechi, bune de rostit la gura sobei, şi nu văd cenușa zilelor, 
faptul că greutăţile au spălat toate zâmbetele. E drept că-i greu, dar dacă punem 
urât la urât ce rezultă, decât un urât mai mare ?! lar dacă la chipuri triste vor fi tot 
fețe posace, vom ajunge tot mai reci, străini și distanți. Zâmbetul ne ajută să 
înviem, să vedem și „partea plină a paharului”, să fim înveşmântaţi în lumină, fiind 
un dar făcut nouă şi celor din Jur. 


Cândva îmi amintesc că a existat o campanie de îmbrățișări, intitulată „Free Hugs” 
(îmbrățişări gratis), tocmai pentru a mai aduce zâmbete pe chipurile oamenilor, 
pentru a-i apropia, pentru a le reaminti că încă sunt oameni. Tineri mergând pe 
stradă, ori prin mijloacele de transport, având însemnat pe tricouri, şepci sau pe 
pancarte însemnul acțiunii lor, îmbrățișau alți trecători: copii, tineri, bătrâni. şi toţi 
se bucurau, fie chiar şi pentru o clipă... Omul e creat să se bucure, să fie vesel, 
luminos. Acesta este propriu creştinului, să fie cu chipul senin pentru că ştie și 
crede ceva ce alții nu ştiu sau nu cred şi anume că Hristos a înviat şi prin învierea 
Lui ne-a dăruit şi nouă Învierea. Jertfa de pe Cruce a șters păcatul strămoșilor 
noștri şi ne-a adus nouă posibilitatea mântuirii, nădejdea că putem fi iarăşi în 
Braţele Părinteşti pe care le-am părăsit odată... Dacă în Vechiul Testament 


omenirea era tristă, în Noul Testament avem Bucuria care nu se va lua de la noi, 
avem pe Hristos Mântuitorul. Aș îndrăzni să afirm că un creştin veșnic trist nu e un 
creștin autentic cu flacăra credinţei stinsă. 


Fericirea nu depinde de context, ci de caracter. Ea nu e a celor ce au, ci a celor ce 
iau ce e mai bun din viaţă, a celor ce dau ce e mai bun din ei, a celor ce refuză să 
vadă că paharul e pe jumătate gol, sau că poate trei sferturi din el s-a scurs sau în 
cazuri cu adevărat nefericite mare are doar stropi amărâţi de bine în el. Ferice de 
cei ce privesc paharul din „perspectiva cerului”, adică de sus, de unde pare veşnic 
plin şi nu din lateral unde orice picătură în lipsă e observată cu uşurinţă. 


Râzând, fiind mai senini, mai optimişti în faţa greutăților zilnice, aducem soarele în 
viaţa noastră... Un zâmbet curat are frumuseţea lui precum o floare, cântă armonii 
inimii, o învaţă să păşească mai uşor pe pietre, ori să zboare. Zâmbind alungăm 
umbrele din viaţa noastră ce pot menţine stări apăsătoare. 


Un dicton spunea că zâmbetul durează o clipă, însă amintirea lui dăinuie o viaţă 
întreagă... 


Așadar, astăzi aţi zâmbit? 


Ieromonah Hrisostom Filipescu; Puţine cuvinte, multă iubire; Editura PIM; 
Iași, 2013; pag. 86-90 


Dacă vreodată voi avea nevoie de tine, pot să te chem? 


Oamenii îşi dau porecle, se insultă prin cuvinte sau gânduri, își detestă munca, nu 
le place casa în care locuiesc, mașina sau tramvaiul și tot aşa. Listă fără de sfâr- 
şit... Sunt secătuiţi de energie. 


O căutare sterilă, în care mintea condamnă mereu şi se hrănește din asta. Nu mai 
juca jocul regretelor! Ai putea fi fericit în permanență. Cea care te împiedică să o 
faci este mintea, îmbrăcată cu o haină pesimistă, negativă. „Nu pot, nu ştiu, nu 
am”. Un automatism al lipsurilor care îţi aminteşte în permanenţă, făcându-te să te 
simți prost şi împiedicându-te să te bucuri de ceea ce ai deja. Te torturează zi şi 
noapte. Mintea devine pentru unii tiran, călău sau abuzător. 


Duhul sfânt îți ghidează pașii pretutindeni. Ai trecut din mâl în apă limpede. 
Iubirea şi moartea sunt împreună. Caută sensul. Ai observat unde te loveşte rutina. 
Te deschizi pe interior atunci când ești izbit. Îţi eşti dușman și prieten. Ce te 
atrage? Spatele sau faţa din celălalt? Eu nu caut omul fără sare. Pune pe mama și 
tata să stea la locul lor, iar tu trăieşte propria ta poveste de viaţă. Viaţa vine în 
fiecare an cu bucuria şi durerea ei. Alungaţi iarna din sufletele voastre! Gerul şi 
viscolul din inimile noastre fac să rămânem înzăpeziți unul de altul. Utilajul iubirii 
vrea să dezăpezească, doar că nu are aprobarea minţii care are nevoie să însemne 
ceva. Sau să-i fie plătite datoriile...Putem oricând să o luăm de la capăt. lar şi iar. 
Ori de câte ori este nevoie. 


Doamne pudrează cu zahăr peste lume. Probabil suntem săraţi, acri, fără gust și 
zăpada ne îndulceşte. Şi pe noi, şi pământul. Cine nu zboară, se răstoarnă... 


Când deschizi o fereastră spre viitor, nu uita să închizi ușa spre trecut, altfel vântul 
îți suflă prezentul. 


- Pământule, ştii că vreau să-mi cer iertare? spuse cerul lăcrimând... 


Din leromonah Hristostom Filipescu, Ascultă, Priveşte, Atinge, ed. PIM, Iaşi 
2015, 193-194 


Rabdă tot ce vei întâlni în cale şi te vei mântui! 


Soră întru Domnul, prea evlavioasă E.! În gramada de scrisori, după o absenţă de 
două luni, de la Optina, am primit-o şi pe a ta. M-am tot grăbit cu răspunsul, dar 
abia acum reuşesc să scriu. Spui că ai un caracter nesuferit, dar al meu este şi mai 
rău. Însă eu nu deznădăjduiesc, amintindu-mi că am venit la mănăstire să învăţ şi 
să mă educ. Ce poate fi atât de uimitor, dacă ne mai strâmbăm uneori. Ne vom sili 


după putere. Cred că Dumnezeu ne va ajuta. Ţi se pare, uneori, că eşti de prisos, cu 
toate că nimeni nu ţi-a spus acest lucru. 


Și întrebi, oare de ce? Această problemă ar putea să ţi-o dezlege orice ascultător al 
"nostru": "De aceea că tu nu ești prima". Dacă ai avea simțământul smereniei 
creştine, nicicând nu te-ai fi gândit că alţii sunt obligaţi să-şi amintească de tine; că 
tu stai ca să fii în rând, într-un cuvânt, tu nu eşti de prisos. În acelaşi timp, ceri un 
sfat, cum să te izbăveşti din această stare, şi eşti nerăbdătoare şi nervoasă. De 
multă vreme a spus Hristos cum să ne izbavim: "Învăţati de la Mine, că sunt blând 
şi smerit cu inima şi vă voi odihni pe voi" 


Este cunoscut cum se porneşte mânia. Câinele, când nu i se dă sau i se ia o bucată 
de carne, se smunceşte şi latră. Aşadar, şi nouă ne place libertatea noastră. Dacă ne 
împiedică cineva să o dobândim sau nu ne lasă în pace, noi, mai ales eu, lătrăm şi 
poate muşcăm pe fratele (sau pe soră). 


Să cercetăm cauza adevarată a răului şi vom afla esenţialul. Şi ne vom grăbi vin- 
decarea. Sau cel puţin ne mustrăm pe noi, ne grăbim la un înţelept nelegiuit - la 
vameş (pe acesta l-a bătut Domnul). 


Tu, maică, îmi ceri să te învăţ răbdarea. Ce stranie eşti! Te va învăţa Dumnezeu. Te 
vor învăţa oamenii, surorile! Toate acestea te vor învăţa să rabzi, te vor învăţa cu 
fapta, cu lucrul, cu însăşi capacitatea firii de a răbda, iar tu îmi ceri lecţii de răbdare 
teoretică. Rabdă tot ce vei întâlni în cale şi te vei mântui! 


Starețul Anatolie de la Optina, Editura Doxologia, p. 339-340 


Veniţi la Mine toţi cei osteniţi şi împovăraţi şi Eu vă voi odihni pe voi! 


„MUSAT VA UMBLA 
LAMiNa ÎN ÎNTUNC 


| tmii.cer pie CÂVA 


Veniţi la mine toţi cei osteniţi şi împovăraţi şi Eu vă voi odihni pe voi! Luaţi 
jugul Meu asupra voastră şi vă învăţaţi de la Mine că sunt blând şi smerit cu 
inima, şi veţi afla odihnă sufletelor voastre .(Matei 11, 26) 


Astfel ne cheamă la sine Hristos, făgăduind prea dulce odihnă sufletelor noastre. 


Ca şi cum ne-ar spune: „O, păcătoşi sărmani şi osteniţi de deşertăciunile lumii, 
destul v-aţi obosit împovărându-vă cu gânduri, planuri, năzuinţe şi griji şi întristări 
lumeşti. Nicăieri nu veţi găsi adevărata odihnă şi fericire afară de Mine. Ori încotro 
v-aţi întoarce, nicăieri nu veţi afla adevărat folos. În afara Mea, pretudindeni vă 
întâmpină nevoia şi răul. Bogăția, cinstea, slava şi desfătarea lumii acesteia pe ca- 
re le căutaţi, mai mult vă apasă decât vă uşurează, mai mult vă ostenesc decât vă 
odihnesc. 


Căutaţi binele? 'Tot binele este la Mine şi de la Mine vine. 

Căutaţi fericirea? Nu este nicăieri în afara Mea. 

Căutaţi frumuseţe? Ce este mai frumos decât Mine şi în afară de Mine? 

Căutaţi nobleţe? Cine este mai nobil decât Fiul lui Dumnezeu? 

Căutaţi lucruri înalte? Cine este mai înalt decât Împăratul Cerurilor? 

Căutaţi slavă? Cine este mai slăvit decât Mine? 

Căutaţi bogăţie? La Mine şi în mâna Mea este toată bogăţia cea nestricăcioasă. 
Căutaţi înţelepciune? Eu sunt Înţelepciunea lui Dumnezeu. 

Căutaţi prietenie? Cine este mai plăcut şi mai iubitor decât Mine care mi-am pus 
sufletul pentru toţi? 

Căutaţi ajutor şi ocrotire? Cine vă va ajuta şi vă va ocroti, dacă nu Eu? 

Căutaţi doctor? Cine vă va vindeca dacă nu Eu, doctorul sufletelor şi al trupurilor? 


Căutaţi desfătare, veselie şi bucurie? Cine vă va desfăta şi vă va veseli dacă nu Eu? 
Căutaţi tihnă şi pace? Eu sunt pacea şi odihna sufletului şi nicăieri nu le veţi găsi 
decât numai la Mine. 


Doriţi lumină? Eu sunt Lumina lumii şi oricine îmi urmează Mie nu va umbla întru 
întuneric. 


Vreţi să veniți la Dumnezeu, nu vreţi să vă amăgiţi şi să vă rătăciți, nu vreţi să 
muriţi şi să trăiţi în veci. Eu sunt Calea, Adevărul şi Viaţa. 


Nu îndrăzniţi să vă apropiaţi de mine? De cine poate fi mai lesne să vă apropiaţi? 
Pe toţi îi chem şi îi primesc: veniţi la Mine. 


Vă temeţi să cereţi? Cine a cerut de la Mine cu credinţă şi Eu nu i-am dat? 


Păcatele vă opresc să veniţi la Mine? Eu pentru păcătoşi mi-am pus sufletul. 


Mulțimea păcatelor vă tulbură? Milostivirea Mea covârşeşte toate păcatele întregii 
lumi. Veniţi la Mine toţi cei osteniţi şi împovăraţi şi Eu vă voi odihni pe voi!” 


Sfântul Tihon de Zadonsk, „Cele mai frumoase rugăciuni” 


Nici cinci minute ... 


Un preot de ţară a construit în satul său o biserică mare, pentru că cea veche era 
foarte mică şi nu încăpeau în ea decât puţini credincioşi. Între timp, părintele 
întrase la doctorat şi îşi împărțea timpul între slujbe, studiu şi supravegherea 
lucrărilor de construcţie. 


Când biserica din sat a fost gata, episcopul i-a propus să se ocupe de zidirea unei 
bise-rici în oraş, foarte aproape de catedrală. Fiind un bun gospodar, preotul a 
primit această propunere. Datorită priceperii sale şi hărniciei lucrătorilor, în mai 
puţin de un an a două biserică a fost ridicată. Aşa cum era de aşteptat, preotul a fost 
mutat de episcop la oraş, ca preot paroh al noii biserici despre a cărei frumuseţe se 
dusese vestea. 


Fiind aşezată în centrul oraşului, noua biserică era plină de credincioşi. Mulţi erau 
atraşi de predicile părintelui, care avea o cultură vastă. Dar, de când îşi luase 
doctoratul, în inima acestuia se înfiripase mândria. Când veneau la el credincioşi 
din vechea sa parohie, nu le dădea atenţie. 1 se părea că este prea deştept pentru a 
sta de vorba cu ei şi că nu avea de ce să îşi risipească vremea cu discuţii banale. 


La un moment dat, la biserică a venit însuşi Hristos în chipul unui ţăran. 


- Ce vrei, omule? Vrei nişte bani? l-a întrebat părintele, grăbit, băgând mâna în 
buzunar. 


- Nu, părinte, nu vreau bani. Vreau să stau de vorbă cu dumneavoastră. 


- Sunt ocupat, nu am timp astăzi, răspunse părintele. 


- Vă rog mult, părinte, am venit de departe. 


- Stai şi aşteaptă. Poate ca până la urmă o să îmi găsesc cinci minute şi pentru tine. 


Hristos a rămas să aştepte. Timpul trecea, dar părintele se ocupa numai de alții. A 
venit primarul, a stat cu el. A venit un colonel, a stat cu el. A venit un doctor, a stat 
şi cu acesta. La ţăran nici nu se uita. Până la urmă a venit un taxi şi o femeie 
fardată strident l-a luat pe părinte să-i facă sfeştanie. Părintele a plecat, prefăcându- 
se că nu îl vede pe Cel care arăta ca un ţăran. 


Rămas în biserică numai cu paracliserul, Hristos i-a spus: 

- Să îi zici preotului că pentru râvna lui de a ridica biserici, o sa îi dau multă slavă 
pe lumea aceasta. O să aibă tot ce îşi doreşte. Pentru cunoaşterea pe care a 
dobândit-o în studiile lui înalte va fi lăudat şi de credincioşi şi de necredincioşi. 
Dar pentru că nu a vrut să stea de vorbă cu Mine aici, nu va ajunge în Împărăţia 
Mea. 


Şi, zicând acestea, s-a făcut nevăzut. 


Extras din Danion Vasile, Patericul Mirenilor, Pilde pentru secolul XXI, Editat 
de Editura Egumeniţa. Galaţi. 2004, p.132 


Dacă m-aş fi rugat aşa de la început... 


( î) 

Când eram tânăr toate rugăciunile mele erau: «Doamne, dă-mi puterea să schimb 
lumea». 


Când am ajuns la jumătatea vieţii şi mi-am dat seama că nu am schimbat nimic, 
mi-am schimbat rugăciunea: «Doamne, ajută-mă să-i schimb pe cei care vin în 
contact cu mine, familia şi prietenii mei şi sunt mulțumit». 


Acum singura mea rugăciune este: «Doamne, ajută-mă să mă schimb pe mine în- 
sumby. Dacă m-aş fi rugat aşa de la început, nu mi-aş fi risipit viaţa. 


Inocenţa - haina sufletului frumos 


Inocenţă... eu, cand spun inocenţă, mă gândesc la curăţie sufletească. Oamenii 
inocenți sunt oamenii curaţi cu sufletul şi cu trupul. Gândindu-ne că lumea în care 
trăim este plină de crime, furturi, violuri şi desfrâuri de tot felul, am putea fi tentaţi 
să spunem că nu mai există inocenţă. Dar nu este aşa! 


Eu am întâlnit oameni inocenți. Am întâlnit oameni frumoşi, curaţi sufletește şi 
trupeşte, şi aceştia erau fie copii, fie bătrâni. Însă, dintre toate chipurile inocente pe 
care le-am întâlnit, adânc întipărită în inimă mi-a rămas amintirea inocenţei unui 
călugăr bătrân de la o mănăstire de lângă Iaşi... 


Era un bătrân cu chipul brăzdat de ani, dar luminos, cu tâmplele albe şi cu barba 
lungă căzându-i rară pe piept. Şi acest călugăr ne-a întâmpinat pe mine şi pe nişte 
prietene de-ale mele, la magazinul mănăstirii. La început timid,... ca un copil, ne-a 
întrebat ce dorim. Nici nu ne imaginam că în scurt timp, o întrebare pusă de una 
dintre prietenele mele despre icoana Maicii Domnului avea să-l facă pe părinte să 
ne deschidă nouă o fereastră spre sufletul său curat. 


Am văzut cum ploua cu lacrimi în inima sa, cu lacrimi de umilinţă, de recunoştinţă, 
cu lacrimi de iubire de Hristos şi de Maica Domnului. 


Ne-a povestit părintele cum l-a vindecat pe el Dumnezeu de cancer, cum 1 se 
cangrenaseră picioarele şi nu mai avea scăpare. Dar el, cu umilinţă şi cu nădejde 


striga neîncetat către Măicuţa Domnului. Şi aceasta nu l-a lăsat în durere. Ne-a 
spus bătrânul cum, într-o noapte (care se presupunea a fi printre ultimele din viaţa 
sa), a visat doi îngeri care au venit la el cu un vas mare cu apă. Aceştia i-au spus 
bătrânului bolnav ca atunci când ei vor intra cu picioarele în vasul cu apă, să facă şi 
el asemenea. Și aşa a făcut părintele, iar în zilele următoare i s-au vindecat picioa- 
rele bolnave. 


Poate sunt unii care nu ar crede o astfel de mărturisire. Credeţi-mă că ne-a fost 
imposibil să ne îndoim de ea pentru că era mare credinţa bătrânului şi ne vorbea 
din inimă, plângând. Atâta bucurie avea el când se gândea la Maica Doamnului şi 
la Mântuitorul, că-i răsăreau lacrimi în ochi ori de câte ori îi pomenea. 


N-am să uit niciodată cum ne-a învăţat bătrânul călugăr să ne rugăm atunci când 
suntem în necaz sau neputinţă: „, Aşa să ziceţi: lisuse scump, ajută-mi mie 
păcătosului/păcătoasei! şi Maicuţă scumpă, ajută-mă! că aşa le place Lor (adăuga 
părintele) să ne rugăm” şi plângea bătrânul cu lacrimi de umilință, cu lacrimi de 
iubire pentru Hristosul său cel scump... 


Și toată lacrima lui ne-a căzut nouă pe suflet şi pe inimă, îndemnându-ne la 
smerenie şi la rugăciune. lar cu ştiu că atunci am văzut un om curat şi sunt 


convinsă că mai sunt şi alţii pe care lumea nu-i cunoaşte, ci numai Dumnezeu. 


Și mai ştiu că Dumnezeu ne rabdă pentru curăția lor, ne iartă nepăsarea pentru 
rugăciunea lor, ne aşteaptă cu drag la El pentru răbdarea lor, ne dă bucurie şi 
mângâiere pentru lacrimile lor. 


sursa http://tallita.wordpress.com/ 


Domnul nu se uită la darurile noastre... Se uită la voinţa cu care se aduce 
darul 


Vine dăunăzi o mătuşă năcăţită. Mă uitam, măi, cum i-aduce Dumnezeu! Ea săraca 
zice: 

- Aș pune 40 de Liturghii, dar n-am bani de drum! Vă dau un şerveţel! 

Numai cu atât a venit, cu un şerveţel. 


- Ştii cât m-a costat pe mine ăsta? 


ŞI i-am Zis : 
- Mamă, lasă că-ţi pun eu slujbe! 


I-am pus de trei ori câte 40 de Liturghii pentru şerveţelul acela. 
- Mai dau 15 lei! a zis bătrâna. 
- Vai de mine! Noi n-am venit aici la mănăstire să ne îmbogăţim! 


- Dar nu-i primit dacă nu dau bani, părinte! 


- Este primit. Îţi spun eu! 


De aceea, eu nu mă supăr când aduce cineva puţin. Pentru că Domnul nu se uită la 
darurile noastre... Se uită la voinţa cu care se aduce darul. 


Când a văzut Sfântul Antonie cursele diavolului pe fața pământului întinse până la 
cer, a zis:Doamne, cine mai poate trece printre acestea? Şi aude un glas din cer: 
Antonie, smerenia și milostenia!. 


Când se întâlnesc aceste două fapte bune, adică smerenia şi milostenia, străbat 
toate cursele lumii! Deci milostenia nu se caută numai în mulțimea banilor, ci mai 
ales în inima și voinţa cu care se aduce ea. 


Din: Ne vorbește Părintele Cleopa 7, Ediţia a Ill-a, Editura Mănăstirea 
Sihăstria, Vânători- Neamţ, 2010, p. 91-92 


Hristos nu dărâmă fericirea nimănui! 


Astfel îndrăznea să susțină Leon Bloy: „Există o singură tristeţe: aceea de a nu fi 
sfânt!" Aceasta este singura tristeţe valabilă, dacă o putem numi astfel. Dar cu 
restul cum rămâne? 


Ţi-ai dorit şi îţi doreşti să fii fericit. Îţi doreşti ca viaţa ta să aibă un rost, să fie 
plină de acele activităţi care consideri tu că-ţi aduc fericirea. Lipsa lor ţi-ar provoca 
o mare durere, te-ar alarma şi te-ar conduce chiar la o cădere psihică. Totul este o 
grabă neexplicată, o fugă continuă după ceva. Însă ce este acest „ceva” mă tem că 
mai nimeni nu ştie bine. 


Se ştie că trebuie să fim fericiți, că trebuie să ne împlinim, să trăim fără lipsuri - 
dar cam atât. ŞI viaţa nu iartă neştiinţa noastră sau nepăsarea noastră: ea se scurge 
uimitor de repede, se grăbeşte parcă să se termine, lăsându-ne mereu mai trişti, 
mereu mai deznădăjduiţi în faţa acestui fapt implacabil, în faţa propriei noastre 
vieţi, pe care, orice am face, nu o putem opri. Este viaţa ta, îţi aparţine şi, totuşi, nu 
îți aparţine; este a ta, dar ea se stinge, trece fără ca tu să vrei aceasta. Viaţa ta se 
îndreaptă spre sfârşit fără să îţi ceară părerea, fără să ţină cont de tine. ŞI tu chiar 
nu o poţi opri, oricât ai vrea sau oricât ai fi de fericit. 


Şi dacă nu te grăbeşti să o umpli cu un sens, cu ceea ce ai siguranţa că nu va trece, 
atunci va veni clipa în care nu se va mai putea face ceva. Viaţa ne dirijează şi ne 
cere un tribut. Dar, dacă acest tribut va fi de proastă calitate, infim şi mai trecător 
decât ea, atunci viaţa noastră nu va avea nimic de reproşat, nimic de dăruit, nimic 
de trecut dincolo de mormânt. Ne cere mereu nu doar trupul nostru, prin îmbă- 
trânirea ce începe chiar din clipa naşterii. Simţim că vrea mai mult, simţim măcar 


involuntar că, ceva sau cineva de dincolo de noi şi de simţurile noastre aşteaptă să 
facem anumite fapte sau să împlinim anumite condiţii. 


Eu nu mă pot accepta şi nu te pot accepta ca pe o fiinţă destinată morţii, dispariţiei 
în acelaşi pământ în care vor putrezi şi viermii ce au „devorat" trupurile atâtor 
miliarde de oameni până astăzi. Trebuie ca viaţa ta să fie mai mult decât un joc al 
hazardului, un joc al morții. 


Şi, la urma urmelor, ce este sau cine este această moarte? Încetarea activităţii cere- 
brale are loc la câteva ore după ultima bătaie de inimă, iar impulsuri electrice 
există în corp încă câteva zile. Dar nu este drept ca totul să se termine aici. Nu este 
drept ca idealurile mele, speranţele mele, iubirea şi răbdarea, căderile şi durerile 
mele să se termine atât de jalnic. Nu avem voie să acceptăm ca, o întreagă viaţă de 
bucurii sau de suferinţă plină, să se termine atât de ruşinos! Căci este extrem de 
ruşinos ca un geniu să aibă exact acelaşi sfârşit cu un nepăsător în ale vieţii, ca un 
erou sau un martir să nu aibă nimic mai mult decât un criminal sau un desfrânat. 


Nu despre moarte, însă, doresc să scriu aici. Ci despre acel sentiment de revoltă, de 
protest împotriva unei sorți la prima vedere implacabilă. Şi îl putem numi „tris- 
teţe", durere care naşte voinţa de a nu muri, de a lupta până la capăt cu moartea şi 
cu nebunia ei. A nu accepta moartea înseamnă a dori să fii veşnic. Siguranţa veş- 
niciei au avut-o mult prea puţini: eroii, martirii şi sfinţii. Aceştia au pariat cu un 
preţ greu, dureros cum că ei nu vor să moară, mai bine zis că moartea trupească nu 
poate fi finalul lor, ci doar o trecere, o mutare. 


lar cel ce nu acceptă moartea în viaţa lui ca punct final, ca ultima staţie a trenului 
vieţii lui, acela va suferi de această tristețe de care am amintit la începutul acestui 
capitol. Zi de zi, clipă de clipă va încerca să facă exerciţii de veşnicie, dacă le 
putem numi aşa. Va face ceea ce un muritor nu poate face, se va comporta chiar ca 
Dumnezeu. 


Să nu ţi se pară că exagerez! Îndemnul general al acestei cărţi nu este acela de a 
căuta un Hristos abstract, generic, îndepărtat. Eu te invit să fii un zeu al vieţii tale, 
un dumnezeu al vieţii tale! Cel ce imită pe Hristos va începe să-l semene, să 
iubească ca EI, să ierte ca EI, să trăiască ca EI şi mereu împreună cu El. Şi atunci 
Dumnezeu va intra la tine, iar tu vei fi la rândul tău un dumnezeu. Însă să nu uiţi că 
Hristos este Dumnezeu întru Sine, după natură, iar tu poţi fi dumnezeu doar cu 
ajutorul Lui, cu iubirea Lui, cu harul Lui, cu Trupul şi Sângele Lui, după har. 


Poate că găseşti dificile aceste rânduri de mai sus, dar „reţeta" este extrem de 
simplă: trebuie să îl iei pe Hristos în spatele tău şi să începi să-L asculți, să îi ceri 
tot mai des părerea şi să cauţi să iubeşti această sarcină, această „greutate" pe care 
ar trebui să o purtăm toată viaţa. 


Voi reveni asupra acestui subiect, dar te atenționez că a fi creştin este greu, foarte 
greu. înseamnă a renunţa la multe, a fi marginalizat, ironizat, luat peste picior; 
înseamnă a sta împotriva nu a zece-douăzeci de oameni, ci împotriva a milioane 
de oameni, împotriva chiar şi a propriei tale familii dacă e nevoie; dar înseamnă şi 
a fi trist, uneori mult prea trist. Nu o tristeţe ca deznădejde, ca lipsă de speranţă, ca 
traiectorie spre sinucidere, ci o tristeţe sfântă, curată şi demnă. Să simţi că bucuriile 
acestei lumi sunt mult prea efemere, mult prea trecătoare şi că tu meriţi, vrei ceva 
mai mult. Exact ca un copilaş care a primit o prăjitură, dar el ştie că undeva, într-un 
anumit loc, este o cofetărie imensă, care i-ar oferi infinit mai mult decât prăjitura 
pe care o ţine în mână. Limba română are un termen special pentru tristeţea 
aceasta: „a tânji", a-ţi fi dor după ceea ce nu ai acum, dar ştii că poţi avea. 


Această tristeţe este sensibilă la toate. Cel ce suferă de această sensibilă tristeţe va 
fi rănit de uitarea de Dumnezeu şi de greşelile, păcatele celorlalți; va suferi pentru 
căderile, pentru răutatea şi pentru egoismul celorlalți. Mereu va încerca să schimbe 
în bine pe sine însuşi, dar şi pe cei din jurul său. 


„Am obosit, e un drum atât de greu, vreau să renunţ, nu-mi pasă de nimic, nu am 
ce pierde. Sufletul meu e ferfeniţă, nu mi-a mai rămas aproape nimic. Aşa simt, 
simt pustiu, pustiu, un vânt care usucă... M-au cuprins braţele unei disperări ce 
creşte treptat, o disperare ce creşte, dar eu o ascund, o disperare ce creşte şi până la 
urmă va izbucni ca un vulcan..." Acestea sunt doar câteva din gândurile aşternute 
pe hârtie de o copilă cu totul deosebită, pe care am avut bucuria să o cunosc şi să o 
ajut cât mi-a stat în putinţă. Sunt rânduri triste, uneori mult prea triste. 


Sunt gânduri ale unei generaţii care rătăceşte printr-un pustiu în care şi Dumnezeu 
este singur. O generaţie ce ar trebui să fie mulțumită şi fericită, dacă ar fi să 
judecăm după facilităţile, posibilităţile de a se distra, după bucuria pe care o 
afişează la prima vedere. Dar totuşi ea este tristă. În sânul acestei generaţii se mai 
găsesc astfel de copii, care, ca nişte supape, scot la iveală lacrimile, tristeţea şi 
singurătatea ei. 


Sunteţi hrăniţi cu o „hrană" mult prea simplă, mult prea trecătoare. Fiinţa voastră, 
avântul vostru, puterea voastră, toate cer mai mult. Deşi nu vreţi prea mulți să 
recunoaşteţi, de mult aţi înţeles că nu vă mai aduc o adevărată fericire discotecile, 


barurile, distracțiile tot mai palpitante şi uneori tot mai păcătoase, tot mai murdare. 
Și din acest punct vă împărțiți în două tabere. 


Prima, îngrozitor de majoritară, îşi înăbuşă, îşi sufocă această tristeţe prin păcate- 
plăceri tot mai rafinate, tot mai multe şi tot mai murdare. lar această tristeţe este ca 
un crin care nu suportă noroiul, întunericul şi chiar răutatea „grădinarului", adică a 
celui ce greşeşte tot mai mult. 

lar a doua „tabără" este mică, infirmă, tristă. Din ea se mai ridică voci care cer 
dreptate, cer lămuriri şi sens vieţii lor. Sunt cei care nu vor să se lase călcaţi în 
picioare de mizeria şi josnicia acestei lumi. Şi blestemată este lumea aceasta, 
pentru că nu mai are răspunsuri şi opţiuni corecte pentru aceşti tineri, aceşti 
revoltați ai vieţii. Cât vor mai rezista împotriva nebuniei acestei lumi? Cât vor mai 
avea răbdare să stea împotriva majorităţii, să zică „nu!" unei gloate care vrea să-i 
reducă la tăcere, să-i târâie şi pe ei în noroiul abject al păcatului? 


De ce oare în Occident, mai ales în Franţa, numărul sinuciderilor în rândul tinerilor 
a crescut alarmant de mult? Tocmai din cauza lipsei unui răspuns de valoare, veş- 
nic valabil la aceste întrebări, la durerile tinerilor, ale adolescenților de azi şi de 
mâine. Şi singurul răspuns valabil este Hristos, deşi poate că nu ne place să accep- 
tăm. 


lerusalime, lerusalime, care omori pe prooroci şi ucizi cu pietre pe cei trimişi la 
tine, de câte ori am voit să adun pe fiii tăi, cum adună pasărea puii săi sub aripi, dar 
n-aţi voit. lată, vi se lasă casa voastră pustie. (...) Nu Mă veţi mai vedea (Luca 13: 
34, 35). Originalul grecesc al Noului Testament compară pe Hristos cu o cloşcă, 
care vrea să-şi adune puii săi sub aripi, să-i ocrotească şi să-i încălzească cu dra- 
gostea sa. De câte ori nu vrea Hristos să-i adune pe oameni la căldura Iubirii Sale şi 
a mângâierii Sale? De mii de ori pe zi ne oferă dragostea Lui, dar preferăm să ră- 
mânem tot mai pustii, tot mai orbi, ignorând Adevărul, ignorând Dragostea... 


Omul este singura fiinţă tristă de pe acest Pământ. 


Dacă şi-a pierdut această calitate, această caracteristică, atunci mai mult ca sigur 
păcatele l-au doborât în rândul necuvântătoarelor. Vezi bine că nu te îndemn să te 
arunci orbeşte în vâltoarea plăcerilor şi a „bucuriilor” acestei lumi. Cu riscuri 
enorme, trebuie să înveţi să fii trist. 


Cu aceeaşi nebunie caracteristică creştinismului, Hristos încă mai spune prin 
bisericile fără de tineri: Fericiţi cei ce plâng... Fericiţi cei ce flămânzesc şi înse- 


tează de dreptate... Fericiţi cei prigoniţi... Fericiţi veţi fi când vă vor ocări... Vai 
vouă celor care râdeţi şi vă bucuraţi acum... Nu îţi vorbesc de un Dumnezeu sadic 
sau terorist. Dar rănile acestei lumi nu le poate vindeca omul cu toate păcatele şi 
rănile lui sufleteşti. Ca să fii cu adevărat fericit, trebuie să renunţi la tot ceea ce 
vatămă, la tot ceea ce loveşte sufletul tău, iar această renunțare îți va aduce multă, 
multă tristeţe. 


Lumea se va bucura în păcatele ei, iar tu vei fi trist şi poate că, la prima vedere, 
singur, dar împreună cu Dumnezeu, la care nu trebuie să renunţi. lar moartea va 
inversa valorile şi perspectiva. 


Dar cine mai riscă astăzi atât de mult? Poate doar tristeţea de care nu ai cum fugi te 
va îndemna să cauţi mai mult, să răscoleşti lumea nu după un Graal legendar, ci 
după sufletul tău, după mântuirea ta. 


„De fiecare dată când simt că mai am un pas până să ating stadiul bucuriei depline, 
cad şi o iau de la început. Am avut răbdare şi am urcat piramida fericirii de multe 
ori, deşi nu am ajuns niciodată până în vârf, dar acum m-am săturat, nu mai pot şi 
nici nu mai vreau să lupt. Nu înţeleg de ce să ne chinuim să construim un castel pe 
malul mării, când ştiu că valurile puternice vor veni şi-l vor distruge într-o clipă. 


Ne luptăm pentru ceva care într-o zi poate deveni realitate, dar pentru ceva ireal? 
Nu cred că va putea vreodată un muritor să atingă stadiul bucuriei depline! Sincer, 
nici măcar nu ştiu ce se întâmplă cu mine, dar am un gol imens în suflet şi nu ştiu 
cu ce l-aş umple. Am fost fericită adesea, dar întotdeauna un semn de întrebare mi- 
a umbrit fericirea..." 


Am citat din nou din eseul acestei copile care s-a sălăşluit în întregime în sufletul 
meu, din cazul acesta în acelaşi timp trist, dar totodată şi fericit, pentru că încă se 
mai întreabă, încă nu a încetat să caute, să iscodească Adevărul şi Fericirea. A 
înceta să cauţi, să crezi că mai poţi găsi un răspuns înseamnă a muri înainte de 
moartea propriu-zisă. 


Generaţia ta nu vrea să moară, nu vrea să accepte moartea. Şi este normal să fie 
aşa! Prin bucurie, prin dragoste, prin simplă prietenie - prin toate acestea noi 
înfruntăm moartea. Fericirea este un război declarat morții! Dar tu trebuie să-ţi faci 
un proces de conştiinţă şi să înţelegi dacă eşti cu adevărat fericit. Poate să afli şi 
dacă Hristos este fericit împreună cu tine! Aceasta îţi va fi garanţia că vei fi fericit 
în veşnicie. 


Nu are nimic că tu construieşti un castel pe malul mării! Hristos va opri valurile 
exact acolo unde începe castelul tău. El nu dărâmă fericirea nimănui! Tot ceea ce 
trebuie tu să faci este să nu îți dărâmi tu singur castelul prin păcate, prin trădarea 
iubirii şi a cinstei, prin lepădarea de Dumnezeu. Nu îți va cere să fi construit o 
centrală atomo-electrică, ci un castel de nisip, adică viaţa ta. Minunile le face EI, 
nu ni le cere nouă. Tu înarmează-te cu răbdare, cu rugăciune şi cu o tristeţe imună 
la nesimţirea, ironia şi ignoranţa acestei lumi. Hristos S-a născut într-o peşteră; Se 
poate naşte şi într-un castel de nisip... 


Monahul Paulin, “Rugăciuni către tineri”, Editura Egumeniţa, 2008 


Lacrimile lui Hristos 


Un tânăr monah era tare mâhnit că niciodată nu i se arătase Domnul, în vis sau 
altfel, că niciodată nu vorbise măcar cu unul din Sfinţii lui Dumnezeu. 


EI auzise că Dumnezeu s-a arătat tuturor fraţilor şi că mulţi fraţi vorbeau zilnic cu 
sfinţii şi atunci hotărî să renunţe la călugărie. 


A lepădat hainele călugăreşti, apoi în lume, într-o singură zi s-a îmbătat, a curvit, a 


participat la jefuirea unui bogătaş beat, apoi a cerut o slujbă unui cârciumar. 


Cârciumarul i-a dat o slujbă de ajutor la bucătărie şi i-a dat şi o cameră. Aici călu- 
gărul adormi dar se trezi la miezul nopţii după obiceiul pe care şi-l făcuse, căci 
întotdeauna se ruga la miezul nopţii când era monah. 


Și-a dat seama că poate rugăciunea îl va ajuta să mai spele din păcatele pe care le-a 
făcut în acea zi şi s-a dus într-un colţ îngenunchind. Acolo rugându-se l-a podidit 
plânsul. Nu a băgat de seamă la lacrimile care îi curgeau, şi acolo - după atâta 
oboseală şi după atâta păcat - adormi din nou. A dormit adânc şi trezindu-se dimi- 
neaţă, a văzut că locul era pătat de sânge acolo unde el a plâns. 


S-a uitat peste tot, chiar şi în oglindă; şi-a cercetat fiecare parte a corpului. Văzu că 
nu are nici cea mai mică zgârietură, că sângele nu era al lui. S-a uitat mai bine şi 
iar s-a apropiat de locul unde făcuse rugăciunea şi văzu din nou stropii de sânge. 


Atunci a înţeles că pentru păcatele lui, Hristos plânsese odată cu el, dar nu cu la- 
crimi de om, ci cu lacrimi de sânge. 


Nestemate duhovniceşti , Editura Cristimpuri 2010 


Psalm alcătuit de stareţul Efrem Katunakiotul 


Cercetează-mi sufletul 

Și vindecă-mi rănile, 

Deschide-mi ochii sufletului, 

Pe care i-au închis păcatul, neascultarea, îndepărtarea. 


lubeşte-L pe Acesta, 

Că Acesta ne-a iubit mai întâi. 

lubeşte-L pe Acesta, 

Că Acesta este numai iubire. 

lubeşte-L pe Acesta, 

Că Acesta ne aşteaptă cu bucurie şi dragoste până când vom ieşi din stricăciune 
Și ne vom supune Lui. 


Să-L urmăm pe Acesta 
Care este ridicat pe Cruce. 
Să-L urmăm pe Acesta 

Şi vom afla bucuria. 


Dumnezeu este dragoste, pace şi bucurie, 

Iubiţi pe Dumnezeu 

Și daţi slavă numelui Său. 

Nimic să nu preţuiţi mai mult decât dragostea Lui. 
Toate cu înţelepciune şi cu grijă părintească le-ai făcut. 


Slavă Tatălui şi Fiului şi Sfântului Duh 
Şi acum şi pururea şi în vecii vecilor. Amin. 

Postul Sfintelor Pasti 


17 martie N 


Duminica Ortodoxiei 

24 martie Duminica Sf. Grigorie Palama 

za era [> Puma Vetiea, 40 Duminica Ortodoxiei, prima din Postul 

31 martie —I- Duminica Sfintei Cruci Sfintelor Pasti, a fost instituita în 

cadrul Sinodului de la Constantinopol 
(843) ca sărbătoare ce amintește de 

biruința dreptei credinţe asupra 
2aprilie —- Duminica Floriilor — 6% iconoclasmului și, în general, asupra 
id tuturor ereziilor. 


7 aprilie Duminica Sf. loan Scărarul 


14 aprilie Duminica Sf. Maria Egipteanca 


„Fiul este icoana Tatălui, iar 
Duhul icoana Fiului, prin care 
Hristos, locuind în om, dă 
acestuia asemănarea 
cu Dumnezeu." 


Sfântul Jean (amaselin 


Odoxologia.ro 


Postul Sfintelor Paști 


21 martie N 


25 martie —!- Buna Vestire 64 D uim in | Ca 
Ortodoxiei 


28 martie Duminica Sf. Grigorie Palama 


4 aprilie Duminica Sfintei Cruci 


11 aprilie Duminica Sfântului loan Scărarul 


Duminica Ortodoxiei, prima din 
Postul Sfintelor Paști, a fost 
ec teii. instituită în cadrul Sinodului de la 
Constantinopol (843) ca sărbătoare 
ce amintește de biruința dreptei 
credinţe asupra iconoclasmului și 
asupra tuturor ereziilor în general. 


18 aprilie Duminica Sf. Maria Egipteanca 


Sfântul san Damaschin 


Odoxologia.ro 


„Dreapta credință înseamnă și dreapta viețuire, 
adică lepădarea de păcat prin post și rugăciune. 


+ PATRIARHUL DANIEL 

Chilia Buna Vestire | Sfântul Munte Athos 


Icoana reprezintă o veritabilă fereastră 


prin care omul și Dumnezeu 


se pot privi față în faţă. 
Părintele 


Dumitru Stăniloae j da 

Troparul Duminicii Ortodoxiei 


Preacuratului Tău chip ne închinăm, Bunule, cerând 

iertare de gresalele noastre, Hristoase Dumnezeule; 

că de voie ai binevoit a Te sui cu trupul pe cruce, ca 

să izbăvesti din robia vrăjmasului pe cei pe care i-ai 

zidit. Pentru aceasta cu multumire strigăm Tie: toate 

le-ai umplut de bucurie, Mântuitorul nostru, Cel ce ai 
venit să mântuiesti lumea. 


PA 


p 
a | <j 


= CA “A 4. 3 
+ SE Ad 


Duminicile Postului Mare 


Duminica 
Ortodoxiei 


Duminica 
Sf. Cruci 


Duminica Sf. Cuv. 
Maria Egipteanca 


(5 


Duminica Sf. ler. 
Grigorie Palama 


Duminica Sf. Cuv. 
loan Scărarul 

Duminica Ortodoxiei 

DuminrOnadoxiei, icoană contemporană, 
țernpera pe lemn, pictor Alexandru Nicolau 
„Celor ce mărturisesc venirea în trup a Cuvântului lui Dumnezeu cu 
cuvântul, cu gura, cu inima, cu mintea, în scris şi în icoane, veşnică le 
fie memoria! 
Cei ce admit lconomia în trup a Cuvântului lui Dumnezeu doar cu 
cuvântul, dar nu suferă să o vadă în icoane, drept pentru care cu vorba 
se conformează, dar în realitate tăgăduiesc mântuirea noastră, să fie 
anatema!” 

(Sinodiconul Ortodoxiei) 


